
pin:: 佛說大悲空智金剛大教王儀軌經卷第四〔第五同卷〕
translator:: 宋西天三藏銀青光祿大夫試光祿卿普明慈覺傳梵大師法護奉　詔譯
說方便品第十三之餘
爾時，無我明妃而為上首，與一切金剛拏吉尼等俱持五甘露相應，
供養世尊金剛薩埵已，飲金剛甘露味，
現大威神，發歡喜心，語汝金剛拏吉尼等：
「我此真實極為祕密，供養禮敬一切佛已，於金剛本性我今開示。」
時諸明妃得大歡喜，右膝著地，合掌恭敬，聽佛所說。 ^596c28

佛言：「如得飲食，於美、不美勿生厭離；澡浴塵穢，無起淨想。
設復不修禪定、不誦呪句、不捨睡眠、不護根門，
於五淨食平等服行，一切眷屬心無愛著、
無怨親想，木石塑像不行禮事，於世間法悉能遠離。
又，於剎帝利、婆羅門、吠舍戍陀羅等不樂親近，
穢行旃陀羅、皮作廁人等亦不遠離。 ^597a5

「或以摩粘、及藿香葉、毒辣藥等、酸醎苦淡、
及香美味、殘觸飲食，以菩提心不二智故，世間少分無不食者。
又，得自然生酤蘇摩華置蓮華器中，入尸利沙及星伽拏藥而為甘露，
以寒林灰塗身，著雜色弊衣，畢利多華結鬘嚴飾。」 ^597a11

復次，金剛藏言：「六根清淨故，即一切境界廣大清淨。
世尊豈不說此諸根清淨是大勇健身所甲冑？」 ^597a16

金剛藏白佛言：「世尊！
諸聲聞人所不能知是大三昧耶，佛語決定如剎那頃離諸煩惱，
如來於四種教理不作是說，云何名方便說？」 ^597a18

佛言：「金剛藏！汝一心聽，我今為大心者以方便說大三昧耶，
如說摩黏即果實義、如說彌羅即鉤召義、
如說珂吒畢利珂喃即去來義、如說阿薩爹婆囉喃即珠寶義、
如說曼拏嚕即鼓音義、如說努囉努囉即薄德人、
如說歌陵惹囉即福善人、如說#CB00576;抳 #CB00805;即無觸義、
如說葛波羅即蓮華器、如義底望鉢多即飲食義、
如說摩羅頂即菜食義、如說兀探即四平等義、
如說母多羅即妙香義、如說悉羅紺即自然生義、
如說輸葛囉即造作義、如說末娑即白色義、
如說瑜即相應義、如說謨羅紺即金剛義、
如說酤羅紺即蓮華義、如說酤覽即部類義、如說嚩囉拏即有分別無分別義。 ^597a21

「於佛五部亦如是說，如說努彌即金剛部、
如說那胝即蓮華部、如說贊拏梨即是寶部、
如說挼惹多即如來部、如說辣惹計即羯磨部、如說母陀羅即妙成就義。 ^597b5

「又，修觀者得金剛水成就，作供養已而自服行。」 ^597b8

佛言：「金剛大薩埵！
我為汝說，非彼一切但應尊重而攝受之，
於此金剛空智灌頂大真實句三昧方便勿妄宣說，
得大罪咎畢竟無疑，或為鬼昧怨賊侵嬈、
瘧病蠱毒、乃至是人速趣命終。 ^597b9

「設復有人於此三昧如世醫王及佛導師，
於是方便亦勿為說，彼不動使者及四大明妃發大忿怒，是名一切儀軌中義。」
pin:: 
#  14 集一切儀軌部品
集一切儀軌部品第十四 ^597b14

爾時，金剛藏而為上首，與一切金剛拏吉尼心生疑惑，
得大憂惱，而白佛言：「世尊！
前行品中說金剛歌舞成就者，云何為歌舞？
云何本尊灌頂？於何等印說瞋等作用？
又，真言品說無我明妃種子者云何？
種子從何出生？金剛部品說三十二血脈之相談彼清淨，唯願世尊為我除疑。」 ^597b18

佛言：「金剛歌舞者，所謂：酤〔引〕羅以哩胝　阿冒
〔引〕羅〔引〕蒙母抳哩哥〔引〕酤〔引〕羅〔引〕佉吉畢吒斛
〔引〕末惹　伊葛嚕尼吉阿伊路〔引〕羅〔引〕
怛呬左羅渴惹伊誐〔引〕遲摩野拏〔引〕畢惹　阿伊喝隷歌
〔引〕陵惹囉鉢抳阿伊訥努嚕末#CB00768;阿伊拶烏三摩葛芻哩　悉羅歌
〔二合引〕葛卜嚕羅〔引〕伊阿伊摩〔引〕羅伊印馱拏　娑隷怛呬婆嚕呵
〔引〕壹阿伊畢陵〔二合〕渴拏契吒葛陵諦戍馱戍馱奴惹　抳阿伊抳囕戍盎枿左拏
〔引〕尾阿伊耽呬#CB00768;薩囉
〔引〕嚩阿尾鉢　抳阿伊未隷野#CB00768;翁努嚕末吒伊#CB00576;抳未多馨末惹阿伊哩。 ^597b24

「金剛舞者，於呬嚕迦相勿應忘念，心生愛樂相續觀想。 ^597c6

「又，金剛明妃及瑜儗尼等如諸佛母，是金剛歌舞而常真實，
護持自身及餘眷屬，此諸世間所持誦處能生信愛，
是故於此極生尊重，如月愛相，勿復疑惑。」 ^597c7

時金剛藏白佛言：「世尊！
是俱生喜自性，何所棄捨而能出生一切相應，譬若虛空無有窮盡？」 ^597c10

佛言：「如是如是，如汝所說。」 ^597c12

金剛藏言：「云何菩提心出生方便？」 ^597c13

佛言：「謂此輪壇以自威力加持次第，名菩提心出生方便。
世、非世俗有二種相，如俱那花處白月影，世間妙樂亦復如是。 ^597c14

「謂佛菩薩如是任持，信解輪迴，無復涅槃。
所說色聲等是輪迴、受等是輪迴、根等是輪迴、
瞋等是輪迴，即以是法而名涅槃，謂無癡是涅槃、
無迷亂是涅槃、清淨是涅槃。 ^597c16

「若非世俗菩提心以具相童子是上種族，
性行調柔，殊妙莊嚴，以悉羅訶香和合龍腦及妙飲食隨分供養，
於自他身成就義利。 ^597c20

「又，金剛蓮華而作相應，出生次第不應遠離。
以蓮華器或白螺貝而作甘露，如是正理有大力能，
即無我明妃以大印曼拏羅住臍輪中，
從阿字音自性及彼提字說是勝慧出生相應次第，
非長、短、方、圓，而俱生喜如是出生，受用妙樂及與大印而得成就。 ^597c23

「彼色、聲、香、味、觸、法界自性智慧方便及大妙樂，
即彼輪壇五智自性，謂大圓鏡智、平等性智、
妙觀察智、成所作智、清淨法界。
此無我明妃法界本性，如我為曼拏羅王等無有異。」 ^597c29

復次，金剛藏言：「於輪壇觀想道，如其出生諸佛聖賢，唯佛世尊先為我等說是戒相。」 ^598a4

佛言：「先於身中住阿字門金剛蓮華大印方便學處，
此內外戒我今開示：以阿字理趣祕密三摩鉢底，
令煩惱縛外不現起，了知法、報、化三身輪及大樂輪義，
如是住心意喉頂，出生無量諸佛聖賢。
彼化身輪依上座部律出變化身：法身輪者，
依一切有部律，宣說法故；報身輪者，依正量部律，
為所受用一切飲食味故；大樂輪者，依大眾部律，住妙樂故。 ^598a6

「世尊分別四種不動果等，以勝慧業而作教誡。
是法輪者如其受用，說無所動而得大果，
於妙樂輪具大力能有士夫用，相應出生清淨果報，
是等義類說名聖胎，為遊止處。 ^598a14

「若人心離貪等，設處胎藏如被法服，觀所生母即諸佛母，
慈愍訓育曲躬禮敬如親教師；猶我往昔順生世間，
從阿字輪出生#CB00780;字，圓頂潔膚若苾芻相。
又，眾生十月始生地上，我於爾時滿十地行大自在位故，
阿字門積集眾生，如佛無疑。」 ^598a17

爾時，無我明妃等聞佛語已，心生疑惑，
得大恐怖，悶絕躄地。 ^598a23

時會見已，語金剛明妃等言：「是地、水、火、
風、空，此五大種唯佛知覺。」 ^598a24

時無我明妃如夢所聞，從地而起，白言：「世尊！
如是眾生云何為諸垢染之所覆藏？
能除是等，名正覺者。
世尊如是真實，無有虛妄。」 ^598a26

佛言：「如無智人飲枿囉拏藥極生惛醉，若離癡愛是即解脫。 ^598a29

「若人於金剛空智信樂多聞，了知出離方便，
斷無明縛，不生執取，於天、人、阿修羅、地獄、
餓鬼、畜生起大覺悟，無眾生相，當成正覺。 ^598b1

「又，糞穢諸蟲常樂自體，而尚不知有天人等樂。
此覺性者隨心所現，非餘世界得成正覺。
設旃陀羅諸殺業者，是人無智，愚夫執著，
不知是行為極癡冥，於六趣中發行取有支之所輪轉。 ^598b4

「若於金剛空智得是方便，除我慢習，清淨境界，
得無上道，於此勝行成就無疑，說卜葛西明妃是即地界、彼堅硬體是即癡義。」 ^598b8

佛言：「身依心出生，若於餘處定不可得。
是故，毘盧遮那如來部說設嚩哩明妃是即水界，彼濕潤性本尊理趣。」 ^598b11

佛言：「心依身出生，若於餘處不應現起。
是故，阿閦如來部說贊拏哩明妃是即火界、即貪理趣。」 ^598b13

佛言：「說貪愛火以赤色為自相，由貪起兩舌故，寶生如來部說努彌尼明妃是即風界本尊理趣。」 ^598b15

佛言：「由貪故起嫉妬，不空成就如來部。
如是，邀哩明妃、陬哩明妃、尾多哩明妃、
渴三摩哩明妃亦如上說，於金剛空智如是住持三摩鉢底。」 ^598b18

復次，無我菩薩於平等相為利眾生，請問末隣大供養真言句。 ^598b22

時金剛薩埵於諸眾生令護他命，為作障者、
一切頻那夜迦說末隣大供養明曰： ^598b23

「唵印捺野摩惹羅惹剎普嚩嚩喝尼〔二合〕
嚩〔引〕喻囉剎贊捺蘇惹摩捺嚩鉢多羅鉢多
〔引〕梨遏吒薩鉢伊喃末隣蓬惹仍伽補澁波
〔二合〕度〔引〕波莾〔引〕娑〔引〕尾覲喃〔二合〕盎喝歌
〔引〕惹薩嚩娑〔引〕達侃底枯尼譬痆枿〔引〕
捺唵〔引〕遏歌〔引〕嚕〔引〕牟抗薩哩嚩〔二合〕
達哩摩〔二合引〕拏摩#CB00853;
〔切身〕那庾〔二合〕怛半〔二合〕那怛嚩〔二合〕
多唵〔引〕阿〔引〕吽〔引〕發吒〔半音〕薩嚩〔二合引〕
賀〔引〕 ^598b26

「如是末隣大供養明善解瑜伽者，供養一切部多等得大吉祥。
若求信愛護世，諸天生大歡喜；若作降伏，
速破冤敵；若作鉤召，能遣諸魔；若作息災增益，
得大富樂，相續不斷。」 ^598c5

復次，金剛藏言：「如來先說地行、空行明妃，我今不知當何部主？」 ^598c9

佛言：「為身、語、意三密輪中，以我住處及無我菩薩住上、
中、下。此中開示部有三種、五種、或開六種，
即五如來為對治彼貪、瞋、愚癡、兩舌、嫉妬；
又於五種，隨其次第觀想出生金剛薩埵清淨妙樂。 ^598c10

「又，三種者即如來部、蓮華部、金剛部，為對治彼貪、
瞋、癡等。 ^598c14

「又復，一部謂阿閦如來金剛威德現忿怒相，對治瞋法。」
pin:: 
#  15 金剛王出現品
金剛王出現品第十五 ^598c16

爾時，空智大金剛王開示一切本尊一切自性身曼拏羅，
住極妙樂金剛心種子，出生一切自相曼拏羅王，
一十六臂、八面、四足，帶髑髏鬘，現忿怒相，
執持五印，得大無畏。 ^598c19

時無我菩薩白如是言：「我先不知是曼拏羅一十五位眷愛種智，
願為我說。」 ^598c22

時金剛王如是嗟咨，持葛波羅擲金剛杵摧伏魔已，
說是：「如前曼拏羅輪，四隅、四門，及金剛線、
珠纓、半纓、無量雜寶間飾莊嚴，以我吽、
阿字種智放青色熾盛光焰，出生八面、
一十六臂，足踏四魔，現忿怒相，帶髑髏鬘及妙瓔珞，得大無畏。
住日輪中，立如舞勢，頂戴善巧金剛杵，
黑色忿怒以灰塗身，口誦吽、發吒字，入樂寂靜離煩惱縛妙三摩地，
正面大黑色，右面如白色俱那華，左面紅色大忿怒相，
上面笑容，餘四面並青黑色，共二十四目。 ^598c24

「如是，相續復入樂嬉戲三摩地，從喭字門出生遨哩明妃，住於東門。
復入滿他那相應三摩地，從尊字門出生陬哩明妃，
住於南門，為護門者。
復入金剛蓮華相應三摩地，從鑁字門出生尾多哩明妃，住於西門。
復入破大煩惱闇三摩地，從紺字門出生渴三摩哩明妃，
住於北門，為壞魔者；從奔字門出生卜葛西明妃，住伊舍那方。
復入滿他那相應三摩地，從商字門出生設嚩哩明妃，
住火天方；從贊字門出生贊拏梨明妃，
住羅剎方；從農字門出生努彌尼明妃，
住風天方，為樂忿怒者。」 ^599a5

爾時，空智大金剛王復虛空性三昧忽然不現。
彼四大種明妃以種種金剛歌詠供養。
地大遨哩明妃曰：
　　「善哉金剛王，速起大悲意，
　　欲護諸眾生，不應住空性。」 ^599a17

水大設嚩哩明妃曰：
　　「起空空智主，住空非利樂，
　　為求成就者，不應住空性。」 ^599a22

火大贊拏梨明妃曰：
　　「云何住空性，而不見方所？
　　我請大悲尊，速成諸利樂。」 ^599a25

風大拏彌尼明妃曰：
　　「我知空智心，身從幻化有，
　　不斷大悲者，勿作如是意。」 ^599a28

時空智大金剛王復從吽、阿字種智出現大金剛身柔軟智相，
莊嚴殊妙，作勇猛勢，忿怒微笑，得大無畏，
內懷悲愍，希有寂靜，勝味理趣現九種舞戲，
左右一十六臂各各持一大蓮華器，所謂地、
水、火、風、日、月、多聞天王、及焰摩天主、象、
馬、渴囉、牛、馲、駝、意生師子猫兒，足履地上作期剋天阿修羅勢。 ^599b2

遨哩明妃右手握寶刀，左手持磨竭魚；
陬哩明妃右手持奎樓鼓，左手持嚩囉賀；
尾多哩明妃右手掌龜，左手執蓮華器；
渴三摩哩明妃右手持蜃龍，左手執蓮華器；
卜葛西明妃右手持師子，左手執鉞斧；
設嚩哩明妃右手掌比丘像，左手持錫杖；
贊拏哩明妃右手持八輻輪，左手執犁具；
努彌尼明妃右手執金剛杵，左手作期剋印。
佛說大悲空智金剛大教王儀軌經卷第四
 ^599b8
