佛說大魚事經
translator:: 東晉天竺三藏竺曇無蘭譯
jing:: 
聞如是：
一時，婆伽婆在舍衛城祇樹給孤獨園。 ^800c20

爾時世尊，告諸比丘：「往昔時，有一水，饒諸大魚。 ^800c21

「爾時大魚勅小魚曰：『汝等莫離此間往他處所，備為惡人所得。』 ^800c22

「爾時小魚，不從大魚教，便往至他處所。 ^800c23

「爾時魚師，以飯網羅線捕諸魚，諸小魚見，便趣大魚處所。 ^800c24

「爾時大魚見小魚來，便問小魚曰：『汝等莫離此間往至他所。』
爾時小魚便答大魚曰：『我等向者以至他所來。』 ^800c25

「大魚便勅小魚曰：『汝等至他所，不為羅網取捕耶？』 ^800c28

「小魚答大魚曰：『我等至彼，不為人所捕，然遙見長線尋我後。』 ^800c29

「大魚便語小魚曰：『汝等以為所害，所以然者，
汝所遙見線尋後來者，昔先祖父母，盡為此線所害。
汝今必為所害，汝非我兒。』 ^801a1

「爾時小魚，盡為魚師所捕，舉著岸上，如是小魚大 " resp=有死者。 ^801a4

「此亦如是。或有一比丘，在他聚落遊行，
著衣持鉢，周行乞食，福度眾生；不守護身，
不守護口、意，不具足諸根，意不專一，即於彼村落乞食。 ^801a6

「時見諸女人端正無雙，色猶桃華，見已便起婬心，
以此婬心，身、口、意熾然。 ^801a9

「彼以身、口、意熾然，即於村落乞食，還所止處，故發欲想。 ^801a11

「便往尊比丘所，以此因緣，具向諸比丘說。 ^801a12

「諸尊大比丘告此比丘言：『汝起婬想，此不為淨。
汝比丘！當惡露觀。』 ^801a13

「尊大比丘語復至再三。
「爾時彼比丘，身、口、意熾盛，復至彼村落乞食，
遙見女人端正無比，色猶桃華，見已便起婬心。
以此婬心，身、口、意熾然，彼以身、口、意熾然故，
即於彼村落乞食已，還所止處，往尊大比丘所，
以此因緣，具向諸比丘說。 ^801a15

「彼尊比丘告此比丘言：『汝往，非我眾中比丘。』 ^801a20

「爾時此比丘不捨禁戒，便著俗服，樂愛欲中，
是謂比丘魔得其便，隨波旬所欲，亦不脫生老病死、愁憂苦惱。
如是，諸比丘！利養具，甚為難，甚為苦，甚為恐畏，
墮入惡趣，不生無上處。」 ^801a21

「是故，諸比丘！當作是學：已得利養當捨離之，未得利養不起貪意。
如是，諸比丘！當作是學。」 ^801a25

爾時諸比丘聞佛所說，歡喜奉行。
大魚事經
 ^801a27
