佛說聖六字大明王陀羅尼經
translator:: 西天譯經三藏朝散大夫試鴻臚少卿傳法大師臣施護奉　詔譯
jing:: 
如是我聞：
一時世尊在舍衛國祇樹給孤獨園。
爾時世尊告尊者阿難言：「阿難！
汝當諦聽。我有六字大明王陀羅尼，乃是過去無量諸佛為諸大士之所宣說。
阿難！我今復為汝等及末世有情宣說是陀羅尼，當使有情於未來世得此陀羅尼者而得大利。」 ^44a12

爾時阿難及娑婆世界主大梵天王、帝釋、
四天大王等白世尊言：「世尊大慈大悲，
願為宣說，當令我等及末世有情於長夜中得利益安樂。」 ^44a18

爾時世尊即說六字大明王陀羅尼曰： ^44a22

「怛儞也〔二合〕他〔引〕〔一〕　難底隷〔引〕〔二〕　摩度摩底
〔三〕　曼拏哩〔引〕計〔引〕〔四〕　布哩〔引〕曩禰計
〔引〕娑嚩〔二合引〕賀〔引〕〔五〕」 ^44a23

爾時佛告阿難言：「若有眾生得聞此大明王陀羅尼章句名字，
信心受持憶念讀誦，及以香花種種供養者，
是人所有王怖水火等怖，乃至盜賊怨家之怖，如是諸怖悉皆解脫。
又復毒藥乃至刀兵，亦不能傷害。
又復天、人非人、夜叉、羅剎、俱畔拏，乃至羯吒、
布單曩等所持所魅，亦不能侵害。
又復瘧病，一日二日三日四日，或復多日或復須臾；
又復頭痛耳痛脊痛腹痛，乃至水腫諸惡病苦，皆不能侵害。
於其晝夜常獲安隱，一切所求皆得如願。」
爾時世尊又說陀羅尼曰： ^44a25

「怛儞也〔二合〕他〔引〕〔一〕　阿拏哩〔引〕〔二〕　波拏哩
〔引〕〔三〕　那彌〔引〕那摩儞〔四〕　嚩迦細〔引〕
〔五〕　俱酥計〔引〕〔六〕　句〔引〕迦切計〔引〕〔七〕
　部多誐囉〔二合〕切〔引〕〔八〕　帝濟〔引〕嚩底
〔九〕　野舍嚩底娑嚩〔二合引〕賀〔引〕〔十〕」 ^44b7

佛告阿難：「若有眾生得聞是陀羅尼者，
我不見有一切天、龍、夜叉、羅剎、畢哩多、
毘舍遮、部多、俱畔拏、布單曩、羯吒布單曩，
乃至人非人等一切行不饒益者，敢有違逆。
阿難！如是等行不饒益者，若有違逆我如是陀羅尼者，
當頭破七分，如阿梨樹枝。」 ^44b11

爾時世尊復告阿難言：「如是陀羅尼功德力勢無量無邊，利益眾生無有窮盡。
汝當受持，廣令流布，於後後世勿令斷絕。」
佛說是經已，阿難及大梵天王天、帝釋、
四天大王等，聞佛所說，歡喜信受，禮佛而退。
佛說聖六字大明王陀羅尼經
 ^44b17
