
pin:: 
##  3
眾事分阿毘曇論卷第十
author:: 尊者世友造
translator:: 宋天竺三藏求那跋陀羅共菩提耶舍譯
千問論品第七之三
禪、無量、無色、三摩提、定、菩提品、根、入、陰、界。
禪者，謂四禪。問：云何四？
答：謂初禪、二禪、三禪、四禪。 ^674c8

問：此四禪，幾色、幾非色？
答：禪所攝身口業，此是色，餘非色。
一切不可見，一切是無對。 ^674c11

問：禪，幾有漏、幾無漏？
答：一切應分別。禪，或有漏、或無漏。
云何有漏？謂禪所攝有漏五陰。
云何無漏？謂禪所攝無漏五陰。
一切是有為。若有漏，彼有報；若無漏，彼無報。
一切從因緣生世所攝。
禪所攝身口業，是色所攝，餘是名所攝。
禪所攝心意識，是內入所攝，餘是外入所攝。
一切是智知。若有漏，斷智知及斷；若無漏，非斷智知及不斷。
一切是應修，一切不穢污，一切是果及有果，一切是不受。
禪所攝身口業，是四大造，餘非四大造。
一切是有上。禪，若有漏，彼是有；若無漏，彼非有。
禪所攝身口業及心不相應行，因不相應，餘因相應。 ^674c13

善五處少分攝四禪，四禪亦攝善五處少分。
不善處所不攝、無記處所不攝、漏處所不攝。
或有漏處攝非禪，作四句。
有漏處攝非禪者，謂禪所不攝有漏五陰。
禪攝非有漏處者，謂無漏四禪。
有漏處攝亦禪者，謂有漏四禪。
非有漏處攝亦非禪者，謂禪所不攝無漏五陰及無為。 ^674c25

或無漏處攝非禪，作四句。
無漏處攝非禪者，謂禪所不攝無漏五陰及無為。
禪攝非無漏處者，謂有漏四禪。
無漏處攝亦禪者，謂無漏四禪。
非無漏處攝亦非禪者，謂禪所不攝有漏五陰。
一切或過去或未來或現在，一切若有漏，
是色界繫；若無漏，是不繫。 ^675a3

問：禪，幾學、幾無學、幾非學非無學？
答：一切應分別。禪，或學、或無學、或非學非無學。
云何學？謂禪所攝學五陰。
云何無學？謂禪所攝無學五陰。
云何非學非無學？
謂禪所攝有漏五陰。
禪，若有漏，彼修斷；若無漏；彼不斷。
禪所攝身口業及心不相應行，非心非心法非心相應。
禪所攝受陰想陰，彼相應行陰，是心法心相應，心意識即心也。 ^675a9

問：禪，幾心隨轉非受相應？
答：作四句。心隨轉非受相應者，謂心隨轉身口業，心隨轉心不相應行及受。
受相應非心隨轉者，謂心意識。
心隨轉亦受相應者，謂想陰，彼相應行陰。
非心隨轉亦非受相應者，謂除心隨轉心不相應行，若餘心不相應行。
如受，想行亦如是，除其自性。
三非覺非觀，一分別。
初禪，或覺隨轉非觀相應，作四句。
覺隨轉非觀相應者，謂覺隨轉身口業，
覺隨轉心不相應行，及覺相應觀。
觀相應非覺隨轉者，謂覺。
覺隨轉亦觀相應者，謂覺觀相應心心法。
非覺隨轉亦非觀相應者，謂除覺隨轉心不相應行，若餘心不相應行。 ^675a16

問：禪，幾見非見處？
答：作四句。見非見處者，謂禪所攝盡智、
無生智，所不攝無漏慧。
見處非見者，謂見所不攝有漏四禪。
見亦見處者，謂世俗正見。
非見亦非見處者，謂見所不攝無漏四禪。
一切非身見因身見亦非彼因。
禪所攝身口業及思，此是業非業報，餘非業亦非業報。 ^675a29

問：禪幾業非業隨轉？
答：作四句。業非業隨轉者，謂思業。
業隨轉非業者，謂受陰想陰識陰，若思所不攝業隨轉行陰。
業亦業隨轉者，謂業隨轉身口業。
非業亦非業隨轉者，謂除業隨轉心不相應行，若餘心不相應行。 ^675b7

禪所攝身口業，是造色色非可見色，餘非造色色亦非可見色。
禪所攝身口業，是造色色非有對色，餘非造色色亦非有對色。
一切是甚深難了、難了甚深。
一切是善亦善因，一切非不善亦非不善因，
一切非無記亦非無記因，一切是因緣緣亦有因。 ^675b12

問：禪，幾次第非次第緣緣？
答：一切應分別。初禪，或次第非次第緣緣，作三句。
次第非次第緣緣者，謂未來現前必起心心法。
次第亦次第緣緣者，謂過去現在心心法。
非次第亦非次第緣緣者，謂除未來現前必起心心法，
若餘未來心心法，及身口業心不相應行。
如初禪，第二第三禪亦如是。
第四禪，或次第非次第緣緣，作三句。
次第非次第緣緣者，謂未來現前必起心心法，及無想正受已起當起。
次第亦次第緣緣者，謂過去現在心心法。
非次第亦非次第緣緣者，謂除未來現前必起心心法，
若餘未來心心法，除次第心不相應行，若餘心不相應行及身口業。 ^675b19

禪所攝身口業心不相應行，是緣緣緣非有緣，餘者是緣緣緣亦有緣。
一切是增上緣緣及有增上。
禪，若有漏，彼隨流非流；若無漏，彼非流亦非隨流。 ^675c4

無量者，謂四無量。
問：云何四？答：謂慈悲喜捨。 ^675c7

問：此四無量，幾色、幾非色？
答：無量所攝身口業，此是色，餘非色。
一切是不可見，一切是無對，一切是有漏，
一切是有為，一切是有報，一切從因緣生世所攝。
無量所攝身口業，此是色所攝，餘是名所攝。
無量所攝心意識，是內入所攝，餘是外入所攝。
一切是智知，一切是斷智知及斷，一切是應修，
一切不穢污，一切是果及有果，一切是有上，一切是不受。
無量所攝身口業，是四大造，餘非四大造。
一切是有。無量所攝身口業及心不相應行，
因不相應，餘因相應。 ^675c9

善五處少分攝四無量，四無量亦攝善五處少分。
不善處所不攝、無記處所不攝、漏處所不攝、無漏處所不攝。
有漏五處少分攝四無量，四無量亦攝有漏五處少分。
一切或過去或未來或現在，一切是善，
一切是色界繫，一切是非學非無學，一切是修斷。
無量所攝身口業、心不相應行，非心非心法非心相應；
受陰想陰，彼相應行陰，心法心相應，心意識即心也。 ^675c20

問：無量，幾心隨轉非受相應？
答：一切應分別。慈，或心隨轉非受相應，作四句。
心隨轉非受相應者，謂心隨轉身口業，心隨轉心不相應行及受。
受相應非心隨轉者，謂心意識。
心隨轉亦受相應者，謂想陰，彼相應行陰。
非心隨轉亦非受相應者，謂除心隨轉心不相應行，若餘心不相應行。
如慈，悲、喜、捨亦如是。
如受，想行亦如是，除其自性。 ^675c29

問：無量，幾覺隨轉非觀相應？
答：一切應分別。慈心，或覺隨轉非觀相應，作四句。
覺隨轉非觀相應者，謂覺隨轉身口業，覺隨轉心不相應行及覺相應觀。
觀相應非覺隨轉者，謂覺，若覺不相應觀相應心心法。
覺隨轉亦觀相應者，謂覺觀相應心心法。
非覺隨轉亦非觀相應者，謂除覺隨轉身口業，
若餘身口業，除覺隨轉心不相應行，若餘心不相應行，
及覺不相應觀，及非覺觀相應心心法。
如慈，悲、捨亦如是。
喜，或覺隨轉非觀相應，作四句。
覺隨轉非觀相應者，謂覺隨轉身口業，覺隨轉心不相應行及覺相應觀。
觀相應非覺隨轉者，謂覺。
覺隨轉亦觀相應者，謂覺觀相應心心法。
非覺隨轉亦非觀相應者，謂除覺隨轉身口業，
若餘身口業，除覺隨轉心不相應行，若餘心不相應行，及非覺觀相應心心法。 ^676a8

無量，或見亦見處、或見處非見。
見亦見處者，謂世俗正見，餘是見處非見。
一切非身見因身見亦非彼因。
無量所攝身口業及思，是業非業報，餘非業亦非業報。 ^676a25

問：無量，幾業非業隨轉？
答：作四句。業非業隨轉者：謂思業。
業隨轉非業者：謂受陰想陰識陰：若思所不攝業隨轉行陰。
業亦業隨轉者：謂業隨轉身口業。
非業亦非業隨轉者：謂除業隨轉心不相應行：若餘心不相應行。 ^676a29

無量所攝身口業：是造色色非可見色：餘非造色色亦非可見色。 ^676b5

無量所攝身口業：是造色色非有對色：餘非造色色亦非有對色。
一切是甚深難了、難了甚深。 ^676b7

一切是善亦善因，一切非不善亦非不善因，
一切非無記亦非無記因，一切是因緣緣亦有因。 ^676b10

問：無量，幾次第非次第緣緣？
答：作三句。次第非次第緣緣者，謂未來現前必起心心法。
次第亦次第緣緣者，謂過去現在心心法。
非次第亦非次第緣緣者，謂除未來現前必起心心法，
若餘未來心心法，及身口業心不相應行。 ^676b13

無量所攝身口業、心不相應行，緣緣緣非有緣，餘緣緣緣亦有緣。
一切是增上緣緣及有增上，一切隨流非流。 ^676b18

無色者，謂四無色。
問：云何四？答：謂空入處、識入處、無所有入處、非想非非想入處。 ^676b20

問：此四無色，幾色、幾非色？
答：一切是非色，一切不可見，一切是無對。
一有漏，三分別。空處，或有漏、或無漏。
云何有漏？謂空處所攝有漏四陰。
云何無漏？謂空處所攝無漏四陰。
如空處，識處、無所有處亦如是。
一切是有為。 ^676b23

問：無色，幾有報、幾無報？
答：一切應分別。空處，或有報、或無報。
云何有報？謂善有漏空處。
云何無報？謂無記無漏空處。
如空處，識處、無所有處亦如是。
非想非非想處，或有報、或無報。
云何有報？謂善非想非非想處。
云何無報？謂無記非想非非想處。 ^676b28

一切從因緣生世所攝，一切是名所攝。
無色所攝心意識，是內入所攝，餘是外入所攝。
一切是智知。一斷智知及斷，三分別。
三若有漏，彼斷智知及斷；若無漏，非斷智知及不斷。 ^676c5

問：無色，幾是應修、幾是不應修？
答：一切應分別。空處，或應修、或不應修。
云何應修？謂善空處。
云何不應修？謂無記空處。
如空處，識處、無所有處、非想非非想處亦如是。 ^676c10

問：無色，幾穢污、幾不穢污？
答：一切應分別。無色，或穢污、或不穢污。
云何穢污？謂隱沒。
云何不穢污？謂不隱沒。
一切是果及有果，一切是不受，一切非四大造，一切有上。
一是有，三分別。三若有漏，彼是有；若無漏，彼非有。
無色所攝心不相應行，因不相應，餘因相應。
或善處攝非無色，作四句。
善處攝非無色者，謂善色陰，無色所不攝善四陰及數滅。
無色攝非善處者，謂無記四無色。
善處攝亦無色者，謂善四無色。
非善處攝亦非無色者，謂不善五陰，無記色陰，
無色所不攝無記四陰，及虛空、非數滅。
不善處所不攝。或無記處攝非無色，作四句。
無記處攝非無色者，謂無記色陰，無色所不攝無記四陰，虛空及非數滅。
無色攝非無記者，謂善四無色。
無記處攝亦無色者，謂無記四無色。
非無記處攝亦非無色者，謂善五陰及數滅。
或漏處攝非無色，作四句。
漏處攝非無色者，謂一漏處及二漏處少分。
無色攝非漏處者，謂漏處所不攝四無色。
漏處攝亦無色者，謂二漏處少分。
非漏處攝亦非無色者，謂色陰，漏處所不攝四陰，及無為。 ^676c14

或有漏處攝非無色，作四句。
有漏處攝非無色者，謂有漏色陰，無色所不攝有漏四陰。
無色攝非有漏處者，謂三無色少分。
有漏處攝亦無色者，謂一無色及三無色少分。
非有漏處攝亦非無色者，謂無漏色陰，
無色所不攝無漏四陰，及無為。 ^677a6

或無漏處攝非無色，作四句。
無漏處攝非無色者，謂無漏色陰，無色所不攝無漏四陰，及無為。
無色攝非無漏處者，謂一無色及三無色少分。
無漏處攝亦無色者，謂三無色少分。
非無漏處攝亦非無色者，謂有漏色陰，及無色所不攝有漏四陰。
一切或過去或未來或現在。 ^677a12

問：無色，幾善幾無記？
答：一切應分別。無色，或善、或無記。
云何善？謂無色所攝善四陰。
云何無記？謂無色所攝無記四陰。
一無色界繫，三分別。
三若有漏，彼無色界繫；若無漏，彼不繫。
一非學非無學，三分別。
空處，或學、或無學、或非學非無學。
云何學？謂空處所攝學四陰。
云何無學？謂空處所攝無學四陰。
云何非學非無學？
謂空處所攝有漏四陰。
如空處，識處、無所有處亦如是。 ^677a19

問：無色，幾見斷、幾修斷、幾不斷？
答：一切應分別。空處，或見斷、或修斷、或不斷。
云何見斷？謂空處隨信行、隨法行人無間忍等斷。
彼云何斷？謂見斷二十八使，彼相應空處，彼所起心不相應行。
云何修斷？謂空處學見迹修斷。
彼云何斷？謂修斷三使，彼相應空處，彼所起心不相應行及不穢污有漏空處。
云何不斷？謂無漏空處。
如空處，識處、無所有處亦如是。
非想非非想處，或見斷、或修斷。
云何見斷？謂非想非非想隨信行、隨法行人無間忍等斷。
彼云何斷？謂見斷二十八使，彼相應非想非非想處，彼所起心不相應行。
云何修斷？謂非想非非想處學見迹修斷。
彼云何斷？謂修斷三使，彼相應非想非非想處，
彼所起心不相應行，及不穢污有漏非想非非想處。 ^677a28

無色所攝心不相應行，非心非心法非心相應；
受陰想陰彼相應行陰，心法心相應，心意識即心也。 ^677b16

問：無色，幾心隨轉非受相應？
答：作四句。心隨轉非受相應者，謂心隨轉心不相應行及受。
受相應非心隨轉者，謂心意識。
心隨轉亦受相應者，謂想陰，彼相應行陰。
非心隨轉亦非受相應者，謂除心隨轉心不相應行，若餘心不相應行。
如受，想行亦如是，除其自性。
一切非覺隨轉非觀相應。 ^677b19

問：無色，幾見非見處？
答：一切應分別。空處，或見非見處，作四句。
見非見處者，謂空處所攝盡智無生智，所不攝無漏慧。
見處非見者，謂見所不攝有漏空處。
見亦見處者，謂五見、世俗正見。
非見亦非見處者，謂見所不攝無漏空處。
如空處，識處、無所有處亦如是。
非想非非想處，或見亦見處、或見處非見。
見亦見處者，謂五見、世俗正見，餘見處非見。
四無色，幾身見因？
廣說如苦集諦。 ^677b26

問：無色，幾業非業報？
答：一切應分別。空處，或業非業報，作四句。
業非業報者，謂報所不攝思業。
業報非業者，謂思所不攝報生空處。
業亦業報者，謂報生思業。
非業亦非業報者，謂除業業報空處，若餘空處。
如空處，乃至非想非非想處亦如是。 ^677c6

問：無色，幾業非業隨轉？
答：作三句。業非業隨轉者，謂思業。
業隨轉非業者，謂受陰想陰識陰，若思所不攝業隨轉行陰。
非業亦非業隨轉者，謂除業隨轉心不相應行，若餘心不相應行。
一切非造色色非可見色，一切非造色色非有對色，
一切是甚深難了、難了甚深。 ^677c12

問：無色，幾善因非善？
答：作三句。善因非善者，謂善報生四無色。
善亦善因者，謂善四無色。
非善亦非善因者，謂除善報生四無色，若餘無記四無色。
一切非不善亦非不善因。 ^677c18

問：無色，幾無記非無記因？
答：一切應分別。無色，或無記亦無記因、或非無記亦非無記因。
無記亦無記因者，謂無記四無色。
非無記亦非無記因者，謂善四無色。
一切因緣緣及有因。 ^677c22

問：無色，幾次第非次第緣緣？
答：一切應分別。空處，或次第非次第緣緣，作三句。
次第非次第緣緣者，謂未來現前必起心心法空處，過去現在阿羅漢最後命終心心法空處。
次第亦次第緣緣者，謂除過去現在阿羅漢最後命終心心法空處，
若餘過去現在心心法空處。
非次第亦非次第緣緣者，謂除未來現前必起心心法空處，
若餘未來心心法空處，及心不相應行。
如空處，識處、無所有處亦如是。
非想非非想處，或次第非次第緣緣，作三句。
次第非次第緣緣者，謂未來現前必起心心法非想非非想處，
過去現在阿羅漢最後命終心心法非想非非想處，及滅盡正受已起當起。
次第亦次第緣緣者，謂除過去現在阿羅漢最後命終心心法非想非非想處，
若餘過去現在非想非非想處。
非次第亦非次第緣緣者，謂除未來現前必起心心法非想非非想處，
若餘未來心心法非想非非想處，除次第心不相應行，若餘心不相應行。 ^677c27

無色所不攝心不相應行，緣緣緣非有緣，餘緣緣緣及有緣。
一切是增上緣緣及有增上。 ^678a17

問：無色，幾流幾隨流？
答：一切應分別。空處，或隨流非流，作三句。
隨流非流者，謂除流，若餘有漏空處。
流亦隨流者，謂三流少分。
非流亦非隨流者，謂無漏空處。
如空處，識處、無所有處亦如是。
非想非非想處，或流亦隨流、或隨流非流。
流亦隨流者，謂三流少分，此是流亦隨流，餘隨流非流。 ^678a19

三摩提定者，謂四三昧修。
問：云何四？答：謂有三昧修廣修習住現法樂轉，
有三昧修廣修習知見轉，有三昧修廣修習慧分別轉，有三昧修廣修習漏盡轉。 ^678a26

問：此四三昧修，幾色、幾非色？
答：三昧修所攝身口業是色，餘非色。
一切是不可見，一切是無對。
一有漏，一無漏，二分別。
住現法樂三昧修，或有漏、或無漏。
云何有漏？謂住現法樂三昧修所攝有漏五陰。
云何無漏？謂住現法樂三昧修所攝無漏五陰。
慧分別三昧修，或有漏、或無漏。
云何有漏？謂慧分別三昧修所攝有漏五陰。
云何無漏？謂慧分別三昧修所攝無漏五陰。 ^678b1

一切是有為。一有報，一無報，二分別。
三若有漏，彼有報；若無漏，彼無報。
一切從因緣生世所攝。
三昧修所攝身口業，是色所攝，餘是名所攝。
三昧修所攝心意識，是內入所攝，餘是外入所攝。
一切是智知。一是斷智知及斷，一非斷智知及不斷，二分別。
二若有漏，斷智知及斷；若無漏，非斷智知及不斷。
一切是應修，一切不穢污，一切是果及有果，一切是不受。
三昧修所攝身口業，是四大造，餘非四大造。
一切是有上。一是有，一非有，二分別。
二若有漏，彼是有；若無漏，彼非有。
三昧修所攝身口業及心不相應行，因不相應，餘因相應。 ^678b10

善五處少分攝四三昧修，四三昧修亦攝善五處少分。
不善所不攝、無記所不攝、漏所不攝。 ^678b23

或有漏處攝非三昧修，作四句。
有漏處攝非三昧修者，謂三昧修所不攝有漏五陰。
三昧修攝非有漏處者，謂一三昧修及二三昧修少分。
有漏處攝亦三昧修者，謂一三昧修及二三昧修少分。
非有漏處攝亦非三昧修者，謂虛空及數滅、非數滅。 ^678b26

或無漏處攝非三昧修，作四句。
無漏處攝非三昧修者，謂虛空及數滅、非數滅。
三昧修攝非無漏者，謂一三昧修及二三昧修少分。
無漏處攝亦三昧修者，謂一三昧修及二三昧修少分。
非無漏處攝亦非三昧修者，謂三昧修所不攝有漏五陰。 ^678c3

一切或過去或未來或現在，一切是善。
一色界繫，一不繫，二分別。
住現法樂三昧修，若有漏，色界繫；若無漏，不繫。
慧分別三昧修，或欲界繫、或色界繫、或無色界繫、或不繫。
云何欲界繫？謂慧分別三昧修所攝欲界繫五陰。
云何色界繫？謂慧分別三昧修所攝色界繫五陰。
云何無色界繫？謂慧分別三昧修所攝無色界繫四陰。
云何不繫？謂慧分別三昧修所攝無漏五陰。 ^678c9

一無學，一非學非無學，二分別。
住現法樂三昧修，或學、或無學、或非學非無學。
云何學？謂住現法樂三昧修所攝學五陰。
云何無學？謂住現法樂三昧修所攝無學五陰。
云何非學非無學？
謂住現法樂三昧修所攝有漏五陰。
慧分別三昧修，或學、或無學、或非學非無學。
云何學？謂慧分別三昧修所攝學五陰。
云何無學？謂慧分別三昧修所攝無學五陰。
云何非學非無學？
謂慧分別三昧修所攝有漏五陰。 ^678c17

一修斷，一不斷，二分別。
二若有漏，彼修斷；若無漏，彼不斷。
三昧修所攝身口業及心不相應行，非心非心法非心相應。
三昧修所攝受陰想陰，彼相應行陰，心法心相應，心意識即心也。 ^678c26

問：三昧修，幾心隨轉非受相應？
答：一切應分別。住現法樂三昧修，或心隨轉非受相應，作四句。
心隨轉非受相應者，謂心隨轉身口業，心隨轉心不相應行及受。
受相應非心隨轉者，謂心意識。
心隨轉亦受相應者，謂想陰，彼相應行陰。
非心隨轉亦非受相應者，謂除心隨轉心不相應行，若餘心不相應行。
如住現法樂三昧修，知見三昧修、漏盡三昧修亦如是。
慧分別三昧修，或心隨轉非受相應，作四句。
心隨轉非受相應者，謂心隨轉身口業，心隨轉心不相應行及受。
受相應非心隨轉者，謂心意識。
心隨轉亦受相應者，謂想陰，彼相應行陰。
非心隨轉亦非受相應者，謂除心隨轉身口業，
若餘身口業，除心隨轉心不相應行，若餘心不相應行。
如受，想行亦如是，除其自性。 ^679a1

一無覺無觀，三分別。
住現法樂三昧修，或覺隨轉非觀相應，作四句。
覺隨轉非觀相應者，廣說如喜心。
知見三昧修亦如是。
慧分別三昧修，廣說如慈心。 ^679a18

問：三昧修，幾見非見處？
答：一切應分別。住現法樂三昧修，或見非見處，作四句。
見非見處者，謂住現法樂三昧修所攝盡智無生智，所不攝無漏慧。
見處非見者，謂見所不攝有漏住現法樂三昧修。
見亦見處者，謂世俗正見。
非見亦非見處者，謂見所不攝無漏住現法樂三昧修。
知見三昧修，或見亦見處、或見處非見。
見亦見處者，謂知見三昧修所攝世俗正見，餘見處非見。
慧分別三昧修，或見非見處，作四句。
見非見處者，謂慧分別三昧修所攝盡智無生智，所不攝無漏慧。
見處非見者，謂見所不攝有漏慧分別三昧修。
見亦見處者，謂世俗正見。
非見亦非見處者，謂見所不攝無漏慧分別三昧修。 ^679a22

漏盡三昧修所攝慧，是見非見處，餘非見亦非見處。 ^679b9

一切非身見因身見亦非彼因。
三昧修所攝身口業及思，此是業非業報，餘非業亦非業報。 ^679b11

問：三昧修，幾業非業隨轉？
答：一切應分別。住現法樂三昧修、知見三昧修、
漏盡三昧修，廣說四句，如禪修多羅中分別。
慧分別三昧修，廣說四句，如聖種修多羅中分別。 ^679b14

三昧修所攝身口業，是造色色非可見色，餘非造色色亦非可見色。
三昧修所攝身口業，是造色色非有對色，餘非造色色亦非有對色。
一切是甚深難了，難了甚深。 ^679b18

一切是善亦善因，一切非不善亦非不善因，
一切非無記亦非無記因，一切是因緣緣及有因。 ^679b22

問：三昧修，幾次第非次第緣緣？
答：一切應分別。三昧修，或次第非次第緣緣，作三句。
次第非次第緣緣者，謂未來現前必起心心法。
次第亦次第緣緣者，謂過去現在心心法。
非次第亦非次第緣緣者，謂除未來現前必起心心法，
若餘未來心心法，及身口業心不相應行。 ^679b25

三昧修所攝身口業，是緣緣緣非有緣，餘是緣緣緣亦有緣。
一切是增上緣緣及有增上。
一隨流非流，一非流亦非隨流，二分別。
二若有漏，彼隨流非流；若無漏，非流亦非隨流。 ^679c3

菩提品者，謂七覺支。
問：云何七？答：謂念覺支乃至捨覺支。 ^679c6

問：此七覺支，幾色幾非色？
答：一切非色，一切不可見，一切是無對，
一切是無漏，一切是有為，一切是無報，
一切從因緣生世所攝，一切是名所攝，
一切是外入所攝，一切是智知，一切非斷智知及不斷，
一切是應修，一切不穢污，一切是果及有果，
一切是不受，一切非四大造，一切是有上，
一切非有，一切因相應。 ^679c9

善二處少分攝七覺支，七覺支亦攝善二處少分。
不善處所不攝、無記處所不攝、漏處所不攝、有漏處所不攝。
無漏二處少分攝七覺支，七覺支亦攝無漏二處少分。
一切或過去或未來或現在，一切是善，一切是不繫。 ^679c16

問：覺支，幾學幾無學？
答：一切應分別。念覺支，或學、或無學。
云何學？謂學意思惟相應念覺支。
云何無學？謂無學意思惟相應念覺支。
如念覺支，餘一切亦如是。 ^679c21

一切是不斷，一切是心法心相應。
一心隨轉非受相應，六心隨轉亦受相應。
一切心隨轉想行相應，除其自性。 ^679c25

問：覺支，幾覺隨轉非觀相應？
答：一切應分別。念覺支，或有覺有觀、或無覺有觀、或無覺無觀。
云何有覺有觀？謂有覺有觀意思惟相應念覺支。
云何無覺有觀？謂無覺有觀意思惟相應念覺支。
云何無覺無觀？謂無覺無觀意思惟相應念覺支。
如念覺支，擇法、精進、猗、定、捨覺支亦如是。
喜覺支，或有覺有觀、或無覺無觀。
云何有覺有觀？謂有覺有觀意思惟相應喜覺支。
云何無覺無觀？謂無覺無觀意思惟相應喜覺支。 ^679c27

亦非見亦非見處，一分別。
擇法覺支所攝盡智無生智，所不攝無漏慧，
是見非見處，餘非見亦非見處。 ^680a8

一切非身見因身見亦非彼因，一切非業亦非業報，
一切是業隨轉非業，一切非造色色非可見色，
一切非造色色非有對色，一切是甚深難了、難了甚深。 ^680a11

一切是善亦善因，一切非不善亦非不善因，
一切非無記亦非無記因，一切是因緣緣亦有因。 ^680a15

問：覺支，幾次第非次第緣緣？
答：一切應分別。念覺支，或次第非次第緣緣，作三句。
次第非次第緣緣者，謂未來現前必起念覺支。
次第亦次第緣緣者，謂過去現在念覺支。
非次第亦非次第緣緣者，謂除未來現前必起念覺支，若餘未來念覺支。
如念覺支，餘一切亦如是。
一切是緣緣緣亦有緣，一切是增上緣緣及有增上，一切非流亦非隨流。
眾事分阿毘曇論卷第十
 ^680a18
