
pin:: 大方廣菩薩藏文殊師利根本儀軌經卷第七
translator:: 西天譯經三藏朝散大夫試鴻臚少卿明教大師臣天息災奉　詔譯
上品#CB01251;像儀則品第四之二
「復次，線法既成而求造#CB01251;之者，
彼所作人須身貌端正，不肥不瘦無病無苦，
不老不弱不惡不醜，喘息不麁瘡疥不患，
諸根具足形色端嚴，復須心意柔和樂修善行，
智慧通達工巧最上可令作#CB01251;，若得此人造其#CB01251;像利益第一。
又此#CB01251;像有三品別：
上品#CB01251;像有上品福利、
中品#CB01251;像中品福利、下品#CB01251;像下品福利。 ^860a14

「若得前造#CB01251;之人，
所要功價不計多少，不得怖懼悋惜，依價令作。
若自乏財方便求告，令彼作#CB01251;必得成就。
#CB01251;像功德如得成就，
而用最上殊勝香花，及人天愛樂珍玩寶器飲食衣服臥具湯藥一一供養，
令一切有情獲大利益正覺正說。 ^860a21

「又阿闍梨復先為彼作#CB01251;之人受其齋戒，
又須揀擇吉日，須得三長善月白月白日吉星宿曜可令造#CB01251;。
如要別月，須值二月或三月，花卉開芳春和之景，日初出時即令制造。
所有造#CB01251;使用器物繩線等物，
並須用牛糞淨土和水同洗，洗已復用五種無蟲淨水重洗，
於寂靜之地用白檀、恭俱摩香水作法灑淨，
用前造#CB01251;器物於此安置，復以香花志心供養。
阿闍梨洗浴清淨著新淨衣，戴冠服食白檀敬俱摩龍腦等香，
離飢渴想心懷歡喜，持白芥子誦真言八百遍，
擲於芥子向四方四維上下，復結五髻大印持其芥子於造#CB01251;人頂上加持得大擁護。
若上品#CB01251;闊四肘、
長八肘，中品#CB01251;闊二肘、
長五肘，下品#CB01251;闊佛尺一尺、
長三肘半，佛尺者即身長八尺者一肘為佛尺也，此是三品#CB01251;之定量。
又上品#CB01251;能成就最上入聖之事等；
中品 #CB01251;佛滅度後求最上位，
求最上福德俱獲成就；下品#CB01251;求人天快樂財帛珍寶，
及降伏之事俱獲成就。
若依此法決定成就，若不依此法直如天帝亦不成就，依法奉行賤下之人亦得成就。
諸佛世尊宣布法教真言密行，利益一切眾生為菩提因。 ^860a26

「若人於此真言法教志意受持，所有一切世間出世間曼拏羅無不成就，
彼人不久得大菩提，此法若不利益菩提行者，佛則不為宣說。 ^860b20

「又妙吉祥童子所說#CB01251;像法則，
此中亦有日限次第，若造其#CB01251;志心制造，
或五日成、八日成、十六日成。
若人專意經一晝夜成，此名最上成就利益甚多。
若彼作人大小便利，離其#CB01251;地百步之餘，
其事訖已淨水洗浴別著淨衣，復用白檀塗其身體及於手足，
然須專心志意細密堅牢。
如法為#CB01251;又須尺量合宜，
不得剩少，所剩線頭如法繫結，用好#CB01251;竿平正懸挂，
就於白月吉辰令造了畢，與彼價直勿使缺少，令彼安心如法受用。
阿闍梨以此 #CB01251;身於清淨處如法安置，
用上妙香花加持供養，擁護自身及於線#CB01251;。 ^860b23

「大力妙吉祥真言所說，過去諸佛亦說如是，我今亦為宣說如是。
一切真言行真言相，具大精進有大勢力，能作能成種種佛事。
復能救度南閻浮提愚迷眾生，邪見顛倒棄背聖言，輪迴黑暗令得解脫。
若有信樂真言，依法受持發大勇猛行大精進上求菩提，
決定成就如佛所說；若有不信眾生，不能種彼菩提種子。
譬如鹹鹵之地，不能生於百穀之苗集其種子。
信為萬善之根本，而能出生一切智種。
於此真言信解受持，所求之事皆得成就。
若彼阿闍梨求彼畫者畫於#CB01251;像，
亦須自解裝畫所用，畫人須最上巧妙諸相具足，
柔和慈善形色端嚴，離諸過失還令受戒，加持一如造#CB01251;之儀則。
所用彩色並須上好光淨離其塵垢。
然用龍腦、白檀、恭俱摩等香熏裛彩色，
誦真言八百遍加持彼色，復以龍花、奔曩誐花、
嚩俱羅花、雨花、馱覩瑟迦哩花、摩隷迦花、
俱蘇摩花等，用散 #CB01251;上，
令彼畫人面向東坐吉祥草座，一心想念諸佛菩薩以求加被，
然可細意精心，描畫功德勿生疲倦。 ^860c5

「先畫釋迦牟尼佛，一切諸相並須具足，
三十二相八十種好，坐寶蓮華圓光熾盛，
面貌熙怡光明遍體，作說法相。
所坐蓮華瑠璃為莖，於蓮花下復有大池，
池中有二龍王：一名難陀、二名跋難陀，
左手執蓮花莖、右手頂禮瞻仰如來，半如人相半如蛇形，身白色具諸莊嚴。
又彼蓮池多有蓮花荷葉水族飛禽，具相莊嚴殊妙端正。
又彼如來所坐蓮莖上下周迴，出無數蓮花次第高低一一得所，
世尊左邊復有八大菩薩各坐蓮華座。 ^860c25

「第一妙吉祥菩薩，如白蓮色或恭俱摩色或金色，
作童子相頭有五髻，具足莊嚴端正殊妙，
左手執優鉢羅花、右手頂禮如來，面戴喜怒身具圓光結跏趺坐；
第二蓮華聖月光菩薩亦作童子相；第三蓮華妙財菩薩；
第四蓮華上障能除一切蓋菩薩；第五虛空藏菩薩；
第六地藏菩薩；第七無價菩薩；第八妙眼意菩薩，
此諸菩薩皆作童子之相，一一圓滿莊嚴。 ^861a7

「彼佛右邊復有八大菩薩具種種莊嚴。 ^861a16

「第一慈氏菩薩最近佛坐，作梵行相頭戴寶冠，
身真金色體著紅衣復挂紅仙衣，身相端嚴具三種幖幟，
左手持瓶杖於肩上挂黑鹿皮，右手執數珠頂禮如來，瞻仰世尊心如在定。
第二蓮華聖普賢菩薩，身作紫綠色具一切莊嚴相，
左手執如意摩尼寶、右手持吉祥菓作施願相。
第三聖觀自在菩薩，身如中秋月色，具一切莊嚴頂戴寶冠白衣絡腋，
頂中復戴化無量壽佛端嚴而坐，左手執蓮華、
右手作施願相，遍身光明如心作觀想。
第四聖金剛手菩薩，身作金色一切莊嚴，
左手執金剛杵、右手作施願相執菓，身挂瓔珞頭戴寶冠，
冠有光明真珠絡腋，體著白衣復挂白仙衣，偏袒右肩如觀自在。
第五蓮華大聖意菩薩；第六善意菩薩；
第七遍照藏菩薩；第八滅罪菩薩。 ^861a17

「如是彼諸菩薩各各手執經菓，身挂仙衣諸相具足一切莊嚴。
彼菩薩上復畫八辟支佛，作僧形相身著紅衣，
於寶蓮華上結跏趺坐，如大丈夫面有善相，
遍身光明手作散華相，散摩隷花、雨花、
馱覩瑟迦里花、龍花、奔拏迦花，一一畫之普散#CB01251;上。 ^861b4

「復於釋迦牟尼佛左邊聖妙吉祥上，畫妙高山宮殿樓閣，以無數妙寶莊嚴優鉢羅花遍滿其上。
於彼山中復畫八佛世尊。 ^861b10

「第一寶頂如來，頂有瑠璃寶、紅蓮華寶、
帝青寶、大青寶、石藏寶等，如是大寶普放光明猶如日出。
彼佛身著黃衣，偏袒右肩結跏趺坐，具三十二相八十種好，
一切莊嚴作說法相；第二開花王如來，
身真金色放大寶光，散適意花、龍花、嚩俱羅等花，
結跏趺坐觀察聖妙吉祥菩薩；第三娑陵捺囉王如來，
身如金蓮華色作說法相；第四妙眼如來；
第五耨鉢囉娑憾如來；第六遍照如來；
第七藥師瑠璃王如來；第八斷一切苦王如來。 ^861b13

「如是八佛普皆金色，目視釋迦如來，手作無畏之相。
又於如來上空中有雲，雨諸香花。
於 #CB01251;二角畫二淨光天子，
住虛空中，頂禮聲聞緣覺菩薩諸佛。 ^861b23

「前說八辟支佛者，所謂：巘馱辟支佛、摩捺曩辟支佛、
贊捺曩辟支佛、烏鉢哩瑟吒辟支佛、濕吐多辟支佛、
悉多計覩辟支佛、儞弭辟支佛、蘇儞弭辟支佛。
於辟支佛後復畫八大聲聞尊者。
所謂：尊者舍利弗、尊者大目乾連、尊者大迦葉、
尊者須菩提、尊者羅睺羅、尊者難陀、尊者婆捺哩迦、
尊者劫賓那，如是等聲聞緣覺，諸相具足福德端嚴，合掌虔恭瞻仰世尊。 ^861b26

「又於釋迦佛上面，別畫二淨光天子，身著花鬘衣，
手執寶蓋，用真珠瓔珞、寶鬘蓮華、大青寶等殊妙莊嚴，覆釋迦如來頭頂。
又於佛足下有蓮華池，與妙吉祥及烏跋難陀龍王相近畫。
一寶山從蓮池出上，有寶巖周迴寶樹，
挂珊瑚蔓草木花菓，皆是珍寶莊嚴。
有大仙人於山居止。
此山北邊畫焰曼德迦忿怒明王作大惡相，
右手執索、左手執杖，面戴顰眉腹形廣大，
身如墨色可喻黑雲，髭髮俱長作黃赤色，
兩眼俱紅、十指甲長，一切莊嚴挂虎皮衣，
瞻仰妙吉祥如受勅相，遍體光焰能破壞一切障難，於其山下坐大石上。
又近難陀龍王畫持誦者，隨彼身貌衣服畫之，右膝著地手執香爐。
世尊釋迦牟尼足下右邊，從蓮華池出大寶山，
莊嚴殊妙亦如前山之相，於山北面亦畫忿怒明王。 ^861c6

「又於聖觀自在下，復畫其山作紅蓮華色，
亦以珍寶莊嚴，以瑠璃寶作山峯頂。
聖觀自在菩薩化一聖多羅菩薩，居此山峯身真金色，
不肥不瘦不老不少，著種種衣最上著紅仙衣，
作女人相種種莊嚴，左手執優鉢羅花、
右手作施願相，面戴喜怒色結跏趺坐，遍身光明瞻仰聖觀自在。
於前瑠璃峯上復畫龍華樹，其花殊妙滿樹開敷枝葉四垂，
在菩薩頂上如彼傘蓋。
於菩薩前種種珍寶光明嚴飾，此菩薩能破一切障難斷諸怖畏，
若持誦之者與作擁護，作天女像亦是佛所變化，能施一切眾生所求之願皆得滿足。
復為妙吉祥童子之母，利益一切有情。 ^861c22

「於此山中亦畫忿怒明王。
諸佛說言此大明王有大功能有大勢力，
具大暴惡作大忿怒，能破一切障難。
若有毀謗聖教剛強眾生，能善調伏令彼信受，若有持誦之者而作擁護。
復有毀謗真言輕慢三寶，及造一切罪業，
或在空居、或住地上、或居地下，並令調伏隨順修學。
於此所畫#CB01251;像，令四方四角上下周正。
於#CB01251;下面近緣畫大海龍王，
形如人相身體白色端嚴殊妙，以摩尼珍寶莊飾於身，
遍身光明，於其頂髻戴七龍頭，具大福德行大精進，
名阿難多亦名大龍，面北合掌瞻仰如來，奉佛教勅利益世間一切眾生破諸障難。
此#CB01251;儀則最為殊勝，
過去如來隨機演說，我今略說，若有持誦之者，彼人得無邊福。
復有俱胝劫所作重罪，於一剎那中速得消散。
若有十惡五逆破戒造惡，輪迴惡趣為下賤類，
不曾於法受持隨喜，若遇此#CB01251;隨喜瞻仰，
於剎那間令罪速滅，何況持誦之者，於此真言妙法常行成就。
若復有人經俱胝劫供養一切佛，所得福德而無有量，
彼持誦者及有畫#CB01251;功德者，亦復如是福德無量。
若復有人以香花飲食，供養恒河沙數無量諸佛及諸菩薩聲聞辟支迦，
彼獲福果不可稱量。
若人於此真言儀軌讀誦供養，所獲功德亦復如是不可稱量。
又復若有受法弟子，於此#CB01251;前成就一切真言行，
求彼聲聞辟支佛及大菩薩，彼人決定速得成就。」
pin:: 
#  5 中品#CB01251;像儀則品
中品#CB01251;像儀則品第五 ^862a5

爾時，世尊釋迦牟尼佛觀彼一切大眾願樂欲聞，
告妙吉祥童子言：「我為汝等說彼中等 #CB01251;像法則，
汝今諦聽，善思念之無復忘失。
妙吉祥！若使工巧之人，令造綿線及制畫#CB01251;像，
加持軌範種種法則，並如前說上等之事。
今此中等所有#CB01251;像尺量停分，
及彼佛菩薩聲聞等執持儀則少有不同，
今於#CB01251;上先畫淨光天，
以頗胝迦寶為地，白真珠瓔珞普為嚴飾，寬廣平正殊妙第一。
於此天中畫世尊釋迦牟尼佛，坐七寶師子之座，
一切諸相具足莊嚴，對彼人天作說法相。
於佛右邊畫聖妙吉祥，身如紅蓮華色或恭俱摩色或如日色，
左肩連挂優鉢羅華，頭有五髻為童子形，
面戴喜色合掌恭敬，坐立右膝瞻仰世尊。 ^862b4

「復於世尊左邊畫聖觀自在，面如秋天滿月，
諸相莊嚴具如前說，復加手執白拂拂世尊身相。
次畫慈氏菩薩、普賢菩薩、金剛手菩薩、
大意菩薩、善意菩薩、虛空藏菩薩、除蓋障菩薩，皆如觀自在菩薩一一莊嚴。 ^862b17

「又彼菩薩上畫八佛世尊，所謂：開華王如來、
寶頂如來、毘舍浮如來、羯俱忖曩如來、
金仙人如來、迦葉如來、妙眼如來、俱那含牟尼如來。
彼等如來著淺紅衣，右手作施願相、左手執袈裟角，
偏袒右肩，遍身光明諸相具足。
於世尊右邊，近聖妙吉祥菩薩畫大會眾。
復畫八辟支佛、八大聲聞，名號如前，其中大目乾連與舍利弗，
各執白拂侍立佛邊。
依次復畫欲界四天王、帝釋天主、夜摩天主、
覩史天主、樂變化天主、他化天主，及色界大梵天王、
淨光天子，乃至色究竟天次第畫之。 ^862b22

「又世尊師子座下，直至#CB01251;緣畫大海水出大寶山，
近#CB01251;一角畫持誦者，
依彼相儀右膝著地，手執香爐志意低頭。
又寶山中畫焰曼德迦忿怒明王，亦如前儀。
復於世尊左邊師子座下聖觀自在足下，
於寶山上畫多羅菩薩坐，亦如前儀。
於#CB01251;上二角相近，
畫二淨光天子，其身白色，於上空中乘雲而住，
作雨華相，雨下瞻蔔迦華、優鉢羅華、蓮華、
摩梨迦華、雨華、馱覩迦里迦華、龍華、奔曩誐華、
妙華，如是種種香華具種種色相。 ^862c4

「佛說此中等#CB01251;像，於其世間成就中等增益利樂之事。
若有眾生愚暗邪迷輪迴諸趣，不能知彼妙吉祥中等#CB01251;像，
但造五逆十惡一切重罪。
若剎那中隨喜瞻禮，是諸罪業速得清淨，
復令病者得愈、貧者得財、無子得子。
若有受持讀誦書寫供養，此人得大功德，於人天中受福快樂。
彼人命終之後，當得成於無上佛道。
若有令他書寫隨喜受持供養，彼人獲福經俱胝劫說不能盡。」
pin:: 
#  6 下品#CB01251;像儀則品
下品#CB01251;像儀則品第六 ^862c13

爾時，世尊釋迦牟尼佛復告妙吉祥童子言：「我今說彼第三下等#CB01251;像祕密儀則。
若有一切眾生懶墮懈怠不勤修習，於此#CB01251;像隨喜瞻禮，
亦能成就殊勝利益。
若造#CB01251;法則、所有修線、
造#CB01251;畫像加持，大體儀軌亦如前說。
今此#CB01251;內先畫妙吉祥，
於師子座上結跏趺坐，為童子形諸相端嚴，光明普照作說法相。
左邊畫聖普賢菩薩，坐優鉢羅華座，右手執拂、
左手執如意寶，身作紫綠色。
右邊畫聖觀自在菩薩，右手執拂、左手持蓮華，遍身光明。 ^862c24

「於妙吉祥師子座下至#CB01251;緣畫金山。
復於師子座右邊畫焰曼德迦忿怒明王，
彼明王下畫持誦者，手執香爐亦如前說。
於妙吉祥上畫開華王如來，彼佛身長十六指，坐寶山巖猶如樓閣。
彼#CB01251;四面俱有寶山，
#CB01251;上面山峯令高，
於上虛空畫二淨光天子：一名清淨、二名妙淨，
降雨種種香華，亦如前說儀則無別。
今此第三下品#CB01251;像有大增益，
若諸有情經百千俱胝劫所作諸惡重罪，
若能志心隨喜瞻禮，一切業障皆得消散。 ^863a4

「若復有人供養諸佛，經百千俱胝劫所得功德，不及依下品#CB01251;法持誦之者十六分中一分功德。
所以者何？此#CB01251;像法勢力殊妙，所作所求皆得成就。
復能降伏梵王仙人、水天日天，俱吠囉天、
羅剎、財主、阿脩羅王、摩睺羅伽、月天、風天、
焰魔天及那羅延等，以此#CB01251;像真言皆來降伏。
若求息災增益吉祥無不成就，若欲調伏破壞情物，
不得用之，佛不許作。」
大方廣菩薩藏文殊師利根本儀軌經卷第七
 ^863a15
