
other:: 勅修百丈清規卷第三
editor:: 大智壽聖禪寺住持臣僧德煇奉　勅重編
corrector:: 大龍翔集慶寺住持臣僧大訴奉　勅校正
other:: 
## 請新住持
請新住持
other:: 
### 發專使
發專使
凡十方寺院住持虛席。
必聞於所司。伺公命下。
庫司會兩序勤舊茶。
議發專使修書〔頭首知事勤舊蒙堂前資僧眾〕
製疏〔山門諸山江湖〕茶湯榜〔專使署名〕請書記為之。
如缺書記。擇能文字者。
分為之。用絹素寫榜。
所請專使或上首知事。
或勤舊或西堂首座。
或以次頭首充之。
若非知事充專使。
亦須以下知事一人同去掌財議事。
具須知一冊。該寫本寺應有田產物業。
及迎接儀從。一切畢備。
山門管待專使一行人從。
至起程日。詣諸寮相別。
鳴僧堂鍾集眾門送。
三門下釘掛帳設。
向裏設位。講茶湯禮。
請兩序勤舊光伴。
如上首知事去。則下首知事行禮。
如頭首勤舊去。則上首知事行禮。
揖坐燒香揖香歸位。
相伴喫茶。再起燒香揖香歸位。
相伴喫湯收盞。專使起謝上轎。
other:: 
### 當代住持受請
當代住持受請 ^1123c15

專使到彼寺。先見知客。
同到庫司接送安下。
次見頭首及諸寮。
詣侍司詳稟來歷。
侍者通覆住持。候可否。
如允請。然後令鋪設卓袱安疏帖報兩序至。
入請住持出。專使問訊〔請趺坐〕住持中立。
專使插香大展三拜進前云又三拜。
詞云〔即日時令謹時共惟。
新命堂頭大和尚。
尊候起居萬福〕復三拜收坐具。
住持各答一拜。詞云專使呈疏帖書問。
住持接置几上。開書疏看過。
侍者揖坐〔專使於住持對面坐。
西堂權趲下一位。
以讓遠客〕喫茶畢。
同兩序送客位。堂司行者鳴僧堂鍾。
大眾詣方丈作賀。
庫司備香。首座知事各插香初展。
詞云〔法門多幸。伏審榮遷歡動叢林。
下情不勝喜躍之至〕再展云觸禮三拜。
住持答一拜。詞云眾散知客引專使巡寮畢。
次第呈納本寺須知儀從什物。
當晚特為湯藥石。
至夜湯果皆請兩序勤舊。
光伴庫司排辦。
other:: 
### 受請陞座
受請陞座 ^1123c29

受請已。次日陞座。
侍者分付行者。預於法座下右邊。
排列疏帖設位。專使預稟維那請宣疏帖人。
侍者覆住持鳴鼓。
如常上堂式。住持出至位立。
進香卓。專使燒香呈疏帖。
每呈一疏。則專使燒香遞上。
住持逐一拈各有法語。
宣畢專使仍炷香兩展三拜。
或觸禮或免在住持意退卓。
住持登座提綱敘謝結座。
other:: 
### 專使特為新命煎點
專使特為新命煎點 ^1124a17

專使先與新命議定齋 #CB01321;。
輕重合宜。兩序勤舊鄉人法眷辦事貼#CB01321;。
齋料等費專使親送納庫司置辦。
至日專使詣方丈插香拜請。
初展云再展云〔即日時令謹時共惟。
新命堂頭大和當。
尊候起居萬福〕觸禮三拜。
住持答一拜。兩序單寮係方丈客頭。
同專使行者。一一詣寮。
稟請掛煎點牌報眾。
於僧堂內鋪設主席。
西堂板頭排專使位。
茶湯榜張于堂外兩側。
至齋時。專使僧堂前伺候住持入堂。
問訊歸位揖坐。歸中問訊。
揖眾坐。聖僧前燒香。
次上下間。次堂外燒香。
仍歸堂內。住持前上下間及外堂問訊。
仍歸中問訊行食遍。
燒香下住持#CB01321;。
次行大眾#CB01321;畢歸位伴齋。
俟折水出鳴鼓。專使再起。
燒香行禮同前。行茶遍瓶出如前。
問訊收住持盞。專使行禮。
初展云〔某聊備蔬飯。
伏蒙慈悲降重。下情不勝感激之至〕二展敘寒溫。
觸禮三拜。送住持出。
再歸堂燒香大展三拜。
巡堂一匝。并堂外復歸內堂中間問訊收盞。
鳴鼓三下退座專使隨上方丈致謝。
次詣庫司謝辦齋。
再詣方丈。請住持至晚藥石。
至夜湯果皆請兩序勤舊光伴。
other:: 
### 山門管待新命并專使
山門管待新命并專使 ^1124a25

庫司會議管待供#CB01321;如儀。
上首知事隔日詣新命前。
插香拜請。次詣客位稟請專使。
令庫司客頭請兩序勤舊光伴。
弊#CB01321;當如禮。
不可輕蔑。詞語行禮並與特為禮同。
寢堂中敷住持高座。
專使附位于右。兩序如常列左右。
勤舊對面位侍者知事下位。
遠接僕從管待外。
當支犒勞。所至住持多因還赴他山。
僧行懷其宿憤。動致唇吻。
傳之官員士庶。因一人無知而使一寺蒙其惡名。
老成耆宿外護隣峯。
當戒戢之。然為住持者。
凡事留遺愛可也。
other:: 
### 新命辭眾上堂茶湯
新命辭眾上堂茶湯 ^1124b17

至起離日。專使詣諸寮別。
新命上堂。致謝兩序勤舊大眾。
下座鳴鼓三下。向法座立。
普與大眾觸禮三拜。
從西廊出。鳴大鍾諸法器。
大眾門送。行僕門外排立。
山門首預釘掛帳設。
中敷高座向內。首座向外攝居主位。
西堂勤舊分手光伴。
東西序兩邊朝坐。
上首知事行禮揖坐。
揖香歸位點茶收盞。
再起燒香揖香歸位點湯。
湯罷起謝上轎。兩序勤舊備轎遠送。
住持當力免之。鳴大鍾住持轎遠方止。
other:: 
### 西堂頭首受請
西堂頭首受請 ^1124b27

專使到寺先見知客。
同到侍司。引見方丈。
插香展拜。相看茶罷送客位。
次詣諸寮人事畢。
稟侍者同詣方丈。
咨稟云〔某寺今請某人住持〕住持報兩序勤舊。
同往受請人寮中。
敷陳疏帖書問。專使插香行禮與請當代同。
如不允。眾為勸請。
受請後住持請新命及兩序勤舊茶。
送新命歸客位。次第受賀。
巡寮人事晚請新命專使。
特為湯藥石湯果兩序光伴。
other:: 
### 受請人陞座
受請人陞座 ^1124c9

專使當隔宿懷香詣方丈。
觸禮三拜。詞云〔拜請和尚來日為新命和尚引座〕次日粥罷。
法座右邊排列椅卓。
卓上安疏帖。座左亦設住持椅子。
鳴鼓集眾。住持出陞座。
與五參禮同。令請客侍者請新命趺坐。
褒美新命為法而出。
勸請舉揚慰眾渴仰。
舉話有無不拘下座住持歸座。
左向外而立。專使同知客侍者。
往新命前問訊畢。
新命出住持前問訊。
次與兩序大眾問訊。
若新命是嗣法弟子。
住持付法衣有法語。
披衣了進前。請住持趺坐。
大展三拜。不收坐具。
進詞云又三拜。進詞云又三拜收坐具進前問訊。
住持答云却歸座右立。
專使度疏帖各有法語。
若非法嗣。即出座前與住持問訊。
次與兩序大眾問訊。
徑歸座右拈衣拈疏帖。
有法語。專使先稟維那請宣疏帖人。
宣畢指座有法語。
登座垂語問答提綱敘謝結座下座。
到住持前兩展三禮。
初展詞云住持答云再展云〔即日時令謹時共惟。
堂頭和尚尊候起居多福〕觸禮三拜。
或講或免。隨住持意次與兩序。
大眾問訊知客侍者引。
巡寮致謝。如嗣法者下座先至住持前。
大展三拜。退與大眾問訊。
然後巡謝同前。如以次頭首西堂。
臨時又在住持斟酌講行。
other:: 
### 專使特為受請人煎點
專使特為受請人煎點 ^1124c17

專使詣親命前。議定方丈引座#CB01321;資眾#CB01321;宣疏帖人。
及兩序勤舊江湖鄉人法眷等貼#CB01321;。
至日粥罷。專使懷香詣方丈觸禮拜請云〔今晨午刻就雲堂備蔬飯。
特為新命和尚。伏望慈悲俯垂降重〕復詣新命前拜請。
同前禮。方丈客頭同專使行者。
請諸寮各掛煎點牌。
於僧堂內住持對面設新命位。
堂外知客板頭設專使位。
其茶湯榜張于堂外兩傍。
至齋時覆新命。到僧堂前。
俟住持同入堂問訊。
專使隨入堂先揖住持歸位。
次揖新命歸位。燒香行禮並同前。
下食行#CB01321;茶畢。
先收新命盞。專使進前兩展三禮。
送新命出後門。專使入住持前兩展三禮。
送住持出前門。復歸堂炷香大展三拜。
巡堂一匝。并外堂歸中問訊。
收盞鳴鼓三下退座。
當晚湯果藥石光伴同前。
other:: 
### 山門管待受請人并專使
山門管待受請人并專使 ^1125a13

就寢堂敷設住持主位。
新命對面中位左設專使位。
兩序勤舊光伴左右位。
下#CB01321;行禮同前。
other:: 
### 受請人辭眾陞座茶湯
受請人辭眾陞座茶湯 ^1125a28

受請人令侍者同專使。
預詣方丈稟借法座。
上堂辭眾。座不敷設。
左設住持位鳴鼓集眾。
住持出歸位。受請人徑往住持前問訊。
次與大眾和南陞座舉揚畢下座。
先辭住持觸禮三拜。
次向法座立。辭眾普同觸禮三拜。
門首向裏中設特位講茶湯。
兩序勤舊光伴。上首知事行禮與當代同。
鳴大鍾送。以次西堂頭首。
則無辭眾上堂。臨行先同專使上方丈。
插香觸禮三拜稟辭。
次巡寮辭別。山門首茶湯禮同前。
other:: 
## 入院
入院 ^1125b2

古人腰包頂笠到山門首下笠。
入門炷香。有法語。
就僧堂前解包。屏處濯足取衣披搭。
入堂炷香。聖僧前大展三拜。
參隨人同拜。掛搭已到佛殿。
拈香有法語。大展三拜。
次土地堂祖堂炷香各有法語。
入方丈據室有法語。
次第開堂祝。 ^1125b13

聖今時新命到來。
當看安下處近遠。
近則首座領眾往迎。
遠則兩序勤舊而已。
專使預當計稟住持。
必先發批免眾遠迎。
若安下處近當辦湯果。
兩序勤舊光伴擇日入院。
庫司一一排辦。隔宿掛接住持牌報眾。
至時鳴大鍾諸法器。
大眾門迎由遠至近。
兩行排立。行僕立大眾外。
新命到門炷香舉法語。
至佛殿炷香舉法語。
大展三拜鳴僧堂鍾。
大眾先歸鉢位立定。
新命入堂炷香。參隨人同展三拜。
維那當面問訊引。
巡堂一匝。參隨人先出。
兩序送新命歸鉢位。
觸禮三拜。次至土地堂祖堂炷香。
各有法語。入方丈據室。
侍者進前炷香問訊側立候舉法語畢。
行者進卓筆硯知事具狀〔式見後〕備柈袱捧呈寺印。
新命看封付知事開封。
新命視篆。訖就狀上先僉押。
次題日子。使印於上。
知事收狀。衣鉢侍者收印退卓。
住持起身。知事全班進列上首插香兩展三禮。
初展詞云〔慈蒙和尚光據法筵。
下情不勝喜躍之至〕再展詞云觸禮三拜。
諸山及頭首勤舊進前插香〔香不受〕草賀畢。
客頭行者喝云湯罷。
請官客諸山點心。
若前代住持別遷未赴。
或退居東堂。未據室前講交代禮。
新命受草賀了。鳴僧堂鐘領眾。
躬送前代。歸寮對觸禮一拜。
次首座大眾作賀。
行僕皆當參拜。 ^1125b19

呈寺　當寺庫司比丘某甲寺印一顆 ^1125c14

印狀　右謹申納　新命堂頭大和當伏候慈旨　年月日具位狀
other:: 
### 山門請新命齋
山門請新命齋 ^1125c15

上首知事候據室後人事稍畢備柈袱爐燭具狀
〔式見後〕懷香詣方丈請齋兩。
展三禮。初展云〔午刻就雲堂備蔬飯祇迎。
伏望尊慈特垂降重。
下情不勝戰汗之至〕再展敘寒溫。
觸禮三拜。住持答一拜。
知事呈狀。方丈客頭收。
庫司客頭鋪設僧堂內住持位。
行禮與特為管待同。 ^1125c16

　　當寺庫司比丘　某甲　右某甲取午刻就 ^1125c22

齋　雲堂備蔬飯祇　迎伏望　尊慈特垂降重 ^1125c23

　　　　　　　年　月　日具位　某甲狀 ^1125c24

狀　可漏子狀請　新命云云尊座前　具位　謹 ^1125c25

　　封
other:: 
### 開堂祝壽
開堂祝壽 ^1125c26

古之開堂朝命下。
或差官敦請。或部使者。
或郡縣遣幣禮請就某寺。
或本寺官給錢料設齋開堂。
各官自有請疏及茶湯等榜。
見諸名公文集。近來開堂多是各寺自備。
至時入院侍者分付行者。
鋪設法座。報眾掛上堂牌。
具寫官員諸山名目。
預呈住持於座左設位。
鋪卓袱爐燭。排列疏帖。
預先和會維那宣公文。
首座宣山門疏。以次頭首。
或諸山江湖名勝宣其餘疏。
及預請諸山一人白椎。
座前對面排官員位。
侍者覆方丈鳴鼓眾集。
侍者同專使。入請住持。
出鐃鈸幡花挑燈迎引。
至法堂位前立。如受請時未拈衣。
當舉法語。披衣畢。
專使進前插香行禮。
初展云〔即日伏蒙和尚先據法筵。
下情不勝感激之至〕再展敘寒溫畢。
觸禮三拜。住持答一拜。
先呈公文舉法語畢。
接付維那宣白。次山門諸山江湖疏。
一一遞上有法語分送宣讀。
若見任官請開堂有疏。
親自捧遞有法語宣畢。
指法座有法語。登座拈香祝聖。
次拈帝師省院臺憲郡縣文武官僚香。
侍者逐一度香。惟法嗣香住持懷中拈出。
自插爐中。斂衣趺坐。
侍者燒香下座問訊。
兩序出班問訊畢。
侍者再登座燒香問訊。
禮與旦望上堂同。
諸山住持送入院者亦出問訊。
住持當令侍者請官員坐。
諸山上首出白椎鳴。
椎一下云〔法筵龍象眾。
當觀第一義〕住持垂語問答提綱。
敘謝官員諸山云〔此日開堂。
端為祝聖。不敢多詞敘陳〕專使兩序勤舊略提過。
詳在小參時敘陳。
結座白椎人復鳴椎一下白云〔諦觀法王法。
法王法如是〕下座先受官員作賀畢。
知事接送客位。客頭行者即進爐燭。
一字排列座前。專使插香兩展三禮畢。
堂司行者喝云〔諸山人事〕次喝云〔西堂人事〕
展禮喝云〔知事人事〕兩展三禮。
又喝云〔首座大眾人事〕勤舊蒙堂前資諸寮齊插香。
同大眾兩展三禮畢。
莊庫菴塔法眷鄉人。
暫到展賀畢據座。
侍者小師插香大展三拜。
次執局行者插香禮拜。
次參頭領眾行者。
插香禮拜。次直廳轎番莊甲作頭老郎人僕參拜畢。
住持即往客位。致謝官員諸山。
次第巡寮。諸寮當陳香几爐燭坐位。
各具威儀。於寮外伺住持至。
寮主先於門前下首立。
迎入請趺坐插香。
住持答香。略敘寒溫致謝送出。
蒙堂前資眾寮皆列門外下首。
同迎同送。
other:: 
### 山門特為新命茶湯
山門特為新命茶湯 ^1125c27

茶湯榜預張僧堂前上下間。
庫司仍具請狀〔式見後〕備柈袱爐燭。
詣方丈插香拜請。
免則觸禮稟云〔齋退就雲堂點茶特為。
伏望慈悲降重〕稟訖呈狀。
隨令客頭請兩序勤舊大眾。
光伴掛點〔茶湯〕牌報眾。
僧堂內鋪設住持位齋退鳴鼓集眾。
知事揖住持入堂。
歸位揖坐燒香一炷。
住持前揖香。從聖僧後轉歸中問訊立。
行茶遍瓶出。往住持前揖茶退身。
聖僧後右出炷香展三拜。
起引全班。至住持前兩展三禮送出。
復歸堂燒香。上下間問訊收盞退座。
湯與茶禮同。但無送住持出堂。
湯罷就座藥石。 ^1126b8

　　當寺庫司比丘　某　右某啟。
取今晨齋退 ^1126b20

狀　晚刻就雲堂點茶湯用伸陳　賀之儀。
伏望 ^1126b21

　　尊慈特垂　降重 ^1126b22

式　　　　　　年　月　日具　位狀 ^1126b23

　　可漏子同齋狀式
other:: 
### 當晚小參
當晚小參 ^1126b24

齋罷侍者覆住持云〔今晚小參〕令客頭報眾掛小參牌。
具寫專使兩序。勤舊蒙堂。
前資諸寮。莊庫菴塔。
暫到入院侍者。禪客參隨。
或有相送官客諸山留宿者。
逐一條列預用呈稟。
昏鍾鳴侍者覆方丈鳴板後鳴鼓一通。
眾集兩序歸位立定。
住持出登座。垂語問答提綱畢敘謝。
行者秉燭侍者呈目子。
庶得詳盡。下座客頭行者喝云知事送官客。
歸客位湯果。
other:: 
### 為建寺檀越陞座
為建寺檀越陞座 ^1126b25

知事須隔宿覆住持。
次早侍者令客頭掛上堂牌報眾。
庫司差人嚴設祠堂。
供養粥罷。特為上堂陳白事意畢。
說法下座。集眾詣祠堂。
炷香點茶湯上供。
維那舉經回向。
other:: 
### 管待專使
管待專使 ^1126c3

知事預稟住持。議專使宣疏帖人#CB01321;資輕重。
方丈備貼#CB01321;。
須令合節。至日寢堂釘掛鋪設位次。
請兩序勤舊光伴。
設特為位。請客侍者躬請。
其餘人則方丈客頭稟請。
禮與常特為同。
other:: 
### 留請兩序
留請兩序 ^1126c8

兩序伺管待專使畢。
約詣方丈咨稟告退住持未可遽從。
侍者令客頭行者備湯具柈袱爐燭。
住持帶侍者詣庫司諸寮。
勉留客額先報迎住持。
入分手坐。侍者燒香點湯。
盡禮勸留。若職過滿亦須寬耐。
候住持稍暇。再稟辭退。
other:: 
### 報謝出入
報謝出入 ^1126c13

凡官員檀越諸山相送入院者。
禮應報謝。郡縣官府亦合參見。
如居山林遠出。令行者傳語庫司首座維那知會。
出久則知事探伺歸期。
令堂司掛接呼尚牌報眾。
鳴鍾門迎。住持先令傳語免之。
即往佛殿土地堂燒香。
首座領眾至方丈問訊。
眾退留兩序勤舊。
獻湯而散。侍者方丈執局行者插香禮拜。
次參頭領眾行者禮拜畢。
住持須巡寮報禮。
若在城附郭朝莫出入無時。
不必講行。或蜜回方丈。
兩序勤舊皆當詣方丈問起居。
無準和尚住徑山日。
化緣多出入。每闞齋粥時。
徑歸僧堂。伴眾食畢。
方丈客頭候聖僧侍者鳴下堂椎。
大眾將下地。喝云〔大眾少立方丈和尚巡堂〕住持燒香巡堂一匝出堂。
又喝云〔和尚傳語大眾不煩訪及〕兩序勤舊亦當詣方丈問訊。
other:: 
### 交割砧基什物
交割砧基什物 ^1126c19

入院後須會兩序勤舊茶。
詳細詢問山門事務砧基契書什物。
逐一點對交割。計算財穀。
簿書分明關防作幣。
務在詳審。
other:: 
### 受兩序勤舊煎點
受兩序勤舊煎點 ^1127a5

至日首座知事勤舊詣方丈。
插香拜請住持。次請侍者小師。
鋪設住持寢堂中位。
兩序勤舊位如常坐。
侍者帶行小師問訊住持畢。
兩序勤舊末坐。至時首座請住持出。
揖坐行禮若免。只燒香進前問訊下 #CB01321;。
首座知事勤舊為首。
三人問訊歸位坐。
食畢首座起身燒香。
如免禮則就坐喫茶。
諸山道舊及辦事法眷小師等。
請寢堂煎點禮同。
但煎點人設位高下。
臨時斟酌。
other:: 
## 退院
退院 ^1127a9

住持如年老有疾。
或心力疲倦。或緣不順自宜知退常住錢物。
須要簿書分明。方丈什物點對交割具單目一樣兩本。
住持兩序勤舊僉押。
用寺記印。住持庫司各收一本為照。
公請一人看守方丈。
至退日上堂敘謝辭眾下座。
撾鼓三下而退。若留本寺居東堂。
相斷住持者。須當盡禮溫存。
宋理宗以靈隱寺菜園。
為閻妃建寺。住山癡絕冲公即日退院。
躬荷包笠往遊廬山。
遣使留之不回。高風千古孰能繼之。
other:: 
## 遷化
遷化 ^1127a19

示疾覺沈重。預請兩序勤舊點對。
封收衣鉢行李。就留方丈。
差公謹行僕看守。
以俟估唱。或有標撥俵散物件。
須要平允。毋令恩怨不均致後爭競。
若衣鉢微薄。務從儉簡。
遺戒小師不得披麻慟哭。
請首座主喪。一切佛事並免。
但舉無常偈云亡僧津送。
毋費常住。毋勞大眾。
若住持有功山門。
寺眾念其遺愛。或衣鉢稍豐。
當如儀講行喪禮。
有官員檀越諸山法眷遺書。
即當遣送。 ^1127b1

　　某寺住持某。
世緣報謝風燭不停。
所有隨 ^1127b10

遺　身衣鉢檀信施利。
非常住物。煩兩序抄劄。 ^1127b11

　　端請某人主行喪事。
餘俵眾僧看經每喪。 ^1127b12

囑　毋致繁多侵用常住。
幸察此。 ^1127b13

　　意。伏希　悉及　年　月　日住山某押 ^1127b14

遺書之式 ^1127b15

尊宿　　旱忝　遊從。
柰合離之有數。繼承推挽遂黽勉於微緣。
電露我空　雲山益渺。 ^1127b16

　　　　敢祈　保護以　壽斯文拜禱不歸。 ^1127b17

鄰封　　住山無補。
每依　鄰璧之光。
夢境元空。幸謝世緣之幻。
莫諧　面別惟切心馳。 ^1127b18

　　　　冀　佛日以流輝。
俾宗風而益振。伏惟。 ^1127b19

　　　　珍重。 ^1127b20

法眷　　叨濫住山。
有媿　同門之有。
因循抱疾。將為畢世之人。
敬奉手書聊伸　面別。 ^1127b21

　　　　光昭 ^1127b22

　　　　先師之令德。
道在　吾屬之力行。
無任 ^1127b23

　　　　傾勤。伏惟　珍重。 ^1127b24

可漏子　書拜 ^1127b25

　　　　某人稱呼某寺比丘某謹封
other:: 
### 入龕
入龕 ^1127b26

初示寂。侍者即令客頭行者下僧堂報眾。
鳴椎一下。白云〔堂頭和尚傳語大眾。
風火相逼不及面達〕又鳴椎一下。
次報諸寮。堂司行者鳴僧堂鍾集眾。
上方丈吊慰罷。首座同兩序勤舊商議。
發訃狀〔式見後〕報諸山發書請人主喪。
須諸山名德隣封老成。
或法眷尊長。或只本寺首座。
如有遺命遵行舉請。
小師侍者親隨人安排洗浴。
著衣淨髮入龕。遺偈貼龕左。
維那領小師炷香請首座入龕佛事。
安排寢堂。置龕爐燭几筵供養。
至時鳴僧堂鐘集眾。
舉佛事已。維那出。
念誦云舉大悲呪。
回向云再舉楞嚴呪。
回向云當夜集眾。
念誦云回向同前。
二時上粥飯。三時上茶湯。
大眾諷經見職維那回向同前。
近時風俗薄惡。僧輩求充莊庫執事不得。
或盜竊常住。住持依公擯罰。
惡徒不責己過。惟懷憤恨。
一聞遷化。若快其志。
惡言罵詈甚至。椎擊棺龕槍奪衣物逞其凶橫。
主喪耆宿諸山檀越官貴士庶參學交遊。
當為外護。人誰無死。
況是座下參徒犯者必擯逐懲治。
主喪執事若能預甲戒飾。
早令悛格化惡於未萌。
尤全外觀之美。 ^1127b27

　　某寺喪司比丘　某　右某山門不幸　堂頭 ^1127c19

狀　和尚今月某日遽爾歸真謹以計聞謹狀 ^1127c20

　　　　　年　月　日某寺喪司比丘　某狀 ^1127c21

　　可漏子 ^1127c22

式　　　訃告 ^1127c23

　　　　某處堂頭和尚禪師　具位　謹封
other:: 
### 請主喪
請主喪 ^1127c24

主喪人至鳴大鍾。
集眾門迎。至龕前炷香首座大眾問訊。
眾散兩序勤舊送客位。
插香展禮。主喪人居主位。
首座分手座定躬起燒香。
復位獻茶。小師即列前插香。
大展三拜。方丈執局及參頭領眾行者。
相次插香禮拜。後方丈僕從參拜罷獻湯。
送兩序出。庫司備點心。
兩序光伴次第巡寮。
凡主喪者須老成名德。
如圓悟為開福寧和尚主喪。
接月菴果公以嗣其法。
可為標格。
other:: 
### 請喪司職事
請喪司職事 ^1127c25

主喪人巡寮罷。兩序勤舊小師隨到客位。
呈衣鉢簿遺墨等物。
會茶議請喪司職事〔書記維那知客侍真侍者〕
并一切佛事〔資次見後〕以次議請。
除舉哀小參二佛事。
係主喪人為之。分孝服〔輕重見後〕如無布絹。
隨宜折錢俵之。主喪人須與首座計會所遺衣鉢多少。
默作三分。一分准喪司孝服諷經燈燭之費。
一分歸常住。陪貼供養。
一分俵大眾。看經并佛事板帳等用。
主喪人須存公正。
不可徇私。帶行僧行不得干預執役。
每日諷經俵#CB01321;奠茶湯。
不拘兩序勤舊。各請一人掌財。
庶絕浮議。聖僧侍者把帳喪司公。
差庫子客頭茶頭一行人。
管辦事。請見職維那同議。
見職知客接外客。
喪司合千人僕。排單揭示。
other:: 
### 孝服
孝服 ^1128a4

侍者小師〔麻布裰〕兩序〔苧布裰〕主喪及法眷尊長勤舊辦事鄉人法眷諸山
〔生絹腰帛〕檀越方丈行者〔麻布巾裰〕眾行者
〔苧布巾〕方丈人僕作頭甲幹莊客諸僕〔麻布巾〕。
other:: 
### 佛事
佛事 ^1128a18

入龕　移龕　鎖龕　法堂掛真　舉哀　奠茶湯　對靈小參　奠茶湯　起龕　山門首真亭掛真　奠茶湯　起龕　提衣　起骨入塔　入祖堂　全身入塔　撒土。
other:: 
### 移龕
移龕 ^1128a22

入龕三日揜龕。鋪設法堂上間。
掛幃幕設床座椸架。
動用器具陳列。如事生之禮。
中間法座上掛真。
安位牌。廣列祭筵。
用生絹幃幕。以備上祭。
下間置龕。用麻布幃幕。
前列几案爐瓶素花。
香燭不絕。二時上茶湯粥飯。
供養諷經仍備桃燈鐃鈸花幡。
鳴僧堂鍾。集眾請移龕佛事。
罷移龕。下法堂請鎖龕佛事。
other:: 
### 掛真舉哀奠茶湯
掛真舉哀奠茶湯 ^1128a27

移龕就法堂鎖龕已。
請掛真佛事畢。如有親書遺言。
侍者捧呈主喪人及首座大眾云〔堂頭和尚臨終遺言。
呈似首座大眾〕主喪人躬接遞與首座。
以所書香爐上熏。
授維那讀過。喪司行者貼法堂中間上手幕上。
主喪白云舉佛事罷。
舉哀三聲。大眾同哭。
小師列幕下哀泣。
舉奠茶湯佛事。小師列真前禮拜歸幕下。
主喪炷香禮真。兩序勤舊大眾以次炷香禮真。
小師真左答拜。主喪人幕下吊慰。
小師隨禮主喪人三拜。
次慰兩序大眾云首座答云〔尚賴和尚力賜主張〕
兩序大眾慰小師云〔山門不幸和尚歸真。
旦望節哀以終大事〕小師夜守龕幃。
喪司列排祭次〔見後〕貼法堂下間幕上。
凡祭文皆喪司書記為之。
每日或兩次三次。
上祭無拘。蓋檀越諸山來有先後隨時。
若法眷門人上祭到門。
知客接已即報喪司。
隨送孝服。然後上祭所有賻儀用餘。
當歸常住。補犒諸山人從支費。
喪司集兩序勤舊。
將抄剳衣鉢議。從遺囑留送外。
估定新舊短長價直高下。
庶免唱衣臨時紛紜。
other:: 
### 對靈小參奠茶湯念誦致祭
對靈小參奠茶湯念誦致祭 ^1128b5

喪司維那同小師懷香詣客位請主喪人。
大夜對靈。小參預設座。
候昏鍾　鳴鼓集眾。
兩序座下問訊〔如常式〕主喪人用帶行侍者燒香。
無則聖僧侍者代之。
小參下座。小師羅拜致謝。
首座領眾。龕前上香立定。
請奠茶湯佛事畢山門維那念誦云舉大悲呪畢。
回向云畢山門知客舉楞嚴呪次第一一上祭末舉大悲呪
〔回向同前〕行僕參拜諷經畢。
喪司行者喝云眾散。
小師方丈行僕終夜守靈。
other:: 
### 祭次
祭次 ^1128b25

知事　頭首　主喪　西堂　勤舊　蒙堂　江湖　前資　老宿　眾寮　辦事　舊侍者　鄉人　法眷　諸菴塔　小師　師孫　方丈　行者　六局行者　行堂　方丈人僕　轎番　老郎　莊甲　火客　修造局　諸色作頭。
other:: 
### 出喪掛真奠茶湯
出喪掛真奠茶湯 ^1128c9

庫司喪司相關。提調喪儀香亭。
真亭幢幡唄樂。龕前傘椅。
湯爐挑燈。竹篦主丈拂子。
香盒法衣等物。小師隨龕後。
鳴大鍾諸法器送喪。
起龕念誦云喪司維那進燒香。
引小師拜請。起龕佛事。
龕至山門首。請奠亭掛真奠茶湯。
俱有佛事。兩序大眾門列俟龕出已。
山門維那向內合掌中立。
舉往生呪。或四聖號。
大眾齊念。主喪領眾。
兩兩分出。左右俵散雪柳。
齊步並行。毋得挨肩交語。
各懷悲感。都寺押喪喪司維那知客聖僧侍者俵行喪#CB01321;。
other:: 
### 茶毘
茶毘 ^1128c15

喪至涅槃臺。喪司維那俟都寺上香茶了。
進前燒香。引小師拜請秉炬佛事。
山門維那念誦云舉大悲呪。
回向云山門知客舉楞嚴呪。
回向同前。次鄉人舉經。
大眾同諷畢。首座領眾。
歸寺赴齋。小師鄉人法眷守化收骨。
齋罷鳴僧堂鍾集眾。
仍備儀從。迎骨回寢堂安奉。
請安骨佛事。掛真供養諷經。
二時上粥飯。三時上茶湯。
或十日半月。大眾諷經靈骨入塔則止。
other:: 
### 全身入塔
全身入塔 ^1128c27

龕至塔所。都寺上香茶畢。
喪司維那進燒香。
引小師拜請入塔佛事畢。
山門維那念誦云其舉經諷誦次第。
並與涅槃臺同。但回向則云〔入塔之次〕候掩壙一切畢備。
然後請撒土佛事。
迎真回寢堂供養。
主喪炷香禮真。次諸山兩序大眾小師禮真畢。
小師插香大展三拜。
謝主喪。次兩序大眾謝主喪詞云〔山門不幸先堂頭和尚示寂。
極荷主盟後事〕主喪答云〔仰荷匡扶得無曠敗〕主喪同喪司一行人。
巡寮致謝。次小師巡寮拜謝。
山門維那送見職侍者侍真侍者。
歸眾寮。每日三時上茶湯集眾諷經。
俟迎牌位入祖堂則止。
或待新住持至。方入祖堂有佛事。
other:: 
### 唱衣
唱衣 ^1129a11

至期僧堂前。或法堂上下間設大眾坐位。
中間向裏裏安長卓。
置筆硯大磬其上。
鳴僧堂鍾集眾。首座與主喪分手。
兩序大眾次第而坐。
喪司維那知客聖僧侍者向主喪位坐。
維那念誦云畢開籠出衣鉢。
依號排席上。請提衣佛事畢。
維那鳴磬一下。白云若法衣多添留遺囑。
次第呈衣。維那拈唱喪司合干人貴在公心主行。
維那定價打磬。行者瞻顧前後。
唱定名字。知客寫名上單。
侍者依名發標。唱衣畢。
結定鈔數主喪僉單。
交鈔取衣不得徇私減價。
主喪力主其事。今多作鬮拈甚息喧爭。
其法用小片紙。以千字文次第書字號。
每一號作三段。寫於上仍用印記關防。
量眾多少。與喪司合干人封定。
至期呈過主喪。兩序首座開封知客分俵堂司行者捧盤隨侍者。
侍者剪取其半。置盤內畢。
以盤置首座側。安水盆於下抖勺。
維那拈衣唱價訖。
首座臨時呼一童行。
信手拈盤中半鬮。
遞與首座。開看字號分曉。
說與堂司行者。喝某字號。
眾人各開所執半鬮。
字號同者即應。如不願唱此號衣物則不應。
三唱不應。首座以半鬮投水盆中。
再令撮起半鬮。復唱起。
應者堂司行者往收半號。
到首座處對同。報與維那稱云。
某物唱與某人。鳴磬一下。
知客上單。侍者發標。
供頭行者遞與唱得人。
衣物仍舊入籠次第唱畢。
維那鳴磬一下。回向云〔上來唱衣念誦功德。
奉為示寂堂頭和尚增崇品位。
十方三世云云〕眾散各自照價持標取衣。
三日後不取者依價出賣。
造單帳。唱衣古法〔見大眾章〕。 ^1129a26

單式　尚頭和尚示寂謹具衣物。
估唱鈔數。收支于後。 ^1129b28

一收鈔若干〔係某件唱到〕 ^1129c1

一收鈔若干〔係某項收到〕 ^1129c2

一支鈔若干〔係某項用度〕 ^1129c3

一支鈔若干〔係某項支使　逐一列寫〕 ^1129c4

已上共收鈔若干 ^1129c5

共支鈔若干 ^1129c6

除支外見管鈔若干〔准齋七追修僧行經資用〕 ^1129c7

右具如前 ^1129c8

年　月　日喪司行者　某　　具 ^1129c9

呈　把帳執事人兩序典喪各書名僉押
other:: 
### 靈骨入塔
靈骨入塔 ^1129c10

至期隔宿准備儀從。
正日鳴鍾眾集。都寺上香畢。
請起骨佛事。送至塔所。
請入塔佛事。其舉經諷誦回向並與全身入塔語同。
迎真歸寢堂供養及謝主喪人等禮並同。
other:: 
### 下遺書
下遺書 ^1129c11

喪事畢。主喪請侍者辦事人。
充專使。分路馳送諸山法眷檀越官員遺書。
唯尊宿相見下語。
須擇能事人充專使。
至彼寺首到客司相見。
知客引見侍司。預備袢袱盛書物。
侍者詣方丈通覆。
住持當即相接令請兩序同開書專使進前問訊云
〔請和尚趺坐〕若住持垂語。
須下語插香展禮。
住持免則觸禮如常相看。
燒香喫茶罷。待兩序至。
專使起爐前謝茶。
再插大香一片。展禮稟云〔某處和尚某月某日歸寂。
遺書遺物令某馳送〕即呈書物住持云
〔法門衰落不勝哀感〕兩序進問訊。
首座分手就坐。專使住持對面退一位坐。
茶罷起身。住持白云〔法門不幸某處和尚歸寂不勝哀感〕侍者備書剪托書物。
侍者度書與住持。
接就爐上熏付侍者。
送與維那。行者度剪開緘宣讀已。
侍者揖專使上住持對面位坐〔西堂權趲向下位坐讓客〕侍者燒香點湯送專使歸安下處。
先住持問訊。次侍者兩序問訊。
知客引巡寮。先庫司次頭首寮蒙堂四寮侍者稟請特為湯湯。
罷藥石。至晚湯果大方遺書至。
兩序光伴以次。兩序上首維那侍者光伴。
請書記作祭文。方丈祭文或住持自作江湖法眷辦事皆當備香致祭。
侍者一一提點。次早方丈請茶。
法堂下間設靈几排祭。
侍者覆上堂。行者報眾掛上堂牌。
座下備卓袱盛書物。
座左排住持位。鳴鼓眾集。
住持出法座下位前立。
鼓絕進香卓。知客引專使。
住持前行禮插香。
初展云〔輒持遺墨仰萬尊慈下情不勝惶恐之至〕再展云觸禮三拜呈遺書。
住持接書爐上熏付侍者。
遞維那宣讀。專使問訊住持畢。
歸知客班後立。住持陞座下座詣靈几前。
住香點湯上祭點茶展拜。
專使座右還拜。維那出班揖住持。
燒香侍者捧香盒。
兩序上香畢。住持兩序展拜維那宣祭文。
住持復展拜專使答拜。
舉楞嚴呪。回向云兩序四寮江湖辦事鄉人皆致祭。
專使答拜。以下法眷小師辦事專使不答拜畢。
舉大悲呪回向。專使出靈前兩展三禮謝住持。
免則觸禮次巡寮致謝。
然後山門管待專使。
請兩序光伴。若前住持本寺。
一併入祖堂。諷經了。
就便迎牌。到祖堂住持拈香安牌有法語安已。
專使即拜謝住持。
若當代入祖堂。寢堂安骨諷經三日。
待新住持入祖堂。
或無遺書遺物與當代住持。
其徒自為入祖堂者。
初到寺見侍者。引見住持。
插香展拜相看燒香喫茶起身稟意畢。
送安下處。次到頭首庫司單寮蒙堂諸處。
相看擬日。辦供俵#CB01321;。
法堂致祭。諷經牌入祖堂住持有法語禮與前同。
other:: 
### 管待主喪及喪司執事人
管待主喪。及喪司執事人 ^1129c16

山門當備供#CB01321;高下一一如儀。
仍請兩序勤舊。光伴首座攝居主席。
就方丈坐。排照牌。
都寺行禮與常特為同。
茶畢鳴鍾集眾。門送主喪人。
other:: 
## 議舉住持
議舉住持 ^1130b4

兩序勤舊就庫司會茶。
議請補處住持。仍請江湖名勝。
大眾公同選舉。須擇宗眼明白德劭年高。
行止廉潔堪服眾望者。
又當合諸山輿論。
然後列名僉狀。保申所司請之。
若住持得人。法道尊重寺門有光。
為勤舊知事者。不可以鄉人法眷阿黨傳會。
不擇才德。惟從賄賂致有樹黨徇私。
互相攙奪寺院廢蕩。
職此之由。切宜慎之。
切宜慎之。 ^1130b9

明教大師曰。教謂住持者。
何謂也。住持也者。
謂藉人持其法。使之永住而不泯也。
夫戒定慧者。持法之具也。
僧園物務者。持法之資也。
法也者。大聖之道也。
資與具待其人而後舉善其具。
不善其資不可也。
善其資而不善其具不可也。
皆善則可以持而住之也。
昔靈山住持大迦葉統之。
竹林住持以身子尸之。
故聖人之教盛。聖人之法長存。
聖人既隱其世數相失。
茫然久乎。吾人儌倖乃以住持名之。
勢之利之。天下相習沓焉紛然。
幾乎成風成俗也。
聖人不復出。其孰為之正。
外衛者不視不擇。
欲吾聖人之風不衰。
聖人之法益昌。不可得也。
悲夫。吾何望也。 ^1130b17

住持章終勅修百丈清規卷第三終
 ^1130c2
