大沙門百一羯磨法一卷
other:: 
#  1 捨界羯磨
捨界羯磨
「大德僧聽！僧本結內界，一住處一說戒故。
若僧時到僧忍聽，僧一住處一說戒中捨本界。
如是白。」 ^489a7

「大德僧聽！僧本結內界，一住處一說戒故。
今僧一住處一說戒中捨本界。
誰諸長老忍是一住處一說戒中捨本界，
是諸長老默然；誰不忍便說。」 ^489a10

「僧一住處一說戒中捨本界竟，僧忍默然故，是事如是持。」
other:: 
#  2 結內界羯磨
結內界羯磨〔四處即是內界，以故不除。此處內難失衣之罪，是以後結衣中應除〕 ^489a14

「大德僧聽！是某甲比丘說四方界相，此相內界、彼相外界。
若僧時到僧忍聽，僧一住處一說戒故結內界。
如是白。」 ^489a17

「大德僧聽！是某甲比丘說四方界相，此相內界、彼相外界。
僧一住處一說戒故結內界。
誰長老忍一住處一說戒故結內界，是諸長老默然；誰不忍便說。」 ^489a20

「僧一住處一說戒故結內界竟，僧忍默然故，是事如是持。」
other:: 
#  3 結外界羯磨
結外界羯磨 ^489a24

「大德僧聽！是某甲比丘說四方界相，僧結內界。
是中爾許地僧結作外界受戒處。
若僧時到僧忍聽，僧爾許地結作外界受戒處。
如是白。」 ^489a28

「大德僧聽！是某甲比丘說四方界相，僧結內界。
是中爾許地僧結作外界受戒處。
誰長老忍是內界中爾許地結作外界受戒處，
是諸長老默然；誰不忍便說。」 ^489b3

「僧是內界中爾許地結作外界受戒處竟，
僧忍默然故，是事如是持。」
other:: 
#  4 結不失衣羯磨
結不失衣羯磨 ^489b7

「大德僧聽！一住處一說戒結內界。
是中除聚落及界，除阿練若處及屋，餘殘一住處一說戒作不失衣法。
若僧時到僧忍聽，僧一住處一說戒作不失衣法。
如是白。」 ^489b10

「大德僧聽！一住處一說戒結內界。
是中除聚落及界，除阿練若處及屋，餘殘一住處一說戒作不失衣法。
誰長老忍是一住處一說戒作不失衣法，
是誰長老忍默然故；誰不忍便說。」
「僧聽是一住處一說戒作不失衣法竟，
僧忍默然故，是事如是持。」 ^489b14

僧中羯磨十四人監事 ^489b20

「大德僧聽！某甲比丘能作僧淨法人。
若僧時到僧忍聽，僧某甲比丘作僧淨法人。
如是白。」 ^489b23

「大德僧聽！某甲比丘能作僧淨法人。
僧某甲比丘作僧淨法人。
誰長老忍某甲比丘作僧淨法人默然；
誰不忍，是長老便說。」 ^489b25

「僧某甲比丘作僧淨法人竟，僧忍默然故，是事如是持。」 ^489b28

「大德僧聽！某甲比丘能作分僧臥具人。
若僧時到僧忍聽，僧某甲比丘作僧分臥具人。
如是白。」 ^489c1

「大德僧聽！某甲比丘能作分僧臥具人。
誰長老忍某甲比丘作分僧臥具人默然；
誰不忍，是長老便說。」 ^489c4

「僧某甲比丘作分僧臥具人竟，僧忍默然故，是事如是持。」
other:: 
#  5 僧伽婆尸沙懺悔法
僧伽婆尸沙懺悔法 ^489c7

佛在舍衛國。長老迦留陀比丘故出精，
得僧伽婆尸沙罪，一罪覆藏。
是長老語諸比丘：「諸長老！
我故出精得僧伽婆尸沙罪，一罪覆藏。
我當云何？」諸比丘不知如何，以是白佛。
佛語諸比丘：「汝曹與迦留陀比丘故出精犯得僧伽婆尸沙罪，
一罪覆藏故，如覆藏時與波利婆沙〔隨時下意作眾事〕。
更有比丘得如是罪，亦應與波利婆沙。」
諸比丘言：「大德！云何應與？」
佛言：「一心會僧中，是迦留陀比丘應偏袒右肩脫革屣入僧中，
頭面禮諸比丘足，胡跪合掌應言：『諸長老一心念！
我迦留陀比丘故出精得僧伽婆尸沙罪，一罪覆藏。
除是罪故，僧中如覆藏日乞波利婆沙。
僧！我迦留陀比丘故出精得僧伽婆尸沙罪，一罪覆藏。
除是罪故，如覆藏日與波利婆沙。
憐愍故。』如是第二、第三說訖。」
other:: 
#  6 波利婆沙羯磨
波利婆沙羯磨 ^489c10

「是中一比丘，應僧中如是唱：『大德僧聽！
是迦留陀比丘故出精得僧伽婆尸沙罪，一罪覆藏。
除是罪故，僧中如覆藏日乞波利婆沙。
是言：「僧！我迦留陀比丘故出精得僧伽婆尸沙罪，一罪覆藏。
除是罪故，如覆藏日與波利婆沙。
憐愍故。」若僧時到僧忍聽，僧迦留陀比丘故出精得僧伽婆尸沙罪，
一罪覆藏。除是罪故，如覆藏日與波利婆尸沙。
如是白。』 ^489c27

「『大德僧聽！是迦留陀比丘故出精得僧伽婆尸沙罪，一罪覆藏。
除是罪故，今僧中如覆藏日與波利婆沙。
誰諸長老忍迦留陀比丘故出精得僧伽婆尸沙罪，
一罪覆藏，除是罪故，今僧中如覆藏日與波利婆沙，
是諸長老默然；誰不忍便說。』
第二、第三說。 ^490a7

「『僧！迦留陀比丘故出精得僧伽婆尸沙罪，
一罪覆藏，如覆藏日與波利婆沙竟。
僧忍默然故，是事如是持。』」
other:: 
#  7 摩那埵應乞
摩那埵應乞 ^490a13

「一心會僧中，迦留陀比丘應偏袒右肩脫革屣入僧中，
頭面禮諸比丘足，胡跪合掌應言：『諸長老一心念！
我迦留陀比丘先故出精得僧伽婆尸沙罪，一罪覆藏。
僧中乞波利婆沙，僧與波利婆沙行竟。
除是罪故，僧中乞六夜摩那埵。
僧！我迦留陀比丘先故出精得僧伽婆尸沙罪，一罪覆藏。
除是罪故，與六夜摩那埵。
憐愍故。』如是第二、第三乞。」
other:: 
#  8 波利婆沙磨那埵羯磨
波利婆沙磨那埵羯磨 ^490a17

「是中一比丘應僧中唱：『大德僧聽！
是迦留陀比丘先故出精得僧伽婆尸沙罪，一罪覆藏。
僧中乞波利婆沙，僧與波利婆沙行竟。
除是罪故，僧中乞六夜摩那埵。
是言：「僧！我迦留陀比丘先故出精得僧伽婆尸沙罪，一罪覆藏。
除是罪故，與六夜摩那埵。
憐愍故。」若僧時到僧忍聽，僧迦留陀比丘先故出精得僧伽婆尸沙罪，
一罪覆藏。除是罪故，當與六夜摩那埵。
如是白。』 ^490a26

「『大德僧聽！是迦留陀比丘先故出精得僧伽婆尸沙罪，一罪覆藏。
僧中乞波利婆沙，僧與波利婆沙行竟。
除是罪故，今僧中乞六夜摩那埵。
誰諸長老忍迦留陀比丘先故出精得僧伽婆尸沙罪，
一罪覆藏，除是罪故，今僧中六夜摩那埵，
是諸長老默然；誰不忍便說。』
如是第二第三說。 ^490b6

「『僧與迦留陀比丘先故出精得僧伽婆尸沙罪，
一罪覆藏，六夜磨那埵竟。
僧忍默然故，是事如是持。』 ^490b13

「一心會僧中，迦留陀比丘應偏袒右肩脫革屣入僧中，
頭面禮諸比丘足，胡跪合掌應言：『諸長老一心念！
我迦留陀比丘先故出精得僧伽婆尸沙罪，一罪覆藏。
僧中乞波利婆沙摩那埵，僧與波利婆沙摩那埵行竟。
除是罪故，僧中乞出罪。
僧！我迦留陀比丘先故出精得僧伽婆尸沙罪，一罪覆藏。
除是罪故，與出罪。
憐愍故。』如是三說。」
other:: 
#  9 波利婆沙出罪羯磨
波利婆沙出罪羯磨 ^490b16

「是中一比丘應僧中唱：『大德僧聽！
是迦留陀比丘先故出精得僧伽婆尸沙罪，一罪覆藏。
僧中乞波利婆沙磨那埵，僧與波利婆沙摩那埵行竟。
除是罪故，僧乞出罪。
是言：「僧！我迦留陀比丘先故出精得僧伽婆尸沙罪，一罪覆藏。
除是罪故，與出罪。
憐愍故。」若僧時到僧忍聽，僧迦留陀比丘先故出精得僧伽婆尸沙罪，
一罪覆藏。除是罪故，當與出罪。
如是白。』 ^490b25

「『大德僧聽！是迦留陀比丘先故出精得僧伽婆尸沙罪，一罪覆藏。
僧中乞波利婆沙摩那埵，僧與波利婆沙摩那埵行竟。
除是罪故，今僧中與出罪。
誰諸長老忍迦留陀比丘先故出精得僧伽婆尸沙罪，
一罪覆藏，除是罪故，今僧中與出罪，是諸長老默然；誰不忍便說。』
如是三說。 ^490c4

「『僧！迦留陀比丘先故出精得僧伽婆尸沙罪，一罪覆藏。
與出罪竟。僧忍默然故，是事如是持。』」 ^490c11

佛在舍衛國。長老迦留陀比丘故出精，
得僧伽婆尸沙罪，一罪不覆藏。
是長老語諸比丘：「諸長老！
我故出精得僧伽婆尸沙罪，一罪不覆藏。
我今當云何？」諸比丘不知如何，以是事白佛。
佛語比丘：「汝曹與迦留陀比丘故出精得僧伽婆尸沙罪，
一罪不覆藏故，與六夜摩那埵。
更有比丘得如是罪，應與六夜摩那埵。」
諸比丘言：「大德！云何應與？」
佛言：「一心會僧中，迦留陀比丘應偏袒右肩脫革屣入僧中，
頭面禮諸比丘足，胡跪合掌應云：『諸長老一心念！
我迦留陀比丘故出精得僧伽婆尸沙罪，一罪不覆藏。
除是罪故，僧中乞六夜摩那埵。
僧！我迦留陀比丘故出精得僧伽婆尸沙罪，一罪不覆藏。
除是罪故，與六夜摩那埵。
憐愍故。』如是第二、第三應乞。」
other:: 
#  10 摩那埵羯磨
摩那埵羯磨 ^490c14

「是中一比丘，僧中應如是唱：『大德僧聽！
是迦留陀比丘故出精得僧伽婆尸沙罪，一罪不覆藏。
除是罪故，僧中乞六夜摩那埵。
是言：「僧！我迦留陀比丘故出精得僧伽婆尸沙罪，一罪不覆藏。
除是罪故，與六夜摩那埵。
憐愍故。」若僧時到僧忍聽，僧迦留陀比丘故出精得僧伽婆尸沙罪，
一罪不覆藏。除是罪故，當與六夜摩那埵。
如是白。』 ^491a1

「『大德僧聽！是迦留陀比丘故出精得僧伽婆尸沙罪，一罪不覆藏。
除是罪故，今僧中與六夜摩那埵。
誰諸長老忍迦留陀比丘故出精得僧伽婆尸沙罪，
一罪不覆藏，除是罪故，今僧中與六夜摩那埵，
是諸長老默然故；誰不忍便說。』
如是第二應說、第三應說。 ^491a9

「『僧與迦留陀比丘故出精得僧伽婆尸沙罪，
一罪不覆藏，六夜摩那埵竟。
僧忍默然故，是事如是持。』 ^491a14

「一心會僧中，迦留陀比丘應偏袒右肩脫革屣入僧中，
頭面禮諸比丘足，胡跪合掌應言：『諸長老一心念！
我迦留陀比丘先故出精得僧伽婆尸沙罪，一罪不覆藏。
僧中乞六夜摩那埵，僧與六夜摩那埵行竟，
除是罪故，僧中乞出罪。
僧！我迦留陀比丘先故出精得僧伽婆尸沙罪，
一罪不覆藏，除是罪故，與出罪。
憐愍故。』如是第二、第三說。」
other:: 
#  11 摩那埵出罪羯磨
摩那埵出罪羯磨 ^491a18

「是中一比丘應僧中唱：『大德僧聽！
是迦留陀比丘先故出精得僧伽婆尸沙罪，一罪不覆藏。
僧中乞六夜摩那埵，僧與六夜摩那埵行竟。
除是罪故，僧中乞出罪。
是言：「僧！我迦留陀比丘先故出精得僧伽婆尸沙罪，一罪不覆藏。
僧中乞六夜摩那埵，僧與六夜摩那埵行竟。
除是罪故，與出罪。
憐愍故。」若僧時到僧忍聽，僧迦留陀比丘先故出精得僧伽婆尸沙罪，
一罪不覆藏，除是罪故，當與出罪。
如是白。』 ^491a27

「『大德僧聽！是迦留陀比丘先故出精得僧伽婆尸沙罪，一罪不覆藏。
僧中乞六夜摩那埵，僧與六夜摩那埵行竟，
除是罪故，今僧中與出罪。
誰諸長老忍迦留陀比丘先故出精得僧伽婆尸沙罪，
一罪不覆藏，除是罪故，今僧中與出罪，
是諸長老默然；誰不忍便說。』
如是第二、第三說。 ^491b8

「『僧與迦留陀比丘先故出精得僧伽婆尸沙罪，
一罪不覆藏，出罪竟。
僧忍默然故，是事如是持。』」 ^491b15

是長老迦留陀比丘，六夜行摩那埵未竟，
更作僧伽婆尸沙罪故出精，是罪不覆藏。
語諸比丘：「諸長老！
我先故出精得僧伽婆尸沙罪，一罪不覆藏。
我僧中乞六夜摩那埵，僧與我六夜摩那埵。
我僧中行六夜摩那埵未竟，更作僧伽婆尸沙罪故出精，是罪不覆藏。
我今當云何？」諸比丘不知如何，以是事白佛。
佛語諸比丘：「汝曹與迦留陀比丘如本治。
更有比丘得如是罪，亦應與如本治。」
諸比丘言：「大德！云何應與？」
佛言：「一心會僧中，迦留陀比丘應偏袒右肩脫革屣入僧中，
頭面禮諸比丘足，胡跪合掌應言：『諸長老一心念！
我迦留陀比丘先故出精得僧伽婆尸沙罪，一罪不覆藏。
我僧中乞六夜摩那埵，僧與我六夜摩那埵。
已行若干日，若干日未竟，我更作僧伽婆尸沙罪，一罪不覆藏。
除是罪故，僧中乞如本治。
僧！我迦留陀比丘故出精得僧伽婆尸沙罪，
更作一罪，不覆藏。
除是罪故，與本治，憐愍故。』
如是第二、第三說。」
other:: 
#  12 本治羯磨
本治羯磨 ^491b18

「是中一比丘應僧中唱：『大德僧聽！
是迦留陀比丘先故出精得僧伽婆尸沙罪，一罪不覆藏。
從僧中乞六夜摩那埵，僧與六夜摩那埵。
是迦留陀比丘，僧中六夜行摩那埵，已行若干日，
若干日未竟，更作僧伽婆尸沙罪，一罪不覆藏。
除是罪故，僧中乞如本治。
言是：「僧！我迦留陀比丘故出精得僧伽婆尸沙罪，更作一罪不覆藏。
與如本治，憐愍故。」
若僧時到僧忍聽，僧迦留陀比丘故出精得僧伽婆尸沙罪，
更作一罪不覆藏。
除是罪故，當與如本治。
如是白。』」 ^491c9

白四羯磨 ^491c20

「『僧與迦留陀比丘故出精得僧伽婆尸沙罪，
更作一罪不覆藏，如本治竟。
僧忍，默然故，是事如是持。』」 ^491c21

是迦留陀比丘，罪中更作罪，僧中行六夜摩那埵行如本治竟，
語諸比丘：「我今當云何？」
諸比丘不知云何，以是事白佛。
佛言：「汝曹與出罪羯磨。
是迦留陀比丘，罪中更作罪，僧中六夜行摩那埵行如本治竟。
更有比丘得如是罪，亦應與出罪羯磨。」
諸比丘言：「大德！云何與出罪羯磨？」
佛言：「一心會僧中，迦留陀比丘應偏袒右肩脫革屣入僧中，
頭面禮諸比丘足，胡跪合掌應言：『諸長老一心念！
我迦留陀比丘故出精得僧伽婆尸沙罪，一罪不覆藏。
我先僧中乞六夜摩那埵，僧與我六夜摩那埵。
我僧中行六夜摩那埵，已行若干日、若干日未竟，更作僧伽婆尸沙罪不覆藏。
我僧中乞如本治，僧與我如本治。
我迦留陀比丘罪中更作罪，行如本治竟，
除是罪故，僧中乞出罪羯磨。
僧！我迦留陀比丘罪中更作罪，行六夜摩那埵行如本治竟，
除是罪故，與出罪羯磨，憐愍故。』
如是第二、第三乞。」
other:: 
#  13 本治出罪羯磨
本治出罪羯磨 ^491c24

「是中一比丘應僧中唱：『大德僧聽！
是迦留陀比丘故出精得僧伽婆尸沙罪，
一罪不覆藏，先僧中乞六夜摩那埵，僧與六夜摩那埵。
僧中六夜摩那埵，已行若干日、若干日未竟，
更作僧伽婆尸沙罪，一罪不覆藏。
是迦留陀比丘僧中乞如本治，僧與如本治行竟。
除是罪故，僧中乞出罪羯磨。
是言：「僧！我迦留陀比丘故出精得僧伽婆尸沙罪，更作一罪不覆藏。
僧中乞如本治，僧與如本治行竟，與出罪羯磨，憐愍故。」
若僧時到僧忍聽，僧迦留陀比丘故出精得僧伽婆尸沙罪，
一罪不覆藏，僧中乞如本治行竟，除是罪故，當與出罪羯磨。
如是白。』」 ^492a14

白四羯磨 ^492a27

「『僧與迦留陀比丘故出精得僧伽婆尸沙罪一罪不覆藏，出罪羯磨竟。
僧忍，默然故，是事如是持。』」
〔此出罪羯磨要二十人前，三羯磨四人可得〕
other:: 
#  14 偷羅遮懺悔法
偷羅遮懺悔法 ^492a28

「大德僧一心念！某甲比丘盜四錢，得偷羅遮罪。
今僧中說偷羅遮罪，不可匿藏罪。」
如是三說。 ^492b4

僧問：「汝自見罪不？」
答言：「見。」「汝莫復作。」
「長老一心念！某甲比丘捉女人著身衣，
得偷羅遮〔麁罪〕。我某甲比丘今從長老說罪，不匿藏罪。」 ^492b7

「長老一心念！我某甲比丘長衣過十日，得尼薩耆波夜提罪。
我某甲是衣棄捨，從長老說罪出罪，為清淨故。」
如是三說。 ^492b11

「長老一心念！我某甲比丘故妄語，得波夜提罪。
我某甲比丘今從長老說罪出罪除罪，為清淨故。」
如是三說。
other:: 
#  15 四悔過悔法
四悔過悔法 ^492b14

「大德僧一心念！我某甲比丘墮可呵法不是處，
是可出法，我今出。」
第二、第三如是說〔僧答聽〕。 ^492b18

「長老一心念！我某甲比丘觸女人衣，得突吉羅。」
如是三說。
other:: 
#  16 諸擯羯磨
諸擯羯磨 ^492b20

「大德僧聽！是某甲比丘作婬事，得波羅夷罪。
若僧時到僧忍聽，僧是某甲比丘作婬事，得波羅夷罪。
今當作滅羯磨，不共住不共事。
如是白。」 ^492b23

「大德僧聽！是某甲比丘作婬事，得波羅夷罪。
今僧作滅羯磨，不共住不共事。
誰長老忍某甲比丘作婬事得波羅夷罪，
今僧作滅羯磨默然；誰不忍便說。」
第二、第三亦如是說。 ^492b27

「僧與某甲比丘作婬事得波羅夷罪滅羯磨竟。
僧忍，默然故，是事如是持。」 ^492c2

「大德僧聽！某甲比丘作罪，不自見罪。
若僧時到僧忍聽，僧是某甲比丘作罪，
不自見罪，當作不見擯羯磨。
如是白。」 ^492c4

白四羯磨 ^492c7

「僧！某甲比丘作罪，不自見罪，作不見擯羯磨竟。
僧忍，默然故，是事如是持。」 ^492c8

「大德僧聽！某甲比丘作罪見罪，不作如法懺悔。
若僧時到僧忍聽，僧某甲比丘作罪見罪不作如法懺悔，當作不作擯羯磨。
如是白。」 ^492c10

白二羯磨 ^492c14

「僧！某甲比丘作罪見罪不如法懺悔，與不作擯羯磨竟。
僧忍，默然故，是事如是持。」
other:: 
#  17 僧羯磨明能令斷非法
僧羯磨明能令斷非法 ^492c15

一比丘應僧中唱：「大德僧聽！
我曹僧中滅是事。
無智比丘言：『是事不應如是如是滅，是事應如是如是滅。』
我今僧中作羯磨，一切僧當約勅滅此事。
如是白。」 ^492c18

三菩伽僧中唱西南方四比丘、東方四比丘名。
「大德僧聽！是八人名西南方四比丘、東方四比丘。
若僧時到僧忍聽，僧是八人能斷事，入僧中欲滅是事故。
如是白。」 ^492c22

「大德僧聽！唱是八人名，東方四比丘、西南方四比丘。
僧聽是八人斷事，入僧中欲滅是事故。
是中誰長老忍是八人斷事入僧中欲滅是事故默然，誰不忍便說。」 ^492c26

「僧聽是八人斷事入僧中欲滅是事竟。
僧忍，默然故，是事如是持。」 ^493a1

一比丘應僧中唱：「大德僧聽！
是阿耆多比丘受戒五歲，雖小能誦持毘尼。
若僧時到僧忍聽，僧是阿耆多比丘能作斷事人，為諸上座婆伽林中敷坐具。
如是白。」 ^493a3

白二羯磨。 ^493a7

「僧聽阿耆多比丘作斷事人敷坐具竟。
僧忍，默然故，是事如是持。」
〔欲作羯磨時依如白中，但誰忍為異〕 ^493a8

「大德僧聽！某甲比丘欲受三十九夜僧事故出界，
還是中安、居是中自恣。
若僧時到僧忍聽，僧某甲比丘受三十九夜僧事故出界，
還是中安居、是中自恣。
如是白。」 ^493a10

「大德僧聽！某甲比丘受三十九夜僧事故出界，
還是中安居、是中自恣。
誰長老忍某甲比丘受三十九夜僧事故出界，
還是中安居、是中自恣默然；誰不忍，是長老便說。」 ^493a14

「僧與某甲比丘受三十九夜僧事故出界，
還是中安居、是中自恣竟。
僧忍，默然故，是事如是持。」
other:: 
#  18 伽絺那衣法
伽絺那衣法 ^493a18

佛在舍衛國。諸比丘桑祇多國夏安居自恣竟，與衣鉢俱至舍衛國。
是時天雨泥水風熱，諸比丘疲極。
到佛所，頭面禮佛足一面坐。
諸佛常法，慰問諸比丘：「夏安居乏不樂不？
道路疲不？」諸比丘言：「不乏不苦；道路疲極。」
佛問諸比丘：「汝事事好，何以獨疲極耶？」
諸比丘言：「我於桑祇多國夏安居自恣竟，
與衣鉢俱至舍衛國，天雨泥水風熱苦極。」
佛言：「從今日聽受伽絺那衣竟，汝曹離本衣無罪。
如是應作。一心會僧，僧中一比丘應唱：『大德僧聽！
今日僧作伽絺那衣，今日僧欲作伽絺那衣。
若僧時到僧忍聽，僧當一心作伽絺那衣。
如是白。』 ^493a22

「次第應唱作伽絺那衣人。
應如是言：『誰能於僧中作伽絺那衣人？』
若有比丘言：『我能作。』
有五法，不應令作伽絺那：愛、恚、怖、癡、作不作不知。
有五法應令作：不愛、不恚、不怖、不癡、作不作知。
一比丘應僧中如是唱：『大德僧聽！
某甲比丘僧中作伽絺那衣人。
若僧時到僧忍聽，僧某甲比丘作僧伽絺那衣人。
如是白。』 ^493b6

「『大德僧聽！某甲比丘能僧中作伽絺那衣人。
誰長老忍某甲比丘僧中作伽絺那衣人默然，誰不忍便說。』
『僧忍某甲比丘作伽絺那衣人竟。
僧忍，默然故，是事如是持。』 ^493b13

「安居中所得施衣，應羯磨與伽絺那衣人。
一心會僧，僧中一比丘應唱：『大德僧聽！
是住處僧得此施衣可分物，安居僧應分。
若僧時到僧忍聽，僧當羯磨與某甲比丘作伽絺那衣，是住處受持故。
如是白。』」 ^493b17

白二羯磨 ^493b22

「『僧與某甲比丘作伽絺那衣竟。
僧忍，默然故，是事如是持。』 ^493b23

「是時作伽絺那衣人，更與四比丘能作者，是衣浣染割簪縫試量。
是作伽絺那衣人，浣時應心念：『當作伽絺那。』
染割簪縫試量亦如是。
此六心不生，非伽絺那衣。」
佛言：「更應生三心：當作此衣、今作此衣、已作此衣。
三心生，當是伽絺那衣。 ^493b25

「僧中一比丘應唱：『大德僧聽！
是衣，是中住處現前僧應分。
若僧時到僧忍聽，僧是衣僧羯磨當與某甲比丘。
如是白。』」 ^493c2

白二羯磨 ^493c5

「『僧！是衣與某甲比丘僧羯磨竟。
僧忍，默然故，是事如是持。』」
〔檀越施一切僧，應用此羯磨〕
other:: 
#  19 亡道人物羯磨
亡道人物羯磨 ^493c6

「大德僧聽！某甲比丘命過，是資生輕物若衣若非衣，現前僧可分。
若僧時到僧忍聽，僧某甲比丘資生輕物若衣若非衣，
現前僧可分，當與某甲比丘。
如是白。」 ^493c9

「大德僧聽！某甲比丘命過，是資生輕物若衣若非衣，
現前僧可分，僧當與某甲比丘。
誰長老忍某甲比丘資生輕物若衣若非衣，
現前僧可分，僧與某甲比丘默然；誰不忍便說。」 ^493c13

「僧！某甲比丘資生輕物若衣若非衣，現前僧可分，僧與某甲比丘竟。
僧忍，默然故，是事如是持。」
other:: 
#  20 與看病人衣物
與看病人衣物 ^493c18

「大德僧聽！某甲比丘命過，是六物現前僧可分。
若僧時到僧忍聽，僧某甲比丘是六物與看病人。
如是白。」 ^493c22

「大德僧聽！某甲比丘命過，是六物現前僧可分，僧與看病人。
誰長老忍某甲比丘是六物，現前僧可分，
與看病人默然；誰不忍便說。」
「僧！某甲比丘六物，現前可分，僧與看病人竟。
僧忍，默然故，是事如是持。」 ^493c25

一心會僧中，一比丘應唱：「大德僧聽！
某甲沙彌命過，是沙彌有爾許上下衣。
若僧時到僧忍聽，僧某甲沙彌上下衣，當與看病人。
如是白。」 ^494a1

「大德僧聽！某甲沙彌命過，爾許上下衣，僧與看病人。
誰長老忍某甲沙彌上下衣與看病人默然，誰不忍便說。」
「僧！某甲沙彌上下衣與看病人竟。
僧忍，默然故，是事如是持。」 ^494a5

「大德僧聽！某甲精舍無主毀壞，某甲檀越能治。
若僧時到僧忍聽，某甲精舍當與某甲檀越治。
如是白。」 ^494a9

「大德僧聽！某甲精舍無主毀壞，某甲檀越能治。
誰長老忍某甲精舍無主毀壞與某甲檀越治默然，誰不忍者便說。」 ^494a12

「僧！某甲精舍與某甲檀越治竟。
僧忍，默然故，是事如是持。」 ^494a15

眾中一比丘唱：「大德僧聽！
某甲舍作淨處。若僧時到僧忍聽，僧某甲舍作淨處。
如是白。」 ^494a17

「大德僧聽！某甲舍作淨處。
誰長老忍某甲舍作淨處默然，誰不忍便說。」 ^494a19

「僧！某甲舍作淨處竟。
僧忍，默然故，是事如是持。」 ^494a21

「大德僧聽！某甲比丘狂心倒，布薩有時來、
有時不來，及餘法僧事有時來、有時不來。
諸比丘心疑悔。若僧時到僧忍聽，僧某甲比丘當作狂癡羯磨，
若共若別，僧隨意作布薩及餘法僧事。
如是白。」 ^494a23

「大德僧聽！某甲比丘狂心倒，布薩有時來、
有時不來，及餘法僧事有時來、有時不來。
諸比丘心疑悔。僧！
某甲作狂癡羯磨，若共若別，僧隨意作布薩及餘法僧事。
誰長老忍某甲比丘作狂癡羯磨，若共若別，
僧隨意作布薩及餘法僧事默然；誰不忍便說。」 ^494a28

「僧作某甲比丘狂癡羯磨竟。
某甲比丘若共若別，僧隨意作布薩及餘法僧事。
僧忍，默然故，是事如是持。」 ^494b5

一比丘應僧中唱：「大德僧聽！
是住處一切僧有罪知罪，不能得清淨客比丘共住，
同見是罪如法懺悔，遣遍求能得是事不成。
若僧時到僧忍聽，僧後是罪如法懺悔。
如是白。」 ^494b8

一比丘應僧中唱：「大德僧聽！
是中住處一切僧一事疑。
若僧時到僧忍聽，僧後是罪當問如法懺悔。
如是白。」 ^494b12

一比丘應僧中唱：「大德僧聽！
是中住處有比丘，若他人語若不語，若他人憶若不憶，自言有罪僧伽婆尸沙。
是比丘應與波利婆沙，是不成與波利婆沙。
若僧時到僧忍聽，僧後當與是比丘波利婆沙。
如是白。」 ^494b15

「大德僧聽！是中住處有比丘，若他人語若不語，
若他人憶若不憶，自言有罪僧伽婆尸沙。
是比丘應與摩那埵，是事不成與摩那埵。
若僧時到僧忍聽，僧後當與是比丘摩那埵。
如是白。」 ^494b20

「大德僧聽！是中住處有比丘，若他人語若不語，
若他人憶若不憶，自言有罪僧伽婆尸沙。
是比丘應與如本治，是不成與如本治。
若僧時到僧忍聽，僧後當與是比丘如本治。
如是白。」 ^494b25

「大德僧聽！是中住處有比丘，若他人語若不語，
若他人憶若不憶，自言有罪僧伽婆尸沙。
是應與出罪，是不成與出罪。
若僧時到僧忍聽，僧後當與是比丘出罪。
如是白。」 ^494c1

「大德僧聽！是中住處有比丘，若他人語若不語，
若他人憶若不憶，自言有罪可懺。
是事共諍，有比丘言是小懺悔、有比丘言應大懺悔。
若僧時到僧忍聽，僧是比丘後當於異比丘清淨共住同見所如法懺悔。
如是白。」 ^494c5

「大德僧聽！是中住處有比丘，若他人語若不語，
若他人憶若不憶，自有罪可懺悔。
是事共諍，有比丘言是罪波夜提、有比丘言是罪出罪。
若僧時到僧忍聽，僧是比丘後當於異比丘清淨共住同見所如法懺悔。
如是白。」 ^494c10

「大德僧聽！是中住處有比丘，若他人語若不語，
若他人憶若不憶，自言有罪可懺悔。
是事共諍，有比丘言是罪殘可治、有比丘言無殘不可治。
是中言有罪可治，是比丘言：『此比丘應共自恣。』
是中言無殘不可治，是比丘言：『此比丘不應共自恣，我應捨去。』
若僧時到僧忍聽，僧是比丘後當於異比丘清淨共住同見所如法懺悔。
如是白。」 ^494c16

有一住處自恣時僧大會，是中諸比丘如是思惟：「大德！
是住處僧大會，若我曹是中三說自恣，夜過不得自恣竟。」
「若僧時到僧忍聽，僧當一說自恣。
如是白。」 ^494c24

事難時各各言：「長老一心念！
今若十五日僧布薩說戒，我某甲比丘亦布薩說戒。」
如是三說。 ^494c28

八難起一說自恣，羯磨隨事應言：「大德僧聽！
是中有難，若三說自恣，或奪命或破戒。
若僧時到僧忍聽，僧當一說自恣。
如是白。」 ^495a2

四事起及大會，王王等來大得布施，二法師義辯，
若多比丘病、天雨屋覆薄，亦隨事應言：
「是中若三說自恣，夜多過不得自恣。
若僧時到僧忍聽，僧當一說自恣。
如是白。」
other:: 
#  21 羯磨為僧作自恣人
羯磨為僧作自恣人 ^495a5

應如是語：「誰能為僧作自恣人？」
若有言能，應言：「五法成就應作自恣人：
不愛自恣、不瞋自恣、不怖自恣、不愚自恣、
不自恣知〔拜受自恣人〕。」 ^495a10

「大德僧聽！某甲比丘等能為僧作自恣人。
若僧時到僧忍聽，僧某甲比丘等當作僧自恣人。
如是白。」 ^495a13

「大德僧聽！某甲比丘等能為僧作自恣人。
誰長老忍某甲比丘等為僧作自恣人默然，誰不忍便說。」 ^495a16

「僧！某甲比丘等為僧作自恣人竟。
僧忍，默然故，是事如是持。」 ^495a19

是時應作自恣羯磨文。 ^495a21

「大德僧聽！今日僧自恣日。
若僧時到僧忍聽，僧一心受自恣。
如是白。」受歲。 ^495a22

「長老一心念！今日僧自恣日，我某甲比丘，
汝及僧自恣語，僧若見罪、若聞罪、若疑罪語我，憐愍故。
若見聞知罪，如法除却。」
如是第二、第三說。 ^495a24

一比丘心念口言：「今日僧自恣日，我某甲比丘今日亦自恣。」
如是第二、第三說。 ^495a28

「長老一心念！我某甲比丘是住處夏安居。
前三月依止某甲聚落，某甲房舍破修治故。」
如是第二、第三說。
〔長老應言：「一心自撿。」
答言：「當漸漸學之。」〕 ^495b1

「長老憶念！某甲比丘是中夏安居，有緣事出界，
受七日法，還是中安居、是中自恣。」
如是第二、第三說〔長老皆應若優毘聽〕。 ^495b4

「念我，長老！今十五日僧布薩說戒。
長老知我清淨憶持無遮道法，清淨作布薩說戒，眾滿故。」
如是第二、第三說。 ^495b7

比丘心念口言：「今若十五日僧布薩說戒，我某甲比丘今日亦作布薩說戒。」
如是第二、第三說。 ^495b10

「長老一心念！我某甲比丘，如法僧事中與欲，
某布薩說戒中說清淨，為我捉舍羅。」
如是第二、第三說。 ^495b13

「長老一心念！我某甲比丘緣事暫出，後如法僧事一切與欲。」 ^495b16

「長老一心念！某甲比丘如法僧事中與欲，
某布薩說戒中說清淨，我為捉舍羅。」
如是第二、第三說。 ^495b18

「長老一心念！我某甲比丘犯此罪，後當向清淨比丘如法懺悔。」 ^495b21

「長老一心念！我某甲比丘一事疑，後安詳當問，如法除却。」 ^495b23

說戒中憶有罪。「長老一心念！
我某甲比丘自憶有罪，後是罪如法除却。」 ^495b25

比丘心念口言：「從今日是罪更不復作。」 ^495b27

一比丘心念口言：「是罪後當向清淨比丘如法除却。」 ^495b28

一比丘罪中疑，一心生念：「我後是罪，安徐當問，如法除却。」 ^495c1

「長老一心念！我某甲比丘，欲暫出行，為我持衣。」 ^495c3

「長老一心念！我某甲比丘，食不足，受更食。」 ^495c4

「法長老一心念！我某甲比丘，此物受，長用故。」 ^495c5

一比丘得衣時，如是心念口言：「是住處是衣，
諸人為僧故施，現前僧可分。
是中無僧，是物應屬我，是物我用，我許受。」
是名作羯磨竟。 ^495c6

二比丘應如是言：「是衣，是住處諸人，為僧故施，現前僧可分。
是物爾許，屬我與汝。
長老！是分汝受，自須自用。」
二比丘亦爾。「是物，是中住處諸人為僧故施，現前僧可分。
是物爾許屬我。是分與汝長老，是分汝自受自用。」
是名貿分。二比丘應如是言：「是衣，是住處諸人為僧故施，現前僧可分。
是物爾許屬汝長老，長老自受自須用。」
異比丘應如是言：「是衣，是中住處諸人為僧故施，現前僧應分。
是物爾許屬汝長老，長老自受，自須自用。」
是名自受分。 ^495c10

「長老一心念！我某甲比丘，是盡形藥受長用共宿藥。」
如是第二、第三說。 ^495c20

「長老一心念！我某甲比丘，是七日藥受用共宿藥。」
如是第二、第三說。 ^495c22

「長老一心念！我某甲比丘，是夜分漿受。」
如是第二、第三說。
大沙門百一羯磨法一卷
 ^495c24
