
fen:: 大宗地玄文本論卷第十八
author:: 馬鳴菩薩造
translator:: 真諦三藏譯

#  35 摩訶空塵海藏王道路大決擇分
摩訶空塵海藏王道路大決擇分第三十五
如是已說廣大無盡解脫海海摩訶山王大決擇分，次當說摩訶空塵海藏王道路大決擇分。
其相云何？偈曰：
　　海王道路中，具足百自在，
　　以此因緣故，建立海王名。 ^689c8

論曰：今此偈中為明何義？
為欲現示海王藏中無有別法，唯有自在故。
有幾自在？謂百種故。
云何為百？一者時自在，三十二法，亦一時轉亦異時轉，
亦轉時中不轉，亦不轉時中轉，亦遠時轉亦近時轉，乃至無量故。
二者處自在，一異等處轉，乃至無量故。
三者物自在，為同異等用，乃至無量故。
四者周遍自在，無所不通等，乃至無量故。
五者大小自在，極重極微等，乃至無量故。
六者有無自在，亦現亦隱等，乃至無量故。
七者寂動自在，亦定亦散等，乃至無量故。
八者甚深自在，不可思議等事，乃至無量故。
九者不自在自在，以逆等事，乃至無量故。
十者無礙自在，以逆順事等，乃至無量故。
乃至第百自在自在，無盡自在等皆悉自在，乃至無量故。
如前所說三十二法，如是自在具足圓滿無闕失轉，
以此義故立海王名，應審思擇。
如偈「海王道路中，具足百自在，以此因緣故，
建立海王名」故。《覺花修多羅》中作如是說：
「第一廣分大海門中，若廣說有一十方世界之塵量自在，若略說有一百自在。」
乃至廣說故。
fen:: 
#  36 大不可思議重重不可稱量阿說本王大決擇分
大不可思議重重不可稱量阿說本王大決擇分第三十六 ^689c13

如是已說摩訶空塵海藏王道路大決擇分，次當說大不可思議重重不可稱量阿說本王大決擇分。
其相云何？偈曰：
　　阿說本王中，有十方塵量，
　　十方空塵量，三十三法海。 ^690a7

論曰：今此偈中為明何義？
為欲現示阿說海中具足圓滿十方世界之塵數、
十方世界之塵數、三十三法海，十方世界之塵數、
十方虛空之塵數、三十三法海故。
如偈「阿說本王中，有十方塵量，十方空塵量，
三十三法海」故。《本王修多羅》中作如是說： ^690a12

「爾時世尊告大眾言：『我以三達智，通達一切法，無所障礙無所闕失。
而有一海不可思議不可思議不能窮了，謂空塵本王性德圓滿自在自在無盡藏海。』」
乃至廣說故。大宗地玄文本論卷第十八
 ^690a18
