
hui:: 
pin:: 
###  2
大般若波羅蜜多經卷第四
三藏法師玄奘奉　詔譯
初分學觀品第二之二
佛告舍利子：「若菩薩摩訶薩修行般若波羅蜜多，已能成辦如是功德。
爾時，三千大千世界四大天王，皆大歡喜咸作是念：
『我等今者應以四鉢奉此菩薩，如昔天王奉先佛鉢。』
是時，三千大千世界三十三天、夜摩天、
覩史多天、樂變化天、他化自在天，皆大歡喜咸作是念：
『我等皆當供養恭敬、尊重讚歎如是菩薩，
令阿素洛兇黨損減，使諸天眾眷屬增益。』
是時，三千大千世界梵眾天、梵輔天、梵會天、
大梵天、光天、少光天、無量光天、極光淨天、
淨天、少淨天、無量淨天、遍淨天、廣天、少廣天、
無量廣天、廣果天、無繁天、無熱天、善現天、
善見天、色究竟天，歡喜欣悅咸作是念：
『我等當請如是菩薩速證無上正等菩提，轉妙法輪饒益一切。』 ^17a7

「舍利子！若菩薩摩訶薩修行般若波羅蜜多，
增益六種波羅蜜多時，彼世界諸善男子、
善女人等，若見若聞皆大歡喜咸作是念：
『我等願為如是菩薩，當作父母、兄弟、姊妹、
妻子、眷屬、知識、朋友，因此方便修諸善業，亦當證得無上菩提。』
時，彼世界四大王眾天，乃至色究竟天，
若見若聞皆大歡喜咸作是念：『我等當作種種方便，
令是菩薩離非梵行，從初發心乃至成佛常修梵行。
所以者何？若染色欲於生梵天尚能為障，況得無上正等菩提！』
是故菩薩斷欲出家修梵行者，能得無上正等菩提，非不斷者。」 ^17a21

時，舍利子白佛言：「世尊！
諸菩薩摩訶薩為要當有父母、妻子、諸親友耶？」 ^17b3

佛告具壽舍利子言：「或有菩薩具有父母、
妻子、眷屬而修菩薩摩訶薩行；或有菩薩摩訶薩無有妻子，
從初發心乃至成佛常修梵行不壞童真；
或有菩薩摩訶薩方便善巧示受五欲，
厭捨出家修行梵行，方得無上正等菩提。
舍利子！譬如幻師或彼弟子善於幻法，
幻作種種五妙欲具，於中自恣共相娛樂，於意云何？
彼幻所作為有實不？」 ^17b5

舍利子言：「不也！世尊！
不也！善逝！」 ^17b12

佛言：「舍利子！菩薩摩訶薩亦復如是，為欲成熟諸有情故，
方便善巧化受五欲，實無是事。
然此菩薩摩訶薩於五欲中深生厭患，
不為五欲過失所染，以無量門訶毀諸欲：
欲為熾火燒身心故，欲為穢惡染自他故，
欲為魁膾於去、來、今常為害故，欲為怨敵長夜伺求作衰損故，
欲如草炬，欲如苦果，欲如利劍，欲如火聚，
欲如毒器，欲如幻惑，欲如闇井，欲如詐親、旃茶羅等。
舍利子！諸菩薩摩訶薩以如是等無量過門訶毀諸欲，
既善了知諸欲過失，寧有真實受諸欲事？
但為饒益所化有情，方便善巧示受諸欲。」 ^17b13

爾時，舍利子白佛言：「世尊！
云何菩薩摩訶薩應行般若波羅蜜多？」 ^17b25

佛告具壽舍利子言：「舍利子！
菩薩摩訶薩修行般若波羅蜜多時，應如是觀：
『實有菩薩不見有菩薩，不見菩薩名，不見般若波羅蜜多，
不見般若波羅蜜多名，不見行，不見不行。』
何以故？舍利子！菩薩自性空，菩薩名空。
所以者何？色自性空，不由空故。
色空非色，色不離空，空不離色，色即是空，空即是色。
受、想、行、識自性空，不由空故。
受、想、行、識空非受、想、行、識，受、想、行、識不離空，
空不離受、想、行、識，受、想、行、識即是空，空即是受、
想、行、識。何以故？舍利子！
此但有名謂為菩提，此但有名謂為薩埵，
此但有名謂為菩提薩埵，此但有名謂之為空，
此但有名謂之為色、受、想、行、識。
如是自性無生無滅、無染無淨，菩薩摩訶薩如是行般若波羅蜜多，
不見生、不見滅、不見染、不見淨。
何以故？但假立客名，別別於法而起分別；
假立客名，隨起言說如如言說，如是如是生起執著。
菩薩摩訶薩修行般若波羅蜜多時，於如是等一切不見，由不見故不生執著。 ^17b26

「復次，舍利子！諸菩薩摩訶薩修行般若波羅蜜多時，
應如是觀：『菩薩但有名，佛但有名，般若波羅蜜多但有名，
色但有名，受、想、行、識但有名；眼處但有名，
耳、鼻、舌、身、意處但有名；色處但有名，聲、
香、味、觸、法處但有名；眼界但有名，耳、鼻、
舌、身、意界但有名；色界但有名，聲、香、味、
觸、法界但有名；眼識界但有名，耳、鼻、舌、
身、意識界但有名；眼觸但有名，耳、鼻、舌、
身、意觸但有名；眼觸為緣所生諸受但有名，
耳、鼻、舌、身、意觸為緣所生諸受但有名；
地界但有名，水、火、風、空、識界但有名；因緣但有名，
等無間緣、所緣緣、增上緣但有名，從緣所生諸法但有名；
無明但有名，行、識、名色、六處、觸、受、愛、取、
有、生、老死愁歎苦憂惱但有名；布施波羅蜜多但有名，
淨戒、安忍、精進、靜慮、般若波羅蜜多但有名；
內空但有名，外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空但有名；四念住但有名，
四正斷、四神足、五根、五力、七等覺支、八聖道支但有名；
空解脫門但有名，無相、無願解脫門但有名；
苦聖諦但有名，集、滅、道聖諦但有名；四靜慮但有名，
四無量、四無色定但有名；八解脫但有名，
八勝處、九次第定、十遍處但有名；陀羅尼門但有名，
三摩地門但有名；極喜地但有名，離垢地、
發光地、焰慧地、極難勝地、現前地、遠行地、
不動地、善慧地、法雲地但有名；正觀地但有名，
種性地、第八地、見地、薄地、離欲地、已辦地、
獨覺地、菩薩地、如來地但有名；五眼但有名，
六神通但有名；如來十力但有名，四無所畏、
四無礙解、大慈、大悲、大喜、大捨、十八佛不共法但有名；
三十二大士相但有名，八十隨好但有名；
無忘失法但有名，恒住捨性但有名；一切智但有名，
道相智、一切相智但有名；一切智智但有名，
永拔煩惱習氣相續但有名；預流果但有名，
一來、不還、阿羅漢果但有名，獨覺菩提但有名，
一切菩薩摩訶薩行但有名，諸佛無上正等菩提但有名；
世間法但有名，出世間法但有名；有漏法但有名，
無漏法但有名；有為法但有名，無為法但有名。』 ^17c17

「舍利子！如我但有名，謂之為我，實不可得。
如是有情、命者、生者、養者、士夫、補特伽羅、
意生、儒童、作者、使作者、起者、使起者、受者、
使受者、知者、見者亦但有名。
謂為有情乃至見者，以不可得空故，但隨世俗假立客名；
諸法亦爾，不應執著。
是故菩薩摩訶薩修行般若波羅蜜多時，
不見有我乃至見者，亦不見有一切法性。 ^18a29

「舍利子！諸菩薩摩訶薩如是修行甚深般若波羅蜜多，
除諸佛慧，一切聲聞、獨覺等慧所不能及，以不可得空故。
所以者何？是菩薩摩訶薩於名、所名俱無所得，
以不觀見、無執著故。
舍利子！諸菩薩摩訶薩若能如是修行般若波羅蜜多，名善修行甚深般若波羅蜜多。
舍利子！假使汝及大目乾連滿贍部洲，
如稻、麻、竹、葦、甘蔗林等所有智慧，比行般若波羅蜜多一菩薩摩訶薩智慧，
百分不及一，千分不及一，百千分不及一，
俱胝分不及一，百俱胝分不及一，千俱胝分不及一，
百千俱胝分不及一，數分、算分、計分、喻分乃至鄔波尼殺曇分亦不及一。
何以故？舍利子！是菩薩摩訶薩智慧，能使一切有情趣般涅槃，
一切聲聞、獨覺智慧不如是故。
又，舍利子！修行般若波羅蜜多一菩薩摩訶薩，
於一日中所修智慧，一切聲聞、獨覺智慧不能及故。 ^18b8

「舍利子！置贍部洲。
假使汝及大目乾連滿四大洲，如稻、麻、
竹、葦、甘蔗林等所有智慧，比行般若波羅蜜多一菩薩摩訶薩智慧，
百分不及一，千分不及一，百千分不及一，
俱胝分不及一，百俱胝分不及一，千俱胝分不及一，
百千俱胝分不及一，數分、算分、計分、喻分乃至鄔波尼殺曇分亦不及一。
何以故？舍利子！是菩薩摩訶薩智慧，能使一切有情趣般涅槃，
一切聲聞、獨覺智慧不如是故。
又，舍利子！修行般若波羅蜜多一菩薩摩訶薩，
於一日中所修智慧，一切聲聞、獨覺智慧不能及故。 ^18b24

「舍利子！置四大洲。
假使汝及大目乾連滿一三千大千世界，
如稻、麻、竹、葦、甘蔗林等所有智慧，比行般若波羅蜜多一菩薩摩訶薩智慧，
百分不及一，千分不及一，百千分不及一，
俱胝分不及一，百俱胝分不及一，千俱胝分不及一，
百千俱胝分不及一，數分、算分、計分、喻分乃至鄔波尼殺曇分亦不及一。
何以故？舍利子！是菩薩摩訶薩智慧，能使一切有情趣般涅槃，
一切聲聞、獨覺智慧不如是故。
又，舍利子！修行般若波羅蜜多一菩薩摩訶薩，
於一日中所修智慧，一切聲聞、獨覺智慧不能及故。 ^18c6

「舍利子！置一三千大千世界。
假使汝及大目乾連充滿十方殑伽沙等諸佛世界，
如稻、麻、竹、葦、甘蔗林等所有智慧，比行般若波羅蜜多一菩薩摩訶薩智慧，
百分不及一，千分不及一，百千分不及一，
俱胝分不及一，百俱胝分不及一，千俱胝分不及一，
百千俱胝分不及一，數分、算分、計分、喻分乃至鄔波尼殺曇分亦不及一。
何以故？舍利子！是菩薩摩訶薩智慧，能使一切有情趣般涅槃，
一切聲聞、獨覺智慧不如是故。
又，舍利子！修行般若波羅蜜多一菩薩摩訶薩，
於一日中所修智慧，一切聲聞、獨覺智慧不能及故。」 ^18c17

爾時，舍利子白佛言：「世尊！
若聲聞乘預流、一來、不還、阿羅漢智慧，
若獨覺乘智慧，若菩薩摩訶薩智慧，若諸如來、
應、正等覺智慧，是諸智慧皆無差別，不相違背，
無生無滅，自性皆空。
若法無差別、不相違、無生滅、自性空，是法差別既不可得，
云何世尊說行般若波羅蜜多一菩薩摩訶薩，
於一日中所修智慧，一切聲聞、獨覺智慧所不能及？」 ^19a1

佛告具壽舍利子言：「舍利子！
於意云何？修行般若波羅蜜多一菩薩摩訶薩，
於一日中所修智慧、所成勝事，一切聲聞、獨覺智慧有此事不？」 ^19a8

舍利子言：「不也！世尊！
不也！善逝！」 ^19a11

「又，舍利子！於意云何？
修行般若波羅蜜多一菩薩摩訶薩，於一日中所修智慧，
作是念言：『我當修行一切相微妙智、一切智、
道相智、一切相智，利益安樂一切有情。』
彼於一切法覺一切相已，方便安立一切有情於無餘依般涅槃界，
一切聲聞、獨覺智慧有此事不？」 ^19a12

舍利子言：「不也！世尊！
不也！善逝！」 ^19a18

「又，舍利子！於意云何？
一切聲聞、獨覺頗能作是念：『我當證得無上正等菩提，方便安立一切有情於無餘依涅槃界。』
不？」 ^19a19

舍利子言：「不也！世尊！
不也！善逝！」 ^19a21

「又，舍利子！於意云何？
一切聲聞、獨覺頗能作是念：『我當修行布施、
淨戒、安忍、精進、靜慮、般若波羅蜜多；我當修行殊勝四念住、
四正斷、四神足、五根、五力、七等覺支、八聖道支；
我當修行殊勝四靜慮、四無量、四無色定；
我當修行殊勝八解脫、八勝處、九次第定、
十遍處；我當修行殊勝空、無相、無願解脫門；
我當安住內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空；
我當安住真如、法界、法性、不虛妄性、不變異性、
平等性、離生性、法定、法住、實際、虛空界、
不思議界；我當安住殊勝苦、集、滅、道聖諦；
我當修行一切陀羅尼門、三摩地門；我當修行極喜地、
離垢地、發光地、焰慧地、極難勝地、現前地、
遠行地、不動地、善慧地、法雲地；我當圓滿菩薩神通，
成熟有情嚴淨佛土；我當圓滿五眼、六神通；
我當圓滿佛十力、四無所畏、四無礙解、
大慈、大悲、大喜、大捨、十八佛不共法；我當圓滿三十二大士相、
八十隨好；我當圓滿無忘失法、恒住捨性；
我當圓滿一切智、道相智、一切相智，永拔一切煩惱習氣，
證得無上正等菩提，方便安立無量、無數、無邊有情於無餘依涅槃界。』
不？」 ^19a22

舍利子言：「不也！世尊！
不也！善逝！」 ^19b17

佛言：「舍利子！修行般若波羅蜜多諸菩薩摩訶薩皆作是念：
『我當修行布施、淨戒、安忍、精進、靜慮、般若波羅蜜多，
乃至我當永拔一切煩惱習氣，證得無上正等菩提，
方便安立無量、無數、無邊有情於無餘依般涅槃界。』 ^19b18

「舍利子！譬如螢火無如是念：『我光能照遍贍部洲普令大明。』
如是一切聲聞、獨覺無如是念：『我當修行布施、
淨戒、安忍、精進、靜慮、般若波羅蜜多，乃至我當永拔一切煩惱習氣，
證得無上正等菩提，方便安立無量、無數、無邊有情於無餘依般涅槃界。』
舍利子！譬如日輪光明熾盛，照贍部洲無不周遍，
如是修行般若波羅蜜多諸菩薩摩訶薩常作是念：
『我當修行布施、淨戒、安忍、精進、靜慮、般若波羅蜜多，
乃至我當永拔一切煩惱習氣，證得無上正等菩提，
方便安立無量、無數、無邊有情於無餘依般涅槃界。』 ^19b24

「以是故，舍利子！當知一切聲聞、獨覺所有智慧，
比行般若波羅蜜多一菩薩摩訶薩，於一日中所修智慧，
百分不及一，千分不及一，百千分不及一，
俱胝分不及一，百俱胝分不及一，千俱胝分不及一，
百千俱胝分不及一，數分、算分、計分、喻分乃至鄔波尼殺曇分亦不及一。」 ^19c6

爾時，舍利子白佛言：「世尊！
云何菩薩摩訶薩能超聲聞、獨覺等地，
能得菩薩不退轉地，能淨無上佛菩提道？」 ^19c13

佛告具壽舍利子言：「舍利子！
諸菩薩摩訶薩從初發心修行布施、淨戒、
安忍、精進、靜慮、般若、方便善巧、妙願、力、
智波羅蜜多，住空、無相、無願之法，即能超過一切聲聞、
獨覺等地，能得菩薩不退轉地，能淨無上佛菩提道。」 ^19c15

時，舍利子復白佛言：「世尊！
諸菩薩摩訶薩住何等地能與一切聲聞、獨覺作真福田？」 ^19c20

佛告具壽舍利子言：「舍利子！
諸菩薩摩訶薩從初發心修行布施、淨戒、
安忍、精進、靜慮、般若、方便善巧、妙願、力、
智波羅蜜多，住空、無相、無願之法，乃至安坐妙菩提座，
常與一切聲聞、獨覺作真福田。
何以故？舍利子！以依菩薩摩訶薩故，一切善法出現世間，
謂依菩薩摩訶薩故，有十善業道、五近事戒、
八近住戒、四靜慮、四無量、四無色定、施性福業事、
戒性福業事、修性福業事等出現世間；
又依菩薩摩訶薩故，有四念住、四正斷、
四神足、五根、五力、七等覺支、八聖道支、
空、無相、無願解脫門、苦、集、滅、道聖諦等出現世間；
又依菩薩摩訶薩故，有布施、淨戒、安忍、
精進、靜慮、般若波羅蜜多出現世間，有內空、
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空出現世間，
有一切法真如、法界、法性、不虛妄性、不變異性、
平等性、離生性、法定、法住、實際、虛空界、
不思議界出現世間，有八解脫、八勝處、
九次第定、十遍處出現世間，有一切陀羅尼門、
三摩地門、菩薩十地出現世間，有五眼、
六神通出現世間，有佛十力、四無所畏、
四無礙解、大慈、大悲、大喜、大捨、十八佛不共法出現世間，
有無忘失法、恒住捨性出現世間，有一切智、
道相智、一切相智出現世間，有成熟有情、
嚴淨佛土等無量、無數、無邊善法出現世間。 ^19c22

「由有如是諸善法故，世間便有剎帝利大族、
婆羅門大族、長者大族、居士大族；由有如是諸善法故，
世間便有四大王眾天、三十三天、夜摩天、
覩史多天、樂變化天、他化自在天；由有如是諸善法故，
世間便有梵眾天、梵輔天、梵會天、大梵天、
光天、少光天、無量光天、極光淨天、淨天、
少淨天、無量淨天、遍淨天、廣天、少廣天、
無量廣天、廣果天、無想有情天、無繁天、
無熱天、善現天、善見天、色究竟天；由有如是諸善法故，
世間便有空無邊處天、識無邊處天、無所有處天、
非想非非想處天；由有如是諸善法故，
世間便有預流、一來、不還、阿羅漢、獨覺；
由有如是諸善法故，世間便有菩薩摩訶薩及諸如來、
應、正等覺。」 ^20a20

爾時，舍利子白佛言：「世尊！
諸菩薩摩訶薩為復須報施主恩不？」 ^20b6

佛告具壽舍利子言：「舍利子！
諸菩薩摩訶薩不復須報諸施主恩。
何以故？已多報故。
所以者何？舍利子！
諸菩薩摩訶薩為大施主施諸有情無量善法，
謂施有情十善業道、五近事戒、八近住戒、
四靜慮、四無量、四無色定、施戒修性三福業事，
又施有情四念住、四正斷、四神足、五根、
五力、七等覺支、八聖道支、空、無相、無願解脫門、
苦、集、滅、道聖諦，又施有情布施、淨戒、安忍、
精進、靜慮、般若、方便善巧、妙願、力、智波羅蜜多，
又施有情內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，
又施有情一切法真如、法界、法性、不虛妄性、
不變異性、平等性、離生性、法定、法住、實際、
虛空界、不思議界，又施有情八解脫、八勝處、
九次第定、十遍處，又施有情陀羅尼門、
三摩地門、菩薩十地，又施有情五眼、六神通，
又施有情如來十力、四無所畏、四無礙解、
大慈、大悲、大喜、大捨、十八佛不共法，又施有情無忘失法、
恒住捨性，又施有情一切智、道相智、一切相智，
又施有情布施、愛語、利行、同事，成熟有情、
嚴淨佛土方便善巧，又施有情預流、一來、
不還、阿羅漢果、獨覺菩提，又施有情一切菩薩摩訶薩行、諸佛無上正等菩提。 ^20b7

「舍利子！諸菩薩摩訶薩施諸有情如是等類無量、
無數、無邊善法，故說菩薩為大施主。
由此已報諸施主恩，是真福田生長勝福。」
pin:: 
##  3 相應品

### 1
初分相應品第三之一 ^20c3

爾時，舍利子白佛言：「世尊！
修行般若波羅蜜多菩薩摩訶薩，與何法相應故，當言與般若波羅蜜多相應？」 ^20c8

佛告具壽舍利子言：「舍利子！
修行般若波羅蜜多菩薩摩訶薩，與色空相應故，
當言與般若波羅蜜多相應；與受、想、行、
識空相應故，當言與般若波羅蜜多相應。 ^20c10

「舍利子！修行般若波羅蜜多菩薩摩訶薩，
與眼處空相應故，當言與般若波羅蜜多相應；
與耳、鼻、舌、身、意處空相應故，當言與般若波羅蜜多相應。 ^20c13

「舍利子！修行般若波羅蜜多菩薩摩訶薩，
與色處空相應故，當言與般若波羅蜜多相應；
與聲、香、味、觸、法處空相應故，當言與般若波羅蜜多相應。 ^20c17

「舍利子！修行般若波羅蜜多菩薩摩訶薩，
與眼界空相應故，當言與般若波羅蜜多相應；
與耳、鼻、舌、身、意界空相應故，當言與般若波羅蜜多相應。 ^20c20

「舍利子！修行般若波羅蜜多菩薩摩訶薩，
與色界空相應故，當言與般若波羅蜜多相應；
與聲、香、味、觸、法界空相應故，當言與般若波羅蜜多相應。 ^20c23

「舍利子！修行般若波羅蜜多菩薩摩訶薩，
與眼識界空相應故，當言與般若波羅蜜多相應；
與耳、鼻、舌、身、意識界空相應故，當言與般若波羅蜜多相應。 ^20c27

「舍利子！修行般若波羅蜜多菩薩摩訶薩，
與眼觸空相應故，當言與般若波羅蜜多相應；
與耳、鼻、舌、身、意觸空相應故，當言與般若波羅蜜多相應。 ^21a1

「舍利子！修行般若波羅蜜多菩薩摩訶薩，
與眼觸為緣所生諸受空相應故，當言與般若波羅蜜多相應；
與耳、鼻、舌、身、意觸為緣所生諸受空相應故，當言與般若波羅蜜多相應。 ^21a4

「舍利子！修行般若波羅蜜多菩薩摩訶薩，
與地界空相應故，當言與般若波羅蜜多相應；
與水、火、風、空、識界空相應故，當言與般若波羅蜜多相應。 ^21a8

「舍利子！修行般若波羅蜜多菩薩摩訶薩，
與因緣空相應故，當言與般若波羅蜜多相應；
與等無間緣、所緣緣、增上緣及從諸緣所生諸法空相應故，
當言與般若波羅蜜多相應。 ^21a12

「舍利子！修行般若波羅蜜多菩薩摩訶薩，
與無明空相應故，當言與般若波羅蜜多相應；
與行、識、名色、六處、觸、受、愛、取、有、生、老死愁歎苦憂惱空相應故，
當言與般若波羅蜜多相應。 ^21a16

「舍利子！修行般若波羅蜜多菩薩摩訶薩，
與布施波羅蜜多空相應故，當言與般若波羅蜜多相應；
與淨戒、安忍、精進、靜慮、般若波羅蜜多空相應故，當言與般若波羅蜜多相應。 ^21a21

「舍利子！修行般若波羅蜜多菩薩摩訶薩，
與內空相應故，當言與般若波羅蜜多相應；
與外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空相應故，當言與般若波羅蜜多相應。 ^21a25

「舍利子！修行般若波羅蜜多菩薩摩訶薩，
與真如空相應故，當言與般若波羅蜜多相應；
與法界、法性、不虛妄性、不變異性、平等性、
離生性、法定、法住、實際、虛空界、不思議界空相應故，當言與般若波羅蜜多相應。 ^21b2

「舍利子！修行般若波羅蜜多菩薩摩訶薩，
與四念住空相應故，當言與般若波羅蜜多相應；
與四正斷、四神足、五根、五力、七等覺支、
八聖道支空相應故，當言與般若波羅蜜多相應。 ^21b7

「舍利子！修行般若波羅蜜多菩薩摩訶薩，
與苦聖諦空相應故，當言與般若波羅蜜多相應；
與集、滅、道聖諦空相應故，當言與般若波羅蜜多相應。 ^21b11

「舍利子！修行般若波羅蜜多菩薩摩訶薩，
與十善業道空相應故，當言與般若波羅蜜多相應；
與五近事戒、八近住戒空相應故，當言與般若波羅蜜多相應。 ^21b14

「舍利子！修行般若波羅蜜多菩薩摩訶薩，
與施性福業事空相應故，當言與般若波羅蜜多相應；
與戒性、修性福業事空相應故，當言與般若波羅蜜多相應。 ^21b18

「舍利子！修行般若波羅蜜多菩薩摩訶薩，
與四靜慮空相應故，當言與般若波羅蜜多相應；
與四無量、四無色定空相應故，當言與般若波羅蜜多相應。 ^21b21

「舍利子！修行般若波羅蜜多菩薩摩訶薩，
與八解脫空相應故，當言與般若波羅蜜多相應；
與八勝處、九次第定、十遍處空相應故，當言與般若波羅蜜多相應。 ^21b25

「舍利子！修行般若波羅蜜多菩薩摩訶薩，
與空解脫門空相應故，當言與般若波羅蜜多相應；
與無相、無願解脫門空相應故，當言與般若波羅蜜多相應。 ^21b28

「舍利子！修行般若波羅蜜多菩薩摩訶薩，
與一切陀羅尼門空相應故，當言與般若波羅蜜多相應；
與一切三摩地門空相應故，當言與般若波羅蜜多相應。 ^21c3

「舍利子！修行般若波羅蜜多菩薩摩訶薩，
與極喜地空相應故，當言與般若波羅蜜多相應；
與離垢地、發光地、焰慧地、極難勝地、現前地、
遠行地、不動地、善慧地、法雲地空相應故，當言與般若波羅蜜多相應。 ^21c6

「舍利子！修行般若波羅蜜多菩薩摩訶薩，
與五眼空相應故，當言與般若波羅蜜多相應；
與六神通空相應故，當言與般若波羅蜜多相應。 ^21c11

「舍利子！修行般若波羅蜜多菩薩摩訶薩，
與佛十力空相應故，當言與般若波羅蜜多相應；
與四無所畏、四無礙解、大慈、大悲、大喜、
大捨、十八佛不共法空相應故，當言與般若波羅蜜多相應。 ^21c14

「舍利子！修行般若波羅蜜多菩薩摩訶薩，
與三十二大士相空相應故，當言與般若波羅蜜多相應；
與八十隨好空相應故，當言與般若波羅蜜多相應。 ^21c18

「舍利子！修行般若波羅蜜多菩薩摩訶薩，
與無忘失法空相應故，當言與般若波羅蜜多相應；
與恒住捨性空相應故，當言與般若波羅蜜多相應。 ^21c22

「舍利子！修行般若波羅蜜多菩薩摩訶薩，
與一切智空相應故，當言與般若波羅蜜多相應；
與道相智、一切相智空相應故，當言與般若波羅蜜多相應。 ^21c25

「舍利子！修行般若波羅蜜多菩薩摩訶薩，
與一切智智空相應故，當言與般若波羅蜜多相應；
與永拔一切煩惱習氣空相應故，當言與般若波羅蜜多相應。 ^21c28

「舍利子！修行般若波羅蜜多菩薩摩訶薩，
與預流果空相應故，當言與般若波羅蜜多相應；
與一來、不還、阿羅漢果、獨覺菩提空相應故，當言與般若波羅蜜多相應。 ^22a3

「舍利子！修行般若波羅蜜多菩薩摩訶薩，
與一切菩薩摩訶薩行空相應故，當言與般若波羅蜜多相應；
與諸佛無上正等菩提空相應故，當言與般若波羅蜜多相應。 ^22a7

「舍利子！修行般若波羅蜜多菩薩摩訶薩，
與我空相應故，當言與般若波羅蜜多相應；
與有情、命者、生者、養者、士夫、補特伽羅、
意生、儒童、作者、使作者、起者、使起者、受者、
使受者、知者、見者空相應故，當言與般若波羅蜜多相應。 ^22a10

「舍利子！修行般若波羅蜜多菩薩摩訶薩，
與如是等空相應故，當言與般若波羅蜜多相應。 ^22a16

「舍利子！修行般若波羅蜜多菩薩摩訶薩，
與如是等空相應時，不見色若相應、若不相應，
不見受、想、行、識若相應、若不相應。
何以故？舍利子！是菩薩摩訶薩不見色若是生法、
若是滅法，不見受、想、行、識若是生法、若是滅法；
不見色若是染法、若是淨法，不見受、想、
行、識若是染法、若是淨法。
舍利子！是菩薩摩訶薩不見色與受合，
不見受與想合，不見想與行合，不見行與識合。
何以故？舍利子！無有少法與少法合，本性空故。
所以者何？舍利子！
諸色空，彼非色；諸受、想、行、識空，彼非受、
想、行、識。何以故？舍利子！
諸色空，彼非變礙相；諸受空，彼非領納相；
諸想空，彼非取像相；諸行空，彼非造作相；
諸識空，彼非了別相。
何以故？舍利子！色不異空，空不異色，色即是空，
空即是色；受、想、行、識不異空，空不異受、
想、行、識，受、想、行、識即是空，空即是受、想、
行、識。何以故？舍利子！
是諸法空相，不生不滅、不染不淨、不增不減、非過去非未來非現在。 ^22a18

「舍利子！如是空中無色，無受、想、行、識；無地界，
無水、火、風、空、識界；無眼處，無耳、鼻、舌、身、
意處；無色處，無聲、香、味、觸、法處；無眼界，
無耳、鼻、舌、身、意界；無色界，無聲、香、味、觸、
法界；無眼識界，無耳、鼻、舌、身、意識界；無眼觸，
無耳、鼻、舌、身、意觸；無眼觸為緣所生諸受，
無耳、鼻、舌、身、意觸為緣所生諸受；無無明生，
無無明滅，無行、識、名色、六處、觸、受、愛、取、
有、生、老死愁歎苦憂惱生，無行乃至老死愁歎苦憂惱滅；
無苦聖諦，無集、滅、道聖諦；無得，無現觀；
無預流，無預流果；無一來，無一來果；無不還，
無不還果；無阿羅漢，無阿羅漢果；無獨覺，
無獨覺菩提；無菩薩，無菩薩行；無佛，無佛菩提。
舍利子！修行般若波羅蜜多菩薩摩訶薩，
與如是等法相應故，當言與般若波羅蜜多相應。
大般若波羅蜜多經卷第四
 ^22b7
