
pin:: 眾事分阿毘曇論卷第十二
author:: 尊者世友造
translator:: 宋天竺三藏求那跋陀羅共菩提耶舍譯
千問論品第七之餘
陰者，謂五陰。問：云何五？
答：廣說如上。問：此五陰，幾色、幾非色？
答：一是色，四非色。
四是不可見，一分別。
色陰，或可見、或不可見。
云何可見？謂一入。
云何不可見？謂九入及一入少分。
四無對，一分別。色陰，或有對、或無對。
云何有對？謂十入。
云何無對？謂一入少分。
色陰，或有漏、或無漏。
云何有漏？謂有漏十入及一入少分。
云何無漏？謂一入少分。
受陰，或有漏、或無漏。
云何有漏？謂有漏意思惟相應受陰。
云何無漏？謂無漏意思惟相應受陰。
如受陰，想陰、識陰亦如是。
行陰，或有漏、或無漏。
云何有漏？謂若有漏心相應及有漏心不相應行陰。
云何無漏？謂無漏心相應及無漏心不相應行陰。
一切是有為。 ^685b8

問：陰，幾有報、幾無報？
答：一切應分別。色陰，或有報、或無報。
云何有報？謂不善色陰及善有漏色陰。
云何無報？謂無記及無漏色陰。
如色陰，受陰、想陰、行陰、識陰亦如是。 ^685b23

一切從因緣生世所攝。
一是色所攝，四是名所攝。
一是內入所攝，三是外入所攝，一分別。
色陰，或內入所攝、或外入所攝。
云何內入所攝？謂五內入。
云何外入所攝？謂五外入及一外入少分。
一切是智知。若有漏，彼斷知知及斷；若無漏，彼非斷知知及不斷。 ^685b27

問：陰，幾應修、幾不應修？
答：一切應分別。色陰，或應修、或不應修。
云何應修？謂善色陰。
云何不應修？謂不善及無記色陰。
如色陰，受陰、想陰、識陰、行陰亦如是。 ^685c4

問：陰，幾穢污、幾非穢污？
答：一切應分別。色陰，或穢污、或非穢污。
云何穢污？謂不善色陰及隱沒無記色陰。
云何非穢污？謂善色陰及不隱沒無記色陰。
如色陰，受陰、想陰、識陰、行陰亦如是。 ^685c8

一切是果及有果。
四不受，一分別。色陰，或受、或不受。
云何受？若自性受。
云何不受？若非自性受。
四非四大造，一分別。
色陰，或四大造、或非四大造。
云何四大造？謂九入及二入少分。
云何非四大造？謂一入少分。
一切有上。 ^685c13

問：陰，幾是有、幾非有？
答：一切應分別。陰若有漏，彼是有；若無漏，彼非有。
一因不相應，二因相應，一分別。
行陰，若心法，因相應；若非心法，因不相應。 ^685c18

或善處攝非陰，作四句。
善處攝非陰者，謂數滅。
陰攝非善處者，謂不善及無記五陰。
善處攝亦陰者，謂善五陰。
非善處攝亦非陰者，謂虛空非數滅。
不善處攝五陰少分，五陰少分亦攝不善處。 ^685c22

或無記處攝非陰，作四句。
無記處攝非陰者，謂虛空及非數滅。
陰攝非無記處者，謂善不善五陰。
無記處攝亦陰者，謂無記五陰。
非無記處攝亦非陰者，謂數滅。
漏處攝一陰少分，一陰少分亦攝漏處。
有漏處攝五陰少分，五陰少分亦攝有漏處。 ^685c27

或無漏處攝非陰，作四句。
無漏處攝非陰者，謂虛空、數滅、非數滅。
陰攝非無漏處者，謂有漏五陰。
無漏處攝亦陰者，謂無漏五陰。
非無漏處攝亦非陰者，是事不可得也。 ^686a4

陰，或過去或未來或現在。
陰，或善、或不善、或無記。
云何善？謂善五陰。
云何不善？謂不善五陰。
云何無記？謂無記五陰。
陰，或欲界繫、或色界繫、或無色界繫、或不繫。
云何欲界繫？謂欲界繫五陰。
云何色界繫？謂色界繫五陰。
云何無色界繫？謂無色界繫四陰。
云何不繫？謂無漏五陰。 ^686a8

問：陰，幾學、幾無學、幾非學非無學？
答：一切應分別。陰，或學、或無學、或非學非無學。
云何學？謂學五陰。
云何無學？謂無學五陰。
云何非學非無學？
謂有漏五陰。 ^686a15

問：陰，幾見斷、幾修斷？
答：一切應分別。色陰，若有漏，彼修斷；若無漏，彼不斷。
云何修斷？謂十入及一入少分。
云何不斷？謂一入少分。
受陰，或見斷、或修斷、或不斷。
云何見斷？若受陰隨信行、隨法行人無間忍等斷。
彼云何斷？謂見斷八十八使相應受陰。
云何修斷？若受陰學見迹修斷。
彼云何斷？謂修斷十使相應受陰，及不穢污有漏受陰。
云何不斷？謂無漏受陰。
如受陰，想陰、識陰亦如是。
行陰，或見斷、或修斷、或不斷。
云何見斷？若行陰隨信行、隨法行人無間忍等斷。
彼云何斷？謂見斷八十八使，彼相應行陰，彼所起心不相應行。
云何修斷？若行陰學見迹修斷。
彼云何斷？謂修斷十使，彼相應行陰，彼所起身口業，
彼所起心不相應行，及不穢污有漏行陰。
云何不斷？謂無漏行陰。
一非心非心法非心相應，二心法亦心相應，
一唯心，一分別。行陰，若心不相應，彼非心非心法非心相應，
餘心法亦心相應。
一心隨轉非受相應，一心隨轉亦受相應，二分別。
色陰，或心隨轉非受相應、或非心隨轉亦非受相應。
心隨轉非受相應者，謂心隨轉身口業，餘非心隨轉亦非受相應。 ^686a19

行陰，或心隨轉非受相應，作三句。
心隨轉非受相應者，謂心隨轉心不相應行陰。
心隨轉亦受相應者，謂心相應行陰。
非心隨轉亦非受相應者，謂除心隨轉心不相應行陰，若餘心不相應行陰。
如受，想亦如是，除其自性。 ^686b13

問：陰，幾覺隨轉非觀相應？
答：一切應分別。色陰，或覺隨轉非觀相應、或非覺隨轉亦非觀相應。
覺隨轉非觀相應者，謂覺隨轉身口業，餘非覺隨轉亦非觀相應。
受陰，或有覺有觀、或無覺有觀、或無覺無觀。
云何有覺有觀？謂有覺有觀意思惟相應受陰。
云何無覺有觀？謂無覺有觀意思惟相應受陰。
云何無覺無觀？謂無覺無觀意思惟相應受陰。
如受陰，想陰、識陰亦如是。
行陰，或覺隨轉非觀相應，作四句。
覺隨轉非觀相應者，謂覺隨轉心不相應行陰，及覺相應觀。
觀相應非覺隨轉者，謂覺，若覺不相應觀相應心法行陰。
覺隨轉亦觀相應者，謂覺觀相應心法行陰。
非覺隨轉亦非觀相應者，謂除覺隨轉心不相應行陰，
若餘心不相應行陰，及覺不相應觀，及非覺觀相應心法行陰。 ^686b17

問：陰，幾見非見處？
答：一切應分別。色陰，或見處非見，作三句。
見處非見者，謂九入及一入少分。
見亦見處者，謂一入。
非見亦非見處者，謂一入少分。
受陰、想陰、識陰，若有漏，彼見處非見；若無漏，彼非見亦非見處。
行陰，或見非見處，作四句。
見非見處者，謂行陰所攝盡智無生智所不攝無漏慧。
見處非見者，謂見所不攝有漏行陰。
見亦見處者，謂五見及世俗正見。
非見亦非見處者，謂見所不攝無漏行陰。 ^686c6

問：陰，幾身見非彼因彼非身見因？
答：一切應分別。色陰，如色入。
受陰，想陰，識陰，如受念處。
行陰，如法念處。 ^686c16

問：陰，幾業非業報？
答：一切應分別。色陰，如身念處。
受陰、想陰、識陰，如受念處。
行陰，如法念處。三業隨轉非業，二分別。
色陰，如身念處。行陰，如法念處。
四陰非造色色非可見色，一分別。
色陰，如身念處。四非造色色非有對色，一分別。
色陰，如身念處。一切是甚深難了、難了甚深。 ^686c19

問：陰，幾善因非善？
答一切應分別。陰或善因非善，作三句。
善因非善者，謂善報生五陰。
善亦善因者，謂善五陰。
非善亦非善因者，謂不善及無記五陰。 ^686c26

問：陰，幾不善非不善因？
答：一切應分別。色陰，如身念處。
受陰、想陰、識陰、如受念處。
行陰、如法念處。 ^687a1

問：陰，幾無記因非無記？
答：一切應分別。陰或無記因非無記，作三句。
無記因非無記者，謂不善五陰。
無記亦無記因者，謂無記五陰。
非無記亦非無記因者，謂善五陰。
一切因緣緣及有因。
一非次第亦非次第緣緣，四分別。
受陰、想陰、識陰，如受念處。
行陰，或次第非次第緣緣，作三句。
次第非次第緣緣者，謂未來現前必起心法行陰，
過去及現在阿羅漢最後命終心法行陰，
及無想正受、滅盡正受已起當起心法行陰。
次第亦次第緣緣者，謂除過去現在阿羅漢最後命終心法行陰，
若餘過去及現在心法行陰。
非次第亦非次第緣緣者，謂除未來現前必起心法行陰，
若餘未來心法行陰，除次第心不相應行陰，若餘心不相應行陰。 ^687a4

一緣緣緣非有緣，三緣緣緣及有緣，一分別。
行陰，若心法，彼緣緣緣及有緣；若非心法，緣緣緣非有緣。
一切是增上緣緣及有增上。 ^687a19

問：陰，幾流亦隨流？
答：一切應分別。色陰、受陰、想陰、識陰，若有漏，
彼隨流非流；若無漏，彼非流亦非隨流。
行陰，或隨流非流，作三句。
隨流非流者，謂流所不攝有漏行陰。
流亦隨流者，謂四流。
非流亦非隨流者，謂流所不攝無漏行陰。 ^687a22

界者，謂十八界。問：云何十八？
答：廣說如前。 ^687a28

問：此十八界，幾色、幾非色？
答：十是色，七非色，一分別。
法界中身口業是色，餘非色。
一可見，十七不可見。
十有對，八無對。十五有漏，三分別。
意界，或有漏、或無漏。
云何有漏？謂有漏意思惟相應意界。
云何無漏？謂無漏意思惟相應意界。
如意界，意識界亦如是。
法界，如法入。十七有為，一分別。
法界，如法入。八無報，十分別。
色界，或有報、或無報。
云何有報？謂善不善色界。
云何無報？謂無記色界。
如色界，聲界、眼識界、耳識界、鼻識界、舌識界、身識界亦如是。
意界，或有報、或無報。
云何有報？謂不善及善有漏意界。
云何無報？謂無記及無漏意界。
如意界，意識界、法界亦如是。 ^687a29

十七從因緣生世所攝，一分別。
法界，如法入。十是色所攝，七是名所攝，一分別。
法界中身口業是色所攝，餘是名所攝。
十二是內入所攝，六是外入所攝。
一切是智知。十五斷知知及斷，三分別。
三若有漏，斷知知及斷；若無漏，非斷知知及不斷。
八不應修，十分別。
色界，或應修、或不應修。
云何應修、謂善色界。
云何不應修、謂不善及無記色界。
如色界，聲界、眼識、耳識、鼻識、舌識、身識界、
意界、意識界亦如是。
法界，或應修、或不應修。
云何應修？謂善有為法界。
云何不應修？謂不善無記法界及數滅。
八不穢污，十分別。
色界，或穢污、或不穢污。
云何穢污？謂不善色界及隱沒無記色界。
云何不穢污？謂善色界及不隱沒無記色界。
如色界，聲界、眼識、耳識、鼻識、舌識、身識界、
意界、意識界、法界亦如是。 ^687b14

十七是果及有果，一分別。
法界，如法入。九不受，九分別。
眼界，或受、或不受。
云何受？若自性受。
云何不受？若非自性受。
如眼界，色界、耳界、鼻界、香界、舌界、味界、
身界、觸界亦如是。
十八界，或四大造、或非四大造。
云何四大造？謂九界及二界少分。
云何非四大造？謂七界及二界少分。
十七界是有上，一分別。
法界，如法入。十五是有，三分別。
三若有漏，彼是有；若無漏，彼非有。
十因不相應，七因相應，一分別。
法界，如法入。 ^687c1

善處攝十界少分，十界少分亦攝善處。
不善處攝十界少分，十界少分亦攝不善處。
無記處攝八界及十界少分，八界及十界少分亦攝無記處。
漏處攝一界少分，一界少分亦攝漏處。
有漏處攝十五界及三界少分，十五界及三界少分亦攝有漏處。
無漏處攝三界少分，三界少分亦攝無漏處。
十七界，或過去或未來或現在，一分別。
法界，如法入。八無記，十分別。
色界，或善、或不善、或無記。
云何善？謂善身作。
云何不善？謂不善身作。
云何無記？謂除善不善身作，若餘色界。
聲界亦如是。眼識界，或善、或不善、或無記。
云何善？謂善意思惟相應眼識界。
云何不善？謂不善意思惟相應眼識界。
云何無記？謂無記意思惟相應眼識界。
如眼識，耳識、鼻識、舌識、身識、意界、意識界亦如是。 ^687c11

法界，如法入。四欲界繫，十四分別。
眼界、色界、耳界、聲界、鼻界、舌界、身界、觸界，如分別諸入品廣說。
眼識界，或欲界繫、或色界繫。
云何欲界繫？謂欲界意思惟相應眼識界。
云何色界繫？謂色界意思惟相應眼識界。
如眼識界，耳識、身識界亦如是。 ^687c27

意界、意識界，如意入。
法界，如法入。十五非學非無學，三分別。
意界、法界、意識界，如分別諸入品廣說。
十五修斷，三分別。
意界、法界、意識界，如分別諸入品廣說。
十非心非心法非心相應，七即心，一分別。
法界，如法入。十非心隨轉非受相應，七受相應非心隨轉，一分別。
法界，如法入。如受，想、行亦如是，除其自性。
十非有覺有觀，五有覺有觀，三分別。
意界及意識界，如意入。
法界，如法入。 ^688a4

一見亦見處，十四見處非見，三分別。
意界，意識界，如意入。
法界，如法入。八非身見因身見亦非彼因，十分別。
色界，若穢污，身見因身見非彼因；若不穢污，非身見因身見亦非彼因。
如色界，聲界、眼識、耳識、鼻識、舌識、身識界亦如是。
意界及意識界，如意入。
法界，如法入。 ^688a13

問：十八界，幾業非業報？
答：一切應分別。眼界，或業報非業、或非業亦非業報。
業報非業者，謂報生眼界，餘非業亦非業報。
如眼界，眼識界、耳界、耳識界、鼻界、香界、
鼻識界、舌界、味界、舌識界、身界、觸界、身識界、
意界、意識界亦如是。
色界，如色入。聲界，如聲入。
法界，如法入。八非業亦非業隨轉，七業隨轉非業，三分別。
色界，如色入。聲界，如聲入。
法界，如法入。 ^688a19

十八界，或造色色非可見色，作三句。
造色色非可見色者，謂八界及二入少分。
造色色亦可見色者，謂一界。
非造色色非可見色者，謂七界及二界少分。 ^688a27

十八界，或造色色非有對色，作四句。
造色色非有對色者，謂一界少分。
有對色非造色色者，謂一界少分。
造色色亦有對色者，九界及一界少分。
非造色色亦非有對色者，謂七界及一界少分。
一切是甚深難了、難了甚深。 ^688b2

問：十八界，幾善非善因？
答：一切應分別。眼界，或善因非善、或非善因亦非善。
善因非善者，謂善報生眼界，餘非善亦非善因。
如眼界，耳、鼻、香、舌、味、身、觸界亦如是。 ^688b6

色界，如色入。眼識界、耳識界、鼻識界、舌識界、
身識界、意界、意識界亦如是。
聲界，或善亦善因、或非善亦非善因。
善亦善因者，謂善聲界，餘非善亦非善因。
法界，如法入。 ^688b11

問：十八界，幾不善亦不善因？
答：一切應分別。眼界，廣說如眼入。
如眼界，耳界，鼻界，香界，舌界，味界，身界，觸界亦如是。
色界，如色入。如色界，眼識界，耳識，鼻識，
舌識，身識界亦如是。
聲界，如聲入。意界，如意根。
意識界，如喜根。法界，如法入。 ^688b15

八無記亦無記因，十分別。
色界，或無記因非無記，作三句。
無記因非無記者，謂不善色界。
無記亦無記因者，謂無記色界。
非無記亦非無記因者，謂善色界。
如色界，眼識界、聲界、耳識界、鼻識界、舌識界、
身識界、意界、意識界亦如是。
法界，如法入。 ^688b21

十七因緣緣及有因，一分別。
法界，如法入。十界非次第亦非次第緣緣，八分別。
眼識界，或次第非次第緣緣，作三句。
次第非次第緣緣者，謂未來現前必起眼識界。
次第亦次第緣緣者，謂過去現在眼識界。
非次第亦非次第緣緣者，謂除未來現前必起眼識界，若餘未來眼識界。
如眼識界，耳識、鼻識、舌識、身識界亦如是。
意界及意識界，如意入。
法界，如法入。 ^688b27

十緣緣緣非有緣，七緣緣緣亦有緣，一分別。
法界，如法入。十七界是增上緣緣及有增上，一分別。
法界，如法入。十五隨流非流，三分別。
意界、意識界，如意入。
法界，如法入。
pin:: 
#  8 擇品
眾事分阿毘曇擇品第八 ^688c6

色法，十一界十一入一陰攝，八智知除知他心智及滅智，
六識識，欲色二界一切遍使使，及修斷使使。
即色法，十界十入一陰攝，非智知，五識識，非使使。 ^688c12

非色法，八界二入四陰攝，十智知，一識識，一切使使。
即非色法，七界一入四陰攝，二智知謂知他心智及滅智，
非識識，無色界一切，欲色二界二身見苦集斷不一切遍使使。 ^688c16

可見法，一界一入一陰攝，七智知除知他心智及滅道智，
二識識，欲色二界一切遍使使，及修斷使使。
即可見法，一界一入非陰攝，非智知，一識識，非使使。 ^688c20

不可見法，十七界十一入五陰攝，十智知，
五識識，一切使使。
即不可見法，十七界十一入四陰攝，三智知謂知他心智及滅道智，
四識識，無色界一切，欲色二界二身見苦集斷不一切遍使使。 ^688c24

有對法，十界十入一陰攝，七智知除知他心智及滅道智，
六識識，欲色二界一切遍使使，及修斷使使。
即有對法，十界十入非陰攝，非智知，五識識，非使使。 ^688c29

無對法，八界二入五陰攝，十智知，一識識，一切使使。
即無對法，八界二入四陰攝，三智知謂知他心智及滅道智，
非識識，無色界一切，欲色二界二身見苦集斷不一切遍使使。 ^689a4

有漏法，十八界十二入五陰攝，八智知除滅道智，
六識識，一切使使。
即有漏法，十五界十入非陰攝，二智知謂苦集智，
五識識，一切使使。 ^689a8

無漏法，三界二入五陰攝，八智知除苦集智，
一識識，使所不使。
即無漏法，非界非入非陰攝，二智知謂滅道智，
非識識，非使使。 ^689a12

有為法，十八界十二入五陰攝，九智知除滅智，
六識識，一切使使。
即有為法，十七界十一入五陰攝，四智知謂知他心智、
苦智、集智、道智，五識識，一切使使。 ^689a15

無為法，一界一入陰所不攝，六智知除知他心智及苦集道智，
一識識，使所不使。
即無為法，非界非入非陰攝，一智知謂滅智，
非識識，非使使。 ^689a19

有諍無諍法，如有漏無漏法。
如有諍無諍，世間、出世間、入、不入、染污、
不染污、依家、依出要、結、非結、受、非受、纏、非纏法亦如是。 ^689a23

記法，十界四入五陰攝，十智知，三識識，
欲界一切，色無色界一切遍使使，及修斷使使。
即記法，非界非入非陰攝，二智知謂滅道智，
非識識，欲界二身見集斷不一切遍使使。 ^689a26

無記法，十八界十二入五陰攝，八智知除滅道智，
六識識，色無色界一切，欲界二身見集斷一切遍使使。
即無記法，八界八入非陰攝，非智知，三識識，色無色界二身見苦集斷不一切遍使使。 ^689b1

隱沒法，十界四入五陰攝，八智知除滅道智，
三識識，一切使使。
即隱沒法，非界非入非陰攝，非智知，非識識，三界二身見苦集斷不一切遍使使。 ^689b6

不隱沒法，十八界十二入五陰攝，十智知，
六識識，三界一切遍使使，及修斷使使。
即不隱沒法，八界八入非陰攝，二智知謂滅道智，
三識識，非使使。 ^689b10

修法，十界四入五陰攝，九智知除滅智，
三識識，三界一切遍使使，及修斷使使。
即修法，非界非入非陰攝，一智知謂道智，
非識識，非使使。 ^689b13

非修法，十八界十二入五陰攝，九智知除道智六識識，一切使使。
即非修法，八界八入非陰攝，一智知謂滅智，
二識識，三界二身見苦集斷不一切遍使使。 ^689b17

穢污法，十界四入五陰攝，八智知除滅道智，
三識識，一切使使。
即穢污法，非界非入非陰攝，非智知，非識識，三界二身見苦集斷不一切遍使使。 ^689b21

非穢污法，十八界十二入五陰攝，十智知，
六識識，一切使使。
即非穢污法，八界八入非陰攝，二智知謂滅道智，
三識識，非使使。如穢污法，非穢污、有罪、無罪亦如是。 ^689b25

有報法，十界四入五陰攝，八智知除滅道智，
三識識，欲界一切，色無色界一切遍使使，及修斷使使。
即有報法，非界非入非陰攝，非智知，非識識，欲界二身見集斷不一切遍使使。 ^689b29

非有報法，十八界十二入五陰攝，十智知，
六識識，色無色界一切，欲界二身見集斷一切遍使使。
即非有報法，八界八入非陰攝，二智知謂滅道智，
三識識，色無色界二身見苦集斷不一切遍使使。 ^689c4

見法，二界二入二陰攝，九智知除滅智，
一識識，有漏緣使使，及無漏緣見相應無明使使。
即見法，一界一入非陰攝，非智知，非識識，無漏緣見相應無明使使。 ^689c9

非見法，十七界十一入五陰攝，十智知，
六識識，一切使使。
即非見法，十六界十入三陰攝，一智知謂滅智，
五識識，除無漏緣見相應無明，若餘無漏緣使使。 ^689c13

內法，十二界六入二陰攝，九智知除滅智，
一識識，一切使使。
即內法，十二界六入一陰攝，非智知，非識識，非使使。 ^689c17

外法，六界六入四陰攝，十智知，六識識，一切使使。
即外法，六界六入三陰攝，一智知謂滅智，
五識識，非使使。 ^689c19

受法，九界九入一陰攝，七智知除知他心智及滅道智，
五識識，欲色二界一切遍使使，及修斷使使。
即受法，非界非入非陰攝，非智知，非識識，非使使。 ^689c23

非受法，十八界十二入五陰攝，十智知，
六識識，一切使使。
即非受法，九界三入四陰攝，三智知謂知他心智及滅道智，
一識識，無色界一切，欲色二界二身見苦集斷不一切遍使使。 ^689c27

心法，七界一入一陰攝，九智知除滅智，
一識識，一切使使。
即心法，七界一入一陰攝，非智知，非識識，非使使。 ^690a2

有緣法，八界二入四陰攝，九智知除滅智，
一識識，一切使使。
即有緣法，七界一入三陰攝，一智知謂知他心智，
非識識，無漏緣使使。 ^690a5

無緣法，十一界十一入二陰攝，九智知除知他心智，
六識識，有漏緣使使。
即無緣法，十界十入一陰攝，一智知謂滅智，
五識識，非使使。 ^690a7

心法法，一界一入三陰攝，九智知除滅智，
一識識，一切使使。
即心法法，非界非入二陰攝，非智知，非識識，非使使。 ^690a11

非心法法，十八界十二入三陰攝，十智知，
六識識，一切使使。
即非心法法，十七界十一入二陰攝，一智知謂滅智，
五識識，非使使。 ^690a14

業法，三界三入二陰攝，九智知除滅智，
三識識，一切使使。
即業法，非界非入非陰攝，非智知，非識識，非使使。 ^690a17

非業法，十八界十二入五陰攝，十智知，
六識識，一切使使。
即非業法，十五界九入三陰攝，一智知謂滅智，
三識識，非使使。 ^690a20

善法，十界四入五陰攝，十智知，三識識，
三界一切遍使使，及修斷使使。
即善法，非界非入非陰攝，二智知謂滅道智，
非識識，非使使。 ^690a23

不善法，十界四入五陰攝，七智知除比智及滅道智，
三識識，欲界一切使使。
即不善法，非界非入非陰攝，非智知，非識識，欲界二身見集斷不一切遍使使。 ^690a26

無記法，十八界十二入五陰攝，八智知除滅道智，
六識識，色無色界一切，欲界二身見集斷一切遍使使。
即無記法，八界八入非陰攝，非智知，三識識，色無色界二身見苦集斷不一切遍使使。 ^690b1

見斷法，三界二入四陰攝，八智知除滅道智，
一識識，見斷一切使使。
即見斷法，非界非入非陰攝，非智知，非識識，三界二身見苦集斷不一切遍使使。 ^690b6

修斷法，十八界十二入五陰攝，八智知除滅道智，
六識識，修斷一切及一切遍使使。
即修斷法，十五界十入非陰攝，非智知，
五識識，修斷一切使使。 ^690b9

無斷法，三界二入五陰攝，八智知除苦集智，
一識識，使所不使。
即無斷法，非界非入非陰攝，二智知謂滅道智，
非識識，非使使。 ^690b12

學法，三界二入五陰攝，七智知除苦集智及滅智，
一識識，使所不使。
即學法，非界非入非陰攝，非智知，非識識，非使使。
如學法，無學法亦如是。 ^690b16

非學非無學法，十八界十二入五陰攝，
九智知除道智，六識識，一切使使。
即非學非無學法，十五界十入非陰攝，
三智知謂苦集滅智，五識識，一切使使。 ^690b20

欲界繫法，十八界十二入五陰攝，七智知除比智及滅道智，
六識識，欲界一切使使。
即欲界繫法，四界二入非陰攝，非智知，
二識識，欲界一切使使。 ^690b24

色界繫法，十四界十入五陰攝，七智知除法智及滅道智，
四識識，色界一切使使。
即色界繫法，非界非入非陰攝，非智知，
非識識，色界一切使使。 ^690b28

無色界繫法，三界二入四陰攝，六智知除法智、
知他心智及滅道智，一識識，無色界一切使使。
即無色界繫法，非界非入非陰攝，非智知，
非識識，無色界一切使使。 ^690c3

無繫法，三界二入五陰攝，八智知除苦集智，
一識識，使所不使。
即無繫法，非界非入非陰攝，二智知謂滅道智，
非識識，非使使。 ^690c7

過去法，十八界十二入五陰攝，九智知除滅智，
六識識，一切使使。
即過去法，非界非入非陰攝，非智知，非識識，非使使。
如過去法，未來、現在法亦如是。
非過去未來現在法，一界一入陰所不攝，
六智知除知他心智及苦集道智，一識識，使所不使。
即非過去未來現在法，非界非入非陰攝，
一智知謂滅智，非識識，非使使。 ^690c10

苦諦所攝法，廣說如苦諦。
即苦諦所攝法，非界非入非陰攝，非智知，
非識識，非使使。如苦諦，集諦所攝法亦如是。 ^690c18

滅諦所攝法，如滅諦。
即滅諦所攝法，非界非入非陰攝，一智知謂滅智，
非識識，非使使。道諦所攝法，如道諦。
即道諦所攝法，非界非入非陰攝，一智知謂道智，
非識識，非使使。諦所不攝法，一界一入非陰攝，
一智知謂等智，一識識，非使使。
即諦所不攝法，非界非入非陰攝，非智知，
非識識，非使使。見苦斷法，三界二入四陰攝，
八智知除滅道智，一識識，見苦斷一切，及見集斷一切遍使使。
即見苦斷法，非界非入非陰攝，非智知，
非識識，即見苦斷不一切遍使使。 ^690c21

如是見集斷差別者，即見集斷不一切遍使使。
見滅斷差別者，謂見滅斷一切使使。
如是見道斷差別者，見道斷一切使使。 ^691a3

修斷法，十八界十二入五陰攝，八智知除滅道智，
六識識，修斷一切使使，及一切遍使使。
即修斷法，十五界十入非陰攝，非智知，
五識識，修斷一切使使。 ^691a6

無斷法，三界二入五陰攝，八智知除苦集智，
一識識，使所不使。
即無斷法，非界非入非陰攝，二智知謂滅道智，
非識識，非使使。 ^691a10

色陰，十一界十一入一陰攝，八智知除知他心智及滅智，
六識識，欲色二界一切遍使使，及修斷使使。
即色陰，十界十入一陰攝，非智知，五識識，非使使。 ^691a13

受陰，一界一入一陰攝，九智知除滅智，
一識識，一切使使。
即受陰，非界非入一陰攝，非智知，非識識，非使使。
如受陰，想陰、行陰亦如是。
識陰，七界一入一陰攝，九智知除滅智，
一識識，一切使使。
即識陰，七界一入一陰攝，非智知，非識識，非使使。 ^691a17

眼入，一界一入一陰攝，七智知除知他心智及滅道智，
一識識，欲色二界一切遍使使，及修斷使使。
即眼入，一界一入非陰攝，非智知，非識識。
如眼入，耳入、鼻入、舌入、身入，眼界、耳鼻舌身界，
眼根、耳鼻舌身根亦如是。 ^691a23

色入，一界一入一陰攝，七智知除知他心智及滅道智，
二識識，欲色二界一切遍使使，及修斷使使。
即色入，一界一入非陰攝，非智知，一識識，非使使。
如色入，聲入、觸入、色界、聲界、觸界亦如是。 ^691a28

香入，一界一入一陰攝，六智知除比智、
知他心智及滅道智，二識識，欲界一切遍使使，及修斷使使。
即香入，一界一入非陰攝，非智知，一識識，非使使。
如香入，味入、香界、味界亦如是。 ^691b4

意入，七界一入一陰攝，九智知除滅智，
一識識，一切使使。
即意入，七界一入一陰攝，非智知，非識識，非使使。
如意入，意界、意根亦如是。
法入，一界一入四陰攝，七智知，一識識，一切使使。
即法入，一界一入三陰攝，一智知謂滅智，
非識識，非使使。如法入，法界亦如是。 ^691b9

眼識界，二界一入一陰攝，八智知除滅道智，
一識識，欲色二界一切遍使使，及修斷使使。
即眼識界，一界非入非陰攝，非智知，非識識，非使使。
如眼識界，耳識界、身識界亦如是。 ^691b16

鼻識界，二界一入一陰攝，七智知除比智及滅道智，
一識識，欲界一切遍使使，及修斷使使。
即鼻識界，一界非入非陰攝，非智知，非識識，非使使。
如鼻識界，舌識界亦如是。 ^691b20

意識界，二界一入一陰攝，九智知除滅智，
一識識，一切使使。
即意界，一界非入非陰攝，非智知，非識識，非使使。
女根，一界一入一陰攝，六智知除比智、
知他心智及滅道智，一識識，欲界一切遍使使，及修斷使使。
即女根，非界非入非陰攝，非智知，非識識，非使使。
如女根，男根亦如是。 ^691b24

命根，一界一入一陰攝，七智知除知他心智及滅道智，
一識識，三界一切遍使使，及修斷使使。
即命根，非界非入非陰攝，非智知，非識識，非使使。 ^691c2

樂根，一界一入一陰攝，九智知除滅智，
一識識，色界一切使使，欲界一切遍使使，及修斷使使。
即樂根，非界非入非陰攝，非智知，非識識，非使使。 ^691c6

喜根，一界一入一陰攝，九智知除滅智，
一識識，色界一切使使，除欲界無漏緣疑及彼相應無明，餘欲界一切使使。
即喜根，非界非入非陰攝，非智知，非識識，非使使。 ^691c10

憂根，一界一入一陰攝，七智知除比智及滅道智，
一識識，欲界一切使使。
即憂根，非界非入非陰攝，非智知，非識識，非使使。 ^691c14

捨根，一界一入一陰攝，九智知除滅智，
一識識，一切使使。
即捨根，非界非入非陰攝，非智知，非識識，非使使。 ^691c17

信根，一界一入一陰攝，九智知除滅智，
一識識，三界一切遍使使，及修斷使使。
即信根，非界非入非陰攝，非智知，非識識，非使使。
如信根，精進根、念根、定根、慧根亦如是。 ^691c20

苦根，一界一入一陰攝，七智知除比智及滅道智，
一識識，欲界一切遍使使，及修斷使使。
即苦根，非界非入非陰攝，非智知，非識識，非使使。 ^691c24

未知當知根，三界二入三陰攝，七智知除苦集智及滅智，
一識識，非使使。即未知當知根，非界非入非陰攝，
非智知，非識識，非使使。
如未知當知根，已知根、無知根亦如是。 ^691c28

欲界繫見苦斷使，一界一入一陰攝，七智知除比智及滅道智，
一識識，欲界繫見苦斷一切使使，及見集斷一切遍使使。
即欲界繫見苦斷使，非界非入非陰攝，
非智知，非識識，非使使。
欲界繫見集斷使，一界一入一陰攝，七智知除比智及滅道智，
一識識，欲界繫見集斷一切使使，及見苦斷一切遍使使。
即欲界繫見集斷使，非界非入非陰攝，
非智知，非識識，非使使。
欲界繫見滅斷使，一界一入一陰攝，七智知除比智及滅道智，
一識識，除欲界繫見滅斷無漏緣不共無明，
若餘欲界繫見滅斷一切使使，及一切遍使使。
即欲界繫見滅斷使，非界非入非陰攝，
非智知，非識識，非使使。
如見滅斷，見道斷亦如是。 ^692a3

欲界繫修斷使，一界一入一陰攝，七智知除比智及滅道智，
一識識，欲界繫修斷一切使使，及一切遍使使。
即欲界繫修斷使，非界非入非陰攝，非智知，
非識識，非使使。如欲界繫，色界繫、無色界繫，
差別者，色無色界繫見苦集滅道修斷使，
六智知除法智、知他心智及滅道智，餘如前說。
　　敬禮最真覺，無為第一尊，
　　敬禮最寂滅，及三乘妙道，
　　敬禮最息心，淨戒清涼僧。
　　今歸憑三寶，欲有所微通，
　　願加垂威神，必流無滯塞。
　　古昔諸尊人，於妙甚深義，
　　究竟無障礙，結集為眾典，
　　助聖揚法化，謹順三藏寶。
　　於彼佛遊國，流宣長賢眾，
　　茲土文不傳，壅理在葉墨。
　　我釋迦比丘，求那跋陀羅，
　　於此眾事分，真定胡文本，
　　請釋迦比丘，師菩提耶舍，
　　於彼胡文典，專精宋辭譯，
　　執筆錄心受，一一從義書，
　　句味粗已定，謹呈舊學僧，
　　實不為名稱，每存增學徒。
　　願以此微緣，善了諸法相，
　　明達四真諦，永處涅槃樂。
眾事分阿毘曇論卷第十二
 ^692a17
