妙臂菩薩所問經卷第三
translator:: 西天譯經三藏朝散大夫試鴻臚少卿傳教大師臣法天奉　詔譯
fen:: 
#  8 召請缽天說事分
召請鉢天說事分第八
「復次，若欲召請鉢天來下說事者，彼鉢天下處而有數種，
所謂手指、銅鏡、清水、火聚、平正地、琉璃地、
燈焰、童子、虛空中及諸供養器等處，皆是鉢天下處。
若有行人請得來已，於前所說下處，自說天上人間、
過去未來現在，乃至具說超越三世善惡等事。
若是行人請召之時不依儀則於法有闕，
或所誦真言文字訛略或是闕剩，又或不具正信，
不讀大乘經法；或不陳供養，設有供養，
隨於處所，不求清淨之地；或時童子頭面、
眼目或手或足，及諸身分無端嚴相；若如是者，
彼諸行人雖復勤勞而鉢天不下，非唯召請不來，而亦返得不吉祥事。 ^754b14

「若持誦行人欲作請召鉢天者，當須修先行法。
先行法者，謂先持誦鉢天真言，一洛叉遍或三洛叉遍，
然後取白月吉祥之日，其日不食，求淨土、
衢摩夷等相和，塗地作壇如牛皮量，此是下鉢天處。
若欲於童子下者，即將童子澡浴清淨，
著新白衣，與授八戒，內外清淨訖，坐壇中心面西而坐，
以香花等而為供養，行人自亦於壇內布吉祥草面東而坐，
誦本天真言，一心祈請，定獲成就。
若欲令於鏡中下者，先取好鏡，圓滿無損缺者，
用淨灰揩拭七遍，或八遍或十遍，令其瑩淨安壇中心，
鉢天若下，即於鏡中現世、出世之事。
若欲令於指上下者，即先用紫礦水洗染大指，
後用香油塗摩，彼鉢天乃下。
若欲令於水中下者，即取新水仍須濾過，
添於瓶內，鉢天乃下於中現事。
若欲令於空地及諸尊像前、燈焰火聚處下者，
即先持誦真言，加持淨水灑之，鉢天即下。 ^754b26

「若於如上之處請得下已，即奉種種香花而為供養，令鉢天歡喜。
天歡喜已，乃於夢中說善惡等事。
若或具修諸法而天不下者，當更發大慈大悲利樂之心，
一日不食，復受八戒，於殊妙尊像前或舍利塔前，
布吉祥草，端身正坐，不動不搖一心專注，
持誦本部母或本部主真言，一洛叉遍或二洛叉遍，
得數滿已，再作此法。
當誦忿怒王真言及呼我唵字者，至於枯木亦可令入，何況人處。 ^754c14

「若欲令於童子處下者，當先求取童兒十人或童女十人，
如數不足或八或六或四或二並通，須年十歲或十二歲，
又須是身相圓滿，遍身血脈及諸骨節悉皆不現，
膚色鮮白、頭頂端正、髮黑光潤、面如滿月、
眼目修長、牙齒齊密、手臂纖長、#CB00166;圓可愛、
兩乳隆起、身毛右旋、心復之間有三約文、
臍深平正、腰細端直，乃至股肱膝腨踝指及跟，
諸相端嚴悉皆具足，人所見者愛樂不捨。
若得如是童子或童女，即取白月八日或十四日，
或十五日或別吉祥日，即先令澡浴清淨，著新白衣或著真珠之衣而為莊嚴。
嚴飾畢已，仍與授八戒訖，將於壇中面東而坐，
行人其日自亦不食，澡浴清淨，著新白衣，
具種種香花、花鬘塗香、燒香燃燈及上妙種種飲食，
供養本尊及護八方天神，又別置供養，
奉獻天人、阿修羅及潛行鬼類。
如是作已，持誦行人復以妙花散彼童子，然後手執香爐念鉢天真言。
其真言首當先呼『吽』字，中間復加『屹哩
〔二合〕訶拏〔二合〕』之句，至此以花投於童子，
又呼『阿鼻含』字〔三遍〕，又呼『乞澁〔二合〕鉢囉〔二合〕』。
如是誦者，彼鉢天須臾即來入童子身。
亦須審知其相。若是來者其童子顏容熙怡、
目視不瞬、無出入息，即知是其鉢天來已，
便可燒香及獻閼伽，心中當須憶念最勝明王真言，
禮拜供養，然可請問：『尊是何天，勞屈至此？
我今於自、於他有所疑事，願為速說。』
仍須速問，不得遲疑。
而彼鉢天一一皆說，多說三世善惡之事，
若苦、若樂、得利、失利種種之事一一皆說。
如是說已，宜應信受，勿生疑惑。
所問事畢，速須依法供養，勞謝發遣，請還本位。 ^754c22

「復次，鉢天自身來下，當有證驗，可知彼天作童子相，
兩目圓瑩，於黑睛外微有赤色，面首端正顏容熙怡，
視物不瞬，無出入息，有意氣大人之相；
若如是者，是真鉢天來下。
若是障魔來下者，其狀亦如童子，無出入息，
顏容醜惡，眼圓多赤，作瞋怒相，張口怖畏。
若覩是相，當知是魔、羅剎及龍、潛行鬼類，
既審知已，速須作法除遣。
持誦行人即於壇所，讀誦吉祥伽陀或大力明王經及三摩惹經及穢跡忿怒明王真言，
乃至大乘諸陀羅尼而發遣之。
如是不去，當誦師子座真言，用阿里迦木及波羅舍木為柴，
榅酥蜜酪并稻穀花或胡麻等護摩百遍，
然後誦忿怒軍拏利真言護摩三遍或七遍，
彼障魔更不敢住，自然退去。
諸有智者，當須解了如是之法一一修行，
若為是事，勿令辛勤無所靈應。」
fen:: 
#  9 說諸遮難分
妙臂菩薩所問經說諸遮難分第九 ^755a25

復次，妙臂菩薩問金剛手言：「行人修行持誦，有何罪障不獲悉地？
願為宣說，當令未來諸修行人一一了知，於諸修行而無疑惑。」 ^755b13

爾時，金剛手菩薩告妙臂菩薩言：「妙臂！
若有行人於過去世乃至今生，於身口意不能善護，
造諸重罪，是故修行法難成就。
所謂殺阿羅漢及殺父母、破和合僧、以瞋怒心出佛身血，
及毀壞佛塔、或殺菩薩、或強以不淨行污阿羅漢母、
或使人或自作逼奪三寶財物，如是之過，佛說此為五無間罪。
若有是過，於法難成。
何以故？以此重罪，當墮地獄，受苦一劫乃平先罪，方得出離。
故說此人雖復勤苦，以業障故，於諸真言終不成就。
又復於諸如來所說經法，以其瞋心或火燒或水溺或方便毀壞，
或謗法身或殺持戒僧尼，或無故殺持戒男子、
女人，或以瞋心縱火焚燒伽藍。
若有此罪，雖復勤勞亦不成就。
若或於佛法僧所興損害心不限多少、
我今說彼受報少分，如是之人當墮無間地獄，
畢是罪報，復生人間，以餘業故，設得人身，
生貧賤種，或遇善友勸發無上菩提之心，
後又不定，返却歸依外道天等。
彼外道天雖見歸依，亦復不喜，返生瞋害。
若此之人，持誦修行終不成就。 ^755b16

「若復有人從初發起無上菩提之心，從是之後，諸天及人宜應供養。
何以故？彼人即是荷擔一切有情，能於有情施無畏故，
乃至於三寶種能繼嗣故，是以不應返禮諸天。
又復不得作猛害之過及殺仙人；又復不應於真言明互相破壞；
又或以瞋心故，不供養真言明主；又或乃至以足踐蓮花及諸印契；
又或無故手折草木之類；又復禮拜諸惡藥叉之類，
或喫供養殘食及供養鬼神殘食，或喫棄地之食；
又或於畜生女行不淨事，或與女人於伽藍清淨之處行不淨事；
或以禁呪或用藥力害諸蛇蟲；或乘象馬、
牛驢，欲令急速，強鞭支之；又於病患之人及苦難之人不發慈悲救濟之心；
如是等人於真言明終不成就。 ^755c6

「復次，行人譬如虛空不可量度，若復有人於三寶所而行損害，
後感其報不可度量亦復如是。
又復行人曾以羅網傷害有情，畜養猫兒捉殺蟲鼠，乃至籠禁鸚#CB03396;飛禽之類。
如是之人不得成就，又不得受用供養佛物，
又不得禮拜大自在天及日天、月天、火天、
那羅延天，設使遭其苦難亦不應禮拜。
彼諸天等所有教法不應持誦，亦不應供養行彼法人，
於彼等法不瞋不喜，亦不隨喜彼法儀則。
或有財寶欲行惠施者，即先發大慈悲心，
先當禮拜一切諸佛，次禮菩薩、緣覺、聲聞之眾。
何以故？彼菩薩等，如月初生，已超眾曜，
後漸圓滿，明照世間。
彼菩薩等亦復如是，雖在地位，終當取證無上菩提，是故應須禮拜如是之眾。
又菩薩等乃是荷負一切有情之者，所有發大慈悲欲救濟者宜應先禮此菩薩等。
又復世間有可愍者愚癡下劣有情，於菩薩等不肯禮拜，
彼菩薩等具大精進，神通難測，行人若不禮拜，
非只所持誦法不獲成就，亦乃輕於諸佛。
何以故？譬如世間一切果實從花而得，
花喻菩薩，果喻菩提，是故行人宜應信禮。
若有菩薩為利益故，於貪欲者示現行欲，
乃至於善人、惡人實無愛憎之心，以慈悲故，方便讚毀。
云何行人於菩薩等不生信禮？
彼諸菩薩或復示以種種真言明主之相，
為欲隨願滿足有情之心，是故應須信禮一切真言明主之師。
fen:: 
#  10 說勝道分
妙臂菩薩所問經說勝道分第十 ^755c21

「復次，持誦行人於所修行勿生疑念，當以八正道常為資持，
行此道者於真言行定獲悉地；又復，當來常生天上、人間勝妙之處。
過去諸佛修行此道得成正覺，現在、未來諸佛世尊亦復如是。
以身口意所修功德，常依佛言，不生疲勞，如是修行名為正業。
以其飲食、湯藥、衣服、臥具諸所受用不生愛著，是名正命。
於自、於他不讚不毀，遠離瞋恚如避火聚，
又如猛虎見火驚怖，懼諸過咎，常令如此，是名正行。
不學占相男女吉凶等事，不學天文地理陰陽之法，
乃至降龍及調象馬、書算弧矢之藝，能遠斯過，是名正分別。
不應往觀鬪象馬、牛羊、雞鶴飛禽之類及諸男子相撲之戲，
能離斯過，是名正念。
乃至不應言說王法國政及地方，論兵戰相持之事、
婬坊婬女耽著之論，亦不談說謎語，亦不談說往昔所經之事，
乃至世間一切無益文字言論等事，持誦行人當須遠離如是種種之過。 ^756a20

「又，若持誦求悉地者，至成就間，不應時入城廓村落、
塔廟伽藍及外道所居神祠宮觀，如是之處皆不應往。
若為持誦，事不獲免，當於如上之處隨求一處清淨勝地，
或即別求山間或是池側成就空舍或故神祠、
或樹下或河岸，乃至山泉之側，離諸喧雜無人之處專心持誦。
又復，一年之內唯除三月夏安居時不行餘外，
若春雨時并及餘時，隨意遊處山林泉池，乃至如上一切勝處專心持誦。
行人若是修先行法，誦數雖滿，夏安居時不得作成就之法。
譬如苾芻夏安居時，一切不作，安坐寂靜，
持誦行人亦復如是，唯於持誦不得間斷，
夏滿之後如法護身，方作成就。 ^756b8

「復次，欲求悉地者，持誦數滿，須作護摩。
作護摩爐亦有數種，所謂蓮花相、團圓相、
三角相、四方相。如是四種所用不同，並須虔心製造當令如法。
欲作爐者，先求淨土及衢摩夷相和作泥泥爐，
爐須有脣極令牢固，亦須四面作基陛相，為供養聖賢之位。
若作善事及求財寶乃至息災及愛重法者，須作圓爐。
若為求一切事，至於童女給侍之類，須作蓮花爐。
若為調伏諸龍及一切鬼類，或令火燒或令苦痛者，須作四方爐。
若為作惡法，欲令冤家心生怖畏馳走遠避不敢來近者，須作三角爐。 ^756b22

「所造爐並須如法依儀製作訖，於爐四面遍敷吉祥草，
應是護摩之物並須安置爐外基下有衢摩夷塗處，
然後於彼爐邊散種種花、塗香燒香、諸飲食等，
供養三寶及本部大金剛族明主、真言主等。
供養訖，然後於爐內生火。
其火不得口吹，用扇子扇火。
得火著已，先用稻花或用胡麻與酥相和，
誦本部明主真言，一誦一擲，或七遍或八遍乃至或二十遍擲於火中，
此名護摩供養明主。
供養訖，然後依法護摩以求悉地。
行人先自擁護，用忿怒軍拏利真言，呪吉祥草或七遍或八遍或二十遍，
結作絡腋護身訖，然後敷吉祥草，面東而坐。
將酥蜜酪和白芥子器內盛之，以所用柴榅兩頭，
誦本尊真言擲於火中，一誦一擲。 ^756c4

「火初盛著，先觀火焰，知其吉祥及不吉祥之相。
其火若是不扇自然而著，又得大熾無煙，
復無灹聲焰峯眾起，一向右旋如日昭然無諸障蔽，
其色如金或如珊瑚，或廣或長相狀多異，
或如虹霓或如電閃，或如孔雀尾或如蓮花朵，
或如護摩杓或如金剛杵，或如三叉或如橫刀，
或如幢幡或如瓶螺，或如拂或如車，又或如諸樂器鼓笛等聲，
至於香氣亦如燒酥。
若得如是種種吉祥之相，當知速獲廣大悉地。 ^756c18

「又復，其火初便難著，雖著多煙，其焰不能廣大熾盛，
漸却微劣以至燼滅，設得不滅，與煙相兼，
無紅赤色，又如日輪在於雲中不能明顯，
或得火焰上騰，即作牛頭之狀或如驢馬之狀，
或即大灹迸燒行人，或即火氣如燒死屍。
行人若是得此相狀，了知不吉，所求悉地定不成就。
行人便須再以稻花、白芥子酥蜜相和，
即誦赤身大力明王真言及穢跡忿怒明王真言等作護摩，
前不吉祥相自然不現一切消滅。 ^756c27

「又復，行人不應以刀剃三處毛，亦不應用藥塗落，亦不應以手拔棄。
譬如有人手持利刃，若無智慧速當自損；
若人持誦不依儀法，非唯法不成就，亦當別招自損。
若是行人持誦修行不依儀則或不持戒或不清淨，
彼大明主終不瞋害，所有明主侍從眷屬見其過故，便即損害。 ^757a7

「復次，持誦行人若欲持誦速悉地者，所有儀法不得纖毫闕犯，
使諸魔障而得其便，當須隨力辦種種飲食、
香花、果子等，當祭天、阿修羅、藥叉及龍、
揭路荼、揭吒布單曩、乾闥婆、部多一切諸鬼魅等，以祈擁護不為障難。
備祭食已，即須虔心一一呼名，啟請願各降臨，
受於供養，助成悉地。 ^757a14

「即誦此啟請真言，真言曰： ^757a20

「『禰〔引〕嚩〔引〕阿酥囉〔引〕夜叉部#CB03348;誐
〔引〕悉馱〔引〕哆〔引〕叉也〔二合〕酥波囉拏〔二合引〕
羯吒布怛曩〔引〕室左巘達里嚩〔二合〕囉剎仡囉
〔二合〕賀惹多野室左〔二合〕曳〔引〕計〔引〕唧部冒
〔引〕尾曩扇帝禰尾也〔二合〕儞也〔二合〕悉帶
〔二合引〕迦惹努必里〔二合〕體尾多隷〔引〕
憾訖里〔二合〕怛嚩〔二合引〕拏隷尾惹拏
〔二合引〕波夜〔引〕弭旦〔引〕覩補怛囉〔二合〕
捺嬭〔引〕娑賀部里〔二合〕怛也〔二合〕僧契
〔引〕酥嚕〔二合〕怛嚩〔二合引〕伊賀演〔引〕覩阿努誐囉
〔二合〕賀〔引〕囉探〔二合〕喻弭不里〔二合〕瑟致
〔二合引〕儞挽帝部哆〔引〕曳〔引〕難那儞〔引〕
曳〔引〕左酥囉〔引〕羅曳〔引〕數曳〔引〕冒〔引〕那夜
〔引〕悉帝〔二合引〕囉滿禰里〔引〕數曩誐里
〔引〕數薩里吠〔二合引〕數唧曳〔引〕嚩扇帝娑里醋薩里嚩
〔二合引〕酥左僧誐彌〔引〕數囉怛曩〔二合引〕
羅曳〔引〕左〔引〕閉訖里〔二合〕多〔引〕地嚩〔引〕
娑〔引〕嚩〔引〕閉多拏〔引〕詣〔引〕數左波羅嚩
〔二合〕隷〔引〕數俱吠數濕嚩〔二合〕部里〔二合〕
數左儞里惹〔二合引〕里〔引〕數曳〔引〕誐囉
〔二合引〕摩具〔引〕世〔引〕布囉迦〔引〕曩儞〔引〕
嚩〔引〕輸儞也〔二合引〕羅閉〔引〕禰〔引〕嚩誐里
〔二合〕呬〔引〕數曳〔引〕左尾賀〔引〕囉唧〔引〕怛也
〔二合〕嚩娑他〔引〕室囉〔二合〕彌〔引〕數摩滯
〔引〕數舍〔引〕羅〔引〕左供惹囉〔引〕#CB00718;
〔引〕曳〔引〕部部里〔二合〕哆〔引〕唧多誐里〔二合〕
呬〔引〕數扇帝囉他也〔二合〕酥尾體數左左怛嚩
〔二合〕里數曳〔引〕再迦沒里〔二合〕剎〔引〕數摩賀
〔引〕鉢體〔引〕數摩賀〔引〕舍摩〔二合〕舍〔引〕儞
〔引〕數摩賀〔引〕嚩儞〔引〕數僧呬〔引〕怛里娑
〔二合〕乞叉〔二合引〕尾喻〔二合〕史哆〔引〕酥曳左嚩扇帝具
〔引〕囉酥摩賀〔引〕吒尾酥禰尾〔二合〕閉〔引〕
數禰尾曳〔二合引〕數訖里〔二合〕哆〔引〕羅夜
〔引〕室左〔二合〕禰〔引〕嚕〔引〕舍摩〔二合〕舍〔引〕
儞〔引〕儞嚩扇帝曳〔引〕左訶哩〔二合〕瑟吒
〔二合引〕鉢囉〔二合〕娑怛曩〔二合引〕娑囉
〔二合〕惹巘馱摩〔引〕羅焰〔二合〕度波末隣禰波努帝左婆訖怛也
〔二合引〕誐里〔二合〕恨 #CB00718;
〔二合〕凍部#CB03348;覩閉挽覩再鑁伊難左迦里摩
〔二合〕娑頗楞祖產覩#CB00799;鑁覩訖里
〔二合〕怛嚩〔二合引〕誐囉〔二合〕賀布惹喃覩禰誐里左
〔二合〕曩怛吠〔二合引〕迦摩曩〔引〕覩俱里也
〔二合〕印捺囉〔二合引〕覩嚩日哩〔二合〕娑賀部多僧契
〔引〕伊#CB00805;覩誐里〔二合〕
恨#CB00718;〔二合〕覩末隣儞悉里
〔二合〕瑟吒〔二合引〕阿詣儞〔二合〕里也〔二合〕
冒〔引〕乃〔引〕里帝部鉢帝室左〔二合〕阿鑁
〔引〕波底里嚩〔二合引〕喻嚩曩〔引〕地嚩室左伊舍
〔引〕曩部哆〔引〕地鉢帝室左〔二合〕禰〔引〕冒
〔引〕烏里嘆〔二合〕覩贊捺囉〔二合引〕里迦
〔二合〕閉哆〔引〕摩賀室左〔二合〕禰〔引〕嚩〔引〕
三摩娑哆〔二合引〕部尾曳〔引〕左曩〔引〕誐
〔引〕馱囉〔引〕玉呬也〔二合〕誐嬭〔引〕娑彌〔引〕
哆〔引〕鉢羅〔二合〕底鉢囉〔二合〕底怛吠曩儞吠
〔引〕那難覩娑嚩〔二合〕迦娑嚩〔二合〕迦〔引〕
歲〔引〕嚩禰舍〔引〕酥部怛嚩〔二合引〕誐里
〔二合〕恨#CB00718;〔二合〕覩覩瑟吒
〔二合引〕娑嚩羅〔引〕娑賽〔引〕儞也〔二合引〕
娑補怛羅〔二合〕那〔引〕里〔引〕娑嚩〔二合〕惹乃
〔引〕娑彌〔引〕哆〔引〕度波末隣補瑟波〔二合〕
尾隷〔引〕波難左部#CB03348;覩惹也
〔二合〕伽覽〔二合〕覩閉挽覩再鑁昧〔引〕怛囉焰
〔二合引〕彌劍〔引〕悉弟彌#CB00805;
〔引〕禰扇覩#CB00799;鑁覩藥薩里嚩
〔二合〕儞拏〔引〕左囉〔引〕#CB00718;
〔引〕迦嚕〔引〕怛也〔二合〕惹娑覽末隣迦里摩
〔二合〕迦〔引〕里焰〔二合〕』妙臂菩薩所問經卷第三
 ^757a21
