
other:: 
other:: 
## 3
薩婆多部毘尼摩得勒伽卷第六
translator:: 宋元嘉年僧伽跋摩譯
云何摩訶鏂波提舍？
有四摩訶鏂波提舍。
若有一比丘來所說言：「是脩多羅、毘尼、
阿毘曇，我從佛口受是法。」
諸比丘當取是語，不得是非，當修多羅、
毘尼、阿毘曇中覓。
若與彼相應者、當稱歎其人：「善哉長老！
善受持。」若不相應者，當語彼言：「此非佛語，
非修多羅、毘尼、阿毘曇。
汝不善解。」二人、三人、大眾來所說亦如是。
何以故名摩訶鏂波提舍？
答：大清白說、聖人聖人所說，依法故、不違法相故、
弟子無畏故、斷伏非法故、攝受正法故，名摩訶鏂波提舍。
與上相違，名迦盧鏂波提舍。
何以故說迦盧鏂波提舍？
為諸弟子善解無畏故、持正法故、為後世末法中諸惡比丘增故，
此是佛語、彼非佛語故，故名迦盧鏂波提舍。 ^597c24

云何等因？謂藥，若根莖葉花果藥等，與病因相應故，故名等因。 ^598a9

云何時雜？即日受時藥、即日受非時藥、
七日藥、終身藥。時雜應時服，時藥攝故。 ^598a11

云何園林中淨？若比丘園林中有金銀，
作是念：「有主者來取。」 ^598a13

云何山中淨？山者，樹也。
樹者，枝葉相接、花果相接。
面一拘盧舍，三衣隨處著，過明相出。
云何堂淨？若僧伽藍中上座次第坐。 ^598a15

云何國土淨？若在欝單越，用閻浮提時食。
若閻浮提時欝單越中夜，一切餘方亦用閻浮提時食。 ^598a18

云何邊方淨？俱祇國不知受食，諸神通比丘到彼所乞食，
彼人取食著地，不肯授與。
諸比丘不知云何，乃至白佛。
佛言：「聽諸比丘五種受法，謂手從手受、
器從器受、衣從衣受、餘身分從餘身分受、放地受。」
是名邊方淨。 ^598a21

云何方淨？雪寒處聽諸比丘著靴履、著#CB01812;#CB01794;，
餘國不聽。亦聽諸比丘著複衣，餘處不聽。
阿槃提國聽諸比丘用皮常洗浴，餘方不聽。
亦聽律師等五人受具足戒，餘處不聽。 ^598a26

云何衣淨？世尊聽諸比丘十種衣，謂羊毛衣、
紵麻、芻摩頭、鳩羅、劫貝、俱絁炎、波兜那劍、
俱耽波劍、俱脂羅劍、阿婆羅哆劍。
此十種衣，三壞色已受持。 ^598b1

云何酢漿淨？諸比丘病問諸醫師，醫師言：「飲漿可得差。」
乃至佛言：「應作酢漿。
作法者，取米汁溫水和之，放一處酢已，須者受用。
若漿清澄無濁，以囊漉清淨如水。
從地了受已，至日沒得飲，非初夜。
初夜受初夜飲，乃至後夜受後夜飲。」 ^598b5

云何自恣？若比丘自恣日集在一處，僧中三處自恣，
謂見、聞、疑。何以故佛令諸比丘自恣？
欲使諸比丘不孤獨故、使各各憶罪故、
憶罪已發露悔過故、以苦言調伏故、而得清淨無病安隱故、
自意喜悅故、我清淨無罪故。 ^598b11

云何與自恣欲？若比丘病，不到自恣處。
若不病不去，犯突吉羅。
若有恐怖、若命難、梵行難，若八難九難，
一一難起不得往自恣處，應與自恣欲。
如何難起，亦當與自恣欲。 ^598b16

云何取自恣欲？若以人到比丘所取自恣欲，
應如是取界內，非界外取欲已。
若界內有大怖難、命難、梵行難等，八因緣中一一難起，爾時出界外不失欲。 ^598b20

云何說自恣欲？到眾中為彼比丘說自恣欲。
若說者善，不說者犯突吉羅。 ^598b24

云何布薩？半月半月諸比丘各各自觀身，從前半月至今月半中間不犯戒耶？
若憶犯者，於同意比丘所發露懺悔。
若不得同意，作念：「若得同意，當發露懺悔除是罪，餘清淨共僧同作布薩。」
是名布薩。何以故名布薩？
捨諸惡不善法、捨煩惱有愛、證得清淨白法、
究竟梵行事故，名布薩。 ^598b26

云何布薩與欲？謂病比丘布薩時不能到僧中，應與欲。
若不病與欲，犯突吉羅。 ^598c4

云何受欲？廣說如前。
說欲亦如前。何以故名欲？
欲者，所作事，樂隨喜共同如法僧事。 ^598c6

云何與欲？病比丘不能到僧中，應與欲。
若不病與欲，犯突吉羅。
若有十難因緣，應與欲。
如何難起，亦應與欲。
與欲者，與欲成與欲。
比丘與欲，答言爾成與欲。
與我說欲，成與欲。
當與汝欲，成與欲。
身動，成與欲。口動，成與欲。
若身口不動，將到僧中。
若不堪動，一切僧應就，不應別作僧事。
若別作僧事者，隨事犯。
受欲、說欲，如前自恣說。 ^598c8

云何清淨？清淨者，無罪。
云何與清淨？廣說如前與欲。
受清淨、說清淨，亦如自恣說。 ^598c16

云何欲清淨？若僧布薩羯磨時，欲及清淨。
云何與欲清淨？布薩時比丘病，不能到僧中，當與欲清淨。
若不病，與欲清淨，犯突吉羅。
若命難、梵行難及八因緣難起，當與欲清淨。
如何難起，亦應與欲清淨。
與欲清淨者，與欲清淨。
比丘與欲清淨，答言爾與我說欲清淨，當與汝欲清淨。
身動口動，彼一一成與欲清淨。
若身口不動，應將到僧中。
若不堪動，一切僧應就，不應別作布薩羯磨。 ^598c18

云何受欲清淨，若比丘從比丘邊受欲清淨。
受欲清淨者，應如是取界內，非界外。
若命難，梵行難乃至八難中一一難起，
持至界外，不失欲清淨。 ^598c27

云何說欲清淨？受欲清淨比丘到僧中，為彼比丘故說欲清淨。
若說者善，不說者犯突吉羅，不恭敬和合故。 ^599a2

云何偷婆？佛聽髮爪作偷婆。
如給孤獨長者因緣，毘尼中廣說，是名偷婆。 ^599a5

云何偷婆物？謂偷婆田宅、彼處建立偷婆。 ^599a6

云何偷婆舍？謂殿舍樓閣。
若木鍮石白鑞鉛錫等。 ^599a8

云何偷婆無盡功德？
毘耶離諸商客為世尊起偷婆。
起偷婆已，復為偷婆故多施諸物。
諸比丘不受是無盡物，即以白佛。
佛聽受，使優婆塞淨人知。
若彼得利，用治偷婆或作偷婆。 ^599a10

云何供養偷婆？土摶、白灰、朱砂。 ^599a14

云何莊嚴偷婆？莊嚴偷婆者，繒綵、安牧迦、
頭鳩羅、俱給耶、俱脂跛劍、幡幢、金銀琉璃、
珂石珊瑚、虎魄馬瑙、真珠摩尼、赤珠玫瑰、
沈水栴檀、末香塗香燈花，如是等及諸妙物莊嚴。 ^599a15

云何供養偷婆伎樂香花、末香塗香燒香？
禮拜為塔故，比丘得結鬘。 ^599a20

云何有食？若比丘住寺中得食。 ^599a22

云何粥？世尊聽諸比丘噉粥，不得吮粥作聲。 ^599a23

云何佉陀尼？佛聽諸比丘噉九種佉陀尼：
葉佉陀尼、花佉陀尼、果佉陀尼、胡麻佉陀尼、
油佉陀尼、麵佉陀尼、糖佉陀尼、根佉陀尼、石蜜佉陀尼。
食此九種佉陀尼時，不得拍拍作聲。 ^599a25

云何含消？含消有五種，世尊聽諸比丘服，
謂酥、油、蜜、糖、醍醐。
服含消藥時，治病想、服藥想、糞尿想髓腦想。 ^599b1

云何蒲闍尼？有五種，世尊聽諸比丘噉烏陀那、
貴摩、沙曼陀、若魚肉等，是名蒲闍尼。
食蒲闍尼時，治病想、服藥想、糞屎想。 ^599b4

云何鉢？世尊聽諸比丘畜二種鉢：鐵鉢、瓦鉢。
八種鉢不聽畜。 ^599b7

云何衣？世尊聽諸比丘畜七種衣，不聽淨施，
謂僧伽梨、欝多羅、僧伽安旦婆娑、雨衣、
覆瘡衣、尼師檀、養命衣。
是名衣。 ^599b9

云何尼師檀？世尊聽諸比丘畜。
諸比丘畜尼師檀，護僧臥具故。
無尼師檀，不得坐僧臥具。 ^599b12

云何鍼？世尊聽諸比丘畜二種針：鐵針、銅針。
是名針。 ^599b15

云何針筒？世尊聽諸比丘畜針筒，為舉針故。
不應與無慚愧人、不得與沙彌。 ^599b17

云何依止？世尊所說，客來比丘不應先洗足消息，先當求依止。
爾時有一客比丘來，聞佛制戒，客來比丘不得先洗足消息，
先求依止。此比丘體力疲極，求覓依止，
迷悶倒地，即便命終。
諸比丘向佛廣說。
佛言：「聽諸比丘脫衣鉢拭足塵，洗足已二三日，然後求依止。」
爾時諸比丘趣得便依止，彼於善法退轉。
佛言：「不得趣爾依止。
當好籌量能增長善法者然後依止。
依止時當問餘比丘：『此比丘何似？
有戒德不？能教誡不？
眷屬復何似？無有諍訟不？
能相教誡不。』如是問已，從求依止。
與依止者，亦如是。」 ^599b19

云何受依止？當偏袒右肩。
兩手捉兩足已。當如是語。
我某甲從大德求依止。
大德與我依止。我依止大德住。
第二第三亦如是說。
彼應答言。好善哉。 ^599c2

云何與依止？不滿十臘，不得與依止。
假使滿十臘，愚無所知，不得與依止。
若五法成就，得與依止。
何等五？知犯不犯、知輕知重、廣誦波羅提木叉、
已與人說，廣說如毘尼。 ^599c6

云何捨依止？有五因緣：失依止、還依止、
去捨戒、從眾至眾、見本和上。 ^599c10

云何和上？諸比丘無和上出家受具足戒，
心意不調伏、威儀不齊整、病痛無人看。
諸比丘向佛說。佛言：「自今聽依和上出家。
和上教誡，弟子心得調伏，病時相看。」
後諸比丘弟子病時不看。
佛言：「應看不看者，犯突吉羅。」 ^599c12

云何弟子？諸比丘依和上出家受具足戒，不來親近和上。
諸比丘向佛說。佛云：「應親近和上，承事問訊隨逐行，
作事時應白和上，和上所作事應代作，
除四種，謂：大小行、嚼楊枝、界內禮枝提。」 ^599c17

云何供養和上？應承事供養問訊禮拜，
和上所應作事應疾疾作之，不應懈怠。
慚愧和上、恭敬和上、下意求善法不求過。
和上有過應諫，和上病應看，自事不應廢。 ^599c22

云何阿闍梨？諸比丘無阿闍梨出家，心不調伏、
威儀不齊整、病無人看。
諸比丘白佛。佛言：「聽諸比丘作阿闍梨。
當教誡、看病。」諸比丘不肯與受具足戒。
佛言：「應與受具足戒。」 ^599c26

云何近住弟子？近住弟子不親近阿闍梨，諸比丘向佛廣說。
佛言：「近住當親近阿闍梨，問訊隨逐，所作事白阿闍梨，除大小行。」
如前說。 ^600a1

云何和上阿闍梨共行弟子？
近住弟子？共行弟子、近住弟子於和上阿闍梨所，
如父母想；和上阿闍梨於弟子所，如兒子想。 ^600a5

云何沙彌？世尊聽畜沙彌，不太小。
小者七歲。若作罪者，當使懺悔。
若裸形，與著衣。 ^600a8

云何籌量？若始作住處、起寺舍時，先當籌量。
行處成就不？永成就不？
經行處成就不？非妨處難處不？
少閙亂聲不？如是觀察已起立寺舍。
若不籌量，營事得罪。 ^600a10

云何臥具？世尊聽諸比丘畜氈褥#CB01069; #CB01070;，
若僧有、若自有。 ^600a14

云何營知事？世尊住阿茶毘寺舍。
房舍崩壞，見已問阿難言：「此房舍何以崩壞？」
阿難白言：「世尊！六群比丘知事不修治故。」
佛語阿難：「更使餘人知事。
若小小治，乃至掃地便止不修治者，不聽知事。」
好修治者，使終身知事，烟熏雨漏房舍，與知事人住。
佛言：「不得終身知事，不得與烟熏雨漏房舍住，與十二年房故名新。
若知事新作房舍、新作臥具者，十二年中僧不使，
或十一年、或十年、九年、八年、七年、六年、
五年、四年、三年、二年、一年，不使泥不使治。」 ^600a16

云何次第？佛聽諸比丘，次第上中下禮拜問訊、起迎合掌。 ^600a26

云何蘇毘羅漿？佛聽病比丘飲蘇毘羅漿。
如尊者舍利弗病因緣，是中應廣說。
取根莖花果葉藥著一器中，漬酢已，清澄無濁，
朝受乃至初夜飲，後夜亦如前說。 ^600a28

云何屑？佛聽諸病比丘畜豆屑、赤豆屑、
摩修羅屑等，不得雜香，不以色好故畜；若病得合餘香。 ^600b3

云何藥？謂根莖葉花果時藥、七日藥、終身藥。
世尊聽諸病比丘畜服，若眾、若自。 ^600b6

云何漿？謂世尊聽諸病比丘飲八種漿，淨漉水淨已飲。 ^600b8

云何皮？比丘不得畜皮、不得受、不得用坐臥，除革屣。
若至白衣舍，得坐不得臥。 ^600b10

云何革屣？世尊聽諸比丘畜二種革屣，
謂一重皮革屣，芒屣不得雜色作。 ^600b12

云何揩脚物？比丘不得畜浮石。
云何杖？王舍城尸陀林中多有毒虫，諸比丘為毒虫所害。
佛言：「白羯磨已，聽畜杖。」 ^600b14

云何杖絡囊？世尊聽病比丘從僧乞，白二羯磨已畜。 ^600b17

云何蒜？世尊聽病比丘服蒜，如長老舍利弗。
不病不得食。若病食者，當如法行。 ^600b19

云何剃刀？世尊聽諸比丘畜剃刀，為剃髮故。
是名剃刀。 ^600b21

云何剃刀房？世尊聽諸比丘畜剃刀房，為舉刀故。 ^600b23

云何戶鑰？世尊聽諸比丘畜戶鑰，為護臥具故，
若眾、若自，為安隱僧故。 ^600b25

云何戶鎖？如戶鑰。 ^600b27

云何扇柄？摩尼扇柄，比丘不得畜。
若得者，取當供養佛枝提、聲聞枝提。 ^600b28

云何傘？世尊聽諸比丘畜傘，防雨熱故。 ^600c1

云何乘？世尊聽老病比丘乘乘，廣說如毘尼。 ^600c2

云何扇？世尊聽諸比丘畜扇，若眾、若自。 ^600c3

云何拂？世尊聽諸比丘畜拂。 ^600c4

云何鏡？世尊不聽諸比丘照鏡，乃至水中，除面眼有病。 ^600c5

云何歌舞倡伎？比丘不得自作，亦不得教人作。 ^600c7

云何香花瓔珞？佛言：「比丘不得著香花瓔珞。
若得者，取當供養佛枝提、聲聞枝提。」 ^600c9

云何眼安禪那？世尊聽病比丘畜安禪那，
不得為好故著眼藥，為病故聽著。 ^600c11

云何著安禪那物？
二種著安禪那物，謂銅、鐵。 ^600c13

云何臥？比丘不病，不得晝日臥、不得燈中臥。
若疲極者，應起去，不得惱第二人。 ^600c15

云何眠？世尊聽比丘晝日經行、坐除睡蓋。
初夜過，四疊欝多羅僧，敷卷疊僧伽梨為枕。
右脇臥，脚脚相累。
不得散手脚、不得散亂心、不得散亂衣，
作明相正念起想思惟，然後眠。
至後夜疾疾起，經行、坐，除去睡蓋。 ^600c17

云何禪帶？世尊聽病比丘畜禪帶，謂腰背痛。
如尊者舍利弗因緣，此中應廣說。 ^600c22

云何紐？佛聽諸比丘安衣紐，為風故、為攝衣故。 ^600c24

云何腰繩？世尊聽諸比丘畜三種腰繩，
謂：編繩、圓織繩、綖繩。 ^600c26

云何彈？世尊聽諸比丘畜彈，怖賊故。
無有因緣得打。 ^600c28

云何反抄著衣？比丘不得反抄著衣，除高處作。 ^601a1

云何地？地有二種：經行地、精舍地。 ^601a3

云何樹？耆闍崛山道邊無樹。
佛言：「聽諸比丘種樹，為蔭故、為花故，應次第種。」 ^601a4

云何地物？謂田地。
聽諸比丘取田地，為園故、為精舍故。 ^601a6

云何林樹？比丘應次第取。 ^601a8

云何諍？相言鬪諍、行兩舌，各各相鬪，不和合不如一水乳，各自分住。
非時不作、無義無作、非法不作、無朋黨不作、
自惱惱他不作、俱惱不作，如是諍不應作。 ^601a9

云何諍壞，僧作二。
僧壞輪壞。 ^601a13

云何僧壞非輪壞？
若行十四壞僧事，取一一壞事，如法如律、
非法非律、乃至界內各作布薩、是名僧壞非輪壞。 ^601a14

云何輪壞非僧壞？
八聖道名輪。捨八聖道說餘道，是名輪壞非僧壞。
輪壞及前僧壞，俱名壞。 ^601a17

云何恭敬？恭敬和上、阿闍梨、上中下座，如是一切善恭敬。 ^601a20

云何下意？被擯比丘應行事：不得度人、
不得與人受具戒、不得與人依止、不得畜沙彌、
不得教誡比丘尼、若僧差作不應受、不得犯餘戒、
不得違眾僧羯磨、不得遮眾僧布薩自恣、
不得出清淨比丘罪、不得遮羯磨、不得教誡性住比丘、
不得道說性住比丘、不得使性住比丘憶念罪、
不得共性住比丘共坐，常當下意恭敬，當示擯想。
眾僧一切羯磨不得受。
廣說十二人〔十七〕。 ^601a22

云何種種不共住？
有二種：法及食。所行事，如擯比丘，差別者，
一切眾僧羯磨不得受、眾僧差作亦不得受。
廣說十二人。若於同梵行所有過罪者，
僧應如是語：「汝莫不止。
僧當治汝繫汝罰汝。」
二犯罪，此僧中懺悔，不得出界外。
唯此僧能捨汝罪，非界外。
如是治不止者，更加其罪，如調惡馬以轡制之。
云何闥賴吒？二十二法成就，名闥賴吒比丘。
云何二十二法？精進根本、成就慚愧、威儀具足、
樂持戒、善解毘尼、聞持多聞、通利阿含、
善解諍事、善解諍本、善解諍相、善解滅諍、
善解滅諍已更不起、善解事辯才、無恐畏、
身口善能使能受能行、受羯磨不隨愛、
不隨瞋、不隨怖、不助二邊、受法食財食。
是名闥賴吒二十二法。 ^601b2

云何實覓罪？先犯罪已發露，後覆藏，當與實覓罪，作白四羯磨。
所行事如前說。 ^601b17

云何波羅夷學戒？
若作婬已，乃至剎那不覆藏，諸比丘當與學戒，
作白四羯磨，廣說如難提學戒。
當行學戒法：在比丘下坐、授食與比丘、
自從淨人受食、得共比丘二夜宿、自共未受具戒不得過二夜宿；
若無能作羯磨人，覓不可得者，聽學戒人作二種羯磨，
謂布薩、自恣羯磨。
不得滿眾作布薩、自恣僧羯磨等。 ^601b19

云何眾僧上座？上座入界內，當教誡年少比丘，
慰勞說經授經坐禪，使善法增長。
恒使有食。有分食時等分，使眾得利。
作方便求索，當勸化比丘使利益眾。
應看病比丘，當為病者乞藥。
當差人看病，當與病人說法，不得捨病者。
如是等界內一切事，上座皆悉應知。 ^601b26

云何床上座？床名僧伽藍。
上座法：若食佉陀尼、蒲闍尼。
打揵稚時，上座應前行前坐，當看諸年少比丘威儀，
誰正、誰不正。若有不正，當作相使知。
若作相不知，語比坐令語知。
若比坐不語者，上座起往語，齊整威儀。
行食時上座言：「一切平等與。」
使唱僧跋。若白衣來，當使與食。
若無食，若彼自不食，上座當為說法，我等正有此食。 ^601c4

云何樹界？枝葉花果相接。
乃至一拘盧舍，隨意著衣，得至明相出。 ^601c12

云何堂前？僧伽藍有眾多比丘，應次第分。
若自惱惱他、若兩惱，應避去。
若堂前破壞，應治。 ^601c14

云何房？若住房中，當以水灑淨掃，瞿摩耶塗地。
拂拭床臥具，有垢者應浣。 ^601c17

云何臥具？若比丘露地敷臥具已，出寺門外五十尋過，不得去。
若去，突吉羅。若有二比丘，一人取床、一人取臥具。 ^601c19

云何戶撢？比丘不得閉戶作聲。
開戶時先當撓戶，當徐徐入，使脚跡不作聲。
戶若有兩扇者，不得相掁作聲。 ^601c22

云何戶撢？若上下撢者，當俱下已去，使房舍堅牢故、
防自身故、防臥具故。 ^601c25

云何空坊？若空坊無比丘者，當水灑掃地，瞿摩耶塗地。
若有器者，當淨洗揩拭。
若有淨人，當使淨草。
若有白衣來者，當為說法。 ^601c27

云何鉢？鉢不得著石上土埵上、不得近坑邊。
食時口中嚼物吐出滓，不得著鉢中。
不得鉢中洗手面、不得著不淨地、不得用合沙物洗、
不得濕盛、不得極燥。
徐徐受用，令得久用。
因壞，更乞難。 ^602a1

云何衣？觀衣如自皮。
不得著僧伽梨擔草木、瞿摩耶土、水灑地、
掃地分糞、瞿摩耶塗地。
不得坐僧伽梨上，不得覆身。
僧伽梨當作僧伽梨用，欝多羅僧作欝多羅僧用，安陀會僧作安陀會僧用。
不得以衣著不淨處。
著衣不得擔，擔僧伽梨應割截成欝多羅僧。
安旦婆僧不必割截。
若比丘無新衣有故衣者，若有長衣，應唱令，
若五條、七條、九條、十一條、十三條、十五條。
不得妙色染，若妙色染當壞。
以乾大皮樹皮染，染已受持。 ^602a6

云何尼師檀？世尊聽諸比丘畜尼師檀，不得用少片物作。
尼師檀受持，不得離宿。 ^602a16

云何鍼？有二種針，世尊聽畜，謂銅、鐵。
好舉不得因生壞，更求難。 ^602a18

云何鍼房？為護針故。 ^602a20

云何粥？世尊聽諸比丘飲粥。
飲粥有五種功德：斷飢、斷渴、斷風、消宿食、未熟令熟。
歠粥不得作聲。 ^602a21

云何水瓶？佛聽諸比丘畜水瓶，令清淨。
不得用盛食器用作水瓶。 ^602a24

云何澡罐？世尊聽諸比丘畜澡罐，使令清淨。 ^602a26

云何瓶蓋？世尊聽諸比丘以物覆瓶口。 ^602a28

云何水？比丘使令水清淨，好用意漉水，
好看水，勿有虫。淨洗手，著淨衣漉水，不得不淨衣手漉水。 ^602a29

云何飲水器？世尊聽諸比丘畜飲水器，令淨潔。 ^602b3

云何食？蒲闍尼有五種，若食一一蒲闍尼時，
當觀食，此食從何處來？
從倉中出。倉復何因？
倉從地出。地復何因？
以糞尿和合種子得生，今復還養糞身。
舉摶時作糞想，正念在前，不以散亂心噉食。
當作逆食想、從他得想、病想、因緣得想，然後食。
當復觀不別眾食，復應觀自恣不自恣。 ^602b5

云何食時？若食五正食時，打犍搥時當齊整衣服、
威儀嚴政，入眾時不得作語聲。 ^602b12

云何食？不長取與他，除與父母兄弟。
客來至寺、病者、懷胎母人，正念已當與食。
應與畜生一摶。欲出家者，於眾有益者與。 ^602b14

云何受食？當一心受食，不得散亂心。
正念受食，如所食、如所取。 ^602b17

云何乞食？廣說如毘尼。 ^602b19

云何請食？比丘請食，不得雜好覆，勿以不淨污。
當知時。 ^602b20

云何阿練若比丘？
阿練若比丘，常當美語含笑在前，不皺眉。
畜淨水瓶、盛滿水。
畜火珠、月珠。 ^602b22

云何阿練若上座？
阿練若上座當教誡年少比丘、說法，以阿練若法教誡，使阿練若法增長。 ^602b25

云何聚落？聚落中比丘如前說。
白衣來，當為說法，隨力所能。 ^602b28

云何聚落中上座？
聚落中上座如前說。 ^602c1

云何客比丘？若客比丘來，當在現處默然立，
齊整威儀，如前說。 ^602c2

云何客上座？客上座當觀伴比丘，遣使白舊比丘，求房臥具。 ^602c4

云何行？明日欲行，當白和上阿闍梨：「我向某方某國去。」
若聽去者去，不聽者不得去。
所住房當灑掃塗治，臥具當拂拭已去。 ^602c6

云何行上座？行上座比丘當觀年少比丘，
使年少比丘先去，上座後去，於中勿有所忘。
教誡年少比丘，勿令掉戲。
當求覓商伴，當觀方國、當觀住處、當觀臥具、當觀比丘伴為同不同。
莫中道病痛相棄、不觀察而去，隨事犯罪。 ^602c9

云何洗足？若比丘洗足已，水器空當著水。 ^602c15

云何洗足上座？若年少比丘先洗已，與水，
上座不得使起，已灌脚故。 ^602c16

云何集？若八日十四日十五日，不病，應集一處說法。 ^602c18

云何集上座？若打揵稚，上座前行前坐。
須臾默然已，當自說法。
若自不能，當使餘比丘說。
若白衣來，當為說法。
若外道來，為說法攝取，至心說，不以自大自高。 ^602c20

云何說法？若比丘說法者，當敬眾愛眾，
下意至誠為說，義味具足、不心意散亂。
慈悲愍念歡喜為說，不為飲食。
次第為說，當敬法為法說法，不為財利。 ^602c24

云何說法上座？當觀說法人為說法、說非法？
說非法者當諫，悞者為正。
若說法，當稱譽讚歎。 ^602c28

云何非時？若欲行時，當白和上阿闍梨：「我欲行至某處某聚落。」
白已便去。 ^603a2

云何非時僧集？除八日十四日十五日，諸餘集時僧所作事。
若有所分，打揵椎時，速集速坐。 ^603a4

云何非時集上座？
打揵椎時，上座在前行在前坐。
當如法、如毘尼、如佛教行。 ^603a7

云何唄？王舍城諸外道，八日十四日十五日集一處唄誦，
多得利養，眷屬增長。
爾時瓶沙王信佛法僧，往詣佛所白佛言：「世尊！
諸外道八日十四日十五日集一處唄誦，
多得利養，眷屬增長。
願世尊聽諸比丘八日十四日十五日集一處說法唄誦，
當得利養，眷屬增長，諸檀越得福，諸比丘辯捷，
攝佛法故、正法久住故。」
佛言：「聽諸比丘八日十四日十五日集一處唄誦說法。」
諸比丘以凡聲唄誦，不適眾意。
眾言：「佛聽諸比丘好聲唄誦者好。」
乃至佛言：「聽諸比丘好聲唄誦。」
諸比丘復以下聲唄誦，諸眾不聞。
眾言：「佛聽立唄誦者好。」
乃至佛言：「聽諸比丘立唄。」
諸比丘長誦修多羅竟，眾言：「佛聽諸比丘略誦要者好。」
乃至佛言：「聽諸比丘略誦要義。」
諸比丘略誦，心生疑悔：「我等莫退失修多羅去？」
乃至佛言：「當於中取要義者說，餘修多羅持莫忘失。」
諸比丘半唄，佛言：「不得半唄。
半唄者，突吉羅。」諸比丘兩人共唄，惱眾。
佛言：「不得兩人共唄。
共唄者，突吉羅。」諸比丘各將眾去，佛言：「不得將眾去。
將去，隨事犯。不犯者，自去、不為法故去。」
又復諸比丘說法中自活。
佛言：「不得說法中自活。
若眾中無能誦唄，當次第差。
若都無者，各誦一偈。」 ^603a9

云何不唄？於中有能者請說，請而不說，犯偷羅遮。 ^603b4

云何求安居？欲安居時，當好籌量已安居，此住處得同意不？
安樂住不？共語共坐不？
復有隨病飲食易得不？
病時醫藥可得不？
有看病人不？有持修多羅、毘尼、摩得勒伽、阿毘曇不？
比丘無有鬪諍相言不？
眾僧不破不？如是籌量已安居。 ^603b6

云何安居？安居中，無事不得出界一宿。
若有事，當受七日法。
或為偷婆、或為和上阿闍梨病、或為法、如是等因緣聽出。 ^603b12

云何安居上座？安居上座當知僧坊禪窟，
破壞者當使修治，勸化料理。 ^603b15

云何過安居竟？過安居竟有三業，謂：衣、
器、迦絺那衣。安居中得、不得用作迦絺那衣。 ^603b17

云何眾？比丘當觀眾，誰善威儀？
誰惡威儀？有惡威儀者當折伏。
剎利眾乃至居士眾。 ^603b19

云何入眾？如是入剎利眾、如是入婆羅門眾、
如是入沙門眾、如是入居士眾。
如是行、如是住、如是坐、如是語、如是默然。 ^603b21

云何安居中？安居中比丘不得種種世間語論，
謂國事大臣、鬪戰勝負、畜生餓鬼、男女婬欲飲食等事。 ^603b24

云何安居中上座？
安居中上座當觀眾安樂不？
安樂者默然，不安樂者隨順說法。 ^603b27

云何布薩？布薩有五種：說、不說、與清淨、
自恣、布薩事，廣說如布薩。 ^603b29

云何說戒？說戒有五種，廣說如前。 ^603c2

云何說戒者？說戒比丘當使利，次第說，莫使文句脫失。
當自觀身，從前十五日來犯戒不？
犯戒者，得同意即懺悔，不得同意心念：
「得同意當悔，如波羅從木叉修行。」 ^603c3

云何說戒上座？若打揵椎時，自觀身不犯戒耶？
若犯戒，如前說。 ^603c7

云何上座？上座比丘當觀年少比丘，年少比丘在大小行處，
當看，莫令作犯戒事。
若打揵椎時，在眾上座。 ^603c9

云何中座？中座比丘隨上座入聚落。
若上座大小行未竟，小遠當待；若不出而遠去者，待來。 ^603c12

云何下座？下座比丘食時應出食，若行水時觀早晚待上座，
應掃地瞿摩耶塗，敷臥具與水食。
食旦鉢那時，復行水，應請食。
應浴室中然火取水，應取樵著浴室中，取油瞿摩耶土屑。
水受揩身為揩身，當棄除糞。
一切重事悉應作。 ^603c15

云何浴室？下聲入浴室，整威儀。 ^603c21

云何洗浴？世尊聽比丘洗浴。
洗浴有五種功德，如契經說。
復有五種功德，謂除風、除冷、除熱、除垢、起厭患。
浴時白和上阿闍梨。
浴時在上座後坐，不得在前。
向火令水調適，若冷熱應語他。
不白和上阿闍梨，不得為他揩身，身亦不得受揩。
若和上阿闍梨相嫌處，不得親近。
浴室中坐物瓫器應舉置本處，廣說如毘尼。 ^603c22

云何浴室上座？浴室上座，下座比丘先浴已汗出，不得使起。 ^604a1

云何和上？和上當教誡弟子、誦經教義，
攝教令坐禪，教離惡知識、使親近善知識，復與衣鉢臥具醫藥。
攝取犯戒，教使悔過。 ^604a2

云何弟子？弟子應慚愧和上、應承事看視、
所作應白，應在和上前現相處立、行時隨逐，
當為和上求衣鉢等，如前為弟子說。
若善法不增長者，應語和上：「與我某甲比丘。」
和上應觀是比丘，此比丘行云何？
眷屬云何？能教誡不？
如是籌量已使去。
若彼復不增長，復應去。 ^604a6

云何阿闍梨？廣說如前。 ^604a12

云何近住弟子？廣說如共行弟子。 ^604a13

云何沙彌？亦如共行弟子。
差別者，沙彌應淨花果楊枝草已使令作淨。 ^604a14

云何治罪？若比丘犯罪，當作方便問，令彼自說。
若不自說者，不得即出罪，先當覓伴，若王若王子、若王臣有大力者。
得伴已，然後出彼罪。 ^604a16

云何後行比丘？後行比丘不得在前行、
不得前坐、不白上座不得語、問時當語上座。
語時中間不得作亂語。
上座說非法時當諫、說法者隨喜、得如法利養當取。 ^604a19

云何入家？比丘入白衣家，不得調戲、不得舉眼視。 ^604a23

云何入白衣舍？比丘失念入白衣舍，有五種失：
不白入坐、食家中坐、屏覆處坐、別眾食、無淨人為女說法。
正念者無此過。 ^604a25

云何入家坐？入家坐比丘，不得說畜生國土飲食等，
當為說法，令入正見、行布施、調伏諸根、
修梵行、布薩受戒三歸。 ^604a28

云何白衣家上座？
白衣家上座，當教誡年少比丘勿使調戲。 ^604b2

云何共語，舊住比丘，客比丘來，先意問訊：「善來善來。」
軟語愛語。含笑現前，不皺眉見。
客比丘來當歡喜，問：「道路不疲耶？
飲食不失時耶？不大疲極耶？」
當問幾臘。若是上座，起作禮，取衣鉢敷座，
為洗足取水，隨力所能供養，與好臥具。 ^604b4

云何消息？若客比丘至寺，不應便求房舍臥具，
且坐一處默然，齊整威儀。 ^604b10

云何空中？空中一切羯磨不得作。
比丘不得空中行，除明相出。
安居中，除受七夜。 ^604b12

云何迦絺那？若比丘受迦絺那，有七利：
隨意畜衣、不著僧伽梨入聚落、別眾食、
數數食、不白入聚落、迦絺那功德利、著縵衣入聚落。 ^604b14

云何經行？比丘經行時，有上座在前者當白，
不得搖身行、不得大駛駛、不得大低頭縮。
攝諸根，心不外緣。
當正直行，行不能直者安繩。 ^604b17

云何漉水囊？無漉水囊不得遠行。
除江水淨、除涌泉淨、除半由延內。
若半由延內寺寺相接，不持漉水囊，不犯。 ^604b21

云何下風？下風出時不得作聲。 ^604b24

云何入廁？比丘入廁時，先彈指作相，使內人覺知。
當正念入，好攝衣、好正，當中安身。
欲出者令出，不肯出者勿強出。 ^604b25

云何廁邊？比丘不得廁邊浣衣、割截衣、
縫染衣，不得捉經、不得誦經、不得作白、
不得經行，一切事不得作，除廁相連。 ^604b28

云何廁屐？比丘當徐徐蹋上，不得污屐。 ^604c2

云何廁上坐？年少比丘先入，不得使出。 ^604c3

云何洗？若比丘不洗大小便，不得禮拜受禮、
不得坐臥僧臥具上，除無水處。
若為，非人所瞋、水神瞋。
或服藥。 ^604c4

云何大行已洗手處？
洗手處邊不得浣衣等，如前說。 ^604c7

云何洗處洗處屐，徐徐洗，不得污濕屐。 ^604c9

云何小便？比丘不得處處小便，應在一處作坑。 ^604c10

云何小便處？近小便處不得浣衣等，如前說。 ^604c11

云何小便屐？比丘徐徐小便，不得污濕屐。 ^604c12

云何小便上座？下座比丘已小便，不得使起。 ^604c13

云何籌草？不得利刮、不得用草拭。
用細軟滑物，若用石木。 ^604c14

云何唾？唾不得作聲，不得在上座前唾、
不得唾淨地、不得在食前唾。
若不可忍，起避去，莫令餘人得惱。 ^604c16

云何器？世尊聽諸比丘畜二種器：熏鉢器、唾器。
當好守護，勿令破壞。
妨廢，更求難。 ^604c19

云何齒木？齒木不得太大太小、不得太長太短。
上者十二指，下者六指。
不得上座前嚼齒木。
有三事應屏處，謂：大小便、嚼齒木。
不得在淨處樹下牆邊嚼齒木。 ^604c21

云何揚齒？不得太利、不得疾疾刺齒間，
應徐徐挑，勿使傷肉。 ^604c25

云何刮舌？不得用利物刮、不得疾疾刮，
當徐徐，勿使傷舌。 ^604c27

云何挑耳？不得用利物挑、不得疾疾挑，勿令傷肉。 ^604c29

云何威儀？一切沙門所生功德是威儀。
與上相違，名不威儀。 ^605a2

云何三聚？謂受戒聚、相應聚、威儀聚。 ^605a4

佛說摩得勒伽善誦竟。
薩婆多部毘尼摩得勒伽卷第六
 ^605a5
