
hui:: 
pin:: 
### 2
大般若波羅蜜多經卷第五十
三藏法師玄奘奉　詔譯
初分大乘鎧品第十四之二
爾時，具壽善現白佛言：「世尊！
如我解佛所說義，菩薩摩訶薩不擐功德鎧，當知是為擐大乘鎧。
何以故？以一切法自相空故。
所以者何？世尊！色，色相空；受、想、行、識，受、
想、行、識相空。眼處，眼處相空；耳、鼻、舌、身、
意處，耳、鼻、舌、身、意處相空。
色處，色處相空；聲、香、味、觸、法處，聲、香、味、
觸、法處相空。眼界，眼界相空；色界、眼識界及眼觸、
眼觸為緣所生諸受，色界乃至眼觸為緣所生諸受相空。
耳界，耳界相空；聲界、耳識界及耳觸、耳觸為緣所生諸受，聲界乃至耳觸為緣所生諸受相空。
鼻界，鼻界相空；香界、鼻識界及鼻觸、鼻觸為緣所生諸受，香界乃至鼻觸為緣所生諸受相空。
舌界，舌界相空；味界、舌識界及舌觸、舌觸為緣所生諸受，味界乃至舌觸為緣所生諸受相空。
身界，身界相空；觸界、身識界及身觸、身觸為緣所生諸受，觸界乃至身觸為緣所生諸受相空。
意界，意界相空；法界、意識界及意觸、意觸為緣所生諸受，法界乃至意觸為緣所生諸受相空。
地界，地界相空；水、火、風、空、識界，水、火、風、
空、識界相空。苦聖諦，苦聖諦相空；集、滅、
道聖諦，集、滅、道聖諦相空。
無明，無明相空；行、識、名色、六處、觸、受、愛、
取、有、生、老死愁歎苦憂惱，行乃至老死愁歎苦憂惱相空。
內空，內空相空；外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，外空乃至無性自性空相空。
四靜慮，四靜慮相空；四無量、四無色定，
四無量、四無色定相空。
四念住，四念住相空；四正斷、四神足、五根、
五力、七等覺支、八聖道支，四正斷乃至八聖道支相空。
空解脫門，空解脫門相空；無相、無願解脫門，
無相、無願解脫門相空。
布施波羅蜜多，布施波羅蜜多相空；淨戒、
安忍、精進、靜慮、般若波羅蜜多，淨戒乃至般若波羅蜜多相空。
五眼，五眼相空；六神通，六神通相空。
佛十力，佛十力相空；四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智，四無所畏乃至一切相智相空。
菩薩，菩薩相空；擐功德鎧，擐功德鎧相空。 ^280a13

「世尊！由此因緣，菩薩摩訶薩不擐功德鎧，當知是為擐大乘鎧。」 ^280b24

佛告善現：「如是！如是！
如汝所說。 ^280b25

「善現當知！一切智智無造無作，一切有情亦無造無作，菩薩摩訶薩為是事故擐大乘鎧。」 ^280b27

具壽善現白佛言：「世尊！
何因緣故，一切智智無造無作，一切有情亦無造無作，菩薩摩訶薩為是事故擐大乘鎧？」 ^280b29

佛言：「善現！由諸作者不可得故，一切智智無造無作，一切有情亦無造無作。
所以者何？ ^280c2

「善現！我非造非不造，非作非不作。
何以故？我畢竟不可得故。
有情、命者、生者、養者、士夫、補特伽羅、意生、
儒童、作者、使作者、起者、使起者、受者、使受者、
知者、見者非造非不造，非作非不作。
何以故？有情乃至見者畢竟不可得故。 ^280c4

「善現！幻事非造非不造，非作非不作。
何以故？幻事畢竟不可得故。
夢境、像、響、光影、空花、陽焰、尋香城、變化事非造非不造，非作非不作。
何以故？夢境乃至變化事畢竟不可得故。 ^280c9

「善現！色非造非不造，非作非不作。
何以故？色畢竟不可得故。
受、想、行、識非造非不造，非作非不作。
何以故？受、想、行、識畢竟不可得故。 ^280c13

「善現！眼處非造非不造，非作非不作。
何以故？眼處畢竟不可得故。
耳、鼻、舌、身、意處非造非不造，非作非不作。
何以故？耳、鼻、舌、身、意處畢竟不可得故。 ^280c16

「善現！色處非造非不造，非作非不作。
何以故？色處畢竟不可得故。
聲、香、味、觸、法處非造非不造，非作非不作。
何以故？聲、香、味、觸、法處畢竟不可得故。 ^280c19

「善現！眼界非造非不造，非作非不作。
何以故？眼界畢竟不可得故。
色界、眼識界及眼觸、眼觸為緣所生諸受非造非不造，非作非不作。
何以故？色界乃至眼觸為緣所生諸受畢竟不可得故。 ^280c22

「善現！耳界非造非不造，非作非不作。
何以故？耳界畢竟不可得故。
聲界、耳識界及耳觸、耳觸為緣所生諸受非造非不造，非作非不作。
何以故？聲界乃至耳觸為緣所生諸受畢竟不可得故。 ^280c27

「善現！鼻界非造非不造，非作非不作。
何以故？鼻界畢竟不可得故。
香界、鼻識界及鼻觸、鼻觸為緣所生諸受非造非不造，非作非不作。
何以故？香界乃至鼻觸為緣所生諸受畢竟不可得故。 ^281a2

「善現！舌界非造非不造，非作非不作。
何以故？舌界畢竟不可得故。
味界、舌識界及舌觸、舌觸為緣所生諸受非造非不造，非作非不作。
何以故？味界乃至舌觸為緣所生諸受畢竟不可得故。 ^281a6

「善現！身界非造非不造，非作非不作。
何以故？身界畢竟不可得故。
觸界、身識界及身觸、身觸為緣所生諸受非造非不造，非作非不作。
何以故？觸界乃至身觸為緣所生諸受畢竟不可得故。 ^281a10

「善現！意界非造非不造，非作非不作。
何以故？意界畢竟不可得故。
法界、意識界及意觸、意觸為緣所生諸受非造非不造，非作非不作。
何以故？法界乃至意觸為緣所生諸受畢竟不可得故。 ^281a14

「善現！地界非造非不造，非作非不作。
何以故？地界畢竟不可得故。
水、火、風、空、識界非造非不造，非作非不作。
何以故？水、火、風、空、識界畢竟不可得故。 ^281a19

「善現！苦聖諦非造非不造，非作非不作。
何以故？苦聖諦畢竟不可得故。
集、滅、道聖諦非造非不造，非作非不作。
何以故？集、滅、道聖諦畢竟不可得故。 ^281a22

「善現！無明非造非不造，非作非不作。
何以故？無明畢竟不可得故。
行、識、名色、六處、觸、受、愛、取、有、生、老死愁歎苦憂惱非造非不造，
非作非不作。何以故？
行乃至老死愁歎苦憂惱畢竟不可得故。 ^281a25

「善現！內空非造非不造，非作非不作。
何以故？內空畢竟不可得故。
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空非造非不造，非作非不作。
何以故？外空乃至無性自性空畢竟不可得故。 ^281b1

「善現！四靜慮非造非不造，非作非不作。
何以故？四靜慮畢竟不可得故。
四無量、四無色定非造非不造，非作非不作。
何以故？四無量、四無色定畢竟不可得故。 ^281b7

「善現！四念住非造非不造，非作非不作。
何以故？四念住畢竟不可得故。
四正斷、四神足、五根、五力、七等覺支、八聖道支非造非不造，
非作非不作。何以故？
四正斷乃至八聖道支畢竟不可得故。 ^281b11

「善現！空解脫門非造非不造，非作非不作。
何以故？空解脫門畢竟不可得故。
無相、無願解脫門非造非不造，非作非不作。
何以故？無相、無願解脫門畢竟不可得故。 ^281b15

「善現！布施波羅蜜多非造非不造，非作非不作。
何以故？布施波羅蜜多畢竟不可得故。
淨戒、安忍、精進、靜慮、般若波羅蜜多非造非不造，非作非不作。
何以故？淨戒乃至般若波羅蜜多畢竟不可得故。 ^281b19

「善現！五眼非造非不造，非作非不作。
何以故？五眼畢竟不可得故。
六神通非造非不造，非作非不作。
何以故？六神通畢竟不可得故。 ^281b23

「善現！佛十力非造非不造，非作非不作。
何以故？佛十力畢竟不可得故。
四無所畏、四無礙解、大慈、大悲、大喜、大捨、
十八佛不共法、一切智、道相智、一切相智非造非不造，非作非不作。
何以故？四無所畏乃至一切相智畢竟不可得故。 ^281b26

「善現！真如非造非不造，非作非不作。
何以故？真如畢竟不可得故。
法界、法性、不虛妄性、不變異性、平等性、
離生性、法定、法住、實際非造非不造，非作非不作。
何以故？法界乃至實際畢竟不可得故。 ^281c2

「善現！菩薩非造非不造，非作非不作。
何以故？菩薩畢竟不可得故。 ^281c7

「善現！如來、應、正等覺非造非不造，非作非不作。
何以故？如來、應、正等覺畢竟不可得故。 ^281c8

「善現！由是因緣，一切智智無造無作，一切有情亦無造無作，
菩薩摩訶薩為是事故擐大乘鎧。
善現！由此義故，菩薩摩訶薩不擐功德鎧，當知是為擐大乘鎧。」 ^281c10

爾時，具壽善現白佛言：「世尊！
如我解佛所說義，色無縛無解，受、想、行、識無縛無解。
何以故？世尊！色性無所有故無縛無解，
受、想、行、識性無所有故無縛無解；色性遠離故無縛無解，
受、想、行、識性遠離故無縛無解；色性寂靜故無縛無解，
受、想、行、識性寂靜故無縛無解；色性空故無縛無解，
受、想、行、識性空故無縛無解；色性無相故無縛無解，
受、想、行、識性無相故無縛無解；色性無願故無縛無解，
受、想、行、識性無願故無縛無解；色性無生故無縛無解，
受、想、行、識性無生故無縛無解；色性無滅故無縛無解，
受、想、行、識性無滅故無縛無解；色性無染故無縛無解，
受、想、行、識性無染故無縛無解；色性無淨故無縛無解，
受、想、行、識性無淨故無縛無解。 ^281c14

「世尊！眼處無縛無解，耳、鼻、舌、身、意處無縛無解。
何以故？世尊！眼處性無所有故無縛無解，
耳、鼻、舌、身、意處性無所有故無縛無解；
眼處性遠離故無縛無解，耳、鼻、舌、身、意處性遠離故無縛無解；
眼處性寂靜故無縛無解，耳、鼻、舌、身、意處性寂靜故無縛無解；
眼處性空故無縛無解，耳、鼻、舌、身、意處性空故無縛無解；
眼處性無相故無縛無解，耳、鼻、舌、身、意處性無相故無縛無解；
眼處性無願故無縛無解，耳、鼻、舌、身、意處性無願故無縛無解；
眼處性無生故無縛無解，耳、鼻、舌、身、意處性無生故無縛無解；
眼處性無滅故無縛無解，耳、鼻、舌、身、意處性無滅故無縛無解；
眼處性無染故無縛無解，耳、鼻、舌、身、意處性無染故無縛無解；
眼處性無淨故無縛無解，耳、鼻、舌、身、意處性無淨故無縛無解。 ^281c29

「世尊！色處無縛無解，聲、香、味、觸、法處無縛無解。
何以故？世尊！色處性無所有故無縛無解，
聲、香、味、觸、法處性無所有故無縛無解；
色處性遠離故無縛無解，聲、香、味、觸、法處性遠離故無縛無解；
色處性寂靜故無縛無解，聲、香、味、觸、法處性寂靜故無縛無解；
色處性空故無縛無解，聲、香、味、觸、法處性空故無縛無解；
色處性無相故無縛無解，聲、香、味、觸、法處性無相故無縛無解；
色處性無願故無縛無解，聲、香、味、觸、法處性無願故無縛無解；
色處性無生故無縛無解，聲、香、味、觸、法處性無生故無縛無解；
色處性無滅故無縛無解，聲、香、味、觸、法處性無滅故無縛無解；
色處性無染故無縛無解，聲、香、味、觸、法處性無染故無縛無解；
色處性無淨故無縛無解，聲、香、味、觸、法處性無淨故無縛無解。 ^282a15

「世尊！眼界無縛無解，色界、眼識界及眼觸、眼觸為緣所生諸受無縛無解。
何以故？世尊！眼界性無所有故無縛無解，
色界、眼識界及眼觸、眼觸為緣所生諸受性無所有故無縛無解；
眼界性遠離故無縛無解，色界乃至眼觸為緣所生諸受性遠離故無縛無解；
眼界性寂靜故無縛無解，色界乃至眼觸為緣所生諸受性寂靜故無縛無解；
眼界性空故無縛無解，色界乃至眼觸為緣所生諸受性空故無縛無解；
眼界性無相故無縛無解，色界乃至眼觸為緣所生諸受性無相故無縛無解；
眼界性無願故無縛無解，色界乃至眼觸為緣所生諸受性無願故無縛無解；
眼界性無生故無縛無解，色界乃至眼觸為緣所生諸受性無生故無縛無解；
眼界性無滅故無縛無解，色界乃至眼觸為緣所生諸受性無滅故無縛無解；
眼界性無染故無縛無解，色界乃至眼觸為緣所生諸受性無染故無縛無解；
眼界性無淨故無縛無解，色界乃至眼觸為緣所生諸受性無淨故無縛無解。 ^282b1

「世尊！耳界無縛無解，聲界、耳識界及耳觸、耳觸為緣所生諸受無縛無解。
何以故？世尊！耳界性無所有故無縛無解，
聲界、耳識界及耳觸、耳觸為緣所生諸受性無所有故無縛無解；
耳界性遠離故無縛無解，聲界乃至耳觸為緣所生諸受性遠離故無縛無解；
耳界性寂靜故無縛無解，聲界乃至耳觸為緣所生諸受性寂靜故無縛無解；
耳界性空故無縛無解，聲界乃至耳觸為緣所生諸受性空故無縛無解；
耳界性無相故無縛無解，聲界乃至耳觸為緣所生諸受性無相故無縛無解；
耳界性無願故無縛無解，聲界乃至耳觸為緣所生諸受性無願故無縛無解；
耳界性無生故無縛無解，聲界乃至耳觸為緣所生諸受性無生故無縛無解；
耳界性無滅故無縛無解，聲界乃至耳觸為緣所生諸受性無滅故無縛無解；
耳界性無染故無縛無解，聲界乃至耳觸為緣所生諸受性無染故無縛無解；
耳界性無淨故無縛無解，聲界乃至耳觸為緣所生諸受性無淨故無縛無解。 ^282b21

「世尊！鼻界無縛無解，香界、鼻識界及鼻觸、鼻觸為緣所生諸受無縛無解。
何以故？世尊！鼻界性無所有故無縛無解，
香界、鼻識界及鼻觸、鼻觸為緣所生諸受性無所有故無縛無解；
鼻界性遠離故無縛無解，香界乃至鼻觸為緣所生諸受性遠離故無縛無解；
鼻界性寂靜故無縛無解，香界乃至鼻觸為緣所生諸受性寂靜故無縛無解；
鼻界性空故無縛無解，香界乃至鼻觸為緣所生諸受性空故無縛無解；
鼻界性無相故無縛無解，香界乃至鼻觸為緣所生諸受性無相故無縛無解；
鼻界性無願故無縛無解，香界乃至鼻觸為緣所生諸受性無願故無縛無解；
鼻界性無生故無縛無解，香界乃至鼻觸為緣所生諸受性無生故無縛無解；
鼻界性無滅故無縛無解，香界乃至鼻觸為緣所生諸受性無滅故無縛無解；
鼻界性無染故無縛無解，香界乃至鼻觸為緣所生諸受性無染故無縛無解；
鼻界性無淨故無縛無解，香界乃至鼻觸為緣所生諸受性無淨故無縛無解。 ^282c12

「世尊！舌界無縛無解，味界、舌識界及舌觸、舌觸為緣所生諸受無縛無解。
何以故？世尊！舌界性無所有故無縛無解，
味界、舌識界及舌觸、舌觸為緣所生諸受性無所有故無縛無解；
舌界性遠離故無縛無解，味界乃至舌觸為緣所生諸受性遠離故無縛無解；
舌界性寂靜故無縛無解，味界乃至舌觸為緣所生諸受性寂靜故無縛無解；
舌界性空故無縛無解，味界乃至舌觸為緣所生諸受性空故無縛無解；
舌界性無相故無縛無解，味界乃至舌觸為緣所生諸受性無相故無縛無解；
舌界性無願故無縛無解，味界乃至舌觸為緣所生諸受性無願故無縛無解；
舌界性無生故無縛無解，味界乃至舌觸為緣所生諸受性無生故無縛無解；
舌界性無滅故無縛無解，味界乃至舌觸為緣所生諸受性無滅故無縛無解；
舌界性無染故無縛無解，味界乃至舌觸為緣所生諸受性無染故無縛無解；
舌界性無淨故無縛無解，味界乃至舌觸為緣所生諸受性無淨故無縛無解。 ^283a3

「世尊！身界無縛無解，觸界、身識界及身觸、身觸為緣所生諸受無縛無解。
何以故？世尊！身界性無所有故無縛無解，
觸界、身識界及身觸、身觸為緣所生諸受性無所有故無縛無解；
身界性遠離故無縛無解，觸界乃至身觸為緣所生諸受性遠離故無縛無解；
身界性寂靜故無縛無解，觸界乃至身觸為緣所生諸受性寂靜故無縛無解；
身界性空故無縛無解，觸界乃至身觸為緣所生諸受性空故無縛無解；
身界性無相故無縛無解，觸界乃至身觸為緣所生諸受性無相故無縛無解；
身界性無願故無縛無解，觸界乃至身觸為緣所生諸受性無願故無縛無解；
身界性無生故無縛無解，觸界乃至身觸為緣所生諸受性無生故無縛無解；
身界性無滅故無縛無解，觸界乃至身觸為緣所生諸受性無滅故無縛無解；
身界性無染故無縛無解，觸界乃至身觸為緣所生諸受性無染故無縛無解；
身界性無淨故無縛無解，觸界乃至身觸為緣所生諸受性無淨故無縛無解。 ^283a23

「世尊！意界無縛無解，法界、意識界及意觸、意觸為緣所生諸受無縛無解。
何以故？世尊！意界性無所有故無縛無解，
法界、意識界及意觸、意觸為緣所生諸受性無所有故無縛無解；
意界性遠離故無縛無解，法界乃至意觸為緣所生諸受性遠離故無縛無解；
意界性寂靜故無縛無解，法界乃至意觸為緣所生諸受性寂靜故無縛無解；
意界性空故無縛無解，法界乃至意觸為緣所生諸受性空故無縛無解；
意界性無相故無縛無解，法界乃至意觸為緣所生諸受性無相故無縛無解；
意界性無願故無縛無解，法界乃至意觸為緣所生諸受性無願故無縛無解；
意界性無生故無縛無解，法界乃至意觸為緣所生諸受性無生故無縛無解；
意界性無滅故無縛無解，法界乃至意觸為緣所生諸受性無滅故無縛無解；
意界性無染故無縛無解，法界乃至意觸為緣所生諸受性無染故無縛無解；
意界性無淨故無縛無解，法界乃至意觸為緣所生諸受性無淨故無縛無解。 ^283b13

「世尊！地界無縛無解，水、火、風、空、識界無縛無解。
何以故？世尊！地界性無所有故無縛無解，
水、火、風、空、識界性無所有故無縛無解；
地界性遠離故無縛無解，水、火、風、空、識界性遠離故無縛無解；
地界性寂靜故無縛無解，水、火、風、空、識界性寂靜故無縛無解；
地界性空故無縛無解，水、火、風、空、識界性空故無縛無解；
地界性無相故無縛無解，水、火、風、空、識界性無相故無縛無解；
地界性無願故無縛無解，水、火、風、空、識界性無願故無縛無解；
地界性無生故無縛無解，水、火、風、空、識界性無生故無縛無解；
地界性無滅故無縛無解，水、火、風、空、識界性無滅故無縛無解；
地界性無染故無縛無解，水、火、風、空、識界性無染故無縛無解；
地界性無淨故無縛無解，水、火、風、空、識界性無淨故無縛無解。 ^283c5

「世尊！苦聖諦無縛無解，集、滅、道聖諦無縛無解。
何以故？世尊！苦聖諦性無所有故無縛無解，
集、滅、道聖諦性無所有故無縛無解；苦聖諦性遠離故無縛無解，
集、滅、道聖諦性遠離故無縛無解；苦聖諦性寂靜故無縛無解，
集、滅、道聖諦性寂靜故無縛無解；苦聖諦性空故無縛無解，
集、滅、道聖諦性空故無縛無解；苦聖諦性無相故無縛無解，
集、滅、道聖諦性無相故無縛無解；苦聖諦性無願故無縛無解，
集、滅、道聖諦性無願故無縛無解；苦聖諦性無生故無縛無解，
集、滅、道聖諦性無生故無縛無解；苦聖諦性無滅故無縛無解，
集、滅、道聖諦性無滅故無縛無解；苦聖諦性無染故無縛無解，
集、滅、道聖諦性無染故無縛無解；苦聖諦性無淨故無縛無解，
集、滅、道聖諦性無淨故無縛無解。 ^283c21

「世尊！無明無縛無解，行、識、名色、六處、觸、
受、愛、取、有、生、老死愁歎苦憂惱無縛無解。
何以故？世尊！無明性無所有故無縛無解，
行、識、名色、六處、觸、受、愛、取、有、生、老死愁歎苦憂惱性無所有故無縛無解；
無明性遠離故無縛無解，行乃至老死愁歎苦憂惱性遠離故無縛無解；
無明性寂靜故無縛無解，行乃至老死愁歎苦憂惱性寂靜故無縛無解；
無明性空故無縛無解，行乃至老死愁歎苦憂惱性空故無縛無解；
無明性無相故無縛無解，行乃至老死愁歎苦憂惱性無相故無縛無解；
無明性無願故無縛無解，行乃至老死愁歎苦憂惱性無願故無縛無解；
無明性無生故無縛無解，行乃至老死愁歎苦憂惱性無生故無縛無解；
無明性無滅故無縛無解，行乃至老死愁歎苦憂惱性無滅故無縛無解；
無明性無染故無縛無解，行乃至老死愁歎苦憂惱性無染故無縛無解；
無明性無淨故無縛無解，行乃至老死愁歎苦憂惱性無淨故無縛無解。 ^284a8

「世尊！內空無縛無解，外空、內外空、空空、
大空、勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空無縛無解。
何以故？世尊！內空性無所有故無縛無解，
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空性無所有故無縛無解；
內空性遠離故無縛無解，外空乃至無性自性空性遠離故無縛無解；
內空性寂靜故無縛無解，外空乃至無性自性空性寂靜故無縛無解；
內空性空故無縛無解，外空乃至無性自性空性空故無縛無解；
內空性無相故無縛無解，外空乃至無性自性空性無相故無縛無解；
內空性無願故無縛無解，外空乃至無性自性空性無願故無縛無解；
內空性無生故無縛無解，外空乃至無性自性空性無生故無縛無解；
內空性無滅故無縛無解，外空乃至無性自性空性無滅故無縛無解；
內空性無染故無縛無解，外空乃至無性自性空性無染故無縛無解；
內空性無淨故無縛無解，外空乃至無性自性空性無淨故無縛無解。 ^284a28

「世尊！四靜慮無縛無解，四無量、四無色定無縛無解。
何以故？世尊！四靜慮性無所有故無縛無解，
四無量、四無色定性無所有故無縛無解；
四靜慮性遠離故無縛無解，四無量、四無色定性遠離故無縛無解；
四靜慮性寂靜故無縛無解，四無量、四無色定性寂靜故無縛無解；
四靜慮性空故無縛無解，四無量、四無色定性空故無縛無解；
四靜慮性無相故無縛無解，四無量、四無色定性無相故無縛無解；
四靜慮性無願故無縛無解，四無量、四無色定性無願故無縛無解；
四靜慮性無生故無縛無解，四無量、四無色定性無生故無縛無解；
四靜慮性無滅故無縛無解，四無量、四無色定性無滅故無縛無解；
四靜慮性無染故無縛無解，四無量、四無色定性無染故無縛無解；
四靜慮性無淨故無縛無解，四無量、四無色定性無淨故無縛無解。 ^284b22

「世尊！四念住無縛無解，四正斷、四神足、
五根、五力、七等覺支、八聖道支無縛無解。
何以故？世尊！四念住性無所有故無縛無解，
四正斷、四神足、五根、五力、七等覺支、八聖道支性無所有故無縛無解；
四念住性遠離故無縛無解，四正斷乃至八聖道支性遠離故無縛無解；
四念住性寂靜故無縛無解，四正斷乃至八聖道支性寂靜故無縛無解；
四念住性空故無縛無解，四正斷乃至八聖道支性空故無縛無解；
四念住性無相故無縛無解，四正斷乃至八聖道支性無相故無縛無解；
四念住性無願故無縛無解，四正斷乃至八聖道支性無願故無縛無解；
四念住性無生故無縛無解，四正斷乃至八聖道支性無生故無縛無解；
四念住性無滅故無縛無解，四正斷乃至八聖道支性無滅故無縛無解；
四念住性無染故無縛無解，四正斷乃至八聖道支性無染故無縛無解；
四念住性無淨故無縛無解，四正斷乃至八聖道支性無淨故無縛無解。 ^284c10

「世尊！空解脫門無縛無解，無相、無願解脫門無縛無解。
何以故？世尊！空解脫門性無所有故無縛無解，
無相、無願解脫門性無所有故無縛無解；
空解脫門性遠離故無縛無解，無相、無願解脫門性遠離故無縛無解；
空解脫門性寂靜故無縛無解，無相、無願解脫門性寂靜故無縛無解；
空解脫門性空故無縛無解，無相、無願解脫門性空故無縛無解；
空解脫門性無相故無縛無解，無相、無願解脫門性無相故無縛無解；
空解脫門性無願故無縛無解，無相、無願解脫門性無願故無縛無解；
空解脫門性無生故無縛無解，無相、無願解脫門性無生故無縛無解；
空解脫門性無滅故無縛無解，無相、無願解脫門性無滅故無縛無解；
空解脫門性無染故無縛無解，無相、無願解脫門性無染故無縛無解；
空解脫門性無淨故無縛無解，無相、無願解脫門性無淨故無縛無解。
大般若波羅蜜多經卷第五十
 ^284c29
