
fen:: 大宗地玄文本論卷第九
author:: 馬鳴菩薩造
translator:: 真諦三藏譯

#  17 獨一無二山王自在道路大決擇分
獨一無二山王自在道路大決擇分第十七
如是已說獨地獨天一種廣大無二山王大決擇分，次當說獨一無二山王自在道路大決擇分。
其相云何？偈曰：
　　自在道路中，總有千重轉，
　　謂本上一中，各各五百故。 ^683a19

論曰：就此無二山王自在道路分中，總有千重差別轉相，
所謂本上中各各五百故，如偈「自在道路中，
總有千重轉，謂本上一中，各各五百故」故。
本轉形相當如何耶？
偈曰：
　　向本一下轉，一空一有轉，
　　乃至第五百，餘位亦如是。 ^683a24

論曰：今此偈中為明何義？
為欲現示依本一門向下下轉，有一金剛空一金剛，
如其次第一一現前，漸漸轉入乃至第五百。
如是亦復餘諸位中，漸漸轉入乃至第五百，
無有窮盡無有邊際無有始終，具足具足圓滿廣大常恒轉故，
如偈「向本一下轉，一空一有轉，乃至第五百，
餘位亦如是」故。上轉形相，例此應知。
《因明性德修多羅》中作如是說：「無二一天父子法藏上上轉去，
有其始終無有窮盡。
下下轉入，有其始終無有窮盡。
有始終者，從信等位起至五百量故。
無窮盡者，法藏之海極廣大故。」
乃至廣說故。
fen:: 
#  18 摩訶無二山王最勝高頂一地大決擇分
摩訶無二山王最勝高頂一地大決擇分第十八 ^683b1

如是已說獨一無二山王自在道路大決擇分，次當說摩訶無二山王最勝高頂一地大決擇分。
其相云何？偈曰：
　　本上無窮盡，建立如是名，
　　所餘一切位，亦如是應知。 ^683b15

論曰：今此偈中為明何義？
為欲現示本本無窮上上無窮，本上無窮上本無窮，
一一無窮多多無窮，同同無窮異異無窮，
等等無窮別別無窮，有窮無窮無窮無窮，
周遍廣大具足圓滿故，如偈「本上無窮盡，
建立如是名，所餘一切位，亦如是應知」故。
《摩訶衍海修多羅》中作如是說：「禪定摩訶衍海中，一千二百無窮盡品具足俱轉。」
乃至廣說故。大宗地玄文本論卷第九
 ^683b20
