
jing:: 聖無能勝金剛火陀羅尼經
translator:: 西天譯經三藏朝散大夫試鴻臚少卿傳教大師臣法天奉　詔譯
如是我聞：
一時佛在妙高山寶峯樓閣之中，以種種金寶而用莊嚴，出無數光周匝照曜於諸山巖。
復有栴檀、沈水、塗香、粖香、種種名花，及諸寶蓋鈴譯如是嚴飾。 ^176c19

爾時有天、龍、夜叉、阿修羅、乾闥婆、迦樓羅、
緊那羅、摩睺羅伽，及持明仙、部多、頻那夜迦、
毘舍左、有形無形末怛里眾等，來集會坐，可遍五百由旬。 ^176c23

復有菩薩摩訶薩七千五百人，苾芻眾一萬二千五百人，俱來會坐而為聽法。 ^176c27

爾時會中天、龍、夜叉、阿修羅、乾闥婆、迦樓羅、
緊那羅、摩睺羅伽，及持明仙眾、部多、頻那夜迦、
毘舍左、有形無形末怛里眾等，高聲唱言：「苦哉苦哉！」
時釋迦牟尼如來應正等覺而復問言：「汝等云何高聲唱言怖畏苦惱？」
彼眾等白言：「世尊！
我被大力聖者恐怖降伏，而今來此，唯願慈悲特垂救護。」
世尊告言：「今此一切最上廣大曼拏羅中，
有菩薩摩訶薩得大地補處，當紹灌頂法王之位，而能覺悟善惡諸業。
當為安慰汝之心意。」
說是語已，剎那之間有菩薩摩訶薩名金剛手，
如金剛山放金色光普照世界，頂戴寶冠面如滿月，
手執金剛棒、金剛橛、金剛羂索，具大福力能破諸惡，
領五千金剛族而為眷屬，其名曰金剛難拏大將、
金剛嚩日囉誐囉婆大將、金剛嚩日囉計都大將、
金剛嚩日囉嚩婆娑大將、金剛儞攞嚩日囉大將、
金剛囉怛曩嚩日囉大將、金剛玉呬也嚩日囉大將、
金剛作訖囉嚩日囉大將、金剛摩訶嚩日囉難拏主、
金剛護世明王，及金剛魔、金剛頻那夜迦、
金剛曜童子、金剛烏娑多羅迦、金剛大惡等，
俱來集會大曼拏羅中，放清淨光照曜一切，能令眾生心懷歡喜。
時金剛手菩薩偏袒右肩，頂禮佛足，右遶三匝合掌住立。 ^176c29

爾時世尊勅金剛手菩薩言：「今此會中有天、
龍、夜叉、阿修羅及諸部多之類，高聲唱言怖畏苦惱。
汝為安慰，令彼快樂。」
於是金剛手菩薩即從座起，於天、龍、阿修羅等部多眾前入三摩地，
名最上金剛器仗光明燈，發大神通令三千大千世界雷雹閃電如大火焰。
是諸眾生見是事已，即除苦惱怕怖。
復有恒河沙數眾生見是事已，發清淨梵行持戒忍辱心，
一切財寶施金剛手菩薩，皆願隨從聽受妙法。
是時金剛手菩薩即為天龍夜叉之眾說四諦、
緣生、三摩地門、十波羅蜜，及本金剛族大曼拏羅儀則之法。
所有梵王天、大自在天、嚩嚕拏、俱尸羅、
摩嚕多、誐嚕拏、那羅延、天焰摩天、帝釋天而得成就者，
阿修羅、乾闥婆而得成就者，乃至諸惡部多、
大羅叉等難調伏者而能調伏，懷惡心者而發善心，
懷邪見者而得正見，懷瞋恚者而起慈悲，
懷愚暗者而能明了，先具強力者而失強力，
先能隱身者而不能隱，他真言能自禁斷、
自真言能求圓滿，住曼拏羅中覺悟調伏。
當如是等。 ^177a24

爾時佛勅金剛手菩薩：「汝為宣說無能勝金剛火大陀羅尼，
令彼受持。」金剛手菩薩即以此陀羅尼真實威德之力，
放大光明照彼天人、阿修羅等一切賢聖大會之眾。
復以陀羅尼力故，而令日月星宿光明不現，
大海涌沸、妙高山王悉皆震動。 ^177b15

爾時大光焰藏金寶峯中有金剛手童女，
變化自身如大熾焰，即往虛空，至大力菩薩摩訶薩前，
右繞三匝，歸命頂禮，住立一面，告彼眾曰：
「金剛手菩薩說如來三摩地心，汝等當宜各捨金剛器仗等，
求此大陀羅尼法。」
時世界主大梵王、天人、阿修羅等，俱發聲言：
「如菩薩勅，我今奉行。」
於是大自在天捨三股叉，那羅延天捨輪，
焰摩天捨杖，俱尾囉天捨棒，帝釋天捨金剛杵，
摩嚕拏天捨羂索，天魔捨其障難，阿修羅捨其威力，
摩嚕多捨其迷著，母鬼眾離於散亂，龍神眾離於恚毒，
夜叉、羅剎、緊那羅、毘捨左、部多、沒囉賀、
摩羅、剎娑、鳩槃茶等皆去威力，於菩薩前一心恭敬。
金剛手即說陀羅尼曰： ^177b21

「曩謨〔引〕囉怛曩〔二合〕怛囉〔二合〕夜〔引〕野曩摩室戰
〔二合〕拏嚩日囉〔二合〕播〔引〕拏曳〔引〕摩賀
〔引〕藥乞叉細〔引〕曩〔引〕鉢哆曳〔引〕怛儞也
〔二合〕他〔引〕怛他〔引〕誐多三摩〔引〕地馱囉尼末
〔引〕嚩里多〔二合〕以瑟也〔二合引〕彌曀呬嚩日里
〔二合〕俱胝羅俱胝播〔引〕嚩迦俱羅尸契迦閉羅計尸怛致左致祖
〔引〕致謨〔引〕吒儞迦里迦〔二合〕致母致嚩致嚩日里
〔二合引〕尼禰愈〔二合〕路隷母俱母俱酥母酥母婆囉娑囉娑普
〔二合〕吒娑普〔二合〕吒娑普〔二合〕吒娑普
〔二合〕吒烏儞愈〔二合〕帝〔引〕賓誐隷左致尾左致入嚩羅賓誐隷薩里嚩
〔二合〕禰嚩誐拏鉢囉〔二合〕賀囉拏摩〔引〕
野〔引〕悉地#CB00178;〔引〕以計酥嚨嚕
〔引〕嚩日羅〔二合〕具〔引〕尼〔引〕涅里〔二合〕荼娑囉鉢囉
〔二合〕賀囉尼囉怛曩〔二合〕怛囉〔二合〕野
〔引〕禰迦羅部帝〔引〕嚩日羅〔二合〕馱囉尾濕嚩
〔二合引〕娑儞迦〔引〕鉢囉〔二合〕賀哆鉢囉
〔二合〕摩里那〔二合〕儞娑嚩〔二合引〕賀」 ^177c6

「若此陀羅尼有人聞已，一心讀誦憶念受持，是人得入一切世間出世間曼拏羅三昧。
若人隨喜恭敬，是人不為禁呪諸毒及一切恐怖之所惱害。」 ^177c22

爾時佛勅金剛手菩薩說大陀羅尼時，
欲色諸天一切天子，於空界中雨種種殊妙香花而用供養，
復以微妙梵音歌詠讚歎。
時大曼拏羅會一切聖賢苾芻眾等，并大菩薩摩訶薩，
皆大歡喜，信受奉行。
聖無能勝金剛火陀羅尼經
 ^177c26
