佛說#CB00178;女祇域因緣經
translator:: 後漢安息國三藏安世高譯
jing:: 
如是我聞：
一時，佛在羅閱祇國，與大比丘千二百五十人俱、
菩薩摩訶薩、天龍八部，大眾集會說法。 ^896c6

時世人民，施者無量。
有一貧人，唯有一爛壞手巾，意欲布施，
懼此物惡，猶豫未決。 ^896c8

爾時，座中有一比丘尼，名曰#CB00178;女，
即從座起，整服作禮，長跪叉手，白佛言：「世尊！
我自念先世生波羅#CB00178;國，為貧女人。
時世有佛，名曰迦葉，時與大眾圍繞說法。
坐聞經，歡喜，意欲布施，顧無所有，自惟貧賤，
心用悲感，詣他園圃，求乞果蓏，當以施佛。
時得一#CB00178;，大而香好，
擎一盂水并 #CB00178;一枚，奉迦葉佛及諸眾僧。
佛知至意，呪願受之，分布水#CB00178;，一切周普。
緣此福祚，壽盡生天，得為天后；下生世間，
不由胞胎，九十一劫，生#CB00178;華中，
端正鮮潔，常識宿命，今值世尊開示道眼。」 ^896c10

爾時#CB00178;女以偈頌曰：
　　「三尊慈潤普，慧度無男女，
　　水果施弘報，緣得離眾苦。
　　在世生華中，上則為天后，
　　自歸聖眾祐，福田最深厚。」 ^896c21

比丘尼#CB00178;女，禮已還坐。 ^896c26

佛在世時，維耶梨國 " resp=王苑中，
自然生一#CB00178;樹，枝葉繁茂，
實又加大，既有光色，香美非凡。
王寶愛此#CB00178;，自非中宮尊貴美人，不得啖此#CB00178;果。 ^896c27

國中有梵志居士，財富無數，一國無雙，
又聰明博達，才智超群，王重愛之，用為大臣。
王請梵志飯食，食畢以一#CB00178;實與之。
梵志見#CB00178;香美非凡，
乃問王曰：「此 #CB00178;樹下，寧有小栽可得乞不？」
王曰：「大多小栽，吾恐妨其大樹，輒除去之。
卿若欲得，今當相與。」
即以一#CB00178;栽與梵志。 ^897a1

梵志得歸種之，朝夕溉灌，日日長大，枝條茂好，
三年生實，光彩大小，如王家#CB00178;。
梵志大喜，自念：「我家資財無數，不減於王，
唯無此#CB00178;，以為不如，
今已得之，為無減王。」
即取食之，而大苦澁，了不可食。
梵志更大愁惱，乃退思惟：「當是土無肥潤故耳。」
乃捉取百牛之乳以飲一牛，復取此一牛乳煎之為醍醐，以灌#CB00178;根。
日日灌之，到至明年，實乃甘美，如王家 #CB00178;。
而#CB00178;樹邊，忽復生一瘤節，
大如手拳，日日增長，梵志心念：「忽有此瘤節，恐妨其實。」
適欲斫去，恐復傷樹，連日思惟，遲徊未決。
而節中忽生一枝，正指上向，洪直調好，
高出樹巔，去地七丈。
其杪乃分作諸枝，周圍旁出，形如偃蓋，
花葉茂好，勝於本樹。
梵志怪之：「不知枝上當何所有？」
乃作棧閣，登而視之。
見枝上偃蓋之中，乃有池水，既清且香，
又有眾華，彩色鮮明。
披視華下，有一女兒，在池水中，梵志抱取，
歸養長之，名曰#CB00178;女。
至年十五，顏色端正，天下無雙，宣聞遠國。 ^897a7

有七國王，同時俱來，詣梵志所，求娉#CB00178;女，
以為夫人。梵志大恐怖，不知當以與誰？
乃於園中架一高樓，以#CB00178;女著上，
出謂諸王曰：「此女非我所生，自出於#CB00178;樹之上，
亦不知是天、龍、鬼神女耶？
鬼魅之物？今七王求之，我設與一王，六王當怒，不敢愛惜也。
女今在園中樓上，諸王便自平議，有應得者便自取去，非我所制也。」 ^897a27

於是七王口共爭之，紛紜未決。
至其夜，瓶沙王從伏瀆中入，登樓就之共宿。
明晨當去，#CB00178;女白曰：「大王！
幸枉威尊，接逮於我，今復相捨而去。
若其有子，則是王種，當何所付？」
王曰：「若是男兒，當以還我；若是女兒，便以與汝。」
王則脫手金鐶之印以付#CB00178;女，以是為信。
便出語群臣言：「我已得#CB00178;女與一宿，
亦無奇異，故如凡人，故不取耳。」
瓶沙軍中皆稱萬歲，曰：「我王已得#CB00178;女。」
六王聞之便各還去。 ^897b5

瓶沙王去後，遂便有娠。
時#CB00178;女勅守門人言：
「若有求見我者，當語言我病。」
後日，月滿生一男兒，顏貌端正，兒生則手持針藥囊。
梵志曰：「此國王之子，而執醫器，必醫王也。」
時 #CB00178;女即以白衣裹兒，
勅婢持棄著巷中，婢即受勅，抱往棄之。 ^897b16

時王子無畏，清旦乘車，往欲見大王，遣人除屏道路。
時王子遙見道中有白物，即住車問傍人言：「此白物是何等？」
答言：「此是小兒。」問言：「死活？」
答言：「故活。」王子勅人抱取，即覓乳母養之以活。 ^897b21

梵志將此小兒還付#CB00178;女，名曰祇域。
至年八歲，聰明高才，學問、書#CB00562;越殊倫匹，
與隣比小兒遊戲，心常輕諸小兒，以不如己。
諸小兒共罵之曰：「無父之子，婬女所生，何敢輕我？」
祇域愕然，默而不答。
便歸問母曰：「我視子曹皆不如我，而反罵我言：『無父之子。』
我父今者，為在何許？」
母曰：「汝父者，正瓶沙王是也。」
祇域曰：「瓶沙王乃在羅閱祇國，去此五百里，何緣生我？
若如母言，何以證之？」
母則出印鐶示之曰：「此則汝父鐶也。」
祇域省之，見有瓶沙王印文，便奉持此鐶往到羅閱祇。
徑入宮門，門無訶者，即到王前。
為王作禮，長跪白王言：「我是王子，#CB00178;女所生，
今年八歲，始知是大王種類，故持鐶印信，遠來歸家。」 ^897b25

王見印文，覺憶昔之誓，知是其子，愴然矜之，以為太子。
涉歷二年，後阿闍世王生，祇域因白王曰：
「我初生時手把針藥囊，是應當為醫也。
王雖以我為太子，非我所樂；王今自有嫡子生矣，
應襲尊嗣，我願得行學醫術。」
王則聽之，王曰：「汝不為太子者，不得空食王祿，應學醫道。」
王即命勅國中諸上手醫，盡術教之，而祇域但行嬉戲，未曾受學。
諸師責謂之曰：「醫術鄙陋，誠非太子至尊所宜當學，然大王之命不可違廢。
受勅已來，積有日月，而太子初不受半言之方，
若王問我，我何以對？」 ^897c11

祇域曰：「我生而有醫證在手，故白大王捐棄榮號求學醫術，
豈復懈怠煩師督促？
直以諸師之道無足學者故耳。」
便取本草藥方、針脈諸經，具難問師，師窮無以答，
皆下為祇域作禮，長跪叉手曰：「今日益知太子神聖，實非我等所及也。
向所問諸事，皆是我師歷世疑義所不能通，
願太子具悉說之，開解我曹生年之結。」
祇域便為解說其義，諸醫歡喜皆更起，
頭面作禮，承受其法。 ^897c22

爾時，祇域即自念言：「王勅諸醫都無可學者，誰當教我學醫道？
時聞彼德叉尸羅國，有醫姓阿提梨，字賓迦羅，
極善醫道，彼能教我。」 ^898a3

爾時，祇域童子即往彼國，詣賓迦羅所白言：「大師！
我今請仁者以為師範。」
從學醫術，經七年已，自念言：「我今習學醫術，何當有已？」
即往師所白言：「我今習學醫術，何當有已？」
時師即與一籠器及掘草之具：「汝可於德叉尸羅國面一由旬，
求覓諸草，有非是藥者持來。」 ^898a6

時祇域即如師勅，於德叉尸羅國面一由旬，
求覓非是藥者，周竟，不得非是藥者，所見草木一切物，
善能分別知有所用處，無非藥者。
彼即空還，往師所白如是言：「師今當知，
我於德叉尸羅國求非藥草者，面一由旬周竟，
不見非藥者，所見草木盡能分別，所入用處。」 ^898a12

師答祇域言：「汝今可去，醫道已成。
我於閻浮提中，最為第一；我若死後，次復有汝。」 ^898a18

於是，祇域便行治病，所治輒愈，國內知名。
後欲入宮，於宮門前逢一小兒擔樵，祇域望視，
悉見此兒五藏、腸胃，縷悉分明。
祇域心念：「《本草經》說，有藥王樹，從外照內，見人腹藏。
此兒樵中得無有藥王耶？」
即往問兒：「賣樵幾錢？」
兒白：「十錢。」便雇錢取樵。
下樵置地，闇冥不見腹中。
祇域更心思惟：「不知束中何所為是藥王？」
便解兩束，一一取之以著小兒腹上，無所照見，
輒復更取，如是盡兩束樵；最後有一小枝，
栽長尺餘，試取以照，具見腹內。
祇域大喜，知此小枝定是藥王，悉還兒樵。
兒既已得錢，樵又如故，歡喜而去。 ^898a21

爾時，祇域自念：「我今先當治誰？
此國既小，又在邊方。
我今寧可還本國，始開醫道。」
於即還歸婆迦陀城。
婆迦陀城中，有大長者，其婦十二年中常患頭痛，眾醫治之而不能差。 ^898b5

時祇域聞之，即往其家語守門人言：「白汝長者，有醫在門外。」
時守門人即入白：「門外有醫。」 ^898b9

長者婦問言：「醫形貌何似？」
答言：「是年少。」彼自念言：「老宿諸醫治亦不差，況復年少？」
即勅守門人語言：「我今不須醫。」 ^898b11

守門人即出語言：「我已為汝白長者，長者婦言：『今不須醫。』」
祇域復言：「汝可白汝長者婦，但聽我治，若差者隨意與我物。」 ^898b13

時守門人復白之：「醫作如是言：『但聽我治，若差隨意與我物。』」
長者婦聞已，自念言：「若如是無所損。」
勅守門人喚入。 ^898b16

時祇域入詣長者婦所，問言：「何所患苦？」
答言患如是、如是。
復問：「病從何起？」答言從如是、如是起。
復問：「病來久近？」答言病如許時。
彼問已語言：「我能治汝。」
彼即取好藥，以酥煎之，灌長者婦鼻，病者口中酥、唾俱出。
時病人即器承之，酥便收取，唾別棄之。 ^898b19

時祇域見已，心懷愁惱：「如是少酥不淨，
猶尚慳惜，況能報我？」
病者見已，問祇域言：「汝愁惱耶？」
答言：「實爾。」問言：「何故愁惱？」
答言：「我自念言：此少酥不淨，猶尚慳惜，況能報我？
以是故愁耳。」 ^898b25

長者婦答言：「為家不易，棄之何益？
可用燃燈，是故收取。
汝但治病，何憂如是？」
彼即治之，後病得差。
時長者婦，與四十萬兩金，并奴婢、車馬。 ^898b29

時祇域得此物已，還王舍城，詣無畏王子門，
語守門人言：「汝往白王言：『祇域在外。』」
守門人即入白王，王勅守門人喚入。
祇域入已，前頭面禮已，在一面住，以前因緣，
具白無畏王子言：「以今所得物盡用上王。」
王子言：「且止，不須。
便為供養已，汝自用之。」
此是祇域最初治病。 ^898c3

爾時拘睒彌國，有長者子，輪上嬉戲，腸結腹內，
食飲不消，亦不得出，彼國無能治者。
彼聞摩竭國有大醫善能治病，即遣使白王：
「拘睒彌長者子病，祇域能治，願王遣來。」 ^898c10

時瓶沙王，喚祇域問言：「拘睒彌長者子病，汝能治不？」
答言：「能！」「若能，汝可往治之。」
時祇域乘車，詣拘睒彌。 ^898c13

祇域始至，長者子已死，伎樂送出。
祇域聞聲即問言：「此是何等伎樂鼓聲？」
傍人答言：「是汝所為來長者子已死，是彼伎樂音聲。」
祇域善能分別一切音聲，即言語：「使迴還，此非死人。」
語已，即便迴還。 ^898c16

時祇域即下車，取利刀破腹，披腸結處，
示其父母諸親，語言：「此是輪上嬉戲使腸結如是，
食飲不消，非是死也。」
即為解腹，還復本處，縫皮肉合，以好藥塗之，
瘡即愈，毛還生，與無瘡處不異。 ^898c20

時長者子，即報祇域四十萬兩金，婦亦與四十萬兩金，
長者父母亦爾，各與四十萬兩金。
祇域念言：「夫為師者須報其恩。
今持一百六十萬兩金，與德叉尸羅國大師賓迦羅。」
念已，持金詣師所，頭面禮師足，奉上此金：「唯願大師哀愍納受！」
師曰：「便為供養已，我不須此寶。」
祇域慇懃至到，賓迦羅乃受此金，祇域奉辭禮足而去。 ^898c25

爾時，國中有迦羅越家女，年十五臨當嫁日，忽頭痛而死。
祇域聞之往至其家，問女父曰：「此女常有何病，乃致夭亡？」
父曰：「女小有頭痛，日月增甚，今朝發作尤甚於常，以致絕命。」 ^899a4

祇域便進，以藥王照視頭中，見有刺蟲，
大小相生乃數百枚，鑽食其腦，腦盡故死，
便以金刀披破其頭，悉出諸蟲，封著甖中。
以三種神膏塗瘡：一種者補蟲所食骨間之瘡；
一種生腦；一種治外刀瘡。
告女父曰：「好令安靜，慎莫使驚，十日當愈，
平復如故，到其日我當復來。」 ^899a8

祇域適去，女母便更啼哭曰：「我子為再死也，豈有披破頭腦當復活者？
父何忍使人取子那爾。」
父止之曰：「祇域生而把針藥，棄尊榮位，
行作醫師，但為一切命，此乃天之醫王，豈當妄耶？
囑語汝言：『慎莫使驚。』
而汝今反啼哭，以驚動之，將令此兒不復得生。」
母聞父言，止不復哭，共養護之，寂靜七日。
七日晨明，女便吐氣而寤，如從臥覺，曰：
「我今者了不復頭痛，身體皆安。
誰護我者，使得如是？」
父曰：「汝前已死，醫王祇域故來護汝，破頭出蟲以得更生。」
便開甖出蟲示之，女見太便驚怖，深自慶幸：
「祇域神乃如是，我促得報其恩。」
父曰：「祇域與我期言，今日當來。」 ^899a14

於是須臾祇域便來，女歡喜出門迎，頭面作禮，
長跪叉手曰：「願為祇域作婢，終身供養，以報更生之恩。」
祇域曰：「我為醫師，周行治病，居無常處，何用婢為？
汝必欲報恩者，與我五百兩金。
我亦不用此金，所以求者，凡人學道法當謝師，
師雖無以教我，我甞為弟子，今得汝金，當以與之。」
女便奉五百兩金，以上祇域。
祇域受，以與師，因白王：「暫歸省母到維耶梨國。」 ^899a27

爾時，國中復有迦羅越家男兒，好學武事，
作一木馬，高七尺餘，日日學習，騙上初學。
適得上馬，久久益習，忽過去失據，落地而死。
祇域聞之，便往以藥王照視腹中，見其肝反戾向後，氣結不通故死。
復以金刀破腹，手探料理，還肝向前畢，
以三種神膏塗之：其一種補手所獲持之處；
一種通利氣息；一種生合刀瘡。
畢囑語父曰：「慎莫令驚，三日當愈。」
父承教勅，寂靜養視。
至於三日，兒便吐氣而寤，狀如臥覺，即便起坐。
須臾祇域亦來，兒歡喜出門迎，頭面作禮，
長跪白言：「願得為祇域作奴，終身供養，以報再活之恩。」
祇域曰：「我為醫師，周行治病，病者之家爭為我使，當用奴為？
我母養我勤苦，我未有供養之恩報母。
卿若欲謝我恩者，可與我五百兩金，以報母恩。」
於是取金以上#CB00178;女，還歸羅閱祇國。
祇域治此四人，馳名天下，莫不聞知。 ^899b7

又南有大國，去羅閱祇八千里，瓶沙王及諸小國皆臣屬之。
其王病疾積年不差，恒苦瞋恚，睚眥殺人——人舉目視之亦殺，
低頭不仰亦殺，使人行遲亦殺，疾走亦殺。
左右侍者，不知當何措手足。
醫師合藥，輒疑恐有毒，亦殺之。
前後所殺傍臣、宮女及醫師之輩，不可勝數。
病日增甚，毒熱攻心，煩懣短氣，如火燒身。
聞有祇域，即為下書勅瓶沙王徵召祇域。
祇域聞此王多殺醫師，大以恐怖，瓶沙又怜其年小恐為所殺，
適欲不遣，畏見誅伐，父子相守，晝夜愁憂，不知何計。 ^899b24

爾時，瓶沙王乃將祇域俱往佛所，頭面禮足而白佛言：「世尊！
彼王惡性，恐殺醫師，為可往不？」
佛告祇域：「汝宿命時與我約誓，俱當救護天下，
我治內病，汝治外病。
今我得佛，故如本願會生我前。
此王病篤，遠來迎汝，如何不往？
急往救護之，趍作方便，令病必愈，王不殺汝。」
祇域便承佛威神，往到王所，診省脈理，
及以藥王照之，見王五藏及百脈之中血氣擾擾，悉是蛇蟒之毒周匝身體。 ^899c6

祇域白王：「王病可治，治之保愈，然宜入見太后諮議合藥。
若不見太后，藥終不成。」
王聞此語，不解其故，意甚欲怒，然患身病，
宿聞祇域之名，故遠迎之，冀必有益，且是小兒，
知無他奸，忍而聽之。
即遣青衣黃門，將入見太后。 ^899c15

祇域白太后：「王病可治，今當合藥，宜密啟其方，
不可宣露，宜屏左右。」
太后即逐青衣黃門去。 ^899c20

祇域因白太后：「省王病，見身中血氣悉是蛇蟒之毒，似非人類。
王為定是誰子？太后以實語我，我能治之；
若不語我，王病則不可愈。」 ^899c22

太后曰：「我昔於金柱殿中晝臥，忽有物來厭我上者，
我時恍惚，若夢若覺，狀如魘夢，遂與通情。
忽然而寤，見有大蟒，長三丈餘，從我上去，則覺有軀。
王實是蟒子也，我羞恥此，未曾出口。
童子今乃覺之，何若神妙！
若病可治，願以王命委囑童子。
今者治之，當用何藥？」 ^899c25

祇域曰：「唯有醍醐耳。」
太后曰：「咄！童子慎莫噵醍醐，而王大惡聞醍醐之氣，
又惡聞醍醐之名，前後坐口噵醍醐而死者，數千百人。
汝今噵此，必當殺汝。
以此飲王，終不得下，願更用他藥。」 ^900a3

祇域曰：「醍醐治毒，毒病惡聞醍醐是也。
王病若微及是他毒，為有餘藥可以愈之。
蟒毒既重，又已遍身體，自非醍醐終不能消。
今當煎煉化令成水，無氣無味，王意不覺，自當飲之。
藥下必愈，無可憂也。」
便出，見王曰：「向入見太后，已啟藥方，今當合之，十五日當成。
今我有五願，王若聽我，病可即愈，若不聽我，病不可愈。」 ^900a7

王問：「五願盡何等事？」 ^900a14

祇域曰：「一者、願得王甲藏中新衣未歷軀者與我；
二者、願得令我獨自出入，門無呵者；三者、
願得日日獨入見太后及王后，莫得禁呵我；
四者、願王飲藥當一仰令盡，莫得中息；
五者、願得王八千里白象，與我乘之。」 ^900a16

王聞大怒曰：「兒子何敢求是五願？
促具解之。若不能解，今棒殺汝。
汝何敢求我新衣？
為欲殺我便著我衣，詐作我身耶？」 ^900a20

祇域曰：「合藥宜當精潔、齋戒，而我來日久，
衣被皆塵垢故，欲得王衣以之合藥。」 ^900a24

王意解曰：「如此，大佳！
汝何故欲得自出入宮門令無禁呵？
欲因此將兵來攻殺我耶？」 ^900a25

祇域曰：「王前後使諸師醫，皆嫌疑之，無所委信，
又誅殺之，不服其藥。
群臣皆言王當復殺我，而王病已甚，恐外人生心作亂。
若令我自出入不見禁呵，外人大小皆知王信我，
必服我藥，病必當愈，則不敢生逆亂之心。」 ^900a28

王曰：「大佳！汝何故日日獨入，見我母及我婦？
欲作婬亂耶？」 ^900b4

祇域曰：「王前後殺人甚多，臣下大小各懷恐怖，
皆不願王之安隱，無可信者。
今共合藥，因我顧睨之間便投毒藥，我所不覺，則非小事。
故思惟可信者、恩情無二，唯有母與婦。
故敢入見太后、王后，與共合藥。
當煎十五日乃成故，欲日日入伺候火齊耳。」 ^900b5

王曰：「大佳！汝何故使我飲藥一仰令盡，不得中息？
為欲內毒恐我覺耶？」 ^900b11

祇域曰：「藥有劑數，氣味宜當相及，若其中息，則氣不相繼。」 ^900b12

王曰：「大佳！汝何故欲得我象乘之？
此象是我國寶，一日行八千里，我所以威伏諸國，正怙此象。
汝欲乘之，為欲盜以歸家，與汝父攻我國耶？」 ^900b14

祇域曰：「乃南界山中有神妙藥草，去此四千里，
王飲藥宜當即得此草，重復服之，故欲乘此象詣往採之，
朝去暮還，令藥味相及。」
王意大解，皆悉聽之。 ^900b18

於是祇域煎煉醍醐，十五日成，化如清水，
凡得五升，便與太后、王后，俱捧藥出，白王：「可服。
願被白象預置殿前。」
王即聽之。王見藥但如清水，初無氣味，
不知是醍醐，又太后、王后身自臨合，信其非毒，便如本要一飲而盡。
祇域便乘象，徑去還羅閱祇國。 ^900b21

爾時，祇域適行三千里，祇域年小力膂尚微，
不堪疾迅，頭眩疲極，便止息臥。 ^900b28

到日過中，王噫氣出，聞醍醐臭，便更大怒曰：
「小兒敢以醍醐中我，怪兒所以求我白象，正欲叛去。」 ^900b29

王有勇士之臣名曰烏，神足步行能及此象，
即呼烏曰：「汝急往逐取兒來，生將以還，我欲目前捶殺之。
汝性常不廉，貪於食，故名為烏。
此醫師輩多喜行毒，若兒為汝設食，慎莫食也！」 ^900c3

烏受勅便行，及之於山中，曰：「汝何故以醍醐中王，而云是藥？
王故令我追呼汝還，汝急隨我還，陳謝自首庶可望活；
若故欲走，今必殺汝終不得脫。」 ^900c7

祇域自念：「我雖作方便求此白象，復不得脫，
今當復作方便，何可隨去？」
乃謂烏言：「我朝來未食，還必當死。
寧可假我須臾，得於山間啖果飲水，飽而就死乎？」 ^900c10

烏見祇域小兒，畏死懼怖，言辭辛苦，怜而聽之，
曰：「促食當去，不得久留。」 ^900c14

祇域乃取一梨，喫食其半，以毒藥著爪甲中，
以分餘半，便置於地；又取一杯水，先飲其半，
又行爪下毒於餘水中，復置於地。
乃歎曰：「水及梨皆是天藥，既清香且美。
其飲食此者，令人身安，百病皆愈，氣力兼倍。
恨其不在國都之下，百姓當共得之，而在深山之中，人不知也。」
便進入山索求他果。 ^900c15

烏性既貪，不能忍於飲食，又聞祇域歎為神藥，
亦見祇域已飲食之，謂必無毒，便取餘梨食之，盡飲餘水。
便下痢，痢如注水，躃地而臥，起輒眩倒，不能復動。 ^900c22

祇域曰：「王服我藥，病必當愈，然今藥力未行，
餘毒未盡，我今往者，必當殺我。
汝無所知，起欲得我以解身負，故使汝病，
病自無苦，慎莫動搖，三日當差；若起逐我，必死不疑。」
便上象而去。 ^900c26

祇域則過墟聚，語長伍曰：「此是國王使，
今忽得病，汝等急往，舁取歸家，好養護之，
厚其床席，給與糜粥，慎莫令死，死者王滅汝國。」
語畢便去，遂歸本國。 ^901a2

長伍承勅，迎取養護，三日毒歇下絕，烏便歸。
見王叩頭，自陳曰：「我實愚癡，違負王教，
信祇域言，飲食其餘水果，為其所中，下痢三日，
始今旦差，自知當死。」 ^901a5

比烏還三日之中，王病已差，王自追念：「悔遣烏往行。」
見烏來還，且悲且喜曰：「賴汝不即將兒來，當我恚時必當捶殺。
我得其恩，命得生活，而反殺之，逆戾不細。」
即悔前後所抂殺者，悉更厚葬，復其家門賜與錢財。
思見祇域，欲報其恩，即遣使者，奉迎祇域。
祇域雖知王病已差，猶懷餘怖不復欲往。 ^901a9

爾時，祇域復詣佛所，接足頂禮，白佛言：「世尊！
彼王遣使來喚，為可往不？」 ^901a17

佛告祇域：「汝本宿命已有弘誓，當成功德，何得中止？
今應更往，汝已治其外病，我亦當治其內病。」 ^901a19

祇域便隨使者去，王見祇域甚大歡喜，
引與同坐，把持其臂曰：「賴蒙仁者之恩，
今得更生，當何以報？
當分國土以半相與，宮中婇女，庫藏寶物悉當分半，幸願仁者受之。」 ^901a21

祇域曰：「我本為太子，雖實小國，亦有民人，珍寶具足。
不樂治國故求為醫，當行治病，當用土地、
婇女、寶物為？皆所不用。
王前聽我五願，外病已愈，今若聽一願，內病可復除愈。」 ^901a26

王曰：「唯聽仁教，請復聞一願之事。」 ^901b1

祇域曰：「願王請佛，從受明法。」
因為王說佛功德、巍巍特尊。
王聞大喜曰：「今欲遣烏臣以白象迎佛，可得致不？」 ^901b2

祇域曰：「不用白象，佛解一切，遙知人心所念。
但宿齋戒清淨，供具燒香，遙向佛作禮，
長跪白請，佛必自來。」
王如其言。佛明日與千二百五十比丘俱來，
飯食已畢，為王說經。
王意開解，便發無上正真道心，舉國大小皆受五戒，恭敬作禮而去。 ^901b4

又#CB00178;女生既奇異，
長又聰明，從父學問，博知經道、星曆諸術，
殊勝於父，加達聲樂，音如梵天。
諸迦羅越及梵志家女，合五百人皆往從學，以為大師。
#CB00178;女常從五百弟子，
讚授經術，或相與遊戲園池及作音樂。
國人不解其故，便生譏謗，呼為婬女，五百弟子皆號婬黨。 ^901b11

又#CB00178;女生時，國中復有須漫女及波曇女，
亦同時俱生。須漫女者，生於須漫華中。
國有迦羅越家，常笮須漫以為香膏。
笮膏石邊忽作瘤節，大如彈丸，日日長大，
至如手拳，石便爆破，見石節之中有聚，
聚如螢火，射出墮地，三日而生須漫，又三日成華。
華舒中有小女兒，迦羅越取養之，名曰須漫女，
長大姝好，及才明智慧，亞次#CB00178;女。 ^901b17

爾時，又有梵志家浴池中自然生青蓮華，
華特加大，日日長益，如五升瓶。
華舒見中有女兒，梵志取養之，名波曇女，
長大又好，才明智慧如須漫女。 ^901b25

諸國王聞此二女顏容絕世，交來求娉之。
二女曰：「我生不由胞胎，乃出草華之中，
是與凡人不同，何宜當隨世人乃復嫁耶？」
聞#CB00178;女聰明、容貌絕世，
無與匹者，又生與我同體，皆辭父母，往事#CB00178;女，
求作弟子，明經智慧，皆勝此五百人。 ^901b28

爾時，佛入維耶梨國，#CB00178;女便率將弟子五百人出迎佛，
頭面作禮，長跪白言：「願佛明日到我園中飯食。」
佛默然受之。#CB00178;女還歸，辦其供具。 ^901c5

佛進入城，國王又出宮迎佛，禮畢長跪請佛：「願明日到宮飯食。」
佛言：「#CB00178;女向已前請，王後之矣。」 ^901c8

王曰：「我為國王，至心請佛，必望依許。
#CB00178;女但是婬女，日日將徒五百婬弟子，
行作不軌，何為捨我而應其請？」 ^901c10

佛言：「此女非婬女，其宿命有大功德，已供養三億佛。
昔曾又與須漫、波曇女俱為姊妹，#CB00178;女最大，
須漫次之，波曇最小，生於大姓家，財寶饒富，
姊妹相率供養五百比丘尼，日日施設飲食，
及作衣服，隨所無乏，皆悉供之，盡其壽命。
三人常發誓言：『願我後世逢佛，得自然化生，
不由胞胎，遠離穢垢。』
今如本願，生值我時。 ^901c13

「又昔雖供養比丘尼，然其作豪富家兒，
言語嬌溢，時時或戲笑比丘尼曰：『諸道人於邑日久，
必當欲嫁，迫有我等供養撿押，不得放恣情意耳。』
故今者受此餘殃，雖日讚經道，虛被婬謗。
此五百弟子，時亦并力相助供養同心歡喜，
今故會生，果復相隨。 ^901c20

「祇域爾時為貧家作子，見 #CB00178;女供養，
意甚慕樂，而無資財，乃常為比丘尼掃除，
掃除潔淨已，輒發誓言：『令我能掃除天下人身病穢如是快耶！』 ^901c26

「#CB00178;女憐其貧窮，又加其勤力，常呼為子。
其比丘尼有疾病時，常使祇域迎醫及合湯藥，
曰：『令汝後世與我共獲是福。』
祇域迎醫所治悉愈，乃誓曰：『願我後世為大醫王，
常治一切身四大之病，所向皆愈。』
皆宿日因緣，今故為#CB00178;女作子，皆如本願。」
王聞佛語，乃長跪悔過，却期後日。 ^901c29

佛明日便與諸比丘到#CB00178;女園，具為說本願功德。
三女聞經開解，并五百弟子，同時歡喜出家修行，
精懃不懈，皆得阿羅漢道。 ^902a6

佛告阿難：「汝當受持，為四眾說，莫令斷絕。
一切眾生，慎身、口、意，勿生憍慢放逸。
#CB00178;女往昔時，嘲戲比丘尼故，今被婬謗。
汝當修行身、口、意業，恒發善願，聞者隨喜、信樂受持。
莫生誹謗，墮於地獄，餘報畜生，經百千劫，
後報為人貧窮下賤，不聞正法，邪見家生，
恒值惡王，身不具足。
汝當修行受持讀誦，盡未來際常使不絕。」 ^902a10

爾時，阿難從座而起，稽首禮足長跪合掌，
白佛言：「世尊！此法之要當名何經？」 ^902a18

佛語阿難：「此經名曰『#CB00178;女祇域因緣經』，
修行法用如上，供養比丘、比丘尼，施藥迎醫，
隨喜發誓，今獲果報，如是受持。」 ^902a19

佛說經已，大眾、人民、天龍八部，聞佛所說，歡喜奉行。
佛說#CB00178;女祇域因緣經
 ^902a22
