
jing:: 中四分律比丘含注戒本〔中〕
orig:: 
諸大德！是九十波逸提法，半月半月說，
《戒經》中來。 ^442b14

初、故妄語戒。
commentary:: 
佛在釋翅瘦。釋子象力善能談論，與外道論議不如時，
便反前語；若僧中問，復違反語。
梵志譏無正法，比丘舉過白佛。
因制此戒。
orig::  ^442b16

若比丘，知
commentary:: 
謂見、聞、觸、知，及不見、知八種。
見者，眼識能見。乃至意識能知。
不見者，除眼識，餘五識是。
如是類反也。
orig::  ^442b20

而妄語者，
commentary:: 
若境界是見、聞、觸、知，若想，若疑，便言不見、
聞、觸、知，波逸提。乃至不見、聞等，亦類上也。
若本作妄語念，及妄時不憶是妄語者，
吉羅；若前後不憶，正妄語時知者，波逸提。
若所見異、所忍異、所欲異、所觸異、所想異、
所心異，如此諸事，皆是妄語。
說戒時乃至三問，憶念罪不說，突吉羅。
orig::  ^442b23

波逸提。
commentary:: 
若說不了，吉羅。尼同犯，三眾吉羅。
不犯者，不見言不見，乃至知言知等八種。
若意有見想便說者，不犯。
orig::  ^442c1

二、行罵戒。
commentary:: 
佛在舍衛。六群於斷事人前種類罵，彼忘失前後，慚愧不語。
比丘以過白佛。便引牯牛以譬，「畜生得毀，
不堪進力」等，便制此戒。
orig::  ^442c4

若比丘，種類
commentary:: 
有多種，卑姓家生，行業亦卑，伎術工巧亦卑，
或言「汝犯過」，或言「多結使」，或言「盲」「瞎」等語也。
orig::  ^442c8

毀呰語者，
commentary:: 
如上六種罵餘比丘，若面罵、喻罵、自比罵者，
墮；說不了，突吉羅。
orig::  ^442c11

波逸提。
commentary:: 
若說善法而面罵者，言「汝是阿蘭若」乃至
「坐禪」；若喻罵者，言「汝似坐禪」也；若自比罵者，
言「我非」也——說了、不了，並吉羅。
尼墮，三眾吉羅。不犯者，相利故說，為法、
為律、為教授故，為親厚故，或戲，或失口，或錯誤者是。
orig::  ^442c13

三、兩舌語戒。
commentary:: 
佛在舍衛。六群傳他彼此語，令眾鬪諍，不能除滅。
比丘以過白佛。便引「野干鬪亂二獸，況復於人」，
便訶責已，而制此戒。
orig::  ^442c18

若比丘，兩舌語，
commentary:: 
語謂鬪亂十眾，欲離彼此等也。
orig::  ^442c21

波逸提。
commentary:: 
不犯者，破惡知識、惡伴黨。
和尚、同師、知識、親友、數數語者無義無利，
欲方便作無利義，破如是人者，不犯。
orig::  ^442c23

四、共人女宿戒。
commentary:: 
佛在舍衛。阿那律行寄婬女舍宿，女裸身來嬈，
尊者升空，彼慚愧懺悔，說法得道。
比丘舉過，佛便訶制此戒也。
orig::  ^442c26

若比丘，與婦女
commentary:: 
人女有知，命根不斷。
orig::  ^442c29

同室
commentary:: 
四周牆障，上有覆也；或前敞無壁；或雖覆而不遍；或覆遍而有開處也。
orig::  ^443a1

宿者，
commentary:: 
若前後至，或俱至，若亞若臥，隨脇著地，
隨轉側，並犯也。
orig::  ^443a3

波逸提。
commentary:: 
若非人女、畜生女、黃門，若二根人同宿，吉羅。
晝日，女立比丘臥者，吉羅。
不犯者：不知彼室內有女；若室無覆，若半障、
少障，若盡障；若半覆障，作句準上；若病臥；
被縛；命、梵難等——並開。
orig::  ^443a5

五、共未受具人宿過限戒。
commentary:: 
佛在曠野城。六群共長者講堂宿，時亂心睡，
形露，為彼調弄。白佛，因制。
佛在拘睒彌，便開二三宿，重結此戒也。
orig::  ^443a10

若比丘，與未受大戒人
commentary:: 
除比丘、比丘尼，餘未受大戒人是也。
orig::  ^443a14

共宿，
commentary:: 
同室宿，如前說。
orig::  ^443a16

過二宿至三宿，
commentary:: 
若共二宿，若三宿，明相未出，應起避去。
至第四宿，若自去，若使未受者去。
orig::  ^443a17

波逸提。
commentary:: 
若與非人、畜生男，共過三宿，一切突吉羅。
開緣並同前戒。
orig::  ^443a20

六、共未受具同誦戒。
commentary:: 
佛在曠野城。六群比丘與諸長者講堂誦經，
語聲高大，亂坐禪者。
比丘舉過白佛，因制此戒。
orig::  ^443a22

若比丘，與未受大戒人
commentary:: 
如上。
orig::  ^443a25

共誦
commentary:: 
謂誦句義、句味、字義也。
非句義亦爾。言「句義」者，同誦不前不後也。
非句義者，如一人說「諸惡莫作」未竟，第一人抄同。
句味者，「眼無常」等。
非句味者，抄前也。
字義者，同誦「阿」字也。
非字義者，抄前「阿」字也。
orig::  ^443a26

法者，
commentary:: 
謂佛、聲聞、仙人、諸天所說正法。
orig::  ^443b2

波逸提。
commentary:: 
若共誦，一說、二三說，若口授、書授，若不了了；
及非人、畜生——並突吉羅。
若師不教言「我說竟，汝可說」，師吉羅。
不犯者：「我說竟，汝說」；一人誦竟，一人書；若同業同誦。
或戲笑語、獨語、錯說彼此，皆不犯也。
orig::  ^443b3

七、說麁罪戒。
commentary:: 
佛在羅閱城。有波利婆沙、摩那埵比丘在下行坐，
六群比丘以所犯事向白衣說之，有過者及餘比丘皆慚。
比丘舉過，佛故訶制。
orig::  ^443b8

若比丘，知他
commentary:: 
不知者開。
orig::  ^443b12

有麁惡罪，
commentary:: 
四波羅夷、僧伽婆尸沙也。
orig::  ^443b13

向未受大戒人說，除僧羯磨，波逸提。
commentary:: 
除麁罪，以餘罪說者；自說麁罪、餘人罪——一切吉羅。
不犯者，若不知，若眾曾差，若非麁想，若白衣先已聞者，不犯。
orig::  ^443b14

八、實得道向白衣說戒。
commentary:: 
佛在毘舍離，以前「大妄語」緣集僧訶責已，便制此戒。
orig::  ^443b18

若比丘，向未受大戒人說過人法，言「我見是，
我知是」，實者，波逸提。
commentary::  ^443b20

並如上初篇。若言業報，若戲、錯，並不犯。
orig::  ^443b21

九、獨與女人說法戒。
commentary:: 
佛在舍衛。迦留陀夷在姑前與兒婦耳語說法，
因姑譏問，比丘舉過，佛因制斷。
後開五、六語及有智男過限說等。
orig::  ^443b23

若比丘，與女人
commentary:: 
如上。
orig::  ^443b27

說法，過五、
commentary:: 
色、受、想、行、識無我也。
orig::  ^443b28

六語，
commentary:: 
眼、耳、鼻、舌、身、意無常也。
orig::  ^443b29

除有智男子，
commentary:: 
解麁惡、不麁惡事也。
orig::  ^443c1

波逸提。
commentary:: 
若說不了，吉羅；若向非人、畜生說，過亦爾。
不犯者：若五、六語；有智男前過說；若無有智男前問，
應答廣說；若授優婆夷五戒，乃至說五戒法；
與受八關齋，說八關齋法、八聖道、十不善法；
女人問義不解，廣說並得。
orig::  ^443c2

十、掘地戒。
commentary:: 
佛在曠野城。六群為佛修治講堂，周匝自掘地，
長者譏嫌「不知正法，斷他命根」。
白佛，因制。後教人治講堂，言「掘是，置是」。
長者重譏，比丘舉過，佛重制戒。
orig::  ^443c7

若比丘，自手掘
commentary:: 
若用鋤、钁、椎打，乃至指爪掐傷，打杙入地，
地上然火，及有地想。
orig::  ^443c11

地，
commentary:: 
若未掘；若已掘地，若四月、被雨漬，還如本。
orig::  ^443c13

若教人掘者，
commentary:: 
若不教言「看是，知是」，突吉羅也。
orig::  ^443c15

波逸提。
commentary:: 
下二眾吉羅，下篇同此。
不犯者，若語言「知是，看是」。
若曳材木，若扶籬正，若反塼石，取牛屎，
取崩岸土，若鼠壤土，除經行處土及屋內土，
若來往經行、掃地，不故掘，一切不犯。
orig::  ^443c16

十一、壞生種戒。
commentary:: 
佛在曠野城，集僧告言：有一比丘修治屋舍而自斫樹，非沙門法。
訶責制戒。
orig::  ^443c21

若比丘，壞
commentary:: 
若斫、截、墮落，並名為壞也。
orig::  ^443c24

鬼神
commentary:: 
非人是也。
orig::  ^443c25

村，
commentary:: 
一切草木，是鬼畜所依。
村有五種：根種、枝種、節種、覆羅種、子子種。
orig::  ^443c26

波逸提。
commentary:: 
若生主想，自斷、教他斷，自炒、煮，若教人，
並墮；生疑者，吉羅。
草木七種色，自壞、教他壞者，墮；生疑及想，吉羅。
若釘杙著生草樹上，若以火等，並墮。
若斷多分生草木者，墮。
斷半乾生者，及不言「知是，看是」，一切吉羅。
不犯者：若言「看是，知是」；若斷乾枯草木；
若於生草木上曳材、曳竹，正籬障，撥塹石，
取牛屎；若生草覆道以仗遮開；若以瓦石拄之而斷傷草木。
若除經行地土，若掃經行地，若以杖築地，
而誤撥生草斷者，無犯。
orig::  ^443c28

十二、餘語惱觸戒。
commentary:: 
佛在拘睒毘國。闡陀比丘犯罪，餘比丘問，以餘事答。
以過白佛，便訶已，作餘語白。
後便惱僧，喚來不來，乃至不應語而語。
以過白佛，訶已，作觸惱白，因此故制也。
orig::  ^444a9

若比丘，妄作餘語
commentary:: 
僧未白前作餘語者——「汝向誰說？」
「為說何事？」「為論何理？」
「為我說，為餘人說？」
「我不見此罪」者，一切吉羅。
若作白已，如是語者，犯墮也。
orig::  ^444a14

惱他者，
commentary:: 
如前緣中，乃至不應語而語，一切吉羅。
白已，作者，波逸提也。
orig::  ^444a18

波逸提。
commentary:: 
若上座喚，不來，吉羅。
不犯者：重聽不解，前語有參錯，「汝向誰說」，
乃至「我不見此罪」；若作非法、無利益羯磨，
不與和合，喚來不來；若為作非法羯磨，
若不欲知，教言「莫來」便來；若一坐食，若不作餘食法食，
若病，喚起不起；命、梵等難，教「莫起」便起；
若惡心問，不與說；若作非法事，便訶語者；
若小語；若錯說——一切不犯。
orig::  ^444a20

十三、嫌罵知事戒。
commentary:: 
佛在羅閱城。沓婆摩比丘僧差知事，慈地比丘齊眼見處譏嫌之。
以過白佛，便訶制戒。
後便於聞處罵，以過重白佛，便乘前重制。
orig::  ^444a28

若比丘，嫌
commentary:: 
謂面見、不聞處，言「有愛、恚、怖、癡」也。
orig::  ^444b3

罵，
commentary:: 
背面耳聞，於不見處而設罵也。
orig::  ^444b4

波逸提。
commentary:: 
若不受上座教，嫌罵，吉羅。
不犯者：實有事，恐後悔恨，語令如法發露，
便言「有愛」等；若戲、錯說者——並不犯。
orig::  ^444b5

十四、露地敷僧物戒。
commentary:: 
佛在舍衛。長者請僧，十七群比丘取僧坐具露敷經行，
望食時到，不收，往食，為風塵坌，蟲鳥壞污。
以過白佛，訶已制戒。
orig::  ^444b8

若比丘，取僧
commentary:: 
眾僧物、為僧、屬僧三種也。
orig::  ^444b12

繩床、
commentary:: 
有五種：旋脚、直脚、曲脚、入梐、無脚
orig::  ^444b13

木床，
commentary:: 
亦如上說。
orig::  ^444b14

若臥具、
commentary:: 
或用坐，或用臥。
orig::  ^444b15

坐褥，
commentary:: 
擬常用坐。
orig::  ^444b16

露地敷，若教人敷，捨去，不自舉，不教人舉，波逸提。
commentary::  ^444b17

彼以僧物付知事云：「我今付授汝守護看。」
若都無人，當舉屏處。
若無屏處，必知無壞，當持麁者覆好者上。
若即時還，便應去。
隨雨中疾及時還者，應往也。
彼次第作如是方便，應去；若不作者，初出門，
墮；若方便還悔，一切吉羅。
若二人同坐，下座應收，不者犯二罪，上座犯一墮；
若俱不收，二俱墮。
餘床、踞床、机等不收，及臥具表裏，一切吉羅。
若露敷僧物而入房思惟，吉羅。
不犯者，僧物露敷，去時語舊住人、摩摩帝、
經營人令知，如上方便，一切不犯。
orig::  ^444b18

十五、覆處敷僧物戒。
commentary:: 
佛在舍衛。客比丘在邊房敷臥具宿，不語便去，
臥具爛壞，蟲嚙色變。
見過白佛，因制此戒。
orig::  ^444b29

若比丘，僧房中敷僧臥具，
commentary:: 
謂繩床、木床、臥褥、坐具、枕、地敷，下至臥氈。
orig::  ^444c3

若自敷，若教人敷，若坐若臥，去時不自舉，
不教人舉，
commentary::  ^444c5

彼應語舊住比丘言：「與我牢舉。」
若無人，不畏失，當移床離壁，高榰床脚，
持枕、褥、臥具置裏，以餘麁者重覆；若恐壞敗，
取臥具等置衣架上，豎床而去。
若不如是，出界，墮罪；欲去還悔，吉羅。
若即還不久，聽二宿在界外；第三宿明相未出，
不自往，不遣使掌護者，犯墮。
orig::  ^444c6

波逸提。
commentary:: 
不犯中，如上方便已，在界外水陸道斷，
命、梵等緣者開。
orig::  ^444c12

十六、強敷坐戒。
commentary:: 
佛在舍衛。六群、十七群同道行，至無住處，
十七群自求住處，彼六群知求得宿處，強在中間敷臥具宿。
比丘以過白佛，因制此戒。
orig::  ^444c14

若比丘，知
commentary:: 
不知者開。
orig::  ^444c18

先比丘住處，後來強於中間
commentary:: 
若頭邊，若脚邊，若兩脇邊。
orig::  ^444c19

敷臥具
commentary:: 
草敷、葉敷，下至地敷、臥氈。
orig::  ^444c21

止宿，念言「彼若嫌迮者，自當避我去」，作如是因緣，
非餘，非威儀，波逸提。
commentary::  ^444c22

謂隨轉側，脇著床，結墮。
不犯者：先不知；若語已住，先與開間；若間寬廣，
不相妨閡；若親舊人教言「但敷，我自語主」；
若倒地；若病，轉側墮上；若力勢所持；若被繫閉；
命、梵二難——並不犯。
orig::  ^444c23

十七、牽他出房戒。
commentary:: 
佛在舍衛。六群、十七群同道行，至小住處。
十七群於先入寺，掃灑令淨。
六群知得好處，驅起牽出。
比丘以過白佛，便制此戒。
orig::  ^444c28

若比丘，瞋他比丘不喜，僧房舍中，若自牽出，
教他牽出，
commentary::  ^445a3

若自作、教人牽，隨所牽多少，隨出房，隨犯。
若牽多人出一戶，若牽一人出多戶，皆犯多墮。
若一人出一戶，一墮。
若持他物出，若擲著戶外，閉他戶外，皆突吉羅。
orig::  ^445a4

波逸提。
commentary:: 
不犯者：無恚心，隨次出；若遣未受具出；
若破戒、見、威儀，及為舉、擯；因此故命、梵難，驅出者——並開。
orig::  ^445a8

十八、坐脫脚床戒。
commentary:: 
佛在舍衛。比丘在重屋上住，坐脫脚床，脚脫墮比丘上。
壞身出血，仰面恚罵。
比丘舉過，佛訶而制。
orig::  ^445a11

若比丘，若房
commentary:: 
謂僧房，若私房。
orig::  ^445a14

若重閣上，
commentary:: 
謂立頭不至上。
orig::  ^445a15

脫脚繩床，若木床，
commentary:: 
脫脚者，脚入梐。
orig::  ^445a16

若坐若臥者，
commentary:: 
隨脇著床，隨轉側也。
orig::  ^445a17

波逸提。
commentary:: 
除脫脚床已，若在獨坐床，或一板床、俗床，一切吉羅。
不犯者：若坐旋脚、直脚、曲脚、無脚床；若床支大；
若脫脚床安細腰；若重屋板覆，刻木作華覆，
若厚覆；若板床坐；若脫床脚坐者——並開。
orig::  ^445a18

十九、用蟲水戒。
commentary:: 
佛在拘睒毘。闡陀起屋，蟲水和泥，教人和，
長者見嫌：「無有正法，害眾生命！」
比丘舉過，佛因制戒。
orig::  ^445a23

若比丘，知
commentary:: 
不知不犯。
orig::  ^445a26

水有蟲，若澆泥若草，若教人澆者，
commentary:: 
若以草、土擲蟲水中，若蟲酪漿、清酪漿、
若酢以澆泥、草，一切皆墮。
教人亦同。
orig::  ^445a27

波逸提。
commentary:: 
不犯者：不知有蟲，作無蟲想；若蟲大，以手動水令蟲去；
若漉水灑地；若教人漉者——一切無犯。
orig::  ^445b1

二十、覆屋過限戒。
commentary:: 
佛在拘睒毘。闡陀起房，重覆不止，屋便摧破，
居士嫌言：「檀越雖與，受者應知足。」
比丘舉過，佛因制戒。
orig::  ^445b4

若比丘，作大房舍，
commentary:: 
多用財物。
orig::  ^445b7

戶扉、窓牖及餘莊飾具，
commentary:: 
刻鏤彩畫。
orig::  ^445b8

指授覆苫，
commentary:: 
有二種，縱覆、橫覆也。
orig::  ^445b9

齊二、三節。若過者，
commentary:: 
彼比丘指授三節未竟，當至不見聞處。
若不至不見聞處，三節竟，墮。
orig::  ^445b10

波逸提。
commentary:: 
若互捨見、聞處，吉羅。
不犯者，如上指授，離遠者開。
orig::  ^445b12

二十一、輒教授尼戒。
commentary:: 
佛在舍衛。大愛道尼來請教授，佛令差往，
僧次般陀往彼說法，六群次往，向說世論。
愛道白佛，便羯磨差而制戒也。
orig::  ^445b14

若比丘，僧
commentary:: 
一說戒，一羯磨。
orig::  ^445b18

不差，
commentary:: 
不於僧中白二羯磨。
orig::  ^445b19

教授
commentary:: 
八不可違法，《律》具出文。
orig::  ^445b20

比丘尼者，波逸提。
commentary:: 
若於說戒時，座上問答已，若僧差，若隨尼請，
彼比丘剋時到，尼亦剋時迎；若違，俱犯吉羅。
若聞來者，當出半由旬迎，供給所須，不者吉羅。
若僧不差，非教授日，與說八不違法，吉羅；
若不差，與說法者，墮。
若僧病、不和合、眾不滿，應遣人禮拜問訊；
尼眾病等，亦遣禮拜問訊——若不，吉羅。
比丘尼等二眾吉羅。
不犯者，比丘尼眾如上方便已，而為水陸道斷諸難不容禮拜問訊者，
並開。
orig::  ^445b21

二十二、為尼說法至暮戒。
commentary:: 
佛在舍衛。難陀僧差教授尼已，默然而住，
愛道重請，說至日暮。
尼出祇桓，城塹中宿，為俗所譏。
比丘白佛，佛便訶制。
orig::  ^445c1

若比丘，為僧差，
commentary:: 
一教授，一羯磨。
orig::  ^445c5

教授
commentary:: 
眾僧中差，白二羯磨。
orig::  ^445c6

比丘尼，乃至日暮者，
commentary:: 
彼為僧差教授尼，日未暮當還。
除教授，若受經，若誦經，若問，若以餘事，
乃至日暮；除尼，若為婦女餘人受經等至暮——一切突吉羅也。
orig::  ^445c7

波逸提。
commentary:: 
尼等吉羅。不犯者：教授尼至日未暮便休；
除婦女已，為餘人；若船濟處說法，尼自聽者；
若與估客夜說法；若尼寺中；若因人請，
值說便聽者，開。
orig::  ^445c11

二十三、譏訶教授者戒。
commentary:: 
佛在舍衛。尼聞教授師來，出迎供給，六群生嫉，
云：「彼無實，但為食故教授尼也。」
比丘以過白佛，因而制戒。
orig::  ^445c15

若比丘，語諸比丘作如是語「諸比丘為飲食故，
教授比丘尼」者，波逸提。
commentary::  ^445c18

若說不了了，吉羅。
比丘尼等吉羅。不犯者：其事實爾，為飲食供養故教授，
為飲食故教誦經、受經，若問；若戲，若錯說者——一切不犯。
orig::  ^445c19

二十四、與非親尼衣戒。
commentary:: 
佛在舍衛。乞食比丘威儀具足，尼見生善而數請，比丘不受。
後僧分衣，便以衣與尼，尼輒受之。
彼嫌責尼，數數向人說。
比丘以過白佛。訶制此戒。
orig::  ^445c23

若比丘，與非親里
commentary:: 
如上解。
orig::  ^445c27

比丘尼衣，
commentary:: 
十種如上。
orig::  ^445c28

除貿易，
commentary:: 
以衣易衣，易非衣，易針，易刀，若縷線，下至藥草一斤。
orig::  ^445c29

波逸提。
commentary:: 
比丘尼等吉羅。不犯者，與親里尼衣，共相貿易，
若與塔、與佛、與僧，無犯。
orig::  ^446a2

二十五、為非親尼作衣戒。
commentary:: 
佛在舍衛。迦留陀夷為作大衣，便裁作婬像，
成已付尼，令在眾後著之，生俗譏笑。
諸尼以過白佛，因制此戒。
orig::  ^446a4

若比丘，與非親里比丘尼作衣者，波逸提。
commentary:: 
彼比丘隨刀截多少，隨一縫一針，皆墮。
若復披看、牽挽、熨治，以手摩捫，若捉角頭挽方正、
安揲，若安緣，若索線，若續線，一切吉羅。
尼等吉羅。不犯者：與親里尼作；與僧作；
若為塔；若借著，浣、染、治還主者——一切開。
orig::  ^446a8

二十六、與尼坐戒。
commentary:: 
佛在舍衛。迦留陀夷與倫蘭難陀尼，俱貌端正，
各有欲意，在門外坐。
居士共嫌，鴛鴦為喻。
比丘聞告，佛因制戒。
orig::  ^446a14

若比丘，與比丘尼
commentary:: 
一處者，一是比丘，一是比丘尼。
orig::  ^446a17

在屏
commentary:: 
有二種：見屏處者，若塵霧烟雲，黑闇不見也；
聞屏處者，乃至不聞常語聲。
orig::  ^446a19

障
commentary:: 
若樹，若牆，若籬，若衣，若復以餘物障。
orig::  ^446a21

處坐者，
commentary:: 
若第三人盲而不聾、聾而不盲，若立住者，一切吉羅。
orig::  ^446a22

波逸提。
commentary:: 
尼等吉羅。不犯者：若比丘有伴；若有知人，
有二，不盲不聾、不聾不盲；若行過倒地；
若病；若力勢所持；命、梵等難者——並開。
orig::  ^446a24

二十七、與尼同行戒。
commentary:: 
佛在舍衛。六群比丘與六群尼人間遊行，
居士譏嫌，比丘舉過，佛便訶制。
orig::  ^446a27

若比丘，與比丘尼期，
commentary:: 
言共至某村、城、國土。
orig::  ^446b1

同一道行，
commentary:: 
村間有分齊行處是。
orig::  ^446b2

從一村乃至一村，
commentary:: 
隨分齊眾多界，一一墮。
非村，若空處行，乃至十里，墮。
若減一村，減十里，多村間同一界行，及方便共期，一切突吉羅。
orig::  ^446b3

除異時，波逸提。異時者，與估客行，若疑、
commentary:: 
疑有賊劫盜。
orig::  ^446b7

畏怖，
commentary:: 
怖有賊劫盜。
orig::  ^446b9

是謂異時。
commentary:: 
尼等吉羅。不犯者，不共期，大伴行，疑恐怖處，
若往彼得安隱，若力勢所持，命、梵等難者，並開。
orig::  ^446b10

二十八、與尼同乘舟戒。
commentary:: 
佛在舍衛。六群比丘與六群尼同乘船上水下水，居士共嫌。
比丘舉過白佛，因制此戒。
orig::  ^446b13

若比丘，與比丘尼共期，同乘一船上水下水，
commentary::  ^446b16

若入船裏，墮。餘方便，吉羅。
orig::  ^446b17

除直渡，波逸提。
commentary:: 
尼等吉羅。不犯者：不期；若直渡彼岸；若入船，
船師失濟，上水下水；若往彼岸不得安隱；
或為力勢所持；命、梵難緣，無犯。
orig::  ^446b18

二十九、受尼讚食戒。
commentary:: 
佛在舍衛。有居士請舍利弗等，露敷好座；
倫蘭難陀尼見已，妄言「所請並是下賤。
我若請者，則調達等龍中之龍」。
食還具說，佛因訶制此戒。
orig::  ^446b22

若比丘，知
commentary:: 
不知不犯。
orig::  ^446b26

比丘尼讚歎教化
commentary:: 
謂阿練若、乞食人，乃至持三衣、讚偈、多聞、
法師、持律、坐禪也。
orig::  ^446b27

因緣得食
commentary:: 
從旦至中得食。
orig::  ^446b29

食，除檀越先有意者，波逸提。
commentary:: 
謂咽咽結墮。除飲食，得#CB01321;身衣、
燈油，吉羅。尼等吉羅。
不犯者，若不知，若檀越先有意，若無教化想，
若尼自作，若檀越令尼經營，若不故教化而乞食與者，無犯也。
orig::  ^446c1

三十、與女人同行戒。
commentary:: 
佛在舍衛國。婦與姑諍，還毘舍離。
時阿那律欲往彼國，此女為伴。
夫便逐得，打阿那律幾斷命根。
比丘以事白佛，便訶制此戒。
orig::  ^446c6

若比丘，與婦女
commentary:: 
如上。
orig::  ^446c10

共期同一道行，乃至村間，波逸提。
commentary:: 
若村裏一界行，及尼等四眾，一切吉羅。
不犯者，先不知，不共期，須往彼得安，若力勢諸難者，開。
orig::  ^446c11

三十一、食處過受戒。
commentary:: 
佛在舍衛。時，拘薩羅國有無住村，居士作住處，常供一食。
六群數受，居士言：「我本周給一宿住者。」
比丘舉過白佛，因而制戒。
orig::  ^446c14

若比丘，施一處食，
commentary:: 
在中一宿也；食者，乃至時食。
orig::  ^446c18

無病
commentary:: 
病者，離彼村增劇者。
orig::  ^446c20

比丘應一食。若過受者，
commentary:: 
咽咽結墮。除食已，受餘 #CB00890;身衣、
燈油，盡突吉羅。
orig::  ^446c21

波逸提。
commentary:: 
尼同犯。不犯者：宿受；病，過受食；若居士請住，
「我為沙門釋子故設此食」；若檀越次第請食；
若兒、女、妹、婦次第請；或今日受此人食，
明日受彼人食；若道斷等難者。
orig::  ^446c23

三十二、背請戒。
commentary:: 
佛從羅閱祇人間遊行，至阿那頻陀國，
因沙 #CB00145;施粥，便開食粥。
因食濃粥，又因節會檀越送食，又後受請。
俗譏道訶，佛因制戒。
orig::  ^446c27

若比丘，展轉
commentary:: 
謂是請也。有二種，若僧次請、別請。
orig::  ^447a2

食，
commentary:: 
飯、#CB00595;、乾飯等。
orig::  ^447a4

除餘時，波逸提。餘時者，病時、
commentary:: 
不能一坐食好食令足。
orig::  ^447a5

施衣時，
commentary:: 
自恣竟，無迦絺那衣一月，有衣五月，若復有餘施食及衣也。
orig::  ^447a7

是謂時。
commentary:: 
若不捨前請，受後請，咽咽墮。
若不捨後請，受前請，咽咽吉羅。
不犯者：病時；施衣時；若一日之中有多請，
自受一請，餘者當施與人，言「長老，我應往彼，今布施汝」。
若與非食，或不足，或無請食者，或食已更得食，
或一處有前食、後食，皆開。
orig::  ^447a9

三十三、別眾食戒。
commentary:: 
佛在羅閱祇。提婆達多教人害佛，復教阿闍世殺父，
惡名流布，利養斷絕，與五比丘乞食。
比丘以過白佛，便訶己制戒。
orig::  ^447a15

若比丘，別眾
commentary:: 
若四人，若過四人也。
orig::  ^447a19

食，
commentary:: 
飯、#CB00595;、乾飯等也。
orig::  ^447a20

除餘時，波逸提。餘時者，病時、
commentary:: 
下至脚跟劈也。
orig::  ^447a21

作衣時、
commentary:: 
自恣竟，無迦絺那衣一月，有衣五月，乃至衣上作馬齒一縫。
orig::  ^447a22

施衣時、
commentary:: 
同前戒也。
orig::  ^447a24

道行時、
commentary:: 
下至半由旬內有來有去。
orig::  ^447a25

乘船時、
commentary:: 
下至半由旬內乘船上下者。
orig::  ^447a26

大眾集時、
commentary:: 
食足四人，長一人為患；五人、十人乃至百人，長一人為患也。
orig::  ^447a27

沙門施食時，
commentary:: 
在此沙門釋子外諸出家者，及從外道出家者是。
orig::  ^447a29

此是時。
commentary:: 
若無別眾食緣，當起白言：「我於此別眾食中無因緣，欲求出。」
若餘人無緣，亦聽使出。
若二人、三人，隨意食。
四人若過，應分作二部，更互入食。
若有別眾因緣欲入，尋起白言：「我有別眾食因緣，欲求入。」
佛言：「當隨上座次入。」
有緣不說，吉。隨別眾食，咽咽結墮。
尼同犯。不犯者：如上具列開緣；若二人、
三人；更互食；若說有因緣去者，開。
orig::  ^447b2

三十四、取歸婦、估客食過限戒。
commentary:: 
佛在舍衛。婦人將還夫家，以其辦食頻施比丘，
經時不反，夫還別取婦。
又有商客食分數施，遂為賊劫。
比丘以過白佛，因制戒。
orig::  ^447b10

若比丘，至白衣家，
commentary:: 
有男有女。
orig::  ^447b14

請比丘與#CB00596;、#CB00595;、
飯，若比丘須者，當二三鉢受，還至僧伽藍中，應分與餘比丘食。
commentary::  ^447b15

若不持食還者，告諸比丘：「某家有歸婦食，
有賈客道路糧，若食者，食已應出；持還者，齊二三鉢。」
若持一鉢、二鉢來者，一一示告語，乃至
「已持三鉢來，慎勿持還」。
orig::  ^447b16

若比丘，無病，
commentary:: 
謂不能一處坐食好食竟。
orig::  ^447b21

過兩三鉢受，持還僧伽藍中，
commentary:: 
出彼門犯墮，方便悔者吉羅。
orig::  ^447b22

不分與餘比丘食者，
commentary:: 
而獨食者，吉羅。
orig::  ^447b24

波逸提。
commentary:: 
若不問歸婦、賈客路食，若不語餘比丘，吉羅。
不犯者：兩三鉢受；若病，過受；問已，共分，
使知村處；若自送尼寺中得受；若送尼寺中得受，無犯。
orig::  ^447b25

三十五、足食戒。
commentary:: 
佛在舍衛，說一食法。
五種食中令飽足。
後猶憔悴，佛言「聽瞻病者又食病人殘食」。
又開「作餘食法」。有貪餮者，不知食法，因制此戒。
orig::  ^447b29

若比丘，食竟，或時受請，
commentary:: 
食者，五種之中，若食一一食，若飯、#CB00595;、
乾飯等，食飽足者。
orig::  ^447c4

不作餘食法
commentary:: 
彼持食還，作法言：「大德！
我足食已，知是，看是，作餘食法。」
彼應取少許食已，當語彼言：「我止。
汝取食之。」彼不作者。
orig::  ^447c6

而食者，波逸提。
commentary:: 
是中行、住、坐、臥，各作句數，犯足如《律》。
法闍尼食，有根、枝、葉、華、果、油、胡麻、黑石蜜、磨細末食。
彼比丘足已，不作餘食法，得而食之，咽咽墮。
若食已，為他作；若知他足食已，作；自手捉食作；
持食置地作；使淨人作；淨人前作；以不好食覆上作；
若持去——並不成餘食法，吉羅。
尼等四眾吉羅。不犯者：食作非食想；不受餘食法；
並反上制文；若病不作法；病人殘食不作餘食法；
若已作餘食法，無犯。
orig::  ^447c9

三十六、勸犯足食戒。
commentary:: 
佛在舍衛。兄弟同作比丘，其一貪餮嗜食，
不知足食不足食，餘食不餘食，得而食之。
彼以過責。此心懷恚，見彼食已，便強勸食，又以過責。
比丘舉過，佛因制戒。
orig::  ^447c18

若比丘，知
commentary:: 
不知不犯。
orig::  ^447c23

他比丘足食已，
commentary:: 
食有五種如上。
orig::  ^447c24

若受請，
commentary:: 
亦有五種如上。
orig::  ^447c25

不作餘食法，殷勤請與食——「長老！
取是食」，以是因緣，非餘，
commentary::  ^447c26

若先不知，不足食想；若與令棄；若與令舉；
若遣令與人；若未作法令作；若病人殘食；
若已作法食，不令他犯。
orig::  ^447c27

欲使他犯，
commentary:: 
若彼受食之，咽咽二俱墮。
若與食，彼棄之，或受而舉置，若受與餘人，
若彼受已作法食；若病人食，欲令他犯；
持病人殘食與，若作餘食法已與，欲令他犯——如上緣，
一切與者，吉羅。
orig::  ^448a1

波逸提。
commentary:: 
尼等四眾突吉羅。
orig::  ^448a6

三十七、非時食戒。
commentary:: 
佛在羅閱城。時人民節會，難陀、跋難陀二釋子共看伎，
并受飲食，向暮還山。
迦留陀夷夜入城乞食，女人雷電中見，
稱言：「鬼！鬼！」比丘以過白佛，訶制此戒。
orig::  ^448a7

若比丘，非時
commentary:: 
時者，明相出乃至日中，按此時為法。
四天下食亦爾。非時者，從日中乃至明未出也。
orig::  ^448a11

受食
commentary:: 
有二種，佉闍尼食如上，蒲闍尼五種食亦如上也。
orig::  ^448a14

食者，波逸提。
commentary:: 
彼非時受食食，咽咽墮。
若「非時」過非時，「七日」過七日，並墮。
盡形壽藥，無因緣服者，吉羅。
不犯者：作黑石蜜法爾故；有病者服吐下藥，
日時過，煮麥令皮不破，漉汁飲。
又喉中哯出咽者，無犯。
orig::  ^448a16

三十八、食殘宿食戒。
commentary:: 
佛在羅閱祇。迦羅坐禪，乞食疲苦，食先得者。
比丘於小、大食上不見，覓之，具說所由。
比丘白佛，佛便訶言：「汝雖少欲，後來眾生相法而行。」
因即制戒。
orig::  ^448a21

若比丘，殘宿
commentary:: 
今日受已，至明日，於一切沙門釋子受大戒者皆不清淨。
orig::  ^448a25

食
commentary:: 
有二種：非正食者，根食乃至細末食；正食者，
飯、#CB00595;至肉也。
orig::  ^448a27

而食者，
commentary:: 
舉宿而食，咽咽墮。
「非時」「七日」過限，亦墮。
盡形壽藥，無病因緣而服者，吉羅。
orig::  ^448a29

波逸提。
commentary:: 
不犯者：宿受食與父母；若塔、舍作人，計價與，後乞食比丘從作人邊乞得者。
若鉢盂孔罅食入，如法洗之，餘不出者得。
若宿受酥、油灌鼻，若隨唾出棄，餘者得。
orig::  ^448b2

三十九、不受食戒。
commentary:: 
佛在舍衛。城人為父母等，於四衢道頭乃至廟中祭祀供養，
糞掃衣乞食比丘自取食之，居士共嫌。
比丘以過白佛，便制此戒。
orig::  ^448b6

若比丘，不受
commentary:: 
不與食者，未受者是。
受有五種：手與，手受；手與，持物受；持物與，
手受；若持物授，持物受；若遙過物，與者、
受者俱知，中間無所觸閡，得墮手中是也。
復有五種：身、衣、曲肘、器與，還以上四受，
若有因緣置地與，是為五種也。
orig::  ^448b10

食
commentary:: 
佉闍尼食：根至細末磨。
又云：飯、#CB00595;、乾飯等。
orig::  ^448b16

若藥，
commentary:: 
奢耶尼食者，酥、油、生酥、蜜、石蜜。
orig::  ^448b18

著口中，
commentary:: 
若不與食，自取著口中，咽咽墮。
「非時」「七日」若過限，亦墮。
盡形藥無因緣不受而食者，突吉羅。
orig::  ^448b19

除水及楊枝，波逸提。
commentary:: 
若不犯者，取淨水、楊枝。
若不受酥、油灌鼻，與唾俱出，餘者不犯。
若乞食比丘，鳥銜食若風吹墮鉢中，除去此食，
乃至一指爪可除去，餘者無犯也。
orig::  ^448b22

四十、索美食戒。
commentary:: 
佛在舍衛。跋難陀以商賈為檀越，便語云：「欲得雜食。」
彼商主問：「何患思此？」
報言：「無患，但意欲耳。」
商賈譏嫌。比丘以過白佛，便訶制戒。
orig::  ^448b26

若比丘得好美食——乳、酪、魚、肉，若比丘，
如此美食，無病，
commentary::  ^448c1

病者，乃至一坐間不堪食竟。
orig::  ^448c2

自為身索者，波逸提。
commentary:: 
尼等吉羅。不犯者：病人自乞；為病人乞，
得而食之；或己為他；他為己；若不乞而得者，不犯。
orig::  ^448c3

四十一、與外道食戒。
commentary:: 
佛將弟子從拘薩羅遊至舍衛。
佛及眾僧大得餅食，令阿難分與餘乞人。
遂以黏餅與女人。
又以外道得食，號「禿頭居士得」。
佛集僧以所聞告，因制此戒。
orig::  ^448c6

若比丘，外道男、外道女，
commentary:: 
裸形異學人，波私波羅闍者，在此眾外出家者是也。
orig::  ^448c10

自手
commentary:: 
欲與者，置地與，使人與之。
orig::  ^448c12

與食者，
commentary:: 
佉闍尼食者，根食乃至果食，油食乃至磨細末食。
食者五種，亦如上說。
orig::  ^448c13

波逸提。
commentary:: 
尼等吉羅。不犯者，若捨著地與，若使人與，
若與父母，與塔、別房作人計作食價與，
若力勢強奪去，無犯。
orig::  ^448c15

四十二、食前後至他家戒。
commentary:: 
佛在舍衛。長者為跋難陀故飯僧，彼時欲過方來，比丘食竟不足。
又羅閱城中大臣得果，令跋難陀於僧中分；
後食已，詣餘家。比丘告二過，佛雙制此戒。
orig::  ^448c18

若比丘，先受請已，前食
commentary:: 
明相出至食時。
orig::  ^448c23

後食
commentary:: 
從食時至日中。
orig::  ^448c24

詣餘家，
commentary:: 
有男女所居也。
orig::  ^448c25

不囑授餘比丘，
commentary:: 
若獨一房中，囑授比近住者，同一界共住也。
orig::  ^448c26

除餘時，波逸提。餘時者，病時，
commentary:: 
如上。
orig::  ^448c28

作衣時，
commentary:: 
亦如上。
orig::  ^448c29

施衣時，
commentary:: 
自恣後，無衣一月，有衣五月；除此已，餘時勸化作食并衣施者是也。
orig::  ^449a1

是謂時。
commentary:: 
彼先受請已，前後食不囑授，入門犯墮；
餘方便，吉羅。不犯者：如上開緣；囑授比丘；
若無比丘，不囑授，至庫藏處、聚落邊房，
若至尼寺；至囑家；若眾多家敷坐具請比丘；
若難緣者，開。
orig::  ^449a3

四十三、食家強坐戒。
commentary:: 
佛在舍衛。迦留陀夷本俗友婦齋優婆私，
各端正，俱繫意。後至其家，彼婦嚴身，夫主極愛。
比丘食已坐住，其夫便瞋捨去。
比丘以事白佛，佛因制戒。
orig::  ^449a8

若比丘，在食
commentary:: 
男以女為食，女以男為食。
orig::  ^449a12

家
commentary:: 
如上。
orig::  ^449a13

中，有寶，
commentary:: 
硨磲、碼碯、真珠、琥珀、金、銀。
orig::  ^449a14

強安坐者，
commentary:: 
當舒手得及戶，應坐。
orig::  ^449a15

波逸提。
commentary:: 
若盲、聾互有，吉羅。
不犯者：若食家有寶，舒手及戶處坐；若有二比丘為伴；
有識別人，或客人在一處，若不盲聾；或從前過，
不住；病發倒地；力勢所持；或被繫；命、梵難故——不犯也。
orig::  ^449a16

四十四、食家屏坐戒。
commentary:: 
佛在舍衛。迦留陀夷以念前戒「應手及戶處坐」，即在戶扉後與齋優婆私坐共語。
比丘聞語，譏嫌白佛，因訶制戒。
orig::  ^449a21

若比丘，食家中有寶，
commentary:: 
並如前戒。
orig::  ^449a25

在屏處
commentary:: 
若樹、牆、壁、籬、柵，若衣及餘物障也。
orig::  ^449a26

坐者，波逸提。
commentary:: 
若在食家舒手及戶，令乞食比丘見。
餘辨相、開緣同前戒。
orig::  ^449a27

四十五、獨與女人露地坐戒。
commentary:: 
佛在舍衛。迦留陀夷與齋優婆私露地共坐，
乞食比丘見嫌之，具向諸比丘說。
以過白佛，因而制戒。
orig::  ^449a29

若比丘，獨
commentary:: 
一女人，一比丘。
orig::  ^449b3

與女人
commentary:: 
人女有智，命根不斷。
orig::  ^449b4

露地坐，
commentary:: 
謂在見、聞屏處。
orig::  ^449b5

波逸提。
commentary:: 
辨相、開緣並如前戒。
orig::  ^449b6

四十六、驅他出聚戒。
commentary:: 
佛在舍衛。跋難陀與比丘鬪，結恨在心。
便將至城中無食處，知至祇桓日時已過，
便言：「汝大惡人，令我不得食！
速去！」彼不得食，乏極。
比丘舉過，因訶責制戒也。
orig::  ^449b7

若比丘，語餘比丘如是語「大德！
共至聚落，
commentary:: 
有四種村如上也。
orig::  ^449b12

當與汝食」，
commentary:: 
是時食。
orig::  ^449b14

彼比丘竟不教與是比丘食，語言「汝去！
我與汝一處若坐若語不樂，我獨坐獨語樂」，
以此因緣，
commentary::  ^449b15

若方便捨見處，至聞處，吉羅。
互作亦爾。見、聞俱離，方犯墮罪也。
orig::  ^449b17

非餘方便遣他去者，波逸提。
commentary:: 
不犯者：與食遣去；若病，若無威儀，人見不喜，
自送食與；若破戒等；若命、梵難，方便遣；不以嫌恨故也。
orig::  ^449b19

四十七、過限藥請戒。
commentary:: 
佛在釋翅瘦。時，摩訶男請僧給藥，六群嫌故，
求難得藥，彼為市求，便訶罵之，而斷僧藥。
比丘舉過，佛因制戒。
orig::  ^449b22

若比丘，四月
commentary:: 
夏四月也。
orig::  ^449b25

與藥，
commentary:: 
緣者，藥請。
orig::  ^449b26

無病比丘
commentary:: 
病者，醫所教服藥也。
orig::  ^449b27

應受。若過受，
commentary:: 
若夜、藥有分齊，夏四月應受。
若夜無分齊，隨施時應受，不論藥分齊也。
orig::  ^449b28

除常請、
commentary:: 
其人作是言「我常與藥」也。
orig::  ^449c1

更請、
commentary:: 
斷已，後復更請與之。
orig::  ^449c2

分請、
commentary:: 
持藥至僧伽藍中分與之。
orig::  ^449c3

盡形壽請，
commentary:: 
「我當盡形與藥」。
orig::  ^449c4

波逸提。
commentary:: 
不犯如前開也。
orig::  ^449c5

四十八、觀軍戒。
commentary:: 
佛在舍衛。人民反叛，王領六軍征伐，六群觀陣。
波斯匿見，不悅，以一裹石蜜奉佛，并持名禮拜。
彼至佛所，具陳此緣，因訶制戒也。
orig::  ^449c6

若比丘，往觀軍陣，
commentary:: 
若戲若鬪也。軍者，乃至一馬、一車、一步也。
orig::  ^449c10

除時因緣，
commentary:: 
若須有白，若有請喚。
orig::  ^449c12

波逸提。
commentary:: 
若不避者，吉羅。從下至高，道至非道，不見，
吉羅；方便不見亦爾；若見，犯墮。
不犯者：若有事往；若被請去；勢力將去；
若先前行，軍在後至，便下道避。
若水陸道斷，惡獸、賊難，水大漲，若為力勢所繫縛，
或命、梵等難，不下道，無犯。
orig::  ^449c13

四十九、軍中過宿戒。
commentary:: 
佛在舍衛。六群有緣至軍中宿，居士言：
「我等為愛欲故有此耳，沙門復此何為？」
比丘舉過白佛，因而制戒。
orig::  ^449c19

若比丘，有因緣，聽至軍中二宿、三宿；過者，波逸提。
commentary::  ^449c22

不犯者，得二宿，至第三宿明相未出，離聞見處。
若水陸道斷，命、梵等難，不離，無犯。
orig::  ^449c23

五十、觀合戰戒。
commentary:: 
佛在舍衛。六群有緣在軍，觀諸鬪力，中有一人為箭所射，
伴以衣舁，居士見怪。
比丘聞告，佛因制戒。
orig::  ^449c25

若比丘，二宿、三宿軍中住，或時觀陣，若觀遊軍、
象馬力勢者，波逸提。
commentary::  ^449c28

餘如前戒明之。
orig::  ^449c29

五十一、飲酒戒。
commentary:: 
佛在支陀國。娑伽陀為佛侍者，詣編髮梵志龍室宿，於夜降龍。
明旦以示拘睒彌王。
後遊其國，便與黑酒，醉臥路中。
佛說十過已，制戒。
orig::  ^450a1

若比丘，飲酒者，
commentary:: 
木酒、粳米酒、餘米酒、大麥酒，若有餘法作酒者，皆是。
orig::  ^450a5

波逸提。
commentary:: 
若是酒，非酒色、香、味；若非酒，而有酒色、
香、味——並不得飲。
若酒煮、和合，食飲，一切墮。
若飲甜味酒、酢味酒，食麴、酒糟，一切吉羅。
想、疑三句墮。不犯者：若有病，餘藥治不差，
以酒為藥；若以酒塗瘡——一切不犯。
orig::  ^450a7

五十二、水中戲戒。
commentary:: 
佛在舍衛。十七群在阿耆羅婆提河中嬉戲澆灒，
渡斯匿王與末利夫人在樓上見，王言：「看汝所事者。」
夫人言：「是始出家，或癡無知也。」
即以石蜜奉佛，便訶責制戒。
orig::  ^450a12

若比丘，水中嬉戲，
commentary:: 
放意自恣，從此至彼，逆流、順流，此沒彼出，
手畫水，相灒，乃至以鉢盛水戲者。
orig::  ^450a17

波逸提。
commentary:: 
除水已，若酪漿、苦酒、麥汁，器中弄，一切吉羅。
不犯者：若道行渡水；或從此岸至彼岸；
或水牽竹木#CB01741;順流上下；
若取石沙；若失物，沈入水底，此沒彼出。
或學知浮法而擢臂畫水、灒水者，無犯。
orig::  ^450a20

五十三、擊攊他戒。
commentary:: 
佛在舍衛。六群中一人，擊十七群中一人，幾令命終。
比丘以過白佛，因制此戒。
orig::  ^450a25

若比丘，以指
commentary:: 
手脚十指。
orig::  ^450a28

相擊攊者，波逸提。
commentary:: 
除手脚已，若杖，若拂柄、戶鑰、餘物擊攊，吉羅。
不犯者：若不故作；若眠，觸令覺。
若出入行來，若掃地，誤以杖頭觸他者，無犯。
orig::  ^450a29

五十四、不受諫戒。
commentary:: 
佛在拘睒毘。闡陀欲犯戒，比丘諫言：「莫作此意，不應爾。」
不從他諫，即犯諸罪。
比丘以過白佛，因訶制戒。
orig::  ^450b4

若比丘，不受諫者，波逸提。
commentary:: 
若他遮言「莫作是，不應爾」，然故作，犯根本；
以不從語故，突吉羅。
若自知「我所作非」，然故作，犯根本；不從語者，波逸提。
不犯者，若無智人來諫，報言：「可問汝師和尚，
更學問誦經知諫法，若諫，當用。」
若戲笑、獨語、夢中語，欲說此，乃說彼者，不犯。
orig::  ^450b7

五十五、怖比丘戒。
commentary:: 
佛在波羅犁毘國。
那迦波羅侍佛左右。
諸佛常法，若經行時，供養人在經行道頭立。
彼初、中、後夜白佛令還，便反披拘執怖佛。
明旦集僧，因制此戒。
orig::  ^450b13

若比丘，恐怖他比丘者，波逸提。
commentary:: 
若以色、聲、香、味、觸、法恐怖人，彼怖以不怖，
皆一一墮；彼不知，吉羅。
若說色、聲等六塵恐怖，說而了了者，波逸提；
不了了，突吉羅。不犯者：或闇無火，或大小便處，
謂是惡獸便怖，乃至行聲、咳聲、觸聲而恐怖；
若以色等示人，不作恐意；若實有是相，
或夢見當死、罷道、失物，和尚、父母重病若死，
語彼令知；若藏，若誤——一切無犯。
orig::  ^450b17

五十六、半月浴過戒。
commentary:: 
佛在羅閱祇。竹園有池，瓶沙王聽比丘常在中浴。
六群後夜入池浴，王與婇女詣池相值，
王竟不浴，大臣嫌恚。
比丘白佛，因訶制戒。
orig::  ^450b25

若比丘，半月洗浴，無病比丘應受，不得過，
commentary:: 
謂在半月內浴名「過」。
orig::  ^450b29

除餘時，波逸提。餘時者，熱時，
commentary:: 
春後四十五日，夏初一月。
orig::  ^450c2

病時，
commentary:: 
下至身體臭穢。
orig::  ^450c4

作時，
commentary:: 
下至掃屋前地。
orig::  ^450c5

風雨時，
commentary:: 
下至一旋風、一渧雨著身。
orig::  ^450c6

道行時，
commentary:: 
下至半由旬若來若往者。
orig::  ^450c7

此是時。
commentary:: 
彼若過洗，遍身、半身皆墮；方便還悔，吉羅。
不犯者，如上開緣數洗，若力勢強令洗者。
orig::  ^450c8

五十七、露地然火戒。
commentary:: 
佛在曠野城。六群相謂：「我等在上座前，不得隨意語言。」
即出露地，拾諸柴草，然火向之。
株內毒蛇，火氣逼出，遂驚擲火，燒佛講堂。
比丘舉過，佛因訶制。
orig::  ^450c11

若比丘，無病，
commentary:: 
病者，若須火便身是。
orig::  ^450c15

自為炙故，在露地然火，若教人，除時因緣，波逸提。
commentary::  ^450c16

彼於露地，若草木、枝葉、紵麻、芻摩，若牛屎、
糠、糞、#CB04923;中，一切然者，波逸提。
若火置草木乃至#CB04923;中，亦墮。
若被燒半焦，擲著火中，及然炭者，突吉羅。
若不語前人「知是，看是」，亦吉羅。
不犯者：語言「知是，看是」；若病人自然，教人然；
有時因緣，看病人煮糜粥羹飯；若在厨屋中、
浴室中；熏鉢，煮染，然燈，燒香——一切無犯。
orig::  ^450c17

五十八、藏他衣物戒。
commentary:: 
佛在舍衛國。居士請僧，十七群持衣、鉢、
坐具、針筒一面經行，彷徉而望。
時，六群伺背，取衣物藏之。
諸比丘察知，以過白佛，因訶制戒。
orig::  ^450c24

若比丘，藏比丘衣、鉢、坐具、針筒，若自藏，
若教人藏，下至戲笑者，波逸提。
commentary::  ^450c28

不犯者：若知彼物，相體而舉；若在露地風雨漂漬，
舉之；若物主慢藏，衣物狼藉，為誡勅故藏之；
若借他衣，而彼不收攝，恐失故舉之；或以此衣鉢諸物故，
有命、梵等難故藏——一切無犯也。
orig::  ^450c29

五十九、真淨施主不知輒取衣戒。
commentary:: 
佛在舍衛。六群真施親厚比丘衣已，後不語主，取著。
比丘以過白佛，因訶制戒。
orig::  ^451a5

若比丘，與比丘、比丘尼、式叉摩那、沙彌、
沙彌尼衣，後不語主，還取著，波逸提。
commentary::  ^451a8

不犯者：真實施，語主取；展轉施者，隨意取之。
orig::  ^451a9

六十、著衣戒。
commentary:: 
佛在舍衛。六群著白色衣行，居士譏嫌：
「無有正法，如王、大臣！」
比丘以過白佛，因制此戒。
orig::  ^451a11

若比丘，得新衣，
commentary:: 
若體是新衣，若初從人得者。
orig::  ^451a14

應作三種壞色，一一色中隨意壞：若青，
若黑，若木蘭。
commentary::  ^451a16

《律》注云：「此言『淨』者：若染作色言『淨』；若已成色淨衣，
應以餘物異色趣牒一處，作標識故言『淨』。
自下若衣、非衣，是不用物，盡應點標識淨畜。
言『重』者，#CB01071;#CB01732;#CB01069;#CB01070;，
謂是衣中之重者。」
orig::  ^451a17

若比丘，不以三種壞色，若青，若黑，若木蘭，
著餘新衣者，波逸提。
commentary::  ^451a22

彼不作三種色便著者，墮。
若重、輕衣不作點淨而著者，吉羅。
若非衣——鉢囊、革屣囊、針線囊、禪帶、
腰帶、帽#CB02303;、攝熱巾、
裹革屣巾，不作淨畜者，吉羅。
若以未染衣寄白衣家，吉羅。
不犯者，得白衣染作三種色，餘輕、重乃至巾作淨畜也。
orig::  ^451a23

六十一、故殺畜生戒。
commentary:: 
佛在舍衛。迦留陀夷不喜見烏，竹弓射殺，遂成大#CB00036;。
居士禮拜，見共嫌之。
比丘舉過，佛因制戒也。
orig::  ^451a29

若比丘，故
commentary:: 
時，諸比丘坐起行來，多殺細小諸蟲，或有作波逸提懺者，
或有畏慎者，佛言：「不知，不犯。」
orig::  ^451b3

殺
commentary:: 
若自手斷，若教他斷。
orig::  ^451b6

畜生
commentary:: 
不能變化者是。
orig::  ^451b7

命者，波逸提。
commentary:: 
比丘尼同犯也。開緣如「殺人戒」。
orig::  ^451b8

六十二、飲蟲水戒。
commentary:: 
佛在舍衛。六群取雜蟲水而飲用，居士譏嫌。
比丘舉過白佛，訶而制戒。
orig::  ^451b10

若比丘，知
commentary:: 
不知有蟲，不犯。
orig::  ^451b13

水
commentary:: 
除水已，雜蟲漿、苦酒、清酪漿、漬麥汁飲用，同犯之。
orig::  ^451b14

有蟲，飲用，波逸提。
commentary:: 
尼同犯。不犯者：先不知；若無蟲想；若蟲麁，
觸水使去；若漉水飲用者，無犯。
orig::  ^451b16

六十三、疑惱比丘戒。
commentary:: 
佛在舍衛。十七群語六群言「云何入初禪？」
乃至「云何得羅漢果？」
報言：「汝說者，便已犯波羅夷。」
彼往餘比丘問之，便訶責已，佛因制戒。
orig::  ^451b19

若比丘，故
commentary:: 
時，眾多比丘集一處，共論法律。
有一比丘退去，心疑，「諸比丘與我作疑」。
佛言：「不故作者，不犯。」
orig::  ^451b23

惱他比丘，
commentary:: 
疑惱者，若為生、年歲，若受戒，若為羯磨，
若為犯，若為法也。
orig::  ^451b26

令須臾間不樂，波逸提。
commentary:: 
尼同犯。不犯者：其事實爾，不故作，彼非爾許時生，
恐後疑悔，無故受他利養，受大比丘禮敬，
便語言「汝非爾許時生；如餘人生，知汝非爾許時生」；
其事實爾，彼無爾許歲，恐後疑悔，受他利養、
敬奉，語言「汝無爾許歲；如餘比丘，知汝未爾許歲」；
其事實爾，若年不滿二十、界內別眾，恐後疑悔，
受利養、禮敬，語彼令知，還本處更受戒故；
其事實爾，白不成、羯磨不成、非法別眾，
恐後疑悔，受利養、禮敬，語彼令知，還本處更受戒故；
其事實爾，犯波羅夷乃至惡說，恐後疑悔，
受人利養，受持戒比丘禮敬，欲令知如法懺悔，
故語知犯乃至惡說；又為性麁疎，不知言語，
便言「汝所說者，自稱上人法」。
若錯，若戲笑者，無犯。
orig::  ^451b28

六十四、覆藏比丘罪戒。
commentary:: 
佛在舍衛。跋難陀與比丘親友，數犯，向說「不語人知」。
後跋難陀共鬪，便言「犯罪」「不忍便說」。
比丘舉過白佛，便訶而制。
orig::  ^451c14

若比丘，知
commentary:: 
若不知，無犯。
orig::  ^451c18

他比丘犯麁罪，
commentary:: 
四波羅夷、僧伽婆尸沙。
orig::  ^451c19

覆藏者，
commentary:: 
若知他犯麁罪，小食知，食後說；食後知，
至初夜說；初夜知，至中夜說——一切吉羅。
若中夜知，至後夜欲說而未說，明相出，波逸提。
除麁罪，覆餘罪；自覆罪；除比丘尼，覆餘人罪者——一切吉羅。
orig::  ^451c20

波逸提。
commentary:: 
尼同犯。不犯者：先不知；不麁罪想；若向人說；
無人向說；若發心向說，明相已出；若命、
梵二難者，無犯。
orig::  ^451c25

六十五、度減年受具戒。
commentary:: 
佛在羅閱城。有十七群童子，大者年十七，
小者十一，以信出家。
比丘即度受大戒。
不堪一食，夜啼。佛覺問知，夜過集僧，便立法制戒。
orig::  ^451c28

年滿二十，應受大戒。
commentary:: 
佛言：「若年未滿二十，不堪寒、熱、飢、渴、風、
雨、蚊虻、毒蟲，及以惡言；若身苦痛，不能堪忍；又不堪持戒及以一食。
若滿二十，堪忍如上眾苦事。」
orig::  ^452a3

若比丘，知
commentary:: 
若不知，不犯也。
orig::  ^452a7

年不滿二十，受大戒者，此人不得戒。
彼比丘可訶，癡故，波逸提。
commentary::  ^452a8

其受戒人知年不滿，和尚及僧亦知，然眾中問
「汝年滿不」，報言或滿或不滿，若疑，若不知，
或默然，或僧不問。
是中四種：若知，若疑，和尚波逸提，眾僧突吉羅；
若謂、不知，俱不犯。
若受三羯磨竟，和尚犯墮。
若中間，若白未竟，若為作方便，若剃髮，
若集僧，和尚一切吉羅，眾僧亦爾。
比丘尼波逸提。不犯者，先不知，信受人語，
若傍人證，若信父母語。
若受戒已，疑者，佛言：「當數胎中年月，數閏月，
若數一切十四日說戒以為年數，滿者開。」
orig::  ^452a9

六十六、發四諍戒。
commentary:: 
佛在舍衛。六群，鬪諍如法滅已，後更發起。
比丘舉過白佛，故制此戒。
orig::  ^452a19

若比丘，知
commentary:: 
若不知如法滅者，不犯。
orig::  ^452a21

諍事，
commentary:: 
有四種，言諍、覓諍、犯諍、事諍也。
orig::  ^452a22

如法懺悔已，
commentary:: 
如法，如律，如佛所教。
orig::  ^452a23

後更發起者，波逸提。
commentary:: 
說不了了，突吉羅。
除此諍，若餘鬪罵發者；若發已諍；除二眾，
若餘人諍，而發起者——一切吉羅。
尼同犯。不犯者：若先不知；若觀作不觀想；
若事實爾，語言「不善觀」等。
若戲，若錯者，不犯。
orig::  ^452a24

六十七、與賊期行戒。
commentary:: 
佛在舍衛。眾多比丘至毘舍離。
賈客私度關，不輸王稅，與比丘為伴。
為守關人所捉，將去王所，罪應至死。
王、俗譏訶。比丘舉過白佛，因制此戒。
orig::  ^452a29

若比丘，知
commentary:: 
若不知，不結要者，並不犯。
orig::  ^452b4

賊伴，
commentary:: 
若作賊還，若方欲去。
orig::  ^452b5

結要共同道行，
commentary:: 
結要者，共要至城，若至村。
道者，村間處處道。
orig::  ^452b6

乃至一村間，波逸提。
commentary:: 
若行至村間處處道，行至一道，犯。
無村空曠無界處，共行十里者，犯。
若共行村間半道，若減十里，若村內，若方便、
共要，若不去，一切吉羅。
尼同犯。不犯者，若逐行安隱有所至，若命、
梵、力勢，並不犯。
orig::  ^452b8

六十八、說欲不障道違僧諫戒。
commentary:: 
佛在舍衛。阿梨吒惡見生，言：「我知佛說行婬欲不障道。」
比丘諫喻，而猶不捨，白佛。
問自言已，令僧白四諫之，便訶而制戒。
orig::  ^452b13

若比丘，作如是語：「我知佛所說法：行婬欲非障道法。」
彼比丘諫此比丘言：「大德！
莫作是語，莫謗世尊，謗世尊者不善。
世尊不作是語，世尊無數方便說犯婬欲是障道法。」
彼比丘諫此比丘時，堅持不捨，彼比丘乃至三諫，捨此事故。
若再三諫，捨者，善；不捨者，波逸提。
commentary::  ^452b17

尼犯同僧。餘如「諫戒」，唯罪名優降。
orig::  ^452b22

六十九、隨舉比丘戒。
commentary:: 
佛在舍衛。梨吒惡見生，僧諫不捨，佛令白四舉之。
六群供給所須，共同羯磨。
比丘舉過，佛因訶責，故制此戒。
orig::  ^452b24

若比丘，知
commentary:: 
若初不知，後不犯也。
orig::  ^452b27

如是語人，
commentary:: 
作如是言「我聞世尊說法，行婬欲者非障道法」故。
orig::  ^452b28

未作法，
commentary:: 
若被舉，未為解。
orig::  ^452c1

如是邪見
commentary:: 
作如是見：知世尊所說法，非障道法。
orig::  ^452c2

而不捨，
commentary:: 
眾僧訶諫而不捨惡見。
orig::  ^452c4

供給所須，
commentary:: 
有二種，若法，若財。
法者，教修習增上戒、意、智，學問誦經；財者，
供給衣服、飲食、床褥、醫藥。
orig::  ^452c5

共同羯磨、
commentary:: 
同說戒等。
orig::  ^452c8

止宿
commentary:: 
屋有四壁，一切覆障；或一切覆，不一切障；
或一切障，不一切覆；或不盡覆、不盡障。
orig::  ^452c9

言語者，
commentary:: 
若比丘先入屋，彼人後入，若彼人先來，
若俱入，隨脇著地，一一墮。
orig::  ^452c11

波逸提。
commentary:: 
尼同犯。不犯者：若不知；若屋一切覆，無四障，
或半障，或少障；或一切障，無覆、半覆、少覆；
或半覆障、少覆障、露地。
若病，被繫者，命、梵難，無犯。
orig::  ^452c13

七十、隨擯沙彌戒。
commentary:: 
佛在舍衛。跋難陀二沙彌共行不淨，自謂：
「從佛聞法：行婬欲非障道。」
比丘舉過，佛令白四設諫，不捨，滅擯。
六群誘將畜養。比丘舉過，佛訶，因制戒。
orig::  ^452c17

若比丘，知沙彌作如是語：「我從佛聞如是法：
若行婬欲，非障道法。」
彼比丘諫此沙彌如是言：「汝莫誹謗世尊，
誹謗世尊者不善；世尊不作是語。
沙彌！世尊無數方便說婬欲是障道法。」
彼比丘諫此沙彌時，堅持不捨，彼比丘應至再三諫，令捨此事故。
乃至三諫而捨者，善。
不捨者，彼比丘應語此沙彌言：「汝自今已去，
不得言『佛是我世尊』，不得隨逐餘比丘。
如諸沙彌得與比丘二三宿，汝今無是事。
汝出去，滅去，不應住此。」 ^452c21

若比丘，知
commentary::  ^452c29

不知者不犯也。
orig::  ^453a1

如是眾中被擯沙彌，
commentary:: 
擯者，僧作滅擯白四羯磨。
orig::  ^453a2

而誘將畜養，
commentary:: 
若自畜，若與人畜。
誘者，若自，若教他。
orig::  ^453a4

共止宿者，
commentary:: 
如上解也。
orig::  ^453a6

波逸提。
commentary:: 
尼同犯。開緣並如上。
orig::  ^453a7

七十一、拒勸學戒。
commentary:: 
佛在拘睒毘。比丘如法諫闡陀時，作是言：
「我今不學此戒，當問餘智慧持律者。」
比丘舉過，佛訶制戒。
orig::  ^453a8

若比丘，餘比丘如法諫時，
commentary:: 
如法，如律，如佛所教。
orig::  ^453a11

如是語「我今不學此戒，當難問餘智慧持律比丘」
者，波逸提。
commentary::  ^453a13

若說而不了了，吉羅。
比丘尼同僧犯。
orig::  ^453a14

若為學故，應當難問。
commentary:: 
不犯者，彼諫者癡不解語，言「汝還問和尚、
闍梨，學問誦經」，若其事實爾者，不犯。
orig::  ^453a16

七十二、毀毘尼戒。
commentary:: 
佛在舍衛。比丘共集，誦法、毘尼。
六群相謂「比丘共集，誦律通利，必數舉我」，
言：「長老用學雜碎戒為？
誦可至十三事。」比丘知滅法故，以過白佛，便訶制此戒。
orig::  ^453a19

若比丘，說戒時，
commentary:: 
若自說戒時，若他說戒時，若誦時故。
orig::  ^453a23

作是語「大德！何用說此雜碎戒為？
commentary:: 
若欲誦者，當誦四事。
若必欲誦者，當四事、十三事，餘者不須誦。
何以故？
orig::  ^453a25

說是戒時，令人惱愧懷疑」，輕訶戒故，波逸提。
commentary::  ^453a28

若不了了，吉羅。毀呰毘尼者，波逸提。
毀呰阿毘曇及餘契經者，吉羅。
尼同犯。不犯者：若語言「先誦阿毘曇，然後誦律」，
餘契經亦爾；若有病者，「須差已誦律」；「當勤求方便，
於佛法中成四沙門果，後當誦律」，不欲滅法；若錯說者——並開。
orig::  ^453a29

七十三、恐舉先言戒。
commentary:: 
佛在舍衛。六群中一人當說戒時，自知罪障，
恐發舉故，先詣清淨比丘所言：「我今始知此法
《戒經》所載，半月半月說，《戒經》中來。」
比丘舉過，佛制此戒。
orig::  ^453b6

若比丘，說戒時，
commentary:: 
若自說，若他說，若誦戒時。
orig::  ^453b10

作如是語「我今始知此法《戒經》所載，半月半月說，
《戒經》中來」；餘比丘知是比丘，若二若三說戒中坐，
何況多；彼比丘無知無解，若犯罪，應如法治，
更重增無知罪，
commentary::  ^453b11

重與波逸提；若不與者，突吉羅。
orig::  ^453b14

語言：「長老！汝無利，不善得。
汝說戒時，不用心念，
commentary::  ^453b16

用意思惟。
orig::  ^453b17

不一心兩耳聽法。」
彼無知故，波逸提。
commentary:: 
尼同犯。不犯者，若未曾聞廣說，今始聞。
若戲笑，若錯說者，開。
orig::  ^453b18

七十四、同羯磨後悔戒。
commentary:: 
佛在羅閱祇。沓婆摩羅子知僧事，外施不赴，衣服破壞。
後僧得貴衣，便白二與之，六群後悔。
比丘白佛，便訶而制戒。
orig::  ^453b21

若比丘，共同羯磨已，後如是言「諸比丘隨親友，
commentary::  ^453b25

同和尚、闍梨，坐起、言語親厚者是也。
orig::  ^453b26

以眾僧物
commentary:: 
僧物如上。物者，衣、鉢、針筒、尼師壇，下至飲水器。
orig::  ^453b27

與」者，波逸提。
commentary:: 
若說不了，吉羅。尼同犯。
不犯者，其事實爾，隨親友以僧物與。
若戲笑，若錯說，並開。
orig::  ^453b29

七十五、不與欲戒。
commentary:: 
佛在舍衛。多比丘集，論法毘尼。
六群相謂「看諸比丘，似為我等作羯磨」，從座起去。
比丘喚住而故去。
以事白佛，便訶而制戒。
orig::  ^453c3

若比丘，眾僧
commentary:: 
一說戒、一羯磨。
orig::  ^453c7

斷事未竟，
commentary:: 
有十八破僧事：法、非法，乃至說、不說。
orig::  ^453c8

不與欲
commentary:: 
若營僧事、塔寺事，瞻視病人者，聽與欲。
orig::  ^453c10

而起去，波逸提。
commentary:: 
若斷事未竟，動足出戶外者，犯墮。
一足在戶內，方便欲去而不去，吉羅。
尼波逸提。不犯者，若與欲，若口噤。
若作法羯磨，若為僧、塔、寺、和尚、闍梨、同學作損減，
不與欲而去者，得。
orig::  ^453c12

七十六、與欲後悔戒。
commentary:: 
佛在舍衛。六群恐舉，六人相隨，無由得作。
後時作衣，僧喚受欲，即與比丘作舉羯磨。
後六群言：「我以彼事與欲。」
比丘舉過，佛因訶責制戒。
orig::  ^453c17

若比丘，與欲已，後悔者，
commentary:: 
作是言：「汝作羯磨非法，羯磨不成。
我以彼事故與欲，不以此事。」
orig::  ^453c21

波逸提。
commentary:: 
若說不了，吉羅。尼同犯。
不犯者，其事實爾，作非法羯磨。
若錯說彼此者，開。
orig::  ^453c23

七十七、屏聽四諍戒。
commentary:: 
佛在舍衛。六群聽諸比丘鬪已，而向彼說，令僧諍事不能除滅。
比丘舉過，佛因訶制。
orig::  ^453c25

若比丘，餘比丘共鬪諍已，
commentary:: 
鬪諍有四，言、覓、犯、事也。
orig::  ^453c28

聽此語，向彼說者，
commentary:: 
聽者，屏聽他語。若聽彼語，從道至非道，
從高至下，若反上句，往而聞者。
orig::  ^454a1

波逸提。
commentary:: 
若不聞，吉羅。若方便欲去而不去，共期去而不去，一切吉羅。
若二人在闇地共語，隱處共語，在前行共語，
若不彈指、謦咳驚者，一切吉羅。
尼同僧犯。不犯者，若作無利、非法羯磨，欲知故聽。
orig::  ^454a4

七十八、打大比丘戒。
commentary:: 
佛在舍衛。六群一人瞋恚打十七群一人，被打大喚。
比丘聞之，具說。以過白佛，因訶制戒。
orig::  ^454a9

若比丘，瞋恚故不喜，打比丘者，
commentary:: 
若以手、石、杖等打也。
orig::  ^454a12

波逸提。
commentary:: 
除杖、手、石，若以戶鑰、曲鉤、拂柄、香鑪柄挃者，一切吉羅。
尼同犯。不犯者，有病須椎打，若食咽須椎脊，若共語不聞而觸令聞。
若睡時以身委他上，若來往經行時共相觸，
若掃地時杖頭誤觸者，開。
orig::  ^454a14

七十九、搏他比丘戒。
commentary:: 
佛在舍衛。六群以手搏十七群，其被搏者高聲大喚。
比丘舉過白佛，因訶制戒。
orig::  ^454a19

若比丘，瞋恚不喜，以手搏比丘者，波逸提。
commentary:: 
若以兩手搏彼者，犯墮。
若戶鑰等挃，一切吉羅。
尼同僧犯。不犯者，若有緣事，須舉手遮、
招、觸者。
orig::  ^454a22

八十、殘謗戒。
commentary:: 
佛在舍衛。六群瞋恚，以無根僧殘謗十七群。
比丘舉過，佛便訶制此戒。
orig::  ^454a25

若比丘，瞋恚故，以無根
commentary:: 
如上類解。
orig::  ^454a27

僧伽婆尸沙謗者，波逸提。
commentary:: 
尼同犯。不犯者：有三根，若說實令悔，不誹謗；
若戲，若錯說者。
orig::  ^454a28

八十一、入王宮門戒。
commentary:: 
佛在舍衛。末利夫人供佛奉信，勸王信樂，聽諸比丘入宮無障。
迦留陀夷到時入宮，夫人拂床，失衣形露。
比丘舉過白佛，因訶制戒。
orig::  ^454b1

若比丘，剎利水澆頭王種，
commentary:: 
水澆者，取大海水、白牛右角，收拾種子，
置金輦上，諸小王輿，大婆羅門以水灌王頂。
是剎利種，如是立王，故得名也。
若婆羅門、毘舍、首陀如是立者，亦名「灌頂」也。
orig::  ^454b5

王未出、
commentary:: 
王未出，女未還本處也。
orig::  ^454b10

未藏寶，
commentary:: 
金、銀、真珠、硨磲、碼碯、水精、琉璃、貝玉，眾寶瓔珞而未藏舉也。
orig::  ^454b11

而入，若過宮門閾者，波逸提。
commentary:: 
若一足限外，一足限內，發意欲去，一切吉羅。
除王，餘粟散小王、豪貴長者家，入門限者，一切吉羅。
尼同犯。不犯者，若有奏白，被請喚，若命、
梵難緣，並開。
orig::  ^454b13

八十二、捉寶戒。
commentary:: 
佛在舍衛。外道在道行，因止息，忘千兩金而去。
比丘見之，為持去，以金還之。
便言金少，王斷罰謫，奪金入官。
比丘舉過白佛，便訶制此戒。
orig::  ^454b17

若比丘，寶
commentary:: 
金、銀、真珠、琥珀、硨磲、碼碯、琉璃、貝玉、生像金銀也。
orig::  ^454b21

及寶莊飾，
commentary:: 
銅、鐵、鉛、錫、白蠟以諸寶莊飾也。
orig::  ^454b23

自捉，若教人捉，除僧伽藍中
commentary:: 
時，毘舍佉母脫寶衣，佛所聽法，存法忘衣。
比丘白佛，聽為不失、堅牢故舉之。
orig::  ^454b24

及寄宿處，
commentary:: 
時，比丘道行，金師家宿，成金、未成金在前，竟夜不眠守之。
白佛，佛言：「為牢故，應收舉。」
orig::  ^454b27

波逸提。
commentary:: 
尼同僧犯。
orig::  ^454c1

若在僧伽藍中及寄宿處，捉寶及寶莊飾，
自捉，教人捉，當作是意：「若有主識者，當取。」
commentary::  ^454c2

若二處得寶，應捉之，識囊器相，數知多少。
若有來者問，相應者與之；不相應者，言「我不見」。
若不知囊器、裏、繫相，不看方圓、新故者，一切吉羅。
orig::  ^454c3

作如是因緣，非餘。
commentary:: 
不犯者：若僧伽藍中、寄宿處，如上捉舉方便；
若是供養塔寺莊嚴具，為牢固收舉——一切不犯。
orig::  ^454c7

八十三、非時入聚落戒。
commentary:: 
佛在舍衛。跋難陀非時入村，與居士樗蒲得勝。
居士慳嫉，故譏嫌之。
比丘舉過白佛，訶制此戒。
orig::  ^454c10

若比丘，非時
commentary:: 
時者，從明相出至中時；非時者，從中後至明相未出也。
orig::  ^454c13

入聚落，
commentary:: 
村聚有四種如上。
orig::  ^454c15

不囑比丘者，
commentary:: 
時，有僧、塔、寺事，瞻病事，佛言：「當囑比丘。
若獨處一房，當囑授比房。」
orig::  ^454c16

波逸提。
commentary:: 
若初入村門，犯墮。
一足入內，及方便、共期，一切吉羅。
尼同犯。不犯者，若營僧、塔、病事，囑授比丘。
若道由村過，啟白，若喚請，命、梵等難緣，無犯。
orig::  ^454c18

八十四、過量床戒。
commentary:: 
佛在舍衛。迦留陀夷預知佛從此道來，
即於道中敷高好床，白言：「看我床座！」
佛言：「當知癡人內懷弊惡。」
集僧訶責，因制此戒。
orig::  ^454c22

若比丘，作繩床、木床，
commentary:: 
五種如上。
orig::  ^454c26

足高如來八指，除入陛孔上；截竟，若過者，波逸提。
commentary::  ^454c27

若自作、教他作，成，過，犯墮；若不成，若為他作，一切吉羅。
尼同犯。不犯者：若作足高八指，若減；若他施，
截而用之；若脫脚者。
orig::  ^454c28

八十五、兜羅貯蓐戒。
commentary:: 
佛在舍衛。六群作兜羅貯蓐，居士譏以
「殺生，無有慈心」。比丘舉過，佛訶制戒。
orig::  ^455a2

若比丘，兜羅
commentary:: 
白楊樹華、柳華、蒲臺華是也。
orig::  ^455a5

貯繩床、木床
commentary:: 
俱有五種如上。
orig::  ^455a6

大小蓐，
commentary:: 
為坐臥故。
orig::  ^455a7

成者，波逸提。
commentary:: 
自作、教他，並如上。
尼同犯。不犯者，並如上開緣所說。
orig::  ^455a8

八十六、作骨牙角針筒戒。
commentary:: 
佛在羅閱祇。有信工師為比丘作骨、牙、
角針筒，因廢業，無衣食，世人譏言：「望其得福，而反得殃。」
比丘舉過白佛，因訶制戒。
orig::  ^455a10

若比丘，作骨、牙、角針筒，刳刮成者，波逸提。
commentary:: 
若自作、教他作，成犯如上。
比丘尼吉羅。不犯者，若鐵、銅、鉛、錫、白鑞，
若竹，若木，若葦，若舍羅草，用作針筒，不犯。
若作錫杖頭、鏢#CB01037;，
若作傘蓋子及斗頭鏢，若纏蓋斗，若作鉤，
若刮汗刀，若如意，若玦紐，若匕，若杓，若鉤衣#CB01708;，
若眼藥#CB04919;，若刮舌刀、
摘齒物、挑耳#CB04919;、禪鎮、
熏鼻筒，如是者並不犯。
orig::  ^455a14

八十七、過量尼師壇戒。
commentary:: 
佛在舍衛。諸佛常法，若不受請，遍行房舍，
見僧臥具敷在露地，不淨污之，告諸比丘：「外道仙人離欲者尚無此事。
聽為障衣、障臥具故，作尼師壇。」
六群大作，比丘舉過，佛因制戒。
orig::  ^455a22

若比丘，作尼師壇，
commentary:: 
敷下坐也。
orig::  ^455a27

當應量作；是中量者，長佛二磔手，廣一磔手半，
commentary::  ^455a28

時，迦留陀夷身大，尼師壇小，對佛說之，便聽更增也。
orig::  ^455a29

更增廣、長各半磔手；若過，裁竟，波逸提。
commentary:: 
若廣長俱過、互過，自作、教他作，成，犯墮；
不成，吉羅。為他作，成、不成，吉羅。
尼吉羅。不犯者，若減，若疊，他得裁也。
orig::  ^455b2

八十八、過量覆瘡衣戒。
commentary:: 
佛在舍衛。比丘患瘡，膿血流出，污僧臥具。
聽以大價衣覆瘡著涅槃僧。
至白衣家，言「我有患」，當褰涅槃僧，以此覆瘡坐。
六群便大作，比丘舉過，佛因制戒。
orig::  ^455b6

若比丘，作覆瘡衣，
commentary:: 
有種種瘡病，持用覆身也。
orig::  ^455b11

當應量作；是中量者，長佛四磔手，廣二磔手；
裁竟，過者，波逸提。
commentary::  ^455b12

若俱過、互減，自作、教他，成者，犯墮；不成，吉羅。
為他作，成、不成，吉羅。
尼等吉羅。不犯者，應量，減量，得已成者裁割如量，疊作也。
orig::  ^455b13

八十九、過量雨衣戒。
commentary:: 
佛在舍衛。毘舍佉母送雨浴衣，佛言：「不得分，隨上座與。
不足者，僧次續付。」
六群大作，比丘舉過，佛因制戒。
orig::  ^455b17

若比丘，作雨浴衣，
commentary:: 
著在雨中洗浴故也。
orig::  ^455b20

當應量作；是中量者，長佛六磔手，廣二磔手半；
過者，裁竟，波逸提。
commentary::  ^455b21

若自作、教他、俱過、互減、比丘尼、開緣，一同前戒。
orig::  ^455b22

九十、過量三衣戒。
commentary:: 
佛在釋翅瘦。難陀短佛四指，比丘遙見，
謂佛奉迎，至乃知非，各懷慚愧。
佛制難陀著黑衣。
六群與佛等量或過量作，比丘舉過，佛因制戒。
orig::  ^455b24

若比丘，與如來等量作衣，或過量作衣，波逸提。
是中如來衣量者，長佛九磔手，廣六磔手，是謂如來衣量。
commentary::  ^455b28

若廣、長應量，互不應量，並犯。
餘自作、教他，尼作，並如上。
不犯者，從他得成衣裁割如量，若疊作兩重者，無犯。
orig::  ^455c1

諸大德！我已說九十波逸提法。
今問諸大德：是中清淨不？
commentary::  ^455c4

三說。
orig::  ^455c5

諸大德！是中清淨，默然故。
是事如是持。四分律比丘含注戒本〔中〕
 ^455c6
