六菩薩亦當誦持經
translator:: 失譯附後漢錄
jing:: 
師子戲菩薩、師子奮迅菩薩、師子幡菩薩、
師子作菩薩、堅勇精進菩薩、擊金剛慧菩薩。
　　巍巍十方佛，堂堂聖中王，
　　妙相三十二，眾好八十章，
　　身出妙光明，普照諸十方，
　　願身自歸命，稽首諸法王。
　　巍巍十方佛，無極大慈悲，
　　興立諸大誓，濟度諸群黎，
　　多聞歡喜者，功德叵稱載，
　　願身自歸命，稽首諸大哀。
　　巍巍十方佛，功德不可量，
　　慧如無量海，灌澤諸十方，
　　其有聞名者，除咎消諸殃，
　　歸命大智慧，稽首正覺王。
　　巍巍十方佛，國土甚清淨，
　　七寶為莊嚴，妙香栴檀形，
　　悉純諸菩薩，亦無二乘名，
　　唯說不退轉，般若之道英。
　　巍巍十方佛，三世道之珍，
　　其聞信樂者，疾成無上真，
　　遊於菩薩道，堅住不退轉，
　　所生常見佛，速值諸世尊。
　　巍巍十方佛，三世之導師，
　　志心懷恭敬，信樂無狐疑，
　　所生常端正，顏容甚光暉，
　　辯才慧獨遠，願禮天人師。 ^752a19

別有四菩薩 ^752b17

此四大士，皆過去十方諸佛之師。
此四大士，初始造行之時，發大誓願言：
「我當度一切眾生，至其都得涅槃，然後當取佛。」
以是故應誦念誦持，得無量無邊功德至不退轉。
譬如三千世界盡虛空滿中紫磨黃金，
用之布施；不如一須臾之間誦念此四大士名，
其所得功德，出過爾所黃金施上千億萬倍。
其名曰： ^752b18

棄陰蓋菩薩、寂根菩薩、慧威菩薩、不離菩薩。
六菩薩亦當誦持經
 ^752b25
