大般涅槃經集解卷第二十六〔現病品第十八〕
other:: 
　出無病因謂憐愍眾生施病者藥　釋五種人謂須陀洹八萬劫得菩提乃至辟支佛十千劫得菩提義
pin:: 
#  18 現病品(二六)
現病品第十八 ^476a8

案僧亮曰：次答云何諸菩薩遠離一切病。
病在前品已明，而未釋無病，是則示現之義未彰，此品顯也。
法瑤曰：因佛現病，迦葉得廣顯無病之因，
明菩薩地時久已離病，豈況今耶。
是則因病以顯不病也。
僧宗曰：上來所說，當宗雖舉，未有微實。
將顯至人患累斯盡，是以先示病相，因請更起光儀顯勝，
以表無病之旨也，因答第二十九問也。
智秀曰：此下是經之第二段，廣明義也。
又有二別：第一廣正說、第二廣流通。
廣正說中有三科：第一廣果，即此品也；
第二廣因，即五行也；第三廣佛性，即〈師子吼〉、
〈迦葉〉兩品也。 ^476a12

爾時迦葉菩薩白佛言〔至〕患苦悉除無復怖畏。 ^476a24

案僧宗曰：此下舉八事，仰推如來不應有病也。
智秀曰：此下有四翻，第一迦葉舉七復次事推佛無病、
第二佛以神力現三種相、第三群生蒙益請佛說法、第四廣述無病以遣時情。 ^476a25

世尊一切眾生有四毒箭〔至〕汝等當為大眾說法。 ^476b1

案僧宗曰：第一明有病之因，莫過此四箭；
如來已離，不應病也。 ^476b2

有二因緣則無病苦〔至〕何緣於今自言有病。 ^476b4

案僧宗曰：第二無病之因，莫過此二，世尊所行，故無病也。 ^476b5

世尊！世人有病或坐或臥〔至〕云何默然右脇而臥。 ^476b7

案僧宗曰：第三明如來既無篤病之相，云何有病耶。 ^476b8

諸菩薩等凡所給施〔至〕永斷如是三障重病。 ^476b10

案僧宗曰：第四明自昔已來，外化事曠，
善功還已，不應有病也。 ^476b11

復次世尊！菩薩摩訶薩〔至〕乃於今日唱言有疾。 ^476b13

案僧宗曰：第五明脩因之日備有諸願，
略舉九願，顯無病之要旨也。 ^476b14

復次世尊！世有病者〔至〕不應說言我今背痛。 ^476b16

案僧宗曰：第六明世人臨終之時，不能有所誡勅，高推如來不應同此。 ^476b17

復次世尊！世有病者〔至〕不應默然右脇而臥。 ^476b19

案僧宗曰：第七苟有此迹，必為外道所誚。 ^476b20

復次世尊！世有病者〔至〕利益於眾生摧伏諸外道。 ^476b21

案僧宗曰：第八借以身力推比，佛必無有病，仍說偈以勸也。
智秀曰：此七復次是第一翻，推佛不應病也。 ^476b22

爾時世尊大悲薰心〔至〕修行惡法除一闡提。 ^476b25

案僧宗曰：前偈請云大悲今何在，是以經家以佛起故，故云大悲薰心也。
智秀曰：此第二翻，放三種神力以利益也。 ^476b26

爾時一切天龍鬼神〔至〕遍至淨居悉皆聞之。 ^476b29

案智秀曰：第三翻，大眾蒙益，廣設供養，請說法也。 ^476c1

爾時佛告迦葉菩薩〔至〕便謂如來真實有疾。 ^476c3

案智秀曰：第四翻，佛先廣顯久離病也。 ^476c4

迦葉！如言如來人中師子〔至〕亦不畢竟入於涅槃。 ^476c5

案僧亮曰：既廣如來永無病理，若言有病，
是密教也，因此復得廣宣祕密。
次答云何為眾生，廣說於祕密。 ^476c6

迦葉！是大涅槃即是諸佛〔至〕非是聲聞緣覺行處。 ^476c9

案法瑤曰：此下訖「云何當有諸病苦耶」，次答問云何復示現究竟於涅槃。 ^476c10

迦葉！汝上所問如來何故〔至〕云何當有諸病苦耶。 ^476c12

案僧亮曰：次答云何復示現究竟於涅槃。 ^476c13

迦葉！世有三人其病難治〔至〕供養恭敬為他說者。 ^476c15

案僧亮曰：次答云何說畢竟及與不畢竟也。
先說病行者，大眾請佛治病，說先治病之行也。
藥以對病為名，依涅槃修行，無病不治。
欲顯病行之能，先說諸經有不治之病也。
此三種人，契經所不治，是說畢竟二乘之病。
聞餘方等，雖發心，不知佛常，終不成佛，不名畢竟者。
如上諸人聞涅槃生信，不須外治，自能成佛，斷疑說也。
得病行之名，事盡於此也。
法瑤曰：是大涅槃即是諸佛甚深禪定，非是二乘所行之處。
入此深定，故曰畢竟入於涅槃也。
非永盡滅入涅槃故，不名畢竟入於涅槃也。
畢竟不畢竟義，存於此也。
僧宗曰：畢竟不畢竟各有其旨，非不定也。
但執言失旨，以為不定之說，疑網是生；
得旨則知定說，疑網斷矣。
又一義：昔教皆說畢竟永盡，今因現病以表無病，
得顯病是密語，因廣說如來之密語也。 ^476c16

迦葉！有五種人於是大乘〔至〕有病行處非如來也。 ^477a4

案僧亮曰：次答云何而得近最勝無上道也。
上云自然得成，今轉近為得。
但說五人者，以斷結定故。
凡夫定位，無劫數之限也。
八萬劫者，後云得菩提心，亦云八萬劫住處，
是小涅槃，似是菩提心成就耳。
思惟煩惱，小乘斷之，不必在菩薩。
劫數如此，故知偏愛易斷、等悲難成也。
法瑤曰：因表如來無病得命病者，心之義也。
二乘有病，不能發心，要從佛聞法也。
夫利根雖不從佛聞法，而自發心。
知此二人所以得近無上道也。
曇讖曰：五種人者，從須陀洹乃至緣覺。
以一果准兩地，如是以初地二地准初果，乃至九地准緣覺也。
大般涅槃經集解卷第二十六
 ^477a5
