
hui:: 
pin:: 
### 3
大般若波羅蜜多經卷第六十三
三藏法師玄奘奉　詔譯
初分無所得品第十八之三
「舍利子！一切陀羅尼門無所有故，前、後、
中際菩薩摩訶薩不可得；一切三摩地門無所有故，
前、後、中際菩薩摩訶薩不可得。
一切陀羅尼門空故，前、後、中際菩薩摩訶薩不可得；
一切三摩地門空故，前、後、中際菩薩摩訶薩不可得。
一切陀羅尼門遠離故，前、後、中際菩薩摩訶薩不可得；
一切三摩地門遠離故，前、後、中際菩薩摩訶薩不可得。
一切陀羅尼門無自性故，前、後、中際菩薩摩訶薩不可得；
一切三摩地門無自性故，前、後、中際菩薩摩訶薩不可得。
何以故？舍利子！一切陀羅尼門、一切三摩地門無所有、
空、遠離、無自性中，前、後、中際菩薩摩訶薩皆不可得故。
舍利子！非一切陀羅尼門、一切三摩地門無所有有異，
非一切陀羅尼門、一切三摩地門空有異，
非一切陀羅尼門、一切三摩地門遠離有異，
非一切陀羅尼門、一切三摩地門無自性有異，
非前際菩薩摩訶薩有異，非後際菩薩摩訶薩有異，非中際菩薩摩訶薩有異。
舍利子！若一切陀羅尼門、一切三摩地門無所有，
若一切陀羅尼門、一切三摩地門空，若一切陀羅尼門、
一切三摩地門遠離，若一切陀羅尼門、
一切三摩地門無自性，若前際菩薩摩訶薩，
若後際菩薩摩訶薩，若中際菩薩摩訶薩，如是一切法無二無二分。
舍利子！由此緣故我作是說：前際菩薩摩訶薩不可得，
後際菩薩摩訶薩不可得，中際菩薩摩訶薩不可得。 ^353c25

「舍利子！內空無所有故，前、後、中際菩薩摩訶薩不可得；
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空無所有故，
前、後、中際菩薩摩訶薩不可得。
內空空故，前、後、中際菩薩摩訶薩不可得；
外空乃至無性自性空空故，前、後、中際菩薩摩訶薩不可得。
內空遠離故，前、後、中際菩薩摩訶薩不可得；
外空乃至無性自性空遠離故，前、後、中際菩薩摩訶薩不可得。
內空無自性故，前、後、中際菩薩摩訶薩不可得；
外空乃至無性自性空無自性故，前、後、中際菩薩摩訶薩不可得。
何以故？舍利子！內空乃至無性自性空無所有、
空、遠離、無自性中，前、後、中際菩薩摩訶薩皆不可得故。
舍利子！非內空乃至無性自性空無所有有異，
非內空乃至無性自性空空有異，非內空乃至無性自性空遠離有異，
非內空乃至無性自性空無自性有異，
非前際菩薩摩訶薩有異，非後際菩薩摩訶薩有異，非中際菩薩摩訶薩有異。
舍利子！若內空乃至無性自性空無所有，
若內空乃至無性自性空空，若內空乃至無性自性空遠離，
若內空乃至無性自性空無自性，若前際菩薩摩訶薩，
若後際菩薩摩訶薩，若中際菩薩摩訶薩，如是一切法無二無二分。
舍利子！由此緣故我作是說：前際菩薩摩訶薩不可得，
後際菩薩摩訶薩不可得，中際菩薩摩訶薩不可得。 ^354a24

「舍利子！真如無所有故，前、後、中際菩薩摩訶薩不可得；
法界、法性、不虛妄性、不變異性、不思議界、
虛空界、斷界、離界、滅界、平等性、離生性、
法定、法住、無性界、無相界、無作界、無為界、
安隱界、寂靜界、本無、實際無所有故，前、
後、中際菩薩摩訶薩不可得。
真如空故，前、後、中際菩薩摩訶薩不可得；
法界、法性乃至本無、實際空故，前、後、中際菩薩摩訶薩不可得。
真如遠離故，前、後、中際菩薩摩訶薩不可得；
法界、法性乃至本無、實際遠離故，前、後、中際菩薩摩訶薩不可得。
真如無自性故，前、後、中際菩薩摩訶薩不可得；
法界、法性乃至本無、實際無自性故，前、
後、中際菩薩摩訶薩不可得。
何以故？舍利子！真如、法界乃至本無、實際無所有、
空、遠離、無自性中，前、後、中際菩薩摩訶薩皆不可得故。
舍利子！非真如、法界乃至本無、實際無所有有異，
非真如、法界乃至本無、實際空有異，非真如、
法界乃至本無、實際遠離有異，非真如、
法界乃至本無、實際無自性有異，非前際菩薩摩訶薩有異，
非後際菩薩摩訶薩有異，非中際菩薩摩訶薩有異。
舍利子！若真如、法界乃至本無、實際無所有，
若真如、法界乃至本無、實際空，若真如、
法界乃至本無、實際遠離，若真如、法界乃至本無、
實際無自性，若前際菩薩摩訶薩，若後際菩薩摩訶薩，
若中際菩薩摩訶薩，如是一切法無二無二分。
舍利子！由此緣故我作是說：前際菩薩摩訶薩不可得，
後際菩薩摩訶薩不可得，中際菩薩摩訶薩不可得。 ^354b24

「舍利子！聲聞乘無所有故，前、後、中際菩薩摩訶薩不可得；
聲聞乘空故，前、後、中際菩薩摩訶薩不可得；
聲聞乘遠離故，前、後、中際菩薩摩訶薩不可得；
聲聞乘無自性故，前、後、中際菩薩摩訶薩不可得。
何以故？舍利子！聲聞乘無所有、空、遠離、
無自性中，前、後、中際菩薩摩訶薩皆不可得故。
舍利子！非聲聞乘無所有有異，非聲聞乘空有異，
非聲聞乘遠離有異，非聲聞乘無自性有異，
非前際菩薩摩訶薩有異，非後際菩薩摩訶薩有異，非中際菩薩摩訶薩有異。
舍利子！若聲聞乘無所有，若聲聞乘空，
若聲聞乘遠離，若聲聞乘無自性，若前際菩薩摩訶薩，
若後際菩薩摩訶薩，若中際菩薩摩訶薩，如是一切法無二無二分。
舍利子！由此緣故我作是說：前際菩薩摩訶薩不可得，
後際菩薩摩訶薩不可得，中際菩薩摩訶薩不可得。 ^354c24

「舍利子！獨覺乘無所有故，前、後、中際菩薩摩訶薩不可得；
獨覺乘空故，前、後、中際菩薩摩訶薩不可得；
獨覺乘遠離故，前、後、中際菩薩摩訶薩不可得；
獨覺乘無自性故，前、後、中際菩薩摩訶薩不可得。
何以故？舍利子！獨覺乘無所有、空、遠離、
無自性中，前、後、中際菩薩摩訶薩皆不可得故。
舍利子！非獨覺乘無所有有異，非獨覺乘空有異，
非獨覺乘遠離有異，非獨覺乘無自性有異，
非前際菩薩摩訶薩有異，非後際菩薩摩訶薩有異，非中際菩薩摩訶薩有異。
舍利子！若獨覺乘無所有，若獨覺乘空，
若獨覺乘遠離，若獨覺乘無自性，若前際菩薩摩訶薩，
若後際菩薩摩訶薩，若中際菩薩摩訶薩，如是一切法無二無二分。
舍利子！由此緣故我作是說：前際菩薩摩訶薩不可得，
後際菩薩摩訶薩不可得，中際菩薩摩訶薩不可得。 ^355a13

「舍利子！大乘無所有故，前、後、中際菩薩摩訶薩不可得；
大乘空故，前、後、中際菩薩摩訶薩不可得；
大乘遠離故，前、後、中際菩薩摩訶薩不可得；
大乘無自性故，前、後、中際菩薩摩訶薩不可得。
何以故？舍利子！大乘無所有、空、遠離、無自性中，
前、後、中際菩薩摩訶薩皆不可得故。
舍利子！非大乘無所有有異，非大乘空有異，
非大乘遠離有異，非大乘無自性有異，
非前際菩薩摩訶薩有異，非後際菩薩摩訶薩有異，非中際菩薩摩訶薩有異。
舍利子！若大乘無所有，若大乘空，若大乘遠離，
若大乘無自性，若前際菩薩摩訶薩，若後際菩薩摩訶薩，
若中際菩薩摩訶薩，如是一切法無二無二分。
舍利子！由此緣故我作是說：前際菩薩摩訶薩不可得，
後際菩薩摩訶薩不可得，中際菩薩摩訶薩不可得。」 ^355b1

爾時，具壽善現復答舍利子言：「如尊者所云
『何緣故說：色等無邊故，當知菩薩摩訶薩亦無邊？』
者，舍利子！色如虛空，受、想、行、識如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
色、受、想、行、識亦如是，前際不可得，後際不可得，中際不可得。
何以故？色性空故，受、想、行、識性空故，空中前際不可得，
後際不可得，中際不可得，亦以中邊俱不可得故說為空。
舍利子！由此緣故我作是說：色無邊故，
當知菩薩摩訶薩亦無邊；受、想、行、識無邊故，當知菩薩摩訶薩亦無邊。 ^355b18

「舍利子！眼處如虛空，耳、鼻、舌、身、意處如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
眼、耳、鼻、舌、身、意處亦如是，前際不可得，
後際不可得，中際不可得。
何以故？眼處性空故，耳、鼻、舌、身、意處性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：眼處無邊故，
當知菩薩摩訶薩亦無邊；耳、鼻、舌、身、意處無邊故，當知菩薩摩訶薩亦無邊。 ^355b29

「舍利子！色處如虛空，聲、香、味、觸、法處如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
色、聲、香、味、觸、法處亦如是，前際不可得，
後際不可得，中際不可得。
何以故？色處性空故，聲、香、味、觸、法處性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：色處無邊故，
當知菩薩摩訶薩亦無邊；聲、香、味、觸、法處無邊故，當知菩薩摩訶薩亦無邊。 ^355c11

「舍利子！眼界如虛空，色界、眼識界及眼觸、眼觸為緣所生諸受如虛空。
所以者何？舍利子！
如虛空前際不可得，後際不可得，中際不可得，如彼中邊不可得故說為虛空。
眼界乃至眼觸為緣所生諸受亦如是，
前際不可得，後際不可得，中際不可得。
何以故？眼界性空故，色界乃至眼觸為緣所生諸受性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：眼界無邊故，
當知菩薩摩訶薩亦無邊；色界乃至眼觸為緣所生諸受無邊故，
當知菩薩摩訶薩亦無邊。 ^355c21

「舍利子！耳界如虛空，聲界、耳識界及耳觸、耳觸為緣所生諸受如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
耳界乃至耳觸為緣所生諸受亦如是，
前際不可得，後際不可得，中際不可得。
何以故？耳界性空故，聲界乃至耳觸為緣所生諸受性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：耳界無邊故，
當知菩薩摩訶薩亦無邊；聲界乃至耳觸為緣所生諸受無邊故，
當知菩薩摩訶薩亦無邊。 ^356a4

「舍利子！鼻界如虛空，香界、鼻識界及鼻觸、鼻觸為緣所生諸受如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
鼻界乃至鼻觸為緣所生諸受亦如是，
前際不可得，後際不可得，中際不可得。
何以故？鼻界性空故，香界乃至鼻觸為緣所生諸受性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：鼻界無邊故，
當知菩薩摩訶薩亦無邊；香界乃至鼻觸為緣所生諸受無邊故，
當知菩薩摩訶薩亦無邊。 ^356a16

「舍利子！舌界如虛空，味界、舌識界及舌觸、舌觸為緣所生諸受如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
舌界乃至舌觸為緣所生諸受亦如是，
前際不可得，後際不可得，中際不可得。
何以故？舌界性空故，味界乃至舌觸為緣所生諸受性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：舌界無邊故，
當知菩薩摩訶薩亦無邊；味界乃至舌觸為緣所生諸受無邊故，
當知菩薩摩訶薩亦無邊。 ^356a28

「舍利子！身界如虛空，觸界、身識界及身觸、身觸為緣所生諸受如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
身界乃至身觸為緣所生諸受亦如是，
前際不可得，後際不可得，中際不可得。
何以故？身界性空故，觸界乃至身觸為緣所生諸受性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：身界無邊故，
當知菩薩摩訶薩亦無邊；觸界乃至身觸為緣所生諸受無邊故，
當知菩薩摩訶薩亦無邊。 ^356b11

「舍利子！意界如虛空，法界、意識界及意觸、意觸為緣所生諸受如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
意界乃至意觸為緣所生諸受亦如是，
前際不可得，後際不可得，中際不可得。
何以故？意界性空故，法界乃至意觸為緣所生諸受性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：意界無邊故，
當知菩薩摩訶薩亦無邊；法界乃至意觸為緣所生諸受無邊故，
當知菩薩摩訶薩亦無邊。 ^356b23

「舍利子！地界如虛空，水、火、風、空、識界如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
地、水、火、風、空、識界亦如是，前際不可得，
後際不可得，中際不可得。
何以故？地界性空故，水、火、風、空、識界性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：地界無邊故，
當知菩薩摩訶薩亦無邊；水、火、風、空、識界無邊故，當知菩薩摩訶薩亦無邊。 ^356c6

「舍利子！苦聖諦如虛空，集、滅、道聖諦如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
苦、集、滅、道聖諦亦如是，前際不可得，後際不可得，中際不可得。
何以故？苦聖諦性空故，集、滅、道聖諦性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：苦聖諦無邊故，
當知菩薩摩訶薩亦無邊；集、滅、道聖諦無邊故，當知菩薩摩訶薩亦無邊。 ^356c17

「舍利子！無明如虛空，行、識、名色、六處、觸、
受、愛、取、有、生、老死愁歎苦憂惱如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
無明乃至老死愁歎苦憂惱亦如是，前際不可得，
後際不可得，中際不可得。
何以故？無明性空故，行乃至老死愁歎苦憂惱性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：無明無邊故，
當知菩薩摩訶薩亦無邊；行乃至老死愁歎苦憂惱無邊故，
當知菩薩摩訶薩亦無邊。 ^356c28

「舍利子！布施波羅蜜多如虛空，淨戒、安忍、
精進、靜慮、般若波羅蜜多如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
布施、淨戒、安忍、精進、靜慮、般若波羅蜜多亦如是，
前際不可得，後際不可得，中際不可得。
何以故？布施波羅蜜多性空故，淨戒、安忍、
精進、靜慮、般若波羅蜜多性空故，空中前際不可得，
後際不可得，中際不可得，亦以中邊俱不可得故說為空。
舍利子！由此緣故我作是說：布施波羅蜜多無邊故，
當知菩薩摩訶薩亦無邊；淨戒、安忍、精進、
靜慮、般若波羅蜜多無邊故，當知菩薩摩訶薩亦無邊。 ^357a11

「舍利子！四靜慮如虛空，四無量、四無色定如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
四靜慮、四無量、四無色定亦如是，前際不可得，
後際不可得，中際不可得。
何以故？四靜慮性空故，四無量、四無色定性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：四靜慮無邊故，
當知菩薩摩訶薩亦無邊；四無量、四無色定無邊故，當知菩薩摩訶薩亦無邊。 ^357a24

「舍利子！八解脫如虛空，八勝處、九次第定、十遍處如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
八解脫、八勝處、九次第定、十遍處亦如是，
前際不可得，後際不可得，中際不可得。
何以故？八解脫性空故，八勝處、九次第定、
十遍處性空故，空中前際不可得，後際不可得，
中際不可得，亦以中邊俱不可得故說為空。
舍利子！由此緣故我作是說：八解脫無邊故，
當知菩薩摩訶薩亦無邊；八勝處、九次第定、
十遍處無邊故，當知菩薩摩訶薩亦無邊。 ^357b6

「舍利子！四念住如虛空，四正斷、四神足、
五根、五力、七等覺支、八聖道支如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
四念住乃至八聖道支亦如是，前際不可得，
後際不可得，中際不可得。
何以故？四念住性空故，四正斷乃至八聖道支性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：四念住無邊故，
當知菩薩摩訶薩亦無邊；四正斷乃至八聖道支無邊故，當知菩薩摩訶薩亦無邊。 ^357b18

「舍利子！空解脫門如虛空，無相、無願解脫門如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
空、無相、無願解脫門亦如是，前際不可得，
後際不可得，中際不可得。
何以故？空解脫門性空故，無相、無願解脫門性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：空解脫門無邊故，
當知菩薩摩訶薩亦無邊；無相、無願解脫門無邊故，當知菩薩摩訶薩亦無邊。 ^357c1

「舍利子！五眼如虛空，六神通如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
五眼、六神通亦如是，前際不可得，後際不可得，中際不可得。
何以故？五眼性空故，六神通性空故，空中前際不可得，
後際不可得，中際不可得，亦以中邊俱不可得故說為空。
舍利子！由此緣故我作是說：五眼無邊故，
當知菩薩摩訶薩亦無邊；六神通無邊故，當知菩薩摩訶薩亦無邊。 ^357c12

「舍利子！佛十力如虛空，四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
佛十力乃至一切相智亦如是，前際不可得，
後際不可得，中際不可得。
何以故？佛十力性空故，四無所畏乃至一切相智性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：佛十力無邊故，
當知菩薩摩訶薩亦無邊；四無所畏乃至一切相智無邊故，
當知菩薩摩訶薩亦無邊。 ^357c22

「舍利子！無忘失法如虛空，恒住捨性如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
無忘失法、恒住捨性亦如是，前際不可得，
後際不可得，中際不可得。
何以故？無忘失法性空故，恒住捨性性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：無忘失法無邊故，
當知菩薩摩訶薩亦無邊；恒住捨性無邊故，當知菩薩摩訶薩亦無邊。 ^358a6

「舍利子！一切陀羅尼門如虛空，一切三摩地門如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
一切陀羅尼門、一切三摩地門亦如是，
前際不可得，後際不可得，中際不可得。
何以故？一切陀羅尼門性空故，一切三摩地門性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：一切陀羅尼門無邊故，
當知菩薩摩訶薩亦無邊；一切三摩地門無邊故，當知菩薩摩訶薩亦無邊。 ^358a17

「舍利子！內空如虛空，外空、內外空、空空、
大空、勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
內空乃至無性自性空亦如是，前際不可得，
後際不可得，中際不可得。
何以故？內空性空故，外空乃至無性自性空性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：內空無邊故，
當知菩薩摩訶薩亦無邊；外空乃至無性自性空無邊故，當知菩薩摩訶薩亦無邊。 ^358a28

「舍利子！真如如虛空，法界、法性、不虛妄性、
不變異性、不思議界、虛空界、斷界、離界、
滅界、平等性、離生性、法定、法住、無性界、
無相界、無作界、無為界、安隱界、寂靜界、
本無、實際、究竟涅槃如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
真如乃至究竟涅槃亦如是，前際不可得，
後際不可得，中際不可得。
何以故？真如性空故，法界乃至究竟涅槃性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：真如無邊故，
當知菩薩摩訶薩亦無邊；法界乃至究竟涅槃無邊故，當知菩薩摩訶薩亦無邊。 ^358b14

「舍利子！聲聞乘如虛空，獨覺乘、大乘如虛空。
所以者何？舍利子！
如虛空前際不可得，後際不可得，中際不可得，以彼中邊不可得故說為虛空。
聲聞乘、獨覺乘、大乘亦如是，前際不可得，
後際不可得，中際不可得。
何以故？聲聞乘性空故，獨覺乘、大乘性空故，
空中前際不可得，後際不可得，中際不可得，亦以中邊俱不可得故說為空。
舍利子！由此緣故我作是說：聲聞乘無邊故，
當知菩薩摩訶薩亦無邊；獨覺乘、大乘無邊故，當知菩薩摩訶薩亦無邊。」 ^358b28

爾時，具壽善現復答舍利子言：「如尊者所云
『何緣故說：即色等，菩薩摩訶薩無所有不可得；
離色等，菩薩摩訶薩無所有不可得？』
者，舍利子！色，色性空。
何以故？色性空中，色無所有不可得故，菩薩摩訶薩亦無所有不可得。
非色，非色性空。何以故？
非色性空中，非色無所有不可得故，菩薩摩訶薩亦無所有不可得。
受、想、行、識，受、想、行、識性空。
何以故？受、想、行、識性空中，受、想、行、識無所有不可得故，菩薩摩訶薩亦無所有不可得。
非受、想、行、識，非受、想、行、識性空。
何以故？非受、想、行、識性空中，非受、想、行、
識無所有不可得故，菩薩摩訶薩亦無所有不可得。
舍利子！由此緣故我作是說：即色，菩薩摩訶薩無所有不可得；
離色，菩薩摩訶薩無所有不可得。
即受、想、行、識，菩薩摩訶薩無所有不可得；
離受、想、行、識，菩薩摩訶薩無所有不可得。 ^358c10

「舍利子！眼處，眼處性空。
何以故？眼處性空中，眼處無所有不可得故，菩薩摩訶薩亦無所有不可得。
非眼處，非眼處性空。
何以故？非眼處性空中，非眼處無所有不可得故，菩薩摩訶薩亦無所有不可得。
耳、鼻、舌、身、意處，耳、鼻、舌、身、意處性空。
何以故？耳、鼻、舌、身、意處性空中，耳、鼻、舌、
身、意處無所有不可得故，菩薩摩訶薩亦無所有不可得。
非耳、鼻、舌、身、意處，非耳、鼻、舌、身、意處性空。
何以故？非耳、鼻、舌、身、意處性空中，非耳、
鼻、舌、身、意處無所有不可得故，菩薩摩訶薩亦無所有不可得。
舍利子！由此緣故我作是說：即眼處，菩薩摩訶薩無所有不可得；
離眼處，菩薩摩訶薩無所有不可得。
即耳、鼻、舌、身、意處，菩薩摩訶薩無所有不可得；
離耳、鼻、舌、身、意處，菩薩摩訶薩無所有不可得。 ^358c27

「舍利子！色處，色處性空。
何以故？色處性空中，色處無所有不可得故，菩薩摩訶薩亦無所有不可得。
非色處，非色處性空。
何以故？非色處性空中，非色處無所有不可得故，菩薩摩訶薩亦無所有不可得。
聲、香、味、觸、法處，聲、香、味、觸、法處性空。
何以故？聲、香、味、觸、法處性空中，聲、香、味、
觸、法處無所有不可得故，菩薩摩訶薩亦無所有不可得。
非聲、香、味、觸、法處，非聲、香、味、觸、法處性空。
何以故？非聲、香、味、觸、法處性空中，非聲、
香、味、觸、法處無所有不可得故，菩薩摩訶薩亦無所有不可得。
舍利子！由此緣故我作是說：即色處，菩薩摩訶薩無所有不可得；
離色處，菩薩摩訶薩無所有不可得。
即聲、香、味、觸、法處，菩薩摩訶薩無所有不可得；
離聲、香、味、觸、法處，菩薩摩訶薩無所有不可得。
大般若波羅蜜多經卷第六十三
 ^359a13
