
pin:: 究竟大悲經卷第三
　　□□□大千　頓納扭山海
　　頓遜丘墟乎　腹重得自在
勇猛菩薩摩訶薩白佛言。
世尊從心性本際海藏。
涌動沸亂出生無量諸佛無量菩薩。
無量賢聖無量仙賢隱士。
無量經藏無量經教。
無量能法音無量智慧無量神通。
無量轉變無量巧便無量辯才。
無量宮殿無量花蓋莊嚴之具。
是故上盡頂天下盡水際。
於中一切聖眾皆從心性本際。
而便有之說而不足。
以偈歎曰。
　　無礙自在佛性王　安坐轉變蓮花臺
　　無量佛凡於中現　畢竟寂滅無去來
　　 #CB06979;#CB06886;碣磨心性王　靉磊嘑#CB06915;決定吼
　　是非碎爛作微塵　混融大寂一如口
　　神性智王無量力　駈使諸根順九流
　　虎擺違順情繼結　撮搭灰粉寘太幽
　　扭撲五陰諸見脈　貪善棄惡作微塵
　　三毒羅剎真佛智　一切身相實法珍
　　真性發作諸根寂　無等振吼音聲泯
　　一切得失即體融　三寶於是現世間
　　趐#CB06992;#CB06991;#CB06964;動不走　遍緣諸境不動寂
　　往來任縱法使然　性照合通遍不歷
　　無障無礙神性王　無邊雜類智慧炬
　　體解歸真等法性　四辯應機共人語
　　心王自在喧呃瞋　忿怒作帳伏諸魔
　　碎諸分別是非心　香臭俱融共同波
　　□并法力力中力　和合四大作一體
　　轉用陰陽為天地　一一身相無源底
　　眾生轉動混沌流　虛源一氣理處收
　　推尋蹤緒無頭尾　含怉異類周不周
　　四龍足力負天地　宛轉動身巖法界
　　山陵燋爛七日現　作帳初首試一#CB07004;
　　大力神王吼　要先除#CB06884;嘊
　　是非作微塵　安得更有#CB06884;
　　正士作神力　降注劍霜雹
　　當頭即#CB02639;穴　夜叉尋後剝
　　十六一種人　分布齊歷歷
　　治掃六魔賊　往往無當敵
　　而此無量偈　權應出一身
　　方便心海湧　法界是一人 ^1372b10

佛告勇猛菩薩摩訶薩曰。
快說偈教。汝等大眾寧神冲寂。
吾今重頌。
　　心性本際真金山　阿梨耶龍引出雲
　　靉靆垂布遍十方　降注洗浣五陰村
　　阿梨耶龍雲中遊　伊離測淪#CB05899;霃色
　　延長促短遍十方　皆是無礙大心力
　　阿梨耶龍無礙力　遊於四大五陰空
　　往來無諍和九流　任縱自韻神無功
　　梨耶奮迅振六合　雷電鼓擊光輝輝
　　不動真際而遍過　黑闇根中開明照
　　梨耶神通性無礙　山河名壁於中過
　　無量質礙不能遮　何苦能牽入鼎鑊 ^1372c19

勇猛菩薩摩訶薩白佛言。
世尊大聖垂慈開教悉圓。
不審此說為從心出。
為從心性而出。為無從而出。
唯願慈尊分明顯示。
令迷教之徒知根所由。 ^1373a2

佛告勇猛菩薩摩訶薩曰。
上盡頂天下盡水際。
於中一切眾生種種形質無量善惡。
皆從心性而出。何以故。
但心性無出。無出之出是名真出。
是以得知。上盡諸佛下盡識海。
從心心而有性心有。
故一切皆心用。心用無邊際即用名為心。
心用用心無用無心。 ^1373a6

復次冥識菩薩摩訶薩白佛言。
世尊大聖所說一切皆心心。
一切心無別心。無別心故一切皆心用。
若如是者。云何有清涼心。
云何有熱惱心。云何得不清涼不熱惱等。
一心性熱則常熱。
涼則常涼。不涼不熱常應不涼不熱。
何以故。心性之理常無別故。 ^1373a12

佛告冥識菩薩摩訶薩曰。
一切皆心心一切。
神遊法界無障礙。
心一切一切一心。
法界遊宅愛無所愛。
無所不無所。形聲影嚮皆無別。 ^1373a18

冥識菩薩摩訶薩白佛言。
世尊不解為是心用性性用心。
唯願大慈尊披折令眾得開解。 ^1373a21

佛告冥識菩薩摩訶薩曰。
心用性緣慮。是真淨性用心不可毀壞照真金。
是故心不用性無穢淨。
性不用心無混融。
無混融無始復無終。
無始復無終心用性性用心。 ^1373a23

說是法時。無量大眾乘實智駕性性龍圜本淨止緣切。
pin:: 
#  10 一切諸法即相解脫品
一切諸法即相解脫品第十 ^1373a27

復次天真菩薩摩訶薩白佛言。
世尊一切眾聖莫不皆說順情之法。
何故今日世尊所說之法皆是違情。
違性則苦。苦是患源。
故知情者以貪為體。
若無有貪無所依恃。
有依恃故一切果報由情貪而有。
何以故。若不貪善無以息惡。
若不息惡無以歸真。
以此類之。云何今日如來說言。
泯非喪是。福禍同流。
同流歸真。歸真太極。
太極之理本無是非。
是非既喪。一切混融。
混融之中則無凡無佛。
何用教為。 ^1373b1

佛告天真菩薩摩訶薩曰。
貪者以情為體。情者以貪為本。
由有情起即有違順。
違順既與隨虛妄流。
是故順情稱善。違情稱惡。
若情既息。貪亦隨亡。
情貪既無。善惡自謝。
是以得知。貪善棄惡。
是繼縛業。本非解脫。
是故據此情貪之中。
立其與奪顯四種解脫。
何者為四。一者無願解脫。
二者無作解脫。三者無想解脫。
四者無學解脫。何以故。
有願為願所繼。從繼業受生。
一非解脫。有作為作業所繼。
從繼業牽生。二非解脫。
有想緣慮為想業所繼。
從繼業牽生。三非解脫。
有學有想念為想念繼學所繼。
從繼業牽生。四非解脫。 ^1373b11

天真菩薩摩訶薩白佛言。
世尊如來說四解脫門。
復顯四種非解脫。
四種解脫名障解脫義。
義猶自未顯。唯願世尊哀愍救護願畢解說。 ^1373b23

佛告天真菩薩摩訶薩曰。
四種解脫者。無願為初。
何以故。無願稱為解脫。
有願之來為願所繼。
凡有願者有心要期。
要期滿願。滿願之由良由妄起。
妄起望滿為願。願滿所繼。
繼業招生。故知以妄集妄還繼妄。
繼繼相繼故非解脫。
無願無累。無累無妄。
累妄俱融。無滿無稱。
名真解脫。無作解脫者。
一切皆無作。何以故。
無作無為。無為則無利無功德。
無利無功德。不為利益功德所繼。
名為無作解脫。無想解脫者。
若無想念則無繼結。
何以故。想念波動境風飄浮。
從外緣想牽想牽繼業。
繼業招生。不名解脫。
是故無想即無念。
無想繼結不為業牽。
名為無想解脫。無學解脫者。
無學無憂有學有憂。
何以故。學從心意而起。
是故學者勞心役慮增長我見。
是非得失分別好惡貢高自恃。
以有如是見故名繼縛。
無學無憂。何以故。
萬想自融圓流海藏。
藏寂用寂。藏用體泯。
名為無學解脫。 ^1373b27

天真菩薩摩訶薩白佛言。
世尊心性是一。解脫應一。
何故如來今日說四解脫門。
心性是一。應說一解脫門。 ^1373c16

佛告天真菩薩摩訶薩曰。
一切眾生心性是一。
而說四解脫者。良由群生繼結之興不過有四。
是以且據繼結說四解脫。
理而言之。四繼既沒。
一上猶無。何容有四。
但以四收繼收無盡故。
且舉四名#CB01447;其義屬。
所以然。體泯相沒。
解亦無解。安得有脫。
以此類之。捨惡從善修道作佛。
皆是繼縛。善及作佛猶是繼繼。
況復誕縱諸非寧非繼縛。
故知繼縛是封。封善封惡。
以封結招生故非解脫。 ^1373c19

天真菩薩摩訶薩白佛言。
世尊解脫之因何者為是。
解脫之果何者為是。
唯大慈愍願為重說。 ^1373c28

佛告天真菩薩摩訶薩曰。
有心修善。名天人之因。
心存是非樂行惡行。
是三塗之因。善惡雙泯體融大寂。
名為佛因。亦名解脫因。
設名名之佛因。如實佛因不何名目。
何以故。佛因者無因可因。
有因之因因果相待。
相待之因名為繼縛因。
非解脫因。 ^1374a2

天真菩薩摩訶薩白佛言。
世尊因說竟。果猶未說。
唯願世尊重為顯示解脫之果。 ^1374a8

佛告天真菩薩摩訶薩曰。
解脫果者。金剛心謝大明種智以為解脫果。
理而言之。解脫之理無因無果。
無果之果名解脫果。 ^1374a10

說是法時。無量大眾冥會不起為因無得為果同真際等法性。
pin:: 
#  11 即相無相萬物不遷事用究竟品
即相無相萬物不遷事用究竟品第十一 ^1374a13

復次鑒照菩薩摩訶薩白佛言。
世尊如上所說。說次第十品立義不同言教各異。
眾聖道一教門應一。
云何設名題目而有眾多。
不審此理願佛說之。
令當來大眾知教開通擁閉同異。 ^1374a16

佛告鑒照菩薩摩訶薩曰。
眾聖異談旨當唯一。
所謂依心教門眾多。
所謂依身。若離身心則無言教。
故知言教塵沙理旨無殊。
教門無量歸處無別。
以此類之。十方諸佛語說同故。
無量菩薩方便處多。
陳章吐教似如有異。
究其玄旨畢竟無別。
譬如色界天子眷屬無量音樂歎詠清雅婉約辭巧各異。
遊騰虛空上昇光音。
而至佛所各各一心盡意樂佛。
論其文辭音曲箜篌琴笛悉皆不同。
窮其意也皆歎佛好。
歎好處同名為一語。
上來教門差互不同。
隨問對釋。雖教文彌萬而無二趣。
但以種種開通會歸任縱。
說是眾聖無二之理圓真教時。
水行天子樹音天子百千眷屬。
一時雲會而至佛所。
各各恭敬正坐一面。
長跪叉手以偈歎曰。
　　眾聖說無別　有垢無垢如
　　一切相通達　言教悉無殊
　　眾聖言說異　意旨悉皆同
　　文字即解脫　大小理處通
　　眾聖明了慧　方便開初始
　　文起為未悟　既悟相即理
　　眾聖善方便　隨宜皆不實
　　執教謂為是　即便起放逸
　　眾聖相影嚮　同說一如理
　　教門雖無量　達解悉會是
　　眾聖所師法　軌處悉無殊
　　伏藏圓明顯　萬相即體如
　　眾聖巧便說　慈心詃誘人
　　圓明顯伏藏　覺性明了真
　　眾聖明了說　銷融於毒害
　　惱惱先自無　何處有五蓋 ^1374a21

佛告水行天子樹音天子曰。
一切言教不離心相。
至於文字不離身相。
是故身相得解脫時。
文字即解脫用。 ^1374b23

水行天子樹音天子異口同音而白佛言。
世尊一切言教文字以何為體。
以何為實。言教文字根本何者為是。
尋教會理文字即解脫用者。
何者為是。願大慈尊說其所由。
令無量大眾知文字所由道教根本。 ^1374b26

佛告水行天子樹音天子曰。
一切言教心相是本。
一切文字身相是體。
身相為實。尋教會理者。
窮其心生住滅名為尋教會理。
文字即解脫用者。
諸根真照真照真照圓寂寂照照寂同塵無染。
名為文字即解脫用。 ^1374c2

鑒照菩薩摩訶薩前白佛言。
世尊大聖圓覺軌法修學而成等覺。
等覺圓具還說真軌。
自得令他得同入正智乘。
乘者乘於法乘而究竟之由。
何故如來今日說道。
心相是言教。身相是文字。
若心相是言教者。
一切眾生具足言教。
若身相是文字者。
一切眾生具足文字。
言教復具文字復具道教。
自有何用在大聖會所而聽法乎。
軌心為則軌身為用。
則法成用久來解脫。
何故今日說言文字即解脫用。 ^1374c7

佛告鑒照菩薩摩訶薩曰。
若如汝所問。心相非言教。
身相非文字者。十方諸佛無量菩薩一切聖眾。
離心之與身而有言教者。
無有是處。譬如外求九十五道雜類鬼神入人身內遂起惡見。
而要大聖。若離身心及與善惡苦樂果報而有言說。
我當信受。若不然者。
所有言說皆道我身。
身是頑銅。心是癡源。
教我學學其頑癡之法。
我定不從。大聖復語汝。
若如是要請之來。
何不離身心善惡苦樂果報。
而要於我求之。人即便答大聖言曰。
我實離之。大聖復問。
汝若離身心而要請者。
汝今所問為是離身心而問。
為是不離而問。若離身心誰為問者。
若不離而問即非理之要。
所以然者。身為外攞#CB05090;。
心王常處中。心王欻生念使口而便問。
是以得知。問者皆由身心。
若離身心無復有問。
以此證知。往古來今三世諸佛所有法藏。
唯心性為本。若離心性則無言說。
是故無量真法隱在四大五陰。
千是萬非取捨簡默。
惡見塵中隱名為四大五陰。
千是萬非取捨簡默。
惡見塵勞顯即四大五陰。
千是萬非取捨簡默。
惡見塵勞以為文字根本。
若離身心縱令佛辯無所言說。
既無言說。抄何為經。
既無可抄。字亦無字。 ^1374c16

鑒照菩薩摩訶薩前白佛言。
世尊若身心是法藏根本文字所由者。
法本無染文字常淨。
而此身心豈得無染常淨。 ^1375a10

佛告鑒照菩薩摩訶薩曰。
心性本淨。猶如明王雖處身中不為身塵所染。
名為無染。明王雖在塵中。
王不染塵。塵不染王。
塵不染塵。名為常淨。
無染常豈非真實法軌文字經教。
以此證知。無邊經卷唯一切眾生身是。
無邊法藏唯一切眾生心性天真是。
若離此二。眾聖權實無量言教四辯宣揚。
悉皆息駕旨章斷句。
是以得知。大聖圓音古今理通唯說身心。
是以愚人名身心為生滅穢惡。
不名文字經教以為生滅穢惡。
豈不違理太甚。橫增我見。
顛倒情奢。錯用非宜。
說而不足。以偈頌曰。
　　菩提大道想念融　畢竟三毒真佛體
　　是非從來任性流　始終本末無依底
　　身想究竟能容受　無簡無擇無成破
　　無染常淨法力轉　搜窮蹤緒無善惡 ^1375a13

鑒照菩薩摩訶薩白佛言。
世尊如佛所說。體融大寂相即真用。
真用用真無真無用。
無真無用。云何而言違理太甚橫增我見顛倒情奢錯用非宜。
性及身相畢竟無非是亦隨沒。
誰為違理。誰為橫增我見。
誰為顛倒。誰為錯用。
若有違理我見顛倒錯用。
即非法藏亦非經卷。
何以故。前言後教自相違故。 ^1375a29

佛告鑒照菩薩摩訶薩曰。
實如所言。快問是義。
體融大寂相即無礙。
混沌天真名作太一。
攝為法藏。顯為文字。
攝則歸空沒影。顯則身相俱現。
對身名經。隱覆名藏。
改形換質正是太一洪源神變自在。
是故經教文字乃是生滅苦空所攝。
言文字即解脫用者。
是教門之中苦空解脫非是太一洪源神變解脫。
汝復以違理我見顛倒錯用。
以難我者。非無理路。
但教門與奪顯異去結。
理而言之。違與無違相寂滅。
寂滅無滅無滅可滅也。 ^1375b7

爾時眾中有一菩薩摩訶薩名曰普泯。
聞佛所說豁然意解。
即於身上了了分明見十二部經。
精麁深淺漸頓炳著。
行行分明義句淵奧。
相泯百非理融萬是混含混沌。
天成無縫金紙銀字通天卷軸。
以皮為紙。以骨為筆。
以清脈為水。以髓為墨。
以自性理書之而無錯謬。
於時大眾一時悟解。
照境分明。往古來今無量經教豁然意解一時領納。
身上受持更無外求。
息妄泯真平等現前。
pin:: 
#  12 顯一切眾生身與法一如無二品
顯一切眾生身與法一如無二品第十二 ^1375b17

復次混融菩薩摩訶薩前白佛言。
世尊如上所說。一切經卷唯一切眾生身是。
若一切眾生身是經卷。
經卷即是法聚。若一切眾生身身為法聚。
身法聚者。唯願世尊慈哀為說。
令無量大眾及下方一切諸眾生達解自身究竟法聚。
息於外求見真善知識。 ^1375b27

佛告混融菩薩摩訶薩曰。
一切眾生身如實名為經卷亦名法聚。
何以故。從解惑立名不同。
體解究竟名為經卷亦名法藏。
迷惑立名名為眾生。
亦名生死亦名苦聚。
亦名顛倒亦名外求。
何以故。眾生不解名之為惑亦名外求。
以是緣由不識自身之上有無量法聚十二部經。
遂便外向求善知識名為眾生。
將法逐法既遇善知識。
已善知識為其說法。
教真法處而語之曰。
若欲求法。先當自求。
若自求者。淨佛知見廣開三藏。
三藏者所謂佛藏所謂法藏所謂僧藏。
因此三藏復開三藏。
其三藏者何。若向下方同下方名目而說。
同下方名目者。所謂修多羅大藏。
般若波羅蜜大藏。
波羅提木叉大藏。
以此三種大藏統收法界一切法盡。 ^1375c4

混融菩薩摩訶薩白佛言。
世尊如來所說教。
諸眾生若求法者先當自求。
若自求者淨佛知見廣開一切眾生身內二種三藏。
雖聞聖說不能解了。
不知何者為佛藏。
不知何者為法藏。
不知何者為僧藏。
不知何者是修多羅大藏。
不知何者是般若波羅蜜大藏。
不知何者是波羅提木叉大藏。
以不知故願佛說之。 ^1375c19

佛告混融菩薩摩訶薩曰。
汝所問者。問於自求淨佛知見廣開一切眾生身內二種三藏。
汝今澄神沖處。吾今廣為說之。
論其一切眾生身內佛藏者。
以自性清淨天真法佛隱在四大五陰三毒羅剎文字藏中。
是故名四大五陰三毒羅剎文字名為佛藏。
故知隱為法佛沖寂。
顯為應佛妙用。妙用殊能開物障蓋。
復次法藏者。真處不動圓照諸根軌真有用稱之為法。
法在諸根塵門外用文字之內。
故知諸根塵門名教文字以為法藏。
何以故。尋文證理會理捨文。
隱為法藏。顯名理用。
隱為惑障。顯為大慧。
復次僧藏者。地水火風色受想行識。
陰陽和合神性住持。
名為僧藏。神性無染恒和九流。
調暢七十萬脈開通去擁隱在藏中。
隱為常和。顯為無諍。
隱為順性而流。顯為任縱從塵。
復次修多羅大藏者。
是四大五陰文字章句顯發實相。
顯為文字。隱為塵勞。
顯為實相。隱四大五陰。
復次般若波羅蜜大藏者。
縕寂內照大慧朗融。
隱在智起想癡奸巧詐偽藏中。
復次波羅提木叉大藏者。
銷融是非圓注性海。
隱在著善著惡封斷藏中。
顯為防非止善。隱為善惡簡隔。
顯為雙融善惡。隱為著善棄惡。 ^1375c26

混融菩薩摩訶薩白佛言。
世尊如來說三種三藏其義分明。
不審一切眾生將法逐法何者為是。
唯願大慈尊哀愍一切眾而為眾生說。 ^1376a20

佛告混融菩薩摩訶薩曰。
一切眾生身是法聚。
何以故。一切眾生身內有淨滿法佛。
淨滿不動圓現諸根。
諸根圓現照而不染。
名之為法。是故眾生不見法性以為煩惱。
眾生既照性煩惱以為性。
若人斷煩惱是即名為殺佛。
煩惱若可斷必無有是處。
是斷煩惱修道者即是殺佛亦是苦聚。
以此證知煩惱即金剛。
金剛之體何須斷壞。
是為眾生與法一如無二。
煩惱與性天真不殊。
故知眾生與法一如無二故。
言以法將法而求於法。
亦名法求法法。亦名法還逐法。
不覺時以法逐法。
既覺之時法體即法法無動轉。
故知法常住無所求故。
法常寂然相自融故。
說是法時。無量大眾異口同音以偈歎曰。
　　眾生未解自身相　苦行勤劬求知識
　　今象大師開法眼　身心動轉皆法力
　　迷心波浪求佛法　封惡著善一倍錯
　　希求解脫望離苦　今始覺知轉被縛
　　迷心波浪求知識　聞說此法一倍翻
　　昔來修者謂解脫　誰知正是學讎怨
　　昔來所行謂為真　誰知今時一倍違
　　煩惱顛倒性海一　怯身法聚覺即歸
　　昔來所聞種種法　棄惡從善向佛果
　　誰知貪佛為毒繼　苦剋不當大殃禍 ^1376a24

佛告混融菩薩摩訶薩無量大眾。
汝等眷屬以法聽法。
吾今為大眾而說偈曰。
　　眾生身相皆法聚　究其性相是佛塊
　　煩惱體實不生滅　真性金剛不沮壞
　　從頭至足無非法　圓明寂照遍十方
　　善惡理融無障礙　隨流混合不相妨
　　十方世界大經卷　唯有此法眾生是
　　息忘融真同性際　乃為尋教會如理 ^1376b19

說是法時。無量大眾歡喜踊躍。
具足法照法智法眼法雲無生頂戴奉行。
究竟大悲經卷第三
 ^1376b27
