
jing:: 佛說安宅陀羅尼呪經
如是我聞：
一時佛在舍衛國祇陀林中給孤精舍，
與大比丘眾千二百五十人，大菩薩眾四萬人俱。
娑婆世界主梵天王，釋提桓因，四大天王，
提頭賴吒天王、毘樓勒#CB03699;天王、
毘樓博叉天王、毘沙門天王，將二十八部鬼師大將軍。
如是等諸天八萬四千，阿利多將其子及眷屬悉來在會。 ^744a18

爾時去此佛世界過十萬億佛土，有世界名眾花，
佛號最勝燈王如來應供等正覺，今現在說法。
遣二菩薩，一名大光、二名無量光，而告之言：「善男子！
汝等持此陀羅尼呪，至娑婆世界與釋迦牟尼佛。
此呪多所饒益，能令眾生長夜安隱，獲大善利色力名譽。」
即說呪曰： ^744a25

「多跌他　波羅殊隷　殊隷　殊隷隷沙摩鞮摩訶娑摩鞮　娑慢帝　摩訶娑慢帝　娑隷娑羅隷　莎呵」 ^744b2

時二菩薩從佛受持陀羅尼呪，譬如壯夫屈申臂項，
眾花國沒，到舍衛國祇陀林中給孤獨精舍。
時二菩薩前詣佛所，頭面禮足，却住一面，
而白佛言：「世尊！去此世界過十萬億佛土，
有世界名眾花，佛號最勝燈王如來應供等正覺，今現在說法。
遣我等來問訊世尊：少病少惱、氣力安不？
諸弟子等不為若魔、若天、若鬼、若羅剎、
若部多、若鳩槃茶、若富單那、若毘舍遮、
若餓鬼、若阿修羅、若迦樓羅、若干人鬼、
若乾陀鬼、疫病鬼、若使人狂鬼、若亂人心鬼、
若方道鬼、若起尸鬼、若一日發病鬼、若二日若三日若四日乃至七日發病鬼、
若常發病鬼如是等諸橫之所惱者。
最勝燈王如來遣陀羅尼呪來與世尊，
亦欲令此娑婆世界眾生長夜安隱，獲大善利色力名譽。
說呪如上。」 ^744b5

爾時佛告阿難：「汝當受持，讀誦通利，為他解說，書寫供養此陀羅尼呪。
所以者何？佛出世難，持是呪亦復甚難。
阿難！若有受持讀誦通利，得大福利。」
佛說摩尼羅亶經
 ^744b21
