佛說要行捨身經
jing:: 
如是我聞。一時佛在□□□□□□大苾芻眾千二百五□□□□□漢大迦葉波而為□□□□一千人俱。
飛騰辟支而為上首。
諸大菩薩八千人俱。
地藏菩薩而為上首。
大梵天王釋提桓因四天大王龍神八部。
諸苾芻苾芻尼烏波索迦烏波斯加。 ^1414c24

爾時世尊於此眾中欣然而矣。
放大光明照屍陀林及此大會。
未久之間其光還復從口而入。
端身而坐。正念不動。
爾時迦葉波即從座起。
偏露右肩。遶三匝。
即於佛前右膝著地。
而白佛言。世尊。如來何故於此眾中欣然而笑。
放大光明照屍陀林及此大會。
未久之間其光還復從口而入。
端身而座。正念不動。
唯願如來說其意志。
佛言。善哉善哉。善男子。
汝當諦聽善思念之。
吾當為汝說其要法。
我以佛眼觀此林中。
捨身行者未來當獲正等菩提。
若有有情能發勝上捨身之意。
心生平等無有愛憎。
不生慳悋。若能一發是心。
雖未捨身是人已過二乘之行百千萬倍。
即共諸菩薩等一切同志。
況捨身命普及有情。
如是功德。我若具說不可窮盡。
迦葉波白佛言。世尊如來所言在屍陀林普及一切有情。
是義不然不名為普。
若是普者水性有情即無有分。
唯願如來示我普義。
佛言。善男子。我正許說汝方即問。
若有有情能施身分。
分為二分。一分水中。
一分陸地。是人命欲終時。
囑善知識同志願者。
分割其身以為二分。
是分身者所得功德。
與捨身人功德無二。
我念過去燃燈佛時。
在舍衛國修菩提行。
願捨身命皮肉筋骨。
心心相續。彌勒于時為我善友。
我命既盡即分二分。
安置如法。慈氏合掌即發願言。
以此微供普及有情水陸空行一切都食緣。
是功德無始已來恒相值遇共為眷屬。
次復作佛即其人也。
我因捨身發大誓言。
若有有情飢食我肉。
渴飲我血。既飲噉已。
願令一切有情因食我肉發菩提心離飢渴苦。
未來當得法喜等食。
資自性身。飲我血者離諸愛渴。
當獲法水灌注心源。
愛法王資變化身。
以是義故疾得無上正等菩提。
又迦葉波我於因地初發心時。
三度死捨正第四生。
即能生捨不貪愛。
於空王佛時。以悟空理即薩埵王子。
施身餓虎飼於七子。
亦作月光大王。廣惠千首。
亦為達拏太子。施妻子。
亦為慈力悲王施軀於五夜叉。
為求法故。於雪山邊求半句偈。
以施其身餧其羅剎。
我若廣說無始已來生。
捨身命於百千劫不可說盡。
何以故。都由因地初發心時死捨身故。
迦葉放白佛言。世尊如是等人但行捨身功德無量。
不審未施已前多生造罪。
先世惡業捨身福報得滅以不。
佛言。善男子。若有有情多生殺害一切有情。
遍娑婆界。四重五逆謗方等經。
乃至食噉有情血肉。
如是等罪無量無邊。
若有有情能施身分普濟有情。
除飢渴苦。如上之罪悉皆消滅。
從無始已來所有殃咎速滅無餘緣。
捨身故即是大懺悔悉誠慚愧。
十方一切諸佛皆共稱嘆。
善男子。假使有人從無始已來作業。
偷僧祇物常住僧物見前僧物不淨說法。
大斗重秤如是等罪。
應入奈落迦傍生餓鬼。
百千劫中不得解脫。
恐獲來苦即請召集。
娑訶世界三明六通具八解脫大阿羅漢。
若凡若聖一切僧尼聚在一處。
欲滅其罪亦不可滅。
何以即有百千殑伽娑訶世界。
一切眾僧清淨眾海即不來集。
以是因緣罪難除滅。
是故稱云常住僧物。
普通法界上至諸佛下 " resp=至沙彌。
悉皆有分不如有人。
於一切生處。願捨此身皮肉筋骨。
心心相續如上之罪。
悉皆消滅。天曹地府所有薄籍自然除滅。
以是因緣。我見是利故。
勸諸有情當施身分必定獲得無上等覺。
爾時世尊告彌勒菩薩言。
慈氏如是輩經。汝等護持。
於贍部洲廣宣流布無令斷絕。
爾時彌勒菩薩白佛言。
世尊。如來滅後惡世之中。
若善男子善女人。
發勇猛心。以身布施。
一切有情為檀波羅蜜故。
如是等人我於龍花初首皆令得度。
唯願佛曰。更不有慮。
大梵天王釋提桓因四天大王。
龍神八部諸苾芻苾芻尼烏波索迦烏波斯迦。
白佛言。世尊。如此人輩。
我等從今為作衛護。
不令有人作於留難。
所以者何。如此人輩必定獲得無等正覺。
爾時慶喜白佛言。
世尊。當何名之。佛告慶喜。
此經名諸佛要行捨身功德經。
爾時一切天人阿素洛聞佛所說。
信受奉行。佛說要行捨身經
w::  ^1415a1

捨身願文　十方三世一切諸佛當證知。
弟子某甲等。從無始已來及以今生盡未來際。
恒以內財外財生施死施。
弟子某甲今生既盡。
又復分段之身。血肉皮骨頭目髓腦。
及以手足施與一切飢餓眾生。
以償宿債。仰效菩薩苦行之蹤。
捨身血肉至屍陀林。
所捨身善根以集當集。
現集一切善根。以此善願共一切眾生生生之處。
於身命財不生貪著。
捨邪歸正。發菩提心。
永除三障。永離貧窮。
常見一切諸佛菩薩。
 ^1415c20
