
pin:: 
##  2
大般涅槃經集解卷第七十一
　梵志名淨第六　犢子梵志第七　納衣梵志第八　弘廣婆羅門第九　阿難為魔所嬈事　說阿難初為侍者緣起　為須跋陀說法憍陳如品下 ^608c4

復有梵志名曰清淨〔至〕乃至非如去非不如去。 ^608c10

案僧亮曰：聞常無常並是倒，不知倒之所由，故問也。
寶亮曰：論義更無所執，直捉六十二見來問也。
佛即為說所以離六十二見之方，於是而悟羅漢道。 ^608c11

梵志言：瞿曇！眾生知何法故〔至〕是人能知常與無常。 ^608c15

案僧亮曰：知何法者，已知病起，次問滅病之方。 ^608c16

梵志言：世尊！我已知解〔至〕諸漏永盡得阿羅漢果。 ^608c18

案僧亮曰：因在先，名故也。
果在後，名新也。 ^608c19

犢子梵志復作是言〔至〕彼若問者當隨意答。 ^608c21

案僧亮曰：犢子以所見問佛，欲觀其同異耳。
外道所見不同，或說無善惡果報、或說有善惡無道、
或說有道不修得、或說男得女不得、或說出家得在家不得、
或說離欲得在欲不得，二問也。
寶亮曰：亦無定執也。
佛所以默者，欲申己之迹，非置答之謂也。 ^608c22

佛言：犢子！善哉善哉〔至〕平等雨於優婆塞優婆夷。 ^608c28

案僧亮曰：三種善不善及十種善不善者，
三是出世，十通世間也。
寶亮曰：佛今答起三善離十惡，終斷一切障，成聖道也。 ^608c29

世尊！若諸外道欲來出家〔至〕還其屍所大設供養。 ^609a3

案僧亮曰：四月試者，外道本異見，假服偷法，皆四月試。
如其不爾，不必試也。
寶亮曰：如《優婆塞戒經》云「六月試」，蓋隨機故有此法耳。
而犢子出家，於十五日後方得初果者，
感應之道其事不同，著於此也。 ^609a4

納衣梵志復作是言〔至〕善不善身是義不然。 ^609a9

案僧亮曰：說無因果所以作闡提者，以其謂善惡有性，
不從因緣，非無善惡故也。
寶亮曰：尋眾生之始無源，故謂善惡皆自然也。 ^609a10

何以故？如瞿曇說因煩惱故〔至〕皆有自性不從因緣。 ^609a13

案僧亮曰：第一事，謂先後皆不可一時，以身類一切法皆無因也。
寶亮曰：先作三關難。
第一定煩惱，舉身之先後也。 ^609a14

復次瞿曇！堅是地性〔至〕自性故有非因緣生。 ^609a17

案僧亮曰：第二，以空類五大，以五大類一切也。
寶亮曰：下舉七事證義也。
此第一事，證各有自性也。 ^609a18

復次瞿曇！世間之法〔至〕云何說言從於因緣。 ^609a21

案僧亮曰：第三，如木不由善惡，而性有曲直之用。
五道性有善惡，隨生處而得名也。
寶亮曰：第二，證以用有定，故無因緣。 ^609a22

復次瞿曇！一切眾生〔至〕一切法中各有自性。 ^609a25

案僧亮曰：第四，以類求物，各有性也。
寶亮曰：第三證也。 ^609a26

復次瞿曇！如瞿曇說〔至〕生一切法以自性故。 ^609a28

案僧亮曰：第五，以五塵非貪之因，貪瞋自生也。
寶亮曰：第四事也。 ^609a29

復次瞿曇！我見世人〔至〕各有自性不由因緣。 ^609b2

案僧亮曰：第六，謂若有因，不應一同而得苦樂二果也。
寶亮曰：第五事也。 ^609b3

復次瞿曇！世間小兒〔至〕一切諸法各有自性。 ^609b5

案僧亮曰：第七，謂憂喜無因也。
寶亮曰：第六事。 ^609b6

復次瞿曇！世法有二〔至〕有自性故不從因緣。 ^609b8

案僧亮曰：第八是故外計，虛空有用有名，莬角無用無名也。
寶亮曰：第七事也。
七事悉是證自然耳。 ^609b9

佛言：善男子！如汝所言〔至〕同五大者無有是處。 ^609b12

案僧亮曰：先破第二，明諸大無常，故無性也。
寶亮曰：若使萬法從五大者，萬法無常，五大亦應無常也。 ^609b13

善男子！汝言用處定故〔至〕說一切法有自性也。 ^609b16

案僧亮曰：答第三也。
若名義有因，實亦有因也。
寶亮曰：答第二也。
明竹木初生，本無箭鎙之性，工匠乃成，豈非因緣耶？ ^609b17

善男子！汝言如龜陸生〔至〕無有自性無有一性。 ^609b20

案僧亮曰：答第四也。
明龜若無緣，亦可入火也。
寶亮曰：答第三證，皆由行業，豈得無緣耶？ ^609b21

善男子！汝言身為在先〔至〕何因緣故而作是難。 ^609b24

案僧亮曰：答第一難也。
汝性亦無前後，而我因緣亦無先後，云何為難也。
寶亮曰：破三證竟，答其上所執也。
且一往總非，明不應為難也。 ^609b25

善男子！一切眾生身及煩惱〔至〕皆從因緣無有自性。 ^609b29

案僧亮曰：汝有一時而無因果，我緣有一時而有因果也。
如炷之與明以下，若不見身因便言無因者，
汝亦不見瓶因，不應說泥是瓶因也。
寶亮曰：正答也。云身及煩惱一時而有，
此言似不關眾生之始也，正應是捉十二因緣中識枝時語也。
夫受生為體，要須備起潤業潤生。
若但有潤業、無潤生愛，則不為結報。
故識支之起雖由潤業，若不更起潤生，則報不相續。
于時身與煩惱得言一時而有。
雖復一時，要因煩惱而有身也。
若言身不在先，知無因者，現見瓶等，不無因緣也。 ^609c1

善男子！若言一切法〔至〕亦應如是精勤持戒。 ^609c12

案僧亮曰：謂汝法能生名大，若無因緣不應說大也。
寶亮曰：身先因緣，亦同此也。 ^609c13

善男子！汝言五大有定堅性〔至〕故不得說自性故堅。 ^609c15

案僧亮曰：此等有香，香屬地故也。
寶亮曰：重破初證也。
彼以蘇#CB03746;為地，而有時同水，豈有自性耶？ ^609c16

善男子！白鑞鈆錫銅鐵金銀〔至〕云何說言定名火性。 ^609c19

案僧亮曰：此有明色，色屬火也。
寶亮曰：火不定，以流時水性、動時風性、
熱時火性、堅時地性，亦非自性也。 ^609c20

善男子！水性名流若水凍時〔至〕從因緣見非無因緣。 ^609c23

案僧亮曰：是堅守性，故名為水。
然流動性同，若動不失流守性，不名為 " resp=風耶？
若動不名風以下，若濕多屬水，凍時堅多應屬地也。
豈是從緣得名乎？
寶亮曰：若凍時猶屬水者，波本因風而動，
應名波為風；若不名波為風，亦不應凍為水也。 ^609c24

善男子！汝言非因五塵生貪〔至〕生貪解脫無有是處。 ^610a1

案僧亮曰：答第五難。
非因者，正因也。貪有二因者，覺觀是內因、
六塵是外因，因內生外。 ^610a2

善男子！汝言具足諸根〔至〕無有自性皆從因緣。 ^610a5

案僧亮曰：答第六難。
有好施而貧、慳貪而富，應與諸根同難，故先答後業果。
正答根具大富，修時不兼，受報則別耳。 ^610a6

善男子！如汝所言世間小兒〔至〕是身因緣煩惱與業。 ^610a9

案僧亮曰：答第七難。
若笑是自性，則應常笑。
如火體熱，則常熱也。
不答第八虛空菟角，皆置答也。 ^610a10

梵志言：世尊！如其是身〔至〕除三界煩惱得阿羅漢果。 ^610a13

案僧亮曰：還請佛為說身因，聞即悟也。 ^610a14

復有婆羅門名曰弘廣〔至〕能發無上廣大之心。 ^610a16

案僧亮曰：弘廣晦迹，引諸無知應弘此經。
時將顯迹，現所聞不遠也。
寶亮曰：更無所執，直作心念試佛。
佛即知其所念，復過己心所見，於是即伏。
故憍陳如先難己所為，佛即顯其迹也。 ^610a17

佛言：止止！憍陳如〔至〕汝今能發如是大心。
案僧亮曰：入則入涅槃，出則出生死也。 ^610a22

爾時世尊知已即告憍陳如〔至〕阿難比丘今為所在。 ^610a24

案僧亮曰：經之流通有二人，自上弘廣所持、
須跋以下，應付囑阿難也，後文似爾。
亦可理付弘廣，而文付阿難。
寶亮曰：此下去正顯流通之意也。
問阿難所在，有三緣：一欲顯阿難有八不思議之德、
二為流通經、三為名須跋故。 ^610a25

憍陳如言：世尊！阿難比丘〔至〕不來至此大眾之中。 ^610b2

案僧亮曰：魔欲使佛法無所付囑，滅不流傳，故惱亂阿難也。
寶亮曰：所以是表阿難之德，雖不在坐而能受持。 ^610b3

爾時文殊師利菩薩摩訶薩〔至〕問憍陳如阿難所在。 ^610b6

案僧亮曰：欲顯阿難德故，所以發問。 ^610b7

爾時世尊告文殊師利〔至〕若佛聽者謂往給侍。 ^610b8

案僧亮曰：明阿難有二事，一是親屬，人所敬信；二受持佛語無有漏失也。 ^610b9

文殊師利！阿難事我〔至〕八者具足從聞生智。 ^610b11

案僧亮曰：敘阿難有三意。
第一敘進止所為，有八不思議之德，必堪弘通；
第二引證，明七佛弟子有八德者，皆通使流通；第三正釋文殊問。 ^610b12

文殊師利！毘婆尸佛侍者〔至〕阿難比丘為多聞藏。 ^610b16

案僧亮曰：第二，引七佛為例也。 ^610b17

善男子！如汝所說此大眾中〔至〕阿難所聞自能宣通。 ^610b18

案僧亮曰：第三，正答問也。 ^610b19

文殊師利！阿難比丘〔至〕至心禮敬却住一面。 ^610b20

案寶亮曰。時將欲至，命文殊以呪解魔，召阿難還也。 ^610b21

佛告阿難：是娑羅林外〔至〕與須跋陀還至佛所。 ^610b23

案僧亮曰：習未盡者，乃伏欲界結，未伏習也。 ^610b24

時須跋陀到已問訊〔至〕即得涅槃是義云何。 ^610b26

案僧亮曰：慢人不欲自受屈，故假稱外，
明得失在彼，不在於我也。
寶亮曰：須跋所執，現在苦樂盡是過去，
不因現在，故受投巖赴火，令苦盡也。 ^610b27

佛言：善男子：有沙門〔至〕是故我今責汝過去業。 ^610c2

案僧亮曰：恐傳者之謬所定也。 ^610c3

彼人若言：瞿曇！我實不知〔至〕唯過去業非現在耶。 ^610c4

案僧亮曰：下苦因緣得中上苦不者，問得展轉用不耶？
若言得者，是則不定，云何定言斷過去業耶？ ^610c5

復應問言：是現在苦〔至〕過去已盡云何有苦。 ^610c8

案僧亮曰：若過去有苦，應與業俱盡，不應重受也。
寶亮曰：若現在苦行能斷過去業者，此苦行業復用何斷耶？ ^610c9

仁者！如是苦行能令樂業〔至〕是事不然何以故仁者。 ^610c12

案僧亮曰：次問轉無苦樂四禪以上業。
無漏無報，何因緣受是苦行者，既不能壞又不能轉，何故受耶？ ^610c13

譬如有人為王除怨〔至〕過去本業受苦樂也。 ^610c16

案僧亮曰：證有現報也，不必盡因過去業也。 ^610c17

仁者！若以斷業因緣力故〔至〕心喻於林身喻於樹。 ^610c18

案僧亮曰：償不可畢，遮則不受也。
若以受苦為償者，畜生應得道也。
先當調心者，身喻於樹，林多而樹少。
四陰譬林，色陰譬樹，怖從心生，不從色也。 ^610c19

須跋陀言：世尊！我已先調伏〔至〕受於惡身況其餘者。 ^610c23

案寶亮曰：佛呵之已，能除麁想，何不血除細想耶？ ^610c24

世尊！云何能斷一切諸有〔至〕上智觀故得無上菩提。 ^610c26

案僧亮曰：有假空實空，而外道伏結，緣有不緣空，緣空是實想也。
寶亮曰：唯有二諦，忘相為實想，實以慧斷煩惱。
作想名說，此其旨也。 ^610c27

說是法時十千菩薩〔至〕須跋陀羅得阿羅漢果。 ^611a2

案寶亮曰：得一生實想者，正一生後得佛也。
若是無明住地報，則不可以一生二生往格也，乃約應而辨耳。
若尋餘經比例，便是未盡，此土無緣，亦以不悉來也。
大般涅槃經集解卷第七十一〔終〕
w::  ^611a3

觀應二年〔辛卯〕卯月十日，於大和州大御輪寺點寫之了。 ^611a8

自觀應元年九月二十四日，至同二年四月十日，
一部七十一卷，為每年講讚本，一筆點之了，偏為奉助興正菩薩御願而已。 ^611a10

　　大御輪寺金剛資　圓宗〔生年六十五度以四十五〕
 ^611a13
