大方廣華嚴十惡品經
jing:: 
善男子□如國王統領國事多饒□□□□摩尼車渠馬瑙珊瑚虎珀珍寶瓔珞□□□乘死入地獄。
譬如凡夫在於世界多饒□□□馬牛羊絹帛布疋大小穀豆皆以具□□□大乘死入地獄。
是故□□□□□□□□苦。
加葉菩薩白佛言。
世尊實如聖□□□聖教。
加葉菩薩復白佛言。
世尊何者為善。佛告迦葉。
一切眾生若修善根。
一者不害眾生。二者不行放逸。
三者不飲酒。四者不食肉。
五者常行大慈。如是之人不斷善根。
迦葉菩薩白佛言。
世尊如佛所說受佛教者。
不聽飲酒。佛告迦葉。
善哉善哉。汝解我意。
一切眾生不飲酒者。
是我真子。則非凡夫。
善男子。飲酒者。或君不識臣。
或臣不識君。或父不識子。
或子不識父。或兄不識弟。
或弟不識兄。或姊不識妹。
或妹不識姊。或夫不識妻。
或妻不識夫。或師不識弟子。
或弟子不識師。或不識內外眷屬。
善男子。現前顛倒。
何況未來。善男子。
一切眾生不食酒肉者。
得發阿耨多羅三藐三菩提心。
爾時世尊告諸大眾言。
善男子。汝好諦聽諦聽。
舍婆提國有吉槃陀女為人沽酒。
釵梳落在井中。八萬羅漢圍遶井住。
汲水飲之。即便昏醉不識如來。
爾時如來為諸羅漢演說法要。
是諸羅漢既聞法已。
酒便得醒。來至佛所白佛言。
世尊我今修道得四道果。
何故今日不識。如來佛告諸善男子。
舍婆提國有吉槃陀女。
為人沽酒。釵梳落在井中。
汝今飲水以便昏醉。
我今為汝除却顛倒。
吾今見汝生恐懼心。
吉槃陀女為人受苦墮鋸床地獄。
鋸此女身作其百段。
吹令微塵。還復聚合受形訖竟。
身長三尺顏色青黑。
頭上無毛兩耳閉塞。
復無兩目亦無鼻孔。
下唇蹇哆手無十指脚無兩足。
皆由沽酒。豈況飲之。
雖先飲酒又乃發露。
心生重悔如懷慚愧。
又莫更飲。譬如有人身遇重病。
乃值良師齎藥塗之。
因藥得差。懺悔之人亦復如是。
心生重悔。又莫更作。
得阿耨多羅三藐三菩提心。
爾時世尊告諸大眾比丘比丘尼優婆塞優婆夷。
若受五戒者。若受二百五十戒者。
若受威儀具足戒者。
若受戒者。不聽飲酒。
飲酒者犯波羅提木叉罪。
比丘比丘尼若犯此者即入地獄。
若凡夫人犯突吉羅罪。
八萬劫中入於地獄。
迦葉菩薩白佛言。
世尊酒亦無命。如來何故誡酒為苦。
佛告迦葉。舍婆提國有鴦崛魔羅。
飲酒醉亂婬匿其母殺戮其父。
其母復與外人共通持刀害之。
是故今日誡酒為苦。
爾時世尊告迦葉菩薩言。
佛子我誡諸白衣及出家等。
受我戒者不聽酌酒與人。
不聽到酒家。不聽強勸人酒。
不聽共人麴釀。聲聞弟子亦復如是。
菩薩摩訶薩制心。
聲聞制形。善男子。
不聽酌酒與比丘。
若與者五百世無臂。
共比丘麴釀。五百世耳聾耳聽隔絕。
常不聞勿聲語。比丘酒家者。
五百世為啞。口不能語。
強勸比丘酒者。墮截膝地獄。
縱廣八萬由旬。縱廣正等。
其中力士其數五百。
造其刀劍截其兩膝。
強勸比丘酒者亦復如是。
迦葉菩薩白佛言。
世尊食肉者得何等罪。
佛告迦葉。善哉善哉。
一切眾生不食肉者。
是吾遺腹之子。則非凡夫。
善男子。一切眾生若受大乘大般涅槃。
善男子。一切眾生若住一劫不聽食肉。
世尊。食肉者墮何處地獄。
佛告迦葉。食肉者墮阿鼻地獄。
縱廣正等八萬由旬。
四方有門。一一門外各有猛火。
東西南北交通徹地。
周匝鐵墻鐵網彌覆。
其地赤鐵。上火徹下。
下火徹上。鐵鉫鐵鈕鐵銜鐵#CB06922;。
持火燒之。驅食肉之人入此地獄受其大苦。
心生重悔而懷慚愧。
又莫更食。猶如濁水置之明珠。
以珠威力水即為清。
如煙雲除月則清明。
作惡能悔亦復如是。
佛告迦葉。一切眾生食肉者斷大慈種。
不食肉者有大功德。
百千萬分不如其一。
迦葉菩薩白佛言。
世尊煮肉炙肉斬肉殺生之人分別幾處。
佛告迦葉。煮肉者墮鑊湯地獄。
縱廣五百由旬。其中有水其下有火。
持火燒之潰潰乃沸。
驅煮肉之人入此地獄受其大苦。
炙肉之人墮炙床地獄。
縱廣八萬由旬。其上鐵床其下有火。
持火燒之。驅炙肉之人臥之在上。
肉乾燋爛受其大苦。
斬肉之人墮剉碓地獄。
其中力士其數五百。
斬令萬段吹令微塵還復受其大苦。
迦葉菩薩白佛言。
世尊食肉者非如來弟子。
即是外道眷屬也。
佛告迦葉。食肉者不覺不知不聞不見當食肉。
或君食臣肉。或臣食君肉。
或子食父肉。或父食子肉。
或弟食兄肉。或兄食弟肉。
或妹食姉肉。或姉食妹肉。
或妻食夫肉。或夫食妻肉。
佛告迦葉。食肉之人即食父母眷屬肉。
迦葉菩薩白佛言。
世尊食肉者墮何處地獄。
佛告迦葉。食肉者墮糞穢地獄。
縱廣正等八萬由旬。
其中有糞乃深萬丈。
驅食肉之人入此地獄受其大苦。
五百萬世無有出期。
善男子。食肉者猶如群狗爭骨各各貪多。
食肉之人亦復如是。
善男子。斬肉者即斬其父。
割肉者即割父肉。
割害其母。譬如父死必作牛羊持刀害之。
即是其父。一切眾生心則顛倒。
食肉者即食父肉。
嚙骨者即嚙父骨。
若飲肉汁者即飲父血。
善男子。一切眾生若有慚愧不應食肉。
雖先食肉又能發露心生重悔。
亦發阿耨多羅三藐三菩提心。
迦葉菩薩白佛言。
世尊唯願如來為我解說。
破齋者墮何處地獄。
佛告迦葉。破齋者墮餓鬼地獄。
其中餓鬼身長五百由旬。
其咽如針。頭如太山。
手如龍爪。朝食三千暮食八百。
一呼三萬驅。破齋之人入此地獄受其大苦。
復離此地獄遶其太山山猶如緋色驅。
破齋之人將背倚之。
肉乾燋爛受其大苦。
復離此苦轉形更受。
善男子。若食齋訖者。
或裹齋食者與父母兄弟君臣師長朋友知識。
未來世中墮鐵輪地獄。
左腋入右脇出融銅灌口。
若受齋食者亦復如是。
佛言。食鷄肉者當墮地獄。
三人共償倍半相迎同入地獄。
迦葉菩薩白佛言。
世尊實如聖教實如聖教。
迦葉菩薩白佛言。
世尊唯願如來為我解說。
不飲酒不食肉者得幾所福。
佛告迦葉。假使有人象馬牛羊瑠璃珍寶瓔珞國城妻子持用布施。
猶亦不如有人能斷酒肉。
百千萬分不如其一。
復置是事。假使有人百千兩金遍滿三千大千世界持用布施。
猶亦不如有人能斷酒肉百千萬分不如其一。
復置是事。假使有能鑄金為人數百持用布施。
猶亦不如有人能斷酒肉。
百千萬分不如其一。
復置是事。假使有人造作幡華寶蓋遍滿三千大千世界。
猶亦不如有人能斷酒肉。
百千萬分不如其一。
復置是事。假使有人造大浮圖寶塔簷簷相次如稻麻竹#CB00719;上至梵天。
不如有人能斷酒肉。
百千萬分不如其一。
善男子。不食肉者現世菩薩則非凡夫。
善男子。不食肉者常無肉想。
食肉之人□□□□□□見而生害即生肉想。
以是義□□□□□□迦葉菩薩白佛言。
世尊實如聖□□□□□□佛告迦葉。
一切眾生譬如有□□□□□□窮孤老後生一極子甚憐□□□□□□把飯二團俱授如過與子嬰□□□□□□金而取其飯。
一切眾生亦復□□□□□□生猶如慈父眾生不授我□□□□□□。
大方廣華嚴十惡品經
 ^1359b18
