
other:: 
other:: 阿毘達磨發智論卷第十九
author:: 尊者迦多衍尼子造
translator:: 三藏法師玄奘奉　詔譯

##  5 一行納息
定蘊第七中一行納息第五
　　一行六七修　斷正性二智
　　二樂異二起　相定出定聞
　　定不定覺支　斷知天眼耳
　　退得五通果　此章願具說
三三摩地，謂：空、無願、無相。
若成就空，彼無願耶？ ^1019c17

答：如是。
設成就無願，彼空耶？
答：如是。
若成就空，彼無相耶？ ^1019c18

答：若得。
設成就無相，彼空耶？ ^1019c19

答：如是。
若成就無願，彼無相耶？
答：若得。 ^1019c20

設成就無相，彼無願耶？
答：如是。 ^1019c21

若成就過去空，彼未來耶？
答：如是。
設成就未來空，彼過去耶？ ^1019c22

答：若已滅不失則成就。
若未已滅，設已滅而失，則不成就 ^1019c23

若成就過去空，彼現在耶？ ^1019c24

答：若現在前。
設成就現在空，彼過去耶？ ^1019c25

答：若已滅不失則成就。
若未已滅，設已滅而失，則不成就。 ^1019c26

若成就未來空，彼現在耶？ ^1019c27

答：若現在前。
設成就現在空，彼未來耶？
答：如是。 ^1019c28

若成就過去空，彼未來、現在耶？
答：未來成就，現在若現在前。 ^1019c29

設成就未來、現在空，彼過去耶？ ^1020a1

答：若已滅不失則成就。
若未已滅，設已滅而失，則不成就。 ^1020a2

若成就未來空，彼過去、現在耶？ ^1020a3

答：有成就未來空，非過去、現在。
有及過去，非現在。 ^1020a4

有及現在，非過去。
有及過去、現在。 ^1020a5

成就未來空，非過去、現在者。
謂：已得空，未已滅。
設已滅而失，不現在前。 ^1020a6

及過去，非現在者。
謂：空已滅不失，不現在前。 ^1020a7

及現在，非過去者。
謂：空現在前，未已滅。
設已滅而失。 ^1020a8

及過去、現在者。謂：空已滅不失，現在前。 ^1020a9

設成就過去、現在空，彼未來耶？ ^1020a10

答：如是。
若成就現在空，彼過去、未來耶？ ^1020a11

答：未來成就。過去若已滅不失，則成就。
若未已滅，設已滅而失，則不成就。 ^1020a12

設成就過去、未來空，彼現在耶？ ^1020a13

答：若現在前。
如空，歷作六句；應知無願、無相，亦爾。 ^1020a14

若成就過去空，彼過去無願耶？
答：若已滅不失，則成就。
若未已滅，設已滅而失，則不成就。 ^1020a16

設成就過去無願，彼過去空耶？
答：若已滅不失，則成就。
若未已滅，設已滅而失，則不成就。 ^1020a18

若成就過去空，彼未來無願耶？
答：如是。
設成就未來無願，彼過去空耶？ ^1020a20

答：若已滅不失，則成就。
若未已滅，設已滅而失，則不成就。 ^1020a21

若成就過去空，彼現在無願耶？ ^1020a22

答：若現在前。
設成就現在無願，彼過去空耶？ ^1020a23

答：若已滅不失，則成就。
若未已滅，設已滅而失，則不成就。 ^1020a24

若成就過去空，彼過去、現在無願耶？ ^1020a25

答：有成就過去空，非過去、現在無願。 ^1020a26

有及過去，非現在。
有及現在，非過去。 ^1020a27

有及過去、現在。
成就過去空，非過去、現在無願者。
謂：空已滅不失。無願未已滅，設已滅而失，不現在前。 ^1020a28

及過去，非現在者。
謂：空、無願已滅不失，無願不現在前。 ^1020b1

及現在，非過去者。
謂：空已滅不失。無願現在前，未已滅，設已滅而失。 ^1020b2

及過去、現在者。謂：空、無願已滅不失，無願現在前。 ^1020b4

設成就過去、現在無願，彼過去空耶？ ^1020b5

答：若已滅不失，則成就。
若未已滅，設已滅而失，則不成就。 ^1020b6

若成就過去空，彼未來、現在無願耶？ ^1020b7

答：未來成就，現在若現在前。 ^1020b8

設成就未來、現在無願，彼過去空耶？
答：若已滅不失，則成就。
若未已滅，設已滅而失，則不成就。 ^1020b9

若成就過去空，彼過去、未來無願耶？ ^1020b11

答：未來成就。過去若已滅不失，則成就。
若未已滅，設已滅而失，則不成就。 ^1020b12

設成就過去、未來無願，彼過去空耶？ ^1020b13

答：若已滅不失，則成就。
若未已滅，設已滅而失，則不成就。 ^1020b14

若成就過去空，彼過去、未來、現在無願耶？ ^1020b15

答：有成就過去空，及未來無願，非過去、現在。 ^1020b16

有及未來、現在，非過去。 ^1020b17

有及過去、未來，非現在。
有及過去、未來、現在。 ^1020b18

成就過去空，及未來無願，非過去、現在者。
謂：空已滅不失。無願未已滅，設已滅而失，不現在前。 ^1020b19

及未來、現在，非過去者。
謂：空已滅不失。無願現在前，非已滅，設已滅而失。 ^1020b21

及過去、未來，非現在者。
謂：空、無願已滅不失，無願不現在前。 ^1020b23

及過去、未來、現在者。
謂：空、無願已滅不失，無願現在前。 ^1020b24

設成就過去、未來、現在無願，彼過去空耶？ ^1020b25

答：若已滅不失，則成就。
若未已滅，設已滅而失，則不成就。 ^1020b26

若成就過去空，彼過去無相耶？
答：若已滅不失，則成就。
若未已滅，設已滅而失，則不成就。 ^1020b28

設成就過去無相，彼過去空耶？
答：若已滅不失，則成就。
若未已滅，設已滅而失，則不成就。 ^1020c1

若成就過去空，彼未來無相耶？
答：若得。 ^1020c3

設成就未來無相，彼過去空耶？
答：若已滅不失，則成就。
若未已滅，設已滅而失，則不成就。 ^1020c4

若成就過去空，彼現在無相耶？
答：若現在前。 ^1020c6

設成就現在無相，彼過去空耶？ ^1020c7

答：若已滅不失，則成就。
若未已滅，設已滅而失，則不成就。 ^1020c8

若成就過去空，彼過去、現在無相耶？ ^1020c9

答：有成就過去空，非過去、現在無相。 ^1020c10

有及過去，非現在。
有及現在，非過去。
有及過去、現在。 ^1020c11

成就過去空，非過去、現在無相者。
謂：空已滅不失。無相未已滅，設已滅而失，不現在前。 ^1020c12

及過去，非現在者。
謂：空、無相已滅不失，無相不現在前。 ^1020c14

及現在，非過去者。
謂：空已滅不失。無相現在前，未已滅，設已滅而失。 ^1020c15

及過去、現在者。謂：空、無相已滅不失，無相現在前。 ^1020c16

設成就過去、現在無相，彼過去空耶？
答：若已滅不失，則成就。
若未已滅，設已滅而失，則不成就。 ^1020c18

若成就過去空，彼未來、現在無相耶？ ^1020c20

答：有成就過去空，非未來、現在無相。 ^1020c21

有及未來，非現在。
有及未來、現在。
成就過去空，非未來、現在無相者。
謂：空已滅，未得無相。 ^1020c22

及未來，非現在者。
謂：空已滅不失。已得無相，不現在前。 ^1020c24

及未來、現在者。謂：空已滅不失，無相現在前。 ^1020c25

設成就未來、現在無相，彼過去空耶？ ^1020c26

答：若已滅不失，則成就。
若未已滅，設已滅而失，則不成就。 ^1020c27

若成就過去空，彼過去、未來無相耶？ ^1020c28

答：有成就過去空，非過去、未來無相。 ^1020c29

有及未來，非過去。
有及過去、未來。 ^1021a1

成就過去空，非過去、未來無相者。
謂：空已滅，未得無相。 ^1021a2

及未來，非過去者。
謂：空已滅不失。已得無相，未已滅，設已滅而失。 ^1021a3

及過去、未來者。謂：空、無相已滅不失。 ^1021a4

設成就過去、未來無相，彼過去空耶？ ^1021a5

答：若已滅不失，則成就。
若未已滅，設已滅而失，則不成就。 ^1021a6

若成就過去空，彼過去、未來、現在無相耶？ ^1021a7

答：有成就過去空，非過去、未來、現在無相。 ^1021a8

有及未來，非過去、現在。 ^1021a9

有及未來、現在，非過去。
有及過去、未來，非現在。 ^1021a10

有及過去、未來、現在。
成就過去空，非過去、未來、現在無相者。
謂：空已滅，未得無相。 ^1021a11

及未來，非過去、現在者。
謂：空已滅不失。已得無相，未已滅，設已滅而失，不現在前。 ^1021a13

及未來、現在，非過去者。
謂：空已滅不失。無相現在前，未已滅，設已滅而失。 ^1021a15

及過去、未來，非現在者。
謂：空、無相已滅不失，無相不現在前。 ^1021a16

及過去、未來、現在者。
謂：空、無相已滅不失，無相現在前。 ^1021a18

設成就過去、未來、現在無相，彼過去空耶？ ^1021a19

答：若已滅不失，則成就。
若未已滅，設已滅而失，則不成就。 ^1021a20

如空對無相；應知無願對無相，亦爾。 ^1021a21

如小七；應知大七，亦爾。
差別者：以二對一。 ^1021a22

如以過去空；過去無願對過去無相有七。 ^1021a23

若修空，彼無願耶？
設修無願，彼空耶？
答：應作四句。 ^1021a25

有修空，非無願。謂：已得空現在前。
有修無願，非空。謂：已得無願現在前。 ^1021a26

若未得無願現在前，不修空。 ^1021a27

有俱修。謂：未得空現在前。 ^1021a28

若未得無願現在前，修空；若未得無相，
及未得世俗智現在前，修空、無願。 ^1021a29

有俱不修。謂：已得無相現在前。 ^1021b1

若未得無相現在前，不修空、無願。 ^1021b2

若已得世俗智現在前。
若未得世俗智現在前，不修空、無願。 ^1021b3

一切異生染污心、無記心，在無想定、滅盡定，生無想天。 ^1021b4

若修空，彼無相耶？
設修無相，彼空耶？ ^1021b5

答：應作四句。
有修空，非無相。謂：已得空現在前。 ^1021b6

若未得空現在前，不修無相。 ^1021b7

若未得無願現在前，修空，非無相。 ^1021b8

有修無相，非空。謂：已得無相現在前。
若未得無相現在前，不修空。 ^1021b9

有俱修。謂：未得空現在前，修無相。 ^1021b10

若未得無相現在前，修空。
若未得無願，及未得世俗智現在前，修空、無相。 ^1021b11

有俱不修。謂：已得無願現在前，若未得無願現在前，
不修空、無相。 ^1021b12

若已得世俗智現在前。
若未得世俗智現在前，不修空、無相。 ^1021b14

一切異生染污心、無記心，在無想定、滅盡定，生無想天。 ^1021b15

若修無願，彼無相耶？
設修無相，彼無願耶？ ^1021b16

答：應作四句。 ^1021b17

有修無願，非無相。
謂：已得無願現在前。 ^1021b18

若未得無願，及未得空現在前。
不修無相。 ^1021b19

有修無相，非無願。
謂：已得無相現在前。
若未得無相現在前。
不修無願。 ^1021b20

有俱修。謂：未得無願現在前，修無相。 ^1021b21

若未得無相現在前，修無願。 ^1021b22

若未得空，及未得世俗智現在前，修無願、無相。 ^1021b23

有俱不修。謂：已得空，及已得世俗智現在前。 ^1021b24

若未得世俗智現在前，不修無願、無相。 ^1021b25

一切異生染污心、無記心。
在無想定、滅盡定。
生無想天。 ^1021b26

頗有結，空所斷，非無願、無相耶？
答：無。
頗有結，無願所斷，非空、無相耶？ ^1021b28

答：有。謂：見集、見道所斷結，無願斷。 ^1021b29

頗有結，無相所斷，非空、無願耶？ ^1021c1

答：有。謂：見滅所斷結，無相斷。
頗有結，空、無願所斷，非無相耶？ ^1021c2

答：有。謂：見苦所斷結，空、無願斷。 ^1021c3

頗有結，空、無相所斷，非無願耶？
答：無。
頗有結，無願、無相所斷，非空耶？ ^1021c4

答：無。
頗有結，空、無願、無相所斷耶？ ^1021c5

答：有。謂：學見迹修所斷結，空、無願、無相斷。 ^1021c6

頗有結，非空、無願、無相所斷，而是所斷耶？ ^1021c7

答：有。謂：異生所斷結。 ^1021c8

云何作意入正性離生？
答：或無常、或苦、或空、或無我思惟。 ^1021c9

何繫行入正性離生？
答：欲界繫。 ^1021c10

盡智當言：於身循身觀念住耶？
乃至當言：於法循法觀念住耶？ ^1021c11

答：盡智應言：或於身循身觀念住，或於受、
或於心、或於法循法觀念住。 ^1021c12

如盡智；無生智，亦爾。 ^1021c14

諸無漏初靜慮樂，諸輕安等覺支樂，此何差別？ ^1021c15

答：無差別。
諸無漏第二靜慮樂，諸輕安等覺支樂，此何差別？ ^1021c16

答：無差別。 ^1021c17

若從等持出，彼所緣耶？
設從所緣出，彼等持耶？ ^1021c18

答：應作四句。
有從等持出，非所緣。
謂：如有一思惟此相入初靜慮，彼復思惟此相入第二靜慮。 ^1021c19

有從所緣出，非等持。
謂：如有一思惟此相入初靜慮，彼不出初靜慮，復思惟餘相。 ^1021c21

有從等持出，亦所緣。
謂：如有一思惟此相入初靜慮，彼思惟餘相入第二靜慮。 ^1021c23

有非從等持出，亦非所緣。
謂：如有一思惟此相入初靜慮，住經多時。 ^1021c24

如說：「苾芻！乃至想定能達聖旨，世尊弟子生非想非非想處。」
彼依何定得阿羅漢果？ ^1021c26

答：無漏無所有處。 ^1021c28

如說：「尊者大目乾連言：『具壽！
我自憶住無所有處定，聞曼陀枳尼池側，有眾多龍象哮吼等聲。』」
彼尊者為在定聞？
為起定耶？ ^1021c29

答：起定聞，非在定。 ^1022a2

諸不定，彼一切非聰慧無明趣耶？
答：諸不定，彼一切非聰慧無明趣。 ^1022a4

有非聰慧無明趣，而非不定。
謂：邪定。 ^1022a5

諸定，彼一切聰慧明趣耶？
答：諸聰慧明趣，彼一切定 ^1022a6

有定，彼非聰慧無明趣。
謂：邪定。 ^1022a7

諸不定，彼一切不成就等覺支耶？ ^1022a8

答：諸不定，彼一切不成就等覺支。
有不成就等覺支而非不定。
謂：邪定。 ^1022a9

諸定，彼一切成就等覺支耶？ ^1022a10

答：諸成就等覺支，彼一切定。
有定而不成就等覺支。
謂：邪定。 ^1022a11

諸成就等覺支，彼成就無漏法耶？
答：諸成就等覺支，彼成就無漏法。 ^1022a13

有成就無漏法，非等覺支。
謂：諸異生。 ^1022a14

諸不成就等覺支，彼不成就無漏法耶？ ^1022a15

答：無不成就無漏法。
有不成就等覺支。
謂：諸異生。 ^1022a16

諸得等覺支，彼得無漏法耶？ ^1022a17

答：諸得等覺支，彼得無漏法。
有得無漏法，非等覺支。
謂：諸異生。 ^1022a18

諸捨等覺支，彼捨無漏法耶？ ^1022a19

答：無全捨等覺支，亦無全捨無漏法。
諸退等覺支，彼退無漏法耶？ ^1022a20

答：無全退等覺支，亦無全退無漏法。 ^1022a21

諸未斷，彼未遍知耶？
答：諸未遍知，彼未斷。
有未斷，非未遍知。
謂：若智遍知故已遍知，非斷遍知故已斷。 ^1022a23

諸已斷，彼已遍知耶？
答：諸已斷，彼已遍知。 ^1022a25

有已遍知，非已斷。
謂：若智遍知故已遍知，非斷遍知故已斷。 ^1022a26

諸有此生眼不見色，彼依何法引發天眼耶？ ^1022a28

答：如有一得自性生，念先餘生中眼曾見色，
彼依此故，引發天眼。 ^1022a29

諸有此生，耳不聞聲，彼依何法引發天耳耶？ ^1022b1

答：如有一得自性生，念先餘生中耳曾聞聲，
彼依此故，引發天耳。 ^1022b2

何故異生退時，見、修所斷結增益；世尊弟子退時，唯修所斷結增益耶？ ^1022b3

答：異生用此道斷見所斷結，即用此道斷修所斷結。
故彼退時，二結俱增益。 ^1022b5

世尊弟子用此道斷見所斷結，彼於此道定不退。
用餘道斷修所斷結，彼於餘道有退有不退。 ^1022b7

世尊弟子設「用此道斷見所斷結，即用此道斷修所斷結」
者，彼亦無退。何故上三果有退，非預流果耶？ ^1022b9

答：修所斷結依有事起。
謂：有淨相有不淨相，彼由非理作意觀淨相時，便於不淨想退。 ^1022b11

見所斷結依無事起，無有一法是我我所，
可令彼觀，於無我見退。 ^1022b13

退上三果時，諸所得無漏根、力、覺支、道支，當言曾得得？
未曾得得耶？ ^1022b16

答：應言曾得得。
無色界沒，生欲界時，諸所得蘊、界、處、善、
不善、無記、根、結、縛、隨眠、隨煩惱、纏，當言曾得得？
未曾得得耶？ ^1022b17

答：應言善染污法曾得得，異熟法未曾得得。 ^1022b20

無色界沒生色界時，諸所得蘊、界、處、善、
無記、根、結、縛、隨眠、隨煩惱、纏。
當言曾得得？未曾得得耶？ ^1022b21

答：應言善染污法曾得得，異熟法未曾得得。 ^1022b23

色界沒生欲界時，諸所得蘊、界、處等，如無色界沒生欲界說。 ^1022b24

依初靜慮引發神境通道時，彼極遠至何處耶？ ^1022b26

答：乃至梵世。
依初靜慮引發天耳通道時，彼極遠聞何繫聲耶？ ^1022b27

答：乃至梵世。
依初靜慮引發他心通道時，彼極遠知何繫心心所法耶？ ^1022b28

答：乃至梵世。
依初靜慮引發宿住隨念通道時，彼極遠憶何繫宿住事耶？ ^1022c1

答：乃至梵世。 ^1022c2

依初靜慮引發天眼通道時，彼極遠見何繫色耶？ ^1022c3

答：乃至梵世。
如依初靜慮；乃至依第四靜慮，各隨自處，廣說亦爾。 ^1022c4

若於苦思惟苦，得阿羅漢果，彼思惟何繫苦？ ^1022c6

答：無色界繫苦。
若於集思惟集，得阿羅漢果，彼思惟何繫集？ ^1022c7

答：無色界繫集。
若於滅思惟滅，得阿羅漢果，彼思惟何繫諸行滅？ ^1022c8

答：或欲界繫，或色無色界繫諸行滅。 ^1022c9

若於道思惟道。得阿羅漢果，彼思惟何繫諸行能斷道？ ^1022c10

答：或欲界繫，或色、無色界繫諸行能斷道。
other:: 
#  8 見蘊

other:: 
## 1 念住納息
見蘊第八中念住納息第一
　　念住有六門　如實知有八
　　貪瞋癡增減　死受涅槃心
　　弟子先涅槃　佛涅槃出定
　　四有三有行　此章願具說 ^1022c11

四念住，謂：身、受、心、法念住。
若修身念住，彼受耶？
設修受念住，彼身耶？ ^1022c18

答：應作四句。
有修身念住，非受。
謂：已得身念住現在前。 ^1022c19

有修受念住，非身。
謂：已得受念住現在前。 ^1022c20

若未得受念住現在前，不修身。 ^1022c21

若未得心、法念住現在前，修受，非身。 ^1022c22

有俱修。謂：未得身念住現在前。
若未得受念住現在前，修身。 ^1022c23

若未得心、法念住現在前，修身、受。 ^1022c24

有俱不修。謂：已得心、法念住現在前。 ^1022c25

若未得法念住現在前，不修身、受。
一切染污心。無記心。
在無想定、滅盡定。
生無想天。 ^1022c26

如身念住、受念住；應知身念住、心念住，亦爾。 ^1022c28

若修身念住，彼法耶？
設修法念住，彼身耶？ ^1022c29

答：應作四句。
有修身念住，非法。
謂：已得身念住現在前。 ^1023a1

有修法念住，非身。
謂：已得法念住現在前。 ^1023a2

若未得法念住現在前，不修身。
若未得受、心念住現在前，修法，非身。 ^1023a3

有俱修謂：未得身念住現在前。 ^1023a4

若未得法念住現在前，修身。 ^1023a5

若未得受、心念住現在前，修身、法。
有俱不修。謂：已得受、心念住現在前。 ^1023a6

一切染污心。無記心。
在無想定、滅盡定。
生無想天。 ^1023a7

若修受念住，彼心耶？
設修心念住，彼受耶？ ^1023a8

答：應作四句。 ^1023a9

有修受念住，非心。
謂：已得受念住現在前。 ^1023a10

有修心念住，非受。
謂：已得心念住現在前。
有俱修。謂：未得身、受、心念住現在前。 ^1023a11

若未得法念住現在前，修受、心。 ^1023a12

有俱不修。謂：已得身、法念住現在前。 ^1023a13

若未得法念住現在前，不修受、心。 ^1023a14

一切染污心。無記心。
在無想定、滅盡定。
生無想天。 ^1023a15

若修受念住，彼法耶？
設修法念住，彼受耶？ ^1023a16

答：應作四句。
有修受念住，非法。
謂：已得受念住現在前。 ^1023a17

有修法念住，非受。
謂：已得法念住現在前。 ^1023a18

若未得法念住現在前，不修受。 ^1023a19

有俱修。謂：未得身、受、心念住現在前。
若未得法念住現在前，修受。 ^1023a20

有俱不修。謂：已得身、心念住現在前。 ^1023a21

一切染污心。無記心。
在無想定、滅盡定。
生無想天。 ^1023a22

如受念住、法念住；應知心念住、法念住，亦爾。 ^1023a23

於身修身觀念住：
當言法、類、世俗、苦、集、道智？ ^1023a25

當言有尋有伺、無尋唯伺、無尋無伺？
當言樂、喜、捨、根相應？ ^1023a26

當言空、無願三摩地俱？
當言緣欲、色界繫？
及不繫？ ^1023a27

於受修受觀念住：
當言法、類、他心、世俗、苦、集、道智？ ^1023a28

當言有尋有伺等三？ ^1023a29

當言樂、喜、捨根相應？
當言空、無願三摩地俱？ ^1023b1

當言緣三界繫，不繫？
如於受；於心，亦爾。
於法修此觀念住： ^1023b2

當言法、類、他心、世俗、苦、集、滅、道智？ ^1023b3

當言有尋有伺等三？
當言樂、喜、捨根相應？ ^1023b4

當言空、無願、無相三摩地俱？
當言緣三界繫，不繫？ ^1023b5

如說：
受樂受時，如實知我受樂受。
——此四智，謂：法、類、世俗、道。 ^1023b6

受苦受時，如實知我受苦受。
——此一智，謂：世俗。 ^1023b7

受不苦不樂受時，如實知我受不苦不樂受。
——此四智，謂：法、類、世俗、道。 ^1023b8

受樂身受、苦身受、不苦不樂身受，及苦心受時，如實知。
——此一智，謂：世俗。 ^1023b10

受樂心受，不苦不樂心受時，如實知。
——此四智，謂：法、類、世俗、道。 ^1023b11

受樂有味受、苦有味受、不苦不樂有味受，
及苦無味受時，如實知。
此一智，謂：世俗。 ^1023b13

受樂無味受、不苦不樂無味受時，如實知。
——此四智，謂：法、類、世俗、道。 ^1023b15

受樂耽嗜依受、苦耽嗜依受、不苦不樂耽嗜依受，
及苦出離依受時，如實知。
此一智，謂：世俗。 ^1023b16

受樂出離依受、不苦不樂出離依受時，如實知。
此四智，謂：法、類、世俗、道。 ^1023b18

如說
有貪心，如實知有貪心。
此一智，謂：世俗。離貪心，如實知離貪心。
此四智，謂：法、類、世俗、道。 ^1023b21

如有貪心、離貪心；應知：有癡心、離癡心。
染心、不染心。略心、散心。
下心、舉心。小心、大心。
掉心、不掉心。不寂靜心、寂靜心。
不定心、定心。不修心、修心。
不解脫心、解脫心，亦爾。 ^1023b23

有瞋心，如實知有瞋心。
此一智，謂：世俗。 ^1023b26

離瞋心，如實知離瞋心。
此三智，謂：法、世俗、道。 ^1023b27

如說
有內貪欲蓋，如實知有內貪欲蓋。
——此一智，謂：世俗。 ^1023b29

無內貪欲蓋，如實知無內貪欲蓋。
——此三智，謂：法、世俗、道。 ^1023c1

如未生內貪欲蓋而生，如實知。
——此一智，謂：世俗。 ^1023c2

生已便斷，斷已後不復生，如實知。
此三智，謂：法、世俗、道。 ^1023c3

如貪欲蓋；應知：瞋恚、惛沈睡眠、掉舉惡作、
疑蓋，亦爾。 ^1023c4

如說
有內眼結，如實知有內眼結。
——此一智，謂：世俗。 ^1023c6

無內眼結，如實知無內眼結。
——此四智，謂：法、類、世俗、道。 ^1023c7

如未生內眼結而生，如實知。
——此一智，謂：世俗。 ^1023c8

生已便斷，斷已後不復生，如實知。
此四智，謂：法、類、世俗、道。 ^1023c9

如眼結；應知：耳、身、意結，亦爾。 ^1023c10

鼻、舌結，如蓋說。 ^1023c11

如說
有內念等覺支，如實知有內念等覺支。
此四智，謂：法、類、世俗、道。 ^1023c12

無內念等覺支，如實知無內念等覺支。
此一智，謂：世俗。 ^1023c13

如未生念等覺支而生，生已住不忘，令圓滿倍增，廣智作證。
此四智，謂：法、類、世俗、道。 ^1023c14

如念等覺支；應知：擇法、精進、喜、安、定、捨等覺支，亦爾。 ^1023c16

如說：「等隨觀自貪、瞋、癡增。」
云何貪、瞋、癡增？
答：有下貪、瞋、癡纏故，中。
有中故，上。是謂：增。 ^1023c18

如說：「等隨觀自貪、瞋、癡減。」
云何貪、瞋、癡減？ ^1023c19

答：無上貪、瞋、癡纏故，中。
無中故，下。是謂：減。 ^1023c20

云何死邊際受？
答：由此末摩斷，命根滅。
齊何當言死邊際受？ ^1023c22

答：齊此末摩斷，命根滅。
何處攝？ ^1023c23

答：法處。
幾識相應？
答：身識、意識。初末摩斷受，身識相應；最後受，意識相應。 ^1023c24

阿羅漢般涅槃心，當言善耶？
無記耶？
答：當言無記。 ^1023c26

何故雙賢弟子先般涅槃，然後佛耶？
答：彼二尊者，先長夜中，造作增長感無斷業，勿空無果異熟故。 ^1023c28

復次！由法爾故。 ^1024a1

如說：「世尊依不動寂靜定而般涅槃，世間眼滅。」
此為在定？為出定耶？ ^1024a2

答：出定。
如說：四有。謂：本有、死有、中有、生有。 ^1024a3

云何本有？
答：除生分、死分諸蘊，中間諸有。 ^1024a4

云何死有？
答：死分諸蘊。 ^1024a5

云何中有？
答：除死分、生分諸蘊，中間諸有。
云何生有？ ^1024a6

答：生分諸蘊。 ^1024a7

諸欲有，彼一切五行耶？
設五行，彼一切欲有耶？ ^1024a8

答：應作四句。
有欲有，非五行。謂：欲界有情，住不同分心，及住無想滅盡定。 ^1024a9

有五行，非欲有。謂：色界有想天，住同分心。
若無想天不得無想。 ^1024a10

有欲有，亦五行。謂：欲界有情，住同分心。 ^1024a12

有非欲有，亦非五行。
謂：色界有想天，住不同分心，及住無想、滅盡定。
若無想天得無想。
若生無色界。 ^1024a13

諸色有有想天，彼一切五行耶？
設五行，彼一切色有有想天耶？ ^1024a15

答：應作四句。
有色有有想天，非五行。
謂：色界有想天，住不同分心。
及住無想、滅盡定。 ^1024a16

有五行，非色有有想天。
謂：欲界有情，住同分心。
若無想天不得無想。 ^1024a18

有色有有想天，亦五行。
謂：色界有想天，住同分心。 ^1024a20

有非色有有想天，亦非五行。
謂：欲界有情，住不同分心，及住無想、滅盡定。
若無想天得無想。
若生無色界。 ^1024a21

諸色有無想天，彼一切二行耶？
設二行，彼一切色有無想天耶？ ^1024a23

答：應作四句。 ^1024a24

有色有無想天，非二行。
謂：無想天不得無想。 ^1024a25

有二行，非色有無想天。
謂：欲界有情，色界有想天，住不同分心，
及住無想、滅盡定。 ^1024a26

有色有無想天，亦二行。
謂：無想天得無想。 ^1024a28

有非色有無想天，亦非二行。
謂：欲界有情，色界有想天，住同分心。
若生無色界。 ^1024a29

諸無色有，彼一切四行耶？
設四行，彼一切無色有耶？ ^1024b1

答：諸四行，彼一切無色有。
有無色有，非四行。
謂：無色界有情，住不同分心。 ^1024b3

頗有有五行耶？
答：有。謂：欲界有情及色界有想天，住同分心。
若無想天不得無想。 ^1024b5

頗有有四行耶？ ^1024b6

答：有。謂：無色界有情，住同分心。
頗有有三行耶？ ^1024b7

答：無。
頗有有二行耶？
答：有。謂：欲界有情及色界有想天，住不同分心。
若住無想、滅盡定。
若無想天得無想。 ^1024b8

頗有有一行耶？
答：有。謂：無色界有情，住不同分心。 ^1024b10

頗有有無行耶？ ^1024b11

答：無。
other:: 
##  2 三有納息
見蘊第八中三有納息第二
　　三有隨眠想　六尋明無明
　　對因等有無　此章願具說 ^1024b12

諸捨欲有，欲有相續，彼一切欲界法滅，欲界法現在前耶？ ^1024b16

答：諸捨欲有，欲有相續，彼一切欲界法滅，欲界法現在前。 ^1024b17

有欲界法滅，欲界法現在前，而非捨欲有，欲有相續。
謂：不命終，而欲界法滅，欲界法現在前。 ^1024b18

諸捨欲有，色有相續，彼一切欲界法滅，色界法現在前耶？ ^1024b20

答：諸捨欲有，色有相續，彼一切欲界法滅，色界法現在前。 ^1024b21

有欲界法滅，色界法現在前，而非捨欲有，色有相續。
謂：不命終，欲界法滅，色界法現在前。 ^1024b23

諸捨欲有，無色有相續，彼一切欲界法滅，無色界法現在前耶？ ^1024b25

答：如是。
設欲界法滅，無色界法現在前，彼一切捨欲有，無色有相續耶？ ^1024b26

答：如是。
諸捨色有，色有相續，彼一切色界法滅，色界法現在前耶？ ^1024b28

答：諸捨色有，色有相續，彼一切色界法滅，色界法現在前。 ^1024b29

有色界法滅，色界法現在前，而非捨色有，色有相續。
謂：不命終，色界法滅，色界法現在前。 ^1024c2

諸捨色有，欲有相續，彼一切色界法滅，欲界法現在前耶？ ^1024c4

答：諸捨色有，欲有相續，彼一切色界法滅，欲界法現在前。 ^1024c5

有色界法滅，欲界法現在前，而非捨色有，欲有相續。
謂：不命終，而色界法滅，欲界法現在前。 ^1024c6

諸捨色有，無色有相續，彼一切色界法滅，無色界法現在前耶？ ^1024c8

答：諸捨色有，無色有相續，彼一切色界法滅，無色界法現在前。 ^1024c10

有色界法滅、無色界法現在前，而非捨色有，無色有相續。
謂：不命終，色界法滅，無色界法現在前。 ^1024c11

諸捨無色有，無色有相續，彼一切無色界法滅，無色界法現在前耶？ ^1024c13

答：諸捨無色有，無色有相續，彼一切無色界法滅，無色界法現在前。 ^1024c15

有無色界法滅、無色界法現在前，而非捨無色有，無色有相續。
謂：不命終，無色界法滅，無色界法現在前。 ^1024c17

諸捨無色有，欲有相續，彼一切無色界法滅，欲界法現在前耶？ ^1024c19

答：如是。
設無色界法滅，欲界法現在前，彼一切捨無色有，欲有相續耶？ ^1024c20

答：如是。
諸捨無色有，色有相續，彼一切無色界法滅，色界法現在前耶？ ^1024c22

答：諸捨無色有，色有相續，彼一切無色界法滅，色界法現在前。 ^1024c23

有無色界法滅，色界法現在前，而非捨無色有，色有相續。
謂：不命終，而無色界法滅，色界法現在前。 ^1024c25

何故欲界隨眠，不於色、無色界法隨增耶？ ^1024c27

答：界應雜亂，及應不可施設。
離欲染故。 ^1024c28

何故色界隨眠，不於欲界法隨增耶？ ^1024c29

答：界應雜亂。及彼非此所緣故。 ^1025a1

何故色界隨眠，不於無色界法隨增耶？
答：界應雜亂。亦不可知。
離色染故。 ^1025a2

何故無色界隨眠，不於欲界色界法隨增耶？ ^1025a3

答：界應雜亂。及彼非此所緣故。 ^1025a4

何故欲界不遍行隨眠，不遍於欲界法隨增耶？ ^1025a5

答：此應成遍行。及彼非此所緣故。 ^1025a6

何故色界不遍行隨眠，不遍於色界法隨增耶？ ^1025a7

答：如前說。無色界不遍行隨眠，說亦爾。 ^1025a8

有十想，謂：無常想……乃至滅想。
若修無常想，彼思惟無常想耶？ ^1025a10

答：應作四句。
有修無常想，不思惟無常想。
謂：緣餘法，修無常想。 ^1025a11

有思惟無常想，不修無常想。
謂：緣無常想，修餘想。 ^1025a12

有修無常想，亦思惟無常想。
謂：緣無常想，修無常想。 ^1025a13

有不修無常想，亦不思惟無常想。
謂：除前相。 ^1025a15

如無常想；無常苦想，苦無我想，亦爾。
餘想，亦隨應當知。 ^1025a16

若起欲尋，彼思惟欲尋耶？
答：應作四句。
有起欲尋，不思惟欲尋。
謂：緣餘法，起欲尋。 ^1025a18

有思惟欲尋，不起欲尋。
謂：緣欲尋，起餘尋。 ^1025a19

有起欲尋，亦思惟欲尋。
謂：緣欲尋，起欲尋。 ^1025a20

有不起欲尋，亦不思惟欲尋。
謂：除前相。 ^1025a21

如欲尋；恚尋、害尋、出離尋、無恚尋、無害尋，亦爾。 ^1025a22

諸法因無明，彼法緣無明耶？
答：若法因無明，彼法緣無明。 ^1025a24

有法緣無明，不因無明。
謂：除無明異熟，諸餘無覆無記行。
及善行。 ^1025a25

諸法因明，彼法緣明耶？ ^1025a26

答：若法因明，彼法緣明。
有法緣明，不因明。
謂：初明。及諸有漏行。 ^1025a27

諸法因無明，彼法緣明耶？ ^1025a28

答：若法因無明，彼法緣明。
有法緣明，不因無明。
謂：除無明異熟，諸餘無覆無記行，及善行。 ^1025a29

諸法因明，彼法緣無明耶？
答：若法因明，彼法緣無明。 ^1025b2

有法緣無明，不因明。
謂：初明，及諸有漏行。 ^1025b3

諸法因無明，彼法不善耶？ ^1025b4

答：若法不善，彼法因無明。
有法因無明，非不善。
謂：無明異熟，及有覆無記行。 ^1025b5

諸法因明，彼法善耶？ ^1025b6

答：若法因明，彼法善。
有法善，不因明。謂：初明，及善有漏行。 ^1025b7

頗有法。不因明，不因無明，彼法非無因耶？ ^1025b8

答：有。謂：除無明異熟。
諸餘無覆無記行。
及初明，善有漏行。
other:: 
##  3 想納息
見蘊第八中想納息第三
　　想心知等四　無緣法見疑
　　因道等攝三　此章願具說 ^1025b9

諸法無常想生，彼法無常想相應耶？
答：應作四句。 ^1025b14

有法無常想生，非無常想相應。
謂：無常想現前必滅。
餘想現前必生彼相應法。 ^1025b15

有法無常想相應，非無常想生。
謂：餘想現前必滅。
無常想現前必生彼相應法。 ^1025b16

有法無常想生亦無常想相應。
謂：無常想現前必滅。
無常想現前必生彼相應法。 ^1025b18

有法，非無常想生亦，非無常想相應。
謂：餘想現前必滅。
餘想現前必生彼相應法。 ^1025b20

如無常想；乃至滅想，亦爾。
諸法無常想生，彼法無常想一緣耶？ ^1025b22

答：應作四句。 ^1025b23

有法無常想生，非無常想一緣。
謂：無常想現前必滅。
餘想現前必生，彼有餘緣。 ^1025b24

有法無常想一緣，非無常想生。
謂：餘想現前必滅。
無常想現前必生，彼有此緣。 ^1025b25

有法無常想生，無常想一緣。
謂：無常想現前必滅。
無常現前必生，彼有此緣。 ^1025b27

有法非無常想生，亦非無常想一緣。
謂：餘想現前必滅。
餘想現前必生，彼有餘緣。 ^1025b29

如無常想；乃至滅想，亦爾。 ^1025c2

諸法由心起，非不由心。
若時心起，爾時彼法耶？ ^1025c3

答：心先起，後彼法。
若時心滅，爾時彼法耶？ ^1025c4

答：心先滅，後彼法。
若時心得，爾時彼法耶？
答：心先得，後彼法。 ^1025c5

若時心捨，爾時彼法耶？
答：彼法先捨，後乃心。 ^1025c6

若時心受異熟，爾時彼法耶？ ^1025c7

答：或爾時，或餘時。 ^1025c8

頗有法是所通達、所遍知，非所斷，非所修，非所作證耶？ ^1025c9

答：有。謂：虛空非擇滅。
頗有法是所通達、所遍知，非所斷，非所修，是所作證耶？ ^1025c10

答：有。謂：擇滅。 ^1025c11

頗有法是所通達、所遍知，非所斷，是所修，是所作證耶？ ^1025c12

答：有。謂：無漏有為法。
頗有法是所通達、所遍知，是所斷，是所修，是所作證耶？ ^1025c13

答：有。謂：善有漏行。
頗有法是所通達、所遍知，是所斷，非所修，是所作證耶？ ^1025c15

答：有。謂：定所起天眼、耳。 ^1025c16

頗有法是所通達、所遍知，是所斷，非所修，非所作證耶？ ^1025c17

答：有。謂：除定所起天眼、耳，餘無記行不善法。 ^1025c18

頗有法無緣因緣，無緣法緣，無緣法俱生，
是有，是有性，非無，非無性，異色，異受、想、
識，異相應行耶？ ^1025c20

答：有。謂：五識身彼相應法，及緣色、無為、心不相應行。 ^1025c22

意識身彼相應法所有生、老、住、無常，此法無緣因緣，
無緣法緣，無緣法俱生。
是有、是有性，非無、非無性。
異色，異受、想、識，異相應行。 ^1025c23

此法於彼法，當言因？
當言緣耶？ ^1026a1

答：當言因，當言緣。
此法當言善耶？不善耶？
無記耶？ ^1026a2

答：於善當言善。於不善當言不善。
於無記當言無記。 ^1026a3

此法幾隨眠隨增？
幾結繫？ ^1026a4

答：三界有漏緣隨眠隨增，九結繫。
見相應受，幾隨眠隨增？ ^1026a5

答：三界有漏緣，及無漏緣見，彼相應無明隨眠隨增。 ^1026a6

見不相應受，幾隨眠隨增？ ^1026a7

答：除無漏緣見，彼相應無明，餘隨眠隨增。 ^1026a8

疑相應受，幾隨眠隨增？
答：三界見所斷有漏緣，及無漏緣疑，彼相應無明隨眠隨增。 ^1026a9

疑不相應受，幾隨眠隨增？
答：除無漏緣疑，彼相應無明，餘隨眠隨增。 ^1026a11

因道緣起法，幾界？
幾處？幾蘊攝？ ^1026a12

答：十八界。十二處。
五蘊。
除眼觸等起想受心相應法，及耳觸等起想受心不相應法；
餘法，幾界？幾處？幾蘊攝？ ^1026a13

答：十八界。十二處。
五蘊。 ^1026a15

乃至除身觸等起想受心相應法，及意觸等起想受心不相應法；
餘法，幾界？幾處？幾蘊攝？ ^1026a16

答：十八界。十二處。
五蘊。說一切有部發智論卷第十九
 ^1026a18
