
pin:: 
###  4
大般若波羅蜜多經卷第三百七十六
三藏法師玄奘奉　詔譯
初分無相無得品第六十六之四
「善現！是菩薩摩訶薩修行般若波羅蜜多故，
若住內空時，住無漏心而住內空；若住外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空時，住無漏心而住外空乃至無性自性空。
是故，雖住內空乃至無性自性空而無二想。 ^940a7

「善現！是菩薩摩訶薩修行般若波羅蜜多故，
若住真如時，住無漏心而住真如；若住法界、
法性、不虛妄性、不變異性、平等性、離生性、
法定、法住、實際、虛空界、不思議界時，住無漏心而住法界乃至不思議界。
是故，雖住真如乃至不思議界而無二想。 ^940a14

「善現！是菩薩摩訶薩修行般若波羅蜜多故，
若修五眼時，住無漏心而修五眼；若修六神通時，住無漏心而修六神通。
是故，雖修五眼、六神通而無二想。 ^940a19

「善現！是菩薩摩訶薩修行般若波羅蜜多故，
若修佛十力時，住無漏心而修佛十力；
若修四無所畏、四無礙解、十八佛不共法時，
住無漏心而修四無所畏、四無礙解、十八佛不共法。
是故，雖修佛十力、四無所畏、四無礙解、十八佛不共法而無二想。 ^940a23

「善現！是菩薩摩訶薩修行般若波羅蜜多故，
若修大慈時，住無漏心而修大慈；若修大悲、
大喜、大捨時，住無漏心而修大悲、大喜、大捨。
是故，雖修大慈、大悲、大喜、大捨而無二想。 ^940a28

「善現！是菩薩摩訶薩修行般若波羅蜜多故，
若修無忘失法時，住無漏心而修無忘失法；
若修恒住捨性時，住無漏心而修恒住捨性。
是故，雖修無忘失法、恒住捨性而無二想。 ^940b3

「善現！是菩薩摩訶薩修行般若波羅蜜多故，
若修一切智時，住無漏心而修一切智；
若修道相智、一切相智時，住無漏心而修道相智、一切相智。
是故，雖修一切智、道相智、一切相智而無二想。 ^940b7

「善現！是菩薩摩訶薩修行般若波羅蜜多故，
若引三十二大士相時，住無漏心而引三十二大士相；
若引八十隨好時，住無漏心而引八十隨好。
是故，雖引三十二大士相、八十隨好而無二想。」 ^940b11

具壽善現白佛言：「世尊！
云何菩薩摩訶薩修行般若波羅蜜多故，
行布施波羅蜜多時，住無漏心而行布施波羅蜜多；
行淨戒、安忍、精進、靜慮、般若波羅蜜多時，住無漏心而行淨戒乃至般若波羅蜜多？ ^940b16

「世尊！云何菩薩摩訶薩修行般若波羅蜜多故，
修四靜慮時，住無漏心而修四靜慮；修四無量、
四無色定時，住無漏心而修四無量、四無色定？ ^940b20

「世尊！云何菩薩摩訶薩修行般若波羅蜜多故，
修四念住時，住無漏心而修四念住；修四正斷、
四神足、五根、五力、七等覺支、八聖道支時，住無漏心而修四正斷乃至八聖道支？ ^940b23

「世尊！云何菩薩摩訶薩修行般若波羅蜜多故，
修空解脫門時，住無漏心而修空解脫門；
修無相、無願解脫門時，住無漏心而修無相、無願解脫門？ ^940b27

「世尊！云何菩薩摩訶薩修行般若波羅蜜多故，
住苦聖諦時，住無漏心而住苦聖諦；住集、
滅、道聖諦時，住無漏心而住集、滅、道聖諦？ ^940c2

「世尊！云何菩薩摩訶薩修行般若波羅蜜多故，
修八解脫時，住無漏心而修八解脫；修八勝處、
九次第定、十遍處時，住無漏心而修八勝處、
九次第定、十遍處？ ^940c5

「世尊！云何菩薩摩訶薩修行般若波羅蜜多故，
修一切三摩地門時，住無漏心而修一切三摩地門；
修一切陀羅尼門時，住無漏心而修一切陀羅尼門？ ^940c8

「世尊！云何菩薩摩訶薩修行般若波羅蜜多故，
住內空時，住無漏心而住內空；住外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空時，住無漏心而住外空乃至無性自性空？ ^940c11

「世尊！云何菩薩摩訶薩修行般若波羅蜜多故，
住真如時，住無漏心而住真如；住法界、
法性、不虛妄性、不變異性、平等性、離生性、
法定、法住、實際、虛空界、不思議界時，住無漏心而住法界乃至不思議界？ ^940c17

「世尊！云何菩薩摩訶薩修行般若波羅蜜多故，
修五眼時，住無漏心而修五眼；修六神通時，住無漏心而修六神通？ ^940c22

「世尊！云何菩薩摩訶薩修行般若波羅蜜多故，
修佛十力時，住無漏心而修佛十力；修四無所畏、
四無礙解、十八佛不共法時，住無漏心而修四無所畏、
四無礙解、十八佛不共法？ ^940c25

「世尊！云何菩薩摩訶薩修行般若波羅蜜多故，
修大慈時，住無漏心而修大慈；修大悲、
大喜、大捨時，住無漏心而修大悲、大喜、大捨？ ^940c29

「世尊！云何菩薩摩訶薩修行般若波羅蜜多故，
修無忘失法時，住無漏心而修無忘失法；
修恒住捨性時，住無漏心而修恒住捨性？ ^941a3

「世尊！云何菩薩摩訶薩修行般若波羅蜜多故，
修一切智時，住無漏心而修一切智；修道相智、
一切相智時，住無漏心而修道相智、一切相智？ ^941a6

「世尊！云何菩薩摩訶薩修行般若波羅蜜多故，
引三十二大士相時，住無漏心而引三十二大士相；
引八十隨好時，住無漏心而引八十隨好？」 ^941a9

佛告善現：「若菩薩摩訶薩修行般若波羅蜜多時，
以離相心修行布施波羅蜜多，所謂不見我能行施、
我能捨此、於此行施、由此故施、為此故施、如是行施。
住是離相無漏心中，離愛、離慳而行布施波羅蜜多，
爾時不見所行布施，亦復不見此無漏心，乃至不見一切佛法。
如是菩薩摩訶薩住無漏心，而行布施波羅蜜多。 ^941a12

「善現！若菩薩摩訶薩修行般若波羅蜜多時，
以離相心修行淨戒波羅蜜多，所謂不見我能持戒、
我能捨此、於此持戒、由此持戒、為此持戒、如是持戒。
住是離相無漏心中，無染、無著而行淨戒波羅蜜多，
爾時不見所行淨戒，亦復不見此無漏心，乃至不見一切佛法。
如是菩薩摩訶薩住無漏心，而行淨戒波羅蜜多。 ^941a19

「善現！若菩薩摩訶薩修行般若波羅蜜多時，
以離相心修行安忍波羅蜜多，所謂不見我能修忍、
我能捨此、於此修忍、由此修忍、為此修忍、如是修忍。
住是離相無漏心中，無染、無著而行安忍波羅蜜多，
爾時不見所行安忍，亦復不見此無漏心，乃至不見一切佛法。
如是菩薩摩訶薩住無漏心，而行安忍波羅蜜多。 ^941a26

「善現！若菩薩摩訶薩修行般若波羅蜜多時，
以離相心修行精進波羅蜜多，所謂不見我能精進、
我能捨此、於此精進、由此精進、為此精進、如是精進。
住是離相無漏心中，無染、無著而行精進波羅蜜多，
爾時不見所行精進，亦復不見此無漏心，乃至不見一切佛法。
如是菩薩摩訶薩住無漏心，而行精進波羅蜜多。 ^941b4

「善現！若菩薩摩訶薩修行般若波羅蜜多時，
以離相心修行靜慮波羅蜜多，所謂不見我能修定、
我能捨此、於此修定、由此修定、為此修定、如是修定。
住是離相無漏心中，無染、無著而行靜慮波羅蜜多，
爾時不見所行靜慮，亦復不見此無漏心，乃至不見一切佛法。
如是菩薩摩訶薩住無漏心，而行靜慮波羅蜜多。 ^941b12

「善現！若菩薩摩訶薩修行般若波羅蜜多時，
以離相心修行般若波羅蜜多，所謂不見我能修慧、
我能捨此、於此修慧、由此修慧、為此修慧、如是修慧。
住是離相無漏心中，無染、無著而行般若波羅蜜多，
爾時不見所行般若，亦復不見此無漏心，乃至不見一切佛法。
如是菩薩摩訶薩住無漏心，而行般若波羅蜜多。 ^941b19

「善現！若菩薩摩訶薩修行般若波羅蜜多時，
以離相心修行四靜慮、四無量、四無色定，
所謂不見我能修四靜慮、四無量、四無色定；
我能捨此、於此、由此、為此，如是修四靜慮、
四無量、四無色定。
住是離相無漏心中，無染、無著而修四靜慮、
四無量、四無色定，爾時不見所修四靜慮、
四無量、四無色定，亦復不見此無漏心，乃至不見一切佛法。
如是菩薩摩訶薩住無漏心，而修四靜慮、
四無量、四無色定。 ^941b27

「善現！若菩薩摩訶薩修行般若波羅蜜多時，
以離相心修行四念住、四正斷、四神足、
五根、五力、七等覺支、八聖道支，所謂不見我能修四念住乃至八聖道支；
我能捨此、於此、由此、為此，如是修四念住乃至八聖道支。
住是離相無漏心中，無染、無著而修四念住乃至八聖道支，
爾時不見所修四念住乃至八聖道支，
亦復不見此無漏心，乃至不見一切佛法。
如是菩薩摩訶薩住無漏心，而修四念住乃至八聖道支。 ^941c6

「善現！若菩薩摩訶薩修行般若波羅蜜多時，
以離相心修行空、無相、無願解脫門，所謂不見我能修空、
無相、無願解脫門；我能捨此、於此、由此、
為此，如是修空、無相、無願解脫門。
住是離相無漏心中，無染、無著而修空、
無相、無願解脫門，爾時不見所修空、無相、
無願解脫門，亦復不見此無漏心，乃至不見一切佛法。
如是菩薩摩訶薩住無漏心，而修空、無相、無願解脫門。 ^941c16

「善現！若菩薩摩訶薩修行般若波羅蜜多時，
以離相心住苦、集、滅、道聖諦，所謂不見我能住苦、
集、滅、道聖諦；我能捨此、於此、由此、為此，
如是住苦、集、滅、道聖諦。
住是離相無漏心中，無染、無著而住苦、
集、滅、道聖諦，爾時不見所住苦、集、滅、道聖諦，
亦復不見此無漏心，乃至不見一切佛法。
如是菩薩摩訶薩住無漏心，而住苦、集、
滅、道聖諦。 ^941c24

「善現！若菩薩摩訶薩修行般若波羅蜜多時，
以離相心修八解脫、八勝處、九次第定、
十遍處，所謂不見我能修八解脫、八勝處、
九次第定、十遍處；我能捨此、於此、由此、
為此，如是修八解脫、八勝處、九次第定、十遍處。
住是離相無漏心中，無染、無著而修八解脫、
八勝處、九次第定、十遍處，爾時不見所修八解脫、
八勝處、九次第定、十遍處，亦復不見此無漏心，乃至不見一切佛法。
如是菩薩摩訶薩住無漏心，而修八解脫、
八勝處、九次第定、十遍處。 ^942a2

「善現！若菩薩摩訶薩修行般若波羅蜜多時，
以離相心修一切三摩地門、陀羅尼門，
所謂不見我能修一切三摩地門、陀羅尼門；
我能捨此、於此、由此、為此，如是修一切三摩地門、陀羅尼門。
住是離相無漏心中，無染、無著而修一切三摩地門、
陀羅尼門，爾時不見所修一切三摩地門、
陀羅尼門，亦復不見此無漏心，乃至不見一切佛法。
如是菩薩摩訶薩住無漏心，而修一切三摩地門、陀羅尼門。 ^942a12

「善現！若菩薩摩訶薩修行般若波羅蜜多時，
以離相心住內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，
所謂不見我能住內空乃至無性自性空；
我能捨此、於此、由此、為此，如是住內空乃至無性自性空。
住是離相無漏心中，無染、無著而住內空乃至無性自性空，
爾時不見所住內空乃至無性自性空，
亦復不見此無漏心，乃至不見一切佛法。
如是菩薩摩訶薩住無漏心，而住內空乃至無性自性空。 ^942a21

「善現！若菩薩摩訶薩修行般若波羅蜜多時，
以離相心住真如、法界、法性、不虛妄性、
不變異性、平等性、離生性、法定、法住、實際、
虛空界、不思議界，所謂不見我能住真如乃至不思議界；
我能捨此、於此、由此、為此，如是住真如乃至不思議界。
住是離相無漏心中，無染、無著而住真如乃至不思議界，
爾時不見所住真如乃至不思議界，亦復不見此無漏心，乃至不見一切佛法。
如是菩薩摩訶薩住無漏心，而住真如乃至不思議界。 ^942b4

「善現！若菩薩摩訶薩修行般若波羅蜜多時，
以離相心修五眼、六神通，所謂不見我能修五眼、
六神通；我能捨此、於此、由此、為此，如是修五眼、六神通。
住是離相無漏心中，無染、無著而修五眼、
六神通，爾時不見所修五眼、六神通，亦復不見此無漏心，乃至不見一切佛法。
如是菩薩摩訶薩住無漏心，而修五眼、六神通。 ^942b14

「善現！若菩薩摩訶薩修行般若波羅蜜多時，
以離相心修佛十力、四無所畏、四無礙解、
十八佛不共法，所謂不見我能修佛十力、
四無所畏、四無礙解、十八佛不共法；我能捨此、
於此、由此、為此，如是修佛十力、四無所畏、
四無礙解、十八佛不共法。
住是離相無漏心中，無染、無著而修佛十力、
四無所畏、四無礙解、十八佛不共法，爾時不見所修佛十力、
四無所畏、四無礙解、十八佛不共法，亦復不見此無漏心，乃至不見一切佛法。
如是菩薩摩訶薩住無漏心，而修佛十力、
四無所畏、四無礙解、十八佛不共法。 ^942b21

「善現！若菩薩摩訶薩修行般若波羅蜜多時，
以離相心修大慈、大悲、大喜、大捨，所謂不見我能修大慈、
大悲、大喜、大捨；我能捨此、於此、由此、為此，
如是修大慈、大悲、大喜、大捨。
住是離相無漏心中，無染、無著而修大慈、
大悲、大喜、大捨，爾時不見所修大慈、大悲、
大喜、大捨，亦復不見此無漏心，乃至不見一切佛法。
如是菩薩摩訶薩住無漏心，而修大慈、
大悲、大喜、大捨。 ^942c3

「善現！若菩薩摩訶薩修行般若波羅蜜多時，
以離相心修無忘失法、恒住捨性，所謂不見我能修無忘失法、
恒住捨性；我能捨此、於此、由此、為此，如是修無忘失法、恒住捨性。
住是離相無漏心中，無染、無著而修無忘失法、
恒住捨性，爾時不見所修無忘失法、恒住捨性，
亦復不見此無漏心，乃至不見一切佛法。
如是菩薩摩訶薩住無漏心，而修無忘失法、恒住捨性。 ^942c11

「善現！若菩薩摩訶薩修行般若波羅蜜多時，
以離相心修一切智、道相智、一切相智，
所謂不見我能修一切智、道相智、一切相智；
我能捨此、於此、由此、為此，如是修一切智、
道相智、一切相智。
住是離相無漏心中，無染、無著而修一切智、
道相智、一切相智，爾時不見所修一切智、
道相智、一切相智，亦復不見此無漏心，乃至不見一切佛法。
如是菩薩摩訶薩住無漏心，而修一切智、
道相智、一切相智。 ^942c19

「善現！若菩薩摩訶薩修行般若波羅蜜多時，
以離相心引三十二大士相、八十隨好，
所謂不見我能引三十二大士相、八十隨好；
我能捨此、於此、由此、為此，如是引三十二大士相、八十隨好。
住是離相無漏心中，無染、無著而引三十二大士相、
八十隨好，爾時不見所引三十二大士相、
八十隨好，亦復不見此無漏心，乃至不見一切佛法。
如是菩薩摩訶薩住無漏心，而引三十二大士相、八十隨好。」 ^942c28

爾時，具壽善現白佛言：「世尊！
菩薩摩訶薩行深般若波羅蜜多時，於一切無相、
無覺、無得、無影、無作法中，云何能圓滿布施、
淨戒、安忍、精進、靜慮、般若波羅蜜多？
云何能圓滿四念住、四正斷、四神足、五根、
五力、七等覺支、八聖道支？
云何能圓滿空、無相、無願解脫門？
云何能圓滿內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空？
云何能圓滿真如、法界、法性、不虛妄性、
不變異性、平等性、離生性、法定、法住、實際、
虛空界、不思議界？
云何能圓滿苦、集、滅、道聖諦？
云何能圓滿四靜慮、四無量、四無色定？
云何能圓滿八解脫、八勝處、九次第定、十遍處？
云何能圓滿一切三摩地門、陀羅尼門？
云何能圓滿五眼、六神通？
云何能圓滿佛十力、四無所畏、四無礙解、十八佛不共法？
云何能圓滿大慈、大悲、大喜、大捨？
云何能圓滿無忘失法、恒住捨性？
云何能圓滿一切智、道相智、一切相智？
云何能圓滿三十二大士相、八十隨好？」 ^943a9

佛告善現：「菩薩摩訶薩行深般若波羅蜜多時，
能以離相無漏之心而行布施，若諸有情須食與食，
須飲與飲，須衣服與衣服，須臥具與臥具，
須車乘與車乘，須僮僕與僮僕，須珍寶與珍寶，
須財穀與財穀，須香華與香華，須舍宅與舍宅，
須莊嚴具與莊嚴具，乃至隨彼所須資具悉皆施與，
若有須內頭目、髓腦、皮肉、支節、筋骨、身命亦皆施與，
若有須外國城、妻子、所愛親屬、種種莊嚴歡喜施與。
如是施時，設有人來現前訶毀：『咄哉！
大士！何用行此無益施，為如是施者今世後世多諸苦惱！』
是菩薩摩訶薩行深般若波羅蜜多故，
雖聞其言而不退屈，但作是念：『彼人雖來訶毀於我，
而我不應心生憂悔，我當勇猛施諸有情所須財物，身心無倦。』 ^943a29

「是菩薩摩訶薩持此施福，與諸有情平等共有迴向無上正等菩提。
如是布施及迴向時不見其相，所謂不見誰施、
誰受、所施何物、於何而施、由何而施、為何故施、
云何行施，亦復不見誰能迴向、何所迴向、
於何迴向、由何迴向、為何迴向、云何迴向，於如是等一切事物皆悉不見。
何以故？如是諸法，或由內空故空，或由外空故空，
或由內外空故空，或由空空故空，或由大空故空，
或由勝義空故空，或由有為空故空，或由無為空故空，
或由畢竟空故空，或由無際空故空，或由散空故空，
或由無變異空故空，或由本性空故空，
或由自相空故空，或由共相空故空，或由一切法空故空，
或由不可得空故空，或由無性空故空，
或由自性空故空，或由無性自性空故空。 ^943b14

「是菩薩摩訶薩觀一切法無不空已，復作是念：『誰能迴向？
何所迴向？於何迴向？
由何迴向？為何迴向？
云何迴向？如是等法皆不可得。』
是菩薩摩訶薩由如是觀及如是念所作迴向名善迴向、
離毒迴向，亦名悟入法界迴向。
由此復能嚴淨佛土、成熟有情，亦能圓滿布施、
淨戒、安忍、精進、靜慮、般若波羅蜜多，亦能圓滿四念住、
四正斷、四神足、五根、五力、七等覺支、八聖道支，
亦能圓滿空、無相、無願解脫門，亦能圓滿內空、
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，亦能圓滿真如、
法界、法性、不虛妄性、不變異性、平等性、
離生性、法定、法住、實際、虛空界、不思議界，
亦能圓滿苦、集、滅、道聖諦，亦能圓滿四靜慮、
四無量、四無色定，亦能圓滿八解脫、八勝處、
九次第定、十遍處，亦能圓滿一切三摩地門、
陀羅尼門，亦能圓滿五眼、六神通，亦能圓滿佛十力、
四無所畏、四無礙解、十八佛不共法，亦能圓滿大慈、
大悲、大喜、大捨，亦能圓滿無忘失法、恒住捨性，
亦能圓滿一切智、道相智、一切相智，亦能圓滿三十二大士相、
八十隨好。 ^943b29

「是菩薩摩訶薩雖能如是圓滿布施波羅蜜多，
而不攝受施異熟果，雖不攝受施異熟果，
而由布施波羅蜜多善清淨故，隨意能辦一切財物。
譬如他化自在諸天，一切所須隨意皆現，
是菩薩摩訶薩亦復如是，諸有所須隨意能辦。
由此布施增上勢力，能以種種上妙供具，
供養恭敬、尊重讚歎諸佛世尊，亦能充足世間天、
人、阿素洛等所欲資具。
是菩薩摩訶薩由此布施波羅蜜多攝諸有情，
方便善巧以三乘法而安立之，令隨所宜各得利樂。 ^943c23

「如是，善現！菩薩摩訶薩行深般若波羅蜜多時，
由離諸相無漏心力，能於一切無相、無覺、
無得、無影、無作法中，圓滿布施波羅蜜多，亦能圓滿諸餘功德。 ^944a4

「復次，善現！云何菩薩摩訶薩行深般若波羅蜜多時，
能於一切無相、無覺、無得、無影、無作法中，圓滿淨戒波羅蜜多？ ^944a8

「善現！菩薩摩訶薩行深般若波羅蜜多時，
能以離相無漏之心受持淨戒，謂聖無漏道支所攝法爾所得善清淨戒。
如是淨戒無缺無隙、無瑕無穢、無所取著，
應受供養，智者所讚，妙善受持，妙善究竟，隨順勝定不可屈伏。 ^944a10

「由此淨戒於一切法無所取著，謂不取著色，
亦不取著受、想、行、識；不取著眼處，亦不取著耳、
鼻、舌、身、意處；不取著色處，亦不取著聲、
香、味、觸、法處；不取著眼界，亦不取著耳、
鼻、舌、身、意界；不取著色界，亦不取著聲、
香、味、觸、法界；不取著眼識界，亦不取著耳、
鼻、舌、身、意識界；不取著三十二大士相，
亦不取著八十隨好；不取著剎帝利大族，
亦不取著婆羅門大族、長者大族、居士大族；
不取著四大王眾天，亦不取著三十三天、
夜摩天、覩史多天、樂變化天、他化自在天；
不取著梵眾天，亦不取著梵輔天、梵會天、
大梵天；不取著光天，亦不取著少光天、
無量光天、極光淨天；不取著淨天，亦不取著少淨天、
無量淨天、遍淨天；不取著廣天，亦不取著少廣天、
無量廣天、廣果天及無想天；不取著無繁天，
亦不取著無熱天、善現天、善見天、色究竟天；
不取著空無邊處天，亦不取著識無邊處天、
無所有處天、非想非非想處天；不取著預流果，
亦不取著一來、不還、阿羅漢果、獨覺菩提；
不取著轉輪王位，亦不取著諸餘王位及諸宰官富貴自在。 ^944a15

「但以如是所護淨戒，與諸有情平等共有迴向無上正等菩提，
以無相、無得、無二為方便而有迴向，非有相、
有得、有二為方便，以世俗故而有迴向，非勝義故。
由此因緣，一切佛法無不圓滿。 ^944b7

「是菩薩摩訶薩由此淨戒波羅蜜多圓滿清淨方便善巧，
起四靜慮勝進分，無味著為方便故發諸神通。
是菩薩摩訶薩用異熟生清淨天眼，恒見十方無邊世界，
現在諸佛安隱住持，為諸有情宣說正法，見已乃至證得無上正等菩提能不忘失。
是菩薩摩訶薩用超過人清淨天耳，恒聞十方諸佛說法，
聞已乃至證得無上正等菩提能不忘失，隨所聞法能作自他諸利樂事無空過者。
是菩薩摩訶薩用他心差別智，知十方佛及諸有情心、
心所法，知已能起一切有情諸利樂事。
是菩薩摩訶薩用宿住隨念智，知諸有情先所造業，
由所造業不失壞故，生彼彼處受諸苦樂，
知已為說本業因緣，令其憶知作饒益事。
是菩薩摩訶薩用漏盡智安立有情，或令住預流果，
或令住一來果，或令住不還果，或令住阿羅漢果，
或令住獨覺菩提，或令住菩薩摩訶薩位，或令住阿耨多羅三藐三菩提。
以要言之，是菩薩摩訶薩在在處處，隨諸有情堪能差別，方便善巧令其安住諸善法中。 ^944b11

「如是，善現！菩薩摩訶薩行深般若波羅蜜多時，
由離諸相無漏心力，能於一切無相、無覺、
無得、無影、無作法中，圓滿淨戒波羅蜜多，亦能圓滿諸餘功德。 ^944c2

「復次，善現！云何菩薩摩訶薩行深般若波羅蜜多時，
能於一切無相、無覺、無得、無影、無作法中，圓滿安忍波羅蜜多？ ^944c6

「善現！菩薩摩訶薩行深般若波羅蜜多時，能以離相無漏之心而修安忍。
是菩薩摩訶薩從初發心，乃至安坐妙菩提座，
其中假使一切有情各以種種瓦石、刀杖競來加害，是菩薩摩訶薩不起一念忿恨之心。
爾時菩薩應修二忍，何等為二？
一者、應受一切有情罵辱加害，不生忿恨，伏瞋恚忍。
二者、應起無生法忍。
是菩薩摩訶薩若被種種惡言罵辱，或被種種刀杖加害，
應審思惟籌量觀察：『誰能罵辱？
誰能加害？誰受罵辱？
誰受加害？誰起忿恨？
誰應忍受？』復應觀察一切法性皆畢竟空，
法尚不可得，況當有法性！
尚無法性，況有有情！
如是觀時，若能罵辱、若所罵辱、若能加害、
若所加害皆不見有，乃至分分割截身支，
其心安忍都無異念，於諸法性如實觀察，復能證得無生法忍。
云何名為無生法忍？
謂令煩惱畢竟不生，及觀諸法畢竟不起，
微妙智慧常無間斷，是故名為無生法忍。 ^944c8

「是菩薩摩訶薩安住如是二種忍中，速能圓滿布施、
淨戒、安忍、精進、靜慮、般若波羅蜜多，亦能圓滿四念住、
四正斷、四神足、五根、五力、七等覺支、八聖道支，
亦能圓滿空、無相、無願解脫門，亦能圓滿內空、
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，亦能圓滿真如、
法界、法性、不虛妄性、不變異性、平等性、
離生性、法定、法住、實際、虛空界、不思議界，
亦能圓滿苦、集、滅、道聖諦，亦能圓滿四靜慮、
四無量、四無色定，亦能圓滿八解脫、八勝處、
九次第定、十遍處，亦能圓滿一切三摩地門、
陀羅尼門，亦能圓滿五眼、六神通，亦能圓滿佛十力、
四無所畏、四無礙解、十八佛不共法，亦能圓滿大慈、
大悲、大喜、大捨，亦能圓滿無忘失法、恒住捨性，
亦能圓滿一切智、道相智、一切相智，亦能圓滿三十二大士相、
八十隨好。 ^944c26

「是菩薩摩訶薩安住如是諸佛法已，於聖無漏、
出世、不共一切聲聞、獨覺神通皆得自在。
安住如是勝神通已，是菩薩摩訶薩以淨天眼，
恒見十方無邊世界，現在諸佛安隱住持，
為諸有情宣說正法，見已乃至證得無上正等菩提，起佛隨念常無間斷。
是菩薩摩訶薩以淨天耳，恒聞十方諸佛說法，
聞已受持常不忘失，為諸有情如實宣說。
是菩薩摩訶薩以清淨他心智，能正測量十方諸佛心、
心所法，亦能正知一切菩薩、獨覺、聲聞心、
心所法，亦能正知一切有情心、心所法，隨其所應為說正法。
是菩薩摩訶薩以宿住隨念智，知諸有情宿種善根種種差別，
知已方便示現、勸導、讚勵、慶喜，令獲殊勝利益安樂。
是菩薩摩訶薩以漏盡智，隨其所宜安立有情於三乘法。
是菩薩摩訶薩修行般若波羅蜜多，善巧方便成熟有情、
嚴淨佛土，速能具足一切相智，證得無上正等菩提，轉妙法輪度無量眾。 ^945a15

「如是，善現！菩薩摩訶薩行深般若波羅蜜多時，
由離諸相無漏心力，能於一切無相、無覺、
無得、無影、無作法中，圓滿安忍波羅蜜多，亦能圓滿諸餘功德。
大般若波羅蜜多經卷第三百七十六
 ^945b4
