
other:: 金剛般若義記一卷上
然真宗虛寂。妙絕言像言。
像既絕。豈容名數於其間者。
但眾生居見聞之境。
處視聽之域。自非垂影像之迹。
布聲言之教。無以引之以歸宗。
延之以入軼。是以大聖如來。
將欲曜真儀於淨土。
垂應形於娑婆。故能降神兜率。
誕應王宮。降魔成道。
處世垂化。形言之迹。
自茲而興。但群生根有利鈍不同。
心有廣狹之異致。
使一味聖典無量軀分。
教雖軀分。大判唯二。
一曰大乘滿字法門。
二曰小乘半字法門。
大乘滿字法者。如來始從得道。
終至埿曰。大行之徒。
諸菩薩等。說華嚴。
十地。大雲。法鼓。摩訶般若。
大集。涅槃。如是無量諸修多羅海。
是等諸經。皆辨生法二空。
無作四諦。說應大機。
進成大行。運物中極故曰大乘滿字。
言周義足。稱曰滿字。
小乘半字教者。如來始欲鹿苑終至娑婆羅。
為聲聞緣覺。小行之徒。
說戒律毘曇。阿含雜藏。
如是無量小乘契經。
是等諸經。但明生空。
及有作四諦說應小機。
進成小行。運物未極。
稱曰小乘。言局義隱。
名為半字。故經云。
如是苦等。我於彼經。
竟不說之。今此經乃是大乘滿字所攝。
就大乘滿字教中。
如來一代。凡說八部般若。
利益當時。何者為八。
初部十萬偈。第二部二萬五千偈。
此之二部。猶在西國。
此土所無。第三部一萬八千偈。
此中名為大品般若。
第四部八千偈。此中名為小品般若。
第五部四千偈。第六部二千五百偈。
此之二部。由在胡本。
未曾幡譯。第七部六百偈。
此中名為文殊般若。
第八部三百偈。而此名金剛般若。
然數雖有八。得名唯二。
前之七部。同名摩訶般若。
第八一部名金剛般若。
然名既唯二。所以有八部者。
此乃時會不同。廣略有以。
故有八部之數。前七摩訶。
對小彰大。以法為名。
非無金剛之義。第八金剛。
此乃寄喻明法。顯其治或之功。
非無摩訶之義。且倚互彰名。
又人王。光讚。大空。
道行等。流支三藏云。
此皆十萬偈般若中一品。
非是別部。八部大宗。
莫不皆名窮眾典之要義。
盡萬法之剛。顯明常佛果。
至極圓報。佛性正因。
十地了因。二種智慧。
顯性之解。解滿性顯。
則證於常果。於菩薩所行。
其德具足。若談其體。
則古今清淨。離有離無。
言語道斷。心行處滅。
若辯其用。則無相未常不相。
大用無方。曠周法界。
此是八部大宗。今言金剛者。
此借喻之名。然世間金剛。
有其多義。金略明三種。
一寶中最精。希有難得。
若人得者。則除貧得福。
二體性堅實。能壞萬物。
不為萬物所爼。三隨寶住處。
能辟毒氣。喻般若亦爾。
明般若妙慧。萬行中主。
若人得者。則離生死貧窮。
證涅槃福樂之果。
二明般若智慧。以此法性為體。
能彌或盡原。不為煩或所爼。
三明般若住處不為邪魔所繞有此相似。
借之為況。故云金剛。
般若者。是中國語音。
此方云智慧。能照盡空原。
窮監萬有。故云智慧。
仍彼語音。稱曰般若。
波羅蜜者。亦是西音。
此方名度。亦言到彼岸。
明大涅槃。清昇累表。
名為彼岸。若人修學般若。
則能超度生死。到大涅槃。
存彼語音。名波羅蜜。
經者。中國名修多羅。
此方名為本。明聖人言語。
能與眾生。生善滅惡。
修道之本又理教相望。
互為本義。明理不自顯。
由教故彰。若不得言。
無以得證。故論云。
果雖不住道。而道能為因。
此明教為理本。然教不自發。
由理故生。故論云。
若不證者。則不能說。
此明理為教本。具此二義。
故名為本。今言經者。
乃是此方五經之名。
鬚其字當修多羅。
非正相幡。所以得用經字。
相鬚者。凡有三義。
一說人相似。二常義是同。
三所隨人情所貴。
具此義故。以經代之。
經者常也。雖復先賢後聖。
代謝不同。而君子風禮始終常定。
故名為常。明佛法亦爾。
然三世諸佛。雖復隨滅去留。
而教軌常定。故名為經。
論者佛去世後。像連之中。
北天笠有大乘開士。
名和修槃陀。亦名婆藪豆。
此方云天方菩薩。
亦名天親菩薩。付法藏中。
是第二十人。實是高行大士。
妙辯超群。遍見如來大小教意。
常以此經文約義隱。
理教玄密。恐末代眾生。
尋此略文。取悟莫由。
故能仰依聖典。圓制茲論。
廣釋實相。敷宣玄要。
欲今顯剛中舉大道再興。
然無盡法燈。庚暉長夜。
問答解釋。目之名論。
故名此經。云金剛般若波羅蜜經　然聖人出世。
正為利益眾生。但利道多途。
化門非一。化意業冥加。
與念增道。然能化有三為化眾生。
亦有三種。一邪歸依。
二未知法。三禪默眾生。
邪歸依者。此人有心求出。
但所憑非正。故曰邪歸依。
如來為此眾生。故以身業神通。
顯佛法勝事。轉彼邪心。
迴令入正。此是身業。
益利邪歸眾生。未知者。
此人敬信佛法。但於法未解。
故以口業辨才。廣說三乘教門。
修道方軌。令使得知。
此是口業。教化未知法眾生。
禪默者。此人唯樂獨靜。
厭於憒閙。宜以意業冥加。
使增道位。此是業。
利益禪默眾生。此汎舉三人。
彰三業不同。若就一人始終。
亦須三業。何者此人。
雖有心求道。而不歸得方。
故先示身業神通。
令生正信。雖得正信。
猶未知法。次以口業就法。
令使得解。雖復生信得解。
猶未得證。故以意業與念。
令使得證。今此經乃是三業中。
口業利益。為未知法眾生。
轉法輪令使得知　如是已下。
終盡奉行。是經之大體。
若依此方舊解。不問廣略。
皆為三分。謂序正流通。
依外國法師。就此經中。
分開為十二分。第一序分。
第二護念付囑分。
第三住分。第四如實修行分。
第五如來非有為相分。
第六信者分。第七校量分。
第八顯性分。第九利益分。
第十斷疑分。第十一不住道分。
第十二流通分。若以三分相收。
初明加其序。復帖流通。
中間十分。還是正說。
然十二分。釋名生起。
具作疑情。至時當解。
今略以義次。令文勢相連。
所以十二分中。先明序者。
但如來曠劫。積德證法在己。
欲以己之所得。說示眾生。
而眾生未知如來。
得是不思議法。是故先假時託處。
發起群機。藉此由致　下正說得起。
是故第一。別明其序。
序義已彰。宜應即說　但法須人請。
若不請而說。則聞法之徒。
不生難遭之相。是故須菩提將請先歎。
歎如來善能護念付囑。
二種菩薩即以歎為名。
是故第二。次明護念付囑分。
讚歎於前。即便請問住地方軌　如來依請而答。
廣明住地法用。是故第三。
次明住分。然住德雖滿。
勝進宜行。若不更修萬行。
則佛果路遙。無以速證。
是故第四。次明如實修行分。
然勝行既成。則因道圓備。
但因不妄施。理招勝報。
無相因成。無為果就。
是故第五。次明如來非有為相分。
然因深果妙。聖不虛辨。
第六信者分。既當機而說。
必有信受深經。其福彌多。
自非假近相比。無以顯持經福大。
是故第七。次明校量勝分。
然持經獲福。則能資發妙解。
顯本真無證為已用。
是故第八。次明顯性分。
然性理既顯。則慧觀轉明。
能令行人。近除罪障。
當獲妙果。未成佛已來。
人天勝報。莫不備受。
故第九明利益分。
然人天近報可何爾。
而招菩提大果。寧可即得。
自非備斷眾疑。無以可證。
是故第十。次明斷疑分。
然疑網既消。則能甄除生死。
故與世同居。復能具大慈悲。
鬧悼三有。不住涅槃。
故次明第十一明不住道分。
然上來所說。皆是利益當時。
而如來大悲復欲以此勝法。
澤沾遐代。是故第十二分。
次明流通分。初明序分。
言序者。說前由致。
發起所說。目之為序。
序有二種。一是證信。
二是發起。證信序者。
就所為作名。發起序者。
當體為目。就二序中。
解有三幡。一明立二序意。
二釋二序名有與奪。
三判二序經文通局。
初明序意。凡言序者。
與經作序。經既無二。
何意序便有二。解云。
經若唯一。序亦無殊。
但今一經為二經。
故須立二序。何者一經為二。
然法出佛口。是佛所說經。
轉付阿難。是阿難所傳經。
但阿難所傳書之竹帛。
利益未來。如來所說。
利益現在。正以人有上下傳不同。
益有現未二時之異。
以斯義故。一經為二。
對此二經。須立二序。
對現在如來說。須立發起序。
對未來阿難傳。須立證信序。
第二次辨二序名有與奪。
然二序大意。都為生信。
若無信器。法則不傳。
是故如來。將欲說法。
先現瑞相。發起淨信。
以此發起。令物生信。
即是證信序。然阿難所引。
發起所傳。亦是發起序。
若爾二序皆通。何意阿難經初。
名證信序。如來經初。
立發起序。釋云　佛是大聖。
理合可信。故就序為名。
名發起序。阿難是不足之人。
恐未來不信。故就證信事為名。
故名證信序。第三次解二序。
經文前却。如是我聞兩句。
望現在如來經。一向無發起。
望未來阿難經。一向是證信。
一時已下。望如來現在。
皆發起義。何以得知。
然時處及八。是起說中要。
故知有發起。爾時世尊已下。
阿難引來。亦成證信義。
但經初六句。是佛教阿難。
置在一切經首。故判為證信序。
爾時世尊已下。明發起事別。
不同餘經。故判為發起序也。
就證信序中。有六句。
一如是。二我聞。三一時。
四婆伽婆　五住處。
六同聞。然六句大意。
皆為生信。亦得義兼表異外道阿陀為吉等證生信。
所以先標如是者。
若不先標法體在初。
則信無所歸。是故先明如是。
我聞者。出能聞人。
既舉法在初。聞必有人。
故次明我聞。一時者。
明聞經時節。既有能聞之人。
聞必有時。故次明一時。
婆伽婆者。辨能說人。
難云聞有時。未知從誰而聞。
故次明佛婆伽婆。
雖辨說人。然說必有處。
故次云在。舍婆提城。
雖知處所。猶未知與誰共聞。
故次云與大比丘眾。
千二百五十人俱。
文義相乘。皆為成信也。
如是者。是信順之辭。
然佛法大海。以信故入。
以智故度。信者當言。
是事如是。不信者當言。
是事不如是。有信之人。
入佛法中。多所利益。
是故佛法初首。先唱如是。
未期信相。釋論廣說。
此但釋大意。猶未消文。
今信如是者。解有二種。
一就佛。二就理。就佛解者。
明三世諸佛。所說不異。
故名為如。以同說故。
得名為是。正以諸佛同說。
是故可信。就理者。
明諸法實相。古今不異。
故名為如。如說故。
得名為是。既是如理之言。
不增不減。決定可信。
故言如是。□□我聞者。
次解能聞人。應問是中言我者誰。
又佛法無我。何故稱我。
又復正應耳聞。何故言我聞。
釋云。是中言我者。
若就別傳。則是須菩提。
若據通而言。是阿難云我聞。
然如來所說。有三乘法藏。
傳持法人。亦有三種。
一名阿難陀。此方名歡喜。
持小乘法藏。二名阿難陀拔陀。
此方名歡喜賢。持中乘法藏。
三名阿難陀婆伽羅。
此方名歡喜海。持大乘法藏。
三名雖殊。正是一人。
如舍利□□□大女。
汝於三乘當何悉求。
天日若以小乘化我。
即為聲聞等。此亦如是。
以法不同。故作三名。
此義出闍王懺悔經。
此三人中。前二人有親聞者。
有傳聞故。千結集中。
阿難昇坐說偈云。
佛初說法時。爾時我不見。
如是展轉聞。佛遊彼羅奈。
為五比丘。說四諦之法輪。
不得皆云親聞。第三阿難。
得言常聞。故涅槃云。
阿難多聞士。自然能解了。
是常及無常。或云得覺性三昧。
一切常聞。故知。是阿難稱我也。
然一切諸經。皆總□□□□有別傳者。
此經別傳。是須菩提。
何以得知。下經中須菩提聞名請受。
故知是也。又復依文殊結集中。
明如來在此世間。
外不至彼世界。諸佛集說法。
即名諸佛集會經。
亦名諸佛詻經。文殊後時。
結集大乘。召諸菩薩。
及大羅漢。無量無邊。
各各稱某甲經。我從佛聞。
須菩提云。金剛般若。
我從佛聞。以此文證。
故知是也。然佛法無我。
何故稱我。釋云。理雖無我。
而不壞假名。若不言我。
則亦無聞。化道則絕。
是故□□□我而得說我。
如人以金易銅。賣買法爾。
人無咲者世俗諦中假名說我。
智者不怪也。聞者耳根不壞。
聲在可聞境。意欲作聞相。
因緣和合。應言耳聞。
云何言我聞。釋云。
雖無神主。而不無假名綰御。
以別歸總。故稱我聞也。
一時者。辨說經時節。
如人王經中。明如來昔二十九年。
說摩訶般若。天王聞般若。
光讚般若。金剛般若。
以此文證。是知時節。
而解者不以為定。
未能□□□□以說此一部經竟。
故總云一時也。婆伽婆者。
是能說人。正以從佛邊聞。
是故可信。然婆伽婆。
是中國語音。諸佛無量名中。
謂此名最勝。統合多義。
或言解空義。復能分別諸法總相。
或言有人名聲。或言能破煩惱。
或言是大丈夫義。
既眾多不可定釋。
故存胡本。名婆伽婆也。
在舍婆提城者。辨其住處。
然法身無像。不假方土所居。
或言如來常在。聖行中住。
而言在舍婆城者何也。
釋云。佛有二種。一父母生身。
□□□□身佛。今就父母生身。
隨化所居。故言在也。
舍婆提者。是中國語音。
昔兄弟二人。弟名舍婆。
此云幼少。兄名婆提。
此云不可害　於此處學仙道。
後人於中立城。即因人以為名。
弟略去婆。兄略去阿。
故云舍婆提城也。
釋論中。廣解住城因緣。
如來所以多住二城。
為報生身恩。多住舍婆提。
為報法身恩。多住王舍城。
又此二城。多有聰明利智。
諸大論師。如來如師子王。
又有邪見重病。如來如藥□□又此二城。
恒常豐樂。又為護釋種弟子□□□□量因緣。
是故在舍婆提城也。
祇樹給孤獨薗者。
共其別處。但彼城是寬廣。
有二精舍。一摩伽羅母堂。
二祇陀精舍。故須曲指住處。
祇者。是波斯#CB06945;王太子。
名祇陀。給孤獨者。
是須達長者。此人好濟孤貧。
因人即號給孤獨氏。
但祇陀先有此薗。
須達後時。布金買得。
因相爾歡□□□精舍。
祇陀因樹為名。須達從薗受稱。
並存□□□□祇樹給孤獨薗也。
與大比丘者出□□□□□□具例諸眾中。
但舉比丘。復不□□□□□□□□□□比丘者。
是外國語音。此方無名□□□□□□□□□是出家名字。
或言怖魔是人□□□□□□□□□唱言某長者子。
今日出家。虛空□□□□□□□□魔王聞之。
即大驚怖。故云怖□□□□□□□□月天女問舍利弗四種食法舍□□□□□□□□□歷星月因得食名為仰口□□□□□□□□□□而得利者名為下口。
憐國聘使。通□□□□□□□□名為方口。
和合湯藥行醫□□□□□□□□□□食名淨乞士。
大者皆是無學□□□□□□□□□□大人恭敬。
或言徒眾大。故名大比丘也。
□□□□□□伽。
此云和合眾。四人已上。
終至百千。同一□□□□□□□名和合眾。
千二百五十人者。
舉其大數□□□□□□□人有千眷屬。
沙然道有二百五十弟子□□□□□□□度故云千二百五十人俱也。
然是等諸□□□□□□以常隨佛者。
釋云。為報佛恩。常隨□□□□□嚴徒眾。
益佛德轉尊。又為聽法□□□□□□云無求。
何故聽法。佛尚聽法堂□□□□□□□□釋論說。
上來六句。明證信□□□□□□□□□□□已下明發起序。
但發起不□□□□□□□□□□地廣集有緣。
或自時□□□□□□□□□□□□使物致疑。
或入三昧□□□□□□□□□□□□□□食由緣昇坐入。
 ^137c14
