
jing:: 佛說金剛場莊嚴般若波羅蜜多教中一分〔此於大部支流別行〕
translator:: 西天譯經三藏朝奉大夫試光祿卿傳法大師賜紫臣施護譯
爾時十方一切如來又復雲集，勸請：「世尊金剛瑜伽大秘密主大毘盧遮那如來，
願說根本無性般若波羅蜜多法門。」 ^511b29

爾時世尊金剛瑜伽大祕密主大毘盧遮那如來，
聞諸如來勸請言已即入一切佛境界大智金剛三摩地，
從是三摩地出已，於剎那間安住一切如來及妙吉祥菩薩金剛真實智慧性中。
於是性中，復入一切如來心光明妙堅固性智慧三摩地。
於是三摩地中，從一切如來心，出現一切佛境界光明遍照法界，
普及一切，盡有情界悉皆照耀，令一切有情智慧清淨。
從一切有情菩提心，出生敬愛鉤召灌頂法，如善所作如理安住金剛薩埵三摩地中所作圓滿。
又從寶光幢笑祕密大士，出生最上大自在性，安住金剛薩埵三摩地覺悟性中。
又從法利因語祕密大士，出生堅固心所作清淨性，
安住蓮華薩埵三摩地自性清淨最上法性藏，
從是建立種種增上事業，以護念法成熟有情。
從一切如來身語心，乃至盡有情界普令成熟、
如理安住已，還復世尊大毘盧遮那如來心，隨入一切如來智慧性中住。
爾時世尊大毘盧遮那如來，說伽陀曰：
　　「大哉無漏因正慧，一切如來所出生，
　　正慧無垢不思議，眾生聚性所從來。
　　大哉諸法不思議，一切佛事皆清淨，
　　若性無性分別時，是心即於二處轉。」 ^511c3

爾時妙吉祥菩薩摩訶薩，即於會中現神通力，
從如來心化出十六大菩薩身，圍繞世尊大毘盧遮那如來，
於一切如來左右，現大日曼拏羅光明，
於其光中，復現妙月曼拏羅。
妙吉祥菩薩處中而坐，作如是言：「勸請世尊金剛瑜伽大祕密主大毘盧遮那如來，
宣說金剛場莊嚴般若波羅蜜多教諸正法句。」 ^511c26

爾時世尊大毘盧遮那如來，讚妙吉祥菩薩摩訶薩言：「善哉善哉！
妙吉祥！汝能問佛如是正義。
汝當諦聽，如善作意，我今宣說。」 ^512a4

是時世尊大毘盧遮那如來，安住一切如來自在性中，
即說金剛場莊嚴般若波羅蜜多諸法大明句，所謂四念處等。 ^512a6

「四念處者，於身中身內外，隨觀行正念正知；
於受中受內外，隨觀行正念正知；於心中心內外，
隨觀行正念正知；於法中法內外，隨觀行正念正知。
如是身、受、心、法四念處觀，若正念正知，
即一切清淨、住無著行，乃於世間悉無所有，
而身語心常住般若波羅蜜多平等法門，此名四念處平等法般若波羅蜜多教。
大明曰： ^512a9

「『盎〔引〕　崗〔引〕〔二〕　唵〔引〕拶埵〔引〕哩娑蜜哩
〔三合〕怛踰〔二合〕波塞他那〔引〕曩〔引〕〔三〕』 ^512a17

「復次四正斷，謂於未生諸不善法，發起精進當令不生，
攝心正念；已生諸不善法，發起精進而悉令斷，
攝心正念；未生諸善法，發起精進悉令生長，
攝心正念；已生諸善法，發起精進悉令增長，
堅固廣大修習圓，滿攝心正念。
如是四正斷，即一切法不斷而斷，是為覺了第一義諦，此名正斷廣大門般若波羅蜜多教。
大明曰： ^512a19

「『唵〔一句〕　三藐訖鉢囉〔三合〕賀〔引〕拏〔二〕
　薩哩嚩〔二合〕怛他〔引〕誐多三摩多〔引〕
地瑟姹也〔二合〕〔三〕　惡〔四〕　囉〔五〕　吽
〔引〕〔六〕』 ^512a27

「復次四神足，謂欲三摩地斷行具足神足、
精進三摩地斷行具足神足、心三摩地斷行具足神足、慧三摩地斷行具足神足。
如是四神足，從一切法如幻相出生，是即轉一切法輪般若波羅蜜多第一義諦體門，
此名神足波羅蜜多平等智般若波羅蜜多教。
大明曰： ^512b1

「『唵〔引〕　哩提播〔引〕那播〔引〕囉彌帝〔引〕〔二〕
　羅嚩野囉吽〔引〕吽〔引〕〔三〕』 ^512b7

「復次五根，謂信根、精進根、念根、定根、慧根。
如是五根，悉無戲論一切法平等性轉，此名根平等般若波羅蜜多教。
大明曰： ^512b9

「『唵〔引〕　印捺哩〔二合引〕夜〔引〕嚩#CB00155;達鉢囉
〔二合〕倪〔引〕〔二〕　壹試〔引〕惹那〔引〕摩〔三〕　爹波誐多
〔引〕野〔四〕　阿〔引〕〔五〕　唵〔引〕〔六〕』 ^512b12

「復次五力，謂信力、精進力、念力、定力、慧力。
如是五力，即一切法平等行，於一切力悉離戲論、
本來清淨，此名力增般若波羅蜜多教。
大明曰： ^512b15

「『唵〔引〕　薩哩嚩〔二合〕怛他〔引〕誐多〔引〕末羅阿
〔引〕〔二〕　吽〔引〕吽〔引〕〔三〕　嚩〔四〕』 ^512b19

「復次七覺支，謂念覺支、擇法覺支、精進覺支、
喜覺支、輕安覺支、定覺支、捨覺支。
如是七法住平等性，此名平等出生相般若波羅蜜多教。
大明曰： ^512b21

「『唵〔引〕　颯鉢多 #CB00155;亭誐三摩多
〔引〕〔二〕　蘇鉢囉底瑟恥〔二合〕帝〔引〕〔三〕　突籠
〔二合引〕〔四〕　鑁〔引〕〔五〕』 ^512b25

「復次八正道，謂正見、正思惟、正語、正業、
正命、正勤、正念、正知。
如是八法，從大菩提心出生正道無盡，
而善覺了一切智智，此名八正道平等般若波羅蜜多教。
大明曰： ^512b27

「『唵〔引〕　阿〔引〕哩也〔二合引〕瑟啗仵〔引〕摩
〔引〕哩誐〔二合〕摩〔引〕跓〔半音引〕〔二〕』 ^512c2

「復次三三摩地，謂空、無相、無願。
何名空三摩地？謂若空相、無所有相、無自性相，
與一切法皆同一相，是相無生，此說名為空三摩地。
何名無相三摩地？
謂若於一切法，無作相、無希望、無別異、
住寂靜相離相，心止一境，此說名為無相三摩地。
何名無願三摩地？
謂若苦、無常相等，於一切法無覺了性、
無起作，若如是知、若異如是知，無求、無行、
無希望，此說名為無願三摩地。
如是三三摩地，乃至一切性、一切三摩地門，隨入般若波羅蜜多門。
大明曰： ^512c4

「『唵〔引〕　朅三摩〔引〕薩哩嚩〔二合〕達哩摩
〔二合引〕〔二〕　亢〔引〕〔三〕』 ^512c14

「復次八解脫，謂有色觀諸色解脫；內無色想觀外色解脫；
淨解脫；復過諸色想不起礙想、不作我想，
緣無邊空而作觀行，即空無邊處解脫；
復過空無邊處，緣無邊識而作觀行，即識無邊處解脫；
復過識無邊處，緣無所有處而作觀行，
即無所有處解脫；復過無所有處，緣非想非非想處而作觀行，
即非想非非想處解脫；復過非想非非想處，
於想受滅三摩鉢底正觀行，即想受滅解脫。
如是八法，即一切法離戲論相，非染非淨、
非定非散，非三摩鉢底、非非三摩鉢底，此名離處非處般若波羅蜜多教。
大明曰： ^512c15

「『唵〔引〕　三滿多跋捺哩〔二合引〕〔二〕　薩哩嚩
〔二合〕婆〔引〕嚩尾戍提〔引〕〔三〕　唐〔引〕〔四〕　湯
〔引〕〔五〕　亢〔引〕〔六〕』 ^512c27

「復次九次第定，謂離欲諸惡不善法有尋有伺，
離生喜樂初禪定；彼尋伺止息，內心清淨住一境性，
無尋無伺定生喜樂二禪定；於喜離著，
住捨念行，身得妙樂，離喜妙樂三禪定；
若苦若樂二法悉斷，如先所起悅意惱意而皆止息，
無苦無樂，捨念清淨四禪定；過諸色想、
不起礙想，於種種想而不作意，緣無邊空而作觀行，
即空無邊處定；過空無邊處，緣無邊識而作觀行，
即識無邊處定；過識無邊處，緣無所有處而作觀行，
即無所有處定；過無所有處，緣非想非非想處而作觀行，
即非想非非想處定；及想受滅定。
如是九法，若有性、若無性悉離分別，即一切法無二覺了平等性，
此名一切解脫平等般若波羅蜜多教。
大明曰： ^512c29

「『唵〔引〕　阿難多尾謨〔引〕叉目珂舂〔二〕』 ^513a14

「復次六念，謂念佛、念法、念僧、念捨、念戒、念天。
如是六法與一切法同一念即勝義空，
一切法同一相謂即無相，是相亦離，此名平等門三摩地名稱般若波羅蜜多教。
大明曰： ^513a15

「『唵〔引〕　薩哩嚩〔二合引〕耨娑蜜哩〔三合〕
底〔二〕　嚩朗〔三〕　唐〔引〕〔四〕　桑〔引〕〔五〕　鉢那
〔引〕禰始〔六〕　吽〔引〕吽〔引〕吽〔引〕〔七〕』 ^513a19

「復次菩薩十分位，謂發心分位、童真分位、
初習業分位、修行分位、生貴分位、相應具足分位、
正心分位、不退轉分位、得灌頂分位、一生補處分位。
如是菩薩分位即非分位，離諸分位入第一義安住一分位性，
一分位者即無分位，此名無分位般若波羅蜜多教。
大明曰： ^513a21

「『唵〔引〕　薩哩嚩〔二合〕咩嚩娑他〔二合引〕
那尾誐帝〔引〕吽〔引〕〔二〕』 ^513a27

「復次菩薩十自在，謂壽命自在、業自在、
資具自在、信解自在、願自在、神通自在、
出生自在、力自在、法自在、心自在。
如是十自在即非自在，自性離故，乃得一切自在中最上寂靜一切法善住清淨性，
此名一切自在般若波羅蜜多教。
大明曰： ^513a29

「『唵〔引〕　薩哩嚩〔二合〕嚩始帝〔引〕〔二〕　怛囕
〔二合引〕〔三〕　突籠〔二合引〕〔四〕　吽〔引〕〔五〕』 ^513b6

「復次十波羅蜜多，謂布施波羅蜜多、持戒波羅蜜多、
忍辱波羅蜜多、精進波羅蜜多、禪定波羅蜜多、
慧波羅蜜多、方便波羅蜜多、願波羅蜜多、
力波羅蜜多、智波羅蜜多。
如是十波羅蜜多，攝一切波羅蜜多，是即無等等波羅蜜多、
離戲論波羅蜜多、如實義波羅蜜多、一切法真實義波羅蜜多、
金剛波羅蜜多、寶波羅蜜多、法波羅蜜多、
羯磨波羅蜜多、一切法平等波羅蜜多，
如是等法而悉安住堅固隨順相應法門，此名一切波羅蜜多平等般若波羅蜜多教。
大明曰： ^513b8

「『唵〔引〕　薩哩嚩〔二合〕播囉彌多〔引〕哩他
〔二合〕波哩布〔引〕囉尼〔二〕　唵〔引〕〔三〕　鉢囕
〔二合引〕〔四〕　吽〔引〕〔五〕　當〔引〕〔六〕』 ^513b19

「復次十地，謂歡喜地、離垢地、發光地、焰慧地、
難勝地、現前地、遠行地、不動地、善慧地、法雲地。
如是十地即一切地而同一義，所謂智義。
即此智義亦無所有，無相、無文字、無聲、
無名，不可記別、本來清淨，現無垢光、住真實義，此名地清淨般若波羅蜜多教。
大明曰： ^513b21

「『唵〔引〕　部彌尾#CB02122;馱儞
〔二〕　薩哩嚩〔二合引〕哩他〔二合〕波哩布囉尼
〔三〕　鑁〔引〕〔四〕　蓬〔引〕〔五〕』 ^513b27

「復次四梵行，謂慈、悲、喜、捨。
如是四法安住梵行，此名一切法平等性般若波羅蜜多教。
大明曰： ^513b29

「『唵〔引〕　沒囉〔二合〕賀摩〔二合〕尾賀〔引〕囉阿地瑟姹
〔二合〕那〔二〕　崗〔引〕〔三〕　#CB00805;
〔引〕〔四〕　訥籠〔二合引〕〔五〕　叉〔六〕　吽〔七〕
　拏籠〔二合引〕〔八〕』 ^513c3

「復次十力謂，處非處智力、業報智力、種種界智力、
了別自他根智力、種種信解智力、苦滅道智力、
染淨智力、宿住隨念智力、五神通智力、漏盡智力。
如是十力即一切如來平等善出生性，此名十力平等般若波羅蜜多教。
大明曰： ^513c6

「『唵〔引〕　捺舍末羅摩帝〔引〕爽〔引〕〔二〕』 ^513c12

「復次四無所畏，謂如來、應供、正等正覺，
了知如是法成正等覺、具一切智，於一切世間天人魔梵沙門婆羅門等大眾中得無所畏；
平等觀察得大安樂行、得勇猛行，轉正法輪，
不轉一切世間之法，又復如來了知如是法，
斷盡諸漏得無所畏；又復如來說諸染法障礙聖道，
平等所說得無所畏；又復如來作如是說，
修諸正行能盡諸苦，平等所說得無所畏。
如是四法皆如實說，正中正義即無所畏，
平等住一切法如幻相，離我我所性，此名無所畏平等般若波羅蜜多教。
大明曰： ^513c13

「『唵〔引〕　吠〔引〕舍〔引〕囉#CB00853;
〔切身〕三摩多〔引〕鉢囉〔二合引〕鉢多〔二合〕
〔二〕　阿〔三〕　阿〔引〕〔四〕　暗〔引〕〔五〕　惡〔六〕』 ^513c24

「復次四無礙解，謂詞無礙解、法無礙解、
義無礙解、樂說無礙解。
如是四法住平等性，此名一切法如幻相無礙解般若波羅蜜多教。
大明曰： ^513c26

「『唵〔引〕　鉢囉〔二合〕底三尾那〔二〕　莎〔入〕
〔三〕　吽〔引〕〔四〕』 ^514a1

「復次十八不共法，謂如來身無失、語無失、
意無失、無不定心、無異想、無不擇捨、欲無減、
精進無減、念無減、慧無減、解脫無減、解脫知見無減、
過去無礙無著願知見轉、未來無礙無著願知見轉、
現在無礙無著願知見轉、身業隨智慧行、
語業隨智慧行、意業隨智慧行。
如是十八法，如來於一切時、一切處，一切平等而善安住，
即隨入一切法空性大慧清淨，此名不共法平等般若波羅蜜多教。
大明曰： ^514a2

「『唵〔引〕　阿〔引〕尾〔引〕尼迦沒馱達哩摩〔二合〕
三摩帝〔引〕〔二〕　阿〔引〕〔三〕　尾〔引〕囉吽〔引〕
〔四〕　亢〔引〕〔五〕』」 ^514a12

爾時十方來者一切如來，聞世尊大毘盧遮那如來宣說祕密諸法句已，
咸共稱讚說伽陀曰：
　　「善哉無上菩提心，一切如來勝自在；
　　善哉諸佛最上法，是即三摩地名稱；
　　善哉金剛廣大智，善住金剛堅固心；
　　善哉諸法無量門，善住清淨第一義，
　　善說如是祕密句，一切如來從是生。」 ^514a14

爾時世尊大毘盧遮那如來歡喜歸命一切如來，
亦以伽陀而稱讚曰：
　　「歸命頂禮諸如來，自他清淨大法身，
　　我先歸命祕密言，大力金剛堅固智。
　　諸法畢竟寂靜體，安住金剛法性門，
　　已得圓滿大乘句，歸命大悲大自在，
　　本來清淨大無畏，最上最勝最第一。
　　信禮一切善逝尊，最上正法諸文字，
　　以所宣說正法門，普遍供養一切佛。」
佛說金剛場莊嚴般若波羅蜜多教中一分
 ^514a22
