
jing:: 寶藏天女陀羅尼法
爾時三十三天主摩醯首羅天王，共諸天女眾讚寶藏天王名吒羅佉，
有大威德色力無比，能於世間行殊勝事，
迴天動地傾山覆海，兵戈勝負志意而成，
財帛金寶積如山岳，世間受用。
即說呪曰： ^342c20

「唵吒羅佉吒羅佉毘多羅儞莎嚩訶」 ^342c25

若欲受持此法，先畫一天女形。
泥檀法，五月五日前七日喫希粥長齋，意欲去處須淨潔也。
凡行此法，天女不喚自來，然須思存用表至誠。
此法必須五月五日夜受持，即果成就。
五月五日夜，注想思存換換，誦呪一千八遍，不得急。
至三更，即心昏似睡，天女使諸女來令相試弄，必莫共語。
至第二遍，其天女吒羅佉自來相見，其作法人不得赴，便#CB00566;跪合掌頂禮兩拜。
即相問之：「有何所須？」
其作法人隨口答之，乞好藥、長生不死、
通靈、世間萬事之情，終身奉事。
天女意生欲為夫妻，天女聞已甚大歡喜，
當夜便與交，諸願如意。
若欲作姊妹，於事必須分明，勿生狐疑。
其壇法二肘半量，用牛糞泥地，更以香泥塗地，五色彩畫。
又五色綵各二尺一寸。
在壇內安天女座，酥密乳等菓子各一盤，
五色花餅各五枚，已雜栗麥燒花隨意供養。
其畫像法，天女身長二尺五寸，頭作花冠，
所點花極妙端正，身著紫袍金帶烏靴。
右手把蓮花，左手把如意寶珠。
其天女端正光明，世間畫師無能畫者，
必須好手，不得論價。
應時通靈心神自在，財帛盈溢官位高遷，
中一切禍福了達，貴賤男女皆悉歡喜。
凡有所動，一切鬼神皆來迎待如敬天官，
悚懼瞻仰，便得無礙。
乃至世間好妙藝，隨意而成。
有惡來相害者，便呼，賊各皆得自縛自打；言放即放。
世間走失死亡如驗，目前萬病舉意持之皆差。
又八真言各須清淨沐浴著新淨衣，於佛前形像前各誦三七遍，
然後作法。 ^342c26

第一真言： ^343a26

唵興婆羅帝吒急急娑嚩〔二合〕賀 ^343a27

第二真言： ^343a28

唵拔羅帝吒唎摩那羅娑嚩賀 ^343a29

第三真言： ^343b1

唵勒叉那帝吒娑吒娑嚩〔二合〕賀 ^343b2

第四真言： ^343b3

唵婆婆隷若帝吒娑嚩〔二合〕賀 ^343b4

第五真言： ^343b5

唵勃惹羅帝吒娑嚩〔二合〕賀 ^343b6

第六真言： ^343b7

唵藥叉藥叉底那婆娑嚩〔二合〕賀 ^343b8

第七真言： ^343b9

唵遮帝毘折曳吽泮吒娑嚩〔二合〕賀 ^343b10

第八真言： ^343b11

唵折勒那耶利婆帝吒娑嚩〔二合〕賀 ^343b12

以中指無名指屈，以大母指押二指甲，
舒頭指及小指安心上，右手把數珠念真言。
此名玉環印。寶藏天女法竟
 ^343b13
