
hui:: 
pin:: 大般若波羅蜜多經卷第四百一十二
三藏法師玄奘奉　詔譯
第二分六到彼岸品第十三之二
「復次，舍利子！諸菩薩摩訶薩修行布施波羅蜜多時，
以一切智智相應作意，而修布施波羅蜜多。
持此善根，以無所得而為方便，與一切有情同共迴向一切智智，
於布施時，都無所悋。
舍利子！是為菩薩摩訶薩修行布施波羅蜜多時，所被布施波羅蜜多大功德鎧。 ^62c12

「復次，舍利子！諸菩薩摩訶薩修行布施波羅蜜多時，
以一切智智相應作意，而修布施波羅蜜多。
持此善根，以無所得而為方便，與一切有情同共迴向一切智智，
於布施時，不起聲聞、獨覺作意。
舍利子！是為菩薩摩訶薩修行布施波羅蜜多時，所被淨戒波羅蜜多大功德鎧。 ^62c18

「復次，舍利子！諸菩薩摩訶薩修行布施波羅蜜多時，
以一切智智相應作意，而修布施波羅蜜多。
持此善根，以無所得而為方便，與一切有情同共迴向一切智智，
於布施時，信忍欲樂修布施法。
舍利子！是為菩薩摩訶薩修行布施波羅蜜多時，所被安忍波羅蜜多大功德鎧。 ^62c24

「復次，舍利子！諸菩薩摩訶薩修行布施波羅蜜多時，
以一切智智相應作意，而修布施波羅蜜多。
持此善根，以無所得而為方便，與一切有情同共迴向一切智智，
於布施時，精進勇猛不捨加行。
舍利子！是為菩薩摩訶薩修行布施波羅蜜多時，所被精進波羅蜜多大功德鎧。 ^63a1

「復次，舍利子！諸菩薩摩訶薩修行布施波羅蜜多時，
以一切智智相應作意，而修布施波羅蜜多。
持此善根，以無所得而為方便，與一切有情同共迴向一切智智，
於布施時，一心趣向一切智智，究竟利樂一切有情，
不雜聲聞、獨覺作意。
舍利子！是為菩薩摩訶薩修行布施波羅蜜多時，所被靜慮波羅蜜多大功德鎧。 ^63a7

「復次，舍利子！諸菩薩摩訶薩修行布施波羅蜜多時，
以一切智智相應作意，而修布施波羅蜜多。
持此善根，以無所得而為方便，與一切有情同共迴向一切智智，
於布施時，住如幻想，不得施者、受者、施物、施所得果。
舍利子！是為菩薩摩訶薩修行布施波羅蜜多時，所被般若波羅蜜多大功德鎧。 ^63a15

「舍利子！如是菩薩摩訶薩修行布施波羅蜜多時，具被六種波羅蜜多大功德鎧。
舍利子！若菩薩摩訶薩以一切智智相應作意，
修行布施波羅蜜多時，於六波羅蜜多相不取不得，當知是菩薩摩訶薩被大功德鎧。 ^63a21

「復次，舍利子！諸菩薩摩訶薩修行淨戒波羅蜜多時，
以一切智智相應作意，而修淨戒波羅蜜多。
持此善根，以無所得而為方便，與一切有情同共迴向一切智智，
修淨戒時，於諸所有都無慳悋。
舍利子！是為菩薩摩訶薩修行淨戒波羅蜜多時，所被布施波羅蜜多大功德鎧。 ^63a27

「復次，舍利子！諸菩薩摩訶薩修行淨戒波羅蜜多時，
以一切智智相應作意，而修淨戒波羅蜜多。
持此善根，以無所得而為方便，與一切有情同共迴向一切智智，
修淨戒時，於諸聲聞及獨覺地尚不趣求，況異生地！
舍利子！是為菩薩摩訶薩修行淨戒波羅蜜多時，所被淨戒波羅蜜多大功德鎧。 ^63b5

「復次，舍利子！諸菩薩摩訶薩修行淨戒波羅蜜多時，
以一切智智相應作意，而修淨戒波羅蜜多。
持此善根，以無所得而為方便，與一切有情同共迴向一切智智，
修淨戒時，於淨戒法信忍欲樂。
舍利子！是為菩薩摩訶薩修行淨戒波羅蜜多時，所被安忍波羅蜜多大功德鎧。 ^63b11

「復次，舍利子！諸菩薩摩訶薩修行淨戒波羅蜜多時，
以一切智智相應作意，而修淨戒波羅蜜多。
持此善根，以無所得而為方便，與一切有情同共迴向一切智智，
修淨戒時，精進勇猛不捨加行。
舍利子！是為菩薩摩訶薩修行淨戒波羅蜜多時，所被精進波羅蜜多大功德鎧。 ^63b17

「復次，舍利子！諸菩薩摩訶薩修行淨戒波羅蜜多時，
以一切智智相應作意，而修淨戒波羅蜜多。
持此善根，以無所得而為方便，與一切有情同共迴向一切智智，
修淨戒時，純以大悲而為上首，尚不間雜二乘作意，況異生心！
舍利子！是為菩薩摩訶薩修行淨戒波羅蜜多時，所被靜慮波羅蜜多大功德鎧。 ^63b23

「復次，舍利子！諸菩薩摩訶薩修行淨戒波羅蜜多時，
以一切智智相應作意，而修淨戒波羅蜜多。
持此善根，以無所得而為方便，與一切有情同共迴向一切智智，
修淨戒時，於一切法住如幻想，於淨戒行無恃無得，本性空故。
舍利子！是為菩薩摩訶薩修行淨戒波羅蜜多時，所被般若波羅蜜多大功德鎧。 ^63c1

「舍利子！如是菩薩摩訶薩修行淨戒波羅蜜多時，具被六種波羅蜜多大功德鎧。
舍利子！若菩薩摩訶薩以一切智智相應作意，
修行淨戒波羅蜜多時，於六波羅蜜多相不取不得，當知是菩薩摩訶薩被大功德鎧。 ^63c8

「復次，舍利子！諸菩薩摩訶薩修行安忍波羅蜜多時，
以一切智智相應作意，而修安忍波羅蜜多。
持此善根，以無所得而為方便，與一切有情同共迴向一切智智，
修安忍時，為成安忍於身命等無所戀著。
舍利子！是為菩薩摩訶薩修行安忍波羅蜜多時，所被布施波羅蜜多大功德鎧。 ^63c14

「復次，舍利子！諸菩薩摩訶薩修行安忍波羅蜜多時，
以一切智智相應作意，而修安忍波羅蜜多。
持此善根，以無所得而為方便，與一切有情同共迴向一切智智，
修安忍時，不雜聲聞及獨覺等下劣作意。
舍利子！是為菩薩摩訶薩修行安忍波羅蜜多時，所被淨戒波羅蜜多大功德鎧。 ^63c20

「復次，舍利子！諸菩薩摩訶薩修行安忍波羅蜜多時，
以一切智智相應作意，而修安忍波羅蜜多。
持此善根，以無所得而為方便，與一切有情同共迴向一切智智，
修安忍時，於安忍法信忍欲樂。
舍利子！是為菩薩摩訶薩修行安忍波羅蜜多時，所被安忍波羅蜜多大功德鎧。 ^63c26

「復次，舍利子！諸菩薩摩訶薩修行安忍波羅蜜多時，
以一切智智相應作意，而修安忍波羅蜜多。
持此善根，以無所得而為方便，與一切有情同共迴向一切智智，
修安忍時，精進勇猛不捨加行。
舍利子！是為菩薩摩訶薩修行安忍波羅蜜多時，所被精進波羅蜜多大功德鎧。 ^64a5

「復次，舍利子！諸菩薩摩訶薩修行安忍波羅蜜多時，
以一切智智相應作意，而修安忍波羅蜜多。
持此善根，以無所得而為方便，與一切有情同共迴向一切智智，
修安忍時，攝心一境，雖遇眾苦而心無亂。
舍利子！是為菩薩摩訶薩修行安忍波羅蜜多時，所被靜慮波羅蜜多大功德鎧。 ^64a11

「復次，舍利子！諸菩薩摩訶薩修行安忍波羅蜜多時，
以一切智智相應作意，而修安忍波羅蜜多。
持此善根，以無所得而為方便，與一切有情同共迴向一切智智，
修安忍時，住如幻想，為集佛法成熟有情，觀諸法空不執怨害。
舍利子！是為菩薩摩訶薩修行安忍波羅蜜多時，所被般若波羅蜜多大功德鎧。 ^64a17

「舍利子！如是菩薩摩訶薩修行安忍波羅蜜多時，具被六種波羅蜜多大功德鎧。
舍利子！若菩薩摩訶薩以一切智智相應作意，
修行安忍波羅蜜多時，於六波羅蜜多相不取不得，當知是菩薩摩訶薩被大功德鎧。 ^64a24

「復次，舍利子！諸菩薩摩訶薩修行精進波羅蜜多時，
以一切智智相應作意，而修精進波羅蜜多。
持此善根，以無所得而為方便，與一切有情同共迴向一切智智，
修精進時，能勤修學難行施行。
舍利子！是為菩薩摩訶薩修行精進波羅蜜多時，所被布施波羅蜜多大功德鎧。 ^64b1

「復次，舍利子！諸菩薩摩訶薩修行精進波羅蜜多時，
以一切智智相應作意，而修精進波羅蜜多。
持此善根，以無所得而為方便，與一切有情同共迴向一切智智，
修精進時，勤護淨戒終無毀犯。
舍利子！是為菩薩摩訶薩修行精進波羅蜜多時，所被淨戒波羅蜜多大功德鎧。 ^64b7

「復次，舍利子！諸菩薩摩訶薩修行精進波羅蜜多時，
以一切智智相應作意，而修精進波羅蜜多。
持此善根，以無所得而為方便，與一切有情同共迴向一切智智，
修精進時，能勤修學難行忍行。
舍利子！是為菩薩摩訶薩修行精進波羅蜜多時，所被安忍波羅蜜多大功德鎧。 ^64b13

「復次，舍利子！諸菩薩摩訶薩修行精進波羅蜜多時，
以一切智智相應作意，而修精進波羅蜜多。
持此善根，以無所得而為方便，與一切有情同共迴向一切智智，
修精進時，能勤修學有益苦行。
舍利子！是為菩薩摩訶薩修行精進波羅蜜多時，所被精進波羅蜜多大功德鎧。 ^64b19

「復次，舍利子！諸菩薩摩訶薩修行精進波羅蜜多時，
以一切智智相應作意，而修精進波羅蜜多。
持此善根，以無所得而為方便，與一切有情同共迴向一切智智，
修精進時，能勤修學靜慮等至。
舍利子！是為菩薩摩訶薩修行精進波羅蜜多時，所被靜慮波羅蜜多大功德鎧。 ^64b26

「復次，舍利子！諸菩薩摩訶薩修行精進波羅蜜多時，
以一切智智相應作意，而修精進波羅蜜多。
持此善根，以無所得而為方便，與一切有情同共迴向一切智智，
修精進時，能勤修學無取著慧。
舍利子！是為菩薩摩訶薩修行精進波羅蜜多時，所被般若波羅蜜多大功德鎧。 ^64c3

「舍利子！如是菩薩摩訶薩修行精進波羅蜜多時，具被六種波羅蜜多大功德鎧。
舍利子！若菩薩摩訶薩以一切智智相應作意，
修行精進波羅蜜多時，於六波羅蜜多相不取不著，當知是菩薩摩訶薩被大功德鎧。 ^64c9

「復次，舍利子！諸菩薩摩訶薩修行靜慮波羅蜜多時，
以一切智智相應作意，而修靜慮波羅蜜多。
持此善根，以無所得而為方便，與一切有情同共迴向一切智智，
修靜慮時，靜心行施，亂心慳悋不復現前。
舍利子！是為菩薩摩訶薩修行靜慮波羅蜜多時，所被布施波羅蜜多大功德鎧。 ^64c14

「復次，舍利子！諸菩薩摩訶薩修行靜慮波羅蜜多時，
以一切智智相應作意，而修靜慮波羅蜜多。
持此善根，以無所得而為方便，與一切有情同共迴向一切智智，
修靜慮時，定心護戒，令諸惡戒不復現前。
舍利子！是為菩薩摩訶薩修行靜慮波羅蜜多時，所被淨戒波羅蜜多大功德鎧。 ^64c21

「復次，舍利子！諸菩薩摩訶薩修行靜慮波羅蜜多時，
以一切智智相應作意，而修靜慮波羅蜜多。
持此善根，以無所得而為方便，與一切有情同共迴向一切智智，
修靜慮時，住慈悲定，而修安忍不惱有情。
舍利子！是為菩薩摩訶薩修行靜慮波羅蜜多時，所被安忍波羅蜜多大功德鎧。 ^64c27

「復次，舍利子！諸菩薩摩訶薩修行靜慮波羅蜜多時，
以一切智智相應作意，而修靜慮波羅蜜多。
持此善根，以無所得而為方便，與一切有情同共迴向一切智智，
修靜慮時，安住淨定，勤修功德，離諸懈怠。
舍利子！是為菩薩摩訶薩修行靜慮波羅蜜多時，所被精進波羅蜜多大功德鎧。 ^65a4

「復次，舍利子！諸菩薩摩訶薩修行靜慮波羅蜜多時，
以一切智智相應作意，而修靜慮波羅蜜多。
持此善根，以無所得而為方便，與一切有情同共迴向一切智智，
修靜慮時，依靜慮等引發勝定，離擾亂心。
舍利子！是為菩薩摩訶薩修行靜慮波羅蜜多時，所被靜慮波羅蜜多大功德鎧。 ^65a11

「復次，舍利子！諸菩薩摩訶薩修行靜慮波羅蜜多時，
以一切智智相應作意，而修靜慮波羅蜜多。
持此善根，以無所得而為方便，與一切有情同共迴向一切智智，
修靜慮時，依靜慮等引發勝慧，離惡慧心。
舍利子！是為菩薩摩訶薩修行靜慮波羅蜜多時，所被般若波羅蜜多大功德鎧。 ^65a17

「舍利子！如是菩薩摩訶薩修行靜慮波羅蜜多時，具被六種波羅蜜多大功德鎧。
舍利子！若菩薩摩訶薩以一切智智相應作意，
修行靜慮波羅蜜多時，於六波羅蜜多相不取不得，當知是菩薩摩訶薩被大功德鎧。 ^65a24

「復次，舍利子！諸菩薩摩訶薩修行般若波羅蜜多時，
以一切智智相應作意，而修般若波羅蜜多。
持此善根，以無所得而為方便，與一切有情同共迴向一切智智，
修般若時，雖施一切，而能不見施、受者、物。
舍利子！是為菩薩摩訶薩修行般若波羅蜜多時，所被布施波羅蜜多大功德鎧。 ^65a29

「復次，舍利子！諸菩薩摩訶薩修行般若波羅蜜多時，
以一切智智相應作意，而修般若波羅蜜多。
持此善根，以無所得而為方便，與一切有情同共迴向一切智智，
修般若時，雖護淨戒，而都不見持犯差別。
舍利子！是為菩薩摩訶薩修行般若波羅蜜多時，所被淨戒波羅蜜多大功德鎧。 ^65b7

「復次，舍利子！諸菩薩摩訶薩修行般若波羅蜜多時，
以一切智智相應作意，而修般若波羅蜜多。
持此善根，以無所得而為方便，與一切有情同共迴向一切智智，
修般若時，依勝空慧而修安忍，不見能忍、所忍等事。
舍利子！是為菩薩摩訶薩修行般若波羅蜜多時，所被安忍波羅蜜多大功德鎧。 ^65b13

「復次，舍利子！諸菩薩摩訶薩修行般若波羅蜜多時，
以一切智智相應作意，而修般若波羅蜜多。
持此善根，以無所得而為方便，與一切有情同共迴向一切智智，
修般若時，雖觀諸法皆畢竟空，而以大悲勤修善法。
舍利子！是為菩薩摩訶薩修行般若波羅蜜多時，所被精進波羅蜜多大功德鎧。 ^65b20

「復次，舍利子！諸菩薩摩訶薩修行般若波羅蜜多時，
以一切智智相應作意，而修般若波羅蜜多，
持此善根，以無所得而為方便，與一切有情同共迴向一切智智。
修般若時，雖修勝定，而觀定境皆畢竟空。
舍利子！是為菩薩摩訶薩修行般若波羅蜜多時，所被靜慮波羅蜜多大功德鎧。 ^65b26

「復次，舍利子！諸菩薩摩訶薩修行般若波羅蜜多時，
以一切智智相應作意，而修般若波羅蜜多。
持此善根，以無所得而為方便，與一切有情同共迴向一切智智。
修般若時，觀一切法、一切有情及一切行皆如幻等，而修種種無取著慧。
舍利子！是為菩薩摩訶薩修行般若波羅蜜多時，所被般若波羅蜜多大功德鎧。 ^65c4

「舍利子！如是菩薩摩訶薩修行般若波羅蜜多時，具被六種波羅蜜多大功德鎧。
舍利子！若菩薩摩訶薩以一切智智相應作意，
修行般若波羅蜜多時，於六波羅蜜多相不取不得，當知是菩薩摩訶薩被大功德鎧。 ^65c11

「舍利子！如是名為諸菩薩摩訶薩普為利樂一切有情被大功德鎧。
舍利子！諸菩薩摩訶薩安住一一波羅蜜多，
皆修六種波羅蜜多令得圓滿，是故名被大功德鎧。 ^65c16

「復次，舍利子！諸菩薩摩訶薩雖得靜慮、
無量、無色而不味著，亦不隨彼勢力受生，亦不為彼勢力所引。
舍利子！是為菩薩摩訶薩修行靜慮波羅蜜多時，所被方便善巧般若波羅蜜多大功德鎧。 ^65c20

「復次，舍利子！諸菩薩摩訶薩雖得靜慮、
無量、無色，住遠離見、寂靜見、空無相無願見而不證實際，
不入聲聞及獨覺地，超勝一切聲聞、獨覺。
舍利子！是為菩薩摩訶薩修行靜慮波羅蜜多時，所被方便善巧般若波羅蜜多大功德鎧。 ^65c24

「舍利子！由諸菩薩普為利樂一切有情，
被如是等大功德鎧故，復名摩訶薩。 ^65c29

「舍利子！如是普為利樂有情被大功德鎧菩薩摩訶薩，
普為十方殑伽沙等諸佛世界一切如來、
應、正等覺處大眾中歡喜讚嘆，作如是言：
『某方某世界中有某名菩薩摩訶薩，普為利樂一切有情被大功德鎧，
嚴淨佛土、成熟有情，遊戲神通作所應作。』
如是展轉聲遍十方，人、天等聞皆大歡喜，
咸作是言：『是菩薩摩訶薩不久當證所求無上正等菩提，令諸有情皆獲利樂。』」 ^66a3

爾時，舍利子問滿慈子言：「云何菩薩摩訶薩普為利樂諸有情故發趣大乘？」 ^66a12

滿慈子言：「舍利子！
諸菩薩摩訶薩普為利樂一切有情，被六波羅蜜多大功德鎧已，
復為利樂諸有情故，離欲惡不善法，有尋有伺，
離生喜樂，入初靜慮具足住，廣說乃至斷樂斷苦，
先喜憂沒，不苦不樂，捨念清淨，入第四靜慮具足住。
復依靜慮起慈俱心，行相廣大，無二無量，
無怨、無害、無恨、無惱，遍滿善修，勝解周普，
充溢十方，盡虛空窮法界，慈心勝解具足而住；
起悲、喜、捨俱心行相勝解，亦復如是。
依此加行，復超一切色想，滅有對想，不思惟種種想，
入無邊空，空無邊處具足住；廣說乃至超一切無所有處，入非想非非想處具足住。
舍利子！是菩薩摩訶薩持此靜慮、無量、
無色，以無所得而為方便，與一切有情同共迴向一切智智。
舍利子！是為菩薩摩訶薩普為利樂諸有情故發趣大乘。 ^66a13

「復次，舍利子！諸菩薩摩訶薩普為利樂諸有情故，
先自安住如是靜慮、無量、無色，於入、住、
出諸行、相、狀善分別知。
得自在已復作是念：『我今當以一切智智相應作意，
大悲為首，為斷一切有情諸煩惱故，說諸靜慮、
無量、無色，分別開示令善了知諸定愛味、
過患、出離，及入、住、出諸行、相、狀。』
舍利子！是為菩薩摩訶薩依止靜慮波羅蜜多，
修行布施波羅蜜多，普為利樂諸有情故發趣大乘。 ^66b1

「若菩薩摩訶薩以一切智智相應作意，
大悲為首，說諸靜慮、無量、無色時，不為聲聞、獨覺等心之所間雜。
舍利子！是為菩薩摩訶薩依止靜慮波羅蜜多，
修行淨戒波羅蜜多，普為利樂諸有情故發趣大乘。 ^66b9

「若菩薩摩訶薩以一切智智相應作意，
大悲為首，說諸靜慮、無量、無色時，於如是法信忍欲樂。
舍利子！是為菩薩摩訶薩依止靜慮波羅蜜多，
修行安忍波羅蜜多，普為利樂諸有情故發趣大乘。 ^66b14

「若菩薩摩訶薩以一切智智相應作意，
大悲為首，修諸靜慮、無量、無色時，以自善根為有情故，
迴求無上正等菩提，於諸善根勤修不息。
舍利子！是為菩薩摩訶薩依止靜慮波羅蜜多，
修行精進波羅蜜多，普為利樂諸有情故發趣大乘。 ^66b18

「若菩薩摩訶薩以一切智智相應作意，
大悲為首，依諸靜慮、無量、無色，引發殊勝等至、
等持、解脫、勝處、遍處等定，於入、住、出皆得自在，
不墮聲聞、獨覺等地。
舍利子！是為菩薩摩訶薩依止靜慮波羅蜜多，
修行靜慮波羅蜜多，普為利樂諸有情故發趣大乘。 ^66b23

「若菩薩摩訶薩以一切智智相應作意，
大悲為首，修諸靜慮、無量、無色時，於諸靜慮、
無量、無色及靜慮支，以無常、苦、無我行相及空、
無相、無願行相，如實觀察不捨大悲，不墮聲聞及獨覺地。
舍利子！是為菩薩摩訶薩依止靜慮波羅蜜多，
修行般若波羅蜜多，普為利樂諸有情故發趣大乘。 ^66b29

「復次，舍利子！若菩薩摩訶薩以一切智智相應作意，
大悲為首，修慈定時作如是念：『我當賑濟一切有情皆令得樂。』
修悲定時作如是念：『我當救拔一切有情皆令離苦。』
修喜定時作如是念：『我當讚勵一切有情皆令解脫。』
修捨定時作如是念：『我當等益一切有情皆令盡漏。』
舍利子！是為菩薩摩訶薩依止無量，修行布施波羅蜜多，普為利樂諸有情故發趣大乘。 ^66c7

「若菩薩摩訶薩以一切智智相應作意，
大悲為首，於四無量入、住、出時，終不趣求聲聞、
獨覺，唯求無上正等菩提。
舍利子！是為菩薩摩訶薩依止無量，修行淨戒波羅蜜多，普為利樂諸有情故發趣大乘。 ^66c15

「若菩薩摩訶薩以一切智智相應作意，
大悲為首，於四無量入、住、出時，不雜聲聞、
獨覺作意，唯於無上正等菩提信忍欲樂。
舍利子！是為菩薩摩訶薩依止無量，修行安忍波羅蜜多，普為利樂諸有情故發趣大乘。 ^66c19

「若菩薩摩訶薩以一切智智相應作意，
大悲為首，於四無量入、住、出時，勤斷諸惡勤修諸善，求趣菩提曾無暫捨。
舍利子！是為菩薩摩訶薩依止無量，修行精進波羅蜜多，普為利樂諸有情故發趣大乘。 ^66c24

「若菩薩摩訶薩以一切智智相應作意，
大悲為首，於四無量入、住、出時，引發種種等持、
等至，能於其中得大自在，不為彼定之所引奪，亦不隨彼勢力受生。
舍利子！是為菩薩摩訶薩依止無量，修行靜慮波羅蜜多，普為利樂諸有情故發趣大乘。 ^66c28

「若菩薩摩訶薩以一切智智相應作意，
大悲為首，於四無量入、住、出時，以無常、
苦、無我行相及空、無相、無願行相，如實觀察不捨大悲，不墮聲聞及獨覺地。
舍利子！是為菩薩摩訶薩依止無量，修行般若波羅蜜多，普為利樂諸有情故發趣大乘。 ^67a5

「舍利子！諸菩薩摩訶薩依如是等方便善巧，
修習六種波羅蜜多，普為利樂諸有情故發趣大乘。 ^67a10

「復次，舍利子！若菩薩摩訶薩以一切智智相應作意，
大悲為首，修一切種四念住乃至八聖道支，
修一切種三解脫門，乃至修一切種如來十力乃至十八佛不共法，
以無所得而為方便，與一切有情同共迴向一切智智。
舍利子！是為菩薩摩訶薩普為利樂諸有情故發趣大乘。 ^67a12

「復次，舍利子！若菩薩摩訶薩以一切智智相應作意，
大悲為首，無所得為方便，起內空智，乃至起無性自性空智，
以無所得而為方便，與一切有情同共迴向一切智智。
舍利子！是為菩薩摩訶薩普為利樂諸有情故發趣大乘。 ^67a19

「若菩薩摩訶薩以一切智智相應作意，
大悲為首，無所得為方便，於一切法發起非亂非定妙智、
非常非無常妙智、非樂非苦妙智、非我非無我妙智、
非淨非不淨妙智、非空非不空妙智、非有相非無相妙智、
非有願非無願妙智、非寂靜非不寂靜妙智、
非遠離非不遠離妙智，以無所得而為方便，與一切有情同共迴向一切智智。
舍利子！是為菩薩摩訶薩普為利樂諸有情故發趣大乘。 ^67a24

「若菩薩摩訶薩以一切智智相應作意，
大悲為首，無所得為方便，智不行過去、
未來、現在，非不知三世法；智不行欲、色、
無色界，非不知三界法；智不行善、不善、
無記，非不知三性法；智不行世間、出世間，
非不知世間、出世間法；智不行有為、無為，
非不知有為、無為法；智不行有漏、無漏，
非不知有漏、無漏法，智以無所得而為方便，與一切有情同共迴向一切智智。
舍利子！是為菩薩摩訶薩普為利樂諸有情故發趣大乘。 ^67b3

「舍利子！以諸菩薩由如是等方便善巧，
普為利樂諸有情故發趣大乘，故復名摩訶薩。 ^67b13

「舍利子！如是普為利樂有情發趣大乘菩薩摩訶薩，
普為十方殑伽沙等諸佛世界一切如來、
應、正等覺處大眾中歡喜讚嘆，作如是言：
『某方某世界中有某名菩薩摩訶薩，普為利樂一切有情發趣大乘，
嚴淨佛土、成熟有情，遊戲神通作所應作。』
如是展轉聲遍十方，人、天等聞皆大歡喜，
咸作是言：『是菩薩摩訶薩不久當證所求無上正等菩提，令諸有情皆獲利樂。』」
pin:: 
##  14 乘大乘品
第二分乘大乘品第十四 ^67b15

爾時，舍利子問滿慈子言：「云何菩薩摩訶薩普為利樂諸有情故乘於大乘？」 ^67b25

滿慈子言：「舍利子！
若菩薩摩訶薩修行般若波羅蜜多時，
以一切智智相應作意，大悲為首，用無所得而為方便，
雖乘布施波羅蜜多而不得布施波羅蜜多，
不得施者、受者、施物及所遮法；雖乘淨戒波羅蜜多而不得淨戒波羅蜜多，
不得持戒及犯戒者并所遮法；雖乘安忍波羅蜜多而不得安忍波羅蜜多，
不得能忍及所忍境并所遮法；雖乘精進波羅蜜多而不得精進波羅蜜多，
不得精進及懈怠者并所遮法；雖乘靜慮波羅蜜多而不得靜慮波羅蜜多，
不得修定及散亂者，不得定境及所遮法；
雖乘般若波羅蜜多而不得般若波羅蜜多，
不得修慧及愚癡者，不得善、不善、無記法，
不得世間、出世間法，不得有為、無為法，
不得有漏、無漏法及所遮法。
舍利子！是為菩薩摩訶薩普為利樂諸有情故乘於大乘。 ^67b26

「復次，舍利子！若菩薩摩訶薩以一切智智相應作意，
大悲為首，用無所得而為方便，為遣修故修四念住乃至八聖道支，
修三解脫門，如是乃至修佛十力乃至十八佛不共法。
舍利子！是為菩薩摩訶薩普為利樂諸有情故乘於大乘。 ^67c13

「復次，舍利子！若菩薩摩訶薩以一切智智相應作意，
大悲為首，用無所得而為方便，如實觀察菩薩摩訶薩但有假名、
施設、言說，菩提及薩埵俱不可得故；色乃至識但有假名、
施設、言說，不可得故；眼乃至意但有假名、
施設、言說，不可得故；色乃至法但有假名、
施設、言說，不可得故；眼識界乃至意識界但有假名、
施設、言說，不可得故；四念住乃至八聖道支但有假名、
施設、言說，不可得故；內空乃至無性自性空但有假名、
施設、言說，不可得故；廣說乃至如來十力乃至十八佛不共法但有假名、
施設、言說，不可得故；真如、法界、法性、法定、
法住、實際但有假名、施設、言說，不可得故；
能覺、所覺但有假名、施設、言說，不可得故；
諸佛無上正等菩提但有假名、施設、言說，不可得故。
舍利子！是為菩薩摩訶薩普為利樂諸有情故乘於大乘。 ^67c19

「復次，舍利子！若菩薩摩訶薩以一切智智相應作意，
大悲為首，用無所得而為方便，從初發心乃至證得一切智智，
常修圓滿不退神通，成熟有情、嚴淨佛土，
從一佛國至一佛國，供養恭敬、尊重讚歎諸佛世尊，
於諸佛所聽受大乘相應妙法，既聽受已，
如理思惟、精勤修學。
舍利子！是為菩薩摩訶薩普為利樂諸有情故乘於大乘。 ^68a6

「舍利子！是菩薩摩訶薩雖乘大乘，從一佛國至一佛國，
供養恭敬、尊重讚歎諸佛世尊，於諸佛所聽受妙法，
成熟有情、嚴淨佛土，而心都無佛土等想。
舍利子！是菩薩摩訶薩住不二地，觀諸有情應以何身而得度者，
即便現受如是之身。
舍利子！是菩薩摩訶薩乃至證得一切智智，隨所生處常不遠離大乘正法。
舍利子！是菩薩摩訶薩不久當得一切智智，
為天、人等轉正法輪，如是法輪，聲聞、獨覺、
天、魔、梵等所不能轉。
舍利子！以諸菩薩普為利樂諸有情故，乘於大乘故復名摩訶薩。 ^68a13

「舍利子！如是普為利樂有情乘於大乘菩薩摩訶薩，
普為十方殑伽沙等諸佛世界一切如來、
應、正等覺處大眾中歡喜讚歎，作如是言：
『某方某世界中某名菩薩摩訶薩，普為利樂一切有情乘於大乘，
不久當得一切智智，為天、人等轉正法輪，其輪世間諸聲聞等皆不能轉。』
如是展轉聲遍十方，人、天等聞皆大歡喜，
咸作是言：『是菩薩摩訶薩不久當得一切智智，轉妙法輪度無量眾。』」
大般若波羅蜜多經卷第四百一十二
 ^68a25
