
pin:: 
###  5
大般若波羅蜜多經卷第三百一
" resp=三藏法師玄奘奉　詔譯
初分難聞功德品第三十九之五
「善現！若菩薩摩訶薩行般若波羅蜜多時，
於布施波羅蜜多不起不思議想，於淨戒、
安忍、精進、靜慮、般若波羅蜜多不起不思議想，是菩薩摩訶薩修行般若波羅蜜多速得圓滿。 ^531a6

「善現！若菩薩摩訶薩行般若波羅蜜多時，
於內空不起不思議想，於外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空不起不思議想，是菩薩摩訶薩修行般若波羅蜜多速得圓滿。 ^531a9

「善現！若菩薩摩訶薩行般若波羅蜜多時，
於真如不起不思議想，於法界、法性、不虛妄性、
不變異性、平等性、離生性、法定、法住、實際、
虛空界、不思議界不起不思議想，是菩薩摩訶薩修行般若波羅蜜多速得圓滿。 ^531a16

「善現！若菩薩摩訶薩行般若波羅蜜多時，
於苦聖諦不起不思議想，於集、滅、道聖諦不起不思議想，是菩薩摩訶薩修行般若波羅蜜多速得圓滿。 ^531a20

「善現！若菩薩摩訶薩行般若波羅蜜多時，
於四靜慮不起不思議想，於四無量、四無色定不起不思議想，
是菩薩摩訶薩修行般若波羅蜜多速得圓滿。 ^531a24

「善現！若菩薩摩訶薩行般若波羅蜜多時，
於八解脫不起不思議想，於八勝處、九次第定、
十遍處不起不思議想，是菩薩摩訶薩修行般若波羅蜜多速得圓滿。 ^531a27

「善現！若菩薩摩訶薩行般若波羅蜜多時，
於四念住不起不思議想，於四正斷、四神足、
五根、五力、七等覺支、八聖道支不起不思議想，是菩薩摩訶薩修行般若波羅蜜多速得圓滿。 ^531b2

「善現！若菩薩摩訶薩行般若波羅蜜多時，
於空解脫門不起不思議想，於無相、無願解脫門不起不思議想，
是菩薩摩訶薩修行般若波羅蜜多速得圓滿。 ^531b6

「善現！若菩薩摩訶薩行般若波羅蜜多時，
於菩薩十地不起不思議想，是菩薩摩訶薩修行般若波羅蜜多速得圓滿。 ^531b9

「善現！若菩薩摩訶薩行般若波羅蜜多時，
於五眼不起不思議想，於六神通不起不思議想，是菩薩摩訶薩修行般若波羅蜜多速得圓滿。 ^531b13

「善現！若菩薩摩訶薩行般若波羅蜜多時，
於佛十力不起不思議想，於四無所畏、
四無礙解、大慈、大悲、大喜、大捨、十八佛不共法不起不思議想，
是菩薩摩訶薩修行般若波羅蜜多速得圓滿。 ^531b16

「善現！若菩薩摩訶薩行般若波羅蜜多時，
於無忘失法不起不思議想，於恒住捨性不起不思議想，是菩薩摩訶薩修行般若波羅蜜多速得圓滿。 ^531b20

「善現！若菩薩摩訶薩行般若波羅蜜多時，
於一切智不起不思議想，於道相智、一切相智不起不思議想，
是菩薩摩訶薩修行般若波羅蜜多速得圓滿。 ^531b23

「善現！若菩薩摩訶薩行般若波羅蜜多時，
於一切陀羅尼門不起不思議想，於一切三摩地門不起不思議想，
是菩薩摩訶薩修行般若波羅蜜多速得圓滿。 ^531b27

「善現！若菩薩摩訶薩行般若波羅蜜多時，
於預流果不起不思議想，於一來、不還、
阿羅漢果不起不思議想，是菩薩摩訶薩修行般若波羅蜜多速得圓滿。 ^531c2

「善現！若菩薩摩訶薩行般若波羅蜜多時，
於獨覺菩提不起不思議想，是菩薩摩訶薩修行般若波羅蜜多速得圓滿。 ^531c5

「善現！若菩薩摩訶薩行般若波羅蜜多時，
於一切菩薩摩訶薩行不起不思議想，是菩薩摩訶薩修行般若波羅蜜多速得圓滿。 ^531c8

「善現！若菩薩摩訶薩行般若波羅蜜多時，
於諸佛無上正等菩提不起不思議想，是菩薩摩訶薩修行般若波羅蜜多速得圓滿。」 ^531c11

爾時，具壽善現白佛言：「世尊！
如是般若波羅蜜多理趣甚深，誰能信解？」 ^531c14

佛言：「善現！若菩薩摩訶薩已久修六波羅蜜多，
已久種善根，已供養多佛，已事多善友，是菩薩摩訶薩能信解此甚深般若波羅蜜多。」 ^531c15

具壽善現復白佛言：「世尊！
齊何應知是菩薩摩訶薩已久修六波羅蜜多，
已久種善根，已供養多佛，已事多善友？」 ^531c19

佛言：「善現！若菩薩摩訶薩行般若波羅蜜多時，
不思惟分別色，不思惟分別受、想、行、識；
不思惟分別色相，不思惟分別受、想、行、
識相；不思惟分別色性，不思惟分別受、
想、行、識性。何以故？
色乃至識不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^531c21

「善現！若菩薩摩訶薩行般若波羅蜜多時，
不思惟分別眼處，不思惟分別耳、鼻、舌、
身、意處；不思惟分別眼處相，不思惟分別耳、
鼻、舌、身、意處相；不思惟分別眼處性，不思惟分別耳、
鼻、舌、身、意處性。何以故？
眼處乃至意處不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^531c28

「善現！若菩薩摩訶薩行般若波羅蜜多時，
不思惟分別色處，不思惟分別聲、香、味、
觸、法處；不思惟分別色處相，不思惟分別聲、
香、味、觸、法處相；不思惟分別色處性，不思惟分別聲、
香、味、觸、法處性。何以故？
色處乃至法處不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532a6

「善現！若菩薩摩訶薩行般若波羅蜜多時，
不思惟分別眼界，不思惟分別色界、眼識界及眼觸、
眼觸為緣所生諸受；不思惟分別眼界相，
不思惟分別色界乃至眼觸為緣所生諸受相；
不思惟分別眼界性，不思惟分別色界乃至眼觸為緣所生諸受性。
何以故？眼界乃至眼觸為緣所生諸受不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532a13

「善現！若菩薩摩訶薩行般若波羅蜜多時，
不思惟分別耳界、不思惟分別聲界、耳識界及耳觸、
耳觸為緣所生諸受；不思惟分別耳界相，
不思惟分別聲界乃至耳觸為緣所生諸受相；
不思惟分別耳界性，不思惟分別聲界乃至耳觸為緣所生諸受性。
何以故？耳界乃至耳觸為緣所生諸受不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532a22

「善現！若菩薩摩訶薩行般若波羅蜜多時，
不思惟分別鼻界，不思惟分別香界、鼻識界及鼻觸、
鼻觸為緣所生諸受；不思惟分別鼻界相，
不思惟分別香界乃至鼻觸為緣所生諸受相；
不思惟分別鼻界性，不思惟分別香界乃至鼻觸為緣所生諸受性。
何以故？鼻界乃至鼻觸為緣所生諸受不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532b2

「善現！若菩薩摩訶薩行般若波羅蜜多時，
不思惟分別舌界，不思惟分別味界、舌識界及舌觸、
舌觸為緣所生諸受；不思惟分別舌界相，
不思惟分別味界乃至舌觸為緣所生諸受相；
不思惟分別舌界性，不思惟分別味界乃至舌觸為緣所生諸受性。
何以故？舌界乃至舌觸為緣所生諸受不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532b11

「善現！若菩薩摩訶薩行般若波羅蜜多時，
不思惟分別身界，不思惟分別觸界、身識界及身觸、
身觸為緣所生諸受；不思惟分別身界相，
不思惟分別觸界乃至身觸為緣所生諸受相；
不思惟分別身界性，不思惟分別觸界乃至身觸為緣所生諸受性。
何以故？身界乃至身觸為緣所生諸受不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532b20

「善現！若菩薩摩訶薩行般若波羅蜜多時，
不思惟分別意界，不思惟分別法界、意識界及意觸、
意觸為緣所生諸受；不思惟分別意界相，
不思惟分別法界乃至意觸為緣所生諸受相；
不思惟分別意界性，不思惟分別法界乃至意觸為緣所生諸受性。
何以故？意界乃至意觸為緣所生諸受不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532b28

「善現！若菩薩摩訶薩行般若波羅蜜多時，
不思惟分別地界，不思惟分別水、火、風、
空、識界；不思惟分別地界相，不思惟分別水、
火、風、空、識界相；不思惟分別地界性，不思惟分別水、
火、風、空、識界性。何以故？
地界乃至識界不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532c8

「善現！若菩薩摩訶薩行般若波羅蜜多時，
不思惟分別無明，不思惟分別行、識、名色、
六處、觸、受、愛、取、有、生、老死愁歎苦憂惱；
不思惟分別無明相，不思惟分別行乃至老死愁歎苦憂惱相；
不思惟分別無明性，不思惟分別行乃至老死愁歎苦憂惱性。
何以故？無明乃至老死愁歎苦憂惱不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532c15

「善現！若菩薩摩訶薩行般若波羅蜜多時，
不思惟分別欲界，不思惟分別色、無色界；
不思惟分別欲界相，不思惟分別色、無色界相；
不思惟分別欲界性，不思惟分別色、無色界性。
何以故？欲界、色無色界不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^532c25

「善現！若菩薩摩訶薩行般若波羅蜜多時，
不思惟分別布施波羅蜜多，不思惟分別淨戒、
安忍、精進、靜慮、般若波羅蜜多；不思惟分別布施波羅蜜多相，
不思惟分別淨戒乃至般若波羅蜜多相；
不思惟分別布施波羅蜜多性，不思惟分別淨戒乃至般若波羅蜜多性。
何以故？布施波羅蜜多乃至般若波羅蜜多不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533a2

「善現！若菩薩摩訶薩行般若波羅蜜多時，
不思惟分別內空，不思惟分別外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空；不思惟分別內空相，不思惟分別外空乃至無性自性空相；
不思惟分別內空性，不思惟分別外空乃至無性自性空性。
何以故？內空乃至無性自性空不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533a12

「善現！若菩薩摩訶薩行般若波羅蜜多時，
不思惟分別真如，不思惟分別法界、法性、
不虛妄性、不變異性、平等性、離生性、法定、
法住、實際、虛空界、不思議界；不思惟分別真如相，
不思惟分別法界乃至不思議界相；不思惟分別真如性，不思惟分別法界乃至不思議界性。
何以故？真如乃至不思議界不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533a22

「善現！若菩薩摩訶薩行般若波羅蜜多時，
不思惟分別苦聖諦，不思惟分別集、滅、
道聖諦；不思惟分別苦聖諦相，不思惟分別集、
滅、道聖諦相；不思惟分別苦聖諦性，不思惟分別集、
滅、道聖諦性。何以故？
苦聖諦、集、滅、道聖諦不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533b2

「善現！若菩薩摩訶薩行般若波羅蜜多時，
不思惟分別四靜慮，不思惟分別四無量、
四無色定；不思惟分別四靜慮相，不思惟分別四無量、
四無色定相；不思惟分別四靜慮性，不思惟分別四無量、四無色定性。
何以故？四靜慮、四無量、四無色定不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533b10

「善現！若菩薩摩訶薩行般若波羅蜜多時，
不思惟分別八解脫，不思惟分別八勝處、
九次第定、十遍處；不思惟分別八解脫相，
不思惟分別八勝處、九次第定、十遍處相；
不思惟分別八解脫性，不思惟分別八勝處、
九次第定、十遍處性。
何以故？八解脫、八勝處、九次第定、十遍處不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533b18

「善現！若菩薩摩訶薩行般若波羅蜜多時，
不思惟分別四念住，不思惟分別四正斷、
四神足、五根、五力、七等覺支、八聖道支；
不思惟分別四念住相，不思惟分別四正斷乃至八聖道支相；
不思惟分別四念住性，不思惟分別四正斷乃至八聖道支性。
何以故？四念住乃至八聖道支不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533b26

「善現！若菩薩摩訶薩行般若波羅蜜多時，
不思惟分別空解脫門，不思惟分別無相、
無願解脫門；不思惟分別空解脫門相，
不思惟分別無相、無願解脫門相；不思惟分別空解脫門性，
不思惟分別無相、無願解脫門性。
何以故？空解脫門、無相、無願解脫門不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533c6

「善現！若菩薩摩訶薩行般若波羅蜜多時，
不思惟分別菩薩十地，不思惟分別菩薩十地相，不思惟分別菩薩十地性。
何以故？菩薩十地不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533c14

「善現！若菩薩摩訶薩行般若波羅蜜多時，
不思惟分別五眼，不思惟分別六神通；
不思惟分別五眼相，不思惟分別六神通相；
不思惟分別五眼性，不思惟分別六神通性。
何以故？五眼、六神通不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533c20

「善現！若菩薩摩訶薩行般若波羅蜜多時，
不思惟分別佛十力，不思惟分別四無所畏、
四無礙解、大慈、大悲、大喜、大捨、十八佛不共法；
不思惟分別佛十力相，不思惟分別四無所畏乃至十八佛不共法相；
不思惟分別佛十力性，不思惟分別四無所畏乃至十八佛不共法性。
何以故？佛十力乃至十八佛不共法不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^533c26

「善現！若菩薩摩訶薩行般若波羅蜜多時，
不思惟分別無忘失法，不思惟分別恒住捨性；
不思惟分別無忘失法相，不思惟分別恒住捨性相；
不思惟分別無忘失法性，不思惟分別恒住捨性性。
何以故？無忘失法、恒住捨性不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^534a6

「善現！若菩薩摩訶薩行般若波羅蜜多時，
不思惟分別一切智，不思惟分別道相智、
一切相智；不思惟分別一切智相，不思惟分別道相智、
一切相智相；不思惟分別一切智性，不思惟分別道相智、一切相智性。
何以故？一切智、道相智、一切相智不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^534a14

「善現！若菩薩摩訶薩行般若波羅蜜多時，
不思惟分別一切陀羅尼門，不思惟分別一切三摩地門；
不思惟分別一切陀羅尼門相，不思惟分別一切三摩地門相；
不思惟分別一切陀羅尼門性，不思惟分別一切三摩地門性。
何以故？一切陀羅尼門、一切三摩地門不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^534a22

「善現！若菩薩摩訶薩行般若波羅蜜多時，
不思惟分別預流果，不思惟分別一來、
不還、阿羅漢果；不思惟分別預流果相，
不思惟分別一來、不還、阿羅漢果相；不思惟分別預流果性，
不思惟分別一來、不還、阿羅漢果性。
何以故？預流果、一來、不還、阿羅漢果不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^534b2

「善現！若菩薩摩訶薩行般若波羅蜜多時，
不思惟分別獨覺菩提，不思惟分別獨覺菩提相，不思惟分別獨覺菩提性。
何以故？獨覺菩提不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^534b10

「善現！若菩薩摩訶薩行般若波羅蜜多時，
不思惟分別一切菩薩摩訶薩行，不思惟分別一切菩薩摩訶薩行相，
不思惟分別一切菩薩摩訶薩行性。
何以故？一切菩薩摩訶薩行不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。 ^534b15

「善現！若菩薩摩訶薩行般若波羅蜜多時，
不思惟分別諸佛無上正等菩提，不思惟分別諸佛無上正等菩提相，
不思惟分別諸佛無上正等菩提性。
何以故？諸佛無上正等菩提不可思議故。
善現！齊此應知是菩薩摩訶薩已久修六波羅蜜多，
已久種善根，已供養多佛，已事多善友。」 ^534b21

具壽善現白佛言：「世尊！
如是般若波羅蜜多極為甚深。」 ^534b29

佛言：「如是！善現！色甚深故般若波羅蜜多甚深，
受、想、行、識甚深故般若波羅蜜多甚深。 ^534c1

「善現！眼處甚深故般若波羅蜜多甚深，
耳、鼻、舌、身、意處甚深故般若波羅蜜多甚深。 ^534c3

「善現！色處甚深故般若波羅蜜多甚深，
聲、香、味、觸、法處甚深故般若波羅蜜多甚深。 ^534c5

「善現！眼界甚深故般若波羅蜜多甚深，
色界、眼識界及眼觸、眼觸為緣所生諸受甚深故般若波羅蜜多甚深。 ^534c6

「善現！耳界甚深故般若波羅蜜多甚深，
聲界、耳識界及耳觸、耳觸為緣所生諸受甚深故般若波羅蜜多甚深。 ^534c9

「善現！鼻界甚深故般若波羅蜜多甚深，
香界、鼻識界及鼻觸、鼻觸為緣所生諸受甚深故般若波羅蜜多甚深。 ^534c11

「善現！舌界甚深故般若波羅蜜多甚深，
味界、舌識界及舌觸、舌觸為緣所生諸受甚深故般若波羅蜜多甚深。 ^534c14

「善現！身界甚深故般若波羅蜜多甚深，
觸界、身識界及身觸、身觸為緣所生諸受甚深故般若波羅蜜多甚深。 ^534c16

「善現！意界甚深故般若波羅蜜多甚深，
法界、意識界及意觸、意觸為緣所生諸受甚深故般若波羅蜜多甚深。 ^534c19

「善現！地界甚深故般若波羅蜜多甚深，
水、火、風、空、識界甚深故般若波羅蜜多甚深。 ^534c21

「善現！無明甚深故般若波羅蜜多甚深，
行、識、名色、六處、觸、受、愛、取、有、生、老死愁歎苦憂惱甚深故般若波羅蜜多甚深。 ^534c23

「善現！布施波羅蜜多甚深故般若波羅蜜多甚深，
淨戒、安忍、精進、靜慮波羅蜜多甚深故般若波羅蜜多甚深。 ^534c26

「善現！內空甚深故般若波羅蜜多甚深，
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空甚深故般若波羅蜜多甚深。 ^534c28

「善現！真如甚深故般若波羅蜜多甚深，
法界、法性、不虛妄性、不變異性、平等性、
離生性、法定、法住、實際、虛空界、不思議界甚深故般若波羅蜜多甚深。 ^535a4

「善現！苦聖諦甚深故般若波羅蜜多甚深，
集、滅、道聖諦甚深故般若波羅蜜多甚深。 ^535a7

「善現！四靜慮甚深故般若波羅蜜多甚深，
四無量、四無色定甚深故般若波羅蜜多甚深。 ^535a9

「善現！八解脫甚深故般若波羅蜜多甚深，
八勝處、九次第定、十遍處甚深故般若波羅蜜多甚深。 ^535a11

「善現！四念住甚深故般若波羅蜜多甚深，
四正斷、四神足、五根、五力、七等覺支、八聖道支甚深故般若波羅蜜多甚深。 ^535a13

「善現！空解脫門甚深故般若波羅蜜多甚深，
無相、無願解脫門甚深故般若波羅蜜多甚深。 ^535a16

「善現！菩薩十地甚深故般若波羅蜜多甚深。 ^535a18

「善現！五眼甚深故般若波羅蜜多甚深，六神通甚深故般若波羅蜜多甚深。 ^535a20

「善現！佛十力甚深故般若波羅蜜多甚深，
四無所畏、四無礙解、大慈、大悲、大喜、大捨、十八佛不共法甚深故般若波羅蜜多甚深。 ^535a21

「善現！無忘失法甚深故般若波羅蜜多甚深，恒住捨性甚深故般若波羅蜜多甚深。 ^535a24

「善現！一切智甚深故般若波羅蜜多甚深，
道相智、一切相智甚深故般若波羅蜜多甚深。 ^535a26

「善現！一切陀羅尼門甚深故般若波羅蜜多甚深，一切三摩地門甚深故般若波羅蜜多甚深。 ^535a28

「善現！預流果甚深故般若波羅蜜多甚深，
一來、不還、阿羅漢果甚深故般若波羅蜜多甚深。 ^535b2

「善現！獨覺菩提甚深故般若波羅蜜多甚深。 ^535b4

「善現！一切菩薩摩訶薩行甚深故般若波羅蜜多甚深。 ^535b5

「善現！諸佛無上正等菩提甚深故般若波羅蜜多甚深。 ^535b6

「是故般若波羅蜜多名極甚深。」 ^535b8

具壽善現白佛言：「世尊！
如是般若波羅蜜多是大寶聚。」 ^535b9

佛言：「如是！能與有情功德寶故。
「善現！如是般若波羅蜜多大珍寶聚，能與有情十善業道、
四靜慮、四無量、四無色定、五神通寶。 ^535b10

「善現！如是般若波羅蜜多大珍寶聚，能與有情布施、
淨戒、安忍、精進、靜慮、般若波羅蜜多寶。 ^535b13

「善現！如是般若波羅蜜多大珍寶聚，能與有情內空、
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空寶。 ^535b15

「善現！如是般若波羅蜜多大珍寶聚，能與有情真如、
法界、法性、不虛妄性、不變異性、平等性、
離生性、法定、法住、實際、虛空界、不思議界諸聖諦寶。 ^535b19

「善現！如是般若波羅蜜多大珍寶聚，能與有情八解脫、
八勝處、九次第定、十遍處寶。 ^535b22

「善現！如是般若波羅蜜多大珍寶聚，能與有情四念住、
四正斷、四神足、五根、五力、七等覺支、八聖道支寶。 ^535b24

「善現！如是般若波羅蜜多大珍寶聚，能與有情空、
無相、無願解脫門寶。 ^535b26

「善現！如是般若波羅蜜多大珍寶聚，能與有情菩薩十地寶。 ^535b28

「善現！如是般若波羅蜜多大珍寶聚，能與有情五眼、六神通寶。 ^535b29

「善現！如是般若波羅蜜多大珍寶聚，能與有情佛十力、
四無所畏、四無礙解、大慈、大悲、大喜、大捨、十八佛不共法寶。 ^535c2

「善現！如是般若波羅蜜多大珍寶聚，能與有情無忘失法、恒住捨性寶。 ^535c4

「善現！如是般若波羅蜜多大珍寶聚，能與有情一切智、
道相智、一切相智寶。 ^535c6

「善現！如是般若波羅蜜多大珍寶聚，能與有情一切陀羅尼門、
一切三摩地門寶。 ^535c8

「善現！如是般若波羅蜜多大珍寶聚，能與有情預流、
一來、不還、阿羅漢果寶。 ^535c10

「善現！如是般若波羅蜜多大珍寶聚，能與有情獨覺菩提寶。 ^535c11

「善現！如是般若波羅蜜多大珍寶聚，能與有情一切菩薩摩訶薩行寶。 ^535c13

「善現！如是般若波羅蜜多大珍寶聚，能與有情諸佛無上正等菩提轉法輪寶。 ^535c14

「是故般若波羅蜜多名大寶聚。」
大般若波羅蜜多經卷第三百一
 ^535c16
