
pin:: 
## 2
阿毘達磨俱舍論實義疏卷第二
author:: 尊者安惠造
論如有頌言：
　　諸佛出現樂，演說正法樂，
　　僧眾和合樂，同修勇進樂。 ^326a7

論說：北俱盧洲衣重一兩，四天王眾天衣重半兩，
三十三天衣重一銖，夜摩天衣重半銖，
覩史多天衣重一銖中四分之一，樂變化天衣重一銖八分之一，
他化自在天衣重一銖中十六分之一。
已上。 ^326a10

色界天衣不可稱，彼界若有重，何言不可稱？
色界諸天隨其身量所著衣服，如光皎淨故不可言。
表色相今次當說。
頌曰：
　　亂心無心等，隨流淨不淨，
　　大種所造性，由此說無表。 ^326a15

六失惣說，頌云：
　　初闕相續及假是，無心隨流表相雜，
　　重置等言不簡別，故此說中有六失。 ^326a20

〔此是眼耳鼻舌身意也說諸心〕。 ^326a23

六失中自異意故說。
頌云：
　　作等餘心等，及無心有記，
　　無對所造性，是名無表色。 ^326a24

云地與地界有何差別，論頌曰：
　　地謂顯形色，隨世想立名，
　　水火亦復然，風即界亦爾。 ^326a27

論故義品中作如說：
　　趣求諸欲人，常起於希望，
　　諸欲若不遂，惱壞如箭中〔說六識〕。 ^326b1

當說論頌曰：
　　受領納隨觸，想取像為體，
　　四餘名行蘊，如是受等三，
　　及無表無為，名法處法界。 ^326b4

三蘊七事，如有頌云：
　　三蘊與無表，及三種無為，
　　此法處所攝，法界亦如是。 ^326b8

頌曰：
　　識為各了別，此即名意處，
　　及七界應知，六識轉為意。 ^326b11

頌曰：
　　惣攝一切法，由一蘊處界，
　　攝自性非餘，以離他性故。

 ^326b14
