^bk794a【】佛說時非時經
translator:: 天竺三藏若羅嚴譯
jing:: 
如是我聞：
一時，佛在王舍城鵲封竹園。
是時，佛告諸比丘：「我當為汝說：時與非時。
善思念之！」 ^738b14

諸比丘言：「如是。世尊！
當受教聽。」
佛告諸比丘：「是中何者為時？
何者為非時？比丘當知： ^738b16

「冬分八月十六日至三十日七脚為時，五脚半非時。
九月一日至十五日八脚為時，六脚八指為非時。
九月十六日至三十日九脚為時，七脚六指為非時。
十月一日至十五日十脚為時，八脚三指為非時。
十月十六日至三十日十一脚為時，九脚三指為非時。
十一月一日至十五日十二脚為時，十脚六指為非時。
十一月十六日至三十日十一脚半為時，十脚一指為非時。
十二月一日至十五日十一脚為時，九脚四指為非時。 ^738b18

「春分十二月十六日至三十日十脚為時，八脚少一指為非時。
正月一日至十五日九脚半為時，七脚少三指為非時。
正月十六日至三十日九脚為時，六脚少三指為非時。
二月一日至十五日八脚為時，五脚為非時。
二月十六日至三十日七脚為時，四脚少三指為非時。
三月一日至十五日六脚為時，三脚少四指為非時。
三月十六日至三十日五脚為時，三脚少六指為非時。
四月一日至十五日四脚為時，二脚少一指為非時。 ^738b28

「夏分四月十六日至三十日三脚為時，二脚少四指為非時。
五月一日至十五日二脚為時，少三指為非時。
五月十六日至三十日二脚半為時，一脚少為非時。
六月一日至十五日四脚為時，二脚少二指為非時。
六月十六日至三十日四脚半為時，二脚半為非時。
七月一日至十五日五脚為時，三脚少為非時。
七月十六日至三十日五脚半為時，三脚少為非時。
八月一日至十五日六脚為時，四脚少為非時。
八月十六日至三十日六脚半為時，四脚半少為非時。 ^738c9

「如是，諸比丘！我已說十二月時與非時。
為諸聲聞之所應作，憐愍利益故說。
我所應作已竟，汝等當行。
若樹下空處，露坐思惟。
諸比丘！莫為放逸，後為悔恨。
是我所教誡。」佛說經竟。 ^738c20

時諸比丘皆大歡喜，勸助受持：
　　「因緣輕慢故，命終墮惡道，
　　因緣修善者，於此生天上，
　　緣斯修善業，離惡得解脫，
　　不善觀因緣，身壞入惡道。」 ^738c24

外國法師若羅嚴，手執胡本，口自宣譯。
涼州道人，于填城中寫訖。 ^738c29

被褐懷玉，深智作愚；外如夷人，內懷明珠；
千億萬劫，與道同體。
佛說時非時經
 ^739a2
