虛堂和尚語錄卷之七
other:: 
# 偈頌
偈頌
other:: 
## 釋雪竇革轍二門
釋雪竇革轍二門
　　迦葉聆箏起舞。　淵明聞鐘皺眉。
　息畊斗室危坐。
　　半窓凍日熙熙。
other:: 
## 大功不宰
大功不宰
　　碧玉溪頭黃葉村。
　不聞花鳥到籬門。
　憨眠似覺底時節。
　　山月半規新吐痕。
other:: 
## 善應無方
善應無方
　　雨脚蹣跚林葉稀。
　去來初不涉離微。
　靈機未轉已先照。
　　蹤跡擬從何處歸。
other:: 
## 緣對
緣對
　　石床偃月夢魂冷。
　溪水寫真癯影清。
　平生矻矻自忘我。
　　世外不知誰可盟。
other:: 
## 君子有所思
君子有所思
　　孤舟十萬里。　委命在危流。
　五葉芬芳後。　神州法已秋。
other:: 
## 閱宗鏡錄
閱宗鏡錄
　　百卷非文字。　精探海藏深。
　老胡三寸舌。鏡主幾生心。
　　力破塵勞網。　能銷曠劫金。
　歸原何所似。
　　花底囀靈禽。
other:: 
## 鑄印
鑄印
　　袍著金花勒小驄。
　揚鞭幾度月明中。
　黃河界上空來往。
　　直至如今未樹功。
other:: 
## 銷印
銷印
　　鐵鞋無底飽風霜。
　歲晚歸來臥石床。
　一對眼睛烏律律。
　　半隨雲影挂寒堂。
other:: 
## 回雁峯晚望
回雁峯晚望
　　孤笻影落清湘外。
　看盡歸雲歛復翔。
　身世悠悠心自許。
　　幾回到此立斜陽。
other:: 
## 衡陽龐居士庵
衡陽龐居士庵
　　居士當年錯用心。
　渾家不睦到如今。
　摝籬柄短無人買。
　　空自蕭蕭風滿林。
other:: 
## 登祝融峯
登祝融峯
　　南嶽諸峯七十二。
　惟有祝融峯最高。
　九千七百三十丈。
　　下視寰海如秋豪。
　岷峨華頂遠俯伏。
　　九華五老來相朝。
　上封老僧日無事。
　興來以手摩雲霄。
other:: 
## 方廣寺
方廣寺
　　雲中玉磬無時響。
　木末金燈永夜明。
　勝地正緣人罕到。
　　古今門戶未嘗扃。
other:: 
## 訪趙野雲不值
訪趙野雲不值
　　久思閑對老維摩。
　欲話眾生病痛多。
　丈室無端鐵門限。
　　未應容易野人過。
other:: 
## 圓書記之錢唐
圓書記之錢唐
　　誰管鮎魚上竹竿。
　#CB05270;身捱得髑髏乾。
　者回歸去西湖上。
　　犢草鷗波不亂看。
other:: 
## 彌藏主歸潮陽
彌藏主歸潮陽
　　穆穆叢林見老成。
　江湖約我復同盟。
　鰐鄉未話腥風起。
　　春雪初消好問程。
other:: 
## 斷橋
斷橋
　　瞎驢一蹈兩頭空。
　便與尋常路不同。
　寸步却成千里隔。
　　紛紛多在半途中。
other:: 
## 訪南湖晦嵓講主
訪南湖晦嵓講主
　　講堂迷却散花人。
　百萬茫茫徒苦辛。
　絕處逢生機路活。
　　定應尊者是前身。
other:: 
## 謝戴悟庵
謝戴悟庵
　　深荷城東老淨名。
　菜園捨了又齋僧。
　磨刀石子看看盡。
　　居士肝心鐵打成。
other:: 
## 觀山水圖。留休禪者
觀山水圖。留休禪者
　　近遠何多趣。　難將尺寸求。
　向來柀嶽頂。　今已遍神州。
　　水肅蒼林晚。　寒生玉井秋。
　圓蒲冷相對。　時與話峯頭。
other:: 
## 求猫子
求猫子
　　堂上新生虎面狸。
　千金許我不應移。
　家寒故是無偷鼠。
　　要見翻身上樹時。
other:: 
## 通禪客進納
通禪客進納
　　衲僧肘後箇靈符。
　誰管從前有與無。
　片板不能擔到底。
　　又來依樣盡葫蘆。
other:: 
## 送僧見龍泉不庵
送僧見龍泉不庵
　　太阿橫桉。　血淋漓。
　鐵作心肝也皺眉。
　入得門來翻死欵。
　　不庵未必肯饒伊。
other:: 
## 鬮觀音背水陸幀
鬮觀音背水陸幀
　　吉祥大士捨全身。
　要使迷途脫苦輪。
　無奈眾生難教化。
　　天堂地獄又重新。
other:: 
## 霞谷清夜
霞谷清夜
　　執晝蘊丘#CB05145;。
　冥機未策勳。　瓦匜消古篆。
　石榻伴歸雲。
　　勝事知如許。　餘生無所聞。
　燈花冷相笑。　何可補毫分。
other:: 
## 送先侍者
送先侍者
　　半怯春寒病未甦。
　出門無力為三呼。
　諸方辣手如靈驗。
　　秋晚應歸捋虎鬚。
other:: 
## 送文瘦牛
送文瘦牛
　　一味清寒骨拄皮。
　且無心力去扶犁。
　江湖儘儘有閑地。
　　況是春風草長時。
other:: 
## 玄黃不真
玄黃不真
　　萬物自全璧。　蒙莊安可齊。
　月高松影細。　風急雁行低。
　　誰把丹青入。　難將竹帛題。
　寒山應笑我。　携手隔雲泥。
other:: 
## 黑白何咎
黑白何咎
　　世事亂如麻。　情人未到家。
　連延深院雨。　滴碎後庭花。
　　舊話幾時別。　音書未有涯。
　暝煙將四合。　何處起胡笳。
other:: 
## 謝芝峯交承惠茶
謝芝峯交承惠茶
　　揀芽芳字出山南。
　真味那容取次參。
　曾向松根烹瀑雪。
　　至今齒頰尚餘甘。
other:: 
## 棘林
棘林
　　海鳳飛來不敢棲。
　舊條新刺利如錐。
　茫茫出得出不得。
　　只許#CB05270;身到者知。
other:: 
## 趙開府訪霞谷。次韻謝之
趙開府訪霞谷。次韻謝之
　　旌幢天外見。　縹緲谷中來。
　望重草先偃。　山靈雲自開。
　　禪衣坐幽石。　椶柄拂清埃。
　勳業凌煙上。　難教隱釣臺。
other:: 
## 茶寄樓司令
茶寄樓司令
　　暖風雀舌鬧芳叢。
　出焙封題献至公。
　梅麓自來調鼎手。
　　暫時勺水聽松風。
other:: 
## 送鑒座主
送鑒座主
　　紙燈吹滅尚迂回。
　直至如今心未灰。
　臺石蘚花將半蝕。
　　不知焚鈔復誰來。
other:: 
## 僧禮補陀
僧禮補陀
　　孤蹤抹過海門東。
　吳越溪山幾萬重。
　一拜起來還一拜。
　　不知何處見圓通。
other:: 
## 送騰禪者
送騰禪者
　　別我芝嵓舊主情。
　松堂月冷露華清。
　古桐高佩知何處。
　　會聽百灘流水聲。
other:: 
## 遊棲霞觀
遊棲霞觀
　　海上多幽蹟。　尋碑始得名。
　仙成丹竈冷。　霞暖地花生。
　　有鶴久不死。　見人長欲鳴。
　壇西羽衣子。　知我不虛行。
other:: 
## 僧之金陵
僧之金陵
　　良宵桂月耿中庭。
　蛩在青莎葉底鳴。
　別我寸心如寸鐵。
　　不知南國幾多程。
other:: 
## 寄晦嵓佛光法師
寄晦嵓佛光法師
　　對文箋釋通人到。
　破句分科作者難。
　不見澧陽焚鈔者。
　　棒頭拈出尚寒酸。
other:: 
## 昌老號竹谿
昌老號竹谿
　　疎疎綠影釀寒清。
　高節虛心久得名。
　不見月明流水處。
　　好風時引鳳雛聲。
other:: 
## 潭老號古囦
潭老號古囦
　　蛟龍窟宅初無底。
　神禹難窮淺與深。
　好把凝流消息子。
　　沛然為雨活叢林。
other:: 
## 溥禪者西還
溥禪者西還
　　梅影稀疎蘭葉香。
　吳中水草越中行。
　荒田觸目無人揀。
　　欵欵歸來帶月耕。
other:: 
## 僧字止中
僧字止中
　　鍊實而食。　擇木而棲。
　靈靈自晦。　物物難齊。
　秋歛巢虛睡穩。
　　夢破月印清溪。
other:: 
## 閱侍者鏡潭
閱侍者鏡潭
　　雨過天風靜。　波光似鑄成。
　不須頻鑑照。　妍醜自分明。
other:: 
## 牧童
牧童
　　煙暖溪。頭草正肥。
　儘教牛飽臥晴曦。
　捲桐又入深深塢。
　　吹盡春風不自知。
other:: 
## 漁父
漁父
　　菰蒲葉冷暮天低。
　斷岸舟橫水四圍。
　秪有一竿湘楚竹。
　　未嘗容易下漁磯。
other:: 
## 曾禪人唯之
曾禪人唯之
　　當頭一諾未為親。
　大道難將語默分。
　不聽晚風江上笛。
　　一聲吹破碧天雲。
other:: 
## 楫禪人之太白
楫禪人之太白
　　明明不可銘。　斷續復誰聽。
　海上有癡絕。　山中無白丁。
　　天風生寂籟。　霜月下寒汀。
　子去忘幽討。　重嵓猶未扃。
other:: 
## 萬松山贈張省元
萬松山贈張省元
　　鑽仰無門靡不通。
　靜如古井鑑秋容。
　樂天自得道中術。
　　時引清風吹萬松。
other:: 
## 僧遊台雁
僧遊台雁
　　音旨雙消不可聞。
　捲衣南去與誰論。
　龍湫水澁石橋滑。
　　得路應敲尊者門。
other:: 
## 床屏怪松
床屏怪松
　　蛟幹虬枝巧作蟠。
　鱗鱗鬣鬣自生寒。
　臥間不致為妖去。
　　只就濤聲起處看。
other:: 
## 僧歸越
僧歸越
　　露激風摶岸草秋。
　攬衣何處上蘭舟。
　無方始是知方者。
　　莫傚支師泥沃洲。
other:: 
## 遠塵軒
遠塵軒
　　開窓種脩竹。　鑿石搆方池。
　良夜月來此。　勞生幾箇知。
other:: 
## 遊金華洞天
遊金華洞天
　　颼颼崖溜靜邊聞。
　到此仙凡咫尺分。
　鶴駕朝真何日返。
　　洞門終日鎖寒雲。
other:: 
## 寄婺守趙玉堂
寄婺守趙玉堂
　　儒釋同科到者稀。
　道融水雪鑑精微。
　和平堂上公餘坐。
　　靜看寒雲片片歸。
other:: 
## 題書畫什後
題書畫什後
　　發揮多古跡。　優彼色絲辭。
　逸少觀鵝處。　元暉縱墨時。
　　室虛蛟自觸。　神久樹生悲。
　得處何機感。　尋披當爾思。
other:: 
## 冬夜示俊侍者
冬夜示俊侍者
　　守得烏薪暖氣回。
　夜深寒重易成灰。
　因思百丈重挑撥。
　　轉使溈山眼不開。
other:: 
## 靈竺權衡之訪婺守會雙林
靈竺權衡之訪婺守會雙林
　　不將一字顯今宗。
　隨處溪山老眼中。
　想見金華舊知己。
　　未容明月照歸篷。
西蜀言道士。昔同夏嶽山。
三十年後。著僧伽梨衣。
復會于雙林。
　　不拜星壇不步虛。
　裂冠來下死工夫。
　地爐深處燒紅葉。
　　曾記三生舊話無。
other:: 
## 演僧史錢月林
演僧史錢月林
　　濬發靈機口角邊。
　斷崖飛瀑逼人寒。
　若言列祖有傳受。
　　迦葉無因倒剎竿。
other:: 
## 淵禪人之乳峯
淵禪人之乳峯
　　淵默雷聲善發機。
　鈍根難下頂門椎。
　青霜黃葉壓窮野。
　　急急歸來見隱之。
other:: 
## 羅漢樹
羅漢樹
　　稽首如來種。　悲生末世中。
　枝枝成小果。　葉葉現神通。
　　海月分清影。　天香逐曉風。
　願惟迷己者。　覩此出樊籠。
other:: 
## 上四明守黃侍郎辭延福
上四明守黃侍郎辭延福
　　雨化仁陶德愈馨。
　如春物物自生成。
　昔年秀水曾觀政。
　　却與鄞江一樣清。
　　石床久矣臥雲林。
　六十銀絲兩鬢侵。
　海上浮盃。
　　心已息。　掬溪容我竊棠陰。
other:: 
## 寄寂照庵主
寄寂照庵主
　　遠引高蹤繼覆盆。
　一龕枯寂是前身。
　秀峯影裏閑揩眼。
　　見盡深雲未到人。
other:: 
## 示祖躬禪人
示祖躬禪人
　　祖意明明在爾躬。
　視之不見用無窮。
　擬心更欲重提掇。
　　一片驚秋葉墮空。
other:: 
## 安座主更衣
安座主更衣
　　良遂曾敲麻谷門。
　不相謾。處主賓分。
　子來親見虛堂叟。
　　兩耳垂肩坐白雲。
other:: 
## 天竺送僧之昌邑
天竺送僧之昌邑
　　肅然凝目引秋光。
　帆過東溟白鳥行。
　不即不離雖自肯。
　　海山誰為說經王。
other:: 
## 動靜雙照
動靜雙照
　　舉息冥方所。　徒稱宋地僧。
　百年應自擲。　一飯若為憑。
　　風暖鬪山鵲。　煙消露石稜。
　分甘雲水共。　終日任騰騰。
other:: 
## 物我兩忘
物我兩忘
　　居常多不器。　情謂盡方知。
　有眼挂空壁。　無心合祖師。
　　衲穿隨手補。　客至下階遲。
　或問虛堂叟。　慇懃說向伊。
other:: 
## 慧禪人之萬年
慧禪人之萬年
　　鼠入錢筒伎已窮。
　十年蹤跡眼頭空。
　如今又問平田路。
　　山舍半吹黃葉風。
other:: 
## 示明禪者
示明禪者
　　面壁風規久寂寥。
　兒孫旋旋立新條。
　不知斷臂緣何事。
　　血灑空庭雪未消。
other:: 
## 齊禪者之道場
齊禪者之道場
　　峯從險處自孤起。
　石到虎邊飛冽泉。
　門戶既難子宜去。
　　莫辭深雪立庭前。
other:: 
## 厲道人字弗云
厲道人字弗云
　　身墮虛空如夢覺。
　萬機截斷任天真。
　單單留得孃生口。
　　箇事如何說向人。
other:: 
## 靈山聽猿齋祖首座號無傳
靈山聽猿齋祖首座號無傳
　　龍猛因緣會北齋。
　轟轟南嶽到荊溪。
　宏綱若謂無人舉。
　　誰聽孤猿月下啼。
other:: 
## 酬覺如居士
酬覺如居士
　　覺體如如不變時。
　能驅萬象入毫釐。
　毘耶城裏無人識。
　　一默雷轟只自知。
other:: 
## 北山庵居
北山庵居
　　祖擔終難荷。　嵓棲儘可攀。
　愛閑嫌日短。　遇興不知還。
　　谷嘯風搏虎。　窓明月啟關。
　餘生無異念。　贏得放疎頑。
other:: 
## 恭欽二禪人之長庚
恭欽二禪人之長庚
　　難兄難弟未全知。
　毒種從來眼戴眉。
　若到鄞江有雲處。
　　九峯寒碧鎖清池。
other:: 
## 訪月上人幽室
訪月上人幽室
　　竹裏池清雲屋深。
　萬機冥合道人心。
　有門不是無人到。
　　自是靈蹤不可尋。
other:: 
## 寄東湖溥侍者
寄東湖溥侍者
　　聲前未舉已先知。
　曾用輸機陷國師。
　險處與誰分勝負。
　　蘋花汀草暗相宜。
other:: 
## 送泰闍梨
送泰闍梨
　　井梧初墮別芝園。
　椶笠秋行過海邊。
　沙上有人搏律虎。
　　謂言經鈔未曾詮。
other:: 
## 送涇禪者
送涇禪者
　　白鳥明邊秋思遠。
　逢人未話齒先寒。
　他年祖室爭頭角。
　　雲外歸來略借看。
other:: 
## 溥禪人歸疎山
溥禪人歸疎山
　　故山臨汝夢秋江。
　況是蛩吟月到窓。
　不住京華南蕩寺。
　　法身歸去問枯椿。
other:: 
## 立禪人平山
立禪人平山
　　依依遠勢接雲根。
　有路何曾氣急人。
　澤廣既知藏不得。
　　異花靈草自生春。
other:: 
## 宣知客歸江心
宣知客歸江心
　　風帽雲巾歷所期。
　問津何似到家時。
　曲闌半倚垂楊外。
　　潮落潮生秪自知。
other:: 
## 寄節維那
寄節維那
　　幾度忘言話克賓。
　叢林音響許誰聞。
　海山秋夜對孤月。
　　應記北高峯頂雲。
other:: 
## 酬李新恩惠竹杖
酬李新恩惠竹杖
　　一枝蒼玉寄宵人。
　遠勝邛州九節紋。
　添得老來山水興。
　　指空敲石看飛雲。
other:: 
## 元藏主遊方
元藏主遊方
　　罵詈瞿曇說脫空。
　年來分外惡情悰。
　吳山越水相逢著。
　　放出蟭螟咬大蟲。
other:: 
## 得頤
得頤
　　地窄天寬古所聞。
　誅茅分得半溪雲。
　有時夢覺蘿窓底。
　　懶聽前峯鹿叫群。
other:: 
## 冷泉送文禪者之天台
冷泉送文禪者之天台
　　惠理呼猿日。　葛仙成道時。
　地勝人難到。　去來誰得知。
other:: 
## 送信禪人
送信禪人
　　誠信之言是道根。
　出門句子要區分。
　溪山到眼知慚愧。
　　莫學叢林飽見聞。
other:: 
## 正禪者歸菴
正禪者歸菴
　　方廣靈蹤為絕概。
　到者紛紛殊不會。
　亂雲深處著禪菴。
　　狐猿啼在蘿窓外。
other:: 
## 文禪人臨哀北堂
文禪人臨哀北堂
　　捲衣東去淚沾巾。
　蘭谷風香二月春。
　天地豁空舒笑眼。
　　不知誰是報親人。
other:: 
## 寄雪竇足首座
寄雪竇足首座
　　光鋩曾不著纖埃。
　拂拭磨礱心已灰。
　秋夜不禁猿嘯月。
　　與誰同上妙高臺。
other:: 
## 衍鞏珙三禪德之國清
衍鞏珙三禪德之國清
　　誰知三隱寂寥中。
　因話尋盟別鷲峯。
　相送當門有脩竹。
　　為君葉葉起清風。
other:: 
## 送僧之嚴
送僧之嚴
　　對蒲方話蘿窓底。
　又握山藤破曉煙。
　領取桐江到家句。
　　子規啼在月明前。
other:: 
## 送逢侍者
送逢侍者
　　銷鑠精微復見人。
　青鞋蹈破幾重雲。
　鷲峯孤頂來辭我。
　　秪有秋光可共分。
other:: 
## 本禪人爛柴
本禪人爛柴
　　秪。為到頭乾不盡。
　縱饒見火亦難吹。
　年來歲往消磨去。
　　不許春風管帶伊。
other:: 
## 崖泉應虛室
崖泉應虛室
　　天籟發中靜。　峯高遠出雲。
　有來非眼聽。　無處足心聞。
　　蒲冷禪衣弊。　窓虛月影分。
　大功終不宰。　縱爾自云云。
other:: 
## 題漁磯
題漁磯
　　秋竿倚石臺。　沙鳥暗相猜。
　一草有時動。　幾朝魚不來。
other:: 
## 電嵓相者
電嵓相者
　　妙處未形三寸舌。
　神眸一爍更無餘。
　季咸退舍許負死。
　　湖海識人方見渠。
other:: 
## 大義庵主
大義庵主
　　山根旋縛尖頭屋。
　溪上新開數畆田。
　老矣不能重展手。
　　倚笻凝目送寒煙。
other:: 
## 傅禪人空谷
傅禪人空谷
　　洞然非洞亦非盤。
　箇裏有神唯解看。
　未啟口前先應諾。
　　聽時莫被耳根謾。
other:: 
## 送小師無二回中川
送小師無二回中川
　　蜃江來訪竺山春。
　貴爾尋師已得人。
　莫學橫趨未歸客。
　　至今塵土滿衣巾。
other:: 
## 此軒
此軒
　　一梁對一柱。　綽綽自橫陳。
　誰擬復誰即。　溫然無故新。
other:: 
## 古梅
古梅
　　千年苔樹不成春。
　誰信幽香似玉魂。
　霽雪滿林無月曬。
　　點燈吹角做黃昏。
other:: 
## 獨舫軒
獨舫軒
　　踪跡渾如漾綠漪。
　畫橈曾不近漁磯。
　有時夢落秋江去。
　　短笛橫吹載月歸。
other:: 
## 霞光亭
霞光亭
　　靈跡宣符豈易量。
　故應祥彩發天藏。
　真風不逐三韓去。
　　直至如今草木香。
other:: 
## 泳侍者不受育王藏主
泳侍者不受育王藏主
　　劫空田地自由身。
　眼綻無心典竺墳。
　探討正音誰可擬。
　　調高終是遏行雲。
other:: 
## 明知客江心訪竺峯
明知客江心訪竺峯
　　歷盡風霜兒不枯。
　髑髏前下死工夫。
　檮林句子千鈞重。
　　江上歸來記得無。
other:: 
## 對雪
對雪
　　郊郊寒翠濕癡雲。
　暗剪水花巧著春。
　多話風前初重竹。
　　可思深夜立庭人。
other:: 
## 上竺池院歸鷲峯菴
上竺池院歸鷲峯菴
　　鷲嶺心旌動。　池邊影漸疎。
　一生無定力。　七十尚移居。
　　細雨洒松塢。　涼風挽竹輿。
　白雲相望處。　跼蹐自渠渠。
other:: 
## 次白雲端和尚韻。禮楊岐會禪師塔
次白雲端和尚韻。禮楊岐會禪師塔
　　來拜東山祖。　峯高日未央。
　遐瞻心已足。　右繞興何長。
　　啼鳥驚人去。　飛花過水香。
　西河牙爪在。　曾不媿汾陽。
other:: 
## 禮道吾雷。迁塔在石霜
禮道吾雷。迁塔在石霜
　　祖師靈骨見應難。
　霹靂聲中過別山。
　父子秪緣機不密。
　　翻成千古是非關。
other:: 
## 謝夢庵居士性宗集
謝夢庵居士性宗集
　　性本無宗夢亦非。
　萬機難透一真機。
　有時暗與乾坤合。
　　笑看春花秋葉飛。
other:: 
## 寄崇福源長老
寄崇福源長老
　　一髮千鈞適此時。
　風前無語皺雙眉。
　松源正脈將枯竭。
　　濬發靈源復是誰。
other:: 
## 愷藏主號庾嶺
愷藏主號庾嶺
　　南宗北祖爭衣處。
　雨洗風磨石尚新。
　靈跡豈知千載後。
　　叢林猶有昔時人。
other:: 
## 白糍寄夢匃
白糍寄夢匃
　　黃#CB02122;爛舂如切玉。
　醉人風味忍沾唇。
　火爐頭話煩君舉。
　　莫作粘牙綴齒人。
other:: 
## 淨髮吳生
淨髮吳生
　　適意多雲水。　尋幽訪所知。
　曾於竺峯下。　會見寶溪時。
　　巧理數莖髮。　清分兩點眉。
　忽忘心手處。　何謂不如斯。
other:: 
## 村樂圖
村樂圖
　　一年田地熟。　賦外樂天真。
　便不打鼓笛。　也是太平人。
other:: 
## 自賦息畊
自賦息畊
　　葉深煙氣暖。　粳軟骨毛香。
　巢許垂清節。　臨流不爾忘。
other:: 
## 送鄱陽復道者
送鄱陽復道者
　　相逢道人漆雙瞳。
　衣衫零落迎秋風。
　甘將百骸作泥土。
　　冷笑萬事如展蓬。
　當今祖道薄如紙。
　　瓦缶雷鳴鬧人耳。
　正音却作一線懸。
　兩手枕胸淚如洗。
　　行行不惜兩莖眉。
　魔宮虎穴俱探窺。
　　山窮橋斷始得路。
　伎倆盡時方見伊。
other:: 
## 寄星婺適莊居士
寄星婺適莊居士
　　稽首毘耶金粟身。
　靜中多見鬧中人。
　却將不二門頭事。
　　時與虛空細講論。
other:: 
## 寄雪竇性首座
寄雪竇性首座
　　祝融峯下燒紅葉。
　應夢山中看白雲。
　足跡未教容易見。
　　誰知天外有人聞。
other:: 
## 送茂侍者
送茂侍者
　　木葉辭柯霜氣清。
　虎頭戴角出禪扃。
　東西南北無人處。
　　急急歸來話此情。
other:: 
## 春日對鏡
春日對鏡
　　不住復新新。　來從幻裡真。
　舊髯皆變白。　老眼尚精神。
　　世事終難鑑。　菱花亦有塵。
　東風原上草。　不覺又生春。
other:: 
## 送炳書記
送炳書記
　　心鏡頻磨髮漸斑。
　照臨今古未甞閑。
　已知所得離文字。
　　此去禪棲必有山。
other:: 
## 法光藏主之南徐
法光藏主之南徐
　　三呼檮下愧靈襟。
　湖海叢林已遍尋。
　忘却飛猿舊時路。
　　到頭曾不厭初心。
other:: 
## 實禪者歸省
實禪者歸省
　　靈山禪起未溫席。
　却問潮陽過海舡。
　咨省壽堂春日靜。
　　究心應記白雲邊。
other:: 
## 璟和尚號石庵
璟和尚號石庵
　　空嵓為屋薜蘿門。
　天巧渾無斧鑿痕。
　花鳥不來雲自合。
　　竪拳消息與誰論。
other:: 
## 可禪人歸江心
可禪人歸江心
　　每思槌拂恨難酬。
　孤嶼尋歸月正秋。
　堂上若呈圓相去。
　　迺師應錯罵雙檮。
other:: 
## 送僧省母
送僧省母
　　十年來往浙東西。
　捱得頭荒露伏犀。
　因話編蒲米山老。
　　不禁秋夜聽莎雞。
other:: 
## 寄都省羅太尉
寄都省羅太尉
　　海涵山育氣如春。
　內相聲華中外聞。
　綱紀禁庭天寵密。
　　金璫長染御爐熏。
other:: 
## 淨覃藏主遊方
淨覃藏主遊方
　　叢林荒落水雲寒。
　風味辛酸話轉難。
　隱隱一枝天外去。
　　不知何地擇人安。
other:: 
## 德惟侍者巡禮
德惟侍者巡禮
　　巖。桂初飄好問津。
　軟風輕結露華新。
　諸方不用多招手。
　　自有尋香逐臭人。
other:: 
## 通藏主之南國
通藏主之南國
　　春人長淮野燒青。
　六朝遣事鏡中明。
　臨崖細剝苔紋看。
　　太半無人知姓名。
other:: 
## 立藏主之三衢
立藏主之三衢
　　一會靈山已七年。
　寸心如鐵鼻遼天。
　無端歸去思前事。
　　話到柯消石也穿。
other:: 
## 端書記赴雲城辟命
端書記赴雲城辟命
　　不遊文苑入祇園。
　芻草風香春正妍。
　要識根莖來處遠。
　　葛仙丹井冷雲邊。
other:: 
## 慶藏主之南屏
慶藏主之南屏
　　曾向殊方典竺墳。
　叢林有志張吾軍。
　天寒歲晚重尋舊。
　　莫負青鞋蹈凍雲。
other:: 
## 隱侍者遊乳峯
隱侍者遊乳峯
　　竇深惟古雪。　霄岸列危巒。
　到者難披頂。　尋師多賣單。
　　無時雲氣重。　長帶瀑聲寒。
　挨得入門句。　歸來似我看。
other:: 
## 寄慈峯故人
寄慈峯故人
　　湖面春歸物理明。
　水花無數點青萍。
　因行若訪和庵主。
　　未必孤蹤在二靈。
other:: 
## 無補侍者遊方
無補侍者遊方
　　索索青鞋蹈曉霜。
　逢人屈指問諸方。
　有無探討歸來日。
　　糞火堆邊話短長。
other:: 
##  #CB05267;禪人之雁蕩
#CB05267;禪人之雁蕩
　　風高木落雁山秋。
　鞭起無依穴鼻牛。
　村草步頭攔不住。
　　大方隨處有良疇。
other:: 
## 珙侍者之#CB05267;
珙侍者之#CB05267;
　　漢江漠漠向東流。
　摝蜆撈鰕休未休。
　蒲葉半凋秋著岸。
　　子歸無口笑嵓頭。
other:: 
## 贈許居士
贈許居士
　　山儀不裹龐公帽。
　軃袖深藏傳老槌。
　敲磕諸方應未已。
　　眼頭乖角少人知。
other:: 
## 贈妙喜社道友
贈妙喜社道友
　　斷來妙喜針鋒上。
　塞破虛空不礙空。
　昔日維摩今社友。
　　相逢箇箇有神通。
other:: 
## 示日本智光禪人
示日本智光禪人
　　隱隱孤帆絕海來。
　虛空消殞鐵山摧。
　大唐國裏無知識。
　　己眼當從何處開。
other:: 
## 送永嘉祖意禪人
送永嘉祖意禪人
　　識得祖師端的意。
　迢迢千里扣知音。
　當機一喝忘情謂。
　　歸興猶如虎出林。
other:: 
## 心侍者歸省
心侍者歸省
　　露葉蕭蕭月滿庭。
　秋來多夢老人星。
　海山印渚知吾處。
　　終不深雲獨掩扃。
other:: 
## 就明書懷
就明書懷
　　流菜非深隱。　那堪復故山。
　未能忘影跡。　終是礙人間。
　　白髮吟邊短。　清燈話裏閑。
　江湖有新夢。　何日出松關。
other:: 
## 海首座號怒濤
海首座號怒濤
　　憂國憂民日夜驚。
　攧天攧地作雷鳴。
　子胥此去休煩惱。
　　百谷來朝一樣清。
other:: 
## 天竺玉輪師赴覺海
天竺玉輪師赴覺海
　　妙旨惟從句外求。
　白雲先見室中籌。
　海山深處多麟鳳。
　　此去橫經一網收。
other:: 
## 賀契師庵居
賀契師庵居
　　正席雲山萬象回。
　道人毒眼為誰開。
　呼童放竹澆花外。
　　修整茶爐待客來。
other:: 
## 揖讓圖
揖讓圖
　　行必有師。　進之以禮。
　昭昭君子心。　對面風波起。
other:: 
## 山行示思穆侍者
山行示思穆侍者
　　春水綠浮影。　山光瀉入懷。
　因思善牧者。　隨分納些些。
other:: 
## 雲谷術士
雲谷術士
　　出則無心應有聲。
　眇然天地亦難銘。
　可中別有通神處。
　　見說年來分外靈。
other:: 
## 鐫者任廷
鐫者任廷
　　入石入木知分數。
　古篆今篆攻豈難。
　秪因雕巧失真體。
　　不見全文在世間。
other:: 
## 剃剪林榮
剃剪林榮
　　眾技爾為得。　養生何所親。
　篋中三寸鐵。　雲外一閑身。
　　黑白已無幾。　修治轉失真。
　畏寒宜少伐。　未愧舀溪人。
other:: 
## 韜光室
韜光室
　　懶光栽花傍竹籬。
　旋收巖葉毳寒衣。
　不知陵谷幾遷變。
　　時見斷雲相逐歸。
other:: 
## 三友堂
三友堂
　　清客蒼官會此君。
　歲寒不減舊精神。
　有時品字論交態。
　　各有丰標遠襲人。
other:: 
## 碧照軒
碧照軒
　　剪木依山巧鑿池。
　已知寫影到人稀。
　一奩寒玉坐來久。
　　但見雙雙白鳥飛。
other:: 
## 荷衣沼
荷衣沼
　　水面綠盤擎雨出。
　臨風幾度倚闌干。
　不知暖氣有多少。
　　老子年年得禦寒。
other:: 
## 岳林古渡
岳林古渡
　　契翁來作濟人舟。
　兩岸青山浸碧流。
　舞棹舷歌不到處。
　　知心惟有老嵓頭。
other:: 
## 長汀煙雨
長汀煙雨
　　漪漪遠水漾明邊。
　沙鷺風晴刷羽翰。
　借使輞川收拾得。
　　江湖莫作畫圖看。
other:: 
## 酬李寄軒
酬李寄軒
　　寄傲知何所。　行藏匪一軒。
　究心無別旨。　鳴道有來源。
　　未話先通理。　聲詩不在言。
　相期湖上寺。　執手聽啼猿。
other:: 
## 惟侍者號曲江
惟侍者號曲江
　　源脈滔滔古岸頭。
　往來終是礙行舟。
　無風激起千尋浪。
　　到海方知是逆流。
other:: 
## 日本源侍者游台雁
日本源侍者游台雁
　　師道嚴明善應酬。
　石橋過了問龍湫。
　一花一草人皆見。
　　是子知機獨點頭。
other:: 
## 示內記藻侍者
示內記藻侍者
　　當年濟北辭黃檗。
　索火之機屈未伸。
　今日子孫開活眼。
　　老南元是讀書人。
other:: 
## 德信西上
德信西上
　　出門溪葉亂紛紛。
　欲去重尋舊主人。
　碓下莫辭腰石冷。
　　古菱花綻不干春。
other:: 
## 壬戌登雪竇
壬戌登雪竇
other:: 
### 錦鏡
錦鏡
　　池面溶溶水照空。
　春風花影落青銅。
　倚欄擬作機頭看。
　　已墮阿師圈#CB04901;中。
other:: 
### 妙高
妙高
　　松枯石老凍雲垂。
　到此虛空漸覺低。
　脚力盡時清興遠。
　　與誰携手上天梯。
other:: 
### 飛雪
飛雪
　　黑風袞袞六花輕。
　天列陰崖勢欲傾。
　到此只知膚粟冷。
　　夜深誰聽瀑泉聲。
other:: 
### 水仙
水仙
　　芳心塵外潔。　道韻雪中香。
　自是神仙骨。　何勞更洗粧。
other:: 
### 墨竹
墨竹
　　毫端不及處。　精神殊可掬。
　靡靡聽談玄。　六月添重服。
other:: 
### 浙江潮圖
浙江潮圖
　　怒勢自驚殊莫擬。
　靜心人見骨毛寒。
　平生一對風波眼。
　　今日晴窓不忍看。
other:: 
### 老融牛圖
老融牛圖
　　純去自忘牧。　青蓑柳影中。
　不飡櫻外草。　知是幾春風。
other:: 
### 梁楷忘機圖
梁楷忘機圖
　　尋常忘物我。　渾不涉希夷。
　夢落秋壇冷。　從教斗柄移。
other:: 
### 常牧溪猿圖
常牧溪猿圖
　　霜墮群林空。　一嘯千巖靜。
　耿耿殊有情。　勞生發深省。
　　抱子攀危條。　清興在高遠。
　一點鍾愛心。　業風吹不斷。
other:: 
### 荷鷺
荷鷺
　　沙嘴坡頭。　枯荷影裡。
　清興忽來。　一息千里。
　　蒲葉吹秋。　水天漠漠。
　歛影肅心。　意不在啄。
虛堂和尚語錄卷之七
 ^1036b22
