
other:: 菩薩本生鬘論卷第十一
author:: 聖勇菩薩等造
translator:: 宋朝散大夫試鴻臚少卿同譯經梵才大師紹德慧詢等奉　詔譯
自性根本智慧了知，增上相狀靜住無惱，湛然快樂了解脫義。
惡趣顛倒我執無盡，憂苦轉多煩惱無替，
根本災難相貌無定，瀑流煩惱如來永斷。
彼自性因遷變止息，隨順具足義利根本，
力用可求運載無盡，彼彼增上進止有益。
了知意地盡諍希求，煩惱時分顛倒息除，
三乘善因制約群品，諸佛法性湛然清淨。
真實知見慢等無力，障礙之法了知寂靜，
根本慢邊運載息除，纏縛多種教誡約束。
有情在處隨順生起，清淨神足欲勤心觀，
悔過名懺身器清淨，聖道唯智慧通三性。
究竟真實無越理智，如如勝義妙覺方圓，真淨聽聞摩訶般若。
佛大丈夫調御群品，寂靜依止屈伸為義，
清淨聖道盡如來性，智解了知窮極邊際。
惡趣彙聚善哉難出，勝義無倒淨業圓滿，
出縛離縛苦惱無因，彼實希求果報能離，
根本廣大丈夫顛倒，隨順顛倒邊際邪行，
善本縛體有學如是，纏縛邊際自了田宅。
是處有情布施有實，惡業果報倒行止息，
五蓋十纏梵因能離，廣大聞持有力自性。
上妙色相遠離災禍，心無形質涅槃無相，
慢縛諍訟聞教止息，香氣遠聞身分真實。
邊遠方所增上了知，彼彼田園方分如是，
彼真十善淨慧了知，人趣行相殊勝方所，
色體最上不可破壞，有情善教修施圓滿，
殊勝無倒意地誠諦，煩惱暗慢怨對增上，具足蓋纏調伏遠離。
是處恭奉隨順王者，本修勝行捨鬼趣道，
圓滿荷負無盡邊際，九地無相隨所證說。
十種業道智慧了知，平等相盡界性真實，
勝義最尊無為法故，增上造作暗慢遠離。
冤對顛倒其數百種，瀑流生起種現無盡。 ^363c28

云何有情餓鬼報捨？
顛倒我慢纏蓋相續，寂靜根本和合捨離，
真實布施希求無相，平等增上福德隨順，人趣生類王者為上。 ^364a29

云何彼類根本我慢？
纏縛相繼苦惱可獲，愛樂語言智慧施設，
自性寂靜藥毒止息，善友之因諦實希求。
恩愛養育殊勝所在，遠離作業彼彼顛倒，
果報言說瞋毒具足，善友益濟聞持有力。
自在調順求煩惱盡，了知自性真實根本，
朋友鈍弱遷變修作，圓滿勝因本性如是。
發生勝義運載根本，煩惱中貪同生我慢，
朋友善教發起淨因，往趣如行止息塵坌。
清淨真實布施般運，修崇增上止息纏縛，
快樂流轉發生勝行，善妙因緣德業如意。
捨離染因愛樂靜住，十種善相遷流邊際，
朋友自性顛倒皆盡，自性成就了知真實。
無漏聖道證彼如性，勝義如性圓滿真實，
彼天無苦如實邊際，殊勝邊際運載生類。
清淨戒法圓滿無盡，如來智力廣大圓滿，說真實法邊際無盡。 ^364b3

云何運載？佛為善友，無漏善業十種圓滿。
菩薩施行莊嚴尊者護國本生義次第二十有四。 ^364b18

一合增上如來性義，如是悲願崇修無盡，所謂聽聞菩薩教誨。
云何相貌希求寂靜？
人趣根本真實勝義，種種界性族類根本，
三種祕密制伏三業，多種相貌如其林廕。
身分清淨修因自在，聖道平等狀若虛空，
造作力用遷變不窮，地生毒藥福力可除。
有情平等圓滿因行，造作支分上妙寂靜，
常行悲導益濟生靈，修清淨心聞持增上。
三種無倒真實根本，慈母教授止息諍訟，
慧解分別了知貪欲，如是相應無煩惱障。
所在方處修調伏行，人趣有情求心難得，
顛倒繫縛暗鈍隨順，調伏遷變彼時有力，
了知諍訟種種相應，是處修施調伏施設，
彼實毒藥顛倒無害，彼彼佛性塵塵無二。
真正解脫無倒義利，聞持有力善法純淨，
我慢貪縛不善有覆，清淨名色五蘊自性。
了知聖賢無顛倒行，意悅自在身體殊勝，
國界殊麗上妙嚴飾，鮮淨如天有情廣大。
勝因無邊發生自在，靜住調伏鈍弱我慢，
身相廣大我見隨逐，量度勝負施上、中、下。
是處菩薩清淨狀貌自在修作，勝乘義利清淨無倒，
國王有力治化殊勝常無動轉，寂靜因行負荷邊方。
求無諍訟止息喧雜，次第發起淨妙方所，
靈逸豫安固不傾，廕覆生民如雲普蓋，
布施力用相狀和合，是處平等如稱均物。
自在力用一蓋普施，止息塵穢了知有力，
運載方所求無驚畏，一合相貌肅然成就。
智慧廣大具足長養，是處自在清淨聞持，
寂靜增上顛倒遠離，瀑流險浚力用廣大，
調伏纏蓋盡彼增上，希求寂靜愛樂時分。
意地憍恣善住止息，煩惱四相遷變彼彼，
如王自在圓滿制度，是處菩薩如空無礙。 ^364b20

云何聲相大小有礙？
清淨布施王者誠實，發起尋伺麁細而轉，勝義寂靜安然無動。
身語意行十種善惡，時分分別彼彼處所，
覺了三性慈母育子，善知飢渴體子性行，彼時王者善治國界。 ^364c22

云何心地止惡諍訟？
色相鮮淨和合可愛，無實災難破壞不生，
如本無相力用相應，能斷貪欲、瞋恚、愚癡，
說真實法隨順修學，了生死法三界九地，
變易往來勝劣無定，寂靜平等無暗慢類。 ^364c26

云何三諍貪、瞋、癡本？
為諍之因受貧窮報，彼語言行勤求修作，
自在荷負名色真實，清淨智慧照了大乘。
究竟之法圓滿妙覺，時分長遠歷三大劫，
修施自在安處心田，具足聞持煩惱障行。
處所安靜圓滿行施，親族相貌心常施惠，
無有纏蓋本來不生，造作應器殊妙可愛。
圓滿上妙恭奉聖賢，帝釋天主殊勝智慧，
照了情類心行之法，如來進止力用廣大，
勝義無倒祕密清淨，色相圓滿壽命安固。
煩惱欲貪憂苦不止，淨妙修崇暗慢遠離，
諍訟邊際成就纏蓋，坑穽於下興心故陷，
見其受苦憂煎無已，瀑流煩惱意地增上。
色相淨妙自體鮮潔，彼彼發生邊際所在，
無倒力用學處圓滿，發起趣求盡無生忍。
尋求邊際廣大殊勝，運載清淨具足平等，
布施真實止息我慢，身、語、意行發起布施。
此十業道自在邊際，清淨增上具足無諍，
有無邊際聖智了知，長短形相了知對礙。
布施荷負無顛倒慢，運用方所主宰自在，具足我慢意識相應。
彼本縛體慢等為性，具足鈍弱顛倒彼此，
憶念冤親無時止息，苦惱過患展轉難離，發起遷變增上生處。
如來自性清淨智了，教導群品真實聞持，
淨妙布施無處不有，瀑流顛倒無因捨離。
廣大國王制度怖畏，相貌殊勝清淨可愛，
造作思念如母育子，祕密甚深了知真實。
恭敬隨順人趣之行，無縛所在淨行之因，
瞋恚邊際愚情所戀，三種瀑流貪、瞋、癡本，
無學最上不離衣盂，行施自性殊勝業道，
有力發生成就如性，真實邊際在處如意。
趣求心法了解唯智，是處王者聖德無動，
安靜國界無因諍訟，此時分義勝因施為，
摧壞處所慢染冤對，思惟勝義趣求布施，
瞋恚造作名稱衰殄，我我所見顛倒惟求寂靜調伏。 ^365a2

云何時分歎異主宰裁刃豐逸鈍弱我慢作業喧諍？
如是瀑流漂溺為義，彼布施因濟益貧苦，
顛倒垢穢禪定止息，調伏彼我自在憍恣，力用清淨喧諍無已。
清淨教勝無有冤毒，有學進趣希求如是，
如來之性誨義圓滿，煩惱之障自性顛倒。
如是根本無始多劫，窮煩惱性彼實如空，
清淨誨示見聞調伏，憍恣慢淨識不生，
自性邊際遷變止息，是處流轉寂然盡止。 ^365b5

鬼界愚昧云何趣求？
增上縛因隨順染諍，人趣鈍弱聖智難生。
戒行清淨運載殊勝，相應造作根本施行，
自在力用真實圓滿，智慧發生無怖無壞。
顛倒彼邊戒律能制，最上調伏不壞行施，
廣大身分隨順義利，煩惱之性增上皆盡。
自在勝因根本無倒，愛欲布施不能亡相，
彼煩惱因行施有執，如大國王治化不均。
真實怖畏倒染之本，自在無我有力行施，
修行寂靜過去因深，身分所執了不可得。
平等真實流轉無壞，有情纏蓋地法所有，
諍訟垢穢拍塞空界，苦惱過患根本生愛。
災禍處所無生不有，無明遷變時分轉多，
聖道力能無染不斷，是處王者聖德增上。
智慧自性無不照了，如蜂造蜜共助成功，
聖智了知圓滿寂靜，發生語言安詳無雜。
染污寂靜有情如是，我執真實有情生怖，
布施因行本意平等，究竟邊際彼等調伏。 ^365b14

云何相貌功用增上？
方便時分發起殊勝，因性無邊力用無礙，
意地自性語言不及，面相變動喜怒遷移。
彼求施因去來如是，菩薩自在行律部法，
發生邊際教誨因行，有支體性識等五種，
親因緣性不說報種，不壞有支相應因性，
了知真實自性如是，德行離縛隨順因義。
暗鈍體性染心為本，清淨有支無覆無記，
此約親說意處自性，八識為體十二處說調伏。 ^365c1

云何彼等義利可愛？
自性發起進修，根本運載智解了知，起心暗鈍瀑流纏蓋，我見垢穢染污言說。
聽聞相貌布施修作，我慢有情心生繫縛，
本實我見無施修作，三乘運載自在遷移。 ^365c9

云何彼盡善哉了知？
祕密之因苦惱殄盡，勝義無倒根本施性，
瞋恚無盡覺慧難生，病患縛因梵行能離。 ^365c13

云何災障顛倒施為？
獲得世間上妙自性，彼天福業善淨有力，
五蘊名色具足聞持，造作相貌殊勝無盡。
調伏清淨善施義利，善哉了知甚深祕藏，
真實調伏我執行相，如彼勝因成就佛果。
無漏福德出世為上，淨妙性界根本無畏，
了解知見勝妙佛法，清淨名色聞持有力。
聚落遷變流轉不壞，智慧甚多寂靜無生，
懺悔盡染調伏如是，彼諸天趣一合淨妙，
增上嚴峻無倒誠實，如是悲願邊際無盡，彼根本義圓滿無變。
如來廣大微妙圓滿，聲聞無學生空解脫，
意地清淨十無學法，發生勝義趣求究竟。
祕密甚深菩薩之行，有情具足煩惱障義，
暗鈍我慢人趣之行，真實有力了知遠離，
煩惱障體根隨種現，二十六法三乘共斷。
菩薩施行莊嚴尊者護國本生之義第二十五。
菩薩本生鬘論卷第十一
 ^365c16
