
jing:: 大威德陀羅尼經卷第二
translator:: 隋北印度三藏闍那崛多譯
「阿難！有根名為勝，復有根名為堅勝。
宮根生已，當發十心，所謂：一離慢心；二生愛念心；
三生歡喜心；四生作業心；五生踊躍心；
六彼現前念心；七彼惡色不入鼻不喎曲；
八臨命終時心不懷惡；九於愛物中不生慳悋；
十彼眼目狀如欝金根色，歡喜微笑，其面向上觀自宮殿。
若有眾生具足如是諸根狀貌，智者當知，是人即生三十三天宮殿之中。
又有十根及十種身所作相，智者應知，
此等眾生捨此身已，當墮阿鼻大地獄中。
何等為十？所謂惡心觀己妻子；手捫虛空不受善教；
流淚墮落；屎尿污穢；閉目不視；以衣覆頭；
無食空噍；身體羶臭；命欲終時其足破裂鼻根傾倒，
左右縮申而取命終；伏面思惟而動左眼，眼色焰赤。
有如是種如是狀貌、如是處所，智者應知，
此等眾生從此捨身，當墮阿鼻大地獄中。
又有眾生五相具足，智者當知，從此捨身生畜生中。
何等為五？於妻子所愛心所牽；手足指等悉皆捲縮；
腹上汗出；作白羊鳴；口中沫出。
如是五種，如是相狀、如是處所，智者應知，此等眾生從此捨身生畜生中。
有八種相，智者當知，此等眾生捨此身已，生閻摩羅世。
何等為八？轉舌舐上及舐下脣；身體惱熱求欲得水；
論說飲食而但口張；眼目青色如孔雀項；
瞳人乾燥放糞無尿；右脚先冷而非左足；
口言燒我亦云炙我；以右手作捲。
何以故？如是慳貪諸過患故，不捨施故而取命終。
有如是種如是相狀，眾生具足命終之時，
智者應知，當生閻摩羅世。
復有眾生十相具足，智者應知，從此捨身當生人間。
何等為十？有一眾生最後三摩耶時，有如是心安住不動，
繫縛緣中端正可憙，所欲可作無痛無憂。
彼臨命終，於最後息出入轉時，求父母名、
求兄弟名、求姊妹名、求朋友知識名。
其心不亂、其心不迷、其心不諂、其心惇直，
付囑父母、囑累朋友及與知識相憙樂者，
所發業事皆悉付囑，所有藏伏藏皆悉示人。
若世有佛，信如來者，彼稱南無佛陀。
若非佛世，當信外仙，彼稱其名作是希有。
乃至如是微妙園林河池住處，亦不張口，
仰臥端身不作荒言、不受苦惱、不恐不驚。
身不皴裂亦無惡色，身體柔軟轉縮任心。
有如是等，有如是種如是形相，智者應知，
此等眾生從此捨身當生人間，往還七返。
如地獄眾生，從地獄還已還生地獄。
彼轉業已，地獄捨身當生畜生。
彼轉身已，從畜生捨身還生畜生中。
彼轉業已，從地獄、畜生捨身已，畜生閻摩羅世。
彼轉業已，從閻摩羅世捨身命已，還生畜生及以地獄。
十四業有三十種相，眾生旋轉，從地獄出生畜生中，
從畜生出生閻羅世，從閻羅世還生畜生，
從畜生還生地獄，二種三十具足。
此六十勝業，如來悉知。
彼發業處亦知。寂靜發業處各各有相，如來悉知。
業各別處，如來悉知。
寂靜別處，如來悉知。
戒行別處，如來悉知。
各別師導亦知非師，如來已知。
一切眾生諸名各別，如來悉知。
如來名號、十力名號、佛陀名號、知自生智非師智名。
亦知帝釋所有名號，亦知梵名，亦知大自在名，
亦知不可稱名，亦知善月名，亦知普明名，
亦知導師佛名主將，亦名勝導師，亦名世親，
亦名不離福，亦名勝陣，亦名勇健，亦名善丈夫，
亦名最丈夫，亦名最極丈夫，亦名最雄猛丈夫，
亦名商主，亦名師子，亦名須彌山，亦名不動者，
亦名普眼，亦名金剛，亦名如金剛，亦名善宿，
亦名宿王，亦名月，亦名日，亦名離暗，亦名閻浮金光，亦云普光。
阿難！此是諸佛名字，猶如花鬘。
如來不可以百千那由他俱致劫而可宣說盡、極其邊際。
復次阿難！惟有如來，於此修多羅法本中，
五百如來名號，說已為日為月。
略說五百名號，日亦五百、月亦五百、諸宿五百、
破壞五百、諸見五百、頭名五百、眼名五百、
耳名五百、鼻名五百、舌名五百、身名五百、
手足名亦復五百，乃至略說有五百善根。
若有一善根純熟故，滿足人相，諸相無缺無減，
亦不可降亦不可伏，他不能勝不可得邊，
當有無量、當有無稱五十二百千等最勝功德。
如來足下於脚指間，有一毛畫文〔或言一毛聚〕出生。
何故名毛畫文？更不於彼死身中住，故言畫文。
復名畫文，入虛空相當說此業。
所有三千大千世界，名曰佛剎，如來以彼畫文住。
如來指下者，欲舉須彌山王無量無邊百千等數乃至梵天，
而彼如來不盡示現一切無畏大神通力，
於彼神通五處最勝，出第一明中五不離別、
五棄捨、五行風輪。
四界於中所有地界，以四種相於色中說。
何等為四？麁、大、虛空染、十方染虛空，同色攝。
以往業積集故，五種水：娑囉伽色水、多毘沙色水、
薄酪漿色水、頗梨色水、琉璃色水，是為五色水。
五忘失事、五善根增長、五事句、五邪行、
五道流轉生死、五無益語。
日月名有五百，聖諦亦有五百。
彼處語，彼處所說。
五如法呵責、五百頭患，乃至有五百手脚患、五百非善丈夫成禿患丈夫。
有五百勝事，婦人所無。
五分具足，婦人不成丈夫。
有疽虫室故，婦人多欲。
婦人有五腸處，而丈夫所無。
女人五法具足，不自由。
眾生有五勝。 ^760b7

「六意取法、六作淨法、六寂處。
丈夫具足六法，轉男已得婦女身。
何等為六？妬嫉故、強婬他婦、白法減少、
非道分行、意樂謗法，是為六。
婦人有六種法具足，轉婦女身得丈夫根。
何等為六？歸依佛、歸依法、歸依僧、護己夫主、
不妬嫉心、發願為先。
有惡比丘六法具足，當墮阿鼻大地獄，後背七佛。
何等為六？讀誦外道論、持戒比丘尼令墮戒聚、
以非梵行法謗梵行比丘、菩薩乘比丘令退菩提心、
自造佛言詣眾演說、婬五戒優婆塞妻，
是名六法，令墮阿鼻大地獄，復背七佛。
比丘尼有六法具足，當生驢身，常負苦重、
食糞噉穢，多有鬪諍不能生忍，烏鳥啄蹋為人所乘，脚行繚戾多被杖棰。
何等為六？有比丘尼，墮人胎或令他受胎、
或污他家、令持戒比丘墮失戒聚、誹謗持戒比丘尼、
共惡比丘多結朋友、謗佛菩提。
此具六法比丘尼，當墮驢中。
優婆塞有六法具足，不覺往昔住持，當成惡優婆塞。
何等為六？無忍與諸比丘少時愛敬、以一惡事一切皆捨、
恒作俗事吉凶、說佛為惡、共惡比丘雜合同聚、散三寶物。
此六法具足，成惡優婆塞。
六法具足惡優婆夷，當作二根事。
何等為六？說佛為惡令比丘墮戒聚、說法為惡復作是言無有涅槃、
說僧為惡復作是言無有聖僧、不信業果、
將持戒比丘詣於酒處、如來塔中所施花鬘及香奪已自用。
此六法具足惡優婆夷，能成二根。
六種所作無行，應知六種作平等、應知六緣、
應知六四雙、應知六三。
應知二十百千拘致說聖諦，應知種種言音，
如言苦聖諦四十一百千拘致，聖諦依義演說。
六不迷、六迷、六言斷、六止滅、六心恐怖無歸依、
六戒果、六聞果、六施果、六智果、六攝爭競、六一切眾生懈怠事。
唯除如來六勝諸羅漢，以是故言阿羅漢也。
婦人六種幻具足故，言婦女也。
六作道法、六作無親法、六說論、六斷論、
六常論、六次第行、六法具足諸眾生四大盛壯時命終、
六身痛、六種法具足眾生面門臭、六法具足他不受語、
六法當麁脣、六法當 #CB00468;諂曲、
六法當不悕望、六法當傴、六法當跛，六法不知母、
六法不知父，汝母汝父，如是不知朋友。
六法當生旃陀羅家、六法當販猪、六法當生獼猴中、
六法當作婦女、六法婬欲不避尊卑、六法當生王家、
六法當得王、六法當少分行、六法戒至邊當失、
六法當受畜生、六法當得天堂、六法當得象頭、
六法當得熟眼、六法當得白羊眼、六法 #CB04074;當有毛、
六法當早老、六法世間毀他、六法屬他一切法、
六法不著一切法、六眾生直心、六稱量、
六作朋友法、六不詐聖法。 ^761b15

「七菩提分、七根處、七行、七行勝、七梵業、
七脫業、七天業、七阿修羅業、七未來、七名業、七種意。 ^762a6

「八分聖道、八界業、八語業、八諸眾生方便、八種眾生友。
一切眾生非眾生、一切眾生化一切眾生無有疑、
一切意無意、一切聲作已無有、一切無實病、一切病非語言道。
一切語道苦，一切苦無智，一切無智盲，
一切盲非眼，若無眼於中無智，若無者彼是凡愚，若凡愚者彼有恐怖。
以凡夫故則有恐怖，其智慧者則無恐怖。
何以故名為智者？
以有無邊故言智者。
言無邊者，彼無所有。
若無所有，彼滅渴愛。
渴愛煩惱共丈夫合，彼彼處無，是故言無。
言無者滅生，何名有生？
若彼處斷滅，彼無有生。
若住彼滅復名邊者，所作皆離。
若於彼中作斷想故，彼名捨離。
何者捨離？若於中無初亦無有邊，彼何處有中？
是故如來說於中法，彼中無處，亦無住持亦無住處、無色無想。
彼法可捨。何者可捨？
捨貪欲、捨瞋恚、捨愚癡，故言可捨。
何者捨名？若於是中無有鎧甲。
於鎧甲中，凡夫等輩於五欲功德中苦痛疲乏。
何者是五欲功德？
如來說五欲功德已，彼諸凡夫愚惑受用。
八迷惑行、八聖勝聖諦、八受入道勝、八行力勝、八種辯才。
閻浮提中八辯才發業、八辯才戒聚和合，
八和合法名字、八名字和合作業。
八種八相別名，不能說一切語言名。
八意事。八無有發業，於中得慢名。
八非住處，住已說法。
八真實、八別真實。
八虛妄事，十一種有色住。
八有色恐怖住處。
丈夫七舌根相，當得色八心。
痛不慎故，發時不可知，不得現見。
八虛妄事、八欺誑事、八初後乏少、八眾生。
八法眾生具足妄語，應知彼多作業。
有欺誑者共會集聚，好數相看互拍手，
作如是言：『彼舍有物，應當施我。』
復共相命詣檀越家，更相讚歎使知有德。
別離去時，種種語論求物方便。
又復遣使向彼求物，云我有所須。
復有八法作詐誑名，如是諸法，當有分別、當有分劑。
八眾首、八朋黨破壞、八少福處。
八善根種，善根熟故，得智具足，此一勝根次第智慧。
八發一切法無諂曲，一發起合邊際門、
二發起合忍至、第三發起合結憂、四發起合根主、
第五發起合集、六發起合苦滅、七發起合壞印、八發起合降伏。
八難調伏、八易降伏、八是想眾生、八作作、
八斷滅事、八守護伏藏、八不愛、八癡網、
八法具足眾生墮邪見、八可捨想、八作業墮。
八丈夫法具足，於此捨身，當向賢處。
八破，智者應知。八種諍競法，智者應知。
阿難！此等印句、不錯句、真實句、不顛倒句、
業作入句、聚集和合句、勝句、智句、佛句、
現見句、和合句、最勝句，若如此相諸句作義能解入者，
過去已入、今現在入、未來入者，彼為一切眾生意所信樂，
能取勝智、取最勝法，當得成就最上勝智，
當轉法輪得勝支提，當得八百千數諸佛法門，
當得入舌根謂如來舌根，具足五十七百千功德。
如來以字說，一切眾生各得歡欣。
若有一眾生，於如是法、如是清淨、如是光明，
若受持讀誦修習，於阿耨多羅三藐三菩提種諸善根，如來說彼得阿耨多羅三藐三菩提不以為難。
何以故？所有諸菩薩行、諸菩薩心、菩薩所作十二根本善根具足，
五千種辯才具足，六十四俱致善根增長，
當淨佛眼，東方南方西方北方無有障礙。
如來萬俱致善根莊嚴，如來住金色身，彼如來身於一切三千大千世界中作大光明。
然彼光明，石壁無礙，非山非燈、非須彌山樹林之所障礙，
破一切闇已，如來光明最為微妙。
若是相，智當欲得者，佛知彼人，於是法中當得勤求。 ^762a8

「九眾生居處、九種過患、九悔死、九攝眾生，
九法具足，侵他婦已當受女身。
九受供養患、九前後離、九有為印、九可信樂、
九朋友無信處、九十九百千俱致所有諸人文字淨、
九供養他法、九別異、九法具足眾生於佛不淨信、
九法具足眾生於佛法中不淨信、九法具足眾生於眾僧邊不淨信、
九法具足眾生誹謗法、九法具足眾生當盲。
二十一百千種病，誹謗法者眾生當得。
九作不和合，如來分別業處。
九分具足，地分所有果樹不與果實。
九樹相、九地相、九婦女相、九丈夫相、九時相、
九淨相、九道相、九地獄相、九畜生相、九閻羅王世相、
九蛇家、九治、九頭脈、九輕、九外取、九眼相、九分工巧。
二十二百千治身病九毒，往昔迦葉佛教中顯示，
耆婆醫王以此修多羅句，於治病師中最勝第一。
阿難！此入根本，於一切法令作歡喜故、一切諸法攝取故。 ^762c14

「如來十力、如來十因、十種如來所說、十種如來生處、
十如來寂靜、十如來三昧、十眷屬印、十作廣法、
十明力、十根處住、十共知名、十見道、十面門、十觀比丘。
十法具足當勤受持，比丘一切闕減。
比丘十法具足，至阿蘭若。
比丘十法具足墮於四禪，墮已當入阿鼻大地獄中。
比丘十法具足，阿蘭若住處，有事物分別、非事物分別。
比丘十法具足，速疾早下，不復重迴。
十七種事誹謗佛、十六相誹謗法、三十一相誹謗僧、
六十九因緣比波婆瞿稚娑娑比低夜、六十七相當不得眾。
阿難！十詐善相、十詐善眾具、十詐善思相、十詐善行。
何等為十詐善？憍慢詐善、難共事詐善、
難得意詐善、多作聲詐善、出家形色詐善、
力慢詐善、如騾為相詐善、住高原詐善、
家得名稱詐善、現病詐善。
此等十詐善邪行活命，彼不見好狀如塚墓，
亦如野干、如大毒蛇。
破戒沙門猶釣魚鉤、如蛇獼猴、生盲之者，滅佛菩提。
十相似說法師、十持律相似、十持修多羅相似、
十住阿蘭若相似、十知僧事相似、十優婆塞相似、
十優婆夷相似、十住房相似。
十施非大施、十施是大施、十斷施、十先施下。
十慳面相、十與己面相悔、十告說面相、
十怖告諸尊長、十言下、十於先告、十告先相相續繫縛事。
十事行悕望得菩提、十信得菩提。
十取已疑、十勝事、十功巧處、十知事、十聰明法、
十諸健者行、十捨事、十水壞、十作患法、
十滅過患、十攝受、十說者、十十者、十業、
十世憘、十癡法、十時。
十法具足，當滿足黃門中。
十大過患、十住處、十種墮、十亂、十捨法、十眾生欣。
十龍家，娑闍度阿尼佉摩奴〔一〕、阿波余帝舍
〔二〕、羅婆諦婆〔三〕、攝吉盧婆〔四〕、娑囉氈耶
〔五〕、蘇暮瞿阿陀陀途住〔六〕、阿儞柘〔七〕、波施舍
〔八〕、迦車烏阿〔九〕。十發、十惡道。
十婦女瓔珞、一婦女瓔珞。
十無節、十小節、十初後乏少、十跛行。
一婦女過失勝一切過失，謂婦女欲行不知厭足。
寧以蘇油滅大火聚、以獼猴作轉輪王，
寧以狗行於虛空、寧以諸阿修羅至善法堂、
寧以糞穢作栴檀香，而彼女不可以百丈夫若千丈夫乃至俱致丈夫令其婦女欲情滿足。」
佛說是語已，阿難白佛言：「世尊！
我聞婦女如是惡事，攪擾我心。」
佛言：「阿難！汝豈不於此處生希有耶？」
阿難白佛言：「如是世尊！
於此處中可作希有。」
佛言：「阿難！於是處莫作如是希有事也。
於恒河中可作文字，然彼婦女不可以欲令其厭足。 ^763a2

「復次阿難！復有噉虫名曰茶舍迦，微細於尸梨迦多。
可得虛空中示其足跡、見其行步，而彼婦女不可以欲令其滿足。
一幻二三四五。阿難！
略說婦女有無幻法。
何故名為母村？以人世間語言，故名母村，非如來耶。
謂大人者略說此語，亦名母村。
如來知彼故，亦言母村。
阿難！丈夫有八萬四千諸過患，令丈夫隨順婦女。
有五十七種事具足，婦女於丈夫邊作奴僕想。
丈夫有十幻過、十失、十觀入法、十丈夫治罰。
丈夫有十法具足，戀者婦女已作羊鳴。
十法具足丈夫著糞穢。
應知十法具足丈夫，從高墮阿鼻大地獄。
十法具足丈夫，當發一心，生得聖人，捨家出家。
若有捨家出家者，彼當得五十七丈夫法。
若有不捨家出家者，彼當得六十九種百千惡法。
十住阿蘭若業、十未來生道、十嫉妬法、
十住阿蘭若功德一世間印、十眷屬、十因處、
十趣事、十世間希有法、十一切事、十尼乾子語。
十世智辯，何等為十？
無諂平等世辯、不觀世辯、妄失世辯、勝眾具世辯、
當恕幾世辯、當勤求世辯、勝成熟世辯、
抖擻事世辯、斷語言世辯、普眾具世辯。
眾生十法具足，如實自身過患不知，而得財利十分具足處，
應取於中。如來為降伏世辯故，建立五事。
何等為五？謂聖諦事、因緣中生巧方便事、
於思惟處憶念事、一切法作成就事、於智慧中勝印事。
十瞎患、十過患、十僂患、十青眼患、十羊眼患、
十少指患、十一指患、十黃門患、十津流患、
十城患、十王過患、不畏佛者十病患、十指過長患、
十流轉患、十八身節患。
於外道言中一句安置，於佛言中不迷佛語、離惡過患。
於佛言中更無勝者，佛語無上。
若於佛言中有如是念求過惡者，彼等不得取如來為師。
何以故？如來世尊無有上者，如來世尊無有疑惑，
如來所作皆悉為善，無不善故。
於佛語中無有鬪諍，滅盡作業，如是等處無少方便。
若有如是不缺少者，如是圓滿、如是具足，
如來如是說一切作一切法和合，於一切法平等修行。
一切法稱、一切法印、一切法母、一切法選擇、
一切法集、一切法相、一切法淨、一切法觀察。
若比丘、若比丘尼、若優婆塞、優婆夷，受持讀誦修習者，彼等當得十種處。
何等為十？當得勝智得念不忘；當得勝慧得生好處；
遠離諸惡諸外論師；來趣向者，如法事中善能調伏；
於一日中當能誦持得四千偈；如心所念心所願處，
若聲聞乘中、若辟支佛乘中、若佛乘中，
彼處彼處得度彼岸；於義中無所#CB00437;少；
聞他所說而不忘失；於義辯中、於法辯中、
於辭辯中、於樂說辯中而作勝因；當得好色形體端嚴。
他不能伏。」大威德陀羅尼經卷第二
 ^763b20
