根本說一切有部百一羯磨卷第六
translator:: 三藏法師義淨奉　制譯
other:: 此一卷是悔眾教罪法
爾時具壽鄔陀夷故泄精，犯僧伽伐尸沙罪，半月覆藏。
時鄔陀夷即以此緣，白諸苾芻：「具壽！
我鄔陀夷故泄精，犯僧伽伐尸沙罪，半月覆藏。
我於今者欲何所作？」
時諸苾芻以緣白佛，佛言：「汝諸苾芻！
與鄔陀夷故泄精犯僧伽伐尸沙罪，半月覆藏日行遍住法。
若更有餘如是流類，應如是與。
敷座席、鳴揵稚，作前方便准上應知。
令鄔陀夷苾芻偏露右肩脫革屣，隨其大小致禮敬已，
在上座前蹲踞合掌，作如是語： ^479a13

「『大德僧伽聽！我鄔陀夷苾芻故泄精，犯僧伽伐尸沙罪，半月覆藏。
我鄔陀夷苾芻今從僧伽乞隨覆藏日行遍住法。
願大德僧伽與我鄔陀夷苾芻故泄精犯僧伽伐尸沙罪，半月覆藏隨覆藏日行遍住法。
是能愍者，願哀愍故。』
第二、第三亦如是說。
次一苾芻應先作白方為羯磨： ^479a23

「『大德僧伽聽！此鄔陀夷苾芻故泄精犯僧伽伐尸沙罪，半月覆藏。
此鄔陀夷苾芻今從僧伽乞故泄精犯僧伽伐尸沙罪，隨覆藏日行遍住法。
若僧伽時至聽者，僧伽應許僧伽今與鄔陀夷苾芻故泄精犯僧伽伐尸沙罪，
隨覆藏日行遍住法。
白如是。』次作羯磨：『大德僧伽聽！
此鄔陀夷苾芻故泄精犯僧伽伐尸沙罪，半月覆藏。
此鄔陀夷苾芻今從僧伽乞故泄精犯僧伽伐尸沙罪，隨覆藏日行遍住法。
僧伽今與鄔陀夷故泄精犯僧伽伐尸沙罪，隨覆藏日行遍住法。
若諸具壽聽與鄔陀夷苾芻故泄精犯僧伽伐尸沙罪，
隨覆藏日行遍住法者默然；若不許者說。
此是初羯磨。』第二、第三亦如是說。
『僧伽已與鄔陀夷苾芻故泄精犯僧伽伐尸沙罪，隨覆藏日行遍住法竟。
僧伽已聽許，由其默然故，我今如是持。』」
〔初法了〕 ^479b1

時鄔陀夷苾芻行遍住時，更復重故泄精犯僧伽伐尸沙罪，
亦復覆藏。又以此事白諸苾芻曰：「具壽！
我鄔陀夷苾芻正行遍住時，更復故泄精犯僧伽伐尸沙罪，
亦半月覆藏。我於今時欲何所作？」
時諸苾芻以緣白佛，佛言：「汝諸苾芻與鄔陀夷苾芻第二重故泄精犯僧伽伐尸沙罪，
此復覆藏，隨覆藏日復本遍住。
若更有餘如是流類，如是應與。
敷座席鳴揵稚，作前方便已，『大德僧伽聽！
我鄔陀夷苾芻故泄精犯僧伽伐尸沙罪，半月覆藏。
我鄔陀夷苾芻已從僧伽乞隨覆藏日行遍住法，僧伽已與我隨覆藏日行遍住法。
我正行遍住時中間重犯是前罪類，此復覆藏。
我鄔陀夷苾芻今從僧伽乞復本遍住，
願大德僧伽與我鄔陀夷苾芻第二重故泄精犯僧伽伐尸沙罪，
復本遍住。是能愍者，願哀愍故。』
第二、第三亦如是說。
次一苾芻先作白方為羯磨： ^479b17

「『大德僧伽聽！此鄔陀夷苾芻故泄精犯僧伽伐尸沙罪，半月覆藏。
此鄔陀夷苾芻故泄精犯僧伽伐尸沙罪，
隨覆藏日行遍住法，行遍住時中間重犯是前罪類，此復覆藏。
此鄔陀夷於前罪類，今從僧伽乞行復本遍住。
若僧伽時至聽者，僧伽應許僧伽今與鄔陀夷苾芻隨覆藏日復本遍住。
白如是。』次作羯磨，准白應作，乃至由其默然故，我今如是持。」
〔第二法了〕 ^479c6

時鄔陀夷苾芻正行復本遍住時，復更重犯僧伽伐尸沙罪，
是前罪類，亦復覆藏。
以緣白諸苾芻：「具壽！
我鄔陀夷苾芻先故泄精犯僧伽伐尸沙罪，
半月覆藏，已從僧伽乞隨覆藏日行遍住法。
僧伽已與我鄔陀夷苾芻故泄精犯僧伽伐尸沙罪，隨覆藏日行遍住法。
我鄔陀夷正行遍住時，第二重犯僧伽伐尸沙罪，
是前罪類，亦復覆藏。
我鄔陀夷苾芻已從僧伽乞行復本遍住，僧伽已與我鄔陀夷苾芻第二重犯復本遍住。
我行復本遍住時，第三重犯僧伽伐尸沙罪，
是前罪類，亦復覆藏。
我於今者欲何所為？」
時諸苾芻即以此緣白佛，佛言：「汝諸苾芻！
與鄔陀夷苾芻第三重犯，是前罪類，亦復覆藏，重收根本遍住法。
若更有如是流類，應如是與。
作前方便，乃至蹲踞合掌，作如是說，准上應知。 ^479c15

「『大德僧伽聽！我鄔陀夷苾芻故泄精犯僧伽伐尸沙罪，半月覆藏。
我鄔陀夷已從僧伽乞隨覆藏日遍住法，
僧伽已與我鄔陀夷苾芻故泄精犯僧伽伐尸沙罪，隨覆藏日行遍住法。
我行遍住時第二重犯，是前罪類，亦復覆藏。
我鄔陀夷苾芻已從僧伽乞行復本遍住，僧伽已與我鄔陀夷苾芻復本遍住。
我行復本遍住時，是前罪類第三重犯，亦復覆藏。
我鄔陀夷苾芻今從僧伽乞行重收根本遍住。
願大德僧伽，與我鄔陀夷苾芻第三重犯，
是前罪類，亦隨覆藏，重收根本遍住。
是能愍者，願哀愍故。』
第二、第三亦如是說。
次一苾芻先作白已，方為羯磨：『大德僧伽聽！
此鄔陀夷苾芻故泄精犯僧伽伐尸沙罪，半月覆藏。
此鄔陀夷苾芻故泄精犯僧伽伐尸沙罪，隨覆藏日已從僧伽乞遍住法。
行遍住時，第二重類亦復覆藏，已從僧伽乞行復本遍住。
行復本遍住時，第三重犯是前罪類，亦復覆藏。
此鄔陀夷苾芻今從僧伽乞第三重犯是前罪類，隨覆藏日重收根本遍住。
若僧伽時至聽者，僧伽應許僧伽今與鄔陀夷第三重犯，
是前罪類，隨覆藏日重收根本遍住。
白如是。』 ^480a2

「次作羯磨，廣說准前，乃至由其默然故，我今如是持。」 ^480a25

時鄔陀夷苾芻復於異時故泄精犯僧伽伐尸沙罪，
半月覆藏，隨覆藏日乞行遍住法。
我行遍住時第二重犯是前罪類。
又復重行復本遍住。
行遍住時，第三重犯是前罪類，重收根本遍住，亦善行竟。
白諸苾芻曰：「具壽！
我鄔陀夷苾芻故泄精犯僧伽伐尸沙罪，半月覆藏。
已從僧伽乞隨覆藏日行遍住法，僧伽已與我鄔陀夷苾芻故泄精犯僧伽伐尸沙罪，
隨覆藏日行遍住法。
我行遍住時中間重犯是前罪類，已從僧伽乞行復本遍住，
僧伽已與我鄔陀夷苾芻故泄精犯僧伽伐尸沙罪，隨覆藏日復本遍住。
我行復本遍住時第三重犯，是前罪類，
亦復覆藏，已從僧伽乞重收根本遍住。
僧伽已與我鄔陀夷苾芻第三重犯僧伽伐尸沙罪，
是前罪類，隨覆藏日重收根本遍住。
我鄔陀夷苾芻故泄精犯僧伽伐尸沙罪，
半月覆藏，隨覆藏日行遍住竟。
第二重犯是前罪類，復本遍住亦復善行。
第三重犯是前罪類，重收根本遍住，亦善行竟。
我於今時欲何所作？」
時諸苾芻以緣白佛，佛言：「汝諸苾芻！
與鄔陀夷苾芻六夜行摩那#CB01328;〔卑也反〕。
若更有餘如是流類，應如是與。
先敷座席、鳴揵稚，以言告白。
眾既集已，於界場內下至四人。
鄔陀夷苾芻既入眾中，脫革屣，隨其大小致禮敬已，
在上座前蹲踞合掌，作如是語： ^480a27

「『大德僧伽聽。我鄔陀夷苾芻故泄精犯僧伽伐尸沙罪，半月覆藏。
我鄔陀夷苾芻故泄精犯僧伽伐尸沙罪，
半月覆藏，已從僧伽乞隨覆藏日行遍住法，
僧伽已與我鄔陀夷苾芻故泄精犯僧伽伐尸沙罪，隨覆藏日行遍住法。
我鄔陀夷行遍住時第二重犯是前罪類，
亦復覆藏，我鄔陀夷苾芻已從僧伽乞行隨覆藏日復本遍住，
僧伽已與我鄔陀夷苾芻隨覆藏日復本遍住。
我行復本遍住時第三重犯，是前罪類，
亦復覆藏，已從僧伽乞行重收根本遍住，
僧伽已與我鄔陀夷苾芻第三重犯，隨覆藏日重收根本遍住。
我鄔陀夷苾芻故泄精犯僧伽伐尸沙罪，
半月覆藏，隨覆藏日善行遍住，第二重犯是前罪類，
隨覆藏日復根本遍住，亦復善行，第三重犯，
隨覆藏日重收根本遍住，亦善行竟。
今從僧伽乞六夜摩那#CB01328;，
幸願大德僧伽，與我鄔陀夷苾芻六夜摩那#CB01328;。
是能愍者，願哀愍故。』
第二、第三亦如是說。
次一苾芻應先作白，方為羯磨： ^480b24

「『大德僧伽聽！此鄔陀夷苾芻故泄精犯僧伽伐尸沙罪，半月覆藏。
此鄔陀夷苾芻故泄精犯僧伽伐尸沙罪，
已從僧伽乞隨覆藏日行遍住法，僧伽已與鄔陀夷苾芻故泄精犯僧伽伐尸沙罪，
半月覆藏，隨覆藏日行遍住。
正行遍住時第二重犯是前罪類，亦復覆藏。
此鄔陀夷苾芻於第二重犯，已從僧伽乞行復本遍住，僧伽已與鄔陀夷苾芻隨覆藏日復本遍住。
正行復本遍住時第三重犯，是前罪類，亦復覆藏。
此鄔陀夷苾芻於第三重犯，已從僧伽乞行重收根本遍住，
僧伽已與鄔陀夷苾芻隨覆藏日重收根本遍住。
此鄔陀夷苾芻故泄精犯僧伽伐尸沙罪，
半月覆藏，善行遍住。
第二重犯，復本遍住，亦復善行。
第三重犯是前罪類，重收根本遍住，亦善行竟。
今從僧伽乞行六夜摩那#CB01328;。
若僧伽時至聽者，僧伽應許僧伽今與鄔陀夷苾芻六夜摩那#CB01328;。
白如是。』次作羯磨，廣說乃至由其默然故，我今如是持。」 ^480c14

時鄔陀夷苾芻故泄精犯僧伽伐尸沙罪，
半月覆藏，隨覆藏日善行遍住。
第二重犯，復本遍住，亦復善行。
第三重犯是前罪類，重收根本遍住，亦復善行。
六夜摩那#CB01328;，亦善行竟，
以緣白諸苾芻曰：「具壽！
我鄔陀夷苾芻故泄精犯僧伽伐尸沙罪，
半月覆藏，已從僧伽乞行隨覆藏遍住，
僧伽已與我鄔陀夷苾芻故泄精犯僧伽伐尸沙罪，隨覆藏日遍住。
我行遍住時第二重犯，亦復覆藏，我鄔陀夷苾芻於前罪類，
已從僧伽乞隨覆藏日復本遍住，僧伽已與我鄔陀夷苾芻是前罪類，
隨覆藏日復本遍住。
我行復本遍住時第三重犯，亦復覆藏。
我鄔陀夷苾芻於前罪類，已從僧伽乞隨覆藏日重收根本遍住法。
我鄔陀夷苾芻故泄精犯僧伽伐尸沙罪，
半月覆藏，善行遍住。
第二重犯復本遍住，亦復善行。
第三重犯是前罪類，重收根本遍住，亦復善行。
六夜摩那#CB01328;，亦善行竟。
我欲如何？」時諸苾芻以緣白佛，佛言：「汝諸苾芻與鄔陀夷苾芻故泄精犯僧伽伐尸沙罪，
半月覆藏，隨覆藏日善行遍住。
第二重犯亦復覆藏，善行復本遍住。
第三重犯是前罪類，亦復覆藏，重收根本遍住亦復善行。
六夜摩那 #CB01328;，亦善行竟。
若更有餘如是流類，如是應與。
敷設座席、鳴揵稚，言白集眾，下至二十人。
時鄔陀夷苾芻偏露右肩脫革屣，隨其大小致禮敬已，
在上座前蹲踞合掌，作如是語：『大德僧伽聽！
我鄔陀夷苾芻故泄精犯僧伽伐尸沙罪，
半月覆藏，我鄔陀夷苾芻隨覆藏日乞行遍住，
僧伽已與我鄔陀夷苾芻故泄精犯僧伽伐尸沙罪，隨覆藏日遍住法。
我鄔陀夷苾芻於半月內行遍住時，第二重犯，
是前罪類，亦復覆藏，已從僧伽乞行復本遍住，僧伽已與我鄔陀夷苾芻是前罪類復本遍住。
我行復本遍住，僧伽已與我鄔陀夷苾芻，
是前罪類，重收根本遍住。
我鄔陀夷苾芻於前罪類半月覆藏，隨覆藏日善行遍住法。
第二重犯是前罪類，復本遍住，亦復善行。
第三重犯是前罪類，重收根本遍住，及六夜摩那#CB01328;，
亦善行竟。今從僧伽乞出罪，願大德僧伽，與我鄔陀夷苾芻出罪法。
是能愍者，願哀愍故。』
第二、第三亦如是說。
次一苾芻先作白，方為訶責，後為羯磨： ^481a3

「『大德僧伽聽！此鄔陀夷苾芻故泄精犯僧伽伐尸沙罪，半月覆藏。
此鄔陀夷苾芻已從僧伽乞隨覆藏日遍住法，
僧伽已與鄔陀夷苾芻故泄精犯僧伽伐尸沙罪，隨覆藏日遍住。
行遍住時，第二重犯是前罪類，亦復覆藏，
已從僧伽乞行隨覆藏日復本遍住，僧伽已與鄔陀夷苾芻於前罪類，
隨覆藏日復本遍住。
行復本遍住時，第三重犯是前罪類，亦復覆藏，
已從僧伽乞行隨覆藏日重收根本遍住，
僧伽已與鄔陀夷苾芻於前罪類隨覆藏日，重收根本遍住。
此鄔陀夷苾芻故泄精犯僧伽伐尸沙罪，隨覆藏日善行遍住。
第二重犯是前罪類，復本遍住，亦復善行。
第三重犯是前罪類，重收根本遍住，亦復善行。
已從僧伽乞行六夜摩那#CB01328;，
僧伽已與鄔陀夷苾芻六夜行竟，今從僧伽乞出罪。
若僧伽時至聽者，僧伽應許僧伽今與鄔陀夷苾芻出罪。
白如是。』 ^481b17

「次後應作如是訶責：『汝鄔陀夷苾芻應知有二種人，
能滅法炬、掩法光明、壞法燈焰。
云何為二？謂犯罪已不如法悔除，此即名為二小、
二癡，二不明、二不善。
復有二種重罪根本不肯穿掘，於逆流事不勤用功，
於諸瀑流不欲乾竭，不共魔戰、不折魔旗，
勝妙法幢無心建立，罪惡之見不為斷除，不於大師無上正教隨轉法輪。
復有二種苦毒所惱、復有二種增長有流，謂犯罪已不如法悔。
汝鄔陀夷！如世尊說：「於欲瞋癡常思遠離。」
汝今何故作斯醜事？
汝愚癡人！云何將此兩手，受他淨心所有惠施，如何還將兩手作醜惡事？
又汝癡人！寧將兩手捉囓毒等可畏毒蛇，
不故捉生支〔梵云鴦伽社哆，譯作生支，
即是根也〕為醜惡事。
汝鄔陀夷！由於犯罪不說除故，退失無常想、
無常苦想、苦無我想、厭離食想、於諸世間作不樂想、
過患想、是可斷想、不可愛想、滅死想、不淨想、
青瘀想、膿流想、破爛想、膖脹想、血流想、
狼藉想、白骨想、空觀想，如是事想皆不現前，
亦不得初靜慮、二、三、四靜慮、慈悲喜捨、
空處、識處、無所有處、非想非非想處、預流果、
一來果、不還果阿羅漢果，悉皆不得神境通，
天眼、天耳通、他心差別，宿住死生盡諸有流，皆不證會。
汝鄔陀夷！由不說罪，命終之後，當於二道隨一受生，
是怖畏處，謂捺洛迦、傍生。
如世尊說：「二障覆業能向捺洛迦、傍生趣，由不信我言覆藏其罪。」』
如是慇懃作訶責已，冀令改悔。
次作羯磨：『大德僧伽聽！
此鄔陀夷苾芻故泄精犯僧伽伐尸沙罪，半月覆藏。
此鄔陀夷苾芻已從僧伽乞隨覆藏日行遍住法，僧伽已與鄔陀夷苾芻故泄精犯僧伽伐尸沙罪隨覆藏日遍住。
行遍住時，第二重犯是前罪類，亦復覆藏。
已從僧伽乞行隨覆藏日復本遍住，僧伽已與鄔陀夷苾芻於前罪類隨覆藏日復本遍住。
行復本遍住時，第三重犯是前罪類亦復覆藏，
已從僧伽乞行隨覆藏日重收根本遍住，僧伽已與鄔陀夷苾芻於前罪類隨覆藏日重收根本遍住。
此鄔陀夷於故泄精犯僧伽伐尸沙罪，隨覆藏日善行遍住。
第二重犯是前罪類，復本遍住，亦復善行。
第三重犯是前罪類，重收根本遍住亦復善行。
已從僧伽乞行六夜摩那 #CB01328;，
僧伽已與鄔陀夷苾芻六夜摩那#CB01328;，亦善行竟。
今從僧伽乞出罪，僧伽今與鄔陀夷苾芻故泄精犯僧伽伐尸沙罪隨覆藏日善行遍住。
第二重犯是前罪類，復本遍住，亦復善行。
第三重犯是前罪類，重收根本遍住，亦復善行。
六夜摩那#CB01328;，亦善行竟，今從僧伽乞出罪。
若諸具壽聽與鄔陀夷苾芻出罪者默然，若不許者說。
是初羯磨。』第二、第三亦如是說。
『僧伽已與鄔陀夷苾芻出罪竟。
僧伽已聽許，由其默然故，我今如是持。』 ^481c6

「次當如是讚喻：『善哉鄔陀夷！
極善鄔陀夷！有二種聰慧人、有二分明人、有二種善人。
何謂為二？一、不犯罪；二、犯已能如法悔除。
有二種人能然法炬、建立法幢。
何謂為二？一謂不犯罪，二犯已能如法悔除。
復有二種重罪根本能為穿掘，於逆流事而勤用功，
於諸瀑流能使乾竭，能與魔戰，能折魔旗，
勝妙法幢能善建立，罪惡之見能為斷除，能於大師無上正教隨轉法輪。
云何為二？一謂不犯罪，二設犯罪已如法悔除。
復有二種非苦所惱，復有二種不增有流。
云何為二？一、不犯罪；二、犯已能悔。
汝鄔陀夷！汝已說悔眾罪，是應合得無常想、
無常苦想，廣說乃至能盡有流。
汝於人天二道定得無疑。
如世尊說：「有二種不覆障業，便能趣向人天二道，能信我言不覆其罪。」
如是應知，汝鄔陀夷已出罪竟，勿為放逸，於諸善品常為修習。』
若更有犯者，應如鄔陀夷苾芻次第作法。
次於出罪之後，應從僧伽乞悔窣吐羅底野罪，如是應乞。 ^482a29

「『大德僧伽聽！我某甲苾芻，於故泄精有前方便窣吐羅底野罪。
我某甲今從僧伽乞說悔法，願大德僧伽聽我某甲說悔窣吐羅底野罪。
是能愍者，願哀愍故。』
第二、第三亦如是說。
次一苾芻先作白，方為羯磨： ^482b19

「『大德僧伽聽！此苾芻某甲，於故泄精有前方便窣吐羅底野罪。
此某甲今從僧伽乞說悔窣吐羅底野罪。
若僧伽時至聽者，僧伽應許僧伽今與某甲於故泄精有前方便窣吐羅底野罪說悔。
白如是。』次作羯磨： ^482b24

「『大德僧伽聽！此苾芻某甲於故泄精，有前方便窣吐羅底野罪。
此某甲今從僧伽乞說悔窣吐羅底野罪，僧伽今與某甲於故泄精有前方便窣吐羅底野罪說悔。
若諸具壽聽與某甲於故泄精有前方便窣吐羅底野罪說悔者默然，
若不許者說。是初羯磨。』
第二、第三亦如是說。
『僧伽已與某甲於故泄精，有前方便窣吐羅底野罪，聽說悔竟。
僧伽已聽許，由其默然故，我今如是持。』 ^482b29

「次後還同如是次第，所有先因眾多突色訖里多罪，
及以眾多不敬教波逸底迦罪，對一苾芻如法除悔。
窣吐羅底野罪有二種：一謂波羅市迦因罪，二謂僧伽伐尸沙因罪。
於波羅市迦因復有二種：一、重，二、輕。
此中重者應從大眾說悔其罪〔大眾者，謂界內盡集〕。
言輕者下至四人，壇場中當說其罪。
僧伽伐尸沙因罪亦有二種：一、重，一、輕。
此中重者上至四人壇場應說其罪，輕者應對一人如法除罪。
波逸底迦、突色訖里多前因之罪，准前應作，
眾多大小覆藏之罪，咸應說悔。」
根本說一切有部百一羯磨卷第六
 ^482c9
