佛說彌勒菩薩發願王偈
translator:: 內閣掌譯西番蒙古諸文西番學總管儀賓工布查布譯
jing:: 
梵語：阿〔喇〕鴉黑〔厄答〕喇巴呢〔達哈〕阿納喇
〔阿〕雜〔阿〕 ^600c17

華言：聖彌勒願王 ^600c19

敬禮一切諸佛菩薩摩訶薩 ^600c20

佛告阿難：「夫彌勒菩薩摩訶薩，往昔誓行菩提行時，
晝夜六時，偏袒右肩、右膝著地，合掌恭敬而發如是願文：
　　「敬禮一切佛，及具天眼仙，
　　菩薩摩訶薩，并諸聲聞眾。
　　令避惡趣#CB01092;，而示涅槃路，
　　引入無老死，敬禮菩提心。
　　我由無明心，所作一切罪，
　　今於佛面前，懺悔盡無餘。
　　自我三業門，所積資糧福，
　　是我普慧種，願我道無盡。
　　十方諸國中，所有供養佛，
　　佛昔隨喜者，我今皆隨喜。
　　懺悔一切罪，隨喜諸善根，
　　敬禮一切佛，願得大智慧。
　　十方一切處，所有大菩薩，
　　止於十地者，請速等正覺。
　　既證圓覺心，降伏諸魔軍，
　　為利諸有情，願請轉法輪。
　　以大法鼓音，度眾生苦際，
　　願經無量劫，常住世說法。
　　祈運大悲智，慈濟諸有情，
　　陷溺貪欲澤，恩愛所纏縛。
　　眾生被障礙，諸佛不憎捐，
　　慈悲諸含識，拔出三有海。
　　一切三世佛，所行諸道法，
　　我今皆隨學，願證菩提道。
　　同登六彼岸，度六道眾生，
　　證得六神通，願成無上道。
　　無生及本源，無處無自性，
　　悟此真空理，無智亦無得。
　　無命無眾生，無背無取向，
　　願達無我法，即等大仙佛。
　　願不住二執，所攝一切物，
　　為利益眾生，不悋行布施。
　　物種侈靡盛，我應用豐足，
　　物性等空寂，圓滿布施度。
　　所受止作品，無瑕最清淨，
　　及無癡矜慢，圓滿戒律度。
　　如地水火風，四大無觸背，
　　侵犯靡瞋恨，圓滿忍辱度。
　　發心始終勤，恒喜不懈弛，
　　身心勇猛力，圓滿精進度。
　　調伏正定聚，如幻三摩地，
　　金剛禪那等，圓滿靜慮度。
　　三種解脫門，三時平等法，
　　聞思修明了，圓滿智慧度。
　　諸佛所稱讚，熾盛光赫奕，
　　勤修菩薩行，圓滿自他志。
　　行此菩提道，名稱慈氏子，
　　圓滿六度行，超於十地位。」
　　「我以此善願眾生，命終速往兜率宮，
　　受生皆於見法閣，即為慈氏之長子。
　　十地自在降閻浮，證得十力大位時，
　　願受妙法甘露味，圓滿佛行盡無餘。
　　從此命終承願力，即得上生兜率天，
　　忻慶奉事慈氏尊，速得承授菩提記。」 ^600c21

「阿難當知，慈氏菩薩摩訶薩如此以實善巧修淨行業，
道路平順而獲無上菩提，成等正覺，成就真實大方便門。」
w::  ^601b20

按：此經於漢藏未見，而番本亦無出。
然西國諸賢頗有註解，且普同作為恒常功課，
與〈華嚴行願品〉、〈三十五佛行願品〉，稱為三種大懺願。
愚略擬之。蓋初自梵文譯時，或于彌勒上生、下生等經節取切要者也。
今時海內清寧，三教並盛，資用不乏，人民向善者多，近來常聞修建龍華會者。
憶為或有欲持誦者，因特譯出漢文，便於信氏誦讀仰祈。 ^601b23

聖慈加護廣布流通為願焉。 ^601c3

　〔乾隆八年正月吉日翻竟於廣仁彌勒院〕
 ^601c4
