
jing:: 七佛俱胝佛母心大准提陀羅尼法
translator:: 唐善無畏奉　詔譯
　　獨部別行 ^186b10

^mc-A5A9那^mc-A5F0麼^mc-A67A颯^mc-CEE4哆^mc-E040喃去聲^mc-A67A三^mc-A8A6藐^mc-DA40三^mc-E3AD勃^mc-D9FA佗^mc-A448俱^mc-A4DC胝^mc-E040喃去聲^mc-A557怛^mc-DA4A姪也二合^mc-A564他^mc-DA42唵^mc-A47C折^mc-A650戾^mc-E1D3主^mc-A650戾^mc-A47D准^mc-D9FC提^mc-B065娑嚩二合^mc-A6A9訶 ^186b11

總攝二十五部大曼荼羅尼印。
以二手無名指小指相叉於內，二中指直竪相拄，
二頭指屈附二中指第一節，二母指捻左右手無名指中節。
若有召請，二頭指來去。 ^186b17

佛言：「此呪印能滅十惡、五逆一切重罪，
成就一切白法，具戒清潔速得菩提。
若在家人，縱不斷酒肉妻子，但依我法無不成就。」 ^186b20

佛言：「若求成就，先依壇法，不同諸部廣修供養，
堀地，香泥塗之。所建立以一面淨鏡未曾用者，
於佛像前，月十五日夜隨力供養，燒安悉香及清淨水。
先當靜心無所思惟，然後結印誦呪，呪鏡一百八遍，
以囊匣盛鏡，常得將隨身。
後欲念誦，但以此鏡置於面前結印誦呪，依鏡為壇即得成就。」 ^186b23

佛言：「欲持此呪，於十五日夜清淨澡浴著新淨衣，
面向東方半跏正坐，置鏡在前，隨有香華清淨水諸物。
先當靜心絕思，然後結印印於心上，誦此呪一百八遍。
誦此呪時，能使短命眾生還得增壽。
加摩羅疾尚得除差，何況餘病，若不消差無有是處。」 ^186c1

佛言：「若人一心靜思，誦滿二十萬遍四十六十萬遍，世出世法無不稱遂。」 ^186c6

佛言：「若在家人，平旦清水漱口，未葷血時，
面向東方對鏡結印，誦呪一百八遍。
如是不斷四十九日，有吉祥事。
准提菩薩令二聖者常隨其人，心有所念皆於耳邊一一具說。」 ^186c8

佛言：「短命多病眾生，月十五日夜燒安悉香，
誦呪結印一百八遍，魔鬼失心野狐惡病，
皆於鏡中現其本身，殺放隨意更再不來，增壽無量。」 ^186c12

佛言：「若人無福德相，求官不遷，對鏡常誦此呪，福德官當能稱遂。」 ^186c15

佛言：「若人欲有所作，先當思惟准提聖者，
正念此呪具滿七遍，端身，少頃其身自然搖動，即知能遂及以吉慶。
若身剛強向前向後，即知不遂必有災難。」
佛言：「欲知此法成不成，依法誦呪具滿七日，
便於夢中見佛菩薩及以華菓，口吐黑物、
後喫白物，即知成就。」 ^186c17

佛言：「此陀羅尼有大勢力，至心誦持必當自證，
能令枯樹生華，何況世間果報。
若常誦持，水火刀兵、怨家毒藥皆不能害。
若卒為鬼神傷死，結印誦呪七遍，以印印心，皆令却活。
舍宅不安、鬼神作禍，呪土四塊鎮之即去。」 ^186c23

佛言：「若人六親不和、不相愛念，依法誦呪所向和合，
聞名見身皆生歡喜，凡所求無不遂心。
況能結齊具戒，一心清淨依法誦持，不轉此身即證菩提有大功力。」 ^187a4

佛言：「若人欲長生，於古塔及深山中或淨房內依鏡為壇，
具滿二四六十萬遍，青蓮華和安悉香燒，
於睡夢中夢食仙藥或授仙方，或於鏡中有五色光，
光中有藥，隨意取食即得長生。」 ^187a7

佛言：「若依法誦持一心精勤，功力說不可盡。
此壇鏡法不得人見，若見即不好、不成畢，須密之。
此法不可說，自當證知。
隨意所求，速得成就，受勝妙樂。」
七佛俱胝佛母心大準提陀羅尼法
w::  ^187a12

　一校畢　　　　　　　　　　慈順
 ^187a17
