
hui:: 
pin:: 
###  31
大般若波羅蜜多經卷第一百三十三
三藏法師玄奘奉　詔譯
初分校量功德品第三十之三十一
「復次，憍尸迦！置贍部洲諸有情類。
若善男子、善女人等教贍部洲、東勝身洲諸有情類皆令修學四靜慮、
四無量、四無色定、五神通，於意云何？
是善男子、善女人等由此因緣得福多不？」 ^724b7

天帝釋言：「甚多！世尊！
甚多！善逝！」
佛言：「憍尸迦！若善男子、善女人等書寫如是甚深般若波羅蜜多施他讀誦，
若轉書寫、廣令流布，是善男子、善女人等所獲福聚甚多於前。
何以故？憍尸迦！如是般若波羅蜜多祕密藏中，
廣說一切無漏之法，聲聞種性補特伽羅修學此法，
速入聲聞正性離生，得預流果、得一來果、
得不還果、得阿羅漢果；獨覺種性補特伽羅修學此法，
速入獨覺正性離生，漸次證得獨覺菩提；
菩薩種性補特伽羅修學此法，速入菩薩正性離生，
漸次修行諸菩薩行，證得無上正等菩提。 ^724b11

「憍尸迦！如是般若波羅蜜多祕密藏中，
廣說一切無漏法者，所謂布施波羅蜜多、
淨戒波羅蜜多、安忍波羅蜜多、精進波羅蜜多、
靜慮波羅蜜多、般若波羅蜜多，內空、外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空，真如、法界、法性、不虛妄性、
不變異性、平等性、離生性、法定、法住、實際、
虛空界、不思議界，無漏四靜慮、四無量、
四無色定，八解脫、八勝處、九次第定、十遍處，
四念住、四正斷、四神足、五根、五力、七等覺支、
八聖道支，空解脫門、無相解脫門、無願解脫門，
五眼、六神通，佛十力、四無所畏、四無礙解、
大慈、大悲、大喜、大捨、十八佛不共法，一切智、
道相智、一切相智，一切陀羅尼門、一切三摩地門，
及餘無量無邊佛法，皆是此中所說一切無漏之法。 ^724b22

「憍尸迦！若善男子、善女人等教一有情住預流果，
所獲福聚猶勝教化南贍部洲、東勝身洲諸有情類皆令修學四靜慮、
四無量、四無色定、五神通。
何以故？憍尸迦！諸有修行四靜慮、四無量、
四無色定、五神通不免地獄、傍生、鬼趣，
若諸有情住預流果便得永脫三惡趣故，
況教令住一來、不還、阿羅漢果所獲福聚而不勝彼！ ^724c10

「憍尸迦！若善男子、善女人等教贍部洲、
東勝身洲諸有情類皆住預流、一來、不還、
阿羅漢果，所獲福聚不如有人教一有情令其安住獨覺菩提。
何以故？憍尸迦！獨覺菩提所有功德勝預流等百千倍故。 ^724c17

「憍尸迦！若善男子、善女人等教贍部洲、
東勝身洲諸有情類皆令安住獨覺菩提，所獲福聚不如有人教一有情令趣無上正等菩提。
何以故？憍尸迦！若教有情令趣無上正等菩提，則令世間佛眼不斷。 ^724c21

「所以者何？由有菩薩摩訶薩故，便有預流、
一來、不還、阿羅漢果、獨覺菩提；由有菩薩摩訶薩故，
便有如來、應、正等覺證得無上正等菩提；
由有菩薩摩訶薩故，便有佛寶、法寶、僧寶，一切世間歸依供養。
以是故，憍尸迦！一切世間若天、若魔、若梵、
若沙門、若婆羅門及阿素洛、人非人等，
應以無量上妙華鬘、塗散等香、衣服、瓔珞、
寶幢、幡蓋、眾妙、珍奇、伎樂、燈明，盡諸所有供養恭敬、尊重讚歎菩薩摩訶薩。 ^724c26

「憍尸迦！由此當知若善男子、善女人等書寫如是甚深般若波羅蜜多施他讀誦，
若轉書寫、廣令流布，所獲福聚勝前福聚無量無邊。
何以故？如是般若波羅蜜多祕密藏中，
廣說一切世、出世間勝善法故。 ^725a6

「由此般若波羅蜜多祕密藏中所說法故，
世間便有剎帝利大族、婆羅門大族、長者大族、
居士大族施設可得；由此般若波羅蜜多祕密藏中所說法故，
世間便有四大王眾天、三十三天、夜摩天、
覩史多天、樂變化天、他化自在天施設可得；
由此般若波羅蜜多祕密藏中所說法故，
世間便有梵眾天、梵輔天、梵會天、大梵天施設可得；
由此般若波羅蜜多祕密藏中所說法故，
世間便有光天、少光天、無量光天、極光淨天施設可得；
由此般若波羅蜜多祕密藏中所說法故，
世間便有淨天、少淨天、無量淨天、遍淨天施設可得；
由此般若波羅蜜多祕密藏中所說法故，
世間便有廣天、少廣天、無量廣天、廣果天施設可得；
由此般若波羅蜜多祕密藏中所說法故，
世間便有無繁天、無熱天、善現天、善見天、
色究竟天施設可得；由此般若波羅蜜多祕密藏中所說法故，
世間便有空無邊處天、識無邊處天、無所有處天、
非想非非想處天施設可得；由此般若波羅蜜多祕密藏中所說法故，
世間便有布施波羅蜜多、淨戒波羅蜜多、
安忍波羅蜜多、精進波羅蜜多、靜慮波羅蜜多、
般若波羅蜜多施設可得；由此般若波羅蜜多祕密藏中所說法故，
世間便有內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空施設可得；
由此般若波羅蜜多祕密藏中所說法故，
世間便有真如、法界、法性、不虛妄性、不變異性、
平等性、離生性、法定、法住、實際、虛空界、
不思議界施設可得；由此般若波羅蜜多祕密藏中所說法故，
世間便有苦聖諦、集聖諦、滅聖諦、道聖諦施設可得；
由此般若波羅蜜多祕密藏中所說法故，
世間便有四靜慮、四無量、四無色定施設可得；
由此般若波羅蜜多祕密藏中所說法故，
世間便有八解脫、八勝處、九次第定、十遍處施設可得；
由此般若波羅蜜多祕密藏中所說法故，
世間便有四念住、四正斷、四神足、五根、
五力、七等覺支、八聖道支施設可得；由此般若波羅蜜多祕密藏中所說法故，
世間便有空解脫門、無相解脫門、無願解脫門施設可得；
由此般若波羅蜜多祕密藏中所說法故，
世間便有五眼、六神通施設可得；由此般若波羅蜜多祕密藏中所說法故，
世間便有佛十力、四無所畏、四無礙解、
大慈、大悲、大喜、大捨、十八佛不共法施設可得；
由此般若波羅蜜多祕密藏中所說法故，
世間便有無忘失法、恒住捨性施設可得；
由此般若波羅蜜多祕密藏中所說法故，
世間便有一切智、道相智、一切相智施設可得；
由此般若波羅蜜多祕密藏中所說法故，
世間便有一切陀羅尼門、一切三摩地門施設可得；
由此般若波羅蜜多祕密藏中所說法故，
世間便有預流、一來、不還、阿羅漢及預流向預流果、
一來向一來果、不還向不還果、阿羅漢向阿羅漢果施設可得；
由此般若波羅蜜多祕密藏中所說法故，
世間便有獨覺及獨覺菩提施設可得；
由此般若波羅蜜多祕密藏中所說法故，
世間便有一切菩薩摩訶薩及諸菩薩摩訶薩行施設可得；
由此般若波羅蜜多祕密藏中所說法故，
世間便有一切如來、應、正等覺及諸佛無上正等菩提施設可得。 ^725a10

「復次，憍尸迦！置贍部洲、東勝身洲諸有情類。
若善男子、善女人等教贍部洲、東勝身洲、
西牛貨洲諸有情類皆令修學四靜慮、
四無量、四無色定、五神通，於意云何？
是善男子、善女人等由此因緣得福多不？」 ^725c15

天帝釋言：「甚多！世尊！
甚多！善逝！」 ^725c19

佛言：「憍尸迦！若善男子、善女人等書寫如是甚深般若波羅蜜多施他讀誦，
若轉書寫、廣令流布，是善男子、善女人等所獲福聚甚多於前。
何以故？憍尸迦！如是般若波羅蜜多祕密藏中，
廣說一切無漏之法，聲聞種性補特伽羅修學此法，
速入聲聞正性離生，得預流果、得一來果、
得不還果、得阿羅漢果；獨覺種性補特伽羅修學此法，
速入獨覺正性離生，漸次證得獨覺菩提；
菩薩種性補特伽羅修學此法，速入菩薩正性離生，
漸次修行諸菩薩行，證得無上正等菩提。 ^725c20

「憍尸迦！如是般若波羅蜜多祕密藏中，
廣說一切無漏法者，所謂布施波羅蜜多、
淨戒波羅蜜多、安忍波羅蜜多、精進波羅蜜多、
靜慮波羅蜜多、般若波羅蜜多，內空、外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空，真如、法界、法性、不虛妄性、
不變異性、平等性、離生性、法定、法住、實際、
虛空界、不思議界，無漏四靜慮、四無量、
四無色定，八解脫、八勝處、九次第定、十遍處，
四念住、四正斷、四神足、五根、五力、七等覺支、
八聖道支，空解脫門、無相解脫門、無願解脫門，
五眼、六神通，佛十力、四無所畏、四無礙解、
大慈、大悲、大喜、大捨、十八佛不共法，一切智、
道相智、一切相智，一切陀羅尼門、一切三摩地門，
及餘無量無邊佛法，皆是此中所說一切無漏之法。 ^726a1

「憍尸迦！若善男子、善女人等教一有情住預流果，
所獲福聚猶勝教化南贍部洲、東勝身洲、
西牛貨洲諸有情類皆令修學四靜慮、
四無量、四無色定、五神通。
何以故？憍尸迦！諸有修行四靜慮、四無量、
四無色定、五神通不免地獄、傍生、鬼趣，
若諸有情住預流果便得永脫三惡趣故，
況教令住一來、不還、阿羅漢果所獲福聚而不勝彼！ ^726a18

「憍尸迦！若善男子、善女人等教贍部洲、
東勝身洲、西牛貨洲諸有情類皆住預流、
一來、不還、阿羅漢果，所獲福聚不如有人教一有情令其安住獨覺菩提。
何以故？憍尸迦！獨覺菩提所有功德勝預流等百千倍故。 ^726a26

「憍尸迦！若善男子、善女人等教贍部洲、
東勝身洲、西牛貨洲諸有情類皆令安住獨覺菩提，所獲福聚不如有人教一有情令趣無上正等菩提。
何以故？憍尸迦！若教有情令趣無上正等菩提，則令世間佛眼不斷。 ^726b1

「所以者何？由有菩薩摩訶薩故，便有預流、
一來、不還、阿羅漢果、獨覺菩提；由有菩薩摩訶薩故，
便有如來、應、正等覺證得無上正等菩提；
由有菩薩摩訶薩故，便有佛寶、法寶、僧寶，一切世間歸依供養。
以是故，憍尸迦！一切世間若天、若魔、若梵、
若沙門、若婆羅門及阿素洛、人非人等，
應以無量上妙華鬘、塗散等香、衣服、瓔珞、
寶幢、幡蓋、眾妙、珍奇、伎樂、燈明，盡諸所有供養恭敬、尊重讚歎菩薩摩訶薩。 ^726b6

「憍尸迦！由此當知若善男子、善女人等書寫如是甚深般若波羅蜜多施他讀誦，
若轉書寫、廣令流布，所獲福聚勝前福聚無量無邊。
何以故？如是般若波羅蜜多祕密藏中，
廣說一切世、出世間勝善法故。 ^726b15

「由此般若波羅蜜多祕密藏中所說法故，
世間便有剎帝利大族、婆羅門大族、長者大族、
居士大族施設可得；由此般若波羅蜜多祕密藏中所說法故，
世間便有四大王眾天、三十三天、夜摩天、
覩史多天、樂變化天、他化自在天施設可得；
由此般若波羅蜜多祕密藏中所說法故，
世間便有梵眾天、梵輔天、梵會天、大梵天施設可得；
由此般若波羅蜜多祕密藏中所說法故，
世間便有光天、少光天、無量光天、極光淨天施設可得；
由此般若波羅蜜多祕密藏中所說法故，
世間便有淨天、少淨天、無量淨天、遍淨天施設可得；
由此般若波羅蜜多祕密藏中所說法故，
世間便有廣天、少廣天、無量廣天、廣果天施設可得；
由此般若波羅蜜多祕密藏中所說法故，
世間便有無繁天、無熱天、善現天、善見天、
色究竟天施設可得；由此般若波羅蜜多祕密藏中所說法故，
世間便有空無邊處天、識無邊處天、無所有處天、
非想非非想處天施設可得；由此般若波羅蜜多祕密藏中所說法故，
世間便有布施波羅蜜多、淨戒波羅蜜多、
安忍波羅蜜多、精進波羅蜜多、靜慮波羅蜜多、
般若波羅蜜多施設可得；由此般若波羅蜜多祕密藏中所說法故，
世間便有內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空施設可得；
由此般若波羅蜜多祕密藏中所說法故，
世間便有真如、法界、法性、不虛妄性、不變異性、
平等性、離生性、法定、法住、實際、虛空界、
不思議界施設可得；由此般若波羅蜜多祕密藏中所說法故，
世間便有苦聖諦、集聖諦、滅聖諦、道聖諦施設可得；
由此般若波羅蜜多祕密藏中所說法故；
世間便有四靜慮、四無量、四無色定施設可得；
由此般若波羅蜜多祕密藏中所說法故，
世間便有八解脫、八勝處、九次第定、十遍處施設可得；
由此般若波羅蜜多祕密藏中所說法故，
世間便有四念住、四正斷、四神足、五根、
五力、七等覺支、八聖道支施設可得；由此般若波羅蜜多祕密藏中所說法故，
世間便有空解脫門、無相解脫門、無願解脫門施設可得；
由此般若波羅蜜多祕密藏中所說法故，
世間便有五眼、六神通施設可得；由此般若波羅蜜多祕密藏中所說法故，
世間便有佛十力、四無所畏、四無礙解、
大慈、大悲、大喜、大捨、十八佛不共法施設可得；
由此般若波羅蜜多祕密藏中所說法故，
世間便有無忘失法、恒住捨性施設可得；
由此般若波羅蜜多祕密藏中所說法故，
世間便有一切智、道相智、一切相智施設可得；
由此般若波羅蜜多祕密藏中所說法故，
世間便有一切陀羅尼門、一切三摩地門施設可得；
由此般若波羅蜜多祕密藏中所說法故，
世間便有預流、一來、不還、阿羅漢及預流向預流果、
一來向一來果、不還向不還果、阿羅漢向阿羅漢果施設可得；
由此般若波羅蜜多祕密藏中所說法故，
世間便有獨覺及獨覺菩提施設可得；
由此般若波羅蜜多祕密藏中所說法故，
世間便有一切菩薩摩訶薩及諸菩薩摩訶薩行施設可得；
由此般若波羅蜜多祕密藏中所說法故，
世間便有一切如來、應、正等覺及諸佛無上正等菩提施設可得。 ^726b20

「復次，憍尸迦！置贍部洲、東勝身洲、西牛貨洲諸有情類。
若善男子、善女人等教贍部洲、東勝身洲、
西牛貨洲、北俱盧洲諸有情類皆令修學四靜慮、
四無量、四無色定、五神通，於意云何？
是善男子、善女人等由此因緣得福多不？」 ^727a25

天帝釋言：「甚多！世尊！
甚多！善逝！」
佛言：「憍尸迦！若善男子、善女人等書寫如是甚深般若波羅蜜多施他讀誦，
若轉書寫、廣令流布，是善男子、善女人等所獲福聚甚多於前。
何以故？憍尸迦！如是般若波羅蜜多祕密藏中，
廣說一切無漏之法，聲聞種性補特伽羅修學此法，
速入聲聞正性離生，得預流果、得一來果、
得不還果、得阿羅漢果；獨覺種性補特伽羅修學此法，
速入獨覺正性離生，漸次證得獨覺菩提；
菩薩種性補特伽羅修學此法，速入菩薩正性離生，
漸次修行諸菩薩行，證得無上正等菩提。 ^727b1

「憍尸迦！如是般若波羅蜜多祕密藏中，
廣說一切無漏法者，所謂布施波羅蜜多、
淨戒波羅蜜多、安忍波羅蜜多、精進波羅蜜多、
靜慮波羅蜜多、般若波羅蜜多，內空、外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空，真如、法界、法性、不虛妄性、
不變異性、平等性、離生性、法定、法住、實際、
虛空界、不思議界，無漏四靜慮、四無量、
四無色定，八解脫、八勝處、九次第定、十遍處，
四念住、四正斷、四神足、五根、五力、七等覺支、
八聖道支，空解脫門、無相解脫門、無願解脫門，
五眼、六神通，佛十力、四無所畏、四無礙解、
大慈、大悲、大喜、大捨、十八佛不共法，一切智、
道相智、一切相智，一切陀羅尼門、一切三摩地門，
及餘無量無邊佛法，皆是此中所說一切無漏之法。 ^727b12

「憍尸迦！若善男子、善女人等教一有情住預流果，
所獲福聚猶勝教化南贍部洲、東勝身洲、
西牛貨洲、北俱盧洲諸有情類皆令修學四靜慮、
四無量、四無色定、五神通。
何以故？憍尸迦！諸有修行四靜慮、四無量、
四無色定、五神通不免地獄、傍生、鬼趣，
若諸有情住預流果便得永脫三惡趣故，
況教令住一來、不還、阿羅漢果所獲福聚而不勝彼！ ^727b29

「憍尸迦！若善男子、善女人等教贍部洲、
東勝身洲、西牛貨洲、北俱盧洲諸有情類皆住預流、
一來、不還、阿羅漢果，所獲福聚不如有人教一有情令其安住獨覺菩提。
何以故？憍尸迦！獨覺菩提所有功德勝預流等百千倍故。 ^727c8

「憍尸迦！若善男子、善女人等教贍部洲、
東勝身洲、西牛貨洲、北俱盧洲諸有情類皆令安住獨覺菩提，
所獲福聚不如有人教一有情令趣無上正等菩提。
何以故？憍尸迦！若教有情令趣無上正等菩提，則令世間佛眼不斷。 ^727c13

「所以者何？由有菩薩摩訶薩故，便有預流、
一來、不還、阿羅漢果、獨覺菩提；由有菩薩摩訶薩故，
便有如來、應、正等覺證得無上正等菩提；
由有菩薩摩訶薩故，便有佛寶、法寶、僧寶，一切世間歸依供養。
以是故，憍尸迦！一切世間若天、若魔、若梵、
若沙門、若婆羅門及阿素洛、人非人等，
應以無量上妙華鬘、塗散等香、衣服、纓絡、
寶幢、幡蓋、眾妙、珍奇、伎樂、燈明，盡諸所有供養恭敬、尊重讚歎菩薩摩訶薩。 ^727c18

「憍尸迦！由此當知若善男子、善女人等書寫如是甚深般若波羅蜜多施他讀誦，
若轉書寫、廣令流布，所獲福聚勝前福聚無量無邊。
何以故？如是般若波羅蜜多祕密藏中，
廣說一切世、出世間勝善法故。 ^727c26

「由此般若波羅蜜多祕密藏中所說法故，
世間便有剎帝利大族、婆羅門大族、長者大族、
居士大族施設可得；由此般若波羅蜜多祕密藏中所說法故，
世間便有四大王眾天、三十三天、夜摩天、
覩史多天、樂變化天、他化自在天施設可得；
由此般若波羅蜜多祕密藏中所說法故，
世間便有梵眾天、梵輔天、梵會天、大梵天施設可得；
由此般若波羅蜜多祕密藏中所說法故，
世間便有光天、少光天、無量光天、極光淨天施設可得；
由此般若波羅蜜多祕密藏中所說法故，
世間便有淨天、少淨天、無量淨天、遍淨天施設可得；
由此般若波羅蜜多祕密藏中所說法故，
世間便有廣天、少廣天、無量廣天、廣果天施設可得；
由此般若波羅蜜多祕密藏中所說法故，
世間便有無繁天、無熱天、善現天、善見天、
色究竟天施設可得；由此般若波羅蜜多祕密藏中所說法故，
世間便有空無邊處天、識無邊處天、無所有處天、
非想非非想處天施設可得；由此般若波羅蜜多祕密藏中所說法故，
世間便有布施波羅蜜多、淨戒波羅蜜多、
安忍波羅蜜多、精進波羅蜜多、靜慮波羅蜜多、
般若波羅蜜多施設可得；由此般若波羅蜜多祕密藏中所說法故，
世間便有內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空施設可得；
由此般若波羅蜜多祕密藏中所說法故，
世間便有真如、法界、法性、不虛妄性、不變異性、
平等性、離生性、法定、法住、實際、虛空界、
不思議界施設可得；由此般若波羅蜜多祕密藏中所說法故，
世間便有苦聖諦、集聖諦、滅聖諦、道聖諦施設可得；
由此般若波羅蜜多祕密藏中所說法故，
世間便有四靜慮、四無量、四無色定施設可得；
由此般若波羅蜜多祕密藏中所說法故，
世間便有八解脫、八勝處、九次第定、十遍處施設可得；
由此般若波羅蜜多祕密藏中所說法故，
世間便有四念住、四正斷、四神足、五根、
五力、七等覺支、八聖道支施設可得；由此般若波羅蜜多祕密藏中所說法故，
世間便有空解脫門、無相解脫門、無願解脫門施設可得；
由此般若波羅蜜多祕密藏中所說法故，
世間便有五眼、六神通施設可得；由此般若波羅蜜多祕密藏中所說法故，
世間便有佛十力、四無所畏、四無礙解、
大慈、大悲、大喜、大捨、十八佛不共法施設可得；
由此般若波羅蜜多祕密藏中所說法故，
世間便有無忘失法、恒住捨性施設可得；
由此般若波羅蜜多祕密藏中所說法故，
世間便有一切智、道相智、一切相智施設可得；
由此般若波羅蜜多祕密藏中所說法故，
世間便有一切陀羅尼門、一切三摩地門施設可得；
由此般若波羅蜜多祕密藏中所說法故，
世間便有預流、一來、不還、阿羅漢及預流向預流果、
一來向一來果、不還向不還果、阿羅漢向阿羅漢果施設可得；
由此般若波羅蜜多祕密藏中所說法故，
世間便有獨覺及獨覺菩提施設可得；
由此般若波羅蜜多祕密藏中所說法故，
世間便有一切菩薩摩訶薩及諸菩薩摩訶薩行施設可得；
由此般若波羅蜜多祕密藏中所說法故，
世間便有一切如來、應、正等覺及諸佛無上正等菩提施設可得。
大般若波羅蜜多經卷第一百三十三
 ^728a2
