
jing:: 佛說秘密三昧大教王經卷第四
translator:: 西天譯經三藏朝奉大夫試光祿卿傳法大師賜紫臣施護等奉　詔譯
爾時，金剛手菩薩摩訶薩又復宣說妙樂金剛祕密大曼拏羅頌曰：
　　「內外曼拏羅相分，悉依大曼拏羅法，
　　中心依法安本尊，所謂金剛薩埵像，
　　或用雕鏤、或鑄造、或塑、或畫當隨應，
　　結加趺坐具威容，執金剛杵高舉勢，
　　面現喜相身月色，赫奕焰光遍圍繞，
　　諸佛寶鬘等莊嚴，及諸瓔珞為嚴飾。
　　菩薩前後及左右，依法應畫四大士，
　　黃、赤、白、黑當隨方，各執本部標幟等。
　　前安意生金剛尊，勇執金剛器仗相；
　　右安枳里枳羅尊，現踰始多善愛相；
　　後安念金剛大尊，竪立仙幢表剎相；
　　左安欲自在聖尊，現彼金剛高舉相。
　　輪隅復安四菩薩，香華燈塗供養尊，
　　外隅色聲香味尊，四門鉤索鎖鈴等。
　　禰踰賀半當安置，箭等隨應諸標幟，
　　隅外復安四賢瓶，插金剛枝滿盛水。
　　布壇場已作法者，飾妙華鬘香塗身，
　　著赤色衣淨莊嚴，入壇應結高舉印。
　　入已先當遍頂禮，次作金剛嬉戲相，
　　左手為拳右如鉤，成請召印大明曰： ^458b13

「唵〔引〕摩賀〔引〕蘇珂嚩日囉〔二合〕薩埵〔引〕
野〔引〕呬　尸〔引〕竭囕〔二合〕摩賀〔引〕三摩野怛埵摩耨三摩
〔二合〕囉〔二〕　鉢囉〔二合〕沒#CB00833;鉢囉
〔二合〕沒#CB00833;〔三〕　蘇囉多薩怛鑁
〔三合〕三摩〔引〕吠〔引〕舍〔四〕　薩哩嚩〔二合〕
迦〔引〕野嚩〔引〕枳唧〔二合〕多嚩日哩〔二合引〕
毘踰〔二合引〕〔五〕　婆誐鑁那那〔引〕禰儞馱那薩埵
〔六〕〔合〕　薩哩嚩〔二合〕悉提孕〔二合〕彌鉢囉
〔二合〕野蹉〔七〕　遏怛囉〔二合〕曼拏梨〔引〕
三摩野摩耨播〔引〕羅野〔八〕　伊沙怛網
〔二合引〕阿〔引〕訖哩〔二合〕沙也〔二合〕〔九〕　鉢囉
〔二合〕吠〔引〕舍三摩曳〔引〕哩嚩〔二合〕特嚩
〔二合引〕〔十〕　嚩尸〔引〕羯嚕彌昧母捺囉
〔二合〕鉢乃〔引〕〔十一〕　#CB00763;吽
〔引〕鑁〔引〕呼〔引〕〔十二〕」 ^458c6

說是大明已，復說金剛根本無性法門頌曰：
　　「然後本尊大金剛，以真實理而警說，
　　隨樂妙樂即真實，一切自在法成就。 ^458c17

「然後阿闍梨令弟子依法右手作金剛拳安於腰側，左手持華入曼拏羅。
入已，授此祕密真實三昧頌曰：
　　「『諸佛常住妙樂法，即金剛手大樂門，
　　一切從是大樂生，應當尊敬如父想。』 ^458c21

「復授此大明曰： ^458c26

「唵〔引〕蘇囉多嚩日囉〔二合〕發吒〔半音〕〔一句〕 ^458c27

「授是大明已，復與誓誡言：『若有違越此金剛手三昧者，
我以不空明呪當作摧伏，令彼一切生中皆悉破壞。』
如是言已，令其弟子頂禮賢聖。
次當授與五智金剛杵，然後乃為授其灌頂。
作灌頂已，復為立名金剛灌頂，即誦此金剛灌頂大明曰： ^458c28

「唵〔引〕嚩日囉〔二合引〕提鉢底埵〔一句〕　何毘詵左
〔引〕彌〔二〕　摩賀〔引〕蘇珂嚩日囉〔二合〕達囉係
〔引〕嚩日囉〔二合〕那〔引〕摩呼〔引〕〔三〕 ^459a5

「若作灌頂法時，誦此大明隨稱彼名而用作法。
所言金剛灌頂者，謂於一切曼拏羅中，
獲得大樂甘露金剛水，灌注心頂故，說名為金剛灌頂。
作是灌頂時，所有本部供養法、本部入壇印、及拋華等事皆如本法說。 ^459a8

「復次，頌曰：
　　「『隨入一切壇場中，所得果報悉最上，
　　大士所說常諦聽，即得金剛大樂法。』 ^459a12

「最上果報者，所謂獲得諸隱身法，不為惡魔而來侵嬈。
設使造作諸非橫事亦得成就，況復一切勝成就邪？
復得一切具足、增長一切智慧、成辦一切事業。
如上所說，皆是金剛手真實之言。 ^459a16

「又復，修此法者，隨其力能、隨所樂欲，一切上味飲食、
華鬘、諸妙樂具所應受用者，常悉安置奉獻本尊，或自受用皆無障礙。
何以故？此名金剛薩埵大樂法故。 ^459a20

「此名金剛妙樂曼拏羅。
　　「復次我今當宣說，畢竟常住成就法，
　　現生若得此法者，彼能成就畢竟常。
　　如是菩薩諸大士，雖處輪迴而不著，
　　廣利無邊諸眾生，不入涅槃善施作。
　　欲求本尊成就者，當住妙樂勝境中，
　　祕密供養普獻陳，作大鉤召而廣集。
　　後結祕密大印契，次詠妙樂金剛歌，
　　作持誦事表了已，得金剛手勝成就。
　　如是一切所欲心，一切成就自在樂，
　　後成大執金剛王，得已不老而不死。
　　若入曼拏羅中間，一稱大明獲大樂，
　　諸勝成就若欲成，一切最上皆成就。 ^459a24

「此名最上祕密大三昧邪真實儀軌。」 ^459b8

爾時，最初集會彼諸如來——通達一切教者——眾牟尼尊以祕密義俱問金剛手菩薩摩訶薩言：
　　「汝說最初妙歌音，而彼歌音何所表？
　　大三昧邪真實理，汝具大慧今當說。
　　云何當說曼拏羅？
　入者當得何果利？
　　云何金剛阿闍梨，所作一切成就事？
　　云何最初金剛杵，而為一切標幟相？
　　云何解說彼印義？
　云何結印及成就？
　　云何祕密供養事、及彼金剛供養法、
　　香華燈塗供養儀？
　是中隨應分別說。
　　云何本尊成就法？
　云何持誦及法用？
　　何人不得成就法？
　尠福者得又云何？
　　此等真實祕密門，隨諸所問汝應說，
　　令修行者現生中，常得一切大成就。」 ^459b9

爾時，金剛手菩薩摩訶薩為欲圓滿一切如來殊勝願故，
隨應答此祕密法門：
　　「所言最初歌音者，此表初義或表愛，
　　法中隨力用莊嚴，乃說吽字為歌詠。
　　我金剛手祕密心，最初以此為妙歌，
　　一切成就悉令成，是故以此表大愛。
　　真實曼拏羅法用，金剛賢聖眾圍繞，
　　安立執金剛大尊，一切妙樂成就者。」 ^459b23

此答第一問，廣如大儀軌中說。 ^459c2

「所言大三昧邪真實理者：
　　「彼大金剛大薩埵，共立金剛薩埵名，
　　而此最上大三昧，一切諸佛不違越。
　　即彼根本無性法，是為三昧真實門，
　　金剛大樂普賢身，三界同悟本真覺。
　　如是最初器世間，及彼眾生諸心行，
　　金剛真實性所持，一切所作亦如是。
　　若不解此真實理、又不能具淨信財，
　　彼求成就久難成；若具信者速成就。」 ^459c3

此答第二問。 ^459c12

「所言曼拏羅者：
　　「隨處隨說如儀軌，隨同行人同所依，
　　大三昧邪真實等，彼諸大士依法畫。
　　諸佛菩薩普集會，此即名大曼拏羅，
　　入者所得諸福報，後當隨應分別說。」 ^459c13

此答第三問。 ^459c18

「所言金剛阿闍梨者：
　　「大曼拏羅分別已，心曼拏羅為最上，
　　最先自入勝壇場，先自灌頂後廣作。
　　金剛阿闍梨無等，諸成就中悉無疑，
　　是故善具淨信財，此名阿闍梨正行。
　　金剛薩埵心明等，誦洛叉數得成就，
　　此即聖大阿闍梨，諸教最上成就者。」 ^459c19

此答第四。 ^459c26

「所言最初金剛杵者：
　　「當知五欲大箭者，即是五智金剛杵，
　　大金剛智所安立，出生大樂成就法。
　　五智金剛大成就，開發光明熾焰門，
　　一切佛大金剛杵，如彼五智金剛說。
　　金剛杵有大光焰，出現忿怒藥叉眾，
　　并餘菩薩及聖賢，此名最初金剛杵。」 ^459c27

此答第五問。 ^460a5

「所言解說印義者：
　　「所有身、語、心金剛，是即最初堅固體，
　　影像和合表了門，此說名為祕密印。
　　譬如世間國王印，一切無敢違越者；
　　金剛大法印亦然，諸佛尚不敢違越。
　　若人結此密印時，金剛薩埵等聖眾，
　　為施成就勝法門，怖彼或破三昧法。
　　若人結此密印時，即得一切所攝受，
　　以此供養諸聖賢，獲得三界中最勝。
　　世間所宜化導法，隨應為說成就事，
　　以方便即普攝持，能成一切成就事。
　　成佛為利眾生故，發起一切方便事，
　　不以菩提為所求，當知印義亦如是。」 ^460a6

此答第六問。 ^460a19

「所言結印者：
　　「十指堅固安於心，二手後結金剛縛，
　　一稱大明隨掣開，彼金剛縛大明曰： ^460a20

「唵〔引〕嚩日囉〔二合〕滿馱怛囉〔二合〕吒〔半音〕
〔一句〕
　　「於諸印中用此縛，能作自化成就事，
　　堅固真實成就中，以怛囕字為等引。 ^460a23

「復次，宣說諸祕密印相：
　　「欲作本法成就者，應當先結於大印，
　　此印若結一遍已，後諸所用隨應結。 ^460a26

「此中大三昧邪印并儀軌者，次第今說：
　　「金剛薩埵加趺坐，一切成就法相應，
　　先以左足而屈盤，次以右足壓於左。
　　金剛薩埵灌頂已，頂戴諸佛最勝冠，
　　結加趺坐如本儀，後有日輪圓光相，
　　右手戲擲金剛杵，左現高舉自在勢，
　　成就身、語、心金剛，此是金剛薩埵相。
　　成此金剛薩埵已，即成諸佛或菩薩，
　　得諸成就自在門，所作成就皆圓滿。
　　又復身、語、心金剛，隨其形像隨分量，
　　隨應標幟及印儀，悉是金剛薩埵相。
　　若依本法結大印，獲得最上勝成就；
　　若人供養即現身，隨得供養及瞻仰。 ^460a29

「其三昧邪印者，先當十指平掌，緊實相合，名金剛掌。
後以十指作縛，名金剛縛，即於此縛中以十指頭相交，
右手大指屈入掌中，與左手大指相合成印。 ^460b13

「復次，不改前印，以二中指屈入縛中，二大指竪立如金剛杵相，
此名妙樂金剛印。 ^460b17

「又，不改前印，二中指如鉤，作勇進勢，安自心間，名大樂金剛印。
從此印中出生四印，即前金剛縛，以二頭指如鉤，
二中指與二大指屈入掌中，指面相向成金剛眼菩薩印。 ^460b19

「又，不改前印，以二大指相觸成金剛枳里枳羅菩薩印。 ^460b22

「又，不改前印，以諸指向內展舒，竪立頭指成金剛幢菩薩印。 ^460b24

「又，不改前印，作有力勢安二髀間成金剛欲自在菩薩印。 ^460b25

「復說諸法語印：先以吽字為妙歌音，後當宣說法智印明，
所謂： ^460b27

「呼〔引〕吽〔引〕賀〔引〕阿〔引〕 ^460b29

「復說諸羯磨印，此中先以二手作金剛縛，
二頭指如鉤，二無名指入掌中，置二大指處成大三昧拳印。
此印結已，復從羯磨拳、金剛拳二拳出生金剛薩埵菩薩高舉印。 ^460c1

「其印以二手先作金剛拳，如勇進射箭勢，次如立幢及高舉勢。
後以金剛拳猶如電轉，升舉盤旋，復作嬉戲。
然以二手作有力緊密合掌，捧持華等，
先置頂上，徐徐而下作嬉戲相，次第獻諸供養，後作金剛旋舞祕密供養。
又以嬉戲及金剛高舉相作旋轉勢，而復觀視頂禮一切賢聖。
此印亦名大三昧邪大印，能作一切不空成就事業。 ^460c5

「復次，宣說一切如來最上身金剛界大自在印：
其印先作無畏坐，身分平正，後以二手作一切如來金剛縛，
二頭指如鉤後復磔開，彼二頭指如圓光相成印。 ^460c13

「復說金剛印：從一切金剛出生，其印先作加趺坐，
次作金剛縛，其縛向外如安立最初三昧金剛杵相，
後從金剛薩埵等金剛縛中出生諸指，以二頭指如金剛相成印。 ^460c17

「復次，右手作有力持劍勢，名金剛善哉印。
「復次，諸指頭背相鉤，名為寶印。 ^460c21

「又，不改前印，諸指入中，名金剛火焰印。 ^460c22

「又，不改前印，如轉衣勢作金剛蓮華合掌，
後諸指入掌中，次復磔開，名為輪印。 ^460c23

「又，不改前印，即此頭指等，亦名指輪印。 ^460c25

「又，不改前印，作金剛掌，名出生印。
「又，以二頭指如鉤，名中金剛印。 ^460c26

「又，以二頭指向內捻二大指，名三昧金剛拳印。 ^460c27

「復以二手作金剛拳，依本法結，此名羯磨縛印。 ^460c28

「復次，宣說諸菩薩心印： ^461a1

「此中先以右手作如來拳，左手作忿怒指，名金剛手菩薩印。 ^461a2

「又以二手作金剛忿怒指，二小指如刀相，名金剛寶印。 ^461a3

「又以二頭指、二大指作四門相，名灌頂印。 ^461a4

「又以二手作緊密合掌，二小指、二頭指磔開，
如四葉蓮華相，名大蓮華印。 ^461a5

「復次，此中屈入大指，名如來拳。
竪立頭指，名金剛拳。
若用頭指如劍相、如鐶相，亦名善哉印。
或如寶形，亦名火焰出現印。 ^461a7

「復以二手作金剛拳，左手大指竪立，右手如三幡相，名三幡印。 ^461a9

「復以右手大指捻中指甲，名四方轉輪印。 ^461a11

「復以右手握左手五指，名數珠印。 ^461a12

「復以二手作戲鬘歌舞，從頂後下散，然後二手頭指各安掌心，
餘指展舒而復相觸，名手相觸印。 ^461a13

「復以二手作拳，二頭指如鉤，二小指相捻，
向外而轉，名利牙印。 ^461a15

「復次，宣說諸心印中羯磨法用：行人隨結諸心印時，
應持誦本部大明一遍，當與本尊隨念智相應，後隨其力能而求成就。
如是等印於一切儀軌中求成就時，日日應當依法結用，即得一切最上成就。 ^461a17

「復次，宣說一切教中通用印相： ^461a22

「此中身印有其四種：一者、奮迅，二者、鉤召，
三者、作阿吠舍，四者、作播多那。
若結此等四印，能作一切敬愛、鉤召、破惡等法，於剎那間即得成就。 ^461a23

「語印有四種，是即法智印明，所謂： ^461a27

「惡吽〔引〕吽#CB00763;〔一句〕 ^461a28

「此等印明能作一切阿吠舍……等諸成就法。 ^461a29

「心印有四種：一者、一心遍入諸身廣作敬愛，
二者、能攝他心，三者、作諸義利，四者、息除諸苦，此等四印能作如上四種成就。 ^461b1

「復次，金剛印亦有四種，所謂：以金剛拳，
一、舉，二、下，三、打，四、持，此等四印能作一切升舉、
沈墜、破壞、斷滅等事。 ^461b4

「觀視印亦有四種：一者、戲笑開舉金剛視，
二者、瞬動剎那光明視，三者、顰眉大惡忿怒視，
四者、兩目不瞬堅固視，此等四印能除一切瘧毒執持等苦。 ^461b7

「復次，一切印中若結大印即得最上成就。
彼大印者，所謂金剛手菩薩大印、諸如來金剛降伏大印、
觀自在菩薩大印、虛空藏菩薩大印……即此大印，亦是三昧邪印。 ^461b11

「此中金剛手三昧邪印者，如本法說。 ^461b15

「復次，二手作金剛拳，先以左拳向外竪立頭指，
右拳向內安於本心，名一切如來三昧邪印。 ^461b16

「又復，先以右臂曲如環相，左手竪立頭指作期剋相，此名金剛降伏三昧邪印。 ^461b19

「又復，二手作緊密合掌，二小指、二大指磔開，
如四葉蓮華相，此名蓮華部中觀自在菩薩三昧邪印。 ^461b21

「又復，二手作金剛縛，二頭指、大指垂下，
如開四門相，從三昧心起，於灌頂門住，此名虛空藏菩薩三昧邪印。 ^461b24

「彼彼復有法智印明，所謂： ^461b26

「吽〔引〕阿〔引〕吽〔引〕紇哩〔二合引〕怛覽〔二合引〕
〔一句〕 ^461b28

「其羯磨三昧邪印依本法結。 ^461b29

「復次，宣說諸菩薩心印中羯磨拳：此中金剛手菩薩羯磨拳者，
即是金剛拳；如來部中一切如來羯磨拳者，
即前金剛拳屈入大指，名如來拳；金剛部中金剛拳者，
竪立頭指作期剋相，名金剛拳；蓮華部中蓮華拳者，
以大指相並捻中指甲，名蓮華拳；寶部中寶拳者，
如大寶三昧拳及金剛寶拳，依法結已，
即名寶拳；所有餘合用印如諸儀軌中標幟而結。」 ^461c1

此答第七問。 ^461c9

「所言印成就者：
　　「行人日日清旦時，應結大印求成就，
　　本尊根本心大明，依法持誦滿百遍，
　　然後持誦小心明，一切事業依法作，
　　復誦吽字妙歌音，剎那即得印成就。」 ^461c10

此答第八問。 ^461c15

「所言祕密供養者：
　　「祕密歌舞大供養，金剛薩埵成就者，
　　若增若減當隨應，所作皆成獲妙樂。
　　又言金剛供養者，如彼諸教中所說，
　　上下旋轉復觀瞻，一切眾生得成就。」 ^461c16

此答第九問。 ^461c21

「所言本尊成就者：
　　「世間所有諸眾生，若一切時求成就，
　　當與本尊法相應，為利益故常持誦。」 ^461c22

此答第十問。 ^461c25

「所言持誦及法用者：
　　「行人不動於舌端，復令脣齒二相合，
　　當依諸教中法儀，離金剛語而持誦。
　　出深妙聲如鼓音，此即佛部持誦法，
　　金剛部法雲雷音，金剛種生微妙語。
　　三摩地語蓮華部，如其教勅如儀軌，
　　一切祕密妙歌音，即是妙樂金剛語。
　　諸部持誦一百數，鉤召法中二十一，
　　最上法中如教說，不應懈倦常持誦。」 ^461c26

此答第十一問。 ^462a6

「所言：『何人不得成就法？』
者：
　　「如我金剛手菩薩，一切敬愛大樂門，
　　從彼出生一切法，不清淨者不成就。」 ^462a7

此答第十二問。 ^462a10

「所言：『云何尠福人得成就？』
者：
　　「諸曼拏羅勝無等，入者但當依法儀，
　　設使造罪尠福人，亦於現生得成就。」 ^462a11

此答第十三問。 ^462a14

「此名大三昧邪大教王一切儀軌中最上儀軌。」 ^462a15

爾時，金剛手菩薩摩訶薩又復承諸如來教勅，
普遍告語梵王、帝釋……等諸天眾，作如是言：「諸天子！
汝等於此大儀軌中應當各各亦說心明，
隨其所說，於長夜中作諸成就，廣為利益一切眾生。」 ^462a17

作是言已，時諸天眾咸皆歡喜，踊躍慶快，
心生適悅，即時俱共右繞世尊釋迦牟尼如來及諸如來已，
各各合掌恭敬頂禮。
復向金剛手菩薩摩訶薩前咸禮足已，次第各各說自心明。 ^462a21

爾時，帝釋天主先說心明曰： ^462a26

「唵〔引〕嚩日囉〔二合〕母瑟致〔二合〕薩哩網
〔二合〕酤嚕〔一句〕 ^462a27

「我此心明，若有行人依法持誦滿一洛叉，
是人即得最上帝網成就，及能請雨、亦能止雨，
又能止除一切雷、雹、閃電等事，一切鬪戰皆悉得勝，乃至一切種子苗稼滋生增廣。
此名帝釋天儀軌。」 ^462a29

爾時，娑婆界主大梵天王說心明曰： ^462b5

「唵〔引〕部〔引〕哩部〔二合〕嚩莎〔一句〕　薩多
〔二合〕咄薩〔二合〕尾覩哩嚩〔二合〕哩〔引〕#CB00718;
〔引〕〔二〕　婆哩仵〔二合引〕禰〔引〕嚩寫提〔引〕
摩呬提〔引〕踰〔引〕〔三〕　踰〔引〕那鉢囉〔二合〕
祖〔引〕那夜〔引〕咄〔半音〕〔四〕 ^462b6

「我此心明，若有行人依法持誦滿一洛叉，
是人能作息災、增益、敬愛、降伏、鉤召……等法，
一切事業皆悉圓滿，及能成就諸護摩事。
此名大梵天王儀軌。」 ^462b10

爾時，那羅延天主說心明曰： ^462b14

「唵〔引〕摩〔引〕野〔引〕作訖囉〔二合〕娑〔引〕達野薩哩網
〔二合〕〔一句〕薩哩嚩〔二合〕捺摩那吽〔引〕〔二〕 ^462b15

「我此心明，若有行人依法持誦滿一洛叉，
是人即能入阿脩羅宮，能現一切幻化等事，
能作一切調伏之法；乃至誦此心明滿一洛叉已，即於世間得大自在。
此名那羅延天儀軌。」 ^462b17

爾時，大自在天一切三界主說心明曰： ^462b22

「唵〔引〕帝哩〔二合〕〔一句〕　薩哩嚩〔二合〕薩哩嚩
〔二合〕商葛囉〔二〕　摩賀〔引〕嘮#CB00706;囉
〔二合〕薩哩網〔二合〕娑〔引〕達野吽〔引〕〔三〕 ^462b23

「我此心明，若有行人依法持誦滿百千遍，是人於世間一切法中而得成就。
若於一切種類中誦是心明時，悉能鉤召，
或作禁縛，或令阿吠舍或令作敬愛，或使其來、
或遣其去，或使動搖、或令歌舞，或令迷亂、
或令破壞財物，乃至一切受用等物或令悉得，
隨意受用，於一切母鬼眾中得無能勝、
於諸曼拏羅中得為阿闍梨，一切事業隨意能作，
乃至功行成已，一切最上成就法皆得成就。」 ^462b25

爾時，三十三天諸天子眾說心明曰： ^462c5

「唵〔引〕薩哩嚩〔二合〕囉底囉〔引〕誐悉#CB00833;
〔切身〕呼〔引〕 ^462c6

「我此心明，若有行人依法持誦滿洛叉數，
即得一切天女及阿脩羅女生信重心，
於一切悉帝哩中得自在愛樂，復得一切人常所愛重，及於天中而得自在。」 ^462c7

爾時，一切天女眾說心明曰： ^462c11

「唵〔引〕囉底尾邏〔引〕娑〔一句〕　薩哩嚩〔二合〕
迦〔引〕母〔二〕　羯囉摩羯囉摩〔三〕　囉〔引〕
摩野虎虎虎虎〔四〕 ^462c12

「我此心明，若有行人依法持誦一遍者，
是人即得一切阿鉢蹉囉作大愛敬，如其行人隨心所欲，即得彼來施諸成就。
若滿四年已，彼為現身作愛樂事，及餘一切所作事業皆悉成就。」
復說三十三天諸佛菩薩現集大曼拏羅：
「當知此即世間儀軌，餘所有法是不空成就勝成就法。
其曼拏羅相四方四門當依法粉畫，種種寶樹周匝莊嚴，
竪立幡幢、諸妙寶蓋，復以彼天妙園生樹及俱尾那囉樹廣為嚴飾。
其內復畫帝釋宮殿，中安世尊釋迦牟尼如來，
十六大菩薩而共圍繞，如其方位依法安布，於外曼拏羅次第復安諸天等眾。
如是安布曼拏羅已，金剛阿闍梨依法結印，
其印以二手先作金剛拳，次二小指、二大指相結，徐徐高起成金剛水印。
復持妙華入曼拏羅，依法拋華，後誦本部大明一遍，即能請召金剛薩埵……等諸賢聖。
然後令弟子亦如前法，結印持華，入曼拏羅。
入已拋華，華所墮處即是本尊。
然後阿闍梨授與三昧頌曰：
　　「『一切佛、法、僧三寶，執金剛尊亦復然，
　　隨力常行孝敬心，汝得所欲皆成就。』 ^462c14

「說是頌已，又復告言：『從今已後，一切所作皆得成就。』 ^463a6

「此名三十三天現集會大曼拏羅。」 ^463a8

爾時，金剛手菩薩摩訶薩於諸如來前宣說如上祕密大教王甚深法門已，
復為利益諸眾生故，說此頌曰：
　　「我為利益諸眾生，復令一切教成就，
　　說此祕密大教王，總集大三昧邪法。
　　若有欲求成就者，應當常發淨信心，
　　而彼大執金剛王，常居其頂作衛護。
　　行人諸欲受用等，常得如意復作護，
　　彼一切苦悉銷除，得衛護故無諸難。
　　所說一切成就事，為利未來諸有情，
　　或耳、或舌、或夢中，得金剛手常加被。
　　諸有所求速圓滿，普集祕密大三昧，
　　得一切佛及聖賢，常施一切成就法。」 ^463a9

爾時，金剛手菩薩摩訶薩說是種種祕密法已，
一切如來咸共讚言：「善哉，善哉。」
是時一切大會等眾皆大歡喜，信受奉行。
佛說祕密三昧大教王經卷第四
 ^463a22
