
hui:: 
pin:: 
### 43
大般若波羅蜜多經卷第一百四十五
三藏法師玄奘奉　詔譯
初分校量功德品第三十之四十三
「復次，憍尸迦！若善男子、善女人等為發無上菩提心者，
說真如若常若無常，說法界、法性、不虛妄性、
不變異性、平等性、離生性、法定、法住、實際、
虛空界、不思議界若常若無常；說真如若樂若苦，
說法界、法性、不虛妄性、不變異性、平等性、
離生性、法定、法住、實際、虛空界、不思議界若樂若苦；
說真如若我若無我，說法界、法性、不虛妄性、
不變異性、平等性、離生性、法定、法住、實際、
虛空界、不思議界若我若無我；說真如若淨若不淨，
說法界、法性、不虛妄性、不變異性、平等性、
離生性、法定、法住、實際、虛空界、不思議界若淨若不淨。
若有能依如是等法修行布施，是行布施波羅蜜多。
復作是說：行布施者，應求真如若常若無常，
應求法界乃至不思議界若常若無常；
應求真如若樂若苦，應求法界乃至不思議界若樂若苦；
應求真如若我若無我，應求法界乃至不思議界若我若無我；
應求真如若淨若不淨，應求法界乃至不思議界若淨若不淨。
若有能求如是等法修行布施，是行布施波羅蜜多。 ^783b26

「憍尸迦！若善男子、善女人等，如是求真如若常若無常，
求法界乃至不思議界若常若無常；求真如若樂若苦，
求法界乃至不思議界若樂若苦；求真如若我若無我，
求法界乃至不思議界若我若無我；求真如若淨若不淨，求法界乃至不思議界若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^783c16

「復次，憍尸迦！若善男子、善女人等為發無上菩提心者，
說苦聖諦若常若無常，說集、滅、道聖諦若常若無常；
說苦聖諦若樂若苦，說集、滅、道聖諦若樂若苦；
說苦聖諦若我若無我，說集、滅、道聖諦若我若無我；
說苦聖諦若淨若不淨，說集、滅、道聖諦若淨若不淨。
若有能依如是等法修行布施，是行布施波羅蜜多。
復作是說：行布施者，應求苦聖諦若常若無常，
應求集、滅、道聖諦若常若無常；應求苦聖諦若樂若苦，
應求集、滅、道聖諦若樂若苦；應求苦聖諦若我若無我，
應求集、滅、道聖諦若我若無我；應求苦聖諦若淨若不淨，
應求集、滅、道聖諦若淨若不淨。
若有能求如是等法修行布施，是行布施波羅蜜多。 ^783c26

「憍尸迦！若善男子、善女人等，如是求苦聖諦若常若無常，
求集、滅、道聖諦若常若無常；求苦聖諦若樂若苦，
求集、滅、道聖諦若樂若苦；求苦聖諦若我若無我，
求集、滅、道聖諦若我若無我；求苦聖諦若淨若不淨，
求集、滅、道聖諦若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^784a10

「復次，憍尸迦！若善男子、善女人等為發無上菩提心者，
說四靜慮若常若無常，說四無量、四無色定若常若無常；
說四靜慮若樂若苦，說四無量、四無色定若樂若苦；
說四靜慮若我若無我，說四無量、四無色定若我若無我；
說四靜慮若淨若不淨，說四無量、四無色定若淨若不淨。
若有能依如是等法修行布施，是行布施波羅蜜多。
復作是說：行布施者，應求四靜慮若常若無常，
應求四無量、四無色定若常若無常；應求四靜慮若樂若苦，
應求四無量、四無色定若樂若苦；應求四靜慮若我若無我，
應求四無量、四無色定若我若無我；應求四靜慮若淨若不淨，
應求四無量、四無色定若淨若不淨。
若有能求如是等法修行布施，是行布施波羅蜜多。 ^784a19

「憍尸迦！若善男子、善女人等，如是求四靜慮若常若無常，
求四無量、四無色定若常若無常；求四靜慮若樂若苦，
求四無量、四無色定若樂若苦；求四靜慮若我若無我，
求四無量、四無色定若我若無我；求四靜慮若淨若不淨，
求四無量、四無色定若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^784b4

「復次，憍尸迦！若善男子、善女人等為發無上菩提心者，
說八解脫若常若無常，說八勝處、九次第定、
十遍處若常若無常；說八解脫若樂若苦，
說八勝處、九次第定、十遍處若樂若苦；
說八解脫若我若無我，說八勝處、九次第定、
十遍處若我若無我；說八解脫若淨若不淨，
說八勝處、九次第定、十遍處若淨若不淨。
若有能依如是等法修行布施，是行布施波羅蜜多。
復作是說：行布施者，應求八解脫若常若無常，
應求八勝處、九次第定、十遍處若常若無常；
應求八解脫若樂若苦，應求八勝處、九次第定、
十遍處若樂若苦；應求八解脫若我若無我，
應求八勝處、九次第定、十遍處若我若無我；
應求八解脫若淨若不淨，應求八勝處、
九次第定、十遍處若淨若不淨。
若有能求如是等法修行布施，是行布施波羅蜜多。 ^784b14

「憍尸迦！若善男子、善女人等，如是求八解脫若常若無常，
求八勝處、九次第定、十遍處若常若無常；
求八解脫若樂若苦，求八勝處、九次第定、
十遍處若樂若苦；求八解脫若我若無我，
求八勝處、九次第定、十遍處若我若無我；
求八解脫若淨若不淨，求八勝處、九次第定、十遍處若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^784c1

「復次，憍尸迦！若善男子、善女人等為發無上菩提心者，
說四念住若常若無常，說四正斷、四神足、
五根、五力、七等覺支、八聖道支若常若無常；
說四念住若樂若苦，說四正斷、四神足、
五根、五力、七等覺支、八聖道支若樂若苦；
說四念住若我若無我，說四正斷、四神足、
五根、五力、七等覺支、八聖道支若我若無我；
說四念住若淨若不淨，說四正斷、四神足、
五根、五力、七等覺支、八聖道支若淨若不淨。
若有能依如是等法修行布施，是行布施波羅蜜多。
復作是說：行布施者，應求四念住若常若無常，
應求四正斷乃至八聖道支若常若無常；
應求四念住若樂若苦，應求四正斷乃至八聖道支若樂若苦；
應求四念住若我若無我，應求四正斷乃至八聖道支若我若無我；
應求四念住若淨若不淨，應求四正斷乃至八聖道支若淨若不淨。
若有能求如是等法修行布施，是行布施波羅蜜多。 ^784c11

「憍尸迦！若善男子、善女人等，如是求四念住若常若無常，
求四正斷乃至八聖道支若常若無常；
求四念住若樂若苦，求四正斷乃至八聖道支若樂若苦；
求四念住若我若無我，求四正斷乃至八聖道支若我若無我；
求四念住若淨若不淨，求四正斷乃至八聖道支若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^784c28

「復次，憍尸迦！若善男子、善女人等為發無上菩提心者，
說空解脫門若常若無常，說無相、無願解脫門若常若無常；
說空解脫門若樂若苦，說無相、無願解脫門若樂若苦；
說空解脫門若我若無我，說無相、無願解脫門若我若無我；
說空解脫門若淨若不淨，說無相、無願解脫門若淨若不淨。
若有能依如是等法修行布施，是行布施波羅蜜多。
復作是說：行布施者，應求空解脫門若常若無常，
應求無相、無願解脫門若常若無常；應求空解脫門若樂若苦，
應求無相、無願解脫門若樂若苦；應求空解脫門若我若無我，
應求無相、無願解脫門若我若無我；應求空解脫門若淨若不淨，
應求無相、無願解脫門若淨若不淨。
若有能求如是等法修行布施，是行布施波羅蜜多。 ^785a9

「憍尸迦！若善男子、善女人等，如是求空解脫門若常若無常，
求無相、無願解脫門若常若無常；求空解脫門若樂若苦，
求無相、無願解脫門若樂若苦；求空解脫門若我若無我，
求無相、無願解脫門若我若無我；求空解脫門若淨若不淨，
求無相、無願解脫門若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^785a24

「復次，憍尸迦！若善男子、善女人等為發無上菩提心者，
說五眼若常若無常，說六神通若常若無常；
說五眼若樂若苦，說六神通若樂若苦；
說五眼若我若無我，說六神通若我若無我；
說五眼若淨若不淨，說六神通若淨若不淨。
若有能依如是等法修行布施，是行布施波羅蜜多。
復作是說：行布施者，應求五眼若常若無常，
應求六神通若常若無常；應求五眼若樂若苦，
應求六神通若樂若苦；應求五眼若我若無我，
應求六神通若我若無我；應求五眼若淨若不淨，應求六神通若淨若不淨。
若有能求如是等法修行布施，是行布施波羅蜜多。 ^785b4

「憍尸迦！若善男子、善女人等，如是求五眼若常若無常，
求六神通若常若無常；求五眼若樂若苦，
求六神通若樂若苦；求五眼若我若無我，
求六神通若我若無我；求五眼若淨若不淨，求六神通若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^785b16

「復次，憍尸迦！若善男子、善女人等為發無上菩提心者，
說佛十力若常若無常，說四無所畏、四無礙解、
大慈、大悲、大喜、大捨、十八佛不共法若常若無常；
說佛十力若樂若苦，說四無所畏、四無礙解、
大慈、大悲、大喜、大捨、十八佛不共法若樂若苦；
說佛十力若我若無我，說四無所畏、四無礙解、
大慈、大悲、大喜、大捨、十八佛不共法若我若無我；
說佛十力若淨若不淨，說四無所畏、四無礙解、
大慈、大悲、大喜、大捨、十八佛不共法若淨若不淨。
若有能依如是等法修行布施，是行布施波羅蜜多。
復作是說：行布施者，應求佛十力若常若無常，
應求四無所畏乃至十八佛不共法若常若無常；
應求佛十力若樂若苦，應求四無所畏乃至十八佛不共法若樂若苦；
應求佛十力若我若無我，應求四無所畏乃至十八佛不共法若我若無我；
應求佛十力若淨若不淨，應求四無所畏乃至十八佛不共法若淨若不淨。
若有能求如是等法修行布施，是行布施波羅蜜多。 ^785b24

「憍尸迦！若善男子、善女人等，如是求佛十力若常若無常，
求四無所畏乃至十八佛不共法若常若無常；
求佛十力若樂若苦，求四無所畏乃至十八佛不共法若樂若苦；
求佛十力若我若無我，求四無所畏乃至十八佛不共法若我若無我；
求佛十力若淨若不淨，求四無所畏乃至十八佛不共法若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^785c14

「復次，憍尸迦！若善男子、善女人等為發無上菩提心者，
說無忘失法若常若無常，說恒住捨性若常若無常；
說無忘失法若樂若苦，說恒住捨性若樂若苦；
說無忘失法若我若無我，說恒住捨性若我若無我；
說無忘失法若淨若不淨，說恒住捨性若淨若不淨。
若有能依如是等法修行布施，是行布施波羅蜜多。
復作是說：行布施者，應求無忘失法若常若無常，
應求恒住捨性若常若無常；應求無忘失法若樂若苦，
應求恒住捨性若樂若苦；應求無忘失法若我若無我，
應求恒住捨性若我若無我；應求無忘失法若淨若不淨，應求恒住捨性若淨若不淨。
若有能求如是等法修行布施，是行布施波羅蜜多。 ^785c24

「憍尸迦！若善男子、善女人等，如是求無忘失法若常若無常，
求恒住捨性若常若無常；求無忘失法若樂若苦，
求恒住捨性若樂若苦；求無忘失法若我若無我，
求恒住捨性若我若無我；求無忘失法若淨若不淨，求恒住捨性若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^786a8

「復次，憍尸迦！若善男子、善女人等為發無上菩提心者，
說一切智若常若無常，說道相智、一切相智若常若無常；
說一切智若樂若苦，說道相智、一切相智若樂若苦；
說一切智若我若無我，說道相智、一切相智若我若無我；
說一切智若淨若不淨，說道相智、一切相智若淨若不淨。
若有能依如是等法修行布施，是行布施波羅蜜多。
復作是說：行布施者，應求一切智若常若無常，
應求道相智、一切相智若常若無常；應求一切智若樂若苦，
應求道相智、一切相智若樂若苦；應求一切智若我若無我，
應求道相智、一切相智若我若無我；應求一切智若淨若不淨，
應求道相智、一切相智若淨若不淨。
若有能求如是等法修行布施，是行布施波羅蜜多。 ^786a17

「憍尸迦！若善男子、善女人等，如是求一切智若常若無常，
求道相智、一切相智若常若無常；求一切智若樂若苦，
求道相智、一切相智若樂若苦；求一切智若我若無我，
求道相智、一切相智若我若無我；求一切智若淨若不淨，
求道相智、一切相智若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^786b2

「復次，憍尸迦！若善男子、善女人等為發無上菩提心者，
說一切陀羅尼門若常若無常，說一切三摩地門若常若無常；
說一切陀羅尼門若樂若苦，說一切三摩地門若樂若苦；
說一切陀羅尼門若我若無我，說一切三摩地門若我若無我；
說一切陀羅尼門若淨若不淨，說一切三摩地門若淨若不淨。
若有能依如是等法修行布施，是行布施波羅蜜多。
復作是說：行布施者，應求一切陀羅尼門若常若無常，
應求一切三摩地門若常若無常；應求一切陀羅尼門若樂若苦，
應求一切三摩地門若樂若苦；應求一切陀羅尼門若我若無我，
應求一切三摩地門若我若無我；應求一切陀羅尼門若淨若不淨，
應求一切三摩地門若淨若不淨。
若有能求如是等法修行布施，是行布施波羅蜜多。 ^786b12

「憍尸迦！若善男子、善女人等，如是求一切陀羅尼門若常若無常，
求一切三摩地門若常若無常；求一切陀羅尼門若樂若苦，
求一切三摩地門若樂若苦；求一切陀羅尼門若我若無我，
求一切三摩地門若我若無我；求一切陀羅尼門若淨若不淨，
求一切三摩地門若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^786b27

「復次，憍尸迦！若善男子、善女人等為發無上菩提心者，
說預流向預流果若常若無常，說一來向一來果、
不還向不還果、阿羅漢向阿羅漢果若常若無常；
說預流向預流果若樂若苦，說一來向一來果、
不還向不還果、阿羅漢向阿羅漢果若樂若苦；
說預流向預流果若我若無我，說一來向一來果、
不還向不還果、阿羅漢向阿羅漢果若我若無我；
說預流向預流果若淨若不淨，說一來向一來果、
不還向不還果、阿羅漢向阿羅漢果若淨若不淨。
若有能依如是等法修行布施，是行布施波羅蜜多。
復作是說：行布施者，應求預流向預流果若常若無常，
應求一來向乃至阿羅漢果若常若無常；
應求預流向預流果若樂若苦，應求一來向乃至阿羅漢果若樂若苦；
應求預流向預流果若我若無我，應求一來向乃至阿羅漢果若我若無我；
應求預流向預流果若淨若不淨，應求一來向乃至阿羅漢果若淨若不淨。
若有能求如是等法修行布施，是行布施波羅蜜多。 ^786c8

「憍尸迦！若善男子、善女人等，如是求預流向預流果若常若無常，
求一來向乃至阿羅漢果若常若無常；
求預流向預流果若樂若苦，求一來向乃至阿羅漢果若樂若苦；
求預流向預流果若我若無我，求一來向乃至阿羅漢果若我若無我；
求預流向預流果若淨若不淨，求一來向乃至阿羅漢果若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^786c27

「復次，憍尸迦！若善男子、善女人等為發無上菩提心者，
說一切獨覺菩提若常若無常，說一切獨覺菩提若樂若苦，
說一切獨覺菩提若我若無我，說一切獨覺菩提若淨若不淨。
若有能依如是等法修行布施，是行布施波羅蜜多。
復作是說：行布施者，應求一切獨覺菩提若常若無常，
應求一切獨覺菩提若樂若苦，應求一切獨覺菩提若我若無我，
應求一切獨覺菩提若淨若不淨。
若有能求如是等法修行布施，是行布施波羅蜜多。 ^787a9

「憍尸迦！若善男子、善女人等，如是求一切獨覺菩提若常若無常，
求一切獨覺菩提若樂若苦，求一切獨覺菩提若我若無我，
求一切獨覺菩提若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^787a18

「復次，憍尸迦！若善男子、善女人等為發無上菩提心者，
說一切菩薩摩訶薩行若常若無常，說一切菩薩摩訶薩行若樂若苦，
說一切菩薩摩訶薩行若我若無我，說一切菩薩摩訶薩行若淨若不淨。
若有能依如是等法修行布施，是行布施波羅蜜多。
復作是說：行布施者，應求一切菩薩摩訶薩行若常若無常，
應求一切菩薩摩訶薩行若樂若苦，應求一切菩薩摩訶薩行若我若無我，
應求一切菩薩摩訶薩行若淨若不淨。
若有能求如是等法修行布施，是行布施波羅蜜多。 ^787a26

「憍尸迦！若善男子、善女人等，如是求一切菩薩摩訶薩行若常若無常，
求一切菩薩摩訶薩行若樂若苦，求一切菩薩摩訶薩行若我若無我，
求一切菩薩摩訶薩行若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^787b7

「復次，憍尸迦！若善男子、善女人等為發無上菩提心者，
說諸佛無上正等菩提若常若無常，說諸佛無上正等菩提若樂若苦，
說諸佛無上正等菩提若我若無我，說諸佛無上正等菩提若淨若不淨。
若有能依如是等法修行布施，是行布施波羅蜜多。
復作是說：行布施者，應求諸佛無上正等菩提若常若無常，
應求諸佛無上正等菩提若樂若苦，應求諸佛無上正等菩提若我若無我，
應求諸佛無上正等菩提若淨若不淨。
若有能求如是等法修行布施，是行布施波羅蜜多。 ^787b15

「憍尸迦！若善男子、善女人等，如是求諸佛無上正等菩提若常若無常，
求諸佛無上正等菩提若樂若苦，求諸佛無上正等菩提若我若無我，
求諸佛無上正等菩提若淨若不淨。
依此等法行布施者，我說名為行有所得相似布施波羅蜜多。
憍尸迦！如前所說，當知皆是說有所得相似布施波羅蜜多。 ^787b25

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『來！善男子！
我當教汝修學般若波羅蜜多，若依我教而修學者，
當速住於初極喜地、二離垢地、三發光地、
四焰慧地、五極難勝地、六現前地、七遠行地、
八不動地、九善慧地、十法雲地。』
憍尸迦！是善男子、善女人等以有相為方便、
有所得為方便及時分想，教他修學般若波羅蜜多，是說相似般若波羅蜜多。 ^787c4

「憍尸迦！若善男子、善女人等，為發無上菩提心者宣說靜慮波羅蜜多，
作如是言：『來！善男子！
我當教汝修學靜慮波羅蜜多，若依我教而修學者，
當速住於初極喜地、二離垢地、三發光地、
四焰慧地、五極難勝地、六現前地、七遠行地、
八不動地、九善慧地、十法雲地。』
憍尸迦！是善男子、善女人等以有相為方便、
有所得為方便及時分想，教他修學靜慮波羅蜜多，是說相似靜慮波羅蜜多。 ^787c12

「憍尸迦！若善男子、善女人等，為發無上菩提心者宣說精進波羅蜜多，
作如是言：『來！善男子！
我當教汝修學精進波羅蜜多，若依我教而修學者，
當速住於初極喜地、二離垢地、三發光地、
四焰慧地、五極難勝地、六現前地、七遠行地、
八不動地、九善慧地、十法雲地。』
憍尸迦！是善男子、善女人等以有相為方便、
有所得為方便及時分想，教他修學精進波羅蜜多，是說相似精進波羅蜜多。 ^787c21

「憍尸迦！若善男子、善女人等，為發無上菩提心者宣說安忍波羅蜜多，
作如是言：『來！善男子！
我當教汝修學安忍波羅蜜多，若依我教而修學者，
當速住於初極喜地、二離垢地、三發光地、
四焰慧地、五極難勝地、六現前地、七遠行地、
八不動地、九善慧地、十法雲地。』
憍尸迦！是善男子、善女人等以有相為方便、
有所得為方便及時分想，教他修學安忍波羅蜜多，是說相似安忍波羅蜜多。 ^788a1

「憍尸迦！若善男子、善女人等，為發無上菩提心者宣說淨戒波羅蜜多，
作如是言：『來！善男子！
我當教汝修學淨戒波羅蜜多，若依我教而修學者，
當速住於初極喜地、二離垢地、三發光地、
四焰慧地、五極難勝地、六現前地、七遠行地、
八不動地、九善慧地、十法雲地。』
憍尸迦！是善男子、善女人等以有相為方便、
有所得為方便及時分想，教他修學淨戒波羅蜜多，是說相似淨戒波羅蜜多。 ^788a9

「憍尸迦！若善男子、善女人等，為發無上菩提心者宣說布施波羅蜜多，
作如是言：『來！善男子！
我當教汝修學布施波羅蜜多，若依我教而修學者，
當速住於初極喜地、二離垢地、三發光地、
四焰慧地、五極難勝地、六現前地、七遠行地、
八不動地、九善慧地、十法雲地。』
憍尸迦！是善男子、善女人等以有相為方便、
有所得為方便及時分想，教他修學布施波羅蜜多，是說相似布施波羅蜜多。 ^788a18

「復次，憍尸迦！若善男子、善女人等，為發無上菩提心者宣說般若波羅蜜多，
或說靜慮波羅蜜多，或說精進波羅蜜多，
或說安忍波羅蜜多，或說淨戒波羅蜜多，
或說布施波羅蜜多，作如是言：『來！
善男子！我當教汝修學般若乃至布施波羅蜜多，
若依我教而修學者，速超聲聞及獨覺地。』
憍尸迦！是善男子、善女人等以有相為方便、
有所得為方便及時分想，教他修學般若、
靜慮、精進、安忍、淨戒、布施波羅蜜多，是為宣說相似般若乃至布施波羅蜜多。 ^788a28

「復次，憍尸迦！若善男子、善女人等，為發無上菩提心者宣說般若波羅蜜多，
或說靜慮波羅蜜多，或說精進波羅蜜多，
或說安忍波羅蜜多，或說淨戒波羅蜜多，
或說布施波羅蜜多，作如是言：『來！
善男子！我當教汝修學般若乃至布施波羅蜜多，
若依我教而修學者，速入菩薩正性離生；
既入菩薩正性離生，便得菩薩無生法忍；
既得菩薩無生法忍，便得菩薩不退神通；
既得菩薩不退神通，能歷十方一切佛土，
從一佛國至一佛國供養恭敬、尊重讚歎一切如來、
應、正等覺，由此速疾證得無上正等菩提。』
憍尸迦！是善男子、善女人等以有相為方便、
有所得為方便及時分想，教他修學般若、
靜慮、精進、安忍、淨戒、布施波羅蜜多，是為宣說相似般若乃至布施波羅蜜多。 ^788b10

「復次，憍尸迦！若善男子、善女人等告住菩薩種性者言：
『若能聽聞受持、讀誦、精勤修學、如理思惟甚深般若波羅蜜多，
決定當獲無量無數無邊功德。』
憍尸迦！是善男子、善女人等以有相為方便、
有所得為方便作如是說，是說相似般若、
靜慮、精進、安忍、淨戒、布施波羅蜜多。 ^788b26

「復次，憍尸迦！若善男子、善女人等告住菩薩種性者言：
『汝於過去、未來、現在一切如來、應、正等覺，
從初發心乃至證得無餘涅槃所有善根，
皆應隨喜，一切合集，為諸有情迴向無上正等菩提。』
憍尸迦！是善男子、善女人等以有相為方便、
有所得為方便作如是說，是說相似般若、
靜慮、精進、安忍、淨戒、布施波羅蜜多。」
大般若波羅蜜多經卷第一百四十五
 ^788c4
