^bk1108b【】救度佛母二十一種禮讚經
undefined:: 
納摩阿〔阿喇〕鴉答〔阿〕喇葉 ^479c8

敬禮聖大悲藏觀自在菩薩
　　波答拉勝境，綠色答〔嘛〕字生，
　　三世佛業母，頂嚴無量光，
　　祈并眷屬臨。
　　諸天非天頂髻嚴，恭敬跪捧兩足蓮，
　　度諸窮苦中之母，致禮救度佛母前。 ^479c9

唵敬禮尊聖救度母 ^479c15

綠色 ^479c17

 [fg_../figures/T/T20p0479_01.gif]
　　唵敬禮多哩速疾勇，咄多哩者除怖畏，
　　咄哩能授諸勝義，具莎訶字我讚禮。 ^479c25

赤色 ^480a2

 [fg_../figures/T/T20p0480_01.gif]
　　敬禮救度速勇母，目如剎那電光照，
　　三世界尊蓮華面，從妙華中現端嚴。 ^480a10

白色 ^480a17

 [fg_../figures/T/T20p0480_02.gif]
　　敬禮百秋朗月母，普遍圓照無垢面，
　　如千星宿俱時聚，殊勝威光超於彼。 ^480a25

黃色 ^480b2

 [fg_../figures/T/T20p0480_03.gif]
　　敬禮紫磨金色母，妙蓮華手勝莊嚴，
　　施精勤行柔善靜，忍辱禪定性無境。 ^480b10

黃色 ^480b17

 [fg_../figures/T/T20p0480_04.gif]
　　敬禮如來頂髻母，最勝能滿無邊行，
　　德到彼岸盡無餘，勝勢佛子極所愛。 ^480b25

金色 ^480c2

 [fg_../figures/T/T20p0480_05.gif]
　　敬禮怛囉吽字母，聲愛方所滿虛空，
　　運足遍履七世界，悉能鉤召攝無餘。 ^480c10

赤色 ^480c17

 [fg_../figures/T/T20p0480_06.gif]
　　敬禮釋梵火天母，風神自在眾俱集，
　　部多起屍尋香等，諸藥叉眾作稱歎。 ^480c25

青色 ^481a2

 [fg_../figures/T/T20p0481_01.gif]
　　敬禮特囉胝發母，於他加行極摧壞，
　　展左踡右作足踏，頂髻熾盛極明耀。 ^481a10

紅色 ^481a17

 [fg_../figures/T/T20p0481_02.gif]
　　敬禮都哩大緊母，勇猛能摧怨魔類，
　　於蓮華面作頻眉，摧壞一切冤家眾。 ^481a25

紅色 ^481b2

 [fg_../figures/T/T20p0481_03.gif]
　　敬禮三寶嚴印母，手指當心威嚴相，
　　嚴飾方輪盡無餘，自身熾盛光聚種。 ^481b10

紅色 ^481b17

 [fg_../figures/T/T20p0481_04.gif]
　　敬禮威德歡悅母，寶光珠鬘眾光飾，
　　最極喜笑覩怛哩，鎮世間魔作攝伏。 ^481b25

青色 ^481c2

 [fg_../figures/T/T20p0481_05.gif]
　　敬禮守護眾地母，亦能鉤召諸神眾，
　　搖顰眉面吽聲字，一切衰敗令度脫。 ^481c10

金色 ^481c17

 [fg_../figures/T/T20p0481_06.gif]
　　敬禮頂冠月相母，冠中現勝妙嚴光，
　　阿彌陀佛髻中現，常放眾妙寶光明。 ^481c25

赤色 ^482a2

 [fg_../figures/T/T20p0482_01.gif]
　　敬禮如盡劫火母，安住熾盛頂髻中，
　　普遍喜悅半趺坐，能摧滅壞惡冤輪。 ^482a10

青色 ^482a17

 [fg_../figures/T/T20p0482_02.gif]
　　敬禮手按大地母，以足踐蹋作鎮壓，
　　現顰眉面作吽聲，能破七險鎮降伏。 ^482a25

白色 ^482b2

 [fg_../figures/T/T20p0482_03.gif]
　　敬禮安隱柔善母，涅槃寂滅最樂境，
　　莎訶命種以相應，善能消滅大災禍。 ^482b10

白色 ^482b17

 [fg_../figures/T/T20p0482_04.gif]
　　敬禮普遍極喜母，諸怨支體令脫離，
　　十字呪句妙嚴布，明呪吽聲常朗耀。 ^482b25

黃色 ^482c2

 [fg_../figures/T/T20p0482_05.gif]
　　敬禮都哩巴帝母，足躡相勢吽字種，
　　彌嚕曼陀結辣薩，於此三處能搖動。 ^482c10

黃色 ^482c17

 [fg_../figures/T/T20p0482_06.gif]
　　敬禮薩囉天海母，手中執住神獸像，
　　誦二怛囉作發聲，能滅諸毒盡無餘。 ^482c25

金色 ^483a2

 [fg_../figures/T/T20p0483_01.gif]
　　敬禮諸天集會母，天緊那羅所依愛，
　　威德歡悅若堅鎧，滅除鬪諍及惡夢。 ^483a10

黃色 ^483a17

 [fg_../figures/T/T20p0483_02.gif]
　　敬禮日月廣圓母，目覩猶勝普光照，
　　誦二喝囉咄怛哩，善除惡毒瘟熱病。 ^483a25

青色 ^483b2

 [fg_../figures/T/T20p0483_03.gif]
　　敬禮具三真實母，善靜威力皆具足，
　　藥叉執魅尾怛辣，都哩最極除災禍。
　　若有智者勤精進，至心誦此二十一，
　　救度尊處誠信禮，是故讚嘆根本呪。
　　每晨早起夕時禮，憶念施諸勝無畏，
　　一切罪業盡消除，悉能超越諸惡趣。
　　此等速能得聰慧，七俱胝佛所灌頂，
　　現世富貴壽延安，當來趣向諸佛位。
　　有時誤服諸毒物，或自然生或合成，
　　憶念聖尊真實力，諸惡毒藥盡消滅。
　　或見他人遭鬼魅，或發熱病受諸苦，
　　若轉此讚二三七，彼諸苦惱悉蠲除。
　　欲乞男女得男女，求財寶位獲富饒，
　　善能圓滿隨意願，一切障礙不能侵。
　　佛母尊聖救度母，及諸十方三世中，
　　所有諸佛并弟子，我今一心敬讚禮。
　　花香燈燭及香水，妙食妓樂等供養，
　　實獻即於意所現，皆願眾聖樂納受。
　　自從無始直至今，十不善及五無間，
　　由心煩惱故所造，一切罪惡皆懺悔。
　　聲聞緣覺諸菩薩，乃至凡夫諸有情，
　　三世所積諸福善，我皆隨喜盡無餘。
　　隨諸有情一切愿，宜其種種差別智，
　　應其大小通常類，勸轉一切妙法輪。
　　從今直至輪迴空，請常住世不涅槃，
　　為苦海中諸眾生，悉願聖母慈眼觀。
　　我今所集諸福善，皆成無上菩提因，
　　惟願不久於眾生，證得無上引導師。
　　尊聖佛母具大悲，於我一切諸眾生，
　　速淨諸障滿資糧，願令獲得證菩提。
　　直至無上菩提位，世世獲得常安樂，
　　於修菩提一切處，一切間斷諸魔祟。
　　疾病一切天壽類，並諸惡夢不利相，
　　八怖一切惱害事，願令急速盡消除。
　　世間及於出世間，一切善樂於豐足，
　　增盛一切饒益事，願令獲得自然成。
　　精進修行法增盛，修汝常得見聖顏，
　　悟入空義菩提意，願令暫如朔月增。
　　彼佛眾會咸清淨，我時於勝蓮華生，
　　親睹如來無量光，現前受我菩提記。
　　我從住世所修佛，三世一切佛業母，
　　一面二臂身綠色，願執優婆花吉祥。
　　佛母體微妙云何，及於眷屬共壽量，
　　境界及於號云何，願我等皆亦復然。
　　讚祝爾尊微善力，我等隨方所在處，
　　病魔貧爭盡消除，善祥增長祈皆賜。
　　禮供世尊母，我以所積善，
　　世界諸眾生，皆生極樂界。
　　棄身過莊嚴相好，棄語過獲頻伽音，
　　棄意過證一切智，成勝吉祥功德瑞。
聖救度佛母二十一種禮讚經竟
 ^483b10
