
hui:: 
pin:: 
###  2
大般若波羅蜜多經卷第三十七
三藏法師玄奘奉　詔譯
初分無住品第九之二
「世尊！我於五眼、六神通，不得不見若集若散，云何可言此是五眼？
此是六神通？世尊！
是五眼等名皆無所住亦非不住。
何以故？五眼等名義既無所有故，五眼等名皆無所住亦非不住。 ^204a6

「世尊！我於我、有情乃至知者、見者，不得不見若集若散，
云何可言此是我、有情乃至此是知者、見者？
世尊！是我等名皆無所住亦非不住。
何以故？我等名義既無所有故，我等名皆無所住亦非不住。 ^204a10

「世尊！我於佛隨念、法隨念、僧隨念、戒隨念、
捨隨念、天隨念、息隨念、厭隨念、死隨念、
身隨念，不得不見若集若散，云何可言此是佛隨念乃至此是身隨念？
世尊！是佛隨念等名皆無所住亦非不住。
何以故？佛隨念等名義既無所有故，佛隨念等名皆無所住亦非不住。 ^204a14

「世尊！我於無常想、苦想、無我想、不淨想、
死想、一切世間不可樂想、厭食想、斷想、
離想、滅想，不得不見若集若散，云何可言此是無常想乃至此是滅想？
世尊！是無常想等名皆無所住亦非不住。
何以故？無常想等名義既無所有故，無常想等名皆無所住亦非不住。 ^204a20

「世尊！我於空、無相、無願，不得不見若集若散，云何可言此是空乃至此是無願？
世尊！是空等名皆無所住亦非不住。
何以故？空等名義既無所有故，空等名皆無所住亦非不住。 ^204a26

「世尊！我於布施、淨戒、安忍、精進、靜慮、般若波羅蜜多，
不得不見若集若散，云何可言此是布施波羅蜜多乃至此是般若波羅蜜多？
世尊！是布施波羅蜜多等名皆無所住亦非不住。
何以故？布施波羅蜜多等名義既無所有故，布施波羅蜜多等名皆無所住亦非不住。 ^204b1

「世尊！我於四念住、四正斷、四神足、五根、
五力、七等覺支、八聖道支，不得不見若集若散，云何可言此是四念住乃至此是八聖道支？
世尊！是四念住等名皆無所住亦非不住。
何以故？四念住等名義既無所有故，四念住等名皆無所住亦非不住。 ^204b7

「世尊！我於佛十力、四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智，不得不見若集若散，云何可言此是佛十力乃至此是一切相智？
世尊！是佛十力等名皆無所住亦非不住。
何以故？佛十力等名義既無所有故，佛十力等名皆無所住亦非不住。 ^204b12

「世尊！我於如幻、如夢、如像、如響、如光 " resp=影、
如空華、如陽焰、如尋香城、如變化事五取蘊等，
不得不見若集若散，云何可言此是如幻等五取蘊等？
世尊！是如幻等五取蘊等名皆無所住亦非不住。
何以故？如幻等五取蘊等名義既無所有故，如幻等名五取蘊等名皆無所住亦非不住。 ^204b19

「世尊！我於寂靜、遠離、無生無滅、無染無淨、
絕諸戲論、真如、法界、法性、實際、平等性、
離生性，不得不見若集若散，云何可言此是寂靜乃至此是離生性？
世尊！是寂靜等名皆無所住亦非不住。
何以故？寂靜等名義既無所有故，寂靜等名皆無所住亦非不住。 ^204b25

「世尊！我於若常若無常、若樂若苦、若我若無我、
若淨若不淨、若空若不空、若無相若有相、
若無願若有願、若寂靜若不寂靜、若遠離若不遠離、
若雜染若清淨、若生若滅、若有為若無為、
若有漏若無漏、若善若非善、若有罪若無罪、
若世間若出世間、若屬生死若屬涅槃法，
不得不見若集若散，云何可言此是常乃至此是屬涅槃法？
世尊！是常等名皆無所住亦非不住。
何以故？常等名義既無所有故，常等名皆無所住亦非不住。 ^204c2

「世尊！我於若過去若未來若現在、若善若不善若無記、
若欲界繫若色界繫若無色界繫、若學若無學若非學非無學、
若見所斷若修所斷若非所斷、若在內若在外若在兩間法，
不得不見若集若散，云何可言此是過去乃至此是在兩間法？
世尊！是過去等名皆無所住亦非不住。
何以故？過去等名義既無所有故，過去等名皆無所住亦非不住。 ^204c11

「世尊！我於十方殑伽沙等諸佛世界一切如來、
應、正等覺及諸菩薩、聲聞僧等，不得不見若集若散，云何可言此是十方世界乃至此是聲聞僧等？
世尊！是十方世界等名皆無所住亦非不住。
何以故？十方世界等名義既無所有故，十方世界等名皆無所住亦非不住。 ^204c19

「世尊！我於如上所說諸法，不得不見若集若散，云何可言此是菩薩摩訶薩？
此是般若波羅蜜多？
世尊！我於菩薩摩訶薩及於般若波羅蜜多既不得不見，云何令我以般若波羅蜜多相應之法教誡教授諸菩薩摩訶薩？
是故若以此法教誡教授諸菩薩摩訶薩必當有悔。 ^204c25

「世尊！諸法因緣和合，施設假名菩薩摩訶薩及般若波羅蜜多。
此二假名，於五蘊不可說，於十二處、十八界、
六界、四聖諦、十二緣起不可說，於貪、瞋、
癡、一切纏結、隨眠、見趣、不善根等不可說，
於四靜慮、四無量、四無色定不可說，於五眼、
六神通不可說，於我、有情乃至知者、見者不可說，
於十隨念、十想不可說，於空、無相、無願六波羅蜜多不可說，
於四念住乃至八聖道支不可說，於佛十力乃至一切相智不可說，
於如幻乃至如變化事五取蘊等不可說，
於寂靜、遠離、無生無滅、無染無淨、絕諸戲論、
真如、法界、法性、實際、平等性、離生性不可說，
於常無常乃至屬生死涅槃法不可說，
於過去未來現在乃至在內在外在兩間法不可說，
於十方殑伽沙等世界若佛、若菩薩、若聲聞僧等不可說。
何以故？如上所說諸法集散皆不可得不可見故。 ^205a3

「世尊！如上所說五蘊等名無處可說，如是菩薩摩訶薩及般若波羅蜜多名亦無處可說；
如戒、定、慧、解脫、解脫智見名無處可說，
如是菩薩摩訶薩及般若波羅蜜多名亦無處可說；
如預流、一來、不還、阿羅漢、獨覺、如來及彼諸法名無處可說，
如是菩薩摩訶薩及般若波羅蜜多名亦無處可說。
世尊！如一切若有名若無名皆無處可說，如是菩薩摩訶薩及般若波羅蜜多名亦無處可說。
所以者何？如是諸名皆無所住亦非不住。
何以故？是諸名義既無所有故，是諸名皆無所住亦非不住。
世尊！我依是義故，於諸法不得不見若集若散，云何可言此名菩薩摩訶薩？
此名般若波羅蜜多？
世尊！我於此二若義若名既不得不見，云何令我以般若波羅蜜多相應之法教誡教授諸菩薩摩訶薩？
是故若以此法教誡教授諸菩薩摩訶薩必當有悔。
世尊！若菩薩摩訶薩聞以如是相狀說般若波羅蜜多時，
心不沈沒亦不憂悔，其心不驚不恐不怖，
當知是菩薩摩訶薩決定已得住不退地，以無所住方便而住。」 ^205a20

爾時，具壽善現復白佛言：「世尊！
修行般若波羅蜜多諸菩薩摩訶薩，不應住色，
不應住受、想、行、識。
何以故？世尊！色，色性空；受、想、行、識，受、想、
行、識性空。世尊！是色非色空，是色空非色，
色不離空，空不離色，色即是空，空即是色，
受、想、行、識亦復如是。
是故，世尊！修行般若波羅蜜多諸菩薩摩訶薩，
不應住色，不應住受、想、行、識。 ^205b11

「世尊！修行般若波羅蜜多諸菩薩摩訶薩，
不應住眼處，不應住耳、鼻、舌、身、意處。
何以故？世尊！眼處，眼處性空；乃至意處，意處性空。
世尊！是眼處非眼處空，是眼處空非眼處，
眼處不離空，空不離眼處，眼處即是空，
空即是眼處，耳、鼻、舌、身、意處亦復如是。
是故，世尊！修行般若波羅蜜多諸菩薩摩訶薩，
不應住眼處，乃至不應住意處。 ^205b18

「世尊！修行般若波羅蜜多諸菩薩摩訶薩，
不應住色處，不應住聲、香、味、觸、法處。
何以故？世尊！色處，色處性空；乃至法處，法處性空。
世尊！是色處非色處空，是色處空非色處，
色處不離空，空不離色處，色處即是空，
空即是色處，聲、香、味、觸、法處亦復如是。
是故，世尊！修行般若波羅蜜多諸菩薩摩訶薩，
不應住色處，乃至不應住法處。 ^205b26

「世尊！修行般若波羅蜜多諸菩薩摩訶薩，
不應住眼界、色界、眼識界及眼觸、眼觸為緣所生諸受。
何以故？世尊！眼界，眼界性空；乃至眼觸為緣所生諸受，眼觸為緣所生諸受性空。
世尊！是眼界非眼界空，是眼界空非眼界，
眼界不離空，空不離眼界，眼界即是空，
空即是眼界，色界乃至眼觸為緣所生諸受亦復如是。
是故，世尊！修行般若波羅蜜多諸菩薩摩訶薩，
不應住眼界，乃至不應住眼觸為緣所生諸受。 ^205c4

「世尊！修行般若波羅蜜多諸菩薩摩訶薩，
不應住耳界、聲界、耳識界及耳觸、耳觸為緣所生諸受。
何以故？世尊！耳界，耳界性空；乃至耳觸為緣所生諸受，耳觸為緣所生諸受性空。
世尊！是耳界非耳界空，是耳界空非耳界，
耳界不離空，空不離耳界，耳界即是空，
空即是耳界，聲界乃至耳觸為緣所生諸受亦復如是。
是故，世尊！修行般若波羅蜜多諸菩薩摩訶薩，
不應住耳界，乃至不應住耳觸為緣所生諸受。 ^205c14

「世尊！修行般若波羅蜜多諸菩薩摩訶薩，
不應住鼻界、香界、鼻識界及鼻觸、鼻觸為緣所生諸受。
何以故？世尊！鼻界，鼻界性空；乃至鼻觸為緣所生諸受，鼻觸為緣所生諸受性空。
世尊！是鼻界非鼻界空，是鼻界空非鼻界，
鼻界不離空，空不離鼻界，鼻界即是空，
空即是鼻界，香界乃至鼻觸為緣所生諸受亦復如是。
是故，世尊！修行般若波羅蜜多諸菩薩摩訶薩，
不應住鼻界，乃至不應住鼻觸為緣所生諸受。 ^205c23

「世尊！修行般若波羅蜜多諸菩薩摩訶薩，
不應住舌界、味界、舌識界及舌觸、舌觸為緣所生諸受。
何以故？世尊！舌界，舌界性空；乃至舌觸為緣所生諸受，舌觸為緣所生諸受性空。
世尊！是舌界非舌界空，是舌界空非舌界，
舌界不離空，空不離舌界，舌界即是空，
空即是舌界，味界乃至舌觸為緣所生諸受亦復如是。
是故，世尊！修行般若波羅蜜多諸菩薩摩訶薩，
不應住舌界，乃至不應住舌觸為緣所生諸受。 ^206a3

「世尊！修行般若波羅蜜多諸菩薩摩訶薩，
不應住身界、觸界、身識界及身觸、身觸為緣所生諸受。
何以故？世尊！身界，身界性空；乃至身觸為緣所生諸受，身觸為緣所生諸受性空。
世尊！是身界非身界空，是身界空非身界，
身界不離空，空不離身界，身界即是空，
空即是身界，觸界乃至身觸為緣所生諸受亦復如是。
是故，世尊！修行般若波羅蜜多諸菩薩摩訶薩，
不應住身界，乃至不應住身觸為緣所生諸受。 ^206a12

「世尊！修行般若波羅蜜多諸菩薩摩訶薩，
不應住意界、法界、意識界及意觸、意觸為緣所生諸受。
何以故？世尊！意界，意界性空；乃至意觸為緣所生諸受，意觸為緣所生諸受性空。
世尊！是意界非意界空，是意界空非意界，
意界不離空，空不離意界，意界即是空，
空即是意界，法界乃至意觸為緣所生諸受亦復如是。
是故，世尊！修行般若波羅蜜多諸菩薩摩訶薩，
不應住意界，乃至不應住意觸為緣所生諸受。 ^206a22

「世尊！修行般若波羅蜜多諸菩薩摩訶薩，
不應住地界，不應住水、火、風、空、識界。
何以故？世尊！地界，地界性空；水、火、風、空、
識界，水、火、風、空、識界性空。
世尊！是地界非地界空，是地界空非地界，
地界不離空，空不離地界，地界即是空，
空即是地界，水、火、風、空、識界亦復如是。
是故，世尊！修行般若波羅蜜多諸菩薩摩訶薩，
不應住地界，不應住水、火、風、空、識界。 ^206b2

「世尊！修行般若波羅蜜多諸菩薩摩訶薩，
不應住苦聖諦，不應住集、滅、道聖諦。
何以故？世尊！苦聖諦，苦聖諦性空；集、滅、
道聖諦，集、滅、道聖諦性空。
世尊！是苦聖諦非苦聖諦空，是苦聖諦空非苦聖諦，
苦聖諦不離空，空不離苦聖諦，苦聖諦即是空，
空即是苦聖諦，集、滅、道聖諦亦復如是。
是故，世尊！修行般若波羅蜜多諸菩薩摩訶薩，
不應住苦聖諦，不應住集、滅、道聖諦。 ^206b10

「世尊！修行般若波羅蜜多諸菩薩摩訶薩，
不應住無明，不應住行、識、名色、六處、觸、
受、愛、取、有、生、老死愁歎苦憂惱。
何以故？世尊！無明，無明性空；乃至老死愁歎苦憂惱，老死愁歎苦憂惱性空。
世尊！是無明非無明空，是無明空非無明，
無明不離空，空不離無明，無明即是空，
空即是無明，行乃至老死愁歎苦憂惱亦復如是。
是故，世尊！修行般若波羅蜜多諸菩薩摩訶薩，
不應住無明，乃至不應住老死愁歎苦憂惱。 ^206b18

「世尊！修行般若波羅蜜多諸菩薩摩訶薩，
不應住四靜慮，不應住四無量、四無色定。
何以故？世尊！四靜慮，四靜慮性空；四無量、
四無色定，四無量、四無色定性空。
世尊！是四靜慮非四靜慮空，是四靜慮空非四靜慮，
四靜慮不離空，空不離四靜慮，四靜慮即是空，
空即是四靜慮，四無量、四無色定亦復如是。
是故，世尊！修行般若波羅蜜多諸菩薩摩訶薩，
不應住四靜慮，不應住四無量、四無色定。 ^206b28

「世尊！修行般若波羅蜜多諸菩薩摩訶薩，
不應住五眼，不應住六神通。
何以故？世尊！五眼，五眼性空；六神通，六神通性空。
世尊！是五眼非五眼空，是五眼空非五眼，
五眼不離空，空不離五眼，五眼即是空，
空即是五眼，六神通亦復如是。
是故，世尊！修行般若波羅蜜多諸菩薩摩訶薩，
不應住五眼，不應住六神通。 ^206c8

「世尊！修行般若波羅蜜多諸菩薩摩訶薩，
不應住布施波羅蜜多，不應住淨戒、安忍、
精進、靜慮、般若波羅蜜多。
何以故？世尊！布施波羅蜜多，布施波羅蜜多性空；
乃至般若波羅蜜多，般若波羅蜜多性空。
世尊！是布施波羅蜜多非布施波羅蜜多空，
是布施波羅蜜多空非布施波羅蜜多，
布施波羅蜜多不離空，空不離布施波羅蜜多，
布施波羅蜜多即是空，空即是布施波羅蜜多，淨戒乃至般若波羅蜜多亦復如是。
是故，世尊！修行般若波羅蜜多諸菩薩摩訶薩，
不應住布施波羅蜜多，乃至不應住般若波羅蜜多。 ^206c15

「世尊！修行般若波羅蜜多諸菩薩摩訶薩，
不應住四念住，不應住四正斷、四神足、
五根、五力、七等覺支、八聖道支。
何以故？世尊！四念住，四念住性空；乃至八聖道支，八聖道支性空。
世尊！是四念住非四念住空，是四念住空非四念住，
四念住不離空，空不離四念住，四念住即是空，
空即是四念住，四正斷乃至八聖道支亦復如是。
是故，世尊！修行般若波羅蜜多諸菩薩摩訶薩，
不應住四念住，乃至不應住八聖道支。 ^206c26

「世尊！修行般若波羅蜜多諸菩薩摩訶薩，
不應住佛十力，不應住四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智。
何以故？世尊！佛十力，佛十力性空；乃至一切相智，一切相智性空。
世尊！是佛十力非佛十力空，是佛十力空非佛十力，
佛十力不離空，空不離佛十力，佛十力即是空，
空即是佛十力，四無所畏乃至一切相智亦復如是。
是故，世尊！修行般若波羅蜜多諸菩薩摩訶薩，
不應住佛十力，乃至不應住一切相智。 ^207a7

「世尊！修行般若波羅蜜多諸菩薩摩訶薩，
不應住諸字，不應住諸字所引，若一言所引，
若二言所引，若多言所引。
何以故？世尊！諸字，諸字性空；諸字所引，諸字所引性空。
世尊！是諸字非諸字空，是諸字空非諸字，
諸字不離空，空不離諸字，諸字即是空，
空即是諸字，諸字所引亦復如是。
是故，世尊！修行般若波羅蜜多諸菩薩摩訶薩，
不應住諸字，不應住諸字所引。 ^207a17

「世尊！修行般若波羅蜜多諸菩薩摩訶薩，
不應住諸法若常若無常，不應住諸法若樂若苦、
若我若無我、若淨若不淨、若寂靜若不寂靜、若遠離若不遠離。
何以故？世尊！諸法常無常，諸法常無常性空；
乃至諸法遠離不遠離，諸法遠離不遠離性空。
世尊！是諸法常無常非諸法常無常空，
是諸法常無常空非諸法常無常，諸法常無常不離空，
空不離諸法常無常，諸法常無常即是空，
空即是諸法常無常，諸法苦樂乃至諸法遠離不遠離亦復如是。
是故，世尊！修行般若波羅蜜多諸菩薩摩訶薩，
不應住諸法常無常，乃至不應住諸法遠離不遠離。 ^207a27

「世尊！修行般若波羅蜜多諸菩薩摩訶薩，
不應住真如，不應住法界、法性、實際、平等性、離生性。
何以故？世尊！真如，真如性空；乃至離生性，離生性性空。
世尊！是真如非真如空，是真如空非真如，
真如不離空，空不離真如，真如即是空，
空即是真如，法界乃至離生性亦復如是。
是故，世尊！修行般若波羅蜜多諸菩薩摩訶薩，
不應住真如，乃至不應住離生性。 ^207b10

「世尊！修行般若波羅蜜多諸菩薩摩訶薩，
不應住一切陀羅尼門，不應住一切三摩地門。
何以故？世尊！一切陀羅尼門，一切陀羅尼門性空；
一切三摩地門，一切三摩地門性空。
世尊！是一切陀羅尼門非一切陀羅尼門空，
是一切陀羅尼門空非一切陀羅尼門，
一切陀羅尼門不離空，空不離一切陀羅尼門，
一切陀羅尼門即是空，空即是一切陀羅尼門，一切三摩地門亦復如是。
是故，世尊！修行般若波羅蜜多諸菩薩摩訶薩，
不應住一切陀羅尼門，不應住一切三摩地門。」 ^207b18

爾時，具壽善現復白佛言：「世尊！
若菩薩摩訶薩無方便善巧修行般若波羅蜜多時，
我、我所執所纏擾故，心便住色，住受、想、
行、識。由此住故，於色作加行，於受、想、行、識作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^207c1

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住眼處，住耳、
鼻、舌、身、意處。由此住故，於眼處作加行，乃至於意處作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^207c7

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住色處，住聲、
香、味、觸、法處。由此住故，於色處作加行，乃至於法處作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^207c13

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住眼界，住色界、
眼識界及眼觸、眼觸為緣所生諸受。
由此住故，於眼界作加行，乃至於眼觸為緣所生諸受作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^207c19

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住耳界，住聲界、
耳識界及耳觸、耳觸為緣所生諸受。
由此住故，於耳界作加行，乃至於耳觸為緣所生諸受作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^207c26

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住鼻界，住香界、
鼻識界及鼻觸、鼻觸為緣所生諸受。
由此住故，於鼻界作加行，乃至於鼻觸為緣所生諸受作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208a4

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住舌界，住味界、
舌識界及舌觸、舌觸為緣所生諸受。
由此住故，於舌界作加行，乃至於舌觸為緣所生諸受作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208a11

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住身界，住觸界、
身識界及身觸、身觸為緣所生諸受。
由此住故，於身界作加行，乃至於身觸為緣所生諸受作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208a18

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住意界，住法界、
意識界及意觸、意觸為緣所生諸受。
由此住故，於意界作加行，乃至於意觸為緣所生諸受作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208a25

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住地界，住水、
火、風、空、識界。由此住故，於地界作加行，乃至於識界作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208b3

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住苦聖諦，住集、
滅、道聖諦。由此住故，於苦聖諦作加行，
於集、滅、道聖諦作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208b9

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住無明，住行、
識、名色、六處、觸、受、愛、取、有、生、老死愁歎苦憂惱。
由此住故，於無明作加行，乃至於老死愁歎苦憂惱作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208b15

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住四靜慮，住四無量、四無色定。
由此住故，於四靜慮作加行，於四無量、四無色定作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208b22

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住五眼，住六神通。
由此住故，於五眼作加行，於六神通作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208b28

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住布施波羅蜜多，
住淨戒、安忍、精進、靜慮、般若波羅蜜多。
由此住故，於布施波羅蜜多作加行，乃至於般若波羅蜜多作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208c4

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住四念住，住四正斷、
四神足、五根、五力、七等覺支、八聖道支。
由此住故，於四念住作加行，乃至於八聖道支作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208c11

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住佛十力，住四無所畏、
四無礙解、大慈、大悲、大喜、大捨、十八佛不共法、
一切智、道相智、一切相智。
由此住故，於佛十力作加行，乃至於一切相智作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208c18

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住諸字，住諸字所引，
若一言所引，若二言所引，若多言所引。
由此住故，於諸字作加行，於諸字所引作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^208c26

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住諸法若常若無常，
住諸法若樂若苦、若我若無我、若淨若不淨、
若寂靜若不寂靜、若遠離若不遠離。
由此住故，於諸法常無常作加行，乃至於諸法遠離不遠離作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^209a4

「世尊！若菩薩摩訶薩無方便善巧修行般若波羅蜜多時，
我、我所執所纏擾故，心便住一切陀羅尼門，住一切三摩地門。
由此住故，於一切陀羅尼門作加行，於一切三摩地門作加行。
由加行故，不能攝受般若波羅蜜多，不能修行般若波羅蜜多，
不能圓滿般若波羅蜜多，不能成辦一切相智。 ^209a12

「何以故？世尊！色不應攝受，受、想、行、識不應攝受。
色既不應攝受，便非色；受、想、行、識既不應攝受，
便非受、想、行、識。所以者何？
本性空故。乃至一切陀羅尼門不應攝受，
一切三摩地門不應攝受；陀羅尼門既不應攝受便非陀羅尼門，
三摩地門既不應攝受便非三摩地門。
所以者何？本性空故。
其所攝受修行圓滿般若波羅蜜多亦不應攝受，如是般若波羅蜜多既不應攝受便非般若波羅蜜多。
所以者何？本性空故。 ^209a19

「如是菩薩摩訶薩修行般若波羅蜜多時，應以本性空觀一切法。
作此觀時，於一切法心無行處，是名菩薩摩訶薩無所攝受三摩地。
此三摩地微妙殊勝廣大無量，能集無邊無礙作用，
不共一切聲聞、獨覺。
其所成辦一切相智亦不應攝受，如是一切相智既不應攝受便非一切相智。
所以者何？以內空故，外空故，內外空故，
空空故，大空故，勝義空故，有為空故，無為空故，
畢竟空故，無際空故，散空故，無變異空故，
本性空故，自相空故，共相空故，一切法空故，
不可得空故，無性空故，自性空故，無性自性空故。
何以故？世尊！是一切相智非取相修得。
所以者何？諸取相者皆是煩惱。
何等為相？所謂色相，受、想、行、識相，乃至一切陀羅尼門相、
一切三摩地門相，於此諸相而取著者名為煩惱。 ^209a28

「若取相修得一切相智者，勝軍梵志於一切智智不應信解。
何等名為彼信解相？
謂於般若波羅蜜多深生淨信，由勝解力思惟觀察一切智智，
不以相方便，亦不以非相方便，以相與非相俱不可取故。
是勝軍梵志雖由信解力歸趣佛法，名隨信行者，而能以本性空悟入一切智智。
既悟入已，不取色相，不取受、想、行、識相，
乃至不取一切陀羅尼門相，不取一切三摩地門相。
何以故？以一切法自相皆空，能取、所取俱不可得故。 ^209b14

「如是梵志不以內得現觀而觀一切智智，
不以外得現觀而觀一切智智，不以內外得現觀而觀一切智智，
不以無智得現觀而觀一切智智，不以餘得現觀而觀一切智智，
亦不以不得現觀而觀一切智智。
所以者何？是勝軍梵志不見所觀一切智智，
不見能觀般若，不見觀者及觀所依處。
是勝軍梵志非於內色觀一切智智，非於內受、
想、行、識觀一切智智；非於外色觀一切智智，
非於外受、想、行、識觀一切智智；非於內外色觀一切智智，
非於內外受、想、行、識觀一切智智；亦非離色觀一切智智，
亦非離受、想、行、識觀一切智智。
乃至非於內一切陀羅尼門觀一切智智，
非於內一切三摩地門觀一切智智；非於外一切陀羅尼門觀一切智智，
非於外一切三摩地門觀一切智智；非於內外一切陀羅尼門觀一切智智，
非於內外一切三摩地門觀一切智智；
亦非離一切陀羅尼門觀一切智智，亦非離一切三摩地門觀一切智智。
何以故？若內、若外、若內外、若離內外皆不可得故。 ^209b24

「是勝軍梵志以如是等諸離相門，於一切智智深生信解；
由此信解，於一切法皆無取著，以諸法實相不可得故。
如是梵志以離相門，於一切智智得信解已，
於一切法皆不取相，亦不思惟無相，諸法以相、無相法皆不可得故。
如是梵志由勝解力，於一切法不取不捨，實相法中無取捨故。
時，彼梵志於自信解乃至於涅槃亦不取著。
所以者何？以一切法本性皆空不可取故。 ^209c15

「世尊！菩薩摩訶薩般若波羅蜜多亦復如是，
於一切法無所取著，能從此岸到彼岸故；
若於諸法少有取著，則於彼岸非為能到。
是故菩薩摩訶薩修行般若波羅蜜多時，
不取一切色，不取一切受、想、行、識，以一切法無所取故；
乃至不取一切陀羅尼門，不取一切三摩地門，亦以一切法無所取故。
是菩薩摩訶薩雖於一切色，一切受、想、
行、識，乃至一切陀羅尼門、一切三摩地門，
若總若別皆無所取；而以本願所行四念住乃至八聖道支未圓滿故，
及以本願所證佛十力乃至一切相智未成辦故，於其中間終不以不取一切相故而般涅槃。
是菩薩摩訶薩雖能圓滿四念住乃至八聖道支，
及能成辦佛十力乃至一切相智，而不見四念住乃至八聖道支，
及不見佛十力乃至一切相智。
何以故？是四念住即非四念住，乃至八聖道支即非八聖道支，
及佛十力即非佛十力，乃至一切相智即非一切相智，
以一切法非法、非非法故。
是菩薩摩訶薩修行般若波羅蜜多時，
於一切法雖無所取，而能成辦一切事業。
大般若波羅蜜多經卷第三十七
 ^209c24
