泉州千佛新著諸祖師頌
author:: 終南山僧　慧觀撰序
other:: 
南岳泰公著五讚十頌。
當時稱之以美談。
及樂浦香嚴尤長厥頌。
斯則助道之端耳。
自祖燈相囑始迦葉終曹溪。
凡三十三祖信衣之後迨數人。
先賢之所未讚者。
愚且病焉。雖寶林祖述其事閱而可委。
奈何忘機。尚懶者或陋其繫遠殘秋之夕。
愚得以前意請於　千佛僜禪師雖罕讓而弗獲免。
未信宿而成蓋辭理生　千佛之筆當時問答奇句或糅。
其間約字雖則未多。
此識者曆觀諸聖之作於是乎在矣。
亦猶納須彌於芥子其橙一也。
是以命牋染翰為之序云。
西國二十八代祖師及唐土六祖師。
後#CB06959;慶明覺大師述。
other:: 
# 初祖大迦葉尊者
初祖大迦葉尊者
　　偉哉迦葉　密傳佛心　身依一納
　　口海千尋　威儀庠序　化道幽深
　　未逢慈氏　且定鷄岑
other:: 
# 第二祖阿難尊者
第二祖阿難尊者
　　多聞慶喜　高建法幢　傳佛金偈
　　繼祖銀釭　慈悲第一　智慧無雙
　　飲光後#CB02498;　月印秋江
other:: 
# 第三祖商那和修尊者
第三祖商那和修尊者
　　胎衣尊者　暗室明燈　人天耳目
　　佛法股肱　非心非色　無減無增
　　良哉至理　覺海大鵬
other:: 
# 第四祖優波毱多尊者
第四祖優波毱多尊者
　　優波鞠多　辯瀉玄河　法山崷#CB05915;
　　道樹婆娑　籌盈石室　屍繫天魔
　　性非十七　悟在剎那
other:: 
# 第五祖提多迦尊者
第五祖提多迦尊者
　　多迦大士　無我出家　了根達境
　　兔月空花　體非形相　理出齒牙
　　隨方利物　豈有瓟瓜〔薄交反以瓠可為飲瓜亦又音雹瓜雹也〕
other:: 
# 第六祖彌遮迦
第六祖彌遮迦
　　彌遮加祖　習五通仙　遇師正法
　　看我心偏　悟如未悟　玄之又玄
　　神通示滅　八部潛然
other:: 
# 第七祖婆須蜜尊者
第七祖婆須蜜尊者
　　祖婆須蜜　入彌遮室　迷悟本如
　　物我冥一　平携酒器　項擎佛曰
　　奚是奚非　誰得誰失
other:: 
# 第八祖佛陀難提尊者
第八祖佛陀難提尊者
　　佛陀難提　大化群迷　心無心外
　　法理高位　五天論將　三界雲梯
　　卓然真氣　南北東西
other:: 
# 第九祖伏陀蜜多尊者
第九祖伏陀蜜多尊者
　　伏陀蜜多　大器晚成　五十不語
　　五十不行　我逢達士　倐契無生
　　崖松有操　秋鷄無程
other:: 
# 第十祖脇尊者
第十祖脇尊者
　　脇大尊者　愛憎網#CB03385;　量等虛空
　　道准簫灑　真體自然　因真舒憑
　　幼世蒼杧　奔騰意馬
other:: 
# 第十一祖富那夜奢尊者
第十一祖富那夜奢尊者
　　富那夜奢　智若須彌　心指法住
　　身外榮衰　明暗隱顯　視聽希夷
　　現前提住　更不參差
other:: 
# 第十二祖馬鳴菩薩尊者
第十二祖馬鳴菩薩尊者
　　尊者馬鳴　化花□成　魔宮霧卷
　　 #CB07003;苑風清　我欲識佛　不識者朋
　　莫非玄解　動足塵生
other:: 
# 第十三祖迦毘羅尊者
第十三祖迦毘羅尊者
　　毘羅尊聖　因地魔王　憑師指教
　　殺證真常　胡為愚智　誰是矩長
　　德馨性淨　蘭蕙氷霜
other:: 
# 第十四祖龍樹菩薩尊者
第十四祖龍樹菩薩尊者
　　菩薩龍樹　化龍是霧　心曉佛心
　　住而靡住　身現圓了　法流膏雨
　　提婆機投　孰暗旨趣
other:: 
# 第十五祖迦那提婆尊者
第十五祖迦那提婆尊者
　　迦那提婆　德岸彌高　迴旋香象
　　欠#CB06900;金毛　機通嵒雷　辯瀉秋濤
　　始終絕證　勿誤王刀
other:: 
# 第十六祖羅睺羅多尊者
第十六祖羅睺羅多尊者
　　羅睺道德　在口寧論　因師說耳
　　尋得人門　高提日了　大照乾坤
　　不取不捨　傳乎子孫
other:: 
# 第十七祖僧迦難提尊者
第十七祖僧迦難提尊者
　　僧迦難提　莊嚴王子　逾域九重
　　入山千里　定喻井金　義乖終始
　　理屈於師　忽窮自己
other:: 
# 第十八祖迦耶舍多尊者
第十八祖迦耶舍多尊者
　　迦耶舍多　幼會佛機　手携寶鏡
　　面難提師　內外絕翳　眉目無虧
　　風飄鐸韻　非我而誰
other:: 
# 第十九祖鳩摩羅多尊者
第十九祖鳩摩羅多尊者
　　鳩摩羅多　大常止簷　蒙師為澤
　　委父無厭　本非鍛鍊　肯藉鎚鉗
　　一榻孤坐　人天禮瞻
other:: 
# 第二十祖闍夜多尊者
第二十祖闍夜多尊者
　　闍夜多祖　格高貌古　錫有六環
　　田無半畝　言下不生　何處不普
　　垂手入鄽　他方此土
other:: 
# 第二十一祖婆修盤頭尊者
第二十一祖婆修盤頭尊者
　　婆修盤頭　修行不臥　雖曆辛懃
　　翻成嬾墮　因指見見　逢歌拍和
　　泡幻無真　聽情無過
other:: 
# 第二十二祖摩拏羅尊者
第二十二祖摩拏羅尊者
　　辨塔降勇　自在王子　雷震蟄行
　　邪師失齒　神運六通　道風千里
　　聲色恒真　何須聵耳
other:: 
# 第二十三祖鶴勒尊者
第二十三祖鶴勒尊者
　　尊者鶴勒　上德不得　任性縱橫
　　發言奇特　功高二義　名宜萬國
　　稽首歸依　祖林膽蔔
other:: 
# 第二十四祖師子尊者
第二十四祖師子尊者
　　師子尊者　人天仰譽　空裏案青
　　雲間鶴翥　論鼓纔聲　法輪高御
　　 #CB04709;柆邪徒　梧真去處
other:: 
# 第二十五祖婆舍斯多尊者
第二十五祖婆舍斯多尊者
　　婆舍斯多　久離攀#CB00403;　未逢作者
　　終不聞拳　傳師衣鉢　度物橋船
　　當心妙見　豈假言宜
other:: 
# 第二十六祖不如蜜多者
第二十六祖不如蜜多者
　　不如蜜多　勝王誕慶　高遠空嬪
　　逈就道行　佛法梗樑　王以瞻敬
　　洞鑒如研　祖堂金鏡
other:: 
# 第二十七祖般若多羅尊者
第二十七祖般若多羅尊者
　　般若多羅　幼名瓔珞　父母淪亡
　　東西盤泊　一曉龜毛　恒嗟水涸
　　果滿菩提　道源遼廓
other:: 
# 第二十八祖唐土六代祖師
第二十八祖　唐土六代祖師
other:: 
## 第一達摩祖師
第一達摩祖師
　　菩提達摩　道化無為　九年少室
　　六葉宗師　示滅能耳　隻履西歸
　　梁天不薦　惠可傳衣
other:: 
## 第二祖惠可大師
第二祖惠可大師
　　二祖碩學　操為堅確　心貫三乘
　　項寄五嶽　天上麒麟　人間鸑鷟
　　斷臂立靈　混而不濁
other:: 
## 第三祖僧璨大師
第三祖僧璨大師
　　三祖大師　諸王真子　語出幽微
　　心無彼此　或處山林　或居鄽示
　　因地花生　栴檀#CB05904;旎
other:: 
## 第四祖道信大師
第四祖道信大師
　　四祖十四　因師解脫　處世道孤
　　與慈量闊　永絕彫熒　逈法始末
　　果少花多　忍傳衣鉢
other:: 
## 第五祖弘忍大師
第五祖弘忍大師
　　五祖七歲　洞達言前　石牛吐霧
　　木馬含咽　身心恒寂　理事俱玄
　　無情無種　千年萬年
other:: 
## 第六祖惠能大師
第六祖惠能大師
　　師造黃梅　得旨南來　爰因幡義
　　大震法雷　道明遭過　神秀逢迴
　　衣雖不付　天下花開
other:: 
### 南嶽讓和尚
南嶽讓和尚〔法祖嗣六祖〕
　　觀音和尚　厥名懷讓　般若栖神
　　禪門呆匠　五岳德高　四溟心量
　　法嗣六人　馬祖興王
other:: 
### 吉州行司和尚
吉州行司和尚〔法嗣六祖〕
　　吉水真人　出世盧陵　唯提一脈
　　逈出三乘　#CB01924;中月燭　火裏行水
　　訐君妙會　說衣想應
other:: 
### 國師惠忠和尚
國師惠忠和尚〔法嗣司和尚〕
　　唐朝國師　大播鴻猷　曹溪探月
　　渭水乘舟　二天請問　四眾拋等
　　法才極瞻　大耳慚羞
other:: 
### 石頭和尚
石頭和尚〔法嗣和尚〕
　　南岳石頭　吉水分流　庵栖碧洞
　　車駕白牛　學成麟角　譽漏神舟
　　僧問淨土　不垢何求
other:: 
### 江西馬和尚
江西馬和尚〔法嗣讓和尚〕
　　馬師道一　行全金石　悟本超然
　　尋枝勞役　久定身心　一時拋擲
　　大化南昌　寒松千尺 ^1320c14

沙州三界寺沙門道真記
 ^1322c5
