
jing:: 佛說婆羅門避死經
translator:: 後漢安息沙門安世高譯
聞如是：
一時，婆伽婆在舍衛城祇樹給孤獨園。
爾時，世尊告諸比丘：「昔有四婆羅門仙人，
精進修善法五通，常恐畏死。
時，四婆羅門仙人，精進修善法五通，便作是念：『我等當住何處永存在世？』
時，彼有一婆羅門，精進修善法，有大神力五通，
便入空中，『於中則無有死。』
彼入空者便命過。
第二婆羅門，精進修善法五通，畏死便入大海中，『我於海中則無有死。』
彼即於海中命過。
第三婆羅門，精進修善法，有大威勢五通，
畏死便入山腹，即於彼命終。
彼第四婆羅門，精進修善法五通，有大威勢，
畏死便入地，『我於彼當脫不死。』
便於地命過。 ^854b7

「時世尊以天眼見清淨無瑕，觀彼四婆羅門精進修善法，
有大威勢五通畏死，一人處虛空於彼命過，
一人入海亦於彼命過，一人入山腹於彼命過，一人入地於彼命過。
爾時，世尊見彼四婆羅門精進修善法五通有大威勢，
便說偈言：
　　「非空非海中，非入山石間，
　　無有地方所，脫之不受死。」 ^854b18

爾時，比丘聞佛所說，歡喜奉行。
佛說婆羅門避死經
 ^854b27
