
jing:: 佛說相應相可經
translator:: 西晉沙門法炬譯
佛在舍衛國請諸比丘，比丘即到。
佛告比丘，比丘應：「唯然，從佛聞。」 ^504b29

佛便說：「是不聞者，不聞者俱，相類、相聚、
相應、相可；多聞者，多聞者俱，相類、相聚、
相應、相可。貪婬者，貪婬者俱，相類、相聚、
相應、相可；不貪婬者，不貪婬者俱，相類、
相聚、相應、相可。瞋恚者，瞋恚者俱，相類、
相聚、相應、相可；不瞋恚者，不瞋恚者俱，
相類、相聚、相應、相可。
愚癡者，愚癡者俱，相類、相聚、相應、相可；
慧者，慧者俱，相類、相聚、相應、相可。
布施者，布施者俱，相類、相聚、相應、相可；
慳貪者，慳貪者俱，相類、相聚、相應、相可。
少欲者，少欲者俱，相類、相聚、相應、相可；
多欲者，多欲者俱，相類、相聚、相應、相可。
不持戒者，不持戒者俱，相類、相聚、相應、
相可；持戒者，持戒者俱，相類、相聚、相應、相可。
難給者，難給者俱，相類、相聚、相應、相可；
易給者，易給者俱，相類、相聚、相應、相可。
不知足者，不知足者俱，相類、相聚、相應、
相可；知足者，知足者俱，相類、相聚、相應、相可。
不自守者，不自守者俱，相類、相聚、相應、
相可；自守者，自守者俱，相類、相聚、相應、相可。」 ^504c1

佛說：「比丘！如是慧人當分別是因緣，可行者行之，不可行者莫行。」 ^504c19

佛說如是。比丘受行著意。
佛說相應相可經
 ^504c21
