
other:: 雜寶藏經卷第五
translator:: 元魏西域三藏吉迦夜共曇曜譯
天女本以華鬘供養迦葉佛塔緣 ^471b5

天女本以蓮華供養迦葉佛塔緣 ^471b6

天女本以受持八戒齋生天緣 ^471b7

天女本以然燈供養生天緣 ^471b8

天女本以乘車見佛歡喜避道緣 ^471b9

天女本以華散佛化成華蓋緣 ^471b10

舍利弗摩提供養佛塔生天緣 ^471b11

長者夫婦造作浮圖生天緣 ^471b12

長者夫婦信敬禮佛生天緣 ^471b13

外道婆羅門女學佛弟子作齋生天緣 ^471b14

貧女人以#CB00626;施須達生天緣 ^471b15

長者女不信三寶父以金錢雇令受持五戒生天緣 ^471b16

女因掃地見佛生歡喜生天緣 ^471b18

長者造舍請佛供養以舍布施生天緣 ^471b19

婦以甘蔗施羅漢生天緣 ^471b20

女人以香敬心塗佛足生天緣 ^471b21

須達長者婢歸依三寶生天緣 ^471b22

貧女從佛乞食生天緣 ^471b23

長者婢為主送食值佛轉施生天緣 ^471b24

長者為佛造作講堂生天緣 ^471b25

長者見王造塔亦復造塔獲報生天緣 ^471b26

賈客造舍供養佛生天緣
other:: 
#  51 天女本以華鬘供養迦葉佛塔緣
（五一）天女本以華鬘供養迦葉佛塔緣 ^471b27

爾時釋提桓因，從佛聞法，得須陀洹，即還天上，
集諸天眾，讚佛法僧。
時有天女，頭戴華鬘，華鬘光明，甚大晃曜，
共諸天眾，來集善法堂上。
諸天之眾，見是天女，生希有心。
釋提桓因，即便說偈，問天女言：
　　「汝作何福業，身如融真金，
　　光色如蓮花，
　　而有大威德？　身出妙光明，
　　面若開敷華，
　　金色晃然照，以何業行得？
　　願為我說之。」 ^471b29

爾時天女，說偈答言：
　　「我昔以華鬘，奉迦葉佛塔，
　　今生於天上，
　　獲是勝功德，生在於天中，
　　報得金色身。」 ^471c11

釋提桓因，重復說偈，而讚嘆言：
　　「甚奇功德田，耘除諸穢惡，
　　如是少種子，
　　得天勝果報，誰當不供養？
　　恭敬真金聚。
　　誰不供養佛，上妙功德田，
　　其目甚脩廣，
　　猶如青蓮花？　汝能興供養，
　　無上第一尊，
　　作少功德業，而獲如此容。」 ^471c16

爾時天女，即從天下，執持華蓋，來至佛所；
佛為說法，得須陀洹，而還天上。
諸比丘等，怪其所以，即問佛言：「世尊！
今此天女，作何功德，獲此天身，端政殊特？」
佛言：「往古之時，以種種華鬘，供養迦葉佛塔，
以是因緣，今獲此果。」
other:: 
#  52 天女本以蓮華供養迦葉佛塔緣
（五二）天女本以蓮華供養迦葉佛塔緣 ^471c26

爾時復有一天女，頭上華鬘，光明晃曜，
共諸天眾，來集善法堂上。
時諸天眾，見是天女，生希有心。
時天帝釋，以偈問曰：
　　「汝昔作何福，身如真金聚，
　　光色如蓮花，而有大威德？
　　身出微妙光，面如開敷花，
　　光明甚煒煒，以何業行得？
　　唯願為我說。」 ^472a4

天女即便，說偈答言：
　　「我昔以蓮花，供養迦葉塔，
　　今日值世尊，得是勝功德，
　　生處於天上，得是金色報。」 ^472a12

釋提桓因，重以偈讚：
　　「甚奇功德田，滅除諸穢惡，
　　殖因者甚少，獲得勝果報。
　　誰不樂供養，恭敬真金聚？
　　誰不供養佛，上妙勝福田，
　　目廣脩而長，其喻青蓮華？
　　汝昔能興供，第一最勝尊，
　　作妙福德業，獲得如此報。」 ^472a16

爾時天女，即從天下，執持華蓋，來到佛所；
聽佛說法，得法眼淨，還於天上。
時諸比丘，即問佛言：「此女往昔，作何行業，得報如是？」
佛言：「過去之時，以妙蓮華，供養迦葉佛塔，
故獲勝果，今見道跡也。」
other:: 
#  53 天女受持八戒齋生天緣
（五三）天女受持八戒齋生天緣 ^472a24

爾時復有一天女，受持八齋，生於天上，
得端政報，光顏威相，與眾超異。
時共諸天，集善法堂上，諸天見已，生希有心。
釋提桓因，以偈而問：
　　「汝昔作何業，身如真金山，
　　光顏甚煒煒，色如淨蓮花？
　　得是勝威德，身出大妙光，
　　以何業行獲？　願為我說之。」 ^472b1

天女爾時，說偈答言：
　　「昔於迦葉佛，受持八戒齋，
　　今得生天中，獲是端政報。」 ^472b9

釋提桓因，重以偈讚：
　　「奇哉功德田，能生勝妙報，
　　昔少修微因，而得生天上。
　　如此勝福聚，誰當不供養？
　　如是最勝尊，誰當不恭敬？
　　諸有聞是者，宜應大歡喜，
　　欲求生天者，應當持淨戒。」 ^472b12

爾時此天，持好華蓋，來至佛所；佛為說法，得見諦道。
時諸比丘，即問佛言：「此天往昔，作何福業，
得生天中，而獲聖果？」
佛言：「昔為人時，於迦葉佛所，受持八齋，
由是善行生於天上，而見道迹。」
other:: 
#  54 天女本以然燈供養生天緣
（五四）天女本以然燈供養生天緣 ^472b19

爾時王舍城，頻婆娑羅王，於佛法中得道，
獲不壞信，常以燈明，供養於佛。
後提婆達多，與阿闍世王作惡知識，欲害佛法，
是以國土怖畏，不復然燈供養。
有一女人，以習常故，於僧自恣日，佛經行道頭，然燈供養。
阿闍世王，聞極大瞋恚，即以劍輪，斬腰而殺，
命終得生三十三天摩尼焰宮殿中，乘此宮殿，至善法堂。
帝釋以偈問曰：
　　「汝昔作何業，身如聚真金，
　　而有大威德，容貌甚光明？」 ^472b25

天女即時，以偈答言：
　　「三界之真濟，三有之大燈，
　　至心眼觀佛，相好莊嚴身，
　　法中之最勝，為之然明燈，
　　燈然以滅闇，佛燈滅眾惡，
　　見燈如日光，真實生信心，
　　覩燈明熾盛，歡喜而禮佛。」 ^472c6

說此偈已，來至佛所，佛為說法，得須陀洹，即還天上。
比丘問佛：「以何因緣，生於天宮？」
佛言：「昔在人間，於僧自恣日，佛經行道頭，
然燈供養，阿闍世王，斬其腰殺。
以是善因，命終之後，得生天中，重於我邊，
聞法信解，得須陀洹道。」
other:: 
#  55 天女本以乘車見佛歡喜避道緣
（五五）天女本以乘車見佛歡喜避道緣 ^472c13

爾時佛在舍衛國，入城乞食，有一童女，
乘車遊戲，欲向園中，道逢如來，廻車避道，生歡喜心。
其後命終，生三十三天，往集善法堂。
釋提桓因，以偈問言：
　　「汝昔作何行，身色如真金，
　　光顏甚煒煒，猶若優鉢羅，
　　得是勝威德，而生於天中？
　　願今為我說，何由而得之？」 ^472c20

天女即時，以偈答曰：
　　「我見佛入城，廻車而避道，
　　歡喜生敬信，命終得生天。」 ^472c28

說此偈已，來向佛所；佛為說法，得須陀洹，即還天宮。
比丘問言：「以何業緣，生此天中？」
佛言：「昔於人間，迴車避我，今得生天，重於我所，
聞法信受，證須陀洹果。」
other:: 
#  56 天女本以華散佛化成華蓋緣
（五六）天女本以華散佛化成華蓋緣 ^473a2

爾時舍衛國，有一女子，於節日中，採阿恕伽華，
還入城來，遇值佛出，即以此華，散於佛上，
化成華蓋，歡喜踊躍，生敬信心。
於是命終，生於三十三天，即乘宮殿，至善法堂。
帝釋以偈問言：
　　「汝昔作何業，得來生天中，
　　身如真金色，威德甚光明？
　　以何業行獲？　願為我說之。」 ^473a7

天女即以偈答言：
　　「昔於閻浮提，取阿恕伽花，
　　還值於如來，即以供養佛，
　　歡喜生敬重，命終得生天。」 ^473a15

說是偈已，來向佛所；佛為說法，得須陀洹，便還天上。
比丘問言：「此天女者，以何因緣得受天身？」
佛言：「昔在人中，出城取阿恕伽花，還來值我，
即以華供養，發歡喜心。
乘此善業，命終生天，重於我所，聞法得悟，證須陀洹。」
other:: 
#  57 舍利弗摩提供養佛塔緣
（五七）舍利弗摩提供養佛塔緣 ^473a19

頻婆娑羅王，已得見諦，數至佛所，禮拜問訊。
時宮中婦女，不得日日來到佛邊，王以佛髮，
宮中起塔，宮中之人，經常供養。
頻婆娑羅王崩，提婆達多共阿闍世王，
同情相厚，生誹謗心，不聽宮中供養此塔。
有一宮人，名舍利弗摩提，以僧自恣日，
憶本所習，即以香花供養此塔。
時阿闍世王，嫌其供養佛塔，用鑽鑽殺。
命終得生三十三天，乘天宮殿，集善法堂。
帝釋以偈而問：
　　「汝昔作何福，而得生天中，
　　威德甚光明，猶如真金色？
　　作何業行獲？　願為我說之。」 ^473a26

天女以偈，而答之曰：
　　「我昔在人中，歡喜恭敬心，
　　以諸好香華，供養於佛塔，
　　而為阿闍世，以鑽鑽殺我，
　　命終得生天，受此極快樂。」 ^473b9

說是偈已，來向佛所；佛為說法，得須陀洹，即還天宮。
比丘問言：「以何因緣生此天中？」
佛言：「本於人間，曾以華香，供養佛塔。
由是善業，今得天身，重從我所，聞法而悟，證須陀洹。」
other:: 
#  58 長者夫婦造作浮圖生天緣
（五八）長者夫婦造作浮圖生天緣 ^473b14

舍衛國，有一長者，作浮圖僧坊，長者得病，命終生三十三天。
婦追憶夫，愁憂苦惱，以追憶故，修治浮圖及與僧坊，如夫在時。
夫在天上，自觀察言：「我以何緣生此天上？」
知以造作塔寺功德，是故得來。
自見定是天身，心生歡喜，常念塔寺，以天眼觀所作塔寺，今誰料理？
即見其婦，晝夜憶夫，憂愁苦惱，以其夫故，修治塔寺。
夫作念言：「我婦於我，大有功德，我今應當往至其所，問訊安慰。」
從天上沒，即到婦邊，而語之言：「汝大憂愁，念於我也。」
婦言：「汝為是誰？勸諫於我。」
答言：「我是汝夫，以作僧坊塔寺因緣，得生天上三十三天，
見汝精懃修治塔寺，故來汝所。」
婦言：「來前與我交會。」
夫言：「人身臭穢，不復可近，欲為我妻者，
但懃供養佛及比丘僧，命終之後，生我天宮，以汝為妻。」
婦用夫語，供養佛僧，作眾功德，發願生天。
其後命終，即生彼天宮，夫婦相將，共至佛邊；
佛為說法，得須陀洹。
諸比丘等，驚怪所以，便問：「何業緣故得生此天？」
佛言：「昔在人中，作浮圖僧坊，供養佛僧，
由是功德，今得生天。」
other:: 
#  59 長者夫婦信敬禮佛生天緣
（五九）長者夫婦信敬禮佛生天緣 ^473b20

王舍城中，有一長者，日日往至佛所。
其婦生疑，而作念言：「將不與他私通，日日恒去。」
便問夫言：「日日恒向何處來還？」
夫答婦言：「佛邊去來。」
問言：「佛為好醜能勝汝也？
而恒至邊。」夫即為婦，嘆說佛之種種功德。
爾時其婦，聞佛功德，心生歡喜，即乘車往。
既至佛所，爾時佛邊有諸王大臣，逼塞左右，
不能得前，遙為佛作禮即還入城。
其後捨壽，生三十三天，便自念言：「得佛恩重，
一禮功德，使我生天。」
即從天下往至佛邊，佛為說法，得須陀洹。
比丘問言：「以何因緣，得生此天？」
佛言：「昔在人中，為我作禮，以一禮功德，命終生天。」
other:: 
#  60 外道婆羅門女學佛弟子作齋生天緣
（六〇）外道婆羅門女學佛弟子作齋生天緣 ^473c14

爾時舍衛國，有佛諸弟子，女人作邑會，數數往至佛邊。
徒伴之中有一婆羅門女，邪見不信，不曾受齋持戒，
見諸女人共聚齋食，問言：「汝等今作何等吉會？
與汝親厚，而不命我。」
諸女答言：「我等作齋。」
婆羅門女言：「今非月六日，又非十二日，為誰法作齋？」
諸女言：「我作佛齋。」
婆羅門女言：「汝作佛齋，得何功德？」
答言：「得生天解脫。」
婆羅門女貪飲食故，受水作齋食，後與好美漿。
婆羅門齋法，不飲不食，佛齋之法，食好食飲美漿，
此齋甚易，生信樂歡喜。
却後壽盡，得生天上，來向佛邊，佛為說法，得須陀洹。
比丘問言：「以何因緣，生於天中？」
佛言：「昔在人間，見諸女等聚集作齋，隨喜作齋，
由是善業，得來生天。」
other:: 
#  61 貧女人以#CB00626;施須達生天緣
（六一）貧女人以#CB00626;施須達生天緣 ^473c28

爾時須達長者，作是思惟：「生我家者，命終之後，
無墮惡道，何以故？
我盡教以淨法故，貧窮困苦，信與不信，
我今亦當教以善法，使供養佛僧。」
於是具以上事，啟波斯匿王，王便擊鼓鳴鈴。
却後七日，須達長者，欲勸化乞索供養三寶，
一切人民，各各隨喜，多少布施。
至七日頭，須達長者，從諸人等，勸化乞索。
有一貧女，辛苦求價，唯得一#CB00626;，
以覆身體，見須達乞，即便施與。
須達得已，奇其所能，便以錢財穀帛衣食，恣意所欲供給。
貧女其後壽盡命終，生於天上，來至佛邊，
佛為說法，得須陀洹。
比丘問言：「今此天女，以何因緣，生於天上？」
佛言：「昔在人中，值須達長者教化乞索，
心生歡喜，即以所著白#CB00626;，布施須達。
由是善業，得生天上，重於我邊，聞法信解，獲須陀洹。」
other:: 
#  62 長者女不信三寶父以金錢雇令受持五戒生天緣
（六二）長者女不信三寶父以金錢雇令受持五戒生天緣 ^474a15

爾時舍衛國中，有一長者，名曰弗奢，生二女子，
一者出家，精進用行，得阿羅漢；一者邪見，誹謗不信。
父時語此不信之女：「汝今歸依於佛，我當雇汝千枚金錢，
乃至歸依法僧，受持五戒，當與八千金錢。」
於是便受五戒。不久之頃，命終生天，來向佛所，
佛為說法，得須陀洹。
比丘問言：「此天女者，以何業行，得生於天？」
佛言：「本於人間，貪父金錢，歸於三寶，受持五戒。
由是因緣，今得生天，重於我所，聞法得道。」
other:: 
#  63 女因掃地見佛生歡喜生天緣
（六三）女因掃地見佛生歡喜生天緣 ^474b4

南天竺法，家有童女，必使早起，淨掃庭中門戶左右。
有長者女，早起掃地，會值如來於門前過，
見生歡喜，注意看佛。
壽命短促即終生天。
夫生天者，法有三念，自思惟言：「本是何身？」
自知人身；「今生何處？」
定知是天；「昔作何業，來生於此？」
知由見佛歡喜善業，得此果報。
感佛重恩，來供養佛，佛為說法，得須陀洹。
諸比丘言：「以何因緣，令此女人生天得道？」
佛言：「昔在人中，早起掃地，值佛過門，見生喜心。
由是善業，生於天上，又於我所，聞法證道。」
other:: 
#  64 長者造舍請佛供養以舍布施生天緣
（六四）長者造舍請佛供養以舍布施生天緣 ^474b15

王舍城有大長者，新造屋舍，請佛供養，
即以布施，而白佛言：「世尊！
自今已後，入城之時，洗手洗鉢，恒常來此。」
其後壽盡，生於天上，乘天宮殿，來詣佛所，
佛為說法，得須陀洹。
比丘白言：「以何因緣，得生於天？」
佛言：「昔在人中，造新屋舍，請佛布施。
由是善業，上生天宮，遂於我邊，聞法得道。」
other:: 
#  65 婦以甘蔗施羅漢生天緣
（六五）婦以甘蔗施羅漢生天緣 ^474b27

昔舍衛國，有羅漢比丘，入城乞食，次到壓甘蔗家。
其家兒婦，以一麤大甘蔗，著比丘鉢中。
姑見瞋之，便捉杖打，遇著腰脈，即時命終得生忉利天，
而作女身，所處宮殿純是甘蔗。
諸天之眾集善法堂，時彼天女亦集此堂，
帝釋以偈而問言：
　　「汝昔作何業，而得妙色身，
　　光明色無比，猶如鎔金聚？」 ^474c6

天女以偈答言：
　　「我昔在人中，以少甘蔗施，
　　今得大果報，於諸天眾中，
　　光明甚暉赫。」
other:: 
#  66 女人以香塗佛足生天緣
（六六）女人以香塗佛足生天緣 ^474c14

昔舍衛城中，有一女人，坐地磨香，值佛入城，
女見佛身，生歡喜心，以所磨香，塗佛脚上。
其後命終，得生天中，身香遠聞，徹四千里，便往集於善法堂上。
帝釋以偈而問言：
　　「汝昔作何福，身出微妙香，
　　生在於天中，光色如鎔金？」 ^474c19

天女即以偈答言：
　　「我以上妙香，供養最勝尊，
　　得無等威德，生三十三天，
　　而受大快樂。　身出眾妙香，
　　聞於百由旬，諸得聞香者，
　　悉得大利益。」 ^474c26

即時天女，向世尊所，佛為說法，得須陀洹道而還天上。
諸比丘問言：「昔作何福，得生天中，身若此香？」
佛言：「由此天女，昔在人間，以香塗我足，
以是因緣，命終生天受此果報。」
other:: 
#  67 須達長者婢歸依三寶生天緣
（六七）須達長者婢歸依三寶生天緣 ^475a3

爾時舍衛國，須達長者，以十萬兩金，雇人使歸依佛。
時有一婢，聞長者語，即歸依佛。
命終之後，生三十三天，於是往集善法堂上。
帝釋以偈而問言：
　　「汝宿有何福，得生於天中，
　　光明色微妙？　今為我說之。」 ^475a9

天女以偈答言：
　　「三界之堅勝，能拔生死苦，
　　三界之真濟，斷除三垢結，
　　我昔歸依佛，并及於法僧，
　　以是因緣故，而獲此果報。」 ^475a15

說是偈已，來至佛所，佛為說法，得須陀洹道。
比丘問言：「以何業緣，受是果報？」
佛言：「昔於人中，歸依佛故，今得生天，值我說法，得須陀洹。」
other:: 
#  68 貧女從佛乞食生天緣
（六八）貧女從佛乞食生天緣 ^475a20

昔舍衛國城中，有一女人，貧窮困苦，常於道頭，乞索自活。
轉轉經久，一切人民，無看視者。
佛遇行見，往到其所，從佛乞食，憐愍貧女困餓欲死，
即勅阿難，使與其食。
時此貧女，得食歡喜，後便命終，生於天上。
感佛往恩，來供養佛，佛為說法，得須陀洹。
諸比丘問佛言：「今此天女，以何因緣，得生天上？」
佛言：「此天女者，昔在人間，困餓垂死，佛使阿難與食，
既得食已，心生歡喜。
乘是善根，命終生此天宮，重於我所，聞法得道。」
other:: 
#  69 長者婢為主送食值佛即施獲報生天緣
（六九）長者婢為主送食值佛即施獲報生天緣 ^475a25

舍衛國中，有長者子，共諸長者子，遊戲園中。
欲去之時，語其家內：「為我送食。」
其家於後，遣婢送食。
婢到門外，遇見於佛，即以其食，供養如來。
還復歸家，取食更送，亦於路中，見舍利弗、
目犍連等，即復與之。
第三取食，與長者子。
長者子食竟，自來還歸，語其婦言：「今日送食何為極晚？」
婦答之言：「今日三過，為君送食，何故遲晚？」
便喚婢問：「汝朝三過，取食與誰？」
婢時答言：「第一送食，值佛即施；第二送食，
見舍利弗、目連等，復以與之；第三取食，始與大家。」
大家聞已，極大瞋恚，以杖而打，即時命終，生於天上。
初生天時，具作三念，一者自念，我今生在何處？
自知生天。二者自念，從何處終？
而來生天，知從人道中生於天上。
三者自念，乘何等業緣而得生天？
知由施食獲此果報。
便來佛所，供養恭敬，佛為說法，得須陀洹。
比丘問佛：「今此天女，以何因緣，生於天上？」
佛言：「本於人中，作長者婢，為長者子送食，
值佛如來，即以施佛，大家瞋恚，以杖打殺。
乘是業緣，命終生天，又於我所，聞法證道。」
other:: 
#  70 長者為佛造講堂獲報生天緣
（七〇）長者為佛造講堂獲報生天緣 ^475b9

爾時王舍城，頻婆娑羅王，為佛造作浮圖僧房。
有一長者，亦欲為佛作好房屋，不能得地，
便於如來經行之處，造一講堂，堂開四門。
後時命終，生於天上，乘天宮殿，來供養佛，
佛為說法，得須陀洹。
比丘問言：「今此天子，以何業緣，得生天宮？」
佛言：「本在人中，造佛講堂，由是善因，命終生天。
來至我所，感恩供養，重聞說法，獲須陀洹。」
other:: 
#  71 長者見王造塔亦復造塔獲報生天緣
（七一）長者見王造塔亦復造塔獲報生天緣 ^475c3

爾時耆闍崛山南天竺，有一長者，見頻婆娑羅王為佛作好浮圖僧坊，
亦請如來，為造浮圖，僧房住處。
其後命終生於天上，來至佛所，報恩供養，
佛為說法，得須陀洹。
比丘問言：「此天子往日，以何因緣，得生天宮？」
佛言：「昔在人中，見王起塔，心生隨喜，便請如來，造立浮圖。
由此善業，得生天上，又於我所，聞法信悟，證須陀洹。」
other:: 
#  72 賈客造舍供養佛獲報生天緣
（七二）賈客造舍供養佛獲報生天緣 ^475c12

爾時舍衛國，有一賈客，遠行商賈，身死不還。
母養其子，其子長大，復欲遠去。
祖母語言：「汝父遠去，身死不還，汝莫遠去，
當於近處，在市坐肆。」
即奉其勅，便於市中，作於估肆，而作念言：
「此城人民，悉皆請佛，我今新造舍已，亦當請於如來。」
便往請佛。佛來至已，而白佛言：「我以此舍，
供養如來，自今已後，入城之時，洗手洗鉢，恒向我舍。」
其後命終，便生天上，來至佛所，佛為說法，得須陀洹。
比丘問言：「此天昔日，以何業因緣，得生天上？」
佛言：「本為人時，新作肆舍，請佛著中。
乘此善業，今生於天，又於我所，聞法獲報。」
雜寶藏經卷第五
 ^475c21
