瑜伽師地論卷第一
author:: 彌勒菩薩說
translator:: 三藏法師玄奘奉　詔譯
fen:: 
#  1 本地分
本地分中五識身相應地第一
di:: 
## 1 五識身相應地

zhang:: 
### 1章 十七地總說

云何瑜伽師地？
謂十七地。
何等十七？ ^279a8

嗢拕南曰：
　　五識相應、意、有尋伺等三、
　　三摩地俱、非、有心、無心地、
　　聞、思、修所立、如是具三乘、
　　有依、及無依，是名十七地。 ^279a9

一者、五識身相應地，二者、意地，三者、有尋有伺地，
四者、無尋唯伺地，五者、無尋無伺地，六者、
三摩呬多地，七者、非三摩呬多地，八者、
有心地，九者、無心地，十者、聞所成地，十一者、
思所成地，十二者、修所成地，十三者、聲聞地，
十四者、獨覺地，十五者、菩薩地，十六者、
有餘依地，十七者、無餘依地。 ^279a14

如是略說十七，名為瑜伽師地。
zhang:: 
###  2章 五識身地總說
 ^279a20

云何五識身相應地？
謂五識身自性，彼所依，彼所緣，彼助伴，
彼作業，如是總名五識身相應地。 ^279a22

何等名為五識身耶？
所謂眼識、耳識、鼻識、舌識、身識。
zhang:: 
###  3章 五識身地別釋

jie:: 
#### 1節 眼識之五相
 ^279a24

云何眼識自性？謂依眼，了別色。 ^279a25

彼所依者，俱有依，謂眼。
等無間依，謂意。
種子依，謂即此一切種子執受所依異熟所攝阿賴耶識。 ^279a26

如是略說二種所依。
謂色、非色。眼是色，餘非色。 ^279a28

眼，謂四大種所造眼識所依淨色，無見有對。 ^279a29

意，謂眼識無間過去識。
一切種子識，謂無始時來樂著戲論熏習為因所生一切種子異熟識。 ^279b1

彼所緣者，謂色，有見有對。
此復多種。 ^279b3

略說有三，謂顯色、形色、表色。 ^279b4

顯色者，謂青、黃、赤、白、光、影、明、闇、雲、煙、塵、
霧，及空一顯色。 ^279b5

形色者，謂長、短、方、圓、麁、細、正、不正、高、下色。 ^279b6

表色者，謂取、捨、屈、伸、行、住、坐、臥，如是等色。 ^279b7

又顯色者，謂若色顯了，眼識所行。
形色者，謂若色積集長短等分別相。 ^279b8

表色者，謂即此積集色，生滅相續，由變異因，
於先生處不復重生，轉於異處，或無間、
或有間、或近、或遠差別生。
或即於此處變異生，是名表色。 ^279b9

又顯色者，謂光、明等差別。
形色者，謂長、短等積集差別。 ^279b13

表色者，謂業用為依轉動差別。 ^279b14

如是一切顯、形、表色，是眼所行、眼境界、
眼識所行、眼識境界、眼識所緣，意識所行、
意識境界、意識所緣，名之差別。 ^279b15

又即此色復有三種。
謂若好顯色、若惡顯色、若俱異顯色，似色顯現。 ^279b17

彼助伴者，謂彼俱有相應諸心所有法。
所謂作意、觸、受、想、思、及餘眼識俱有相應諸心所有法。 ^279b19

又彼諸法同一所緣，非一行相，俱有相應，一一而轉。 ^279b21

又彼一切各各從自種子而生。 ^279b22

彼作業者，當知有六種。
謂唯了別自境所緣，是名初業。 ^279b23

唯了別自相，唯了別現在，唯一剎那了別。 ^279b24

復有二業。
謂隨意識轉、隨善染轉、隨發業轉。 ^279b25

又復能取愛非愛果，是第六業。
jie:: 
####  2節 耳識之五相
 ^279b26

云何耳識自性？謂依耳，了別聲。
彼所依者，俱有依，謂耳。 ^279b28

等無間依，謂意。
種子依，謂一切種子阿賴耶識。 ^279b29

耳，謂四大種所造耳識所依淨色，無見有對。 ^279c1

意及種子，如前分別。
彼所緣者，謂聲，無見有對。 ^279c2

此復多種。如螺貝聲、大小鼓聲、舞聲、歌聲、
諸音樂聲、俳戲叫聲、女聲、男聲、風林等聲、
明了聲、不明了聲、有義聲、無義聲、下中上聲、
江河等聲、鬪諍諠雜聲、受持演說聲、論義決擇聲。
如是等類，有眾多聲。 ^279c3

此略三種。謂因執受大種聲、因不執受大種聲、因執受不執受大種聲。 ^279c7

初唯內緣聲，次唯外緣聲，後內外緣聲。 ^279c9

此復三種。謂可意聲、不可意聲、俱相違聲。 ^279c10

又復聲者，謂鳴、音、詞、吼表彰語等差別之名。 ^279c11

是耳所行、耳境界，耳識所行、耳識境界、
耳識所緣，意識所行、意識境界、意識所緣。 ^279c12

助伴及業，如眼識應知。
jie:: 
####  3節 鼻識之五相
 ^279c14

云何鼻識自性？謂依鼻，了別香。
彼所依者，俱有依，謂鼻。 ^279c15

等無間依，謂意。
種子依，謂一切種子阿賴耶識。 ^279c16

鼻，謂四大種所造鼻識所依淨色，無見有對。 ^279c17

意及種子，如前分別。
彼所緣者，謂香、無見有對。 ^279c18

此復多種。
謂好香、惡香、平等香，鼻所嗅知根、莖、華、
葉、果、實之香。 ^279c19

如是等類，有眾多香。 ^279c20

又香者，謂鼻所聞、鼻所取、鼻所嗅等差別之名。 ^279c21

是鼻所行、鼻境界，鼻識所行、鼻識境界、
鼻識所緣，意識所行、意識境界、意識所緣。 ^279c22

助伴及業，如前應知。
jie:: 
####  4節 舌識之五相
 ^279c24

云何舌識自性？謂依舌，了別味。
彼所依者，俱有依，謂舌。 ^279c25

等無間依，謂意。
種子依，謂一切種子阿賴耶識。 ^279c26

舌，謂四大種所造舌識所依淨色，無見有對。 ^279c27

意及種子，如前分別。
彼所緣者，謂味，無見有對。 ^279c28

此復多種。謂苦、酢、辛、甘、鹹、淡、可意、不可意、
若捨處所，舌所甞。 ^279c29

又味者，謂應甞、應吞、應噉、應飲、應舐、應吮、
應受用，如是等差別之名。 ^280a1

是舌所行、舌境界，舌識所行、舌識境界、
舌識所緣，意識所行、意識境界、意識所緣。 ^280a3

助伴及業，如前應知。
jie:: 
####  5節 身識之五相
 ^280a5

云何身識自性？謂依身，了別觸。
彼所依者，俱有依，謂身。 ^280a6

等無間依，謂意。
種子依，謂一切種子阿賴耶識。 ^280a7

身，謂四大種所造身識所依淨色，無見有對。 ^280a8

意及種子，如前分別。
彼所緣者，謂觸，無見有對。 ^280a9

此復多種。謂地、水、火、風、輕性、重性、滑性、
澁性、冷、飢、渴、飽、力、劣、緩、急、病、老、死、蛘、悶、
粘、疲、息、軟怯、勇，如是等類，有眾多觸。 ^280a10

此復三種。謂好觸、惡觸、捨處所觸、身所觸。 ^280a13

又觸者，謂所摩、所觸、若鞕、若軟、若動、若煖，如是等差別之名。 ^280a14

是身所行，身境界，身識所行、身識境界、
身識所緣，意識所行、意識境界、意識所緣。 ^280a15

助伴及業、如前應知。
zhang:: 
###  4章 作意與識生之關係
 ^280a17

復次，雖眼不壞，色現在前，能生作意若不正起，所生眼識必不得生。 ^280a18

要眼不壞，色現在前，能生作意正復現起，所生眼識方乃得生。 ^280a19

如眼識生，乃至身識，應知亦爾。
zhang:: 
###  5章 五識與五心之關係
 ^280a21

復次，由眼識生，三心可得。
如其次第，謂率爾心、尋求心、決定心。 ^280a22

初是眼識，二在意識。 ^280a23

決定心後方有染淨。
此後乃有等流眼識善不善轉。
而彼不由自分別力，乃至此意不趣餘境，
經爾所時，眼意二識或善或染，相續而轉。 ^280a24

如眼識生，乃至身識，應知亦爾。
zhang:: 
###  6章 舉喻釋五識之五相
 ^280a27

復次，應觀五識所依，如往餘方者所乘。
所緣，如所為事。助伴，如同侶。
業，如自功能。 ^280a28

復有差別。應觀五識所依，如居家者家。
所緣，如所受用。助伴，如僕使等。
業，如作用。
di:: 
##  2 意地
本地分中意地第二之一
zhang:: 
### 1章 意地五相

jie:: 
#### 1節 標五相之名
 ^280a29

已說五識身相應地。
云何意地？
此亦五相應知。謂自性故，彼所依故，彼所緣故，
彼助伴故，彼作業故。
jie:: 
####  2節 別釋意地五相

xiang:: 
##### 1項 自性
 ^280b4

云何意自性？謂心、意、識。
心，謂一切種子所隨、依止性所隨、〔依附依止〕
性、體能執受、異熟所攝阿賴耶識。 ^280b6

意，謂恒行意，及六識身無間滅意。 ^280b8

識，謂現前了別所緣境界。
xiang:: 
#####  2項 所依

彼所依者，等無間依，謂意。 ^280b9

種子依，謂如前說一切種子阿賴耶識。
xiang:: 
#####  3項 所緣
 ^280b10

彼所緣者，謂一切法，如其所應。
若不共者，所緣即受想行蘊、無為、無見無對色、
六內處，及一切種子。
xiang:: 
#####  4項 助伴
 ^280b11

彼助伴者，謂作意、觸、受、想、思，欲、勝解、念、
三摩地，慧、信、慚、愧、無貪、無瞋、無癡、精進、
輕安、不放逸、捨、不害、貪、恚、無明、慢、見、疑，
忿、恨、覆、惱、嫉、慳、誑、諂、憍、害，無慚、無愧，惛沈、
掉舉、不信、懈怠、放逸、邪欲、邪勝解、忘念、
散亂、不正知，惡作、睡眠、尋、伺，如是等輩俱有相應心所有法，
是名助伴。 ^280b13

同一所緣，非同一行相，一時俱有一一而轉，各自種子所生。 ^280b19

更互相應，有行相，有所緣，有所依。
xiang:: 
#####  5項 作業

mu:: 
###### 1目 對五識明作業

彼作業者，謂能了別自境所緣，是名初業。 ^280b21

復能了別自相、共相。 ^280b22

復能了別去來今世。
復剎那了別，或相續了別。 ^280b23

復為轉、隨轉，發淨不淨一切法業。 ^280b24

復能取愛非愛果。
復能引餘識身，又能為因，發起等流識身。
mu:: 
######  2目 明意識之勝作業（十四門）

####### 1
 ^280b25

又諸意識望餘識身有勝作業。
謂分別所緣，審慮所緣，若醉，若狂，若夢，
若覺，若悶，若醒，若能發起身業、語業，若能離欲，
若離欲退，若斷善根，若續善根，若死，若生等。 ^280b26

云何分別所緣？由七種分別。
謂有相分別、無相分別、任運分別、尋求分別、
伺察分別、染污分別、不染污分別。 ^280c2

有相分別者，謂於先所受義、諸根成就善名言者所起分別。 ^280c4

無相分別者，謂隨先所引，及嬰兒等不善名言者所有分別。 ^280c5

任運分別者，謂於現前境界，隨境勢力任運而轉所有分別。 ^280c7

尋求分別者，謂於諸法觀察尋求所起分別。 ^280c8

伺察分別者，謂於已所尋求、已所觀察，伺察安立所起分別。 ^280c9

染污分別者，謂於過去顧戀俱行、於未來希樂俱行、於現在執著俱行所有分別。
若欲分別、若恚分別、若害分別，或隨與一煩惱、隨煩惱相應所起分別。 ^280c11

不染污分別者，若善、若無記。
謂出離分別、無恚分別、無害分別、或隨與一信等善法相應。
或威儀路、工巧處，及諸變化所有分別。
如是等類，名分別所緣。 ^280c14

云何審慮所緣？謂如理所引、不如理所引，非如理非不如理所引。 ^280c18

如理所引者：謂不增益非真實有，如四顛倒。
謂於無常常倒，於苦樂倒，於不淨淨倒，於無我我倒。
亦不損減諸真實有，如諸邪見。
謂無施與等諸邪見行。 ^280c19

或法住智，如實了知諸所知事。
或善清淨出世間智，如實覺知所知諸法。
如是名為如理所引。 ^280c23

與此相違，當知不如理所引。
非如理非不如理所引者，謂依無記慧審察諸法。
如是名為審慮所緣。 ^280c25

云何醉？謂由依止性羸劣故，或不習飲故，
或極數飲故，或過量飲故，便致醉亂。 ^280c28

云何狂？謂由先業所引，或由諸界錯亂，
或由驚怖失志，或由打觸末摩，或由鬼魅所著，而發癲狂。 ^280c29

云何夢？謂由依止性羸劣；或由疲倦過失；
或由食所沈重；或由於闇相作意思惟；
或由休息一切事業；或由串習睡眠；或由他所引發，
如由搖扇，或由明呪，或由於藥，或由威神；而發惛夢。 ^281a3

云何覺？謂睡增者不勝疲極故，有所作者要期睡故，
或他所引，從夢而覺。 ^281a7

云何悶？謂由風熱亂故；或由捶打故；或由瀉故，
如過量轉痢及出血；或由極勤勞；而致悶絕。 ^281a9

云何醒？謂於悶已而復出離。 ^281a12

云何發起身業、語業？
謂由發身語業智前行故；次欲生故；次功用起故；
次隨順功用為先，身語業風轉故；從此發起身業、語業。 ^281a13

云何離欲？謂隨順離欲根成就故，從他獲得隨順教誨故，
遠離彼障故，方便正修無倒思惟故，方能離欲。 ^281a16

云何離欲退？謂性軟根故；新修善品者，
數數思惟彼形狀相故；受行順退法故；
煩惱所障故；惡友所攝故；從離欲退。 ^281a19

云何斷善根？謂利根者，成就上品諸惡意樂現行法故；
得隨順彼惡友故；彼邪見纏極重圓滿到究竟故；
彼於一切惡現行中，得無畏故；無哀愍故；能斷善根。
此中種子亦名善根，無貪瞋等亦名善根。
但由安立現行善根相違相續，名斷善根；非由永拔彼種子故。 ^281a22

云何續善根？謂由性利根故；見親朋友修福業故；
詣善丈夫聞正法故；因生猶豫，證決定故；還續善根。 ^281a29

云何死？謂由壽量極故，而便致死。
此復三種。謂壽盡故，福盡故，不避不平等故。
當知亦是時非時死。
或由善心，或不善心，或無記心。 ^281b3

云何壽盡故死？猶如有一，隨感壽量滿盡故死，此名時死。 ^281b7

云何福盡故死？猶如有一，資具闕故死。
云何不避不平等故死？
如世尊說：九因九緣，未盡壽量而死。
何等為九？謂食無度量，食所不宜，不消復食，
生而不吐，熟而持之，不近醫藥，不知於己若損若益，
非時、非量行非梵行，此名非時死。 ^281b9

云何善心死？猶如有一，將命終時，自憶先時所習善法；或復由他令彼憶念。
由此因緣，爾時信等善法現行於心，乃至麁想現行。
若細想行時，善心即捨，唯住無記心。
所以者何？彼於爾時，於曾習善亦不能憶，他亦不能令彼憶念。 ^281b15

云何不善心死？猶如有一，命將欲終，自憶先時串習惡法；或復由他令彼憶念。
彼於爾時，貪瞋等俱諸不善法現行於心，
乃至麁、細等想現行，如前善說。
又善心死時，安樂而死；將欲終時，無極苦受逼迫於身。
惡心死時，苦惱而死；將命終時，極重苦受逼迫於身。 ^281b21

又善心死者，見不亂色相。
不善心死者，見亂色相。 ^281b27

云何無記心死？謂行善不善者，或不行者，
將命終時，自不能憶，無他令憶。
爾時非善心非不善心死。
既非安樂死，亦非苦惱死。 ^281b29

又行善不善補特伽羅，將命終時，或自然憶先所習善及與不善，
或他令憶。彼於爾時，於多曾習力最強者，
其心偏記，餘悉皆忘。
若俱平等曾串習者，彼於爾時，隨初自憶，
或他令憶，唯此不捨，不起餘心。 ^281c3

彼於爾時，由二種因增上力故，而便命終。
謂樂著戲論因增上力，及淨不淨業因增上力。 ^281c7

受盡先業所引果已，若行不善業者，當於爾時，
受先所作諸不善業所得不愛果之前相，猶如夢中見無量種變怪色相。
依此相故，薄伽梵說：若有先作惡不善業及增長已，
彼於爾時，如日後分，或山山峯影等懸覆、
遍覆、極覆。當知如是補特伽羅從明趣闇。 ^281c9

若先受盡不善業果而修善者，與上相違。
當知如是補特伽羅從闇趣明。 ^281c15

此中差別者，將命終時，猶如夢中見無量種非變怪色可意相生。
若作上品不善業者，彼由見斯變怪相故，
流汗毛竪，手足紛亂，遂失便穢，捫摸虛空，翻睛咀沫。
彼於爾時，有如是等變怪相生。
若造中品不善業者，彼於爾時，變怪之相或有或無，設有不具。 ^281c17

又諸眾生將命終時，乃至未到惛昧想位，長時所習我愛現行。
由此力故，謂我當無，便愛自身。
由此建立中有、生報。
若預流果及一來果，爾時我愛亦復現行。
然此預流及一來果，於此我愛，由智慧力數數推求，制而不著。
猶壯丈夫與羸劣者共相捔力，能制伏之。
當知此中道理亦爾。
若不還果，爾時我愛不復現行。 ^281c23

又解肢節，除天、那落迦，所餘生處一切皆有。
此復二種。一、重，二、輕。
重謂作惡業者，輕謂作善業者。
北拘盧洲一切皆輕。 ^282a1

又色界沒時，皆具諸根。
欲界沒時、隨所有根，或具、不具。 ^282a4

又清淨解脫死者，名調善死。
不清淨不解脫死者，名不調善死。 ^282a6

又將終時，作惡業者，識於所依從上分捨。
即從上分冷觸隨起，如此漸捨乃至心處。
造善業者，識於所依從下分捨。
即從下分冷觸隨起，如此漸捨乃至心處。
當知後識唯心處捨。
從此冷觸遍滿所依。 ^282a7

云何生？
由我愛無間已生故，無始樂著戲論因已熏習故，淨不淨業因已熏習故。
彼所依體由二種因增上力故，從自種子，
即於是處中有、異熟無間得生。 ^282a13

死生同時，如秤兩頭，低昂時等。 ^282a16

而此中有必具諸根。
造惡業者所得中有，如黑羺光、或陰闇夜。
作善業者所得中有，如白衣光、或晴明夜。 ^282a17

又此中有是極清淨天眼所行。 ^282a19

彼於爾時，先我愛類不復現行，識已住故。 ^282a20

然於境界起戲論愛，隨所當生，即彼形類中有而生。 ^282a21

又中有眼猶如天眼，無有障礙，唯至生處。
所趣無礙，如得神通，亦唯至生處。 ^282a22

又由此眼，見己同類中有有情、及見自身當所生處。 ^282a24

又造惡業者，眼視下淨，伏面而行；往天趣者上；往人趣者傍。 ^282a25

又此中有，若未得生緣，極七日住。
有得生緣，即不決定。
若極七日未得生緣，死而復生，極七日住。
如是展轉未得生緣，乃至七七日住，自此已後，決得生緣。 ^282a27

又此中有，七日死已，或即於此類生。
若由餘業可轉中有種子轉者，便於餘類中生。 ^282b2

又此中有，有種種名。
或名中有，在死生二有中間生故。
或名健達縛，尋香行故，香所資故。
或名意行，以意為依，往生處故。
此說身往，非心緣往。
或名趣生，對生有起故。 ^282b4

當知中有除無色界一切生處。
又造惡業者，謂屠羊雞猪等，隨其一類，
由住不律儀眾同分故，作感那落迦惡不善業及增長已。 ^282b8

彼於爾時，猶如夢中，自於彼業所得生處，還見如是種類有情及屠羊等事。
由先所習，喜樂馳趣，即於生處境色所礙，
中有遂滅，生有續起。
彼將沒時，如先死有，見紛亂色。
如是乃至生滅道理，如前應知。 ^282b11

又彼生時，唯是化生，六處具足。
復起是心，而往趣之。
謂我與彼嬉戲受樂，習諸伎藝。
彼於爾時顛倒，謂造種種事業，及觸冷熱。
若離妄見，如是相貌尚無趣欲，何況往彼。
若不往彼，便不應生。
如於那落迦如是，於餘似那落迦鬼趣中生，
當知亦爾，如癭鬼等。
又於餘鬼、傍生、人等，及欲、色界天眾同分中將受生時，
於當生處，見己同類可意有情，由此於彼起其欣欲，
即往生處，便被拘礙。
死生道理，如前應知。 ^282b16

又由三處現前，得入母胎。
一、其母調適，而復值時；二、父母和合，俱起愛染；
三、健達縛正現在前。 ^282b25

復無三種障礙。謂產處過患所作，種子過患所作，宿業過患所作。 ^282b28

云何產處過患？謂若產處為風熱癊之所逼迫；
或於其中有麻麥果；或復其門如車螺形，
有形有曲，有穢有濁。
如是等類，產處過患應知。 ^282c1

云何種子過患？謂父出不淨非母，或母非父，
或俱不出；或父精朽爛，或母，或俱。
如是等類，種子過患應知。 ^282c5

云何宿業過患？謂或父或母不作、不增長感子之業，或復俱無。
或彼有情不作、不增長感父母業。
或彼父母作及增長感餘子業。
或彼有情作及增長感餘父母業。
或感大宗葉業。或感非大宗葉業。
如是等類，宿業過患應知。 ^282c8

若無如是三種過患，三處現前，得入母胎。
彼即於中有處，自見與己同類有情為嬉戲等。
於所生處起希趣欲。 ^282c13

彼於爾時，見其父母共行邪行所出精血而起顛倒。
起顛倒者，謂見父母為邪行時，不謂父母行此邪行，
乃起倒覺、見己自行。
見自行已，便起貪愛。
若當欲為女，彼即於父便起會貪；若當欲為男，彼即於母起貪亦爾。
乃往逼趣。若女於母，欲其遠去；若男於父，心亦復爾。
生此欲已，或唯見男，或唯見女。
如如漸近彼之處所，如是如是漸漸不見父母餘分，唯見男女根門。
即於此處便被拘礙。
死生道理，如是應知。 ^282c15

若薄福者，當生下賤家。
彼於死時及入胎時，便聞種種紛亂之聲，
及自妄見入於叢林、竹#CB00719;、蘆 #CB01482;等中。
若多福者，當生尊貴家。
彼於爾時，便自聞有寂靜美妙可意音聲，及自妄見昇宮殿等可意相現。 ^282c25

爾時父母貪愛俱極，最後決定各出一滴濃厚精血。
二滴和合住母胎中，合為一段。
猶如熟乳凝結之時。
當於此處，一切種子異熟所攝執受所依阿賴耶識和合依託。 ^283a1

云何和合依託？
謂此所出濃厚精血合成一段，與顛倒緣中有俱滅。
與滅同時，即由一切種子識功能力故，
有餘微細根及大種和合而生，及餘有根同分精血和合摶生。 ^283a5

於此時中，說識已住結生相續。
即此名為羯羅藍位。
此羯羅藍中，有諸根大種、唯與身根及根所依處大種俱生。
即由此身根俱生諸根大種力故，眼等諸根次第當生。
又由此身根俱生根所依處大種力故，諸根依處次第當生。
由彼諸根及所依處具足生故，名得圓滿依止成就。 ^283a9

又此羯羅藍色，與心心所安危共同，故名依託。 ^283a15

由心心所依託力故，色不爛壞；色損益故，
彼亦損益；是故說彼安危共同。 ^283a16

又此羯羅藍識最初託處，即名肉心。
如是識於此處最初託，即從此處最後捨。
xu:: 
####### 後序
後序
author:: 中書令臣許敬宗製 ^283a18

原夫三才成位，爰彰開闢之端；六羽為君，猶昧尊卑之序。
訊餘軌於襄陸，淪胥靡徵；考陳跡於懷英，寂寥無紀。
暨乎黃軒振武，玄頊疏功；帝道盛於唐虞，王業著於殷夏。
葳蕤玉冊，照耀金圖；茂範曾芬，詳諸歷選。
然則基神襲聖，衍慶摛和；軼三代而孤標，掩百王而逈秀。
我大唐皇帝。無得而稱矣！
斷鼇初載，萬有於是宅心；飛龍在辰，六幽於是仰德。
偃洪流而恢地絡，練清氣而緝天維。
散服韜戈，扇無為之道；移澆反璞，弘不言之化。
悠悠庶類，叶夢於華胥；蠢蠢懷生，遂性於仁壽。
大禮大樂，包曲臺而掩宣榭；宏謨宏典，澄璧水而藻環林。
瑞露禎雲，翊紫空而表貺；祥鱗慶翼，繞丹禁而呈符。
歲精所記之州，咸為疆埸；暄谷所謨之縣，並入隄封。
廣闢轅宮，被文軌於殊俗；還開姬弈，均正朔於王會。
大業成矣！大化清矣！
於是遊心羽陵，寓情延閣，總萬篋於天縱，
資一貫於生知；洞照神襟，深窮性道。
俯同小伎，則絢發三辰；降習微毫，則妙逾八體。
居域中之大寶，畢天下之能事。
雖則甲夜觀書，見稱優洽；華旦成曲，獨擅風猷。
仰挍鴻徽，豈可同年而語矣！
有玄奘法師者，胎彰辯慧，躡身子之高蹤；生稟神奇。
嗣摩什之芳軌。爰初束髮，即事抽簪；逈出蓋纏，深悟空假。
研求四諦，嗟謬旨於真宗；鑽仰一乘，鑒訛文於實相。
遂迺發弘誓願，起大悲心；思拯迷途，親尋正教。
幸屬時康道泰，遠安邇肅，裂裳裹足，直趣迦維，
闡皇澤於遐方，徵釋教於前域。
越葱嶺之外，猶跬步而忘遠；遵竹園之左，譬親受而何殊。
訪道周遊十有七載，經途所亘百有餘國。
異方之語，資一音而並貫；未譯之經，罄五財而畢寫。
若誦若閱，喻青蓮之受持；半句半偈，隨白馬而俱返。
以貞觀十九年，持如來肉舍利一百五十粒、
佛像七軀、三藏聖教要文凡六百五十七部，
二月六日還至長安，奉勅於弘福寺安置，
令所司供給，召諸名僧二十一人學通內外者，
共譯持來三藏梵本；至二十一年五月十五日，肇譯瑜伽師地論。
論梵本四萬頌，頌三十二字，凡有五分，宗明十七地義。
三藏法師玄奘，敬執梵文譯為唐語；弘福寺沙門靈會、
靈雋、智開、知仁，會昌寺沙門玄度，瑤臺寺沙門道卓，
大總持寺沙門道觀，清禪寺沙門明覺，
烝義筆受；弘福寺沙門玄謨，證梵語；大總持寺沙門玄應，
正字；大總持寺沙門道洪，實際寺沙門明琰，
寶昌寺沙門法祥，羅漢寺沙門惠貴，弘福寺沙門文備，
蒲州栖巖寺沙門神泰，廓州法講寺沙門道深，詳證大義。
本地分中，五識身相應地、意地、有尋有伺地、
無尋唯伺地、無尋無伺地，凡十七卷，普光寺沙門道智，
受旨證文；三摩呬多地、非三摩呬多地、
有心無心地、聞所成地、思所成地、修所成地，
凡十卷，蒲州普救寺沙門行友，受旨證文；
聲聞地初、瑜伽種姓地盡第二瑜伽處，
凡九卷，玄法寺沙門玄賾，受旨證文；聲聞地第三瑜伽處盡獨覺地，
凡五卷，汴州真諦寺沙門玄忠，受旨證文；
菩薩地、有餘依地、無餘依地，凡十六卷。
簡州福眾寺沙門靖邁，受旨證文；攝決擇分，
凡三十卷，大總持寺沙門辯機，受旨證文；
攝異門分、攝釋分，凡四卷，普光寺沙門處衡，
受旨證文；攝事分，十六卷，弘福寺沙門明濬，
受旨證文銀青光祿大夫行太子左庶子高陽縣開國男臣許敬宗奉詔監閱，
至二十二年五月十五日。
絕筆，總成一百卷。
佛滅度後，彌勒菩薩自覩史多天宮。
降于中印度阿瑜他國，為無著菩薩之所說也。
斯固法門極地，該三藏之遺文；如來後心暢五乘之奧旨。
玄宗微妙不可思議，僧徒並戒行圓深，道業貞固。
欣承嘉召，得奉高人，各罄幽心，共稟新義。
隨畢奏上，有感宸衷；爰降殊恩，親裁鴻序。
情超繫象，理絕名言。
皇太子分耀黃離，纘基青陸，北搖傳樂，
仰金聲而竊愧；東明御辯，瞻玉裕而多慚。
九載勤經，漢儲斯陋；一朝成賦，魏兩韜英。
既睹天文，頂戴無已；爰抽祕藻，讚歎功德。
紆二聖之仙詞，闡三藏之幽鍵。
載揚佛日，式導玄津，開夏景於蓮華，法流逾潔；
泛春光於貝葉，道樹增輝。
冀夫聖藻長懸，與天地而無極；真如廣被，隨塵沙而不窮。
凡厥含靈，知所歸矣！
瑜伽師地論卷第一
 ^283a22
